
Dimitrie Dan 
sau biruinţa asupra timpului 


Dimitrie Dan (8/20.10.1856 Suceava — 25.05.1927, Cernăuţi), 
preot şi cărturar bucovinean, cunoscător „la vatră” şi iubitor al româ- 
nilor şi al tuturor etniilor bucovinene contemporane vremii sale, primul 
om modern al Bucovinei, prin activitatea de folclorist de marcă, diverse 
studii de istorie şi de cultură bisericească, dar şi singura operă a multicul- 
turalității bucovinene, în fascicole şi broşuri, operă abia acum publicată 
într-un singur volum („Rutenii din Bucovina” — Bucureşti, 1913, „Die 
Lippowaner in der Bucovina“ — Cernăuţi, 1890, „Armenii orientali în 
Bucovina“ —în 1890, în limba germană, şi în 1891, în limba română, 
„Ţiganii din Bucovina“ — Cernăuţi, 1892, varianta în limba română, iar 
în 1893, varianta în limba germană, „Evreii din Bucovina” — Cernăuţi, 
1899, în anul anterior fiind publicată, în foileton, de gazeta „Deşteptarea”). 

Debutând, în 1876, cu o lucrare publicată în revista „Familia“, 
care apărea, pe atunci, la Budapesta, Dimitrie Dan a colaborat, de-a lun- 
gul anilor, la multe reviste româneşti şi germane, cele germane („Czer- 
nowitzer Zeitung“, „Bucoviner Nachrichten“ sau „Bukowiner Post“), 
facilitându-şi, astfel, demersurile de popularizare a istoriei şi culturii 
românilor bucovineni. 

Fiecare lucrare a sa surprinde prin inedit, prin onestitate şi prin 
naturaleţea stilului, lucrări aparent greoaie, precum „Cronica Episcopiei 
de Rădăuţi“, acaparându-şi cititorii încă de la primele pagini cu posibili- 
tatea de a săvârşi o lejeră călătorie în timp. De altfel, credem noi, asta este 
şi principala calitate a operelor părintelui Dimitrie Dan, biruinţa asupra 
timpului, care se transformă, sub pana sa, într-o potecă duioasă, care 

şerpuieşte prin vremuri întru descoperirea frumuseţii, a adevărului şi a 
monumentalităţii, omul fiind şi construit cu o anumită monumentalitate, 
dar de care, din păcate, nu este conştient. 

În opera lui Dimitrie Dan, aşa cum admirabil sesiza Nicolae lor- 
ga, ţăranii bătrâni sunt „ca nişte senatori de sat“ şi poartă la brâu cheile 
sacre ale tezaurului identităţii naţionale, precum în povestirea-tradiţie. 

Dimitrie Dan, un adevărat arheolog spiritual, călătoreşte prin 
timp şi sfătuieşte cu bătrânii, povestind şi călătoria, şi întâlnirea, şi sfă- 
tuirea. Izbuteşte, astfel, să credibilizeze legenda şi să legendeze generaţia 
sa, într-un limbaj unic, armonios şi flexibil, limbajul comunicării orale, 
care nu este neapărat cel sătesc, dar care, cu siguranţă, stă la temelia limbii 
române moderne. lar o astfel de proză, de fapt o alegorie care îngăduie 
luminii să răzbată prin vremuri pentru a da anumite contururi, a apărut 
în „Aurora Română“, nr. 2/1881, vestind proze măcar la fel de frumoase 
şi de rezistente în timp, semnate de alţi preoţi de ţară, care şi-au exersat 
condeiul şi în creaţii originale. 

„Zâna lazului“ întrezăreşte mitul, dar şi mărturiseşte despre 
Suceava acelor vremuri, vibrând de dragoste şi de lumină. 

Dimitrie Dan este una dintre puţinele personalităţi culturale bu- 
covinene autentice, care a văzut lumina zilei la Suceava (în 8/20.10.1856) 
şi care s-a învrednicit, doar prin operă, să ajungă membru corespondent 
al Academiei Române. 

A fost preot la Staja şi la Lujeni, dar despre viaţa şi opera acestui 
preot sublim s-a scris prea puţin. Doar Nicolae Iorga, după tumultoasa-i 
vizită din 1904, avea să-l descrie, cu deosebită afecţiune, în „Neamul 
românesc în Bucovina“ (pp. 94-96); 

„Bătrânii (din Straja — n. n.) sunt foarte vrednici de vârsta lor; par 
nişte senatori de sat. Fără nici o sfială, ei se apropie de mine, îmi strâng 
mâna; unii îşi aduc aminte de anul trecut, când, după serbările cele mari 
de la Putna, am călcat întâia oară pragul casei primitoare a prietenului 
mieu şi am ascultat întâiaşi dată slujba, întipărită de o adâncă evlavie 
şi de o înaltă cuviinţă, din această biserică de sat cum puţine se vor fi 
aflând prin oraşele altor părţi. lar unul vine, se uită la mine, dă mâna 
bărbăteşte şi, privind acum pe părintele, el îi zice: „Frăţie?“. Adecă nu 
că aş fi fratele părintelui Dan, ci că sunt „frate“ de sânge, din România. 


Etnii bucovinene 





Dacă ar judeca şi atâţia cărturari şi puternici din oraşe ca acest ţeran 
doritor şi bucuros de „frăţie“!... 

La părintele Dan masa e întinsă iarăşi, o masă lungă-lungă, 
pentru tatăl bătrân şi pentru buna gospodină a casei, pentru fetele mari 
şi pentru fetele mici, pentru băiatul întors de la şcoală, pentru tovarăşul 
de preoţie, pentru toţi cei ce întâmplător au ajuns aici. E ospitalitatea cea 
veche moldovenească, pe care am apucat-o în copilăria mea şi de care 
cu duioşie-mi aduc aminte... 

În Straja se vede o casă gospodărească, dar mică şi lipsită de 
orice fel de împodobire, casă trainică şi încăpătoare pentru oameni mul- 
ţumiţi cu puţin. Acolo s-a născut istoricul Dimitrie Onciul şi, în vorba 
lui hotărâtă şi răspicată, în lucrul lui încet şi sigur, în căutătura lui care-ţi 
caută ochii, se vede înrâurirea acestor săteni ai Strajei, între cari a trăit 
fiul de preot cei dintâi ani ai vieţii sale. Acum, în casa parochială se află 
o bibliotecă bună, şi se scriu de Dimitrie Dan, parochul Strajei, care e şi 
membru corespondent al Academiei Române, lucruri folositoare pentru 
cunoaşterea poporului nostru şi a trecutului său“. 

Prieten al lui Nicolae Iorga şi prieten al lui Simion Florea Marian, 
Dimitrie Dan a fost, ca şi Simion Florea Marian, un autodidact de geniu, 
care a lăsat după sine o operă şi ştiinţifică, dar şi literară, în lucrările sale 
studiul riguros beneficiind de expuneri literare, scrise cu mijloacele unui 
prozator înnăscut. 

A scris lucrări monografice despre „Lipovenii din Bucovina” 
( Cernăuţi, 1893, după varianta germană, „Die Lippowaner in der Bu- 
covina“, Cernăuţi, 1890), despre „Armenii orientali în Bucovina“ (mai 
întâi, în 1890, în limba germană, apoi, în 1891, în limba română, ambele 
variante fiind tipărite la Cernăuţi), iar ca adaos la opera amintită, „Mo- 
nofizitismul în Biserica Armeană-Orientală” (Cernăuţi, 1902), „Persecu- 
tarea Armenilor în Moldova în anul 1551” (Cernăuţi, 1895), „Obiceiuri 
şi credinţe armene la naştere, nuntă şi înmormântare” (Cernăuţi, 1904), 
despre „Evreii din Bucovina” (Cernăuţi, 1899), despre „Țiganii din 
Bucovina“ (Cernăuţi, 1892, iar varianta în limba germană în 1893), şi 
despre „Rutenii din Bucovina” (Bucureşti, 1913). 

Printre operele pe nedrept ignorate ale cărturarului sucevean 
se numără „Stâna la Români” (Cernăuţi, 1923), „Dare de seamă asupra 

celor mai vechi evanghelii manuscrise armene aflătoare în Moldova şi 
Bucovina” (Cernăuţi, 1896), „Poezii poporale“ (în „Familia“, „Şezătoa- 
rea“ şi „Aurora Română“), „Documente privitoare la istoria Răzeşilor“ 
(„Revista Politică“), „Istoricul bisericii din Lujeni“ (în „Revista Politică“, 
un studiu despre biserica ridicată de Vitovt, cumnatul lui Alexandru cel 
Bun, al cărui moştenitor se dovedeşte a fi, peste vreo trei veacuri, Miron 
Costin, probându-se, astfel, teza unei nobilimi moldovene de import, 
lituaniano-polonă), „Lujenii, biserica, proprietarii moşiei şi locuitorii 
lui“ (Cernăuţi, 1893), „Codicele dornean numit mântuirea păcătoşi- 
lor” (Cernăuţi, 1899), „Din toponimia românească” (Bucureşti, 1896), 
„Mănăstirea şi comuna Putna” (Bucureşti, 1905), „Cronica Episcopiei 
de Rădăuţi” (Viena, 1912), „Mănăstirea Suceviţa” (Bucureşti, 1913), 
„Poezii poporale“ (în „Familia“, „Şezătoarea“ şi „Aurora Română“), părți 
importante din volumul VIII — „Bukowina“, al lucrării monumentale 
„Oesterreichiscge Monarchie in Wort und Bild“, o schiţă biografică şi 
bibliografică a arhimandritului Vartolomei Măzăreanu, o monografie a 
comunei Straja, „Din scrierile lui Dimitrie Dan” (Cernăuţi, 1902), un 
studiu de istorie literară referitor la primul lexicograf bucovinean, cel 
alcătuit de Vasile Cantemir, o mulțime de tradiţii populare românești, 
precum şi lucrarea „Obiceiuri şi credinţe armene la naştere, cununie şi 
înmormântare“. 

Broşurile şi fascicolele care cuprind „schiţele etnografice”, 
dedicate de Dimitrie Dan unor etnii bucovinene, se găsesc din ce în ce 
mai rar, mai degradate de timp sau de oameni şi cu paginile tot mai îm- 
puţinate. Opera cărturarului sucevean, care-i conferă statutul de primul 
om modern al Bucovinei, riscă să dispară şi din fondurile documentare, 
după ce a dispărut din memoria bucovineană. 

Dimitrie Dan a cunoscut şi direct, şi prin intermediul unor prieteni 
din rândul etniilor studiate, istoricul, firea şi calităţile armenilor, evreilor, 
lipovenilor, rutenilor şi ţiganilor, iar construcţia lucrărilor monografice 
respective diferă, funcţie şi de materialul documentar, preponderent 
german sau rus, cu notorietate în epocă, în condiţiile în care nici nu 
se concretizase sistematizarea mărturiilor documentare româneşti sau 
ale mărturiilor popoarelor mărturisitoare despre meleagurile noastre şi 
despre locuitorii lor. 

Faţă de fiecare etnie bucovineană despre care a scris, Dimitrie 
Dan a avut o incredibilă dragoste, ba chiar şi atitudini apologetice, deşi nu 
apologie înseamnă înţelegerea profundă şi sinceră, precum şi mărturisirea 
spaţiilor de sacralitate, pe care le reprezintă istoria, tradiţia şi firea unor 
comunităţi etnice, aflate în dinamică interferenţă, de-a lungul veacuri- 
lor. Datorită acestei vibrații, paginile mărturisitorului Dimitrie Dan se 
îndreptăţesc la a fi recunoscute drept patrimoniu şi de către armeni, şi 
de către evrei, şi de către lipoveni, şi de către ruteni, şi de către ţigani, 
dar şi de către români, şi din postura de părtaşi într-o istorie comună, 
dar şi din cea de indiscutabil popor de sinteză, şi etnică, dar şi spirituală. 

Reunind paginile broşurilor şi fasciculelor lui Dimitrie Dan într- 
o singură carte, am considerat că sunt necesare şi tot atâtea anexe, care 
să încheie fiecare „schiţă etnografică” şi cu mărturii inedite, dar şi cu 
câte un hronic mărturisit al numelor etnicilor care au trăit, de-a lungul 
veacurilor, în acest nord de ţară valahă a Moldovei, cum se spune şi în 
vechile urice, dar şi într-un document, scris în greacă de fiul legendarului 
laţco (rutean? armean?). Rareori, şi numai atunci când era absolut nece- 
sar, am intervenit, în aceste anexe, cu consideraţii proprii, deşi cartea lui 
Dimitrie Dan, odată reunită, pagină cu pagină, între doar două coperte 
merită analize atente, inclusiv asupra unora dintre temele luate de el în 
discuţie. Am preferat să las mărturiile şi mărturisirile să se desfăşoare, 
cronologic, în firescul lor, determinat doar de istorie (|. D.). 

Prefaţă 


Între tipurile interesante ale popoarelor Bucovinei, armenii or- 
todocşi ocupă, desigur, un loc foarte important. În lucrarea de faţă, mă 
silii să culeg tot materialul istoric, privitor la ei şi la bisericile lor, ceea 
ce fu legat cu mari dificultăţi, căci, până astăzi, nimeni nu s-a ocupat, 
special, de istoria acestui popor tipic; de asemenea, să corectez mai multe 
păreri greşite despre istoria şi credinţele lui, să fac accesibil pentru fie- 
care datinile şi obiceiurile necunoscute, cu privire la biserică şi la viaţa 
lui mireană, să scap mai multe fapte din braţele uitării şi să le păstrez 
pentru generaţiile viitoare. 

Mărturisesc că, în lucrarea mea, multe chestiuni ar fi trebuit să 
fie tratate mai detaliat şi mai exact, însă pot doar să pretind indulgenţa 
onoraţilor cititori, mai ales fiindcă orişice posibilitate a unui studiu mai 
detaliat este, dacă nu de tot exclusă pentru mine, din cauza depărtării 
mari a localităţii de serviciu de capitală şi de bibliotecile ei, atunci totuşi 
este legată cu dificultăţi şi piedici însemnate. 


Iujineţ, în iunie 1890, Dumitru Dan 

Introducere 


Țările armene erau, de când lumea, locul de luptă al popoarelor, 
venite din profunzimea Asiei şi din Africa. Mongolii, egiptenii, perşii, 
turcii şi tătarii străbăteau aceste ţări şi le jefuiau, devastau şi subjugau, 
din când în când. 

Spre a scăpa de aceste cruzimi neomeneşti, în diferite timpuri, 
mulţi armeni fugeau, din patria lor, în toate regiunile lumii, lăsând, înapoi, 
toată averea cuceritorilor lacomi şi fiind mulţumiţi că îşi pot scăpa numai 
viaţa. Când până şi capitala armeană, în anul 1313, fusese distrusă, printr- 
un cutremur, şi, mai târziu, în anul 1378, căzuse în mâinile egiptenilor, 
cu toată apărarea curajoasă şi îndelungată, şi ultimul rege armean, Leon 
al II-lea, fugise în Franţa, căutând ajutor împotriva duşmanilor ţării sale, 
atunci fugeau şi mii de armeni şi se aşezau în Anatolia, Egipt, India, 
Constantinopole, pe țărmurile Mării Negre, însă, mai ales, în Crimeea, 
în Rusia, Polonia, Galiţia, Lituania, Turcia, Moldova şi Muntenia. 

Astăzi, armenii fac parte din popoarele cele mai întinse ale 
pământului, pentru că noi îi întâlneam, mai ales ca negustori, în ţările 
şi oraşele comerciale cele mai diferite, ca în Bombai, Madras, Calcuta, 
Boruca, Siam, Singapore, Java, Sumatra, Canton, Bukara, Cocant, Chiva, 
Caşmir, Sahar, Afganistan, Giulfa, Persia, Cairo, Alexandria, Abissinia, 
Siria, Turcia, Rusia, Italia, Ungaria, Galiţia, România şi în Bucovina, 
unde ei trebuie să fie socotiți între locuitorii cei mai vechi. 

Istoria armenilor ortodocşi 
al Bucovinei 


Armenii s-au aşezat, foarte de timpuriu, pe teritoriul monarhiei 
austro-ungare, şi anume în Polonia. 

În anul 1062, veneau în Rusia fiind chemaţi de principele Iaroslav 
al Rusiei, 20.000 de armeni, din capitala Anni, pentru respingerea ata- 
curilor din partea polianilor (cumanilor!), însă, după aceea, nu s-au mai 
întors în Armenia, ci s-au aşezat în Kiev, mai târziu în Cameniţa-Podolsk, 
răspândindu-se, de aici, aproape peste toată țara. 

La Lemberg, îi aducea pe armeni, în anul 1280, principele Lev 
Danilovici, care voia să populeze oraşul, întemeiat de el, în anul 1270. 
Armenii aveau aici o municipalitate proprie? şi erau reprezentaţi într-un 
număr aşa de mare, încât Cazimir al III-lea cel Mare (a murit la 5 noiem- 
brie 13705) permitea, în anul 1367, episcopului lor al doilea, Grigore cel 
Mare, în vederea utilității, ca el să-şi aibă acolo reşedinţa“. Mai târziu, 
în anul 1379, armenii obțineau aici şi privilegii mari”. 


1 Dimitrie Dan pusese semnul egalităţii între cumani şi români, dar tema încă 
este extrem de controversată, aşa că am ignorat-o. 

> Ersch şi Gruber, Enciclopedia Generală, partea a V-a, Leipzig, 1850, p. 358, 
nota 18. 

3 Engel, Istoria Imperiului Ungar şi a ţărilor alăturate, partea a IV-a, Halle, 
1804, p. 108. 

+ Barez Sadok, Biografiile armenilor polonezi celebri, Lvov, 1856, pp. 133- 
134; Schmidt, Memoriile istorice ale Sucevei, Cernăuţi, 1876, p. 16. 

5 Dr. Bischoff, Documente pentru istoria armenilor din Lemberg, în arhiva 
pentru ştirea izvoarelor istorice austriece, voi. 32, Viena, 1865, pp. 10-12. 

În Lemberg şi, în genere, în Polonia, armenii întrebuinţau, de la 
anul 1500, limba tătărască; aceasta era introdusă, mai târziu, şi în jude- 
căţile din Galiţia şi chiar condica de decrete din Lemberg a fost scrisă, 
pentru armeni“, de la anul 1630 până la anul 1641, în limba tătărească. 
Şi în Ungaria, armenii s-au aşezat foarte de timpuriu, căci cronica ungară 
spune: „Praeterea (inquit) intraverunt Hungariam tam tempore Ducis Gei- 
zae (972-995) et Sancti regis Stephani (997-1038), quam diebus regnum 
aliorum Bohemi, Poloni, Graeci, Hispani, Hismaelitae, Bessi, Armeni 
etc. qui diutius in regno comemorando, quam vis illorum generatio ne- 
sciatur, per matrimoniorum diversorum contractus, Hungaris irnrnixti 
nobilitatem pariter et descensum sunt adepţi” (De introitu diversorum 
nationum in Hungariam, p. ], C. 12). 

Aici, ei obțineau privilegii, de la anul 1243, privilegii pe care 
Bela al IV-lea le reînnoia; de asemenea, se menţionează, într-un document 
din anul 1281, al regelui Vladislav al IV-lea o „terra Armenorum” (ţara 
armenilor) şi un „monasterium” (mănăstire). 

Totodată, în Ardeal, coloniile armene s-au aşezat de timpuriu, 
căci, în anul 1355, se menţionează un „episcop al armenilor de Tulmahy 
(episcopus armenilor de Tulmachy)”. 

Se pare că armenii au imigrat în Moldova şi Muntenia în acelaşi 
timp ca şi în Cameniţa-Podolsk, deci deja în secolul al XI-lea, şi anume 
în anul 1046, când împăratul grecesc Monomah invadase Armenia, şi în 
anul 1064, când persanii cuceriseră capitala armeană. 

Imigrările posterioare se întâmplau în anul 1342, când persanii 
au cucerit, din nou, capitala Anni, şi în 1418,1475 şi 1608. 

Armenii care trăiesc în Moldova de Jos veniseră din Constanti- 
nopole şi întrebuinţaseră limba turcească, însă armenii care trăiesc în Tara 
de Sus veniseră direct din patria lor şi întrebuinţaseră limba armeană. 

Originea armenilor care trăiesc în nordul Moldovei se dovedeş- 
te, de asemenea, printr-o tradiţie, ce se păstrează credincios la armenii 
din Suceava, după care mulţi armeni emigraseră din patria lor, în urma 
devastării capitalei Armeniei, de un cutremur. în anul 1313, şi se aşezaseră 


Dr. Ficker, O sută de ani, copia separată din revista statistică lunară, Viena, 


1875, p. 8, nota 20. 
7 Lukacsi,l.c.,p.9 

în Suceava; armenii ardeleni îşi deduc originea tot de la capitala Anni. 

Unul din cei mai însemnați cercetători ai românilor, Hasdeu, este 
de părere că chiar oraşul Argeş era întemeiat şi biserica splendidă de acolo 
era clădită de armenii care veniseră în acest loc, pe la anul 1275, şi se 
bazează, în această părere, care, de altfel, este combătută destul de ager 
de istoricul român Xenopol, pe numele „Argeş”, afirmând că armenii, 
în amintirea oraşului care se aflase pe malul lacului Van şi se numise tot 
aşa, numeau la fel şi acel oraş, care era întemeiat de ei, într-o ţară străină. 

Tot aşa, se aşezaseră mulţi negustori armeni în Moldova apro- 
piată, venind din Lemberg, şi, mai ales, în capitala de atunci, Suceava, 
unde ei se ocupau cu un comerţ activ de tranzit. 

Principele Petru Muşat al Moldovei (1375-1391), care era cu 
polonezii în relaţii amicale şi era încuscrit cu regele lor, Vladislav, îi 
subordona, în anul 1384, pe negustorii armeni ai Moldovei şi ai Sucevei, 
în chestiunile religioase, episcopului armeano-ortodox din Lemberg. 

Conform acestei dispoziţii, noi găsim că un episcop, cu numele 
de Avedic, îi păstorea pe armenii din Camenița (oraş în Podolia, Kame- 
neţ-Podolsky) şi din Moldova, de la anul 1415. până la anul 1445. 

O dovadă mai departe pentru aşezarea timpurie a armenilor în 
Moldova sunt bisericile lor foarte vechi, la Botoşani, de la anul 1350, şi 
la laşi, de la anul 1395. Biserica din Botoşani n-are nici o inscripţie, însă 
cea de la Iaşi are o inscripţie de la anul 844, după cronologia armeană, 
şi de la anul 1395, după era comună creştină. Această inscripţie sună, în 
traducere română: „Cu graţia şi ajutorul lui Dumnezeu, biserica Sfintei 
Maici Preciste din laşi era clădită de epitropul Haceico şi preotul Iacov 
din Ghis, Hagi Marcarie din Ciuha şi Hagi Grigorie. Cronologia armea- 
nă — 844 şi era Mânuitorului — 1395”. Inscripţia se află pe o lespede de 
piatră, scoasă din zidul bisericii şi păstrată la biserică. 

Dacă noi comparăm indicaţiile după era armeană cu era comună 
creştină, atunci observăm că ele concordă pe deplin, căci armenii socotesc 
anii, cum se ştie, de la sinodul ce a avut loc, în timpul catolicului Moise 
II Erivart, în anul 551, la Tavin. Dacă adunăm 844 şi 551, atunci căpătăm 
1395, care este anul întemeierii bisericii armene, la Iaşi. 

Exactitatea anului zidirii (1395) acestei biserici este afară de 
orişice îndoială, din cauza unei inscripţii de la anul 900 (1451) pe o 

Evanghelie, scrisă în anul 800 (1351), la Caffa, unde se zice categoric că 
această Evanghelie a fost dăruită bisericii Sfintei Marii Preciste, la laşi. 

Anume vechimea bisericilor armene la Botoşani şi laşi şi tradiţia 
armenilor din Suceava dovedesc că armenii au imigrat în Moldova foarte 
de timpuriu, deşi poate numai izolaţi, unde, treptat-treptat, au luat în 
mână comerţul întreg al ţării, ba chiar şi al ţărilor vecine şi al Orientului. 

Desigur, se pare că un document al principelui Moldovei, Ştefan 
cel Tânăr (1517-1527), din 20 septembrie 7034 (1526), scris în limba 
română, contrazice o imigrație prea timpurie a armenilor în Moldova, 
căci el povesteşte ceea ce urmează: „Armenii erau primiţi, de la strămoşul 
domniei mele, de bătrânul voievod Alexandru cel Bun (1402-1433 sau 
1432), când ei imigrau, mai întâi, pe pământul nostru moldovean, ve- 
nind din ţările ungare şi altele, în urma persecuțiilor din cauza credinţei 
părinţilor lor”. 

Această indicație nu poate fi dreaptă, deja din cauza aceasta: că 
toate celelalte izvoare istorice afirmă că armenii, imigraţi atunci, după 
picirea imperiului lor şi din cauza tulburărilor religioase, imigrau „direct”, 
din Armenia, în Moldova, dar nu din ţările ungare. 

Ultimele cuvinte ale documentului citat: „când ei (armenii) imi- 
grau, mai întâi, pe pământul nostru moldovean” pot fi interpretate numai 
aşa, că înţelesul acestor cuvinte este „prima aşezare în masă”, deoarece 
se ştia bine că, în anul 1418, armenii imigrau în masă în Moldova, şi 
anume 3.000 de familii, fiindcă ar fi de altfel neexplicabil cine ar fi clădit 
aici bisericile armene vechi, din 1350, la Botoşani, şi din 1395, la Iaşi. 

Pentru imigrarea timpurie a armenilor în Moldova, deşi într-un 
număr neînsemnat, vorbeşte şi circumstanţa că, după cum este menţionat 
deja, privitor la chestiunile religioase, principele Moldovei, Petru Muşat, 
i-a subordonat pe negustorii armeni ai Moldovei episcopului armean- 
ortodox din Lemberg, încă din anul 1384, tocmai pentru că poate au fost 
puţini, spre a le putea permite un episcop propriu. 

Din toate aceste dezvoltări, se poate afirma, acum, cu siguran- 
ță, că armenii Moldovei şi ai Bucovinei actuale trebuie socotiți printre 
locuitorii cei mai vechi ai acestor ţări. 

Cele 3.000 de familii armene, care imigrau, în anul 1418, în 
Moldova, din Armenia, le aşeza principele Moldovei, Alexandru cel 

Bun, în următoarele 7 oraşe moldovene: Suceava, Cetatea Albă, unde-i 
găsea Guillebert de Lannoy deja în anul 1421, Galaţi, Vaslui, Botoşani, 
Dorohoi şi Hotin. 

Motivul pentru care aceste 3.000 de familii armene părăseau 
patria lor şi se duceau în Moldova depărtată trebuie să fie căutat în tul- 
burările religioase de acolo, ale timpului de atunci. Papii încercau, foarte 
de timpuriu, să-i convertească pe armeni la biserica latină, şi anume cu 
ajutorul regilor armeni, cărora le promiteau ajutor împotriva duşmanilor 
lor şi le trimiteau daruri şi insignii regale; astfel, trimitea papa Inocenţiu 
al III-lea, în anul 1189, principelui armean Leon al II-lea, insignii rega- 
le, cu coroană, îndemnându-l, într-o scrisoare, la statornicie în credinţă 
pentru scaunul apostolic. 

Tot aşa, prin trimiterea mitrelor şi darurilor, papii încercau să 
câştige pe patriarhii armeni pentru uniunea poporului armean cu Roma. 

Aceste încercări de uniune ale papilor şi amestecul lor în afacerile 
cele mai importante ale ţării, ba chiar în certurile pentru succesiune, cu 
care ocazie ei protejau, de obicei, pe cel mai tare, însă, în schimb, cereau 
unirea cu biserica latină, aveau drept urmare tulburări mari şi dăunătoare 
pentru ţară, lupte sângeroase şi chiar regicid, şi pricinuiau, în sfârşit, 
pieirea completă a Armeniei Mici sau a Ciliciei, în anul 1378. Mamelucii 
egipteni puneau capăt independenţei acestei ţări, aşa încât ultimul rege 
armean, Leon al IV-lea, din familia Lusignan, se refugiase în Franţa, 
căutând în zadar ajutor împotriva duşmanilor săi, unde a şi murit, la 19 
noiembrie 1393. Fu înmormântat în cavoul regal, la St. Denis. 

O astfel de încercare de uniune făcuse şi papa loan al XXII-lea, 
îndemnând pe patriarhul armean, Constantin al II-lea, şi pe regele Oşiu 
să accepte uniunea; în timpul sinodului naţional, în anul 1316, la Adana, 
amândoi treceau la uniune. Cei mari ai ţării erau de partea regelui şi a 
patriarhului, însă poporul era contra uniunii; dovezile pentru aceasta erau 
încercările zadarnice ale misionarilor ordinului Sf. Dominic, mai ales 
ale lui loan din Cherni şi ale lui Barthelemy din Bologna, care n-aveau 
nicăieri partizani, afară de câteva sate din Cilicia. 

De asemenea, în oraşul Nahicevan se aşeza o misiune a ordinului 
Sf. Dominic, al cărei cap primea titlul unui mitropolit al armenilor uniți. 

Aceste încercări de uniune provocau în popor o împotrivire aşa 

de violentă, încât, după sinodul de la Adana, călugărul regesc Hatun al 
II-lea, regele Leon al IV-lea şi Constantin al III-lea, unul dintre ultimii 
regi, erau ucişi, însă regele Guido era persecutat foarte mult. Acestea 
sunt evenimentele, al căror motiv a fost că domnitorii numiţi încercau 
să introducă riturile latine în biserica armeană. 

Prigonirea crudă, care urmă după aceste fapte, impunerea silită 
a riturilor latine şi asuprirea poporului de cuceritorii mameluci dezgus- 
tau multor mii de familii armene şederea mai departe în patria lor şi-i 
îndrumau să pornească în călătorie, să întoarcă spatele pentru totdeauna 
căminului părintesc şi să caute alte ţări paşnice, unde puteau să se roage 
lui Dumnezeu, neîmpiedicaţi, după principiile lor strămoşeşti. 

Sosind în Moldova, armenii erau primiţi bine. Principele dom- 
nitor al ţării, Alexandru cel Bun, le indica 7 oraşe ca domiciliu şi le da 
multe privilegii, între care, conform politicii coloniale de atunci, pentru 
administraţia comunală proprie a coloniilor lor: şoltuzi (primari) armeni, 
după cum armenii îi mai au, încă, acum, în Şâmos-Uivar (Gherla = oraşul 
armean), în Ardeal, şi unde ei luau cu desăvârşire în mână agricultura, 
creşterea vitelor şi tot comerţul. Însă armenii, conform dreptului vechi 
civil moldovean, ca şi evreii, nu aveau dreptul să aibă măcelării, cârciumi, 
brutării şi să cumpere locuri, ca livezi, locuri pentru mori, grădini pentru 
albine şi terenuri pentru clăditul caselor, şi aşa mai departe, ci să ia toate 
acestea în arendă numai de la indigeni. 

În chestiunile religioase, însă, ei căpătau asigurarea libertăţii 
depline şi românii, din fire toleranţi, nu-i deranjau în privinţa aceasta 
nici pe armeni, nici pe celelalte popoare, care locuiau cu ei, în Moldova, 
ceea ce este evident, din raportul lui Gheorghe de Reichersdorff, am- 
basadorul regelui Ferdinand la curtea principelui moldovean Petru Rareş 
(1527-1538 şi 1541-1546), către domnitorul său, căci el scria după cum 
urmează: „în Moldova trăiesc, împreună, ca supuşii principelui mol- 
dovean, popoare de naţionalitate şi religie deosebite: ruteni, polonezi, 
sârbi, armeni, bulgari şi tătari, şi, în sfârşit, mulți saşi din Ardeal, fără să 
se certe unii cu alţii la această deosebire a moravurilor şi a dogmelor”. 

La fel descrie şi principele Dimitrie Cantemir firea împăciuitoare 
a românilor faţă de armeni, în chestiunile religioase, căci el zice: „Bi- 
sericile armene nu sunt mai mici sau mai puţin împodobite ca cele ale 

ortodocşilor şi ei au voie să-şi facă datoria în privinţa credinţei”. 

Armenii moldoveni, respectiv cei din Bucovina, deveneau, cu 
timpul, aşa de bogaţi, încât un armean din Suceava, Cămărsan, şi soţia 
sa Stana puteau lăsa prin testament, după moarte, casa lor, care se afla pe 
strada castelului (Burggasse), la Suceava, mănăstirii Moldoviţa. Această 
donaţie o legaliza principele moldovean Petru Aron al III-lea, în anul 
1448, deci, în timpul domniei sale celei de a doua (1448-1449) şi, mai 
târziu, la 10 ianuarie 1451, încă o dată, principele Bogdan al II-lea (1449- 
1451) scutea această casă de impozitele mari şi mici şi, de asemenea, 
de birul de ceară, de robotă în mori domneşti, de toate contribuţiile şi 
serviciile pentru suveran, sustrăgând-o de la jurisdicţia laică, ceea ce, de 
altfel, era iarăşi legalizat de fiul lui Bogdan, principele Ştefan cel Mare 
(1457-1504), la 12 august 1457. 

Tot aşa, lăsa prin testament, mănăstirii Moldoviţa, un oarecare 
armean lon o casă la Suceava. Această donaţie era legalizată şi înzestrată 
cu scutire de impozite de principele Petru Aron, la 6 octombrie 1454, 
deci în timpul domniei sale celei de a treia (1451-145573). 

Însă, şi moşii armenii puteau dona mănăstirilor; astfel, armeanul 
Ion Armenciu lăsa prin testament jumătatea satului Ostăpcana, din judeţul 
laşi, mănăstirii Moldoviţa, ceea ce legaliza principele Ştefan cel Mare, 
la 8 ianuarie 1483. 

Mai este menţionat, în timpul lui Ştefan cel Mare, un bogat ar- 
mean din Suceava, cu numele de Vartec, care lăsa, cu limbă de moarte, 
copiilor săi, printr-un testament, case şi o proprietate ereditară. 

Pe la anul 1475, veneau, iarăşi, în Moldova multe mii de armeni, 
din peninsula taurică (Crimeea), după ce turcii şi tătarii cuceriseră Caffa, 
unde găseau o primire bună şi unde principele Ştefan cel Mare indica, 
pentru aşezare, oraşele Suceava, laşi, Roman, Focşani şi Botoşani. 

Însă când, în anul 1497, regele Albrecht al Poloniei se apropia 
de capitala Moldovei, Suceava, şi o asedia, în zadar, timp de două luni, 
atunci mulţi armeni din Suceava, care ocupau, acolo, 700 de case, fe- 
rindu-se de primejdiile războiului şi ale asediului, se duceau în Ungaria, 
Ardeal şi Galiţia. 

Conform unei inscripţii, cizelată cu dalta, în usciorul bisericii, 
bogatul armean Drăgan Danovac, cel care, după tradiţie, făcea negoţ cu 

boi şi care, odată, făgăduise solemn că va clădi o biserică, dacă va termina 
cu câştig comerţul, întemeia, în anul 1512, deci în timpul domniei princi- 
pelui Bogdan al III-lea cel Orb (1494-1517), pe un loc care-i aparţinea, 
la Suceava, cu mijloace proprii, o mănăstire armeană, pe care o închina 
Sfintei Fecioare Maria şi o numea „Hacigadar” sau „Hagiuigadar” („în- 
deplinirea dorinţei”). Astăzi, Hagiuigadar nu mai este o mănăstire, ci un 
loc de pelerinaj foarte frecventat, încotro armenii se duc cu grămada, 
din toate ţările locuite de ei. EI se află la o depărtare de 1.875 metri de la 
sudul oraşului Suceava şi se numeşte „Mitoc”. De la anul 1848, armenii 
merg, acolo, cu procesiunea bisericească, în pelerinaj, de două ori pe 
an, în urma făgăduinţei făcute lui Dumnezeu, pentru cruţare de holeră 
asiatică, şi anume la 15/27 august (sâmbăta) şi la 28 decembrie, adică în 
ziua de sărbătoare a Sfântului Iacov. În mod obligatoriu, se slujeşte aici 
liturghia, de trei ori pe an, şi anume în ziua Adormirii Maicii Domnului, 
în ziua Schimbării la Faţă a lui Hristos şi în ziua Sfinţilor loachim şi Ana. 
În această biserică se află, în altar, o mare icoană a Maicii Domnului, după 
cum, în genere, o astfel de icoană se află, de obicei, în altarul fiecărei 
biserici armene, icoană căreia i se atribuie puterea vindecătoare făcătoare 
de minuni, deoarece se află, pe icoană, o grămadă mare de ochi, dinţi, 
urechi, picioare, mâini şi aşa mai departe, de aur şi argint, lucrurile care 
erau jertfite de oamenii suferinzi. În mijlocul bisericii, se înalţă o strană, 
făcută din lemn, care se găseşte, de obicei, în bisericile ortodoxe, apoi 
aici este o icoană a Sfinţilor Apostoli Vartolomeu şi lacov, cu o inscripţie 
slavă; însă cei patru evanghelişti, de pe iconostas, asupra altarului, ca 
şi icoanele de pe uşile altarului, Icoana Sfântului Arhidiacon Ştefan şi a 
Sfântului Diacon Laurenţiu, au o inscripţie în limba română. 

Înaintea uşii bisericii, în cimitir, se află mormântul episcopului 
Grigorie. Singurul clopot care se află aici, ce era găsit, cu ocazia săpării 
unui mormânt, în cimitirul sfintei biserici a lui Simeon, se zice că fusese 
adus, în secolul al XIII-lea, din Armenia. 

Inscripţia acestui clopot sună: „Amintirea lui Ghetraţi Aracheli 
de la mănăstirea Sfântului Tatevo (Tadeu) din anul 693 (1244) era scrisă 
într-o Joia”. 

Conform inscripţiei de pe uşa bisericii şi cu tradiţia armeană 
locală, armeanul Christo Hanco (Hacic Hancoian) a clădit, în anul 1521, 

deci în timpul domniei lui Ștefăniță (Ştefan al V-lea) cel Tânăr (1517- 
1527), pe un loc unde era, mai înainte, deja o biserică armenească din 
lemn, biserica Sf. Cruci, biserica parohială de azi, în mijlocul oraşului 
Suceava, unde, cum se zice, el era şi înmormântat. De existenta mor- 
mântului întemeietorului numit nu ne putem convinge, pentru că întreaga 
duşumea a bisericii este căptuşită cu lemn. 

În cimitir, se află câteva pietre funerare cu următoarele inscripții: 

„Arhidiaconul Asvadar Rertica il Ghiai, decedat 997 (1528) 

Preotul Grigorie, decedat 1026 (1577) 

Mateu, vameş, decedat 1061 (1612) 

Grigorie Nigara, baron de Capri. 1713”. 

Aici trebuie să fie notat că o biserică armeană veche, închinată 
Sfintei Treimi, era în grădina domnului Volcinschi, lângă clădire, unde 
se află, acum, poşta împărătească-regală. Ea, însă, s-a prăbuşit cu desă- 
vârşire, şi anume la sfârşitul secolului trecut. 

Despre aceasta ne informează tradiţia armeană locală, că propri- 
etara acestei grădini şi ruine, o oarecare doamnă Capri, plimbându-se, 
cu copilul său, în grădină, a fost îngropată, împreună cu copilul, sub 
dărâmăturile ruinei care s-a prăbuşit, şi a fost omorâtă, copilul, însă, 
alegându-se numai cu frica. Cu pietrele acestei ruine a fost zidită capela, 
împreună cu altarul care se reazemă de biserica eparhială. 

Tradiţia locală ne informează, mai departe, că o altă biserică 
armeană zidită era nu departe de biserica eparhială de azi, pe piaţă, unde 
se află, acum, măcelăriile comunale; această declaraţie era confirmată 
şi prin descoperirea fundamentului unei biserici şi a pietrelor funerare 
armene, cu ocazia punerii pietrei fundamentale a halelor menţionate, 
ceea ce s-a întâmplat acum câţiva ani. 

Armenii moldoveni, însă, aveau de îndurat şi multă supărare, 
nu de la poporul român însuşi, dar poate de la câţiva din domnitorii lui; 
astfel, izgonea principele Ștefăniță, numit cel Tânăr sau cel Crunt, în 
anul 1526, când se întorcea din expediţia sa, întreprinsă pentru a jefui din 
Muntenia, marea comună armeană din Vaslui şi distrugea bisericile ei. 
EI era provocat la aceasta, probabil, de plângerile deputăţiei cetăţenilor 
din Vaslui, care, încă la începutul acestei expediţii, întreprinsă pentru a 
jefui, se plânseseră la el de păgubirile comerciale pricinuite de armenii 

de acolo; pe acest crunt principe l-a apucat deja pedeapsa, la 12 ianua- 
rie 1527, la Hotin, unde a fost otrăvit de propria sa soţie, după dorința 
polonezilor, care-i erau duşmănoşi, şi care se temeau de el. 

Însă nedreptăţile mai mari le pricinuiau armenilor moldoveni 
cunoscutul, în istoria română, ca un mare tiran, principele Ştefan Rareş al 
VII-lea (1551-1552); în anul 1551, el poruncea să fie anunţat în toată ţara 
că toţi supuşii trebuie să se întoarcă la credinţa ortodoxă, cei eterodocşi 
erau persecutați ca eretici. De asemenea, pe armenii care se socoteau, 
atunci, ca eretici voia principele menţionat să îi convertească, cu orişice 
preţ, la ortodoxie, şi când ei refuzau să facă aceasta, el poruncea, în ziua 
Adormirii Maicii Domnului, ca toate bisericile lor, de la Suceava, Boto- 
şani, Roman, Huşi şi aşa mai departe, să fie dărâmate sau închise, să fie 
confiscate sfintele vase sau veşminte, să fie arse cărţile bisericeşti şi să 
fie prinşi episcopul armean, care rezida la Suceava, împreună cu preoţii. 
Aceste încercări de convertire luau fiinţă din cauza spiritului secolului 
de atunci, pus în mişcare de reformă; sau, poate, ceea ce este mai drept, 
din cauza caracterului crunt al lui Ştefan sau din cauza intenţiei ca să 
stoarcă bani de la armenii bogaţi; aceste încercări nu puteau fi de durată 
lungă, căci o revoluţie de boieri punea capăt atât acestor prigoniri, cât şi 
vieţii acestui principe, ucis mişeleşte, în anul 1552, împreună cu copiii 
săi, în tabără. 

Însă, la acest principe, găsim şi câteva trăsături de toleranţă, căci, 
în timpul domniei sale (1551), clădea un armean distins şi bogat, Agopşin 
(Iacov) Vartan, în apusul Sucevei, o biserică armeană, închinată Sfântului 
Auxenţiu, care se numeşte, acum, Zamca, unde el a fost şi înmormântat, 
mai târziu; familia sa imigra, mai târziu, la Lemberg, unde, după cum se 
zice, urmaşii lui trăiesc şi astăzi. 

În această biserică, se slujeşte liturghie, în mod obligat, de două 
ori pe an, şi anume în ziua de Sfântul Gheorghe şi, vara, în ziua de săr- 
bătoare a lui Auxenţiu. 

Această biserică este înconjurată, încă şi astăzi, de ziduri îm- 
prejmuitoare înalte şi groase, fiind prevăzută cu turnuri de observare; 
reprezenta, de aceea, mai înainte, un fel de cetate. 

Către satul Şcheia, biserica este apărată printr-un turn lunguieţ, 
în forma unei biserici. Sub acest turn, este poarta de intrare, boltită şi 

compusă din pietre cubice groase, dintr-o parte şi din cealaltă a căreia se 
află chiliile boltite de locuit, însă, la etaj, o biserică mică, pe bolta altarului 
căreia se poate cunoaşte bine, încă şi astăzi, icoana Maicii Domnului; la 
etaj, se mai află două chilii, care erau locuite, unde sunt creneluri pentru 
puşti şi tunuri şi ferestre de observaţie. 

La etaj, era aşezat, cum se vede din proptelele de piatră, care se 
află împrejurul zidurilor, către curte, de-a lungul celor trei laturi lăuntrice 
ale acestei clădiri, un coridor, la care se putea ajunge, din chiliile află- 
toare acolo, printr-o mică anticameră şi o uşă astăzi închisă. Spre oraşul 
Suceava, este aşezat un turn (întrebuințat, astăzi, drept clopotniţă), mult 
mai înalt, pe zidul împrejmuitor, sub care este construită poarta exterioară, 
astăzi închisă, destinată intrării dinspre partea oraşului. Aici se află, pe 
piatra cea mai de sus a porţii boltite, o inscripţie numerică cizelată, ieşită 
în afară din mijlocul pietrei, împodobită cu flori, care arată, cu cifre roşii, 
anul întemeierii: ,„1606”. Deasupra bolţii porţii, se află un fel de capelă 
sau altar, la care se ajunge pe treptele cu încolăcituri, aşezate pe partea 
turnului, şi printr-un coridor (astăzi numai trei scânduri de stejar), care 
se sprijină pe proptele de piatră. Deasupra acestei capele, se află un loc 
pentru observaţie, de unde ai cea mai bună privelişte peste oraş şi, departe, 
la o mare depărtare, spre Răsărit şi Apus. În acest loc de observaţie dă 
şi o scobitură adâncă, aflătoare în zid, care a fost lăsată deschisă, chiar 
din timpul zidirii turnului, pentru oarecare scopuri. Lângă uşa care duce 
spre capelă, se află, alături, la o depărtare de aproximativ 2 metri, încă 
alţi doi usciori de piatră, care, după cum se pare, erau destinaţi pentru 
punerea unei a doua uşi; aceşti usciori sunt împodobiţi, la capătul lor de 
Jos, cu sculpturi de flori, asemănătoare cu acelea de pe pietrele cubice 
ale bolţii porţii: Interspaţiul între aceşti doi usciori este bine astupat cu 
zid şi totul este spoit aşa de bine, încât usciorii din zid abia se observă. 
Scopul acestei uşi, astupate cu zid, este neexplicabil, pentru că ea nu 
dă în capelă; aici, în zid, nu se observă nici o urmă a unei intrări. Este 
posibil ca, înapoia acelei uşi, care se află în colţul turnului îndreptat spre 
biserică, să fie o cameră secretă, unde se păstrează lucruri preţioase; 
uşa, care era făcută spre ea, era acoperită cu zid, spoită pentru a nu fi 
recunoscută, şi încă afară de aceasta, era dărâmată propteaua de piatră, 
care sprijinea coridorul înaintea acestei uşi, spre a şterge orişice urme 

de existenţă a acelei camere. 

În sfârşit, în cimitirul spaţios şi întins se află marea şi frumoasa 
biserică Sfântul Auxenţiu şi, nu departe de uşa ei principală, o fântână 
veche, adâncă de 10 stânjeni, care conţine apa cea mai rece şi mai bună 
din toată Suceava şi împrejurimi. 

La poarta lăuntrică a zidurilor împrejmuitoare, se pot cunoaşte, 
încă şi astăzi, rămăşiţele camerelor de locuit pentru trupele de garnizoană. 

De asemenea, mai trebuie să fie observat că zidul clădirii, spre 
Apus, e împodobit cu o ghirlandă răsucită, albastră, de piatră. 

Despre persoana şi timpul zidirii acestor biserici s-au păstrat, 
la armeni şi la români, tradiţii divergente, pe care le vom reproduce, în 
puţine cuvinte, mai jos, deşi aceste tradiţii n-au nici o valoare istorică: 

Tradiţia armeană nu recunoaşte pe Agopşin ca întemeietorul 
bisericii mari şi frumoase a Sfântului Auxenţiu, ci admite că trei fraţi, 
Iacov, Auxentie şi Grigorie, ar fi cumpărat, în anul 1606, acest loc şi că 
Iacov ar fi zidit bisericuţa particulară, situată spre Şcheia şi închinată 
Sfântului lacov; că Auxentie ar fi zidit biserica mare, în ogradă, închinată 
Sfântului Auxentie şi că Grigorie ar fi zidit capela turnului, care se află 
de partea oraşului şi este închinată Sfântului Grigore, Iluminatorului, 
convertitorul armenilor la creştinism. 

Tradiţia locală română contrazice, cu desăvârşire, tradiţia arme- 
nilor şi afirmă că sfânta biserică a lui lacov ar fi fost, mai înainte, biserica 
româno-ortodoxă închinată Adormirii Maicii Domnului, iar biserica 
Sfântului Auxentie ar fi fost vechea biserică a Sfintei Parascheva; capela 
turnului Sfântului Grigore ar fi fost, în sfârşit, turnul mare al cetăţii. Pentru 
adeverirea acestei tradiţii, se citează, ca dovezi, picturile de pe pereți, 
care încă se pot recunoaşte şi care sunt făcute în sensul ortodox, icoanele 
şi ornamentaţia pe ziduri întrebuințată în timpul lui Ştefan cel Mare, ca: 
roze, flori, cărămizile pictate şi lustruite, ghirlandele împletite de piatră, 
după cum astfel de lucruri se pot vedea, şi astăzi, pe toate clădirile ase- 
mănătoare. Mai departe, se afirmă că aceste biserici erau vândute, când 
erau dărăpănate, în timpul mitropolitului moldovean Teofil, împreună cu 
alte două biserici, cu 600 ducați, bogaţilor armeni, care restaurau aceste 
biserici şi le aranjau potrivit pentru serviciul lor divin. 

Însă inscripţia, pe piatra funerară a lui Agopşin, care se află încă 

în biserica Sfântului Auxentie, în Zamca, arată că amândouă tradiţiile 
sunt slabe. 

Parlamentul din Lublin, din anul 1560, îi exila pe toţi locuitorii 
Poloniei, care nu erau catolici, prin urmare şi pe armenii ortodocşi, care 
trăiau acolo şi care au emigrat în Moldova şi s-au aşezat în Suceava şi 
în alte oraşe, unde au găsit, pretutindeni, o primire bună. 

În timpul domniei principelui moldovean Bogdan al IV-lea 
(1568-1572), fiul voievodului Alexandru Lăpuşneanu, armenilor din 
Moldova le mergea iarăşi mai rău. Anume, principele Bogdan, care se 
încuscrise cu multe familii nobile polone, proteja pe polonezii din ţara sa 
şi le acordase chiar şi importante funcțiuni publice moldovene. Boierii 
moldoveni îi imputau, acum, că el voieşte să se lepede de ortodoxie şi 
să treacă la biserica latină. Spre a se dezvinovăţi de această neplăcută 
imputare şi spre a dovedi râvna sa pentru biserica ortodoxă a ţării, el 
începea, în anul 1570, să-i urmărească pe armeni, pentru că ei rezistau 
încercărilor lui de convertire, la care erau supuşi, şi începea, în sfârşit, 
să-i izgonească. 

Cu toate aceste prigoniri, armenii aveau, totuşi, o influență 
mare în ţară, probabil datorită averii lor, căci, deja după Bogdan, venea 
pe tronul moldovenesc o odraslă din flori a unei armence, a soţiei unui 
armean, Serpega, cu principele Ștefăniță Tomşa (1563-1564), Ion cel 
Crunt (1572-1574), care, din cauza originii sale armene, era numit „Lon 
Armeanul”. 

În anul 1582, deci în timpul domniei principelui lancul Sasul 
(1579-1583), fiul din flori al principelui Petru Rareş, cu o săsoaică din 
Ardeal, soţia lui Vais lorg, era numit episcopul armeano-ortodox al Mol- 
dovei lon Hunanian, care rezida la Suceava, spre a intra în funcțiunea 
episcopatului armeano-ortodox din Lemberg, devenit liber din cauza 
abdicării episcopului Barzumas Bogdanovici. Episcopul Bogdanovici 
avea motivele sale pentru a abdica, mai curând fiind silit la aceasta de 
polonezi, pentru că el, după cererea polonezilor, încercase, într-adevăr, 
să-i convertească pe armenii Poloniei la catolicism, armeni care, cu în- 
căpăţânare, nu renunţau la credinţa ortodoxă, însă el nu izbutise să facă 
acest lucru, în timpul activităţii sale episcopale de trei ani (1579-1582). 

În timpurile periculoase, deja cunoscutul de către noi armean 

Drăgan Danovac fugise, din Suceava, în Polonia, şi se stabilise permanent 
la Lemberg, după ce suveranii îi confiscaseră toată proprietatea funciară, 
ca pe o avere fără stăpân, mai ales aceea care se afla lângă Itcani, unde 
se află, astăzi, biserica ortodoxă a Maicii Domnului. După moartea lui 
Drăgan, însă, apărea fiul lui, Bogdan, şi cerea, de la principele Ieremia 
Movilă, restituirea proprietăţilor părinteşti, pentru că el lua ca martori 
pe bătrâni români şi armeni. Numitul principe porunci să i se dea înapoi 
proprietatea părintească, prin mijlocirea unui document din 22 ianuarie 
1597, şi care sancţiona aceasta. 

Armenii îşi câştigau foarte mari averi prin comerţul de tranzit, 
foarte bănos, cu Orientul; ca exemplu, o să cităm, aici, numai în treacăt, 
pe bogatul negustor din Lemberg, Christof Avedic Bernatovici (a murit în 
1671), care putea să dea, cu împrumut, regelui polonez Vladislav al IV- 
lea (Wassa), suma de 300.000 de ducați, enormă pentru timpul de atunci. 

După tradiţia locală armeană, se zice că un oarecare armean, Si- 
meon (Şim), a ridicat, pe la anul 1600, deci în timpul domniei principelui 
moldovean leremia Movilă (1596-1606), biserica armeană, la Suceava, 
închinată Sfântului Simeon Dzerun („celui bătrân”). 

Această biserică este cunoscută, la Suceava, sub numele de 
„biserica cu turnul roşu”, pentru că avea clopotniţa vopsită, până nu 
demult, în roşu; astăzi, atât biserica, cât şi clopotniţa sunt acoperite cu 
tinichea şi numai vârful turnului a rămas roşu. Lângă această biserică, 
era, până nu demult, cimitirul armenilor, care, astăzi, e strămutat, nu 
departe de aici, pe câmpurile din apropiere de Zamca, lângă magazinul 
de muniții. În această biserică se slujesc parastase şi, de asemenea, se 
slujeşte liturghia, în fiecare zi următoare unei sărbători mari. Biserica 
are un fel de iconostas şi, afară de acesta, o perdea prețioasă, cu icoane 
cusute din Sfânta Scriptură, cu inscripția următoare: „Această perdea este 
amintirea fiului lui Grigore, evlaviosul şi iubitul Ion, şi a părinţilor lui în 
țara Bogdania, la Suceava, în biserica Sfintei Cruci, şi ea era desenată de 
mâna cântăreţului Iacov Ținţin, în anul 1210 (1761)”7. Tot aici se află, de 
asemenea, o icoană, de la 1810, a celor trei sfinţi teologi, cu inscripţia 
în română. Pavajul bisericii conţine multe pietre funerare, din care sunt 
lizibile numai câteva. 

De asemenea, în antreul bisericii, spre Apus, se află o piatră 

funerară, cu următoarea inscripţie: „Aceasta este piatra odihnei lui Isaia 
Muhalean, fiica baronului Andon şi a Mualei, decedați într-o luni a anului 
1067 (1618)”. Evanghelia, care se află, acum, în biserica eparhială, era 
scrisă de preotul lon din Suceava, în anul 1090 (1641). 

În anul 1622, patriarhul Melhisedec a fugit din patria sa, Ecimia- 
dzin, în Polonia, hirotonind, mai întâi, pe nepotul său, Şahag, pentru că 
nu putuse să plătească tributul de 2.000 de ducați, ceruţi de şahul persian 
Abbas, şi pentru că acesta distrusese mănăstirea rezidenţei sale, şi s-a 
stabilit la Lemberg, unde ocupă, vremelnic, după moartea episcopului 
Mesrob, episcopia, însă, mai târziu, demisionează şi se retrage la Came- 
neţ-Podolsk, unde a şi murit, la 18 martie 1627. 

În joia de după Boboteaza anului 1627, Melhisedec îl hirotonea 
pe preotul armean Nicolae Tarasievici, protejat de consiliul comunal al 
oraşului Lemberg. Din cauza simpatiei lui pentru biserica latină, împo- 
triva voinţei comunei armene de acolo, care avea o înclinare înverşunată 
pentru credinţa părintească armeano-ortodoxă, episcopul armean din 
Lemberg îl instala ca succesor al său şi subordona jurisdicției lui pe toţi 
armenii din Polonia, Moldova şi Muntenia. Cu această hirotonie, ilegală 
însă, patriarhul punea temelia pentru mari tulburări şi pentru distrugerea 
coloniei armene foarte înfloritoare a Lembergului, pentru că episcopul 
Tarasievici încerca, împreună cu iezuiţii, să o convertească la biserica 
latină. 

Aceste planuri, care nu ţineau seamă de nimic, pentru uniune 
aveau drept urmare un îndelungat şi neplăcut proces, care, fiind, deci, în 
favoarea episcopului, se termina cu emigrarea celor mai mulţi armeni, 
din Lemberg, în Moldova, aşa încât, în anul 1652, din colonia armeană 
atât de numeroasă şi înfloritoare din Lemberg rămân, acolo, abia o sută 
de case armene. 

E adevărat că Tarasievici căpăta, pentru râvna sa, manifestată 
în timpul convertirii armenilor, de la papa Urban al VIII-lea, pentru el 
şi pentru succesorii săi, titlul unui mitropolit, însă aceasta nu îi folosea 
prea mult, doar comuna armeană din Lemberg fugise în toate părţile şi 
el rămăsese un arhipăstor, dacă nu de tot fără turmă, dar totuşi cu numai 
foarte puţine oi. În anul 1649, deci în timpul domniei principelui Vasile 
Lupu (1634-1653), armenii tipăreau, în tipografia metropolitană din 

Suceava, un codice al Evangheliei, sub supravegherea episcopului lor, 
Mennas. 

Şi în oraşul Siret se aflau mulţi armeni; astfel, în 1653, avea, 
acolo, un armean, cu numele de Vugheiţi, în mijlocul oraşului, o casă şi 
o pivniţă pentru comerţ, însă, în curând, avea să-şi părăsească şi oraşul, 
şi proprietatea sa. Aceasta se transformă, mai târziu, în proprietatea 
episcopului Calistru, din Rădăuţi, şi, apoi, în proprietatea mănăstirii 
Putna. Principele Constantin Țehan Racoviţă (1753-1756) o legaliza, la 
17 aprilie 1756, ca proprietate a mănăstirii, cu adaosul scutirii de vamă 
şi cu permisiunea scutirii de impozitele pe vânzarea de băuturi, în piv- 
niţa pomenită. 

În anul 1654, deci în timpul domniei principelui moldovean 
Gheorghe Ştefan (1653-1658), când orişice comerţ stătuse pe loc, datorită 
multor invazii ale cazacilor, Stanislaus Revera Potoţehi ceda terenurile 
satului Zabloţia pentru întemeierea oraşului Stanislavov şi îi invita pe 
armeni pentru a se aşeza acolo. Atunci s-au dus acolo mulţi armeni mol- 
doveni şi, de asemenea, ardeleni, se statorniceau aici şi aveau să atragă, 
în curând, întregul negoţ de vite moldovenesc. 

Din timpul domniei a doua a principelui moldovean Gheorghe 
Duca (1669-1672), iarăşi emigrau mulţi armeni moldoveni, însă, mai 
ales, din cei din Suceava, sub conducerea episcopului lor, Mennas, care 
era episcopul armeano-ortodox al Moldovei, de la anul 1649, şi rezida la 
Suceava, şi se îndreptau, în parte, spre Polonia, însă în mai mare parte, 
împreună cu episcopul lor, spre Ardeal. 

Motivul acestei emigrări în masă a armenilor, cu episcopul lor, 
fu marea apăsare din cauza impozitelor, în timpul de atunci, însă, mai 
mult, persecutarea lor de către principe, pentru participarea la conspirația 
boierilor, înscenată, la 29 octombrie 1671, la un oarecare Mihail Hâncul 
(foarte probabil un armean). 

Armenii fugeau, la început, în Carpaţi, treceau, apoi, hotarul 
Ardealului şi se aşezau în Bistriţa, în Ardeal, când nu izbuteau, aflându- 
se acolo, să facă pe principe să-şi schimbe părerea. Aici erau primiţi de 
principele Mihail 1 Apafi (1661-1686), după ce ei făgăduiseră de a se uni 
cu biserica latină, împreună cu episcopul lor, Mennas. însă convertirea 
lor adevărată şi completă o săvârşise numai preotul armean din Lemberg, 

Auxentie Verţirovschi, care călători, pentru aceasta, în Ardeal şi îndemnă 
pe compatrioţii săi la acceptarea uniunii cu Roma, şi pe episcopul lor, 
Mennas, la călătoria la Lemberg, spre a o recunoaşte în mod public. 
Mennas se şi ducea la Lemberg, în anul 1686, îşi mărturisea, înaintea 
cardinalului Palavicini şi a mitropolitului armeano-catolic Vartan (a 
murit în 1715), credinţa latină şi făgăduia să îndemne, cu siguranţă, şi 
pe compatrioţii săi la acceptarea definitivă a ei. 

Acest întâi episcop armeano-catolic al Ardealului, Mennas, pri- 
mea, acum, titlul episcopului Bogdaniei şi Moldovei, însă nu se bucură 
de acesta mult timp, căci muri, în acelaşi an 1686, în Lemberg. Pe 13 
februarie 1687, era numit, deja, de către mitropolitul armeano-catolic 
din Lemberg, Vartan Hunanian, menţionatul şi zelosul de a încheia uni- 
unea, Auxentie Verţirovschi, după solicitarea arhipresbiterului armean al 
Sucevei, Ilie Mândrul, în postul vicarului episcopal şi administratorului 
pentru armenii ardeleni. 

În ciuda uniunii lor cu biserica latină, la armenii ardeleni încă mai 
existau, pe atunci, obiceiurile orientale — ei pomeneau, în timpul Sfintei 
Liturghii, pe patriarhul lor oriental şi nu pe papă, prăznuiau Naşterea lui 
Hristos, împreună cu Boboteaza, împărtăşeau şi pe copii şi permiteau, în 
sfârşit, fecioarelor frecventarea bisericii, numai de trei ori pe an. 

După ce episcopul Mennas părăsise Suceava, partizanii bisericii 
latine avuseseră grijă să existe un episcop armean al Moldovei, numit 
de ei, deşi numai cu numele; găsim, astfel, citat, pe la anul 1669, pe un 
oarecare lon Chieremovici, în calitate de episcop al Moldovei şi sufragant 
din Lemberg. Că, deci, acest episcop figura, într-adevăr, numai cu numele, 
se adevereşte prin declaraţia călugărului D. Luighi Maria Pindace, care 
era delegat în Moldova pentru convertirea armenilor, căci el zice că, în 
Moldova, episcop era Isaac, un bărbat de 50 de ani, hirotonit de patriarhul 
de atunci, Iacov, de care depind aproximativ 20 de preoți. 

De asemenea, Pindace ne dă importante explicaţii despre starea 
bisericilor armene ale Moldovei, în timpul de atunci, căci el comunică 
precum că armenii au, la laşi, reşedinţa princiară, două mănăstiri, la 
Galaţi, Siret, Hotin şi Botoşani, câte o mănăstire, şi la Suceava, o mă- 
năstire şi două biserici. 

Din această dare de seamă, a călugărului Pindace, se vede că 

scaunul apostolic era foarte activ pentru convertirea armenilor ortodocşi 
ai Poloniei şi ai Moldovei, în privinţa căreia el a rămas activ până în 
timpurile noastre, după cum se va deduce din ceea ce va urma. 

În timpul războaielor regelui polonez Johann al III-lea Sobieski, 
cu turcii, când dominau, în Moldova, principii Ştefan Petriceicu (1672- 
1674), Dumitraşcu Cantacuzin (1674-1676) şi Constantin Cantemir, 
fugeau mulţi locuitori din Moldova, iar când polonezii incendiau oraşul 
Suceava, la 15 octombrie 1675, şi, apoi, în octombrie 1686, fugeau lo- 
cuitorii oraşului, cu toţii, şi, de asemenea, armenii, aşa încât polonezii, 
care intrau acolo, găseau numai un singur bărbat, cu numele de Turculeţ. 

Schmidt ne povesteşte, în memoriile sale, la pagina 187, cum 
Sobieski s-ar fi oprit, în octombrie 1686, întorcându-se din incursiunea 
de devastare prin Moldova, paisprezece zile în Suceava, aşteptând sosirea 
trupelor auxiliare ale împăratului, şi că, în timpul acesta, ar fi înconjurat, 
cu o ridicătură de pământ, Zamca, pe atunci singura construcţie solidă:. 
Această ridicătură există şi astăzi. Însă afirmaţia nu poate fi dreaptă, 
pentru că Sobieski ar fi ridicat, de altfel, acea întărire împotriva lui însuşi; 
desigur, ridicătura de pământ a fost construită de trupele lui Sobieski, 
dar în toamna anului 1691, când el năvălise in Moldova a treia oară, 
jefuind multe oraşe şi sate. Toamna, se întoarse, însă, lăsând garnizoane 
la Neamţ, la Suceava, în mănăstirea armeană Câmpulung, la Hangul, 
Secu şi la Agapia. 

Garnizoana poloneză din Zamca (mănăstirea armeană) trebuia să 
sufere mult de atacurile principelui Constantin Cantemir şi, spre a putea 
să se apere mai bine împotriva acestora, a reparat zidurile, în partea de 
sud a cetăţii, care se poate recunoaşte şi astăzi, construind o ridicătură de 
pământ, în formă de cerc, ce există, de asemenea, în zilele noastre. Gar- 
nizoanele din Zamca şi din celelalte puncte solide menţionate părăseau 
aceste locuri, numai după pacea de la Karlowitz, din 26 ianuarie 1699. 

La 3 octombrie 1690, în timpul domniei deja numitului principe 
al Moldovei, Constantin Cantemir, Papa Alexandru al VIII-lea legaliza 
pe Axentie Verţirovschi în calitate de vicar episcopal şi administrator al 


% În acea vreme, doar Zamca era un punct fortificat, după ce principele 
Cantacuzino umpluse cu paie şi lemn cetatea, cucerită prin foame, în 1675, o 
incendiase şi o aruncase în aer cu praf de puşcă (Wickenhauser, op.cit., p. 40) 

armenilor ardeleni şi moldoveni, numit, la 13 februarie 1687, de Vartan 
Hunanian, mitropolitul armeano-catolic din Lemberg. 

Acesta era şi hirotonit, la 30 iulie 1691, de numitul mitropolit din 
Lemberg, iar la acest act de hirotonire asista şi arhipresbiterul armean al 
Moldovei, Ilie Mândrul, din Suceava, care, aici, a recitat crezul, ceea ce 
făcuse el şi mai înainte, în faţa cardinalului Cantalmus, la Varşovia, unde 
plecase, cu încă alţi opt dintre cei mai respectaţi preoţi, pentru depunerea 
jurământului de unire. 

Însă, episcopului Verţirovschi îi mergea rău, căci era prins de 
turci, în 1697, în timpul luării Bistriţei, şi eliberat numai în 1699, după 
pacea de la Karlowitz. A murit, în anul 1715, la Viena. 

O descriere latină a Sucevei, din anul 1693, povesteşte că nu- 
mărul armenilor din Suceava, împreună cu minorii lor, este de 3.000, că 
au, în oraş, patru biserici, din care trei sunt biserici parohiale, şi anume: 
prima e închinată Prea Sfintei Treimi, a doua, Sfintei Cruci, şi a treia, 
Sfântului Simeon. Fiecare dintre preoţii care fac parte din ele este între- 
ţinut de 150 de familii. Episcopul armean rezidează în afara oraşului (în 
Zamca). La o distanţă de un sfert de milă, în sudul Sucevei, se citează o 
mănăstire de călugăriţe, din veniturile căreia, în timpurile liniştite, erau 
întreţinute aproximativ patruzeci de fecioare şi văduve, fără deosebire. 
Toate trăiau după obiceiul vechi, fără regulamentul obligatoriu al unui 
ordin şi fără făgăduinţa, făcută în mod formal lui Dumnezeu, totuşi, în 
toată evlavia şi castitatea. 

În timpul domniei principelui Moldovei Constantin Duca (1691- 
1696), călătorea ajutorul armeano-catolic Deodat Nersesovici, episcopul 
din Troianopolis, „in partibus infidelium” („între necredincioşi”), înzes- 
trat cu scrisorile împăratului Leopold I, ale regelui polonez August al 
II-lea şi ale Curţii Papale; acesta tindea să înduplece pe armenii moldo- 
veni să treacă la unire, în Moldova, şi se prezenta la principe — probabil 
domnea, atunci, Antioh Cantemir (1696-1701). Cu atât mai probabil, 
încât August al II-lea era ales rege al Poloniei, la 27 iunie 1697, numai 
după moartea lui Sobieski, care avusese loc la 17 iunie 1696, cu intenţie 
să ceară şi el subordonarea bisericilor armeano-ortodoxe ale Moldovei 
jurisdicției mitropolitului armeano-catolic din Lemberg, ceea ce el nu 
izbutea. 

Pe la anul 1704, în timpul domniei principelui Moldovei Mihail 
Racoviţă (1703-1705), armenii din Suceava căpătau un adaos de com- 
patrioţi, din colonia armeană Elisabethstadt (Dumbrăvenii Sibiului) din 
Ardeal, când principele de mai târziu al Ardealului, Francisc al II-lea 
Racoczi, poruncea ca armenii să fie jefuiţi şi casele lor incendiate, deoa- 
rece ei păstrau o credinţă statornică pentru împărat. La 10 martie 1707, 
armeanul bogat din Lemberg, Dominic Bogdanovici, lăsa, prin testament, 
300 de florini polonezi pentru reparația bisericii armene (Hagiuigadar) 
din Suceava, tare stricată, în urma deselor invazii inamice, întemeiată 
de străbunicul lui, Drăgan Danovac, şi era închinată Sfintei Maria. În 
anul 1762, un armean vindea moşia Verbanţ, situată în districtul Coţman, 
căpitanului Hristiani, pentru colonia germană Filipen (Prilipca), care, 
însă, nu avea să intre niciodată în posesia numitei moşii, dimpotrivă, 
pierdea arvuna, pentru că vânzătorul era numai un arendaş şi nu avea 
nici un drept de proprietate, deci, nici drept de a o vinde. 

În timpul ocupaţiei Bucovinei de către trupele austriece, genera- 
lul von Spleny găsi, în 1775, doar 58 de armeni, doi preoţi armeni seculari 
şi un diacon, însă generalul Carl baron von Enzenberg, conducând ad- 
ministraţia ţării, de la aprilie 1778, până la sfârşitul lui octombrie 1786, 
găsea, deja, 200 de armeni şi greci, care aveau proprietăţi, cea mai mare 
parte din ei, şi cei mai bogaţi, aveau domiciliul la Suceava, unde clădi- 
seră 60 de case de lemn, între anii 1778 şi 1779. Generalul Enzenberg 
găsea, mai târziu, 118 familii armene, cu domiciliul la Suceava. Însă 
numărul de persoane armene trebuia să fi fost mult peste 200, în timpul 
administraţiei lui Enzenberg, dacă era găsit numărul familiilor de 118 şi 
fiecare familie se compunea numai din trei persoane, ceea ce, desigur, 
este socotit prea puţin; armenii din Suceava trebuiau să numere, atunci, 
350 de suflete, poate şi mai multe. Că în timpul ocupaţiei Bucovinei 
erau prezenţi, acolo, mai mulţi armeni, decât erau găsiţi în mod oficial, 
se confirmă, de asemenea, prin corespondenţa lui Schlătzer, în care se 
zice că, în anul 1779, locuiau, în oraşul Suceava, 131 de familii armene. 

Între armenii de atunci, se pomeneşte, mai ales, un bogat negus- 
tor din Suceava, lon Capri, care plătea, anual, vamă de peste 3.000 de 
florini şi lua în arendă jumătatea moşiei lacobeşti, ce aparţinea mănăstirii 
Solca şi era destinată aşezării secuilor din Moldova, şi care era înnobilat 

(căpătând titlul de baron), spre a ajuta unirea armenilor ortodocşi din 
Bucovina cu biserica latină. 

În timpul ocupaţiei Bucovinei, fiii unui oarecare Grigore Pruncul, 
un armean, judecător al Bucovinei, Ariton, Luca şi Cârste, căpătau, în 
anul 1790, legalizarea nobilimii lor moldovene. 

Mai târziu, se duceau în Bucovina şi mulți armeni din Ardeal şi 
declarau că se vor aşeza la Suceava şi vor construi case solide de locuit, 
dacă li se vor da, gratuit, pietrele din ruinele cetăţii Sucevei. Din neno- 
rocire, se da urmare dorinţei lor, pe socoteala monumentelor istorice. 

Cu pietrele ruinei cetăţii, armenii îşi clădeau casele, în chip de 
vile, existente încă astăzi, în felul moldovean, situate în curte, în cartierul 
armean din Suceava. Baronul Capri clădea, în mijlocul oraşului, cu pie- 
trele cetăţii, clădirea mare, cu pivnițe foarte înalte, numită, astăzi, „Hotel 
Langher”. Tot aşa, la o depărtare de aproximativ 50 de paşi de înaltele 
pivnițe, care se trag din Evul Mediu şi deasupra cărora era, odinioară, 
palatul principilor Moldovei, se află, sub casa clădită în sudul „Hotelului 
Langher”, „Hotel de Moldavie”; apoi, sub închisoare, lipită de liceul 
ortodox şi care se află în faţa bisericii Sfântului Dumitru, tradiţia locală 
românească afirmând despre această din urmă pivniţă că are legătură atât 
cu subsolul casei lui Langher, cât şi cu pivniţa care se află sub „Hotel 
de Moldavie”, dar şi că ea se prelungeşte, sub strada principală şi sub 
biserica Sfântului Dumitru, şi dă undeva, lângă râul Suceava. O intrare 
subterană, asemănătoare unei pivnițe foarte vechi, zidită din pietre cu- 
bice şi pavată cu lespezi de piatră, se află aproape de biserica parohială 
armeană de astăzi şi de cazarma apărătorilor ţării (Landwehrkaserne), 
în grădina cetăţeanului Mihail Avram, din Suceava. 

În anul 1776, negustorul armean Nicorovici se oferise să aducă, 
din Turcia şi din oraşul Botoşani, mai multe familii armene în Bucovina, 
pentru a-i aşeza la Suceava, sub condiţia ca oraşul Suceava să fie înălţat 
la rangul unui oraş comercial liber, cum este Brody, în Galiţia, ceea ce 
împăratul losifal II-lea consimţise, deja, în anul 1786. Se pare că afacerea 
de aşezare nu a reuşit, din cauza opoziţiei Turciei. 

Se zice că, în anul 1781, erau la Suceava numai 129, iar în anul 
1786, chiar numai 114 familii armene. Însă, în 1802, se mărea numărul 
acestora la 205, cu 965 de locuitori. În 1820, se numărau, la Suceava, 

200 de case armene, deci, numărul familiilor se poate admite peste 200. 
În 1825, trăiau, la Suceava, 250 de familii, în 1857, 530, iar astăzi, apro- 
ximativ 300 familii armene, cu 1.200 locuitori. 

Năzuinţele tradiţionale la unirea armenilor ortodocşi ai Moldovei 
se continuau, cu mare zel, şi atunci când Bucovina era anexată Imperiului 
Austriac, iar la armenii ortodocşi din Suceava erau trimise, după dorinţa 
împăratului Iosif al II-lea, dese misiuni, cu intenţii de convertire. 

Pentru acelaşi scop, călugărul-preot armeano-catolic Cristofor 
Carbuli era chemat, deci, mai întâi, în anul 1782, din parohia sa din 
Ardeal, la Suceava, unde sosea, pe 10 mai 1782, şi începea să lucreze în 
sensul convertirii, însă se pare că fără succes, succesul lui fiind egal cu 
zero; de altfel, aceste încercări de unire erau suspendate, conform scrisorii 
autografe prea înălțate din 4 iunie 1783, deşi numai pentru un timp scurt. 

Deja în anul 1796 se reînnoiau aceste încercări de convertire, 
căci, la armenii ortodocşi din Suceava, lucra ca misionar preotul armea- 
no-catolic losif Moşora (Moszora), a cărui familie încă mai există astăzi 
la Cernăuţi, însă, probabil cu succes tot aşa de neînsemnat ca preotul 
Carbuli. 

Se pare că, din acea perioadă, se renunţă la încercările de unire; 
ele sunt, însă, reluate în 1828, conform unui ordin mai înalt, căci, în 
1828, lucra la Suceava, ca misionar, preotul mehitariştilor, Pavel Hunan, 
din Viena, care îi soma pe armeni să accepte unirea în limba lor, însă 
nu putea să producă nici un succes. De asemenea, au fost călătoriile 
pentru misiune, de două ori repetate, şi desele predici ale mitropolitului 
armeano-catolic din Lemberg, Samuil Ştefanovici, care controversa, în 
biserica armeană parohială, cu preotul armeano-ortodox lon Botuşan, în 
înţelesul teologic, despre „Filioque” şi era blestemat de acesta, în mod 
public, din cauza încercărilor lui de unire. Aceste predici nu aveau mai 
mult succes decât ostenelile zeloasele ale misionarilor de mai târziu, 
Florian Mitulschi, din anul 1839, Isacovici, Ignatie Ştefanovici şi ale lui 
D. Davidovici, din ziua de astăzi. 

Pentru armenii ortodocşi sau gregorieni din Suceava, care, în 
timpul ocupaţiei Bucovinei, nu aveau un episcop al lor, îngăduia împă- 
ratul losif al II-lea, pentru că un astfel de episcop nu se găsea în nici o 
regiune a monarhiei austriece, după solicitarea mitropolitului armean 

din Astrahan, losif Argutianov (15 martie 1786), ca armenii ortodocşi 
ai Bucovinei să-şi numească preoţii din metropolă, să se subordoneze 
jurisdicției patriarhului armean din Constantinopol şi să aibă dreptul 
de a asculta, împreună cu acesta, şi de catolicosul din Ecimiadzin, în 
Armenia rusească de astăzi. 

La sfârşit, vom menţiona, în câteva cuvinte, şi pe armenii din 
Bucovina, care sunt uniţi cu biserica latină. 

Armenii uniţi veneau, în Bucovina, din Galiţia, deja deznaţiona- 
lizaţi şi cu desăvârşire polonizaţi. O parte se aşezau la Cernăuţi, o parte, 
la Siret, arendau moşiile boierilor români, care trăiau tocmai în Moldova, 
şi moşiile fondului religios ortodox, cultivând, raţional şi economic, 
pământul, devenind, astfel, cu timpul, din arendaşi, moşieri. 

Astfel, venea în Bucovina un oarecare armean, Bogdan Ştefan, 
din Stanislav, care a cumpărat, de la boierul român Paladi, moşia Oră- 
şenii şi se obliga, pentru a obţine legalizarea actului de cumpărare, cu 
o învoială, scrisă în 8 iunie 1781, să întemeieze, acolo, un sat nou şi să 
aşeze, pe socoteală proprie, 50 de familii germane; însă, după ce fusese 
confirmată, la 7 iulie, acelaşi an, tranzacţia, el uita îndeplinirea promi- 
siunii sale, cu toate amintirile dese. 

Despre aceşti armeni catolici, şi anume despre cei aşezaţi la 
Cernăuţi, zice împăratul losif al II-lea, în scrisoarea autografă din anul 
1783, ceea ce urmează: „Comuna armeană de aici (adică de la Cernăuţi), 
la liturghia căreia eu însumi asistam, este la fel, cu puţine excepţii, ca 
a tuturor celorlalți armeni catolici, deci trebuie să fie suspendate toate 
cercetările despre religia lor şi să fie lăsaţi, în linişte, cu moravurile lor; 
de asemenea, trebuie să se năzuiască pentru a fi aduşi aici încă şi mai 
mulţi astfel de oameni”. 

Astfel de armeni, de la început ortodocşi, însă, apoi, catolicizaţi, 
erau mulţi în Bucovina, posedau, aici, şi moşii, dar, mai târziu, părăseau 
ţara şi se duceau în Galiţia. 

Tot aşa, găsim că un oarecare Hristof Abrahamovici cumpărase 
Hliboca, însă Iosif cumpărase Daroşăuţi şi Tăutri. 

Nerses, Ștefan şi Nicolae Aivas, care erau aşezaţi la Cernăuţi, 
cumpărau, în anul 1789, cu aprobare împărătească, moşia Mitcău, însă, 
mai târziu, încă şi moşiile Rostochi şi Stăneşti, pe râul Suceava, Sinăuţi 

şi Vijniţa. 

Mihail, Ignatie, lacov, Grigore, Lazăr şi Caietan, fiii lui Anton 
Antonovici, poreclit „Cap de bou Iaculovici”, cumpărau moşiile Berho- 
met, Oşehlib şi Cuciur-Mic. 

Totodată, şi lon Bogdanovici cumpăra moşia Orăşeni. 

Fiii lui Hristofovici, care veniseră din Armenia Mare şi se aşe- 
zaseră la Siret, cumpărau, mai târziu, moşia Carapciu. 

Ion şi Anton Malevici cumpărau moşiile Malatineţ şi Stăuceni. 

Ştefan, Iacov, Ariton, Nicolae şi Teodor Miculi cumpărau moşiile 
Vaslăuţi, Mamorniţa, Lucaviţa şi Zurin, iar Luis Miculi cumpăra, de la 
principele Cantacuzino, moşia lujineţ. 

Familia Mosor întemeia colonia Mossoriuca. 

Pasacos cumpăra moşia Vitiliuca. 

Avraam Caietanus şi Petru Petrovici cumpărau moşia Zado- 
briuca. 

Un armean, venit din Armenia, se aşezase la Siret, însă copiii lui 
emigrau în Galiţia; Iacov, Mihail şi Grigore Romaşcan, veniţi, în 1792, 
din Moldova şi domiciliaţi la Cernăuţi, cumpărau moşiile Dolhopole, 
Ispas şi Putila. 

Iacov Simionovici cumpăra moşia Revacăuţi şi, în sfârşit, Za- 
durovici, moşiile Lenţeşti şi Şerăuţi. 

Armenii catolici, care trăiesc, încă şi astăzi, în Bucovina şi sunt 
bogaţi, au, la Cernăuţi, pe strada Şerpilor (Schlangengasse), o biserică 
frumoasă, zidită, clădită cu ajutorul colectelor, în perioada 1870-1875, 
închinată Apostolilor Petru şi Pavel; sunt cârmuiţi de foarte bătrânul 
prelat Florian Mitulschi, căruia îi este dat, ca ajutor, un cooperator, la 
Cernăuţi, şi un administrator, la Suceava. 

Aceşti armeni uniţi se socotesc, astăzi, ca fiind polonezi şi nu- 
mai biserica şi liturghia armeană amintesc naționalitatea lor armeană, 
originară şi adevărată. 

Însă, în timpul din urmă, curia romană îl îndupleca pe mitropo- 
litul armeano-catolic din Lemberg la o unire definitivă, desăvârşită în 
afacerile rituale cu biserica latină şi la acceptarea liturghiei latine, ceea 
ce s-ar fi şi întâmplat, dacă, în ultimul moment, nu s-ar fi deşteptat con- 
ştiinţa naţională a acestor armeni, care vorbesc limba poloneză, şi dacă 

ei nu l-ar fi prevenit pe arhipăstorul lor, printr-o scrisoare, în care i se 
cere să păstreze ultima legătură cu națiunea armeană, liturghia armeană, 
sub ameninţarea trecerii la biserica armeano-ortodoxă. 


Particularitățile religioase 
şi moravurile armenilor ortodocşi 
al Bucovinei 


Cum se ştie, armenii ortodocşi se socotesc ca aderenţi ai dogme- 
lor lui Eutihiu, şi li se impută că nu cred în amândouă firile lui Hristos, în 
firea dumnezeiască şi în cea omenească, şi că ei nu recunosc Sinodul din 
Calcedonia (al IV-lea ecumenic) de la anul 451, care a confirmat dogma 
privitoare la recunoaşterea firilor amândurora ale lui Hristos. 

Motivul nerecunoaşterii Sinodului din Calcedonia trebuie să fie 
căutat numai în aceste împrejurări, că armenii nu înțelegeau dogma aici 
confirmată, din cauza sărăciei limbii armene, în comparaţie cu cea greacă; 
astfel, lipseau, la armeni, termeni distinctivi pentru cuvintele greceşti 
„fire”, „substanţă” şi „persoană”, aşa încât, dacă grecii spuneau „lisus 
are două firi”, armenii credeau că aceasta înseamnă „două persoane”, de 
aceea ei şi afirmau că Hristos este o singură persoană. 

Însă, astăzi, Biserica Ortodoxo-Armeană recunoaşte dogma 
despre cele două firi ale lui Hristos, cum se vede din versul compus şi 
cântat, care se află pe lancea cu care a fost străpunsă coasta lui Hristos. 
Are următorul conţinut: „Bucură-te, floare, pretutindeni slăvită prin 
cântece, care eşti îmbibată cu sângele Domnului nostru lisus şi ai stârpit 
toate răutăţile şi bolile păcatului. Prin tine ne-a apărut cel Răstignit, ca 
om şi ca Dumnezeu, întru adevăr şi viu”. 

Tot aşa, Biserica Ortodoxo-Armeană condamnă pe Eutihiu 
şi pe aderenţii lui, socotindu-i eretici, însă recunoaşte toate sinoadele 
ecumenice, în afară de cel de al patrulea, cum mărturisea, în anul 1848, 

catolicosul armean Ion, într-o scrisoare adresată ţarului rus Nicolae. 

Armenii ortodocşi sau gregorieni au o liturghie foarte veche, 
completată de Grigore Iluminatorul, convertitorul armenilor la creşti- 
nism, o Liturghie, de care se folosesc şi astăzi, şi care era revăzută şi 
completată de patriarhii Şahag (Isaac), Mesrob, Chiud şi lon Maataguni, 
asemănătoare liturghiilor Sfinţilor Vasile cel Mare şi loan Gură de Aur. 

Simbolul credinţei lor seamănă cu cel al ortodocșilor, fără „fili- 
oque”, însă ei mai adaugă câteva anexe, cum vom vedea din următoarele: 
„Credem...”, prin care totul este creat, „făcătorul cerului şi al pământului, 
văzutelor şi nevăzutelor”... şi a devenit om „şi s-a născut cu adevărat din 
Sfânta Maria Fecioara prin lucrarea Duhului Sfânt, care (adică Fecioara 
Maria) L-a născut cu adevărat şi nu după gândire”, care a pătimit (lipseşte: 
„pentru noi, pe vremea lui Ponţiu Pilat”), s-a răstignit, s-a îngropat şi 
a înviat a treia zi (lipseşte „după Scripturi”), care s-a suit la ceruri „cu 
acelaşi corp” şi şade de-a dreapta Tatălui şi iarăşi va să vie „cu acelaşi 
corp” să judece cu slava „Tatălui” etc. 

„Noi credem”, de asemenea, întru Duhul Sfânt (lipseşte: „Dom- 
nul însufleţitorul”, care purcede din Tatăl, care este închinat şi preaslăvit 
cu Tatăl şi împreună cu Fiul) „în necreatul şi în cel întreg”, care a grăit 
prin „lege”, prooroci „şi prin Evanghelii”, „care s-a coborât în Iordan şi 
a vestit pe cel trimis (Hristos) şi a trăit între sfinţi”. 

„Noi credem” într-o Biserică sfântă, sobornicească şi apostoleas- 
că (lipseşte: „mărturisesc un botez”), „în căinţă” întru iertarea păcatelor 
(lipseşte: „aştept”), învierea morţilor, „într-o judecată veşnică asupra 
sufletelor şi corpurilor în împărăţia cerească” şi viaţa veşnică (lipseşte: 
„a lumii ce va veni, amin”). 

„Însă pe cei care spun că era un timp când Fiul n-ar fi existat, şi 
că era un timp când nici Duhul Sfânt nu ar fi existat, sau că EI era făcut 
din Nimic, sau că Fiul şi Duhul ar fi fiinţe deosebite, sau că ei ar putea să 
se schimbe, pe aceia Biserica catolicească şi sobornicească îi blestemă”. 

Armenii ortodocşi cred că Sfânta Maria a rămas veşnic fecioară, 
însă spun că ea n-a rămas liberă de păcatul strămoşesc, având, ca şi orto- 
docşii şi latinii, 7 taine, însă ei nu cunosc un botez provizoriu. Ritualul şi 
ceremonialul botezului se deosebesc puţin de ale ortodocşilor. Astfel, ei 
recită, în timpul fiecărei cufundări a copilului de botezat în apă, numele 

celor trei persoane divine. Fiecare naş ţine, în timpul botezului, câte o 
lumânare în fiecare mână. Armenii iau botezul drept emblema morţii 
de trei zile a lui Hristos. Direct după botez, cel nou-botezat se unge cu 
Sfântul Mare Mir (Chrysam), ceea ce fac, de altfel, şi ortodocşii imediat 
după botez. 

Afirmația teologilor occidentali, conform căreia copilul nou- 
botezat se unge, imediat, şi cu maslul, şi justificată de teologii armeni 
prin aceea că poporul armean, risipit fiind, în urma deselor prigoniri, nu 
putea obţine uşor preoţi, pentru săvârşirea şi împărtăşirea acestei taine, 
nu este exactă, pentru că laicii nu sunt niciodată unşi cu maslul. 

Copilul nou-botezat se împărtăşeşte imediat, de către preot, prin 
cufundarea unui deget în potir, cu care atinge, apoi, buzele copilului, de 
unde şi numele acestei împărtăşanii, în armeneşte, „cu buzele” „Schert- 
hnahagharthuthiun”. 

Taina căsătoriei se deosebeşte de cea a ortodocşilor numai prin 
câteva rugăciuni. Se întrebuinţează şi un alt ceremonial, aşa, de exemplu, 
se încolăcesc, la mire şi mireasă, şnururi de mătase împrejurul gâtului, 
capetele acestora lipindu-se, cu ceară, pe piept, în formă de cruce, semn 
al castităţii de trei zile. 

După trei zile, dar şi imediat după nuntă, preotul dezleagă acest 
şnur, cu rostirea unor rugăciuni. Altădată, poate şi astăzi, în unele regi- 
uni din Asia, mirelui i se punea, în timpul slujbei de cununie, o sabie în 
mână, ca semn al puterii sale absolute asupra soţiei. 

Văduva jeleşte un an după soţul decedat. 

Cina cea de taină (Sfânta împărtăşanie) se dă laicilor sub cele 
două feţe, însă cu pâinea nedospită şi cu vinul, alb sau roşu, neamestecat 
cu apă, dar numai după spovedirea păcatelor, de care sunt dispensaţi 
numai copiii sub 7 ani. 

Pocăinţa se face prin post şi prin mărturisirea păcatelor. 

Niciodată nu se dă maslul laicilor, ci numai preoţilor, şi aceasta 
se face numai în cazul unei îmbolnăviri grave, pe patul de moarte. Pentru 
laici, preoţii citesc doar rugăciunile corespunzătoare, fără a-i unge cu 
sfântul mir, căci uleiul obişnuit niciodată nu se sfinţeşte la armeni. 

Hirotonirea se dă prin mijlocirea ungerii cu sfântul mir. Primi- 
torul acestei taine îşi modifică, adesea, numele de botez, după dorința 

naşului său ad-hoc (pentru acest scop), şi adoptă numele de botez al 
acestuia. 

Armenii nu cred în purgatoriu şi nu recunosc indulgenţele, dar 
slujesc parastase şi citesc rugăciuni pentru iertarea păcatelor morţilor lor. 

Mai departe, ţin sărbătorile cele mai importante, la fel ca orto- 
docşii, cu excepţia că ei serbează Boboteaza şi Naşterea lui Hristos la 6 
ianuarie, după stilul vechi, iar sărbătoarea Adormirii Mariei, care cade, 
atât în biserica ortodoxă, cât şi în cea latină, invariabil, în 15 August, de 
obicei se ţine duminica, între 12 şi 18 august. 

Armenii au obiceiul, luând ca punct de plecare un obicei stră- 
vechi păgân, să taie, în anumite sărbători ale anului, vite cornute şi să 
împartă carnea săracilor. Acest obicei era o jertfă, adusă zeiţei păgâne 
Anahid, înainte de convertirea armenilor la creştinism. A trecut şi la 
creştinism, păstrându-se prin preoţi, în partea cărora cad untura şi pieile 
animalelor tăiate. 

Cheltuielile pentru cumpărarea acestor animale, în scopul jert- 
fei, se strâng prin aranjarea colectelor între credincioşi. Acest obicei al 
jertfirii, numit „Madach”, se serbează în următoarele localităţi şi zile: 
1. în ziua Adormirii Mariei, în Hagiuigadar, 2. la 29 decembrie, adică 
în ziua de sărbătoare a Sfântului lacov, la biserica parohială a Crucii, 
pentru evitarea bolilor; 3. în ziua de sărbătoare a Sfântului Auxentiu, în 
Zamca, iar din 1827, ca serbare, în amintirea restituirii bisericii Sfân- 
tului Auxentiu, care fusese întrebuințată, de către guvern, ca depozit 
de muniţie; 4. duminica de după sărbătoarea Adormirii Mariei, în Gura 
Humorului; 5. în ziua de sărbătoare a Sfinţilor Ioachim şi Ana, aranjată 
de familia Pruncul, tot la Hagiuigadar. 

Armenii postesc miercurea şi vinerea şi mai au următoarele 
posturi, a căror durată, în timpul anului, este de 189 de zile sau 27 de 
săptămâni: 

1). postul de şapte zile, înaintea naşterii lui Hristos, numit „Dze- 
nunti bas” („postul naşterii”); 

2). postul de şapte săptămâni, înainte de Paşte („Zadig haruti- 
un”), numit „„Miez Bas”, adică „Postul Mare”; aici este de observat că, 
în ziua de dinaintea naşterii lui Hristos şi în sâmbăta dinaintea Paştelui, 
după Sfânta Liturghie, care se slujeşte în jur de ora 7, seara, toată ziua 

nici nu se mănâncă, nici nu se bea ceva, postul încetează şi se numeşte 
„Gira Kaluitzi”; 

3). postul de şapte zile, de dinaintea transfiguraţiei lui Hristos 
(Schimbarea la Faţă — „Vartavar”), numit „Ovagimana bas”; 

4). postul de şapte zile de dinaintea înălțării Sfintei Cruci („„Ve- 
rarum Surpehaci”), numit „Chaci Bas” („Postul Crucii”); 

5). postul de şapte zile, de dinaintea Adormirii Mariei (,„Verapo- 
chum Asdvageazni”), numit „Astfozizna bas” (aici trebuie observat că 
seara dinaintea Înălţării Crucii şi Adormirii Măriei se slujeşte o denie); 

6). postul de şapte zile, înaintea aniversării Sfântului lacov din 
Nisibis, numit „Surpa Hagoba bas”; 

7). postul de şapte zile, instituit de Sfântul Grigore Iluminatorul 
(„Susacronitez”), în amintirea convertirii armenilor la creştinism, ţinut 
în săptămâna Vameşului şi a Fariseului, numit „Aratschavarch” sau 
„Arzivurtz bas”; 

8). postul de şapte zile, înaintea aniversării proorocului Ilie; 

9). postul de şapte zile, în amintirea apariţiei Sfintei Cruci, pe 
muntele Varac, în Armenia Mare, care se ţine, în luna octombrie, două 
săptămâni, după sărbătoarea Sfintei Cruci; 

10). postul de şapte zile, înaintea aniversării Sfântului Grigore 
Iluminatorul; 

11). postul de şapte zile, numit „Hisnagatzsch”, ţinut înaintea 
sărbătoririi Sfântului Sarchis (Serju), în luna februarie (în timpul car- 
navalului); 

12). în sfârşit, postul de zece săptămâni, adunate toate miercurile 
şi vinerile anului. 

Armenii adaugă, la trisagima, cuvintele suplimentare „Care ai 
fost răstignit pentru noi”, lucru acceptat, din ordinul patriarhului Avraam, 
în timpul sinodului de la Tevin, în anul 596. 

lerarhia armeană se compune din episcopat, presbiterat şi dia- 
conat. 

Episcopatul se compune din trei ranguri: mitropolit, episcop 
şi arhimandrit sau „vartabed”. Vartabezii posedă un fel de doctorat în 
teologie, sunt călugări, conduc, uneori, o eparhie şi împlinesc toate 
funcţiile episcopale. 

Diaconatul are două gradări: arhidiaconii, care se folosesc de 
privilegiul de a citi Sfânta Evanghelie şi de a purta potirul, de la firida 
jertfei, până la prestol, şi diaconii. Mai există câteva grade clerice infe- 
rioare, precum masalagiii, exorciştii şi portarii (paracliserii). 

Mai departe, se deosebeşte la armenii ortodocşi un cler secular 
„alb”, de care aparţin preoţii căsătoriţi şi diaconii, şi un cler regular 
„negru”, de care aparţin episcopii şi vartabezii. 

În 1881, episcopii armeni au adoptat tiara romană, în timpul 
serviciului divin, spre a se deosebi de arhimandriţi şi preoţi, care poartă, 
în timpul funcţiunilor bisericeşti, mitra episcopilor ortodocşi. 

Îmbrăcămintea religioasă a clerului armeano-ortodox este la 
fel cu a ortodocşilor, numai că episcopii lor nu îmbracă sacos, pe care-l 
poartă episcopii ortodocşi, ci felonul „şurciar”, întrebuințat şi de preoți. 

Preotul, numit „derder”, poartă, în timpul serviciului divin, încă 
un colier (un guler mare şi rigid) împrejurul gâtului, numit „vagas”, care 
înfăţişează, pe partea lui exterioară, tablourile celor doisprezece apostoli, 
ca emblemă a celor douăsprezece triburi ale Israelului. În altar, preotul 
poartă ghete, însă înainte de a cânta „Trisaghion”, rămâne numai în 
ciorapi scurți, scoțându-şi decorația şi mitra „saghavart”. 

Clerul armeano-ortodox poartă părul capului lung, barbă lungă şi 
veşminte orientale, precum clerul ortodox. Preotul are dreptul să ia parte 
la cântatul corului, dar numai atunci când el s-a îmbrăcat, în prealabil, cu 
o manta neagră, numită „filon”. Mantaua de culoare albastră se socoteşte 
ca prima distincţie acordată de mitropolit, cu încuviințarea catolicosului. 
A doua distincţie mai mare este o cruce de aur pectorală, care se poartă 
pe un lanţ de aur. A treia şi cea mai mare distincţie, acordată unui preot, 
este un acoperământ violet, preoţesc, de cap (,,„ghassag”), potcap sau 
scufie, în limba română. 

Bisericile armene, în privinţa stilului lor arhitectonic, sunt clădite 
la fel ca bisericile ortodocşilor, nu au orgi, altarul este îndreptat spre 
Răsărit. Iconostasul nu desparte altarul, pus la o înălţime de trei sferturi 
de metru de cealaltă parte a bisericii, ci este aşezat deasupra pristolului 
(altarului), şi ajunge numai la locul acela, unde, la ortodocşi, sunt aşezate 
uşile laterale ale altarului. Altarul se închide cu o perdea foarte mare. 

Pardoseala bisericilor armene este făcută cu table de scânduri 

sau cu rogojini de scoarţe de arbori sau cu covoare, pentru că armenii 
trebuie să rămână, în timpul anumitor rugăciuni, numai în ciorapi scurţi. 

Preotul, care slujeşte Liturghia, trebuie să petreacă noaptea din 
timpul întregii săptămâni de serviciu în porticul bisericii sau, dacă un 
astfel de portic lipseşte, într-o încăpere, aflată lângă biserică. 

Armenii ortodocşi aduc Sfântul Mir de la catolicosul din Eci- 
miadzin. 

Toţi armenii ortodocşi ai Bucovinei şi Galiției sunt uniţi cu paro- 
hia armeano-ortodoxă de la Suceava. Declaraţia lui Gaebert, că armenii 
ortodocşi din Suceava ar avea două parohii, este inexactă; au, acolo, ce-i 
drept, doi parohi, însă aceştia se împart cu veniturile parohiale şi primul 
primeşte un salariu de 1.000 de guldeni, iar al doilea, 700 de guldeni. 

De parohia armeano-ortodoxă din Suceava aparţine şi comu- 
nitatea armenilor din târguşorul Gura Humorului, care numără de la 
10, până la 15 familii, şi care are, acolo, o biserică proprie, închinată 
Sfântului Gheorghe, frumos zidită, dintr-un material tare, cu ajutorul 
strângerii pomenilor coreligionarilor, şi târnosită în 1867. În această 
biserică, slujeşte Sfânta Liturghie unul dintre parohii din Suceava, de 
cinci ori pe an, şi anume: 

1). în ziua sărbătorii Sfântului Gheorghe; 

2). direct după Paşte; 

3). după Crăciun; 

4). la sărbătoarea înălțării lui Hristos şi 

5). în sărbătoarea Bunavestire, în amândouă zilele din urmă, ca 
în zilele fondării, în memoria familiei baron Capri, din Negostina. 

Armenii ortodocşi din Suceava serbează, de două ori pe an, 
hramul, şi anume în ziua Sfântului Iacov, adică la 29 decembrie, după 
stilul vechi, şi în ziua Adormirii Mariei, adică duminica dintre 12 şi 18 
august. Au şi un sfat al cultului, compus din 12 membri şi ales, pe trei 
ani, de adunarea naţională, o epitropie, o eforie, epitropi de biserică, 
numiţi de obicei „ muievelle”, la Suceava; „hakapartzutziun” (consiliul 
de administraţie), din care cinci membri formează comitetul principal, 
mai restrâns, şi ceilalți şapte, comitetul, într-un sens mai larg, ale căror 
statute au fost sancţionate, în 1872, de către înaltul guvern. 

Sfatul cultului trebuie să facă ordine în toate afacerile admi- 

nistrative şi să reprezinte, pretutindeni, interesele bisericii. Are dreptul 
supravegherii învăţătorilor, care sunt, în acelaşi timp, cântăreţi, şi are 
chiar dreptul de suspendare a preoţilor, propune candidaţi pentru un post 
de preot al comunei, în vederea alegerii, şi recomandă pe candidatul ales 
episcopului, în scopul hirotonirii. 

În sfârşit, Epitropia este obligată să facă, înaintea adunării na- 
ţionale, după terminarea spaţiului (mandatului) său de trei ani, o dare 
de seamă. 

Astfel, candidatul la titlul de preot călătoreşte, apoi, la Constan- 
tinopol, unde capătă o instruire în dogme şi ritual, după care este hiro- 
tonit, ca preot, de către mitropolit. După hirotonirea obţinută, rămâne la 
biserica mitropolitană, într-un regim sever, cu uşile închise, supus unui 
post de 40 de zile şi exerciţiilor bisericeşti, abia apoi putând să intre în 
funcțiunea de preot. 

Armenii din Suceava mai posedă o şcoală primară naţională, cu 
patru clase, dedicată Sfântului Grigore Iluminatorul, care este adăpostită, 
din 1824, în frumoasa clădire, aflată în ograda bisericii parohiale, şi are 
următoarea inscripţie: 

„Această şcoală, cu tot mobilierul ei, a fost zidită, spre a lăuda 
pe Domnul, cu mijloacele proprii naţiunii armene, cu credinţa în Ilumi- 
nator, pentru binele tinerimii armene din oraşul Suceava. În anul după 
Hristos 1824, după calendarul armean 1273”. Mai înainte, exista o şcoală 
armeană la Zamca, sub conducerea călugărilor armeni, însă, în timpul 
ocupaţiei Bucovinei, această şcoală a fost adăpostită într-o clădire, îm- 
preună cu şcoala moldovenească existentă atunci. Şcoala primară este 
condusă, pretutindeni, oriunde trăiesc armeni, de paroh, care îi este, în 
acelaşi timp, şi profesor de religie. La Suceava şi în România, şcoala 
este condusă de un director. Personalul didactic al acestei şcoli primare 
se compune din director şi din doi profesori suplinitori, care primesc o 
leafă, mergând de la 300, până la 700 de florini. Aici se predau, în limba 
armeană, în afara obiectelor obişnuite, predate în şcolile primare, limba 
germană şi limba română, de către un institutor deosebit şi, de asemenea, 
se cultivă cântecul bisericesc. 

Întreţinerea preoţilor — care, de altfel, sunt bine plătiţi pentru 
funcţiile îndeplinite, de către bogaţii credincioşi, deşi nu există taxe 

pentru a plăti institutori, întreţinerea bisericilor şi şcolii, nici pentru în- 
treţinerea familiilor armene sărace, în număr de 35 până la 40 — se face 
din veniturile aduse de moşiile Zamca şi Mitoc, ce aparţin comunităţii 
armene din Suceava şi au aproximativ 440 de pogoane de pământ; apoi, 
din veniturile chiriei pentru locuinţele ce aparţin bisericii, dar şi din 
darurile credincioşilor. 


Monofizitismul 
în biserica armeană-orientală 


În monografia, pe care am publicat-o în anul 1890, despre Arme- 
nii orientali din Bucovina”, am atins, în capitolul al II-lea, în treacăt, şi 
particularităţile lor religioase. Cu toate că, aici, n-am susţinut că Armenii 
orientali ar fi partizani de ai lui Eutichie şi monofiziţi. ci numai am zis 
că teologi greci, germani, francezi, ba chiar ruşi şi români, îi ţin de atare, 
totuşi am fost astfel înţeles, ca şi când aş fi şi eu de aceeaşi părere. Deci, 
spre a nu fi rău înţeles, voiesc, în cele următoare, să mă răspic precis în 
această materie şi declar că Armenii orientali nu sunt partizani de ai lui 
Eutichie, prin urmare, nu sunt monofiziţi. Spre a documenta aserţiunea 
mea, voiesc să mă folosesc numai de cărțile liturgice şi de alte scrieri 
teologice de ale Armenilor orientali, care singure au valoare în această 
afacere, deoarece ele conţin confesiunea lor. 

Cartea rituală şi Euchologionul Armenilor orientali, numită 
„Dzisaran” sau „Maştoţ”, conţine o întrebare, care se pune candidatului 
de preoţie ori de anatemizează pe Eutichie, învățătorul monofizitismului, 
şi pe toţi con-soţii lui şi încă şi alţi 150 de eretici. Candidatul trebuie să 
răspundă, la fiecare întrebare, cu un „da, anatema, blestemat să fie!”. 

Este adevărat că biserica armeană n-a recunoscui sinodul al IV- 
lea ecumenic din Chalcedonia. Cauza a fost că ea, din pricina sărăciei 


9 Acest capitol a fost publicat drept „adaos” la monografia amintită, abia în 

în termeni a limbii armene, n-a înţeles dogma, statornicită acolo, despre 
cele două naturi în Hristos. Armenii, adică, credeau că numitul sinod 
a întărit dogma despre două persoane şi nu despre două naturi, cea 
dumnezeiască şi cea omenească, în Hristos, din care cauză susțineau ei, 
morţiş şi adevărat, că în Hristos este numai o unică persoană, şi anume 
cea dumnezeiască. 

Dovadă că biserica armeană, cu toate că nu a recunoscut sinodul 
de la Chalcedonia, întotdeauna a crezut în două naturi în Hristos şi l-a 
mărturisit pe Hristos ca Dumnezeu adevărat şi om deplin, este mărturi- 
sirea niceeană, pe care o introduse fiul lui Grigore Iluminatorul şi care se 
recită, în biserica armeană, totdeauna la sfânta liturghie, de la introducerea 
ei şi până în ziua de astăzi. Şi tocmai aici mărturisesc Armenii, precis, 
că Hristos, Dumnezeu adevărat, este născut din Dumnezeu adevărat şi 
s-a făcut om. Mai ales, va vorbi despre aceasta însuşi simbolul credinţei, 
în următoarele: 

„Credem într-un Dumnezeu, Tatăl atotţiitor, făcătorul cerului şi 
al pământului, celor văzute şi celor nevăzute. 

Şi într-unul Domn Isus Hristos, fiul lui Dumnezeu, unul născut 
din Dumnezeu Tatăl, adică din substanţa Tatălui. Dumnezeu din Dum- 
nezeu, lumină din lumină, Dumnezeu adevărat din Dumnezeu adevărat, 
născut şi nu făcut. De o fiinţă cu Tatăl, prin care toate s-au făcut în ceruri 
şi pe pământ, cele văzute şi cele nevăzute. Care, pentru noi, oamenii, şi 
pentru a noastră mântuire, s-a pogorât din ceruri, s-a întrupat, s-a făcut 
om, s-a născut cu desăvârşire din Maria, Sfânta Fecioară, prin Duhul 
Sfânt. De la care a luat trup, suflet şi gând, şi tot ce este în om, în reali- 
tate, şi nu după închipuire. A pătimit, s-a răstignit, s-a îngropat, a treia 
zi a înviat, s-a suit la ceruri cu acelaşi trup, şi şede de-a dreapta Tatălui. 
Şi iarăşi va să vie, tot cu acelaşi trup, şi cu mărirea Tatălui să judece viii 
şi morţii, a cărui împărăție nu are sfârşit. 

Credem şi în Duhul Sfânt, nefăcutul şi desăvârşitul, care a grăit 
în legi, prin proroci şi prin Evanghelie. Care s-a pogorât în lordan, a 
mărturisit pe fiul cel trimis şi a locuit între cei sfinți. 

Credem şi-n una singură sobornicească şi apostolească biserică, 
într-un botez, întru pocăinţa, întru ştergerea şi iertarea păcatelor. Întru 
învierea morţilor, întru judecata vecinică a sufletelor şi a trupurilor. Întru 

împărăţia cerului şi în viaţa vecinică. 

Iară cei ce zic că a fost un timp când nu era Fiul sau că a fost 
un timp când nu era Duhul Sfânt, ori că din nimic s-a făcut, ori că din 
alte substanţe ar zice că s-a făcut Fiul lui Dumnezeu, ori Sfântul Duh şi 
că sunt supuşi schimbării ori alterării, pe unii ca aceştia îi anatemizează 
sfânta, catolică şi apostolică biserică”. 

Dacă mărturiseşte, deci, cineva acest simbol despre isus, zilnic 
şi public, şi-l crede, atunci nu-i posibil să fie el monofisit şi numai acele 
persoane, care cunosc nedeplin acest simbol sau nu-l cunosc defel, îl 
pot ţine de atare. 

În anul 435, a convocat Sfântul Sahag, catolicosul Armenilor, 
un sinod mare, la Artişat. La acest sinod, s-a făcut confesiunea că unul 
născut, Fiul lui Dumnezeu, a primit natura noastră de la Curata Fecioară 
şi s-a făcut om adevărat şi fiu de om. 

Sinodul acesta particular, de la Artişat, deci, la care a mărturisit 
biserica armeană, în public, două naturi în Hristos, s-a ţinut cu 16 ani 
înainte de sinodul de la Chalcedonia, prin urmare, dogma despre două 
naturi în Hristos, primită în acest sinod, deja exista în biserica armeană- 
orientală şi, în urma deciziei sinodului de la Artişat, se ţine în onoare 
mare şi până astăzi şi se mărturiseşte în public. 

Dar şi al S-lea sinod ecumenic, din Constantinopole, din anul 
553, a recunoscut scrierea Sfântului Isac, patriarhul Armenilor, ca o armă 
puternică a ortodoxiei, contra scrierilor eretice ale lui Teodor din Mop- 
svesta ş. a., care împrejurare vorbeşte pentru ortodoxismul Armenilor. 

Grecii, care au combătut pe Armeni, nu o dată, cu armele în 
mână, imputau Armenilor, în faţă, monofizitismul. Aceasta o făceau ei 
din cauză că Armenii se ţineau departe de Greci, din cauze politice, apoi 
pentru că ei, din motivele induse, nu recunoscură sinodul din Chalcedo- 
nia; mai departe, pentru că Perşii, care înaintau în teritoriul Armeniei, 
favorizau, din anul 600, monofizitismul în Armenia, din cauze politice, 
spre a-i înstrăina pe Armeni de Greci, şi, în fine, pentru că Armenii îşi 
formaseră o biserică independentă şi nesupusă Grecilor, condusă de un 
patriarh, numit catolicos. 

Prin inculparea Armenilor ca eretici, intenționau Grecii să-i supu- 
nă pe aceştia, politic şi bisericesc, însă calculul lor, cu scop de a domni, 

rămase de ruşine, căci încăpăţânaţii Armeni rămaseră, în ciuda acestor 
inculpări politice, prin timp îndelungat, amicii Perşilor, iar bisericeşte, 
îşi păstrară independenţa. Şi orânduielile mai târzii, ale împăraţilor greci, 
ca toţi creştinii să se supună regulilor bisericii grece, n-au fost în stare să 
reunească biserica armeană, cu cea greacă, căci prima nu voia să piardă 
independenţa şi caracterul ei naţional armean, ceea ce, la caz de împăcare 
cu biserica greacă, ar fi trebuit să se întâmple. 

Încercările bisericii grece, de-a reuni, cu dânsa, biserica armeană, 
au durat, neîntrerupt, mai departe, şi Zaharie I, catolicosul Armenilor, 
declară, la întrebarea patriarhului Constantinopolului, Fotie, că Armenii 
nu-s nici învăţăceii lui lacob Zanzalul, de la care se trag lacobiţii, nici ai 
lui Aligarna, nici ai lui Petru (Fulon), din Antiohia, nici ai lui Eutichie, ci 
ai apostolilor Tadeu şi Vartolomeu şi ai Sfântului Grigore Luminătorul. 

La această scrisoare, răspunse Fotie şi zise: 

„Scrisoarea ce ne-a scris Sanctitatea Voastră ne-a plăcut, ca or- 
todoxă în Hristos şi de-o părere cu noi, în religiozitate, şi ne-a îmbucurat 
mult. Vă fac ştire şi despre aceasta, că îndoiala ce era în inima noastră, cu 
privire la imnurile şi servitul divin, după cercetare, a dispărut, căci noi am 
cercetat şi am aflat că voi, în multe locuri din aceste imnuri. preamăriţi 
pe lisus Hristos în două naturi. Sunt fericit că am citit ortodoxa scrisoare 
a Sanctităţii Voastre”. 

Sub acelaşi catolicos, se împăcară Armenii, cu ajutorul lui Vahan, 
arhiepiscopul Niceei, cu Grecii şi primiră, la sinodul lor particular, de 
Şiragvan, 862, deciziunile sinodului din Chalcedonia. 

Ortodoxa credinţă a Armenilor despre Hristos o exprimă Sfântul 
Grigore din Nareg, prin următoarele cuvinte: „Om perfect şi Dumnezeu 
adevărat, cu o unire neconfuză şi neamestecată, căci nici curăţimea 
nearticulată şi neîncorporată a estimei dumnezeieşti nu s-a schimbat în 
închegarea materială şi articulată a corpului şi nici materia compactă a 
corpului nu s-a vărsat în curăţimea subțire şi nematerială a dumnezeirii, 
ci însuşirile amânduror naturi au rămas neconfuze şi s-au unit neexpri- 
mabil, mai presus de toate unirile: un Fiu şi un Domn lisus Hristos, în 
două perfecțiuni”. 

Tot aşa scrise şi Paul, episcopul Daronei: „Natura omenească 
nu s-a schimbat în natură dumnezeiască şi nici natura dumnezeiască, în 

natură omenească, ci amândouă au rămas preacurate”. 

Mai departe, depuse Sfântul Nerse IV, care a fost catolicosul 
bisericii armene, din anul 1166-1172, la dorinţa prinţului grecesc Alexie, 
ginerele împăratului Emanuil Comnenul, şi, mai târziu, la cererea împă- 
ratului însuşi, următoarea confesiune ortodoxă despre Hristos, zicând: 

„Mărturisim pe Hristos Dumnezeu şi om. După omenire, con- 
substanţială cu noi, iară după dumnezeire, cu Tatăl şi cu Duhul de-o 
fiinţă şi nedespărţit. Fiinţa cerească simplă, imposibilă şi nemuritoare, 
iară după natura omenească, posibilă muritoare. 

Una din persoanele Sfintei Treimi, Cuvântul lui Dumnezeu. Fiul, 
unul născut cu voinţa Tatălui şi a Duhului, prin bună-vestirea arhanghe- 
lului Gavril, s-a coborât în pântecele Preacuratei Fecioare Maria, fără 
a se lipsi din sânul Tatălui, după nemărginita-i natură dumnezeiască. Şi 
luând din sângele Preacuratei Fecioare, care este din aluatul lui Adam, 
l-a unit cu dumnezeirea sa, cu o unire nespusă şi nedespărțibilă şi-n două 
naturi perfecte, adică natura dumnezeiască şi cea omenească, s-a făcut o 
singură personalitate nedespărțibilă şi neschimbabilă. 

Şi a luat natura lui Adam, nu după cum era el în rai, fără de pă- 
cate, ci după căderea sa în păcate şi stricăciune, căci şi Fecioara Maria, 
de la care s-a întrupat Hristos, era de natura păcătoasă a lui Adam, însă, 
unindu-se cu natura lui Dumnezeu, păcătosul s-a făcut fără de păcate şi 
nesupus corupţiei, a rămas afară de pasiunile coruptibile şi stricăcioase, 
al cărui început, fiind nesupus corupţiei (căci şi naşterea lui era fără de 
sămânță de la preacurata fecioară) şi perfecțiunea lui nu este supusă stri- 
căciunii (căci corpul lui nici în mormânt n-a fost supus stricăciunii), deci 
urmează că şi-n timpul dintre naştere şi moarte să fie nesupus corupţiei. 
După aceste mai sus desfăşurate, zicem incoruptibil, nu după acţiunile 
necesare şi voluntare, adică foame, sete, somn, osteneală, întristare, lă- 
crimare şi asudare, care, nu la aparenţă, ci în realitate, ne dau a înţelege 
incoruptibilitatea, căci în el era ceva după natura noastră şi era ceva mai 
presus de-a noastră, după scriptura care zice: 

„Este om şi mai presus de om, şi 

Este om, dară cine-l va cunoaşte?”. 

Deci, după înţelegerea noastră, modul unirii, în pântecele Fe- 
cioarei, fiind astfel, a stat, acolo, după concepţie, timp de nouă luni şi 

cinci zile (adică 275 zile) şi el, care era în stare să devină deplin chiar 
într-un minut, merge, crescând din zi în zi, pentru ca, în modul acesta, 
să se împiedice părerile că întruparea s-a făcut în mod aparent. 

Noi credem, de asemenea, că Cuvântul, care, după Sfântul loan, 
trup s-a făcut, nu s-a schimbat în trup, pierzându-şi natura sa dumneze- 
iască, ci, unindu-se cu trupul, s-a făcut trup, în realitate rămânând ima- 
terial, precum era mai înainte. Nu că unul a fost trup şi altul fără trup, 
ci unul şi acelaşi Hristos este trup şi fără trup. Trup, după omenirea ce a 
îmbrăcat-o, şi fără trup, după dumnezeirea ce o posedă. Unul şi acelaşi 
văzut şi nevăzut, pipăibil şi nepipăibil, temporar şi etern. Fiu al omului 
şi fiu al lui Dumnezeu, de o substanţă cu noi, după omenire. Nefiind, 
din această cauză, două persoane, ci o fiinţă şi o personalitate din două 
naturi unite în unul Hristos, prin o unire nedespărțibilă şi fără amestecare. 

A flămânzit ca om, dar a săturat mulţimea, cu puţină pâine, ca 
Dumnezeu. 

A însetat ca om, dar pe cei însetaţi i-a chemat la sine, ca să-i 
adape cu apa vieţii, ca Dumnezeu. S-a ostenit, pe drum, ca om, dar a fost 
odihna celor munciţi şi împovăraţi de păcate, prin dulcele jug şi uşoara 
sarcină, ca un Dumnezeu. 

A adormit în corabie ca om, dar a îmblat în adânc, poruncind 
furtunii şi mării ca un Dumnezeu. 

Se ruga ca noi şi pentru noi ca om, dar primea rugăciunile tutu- 
rora, împreună cu Tatăl, ca Dumnezeu. 

Lăcrima pentru iubitul său ca om, dar opri lacrimile surorilor, 
prin învierea fratelui, ca Dumnezeu. 

Întreba unde aţi pus pe Lazăr, ca om, dar a înviat pe mortul de 
4 zile, ca Dumnezeu. 

S-a vândut cu preţ ieftin, ca om, dară a cumpărat lumea cu sânge, 
ca Dumnezeu. 

A fost mut ca mielul înaintea celui ce-l tunde, după natura ome- 
nească, dar este Cuvântul lui Dumnezeu, de la început, prin care cerurile 
s-au întărit, după natura dumnezeiască. 

S-a înfricoşat, ca om, ca să facă să dispară frica morţii, ca Dum- 
nezeu. 

A asudat ca om, ca să şteargă sudoarea din obrajii lui Adam, ca 

Dumnezeu. 

S-a pironit pe cruce, între tâlhari, ca om, dar pe cei luminaţi i-a 
întunecat şi pe tâlhar l-a condus în rai, ca Dumnezeu. 

A murit, cu natura omenească, ca om, şi pe morţi i-a înviat, cu 
puterea sa dumnezeiască, ca Dumnezeu”. 

În urma acestei scrisori, recunoscu patriarhatul din Constantino- 
pole, într-o scrisoare din anul 1177. semnată de 3 patriarhi, 17 mitropoliți 
şi 2 episcopi, ortodoxia Armenilor, cu privire la Iisus Hristos, şi-i numi 
ortodocşi şi fraţi: 

„Acest trup (adică unitatea bisericii), care, odinioară, era stră- 
lucit şi împodobit prin legături de dragoste, se arată urât, prin separație şi 
întrerupere, depărtându-se, prin dezbinare şi absentare, unii de alţii, iară 
acum întins efectul voinţelor noastre dând loc a lega unirea dragostei cu 
a voastră bunăvoință şi s-au consimţit ca, prin comunicare şi unire, să se 
vindece loviturile zadarnice ale dezbinării dintâi şi de falsele împotriviri, 
ce s-au făcut într-unul şi acelaşi trup al lui Hristos, să ne lepădăm şi să ne 
ferim, adică, că altele erau realităţile ce erau la voi, şi alta era faima ce 
era faima la noi despre EI, pentru care, din scrisoarea cea adresată către 
noi şi din acea ce Preasfinţia voastră a adresat-o către sfântul, puternicul 
şi de Dumnezeu încoronatul împărat, am recunoscut ortodoxia voastră”. 

Tot aşa, recunoscu ortodoxia Armenilor şi împăratul grecesc 
Emanuil Comnenul, în scrisoarea sa, din luna ianuarie a anului 1177, 
adresată catolicosului Armenilor, Grigore IV, zicând: „Căci voi aţi auzit şi 
aţi crezut despre noi că avem admise bârfelile veninoase şi diavoleşti ale 
lui Nestorie şi, pentru ca nici unul să nu rămână necalomniat, luceafărul 
căzut din cer a revoltat pe complicii lui, contra măririi Creatorului, pentru 
a arunca în pieire pe cei cumpăraţi cu sângele lui Hristos. El, răutăciosul 
şi vicleanul, a aruncat calomnii despre Greci, între Armeni, că adoră ei 
(adică Grecii) doi Hristoşi; contra noastră, care mărturisim două naturi 
în o singură personalitate şi că a crezut să despartă unipersonalitatea 
neconfuză. lar pe Armeni, din partea Grecilor, se sili a-i calomnia, că ei 
(adică Armenii) mărturisesc o natură, că sunt chinuitori de Dumnezeu şi 
că nu dau amânduror naturilor proprietăţile ce li se cuvin. Şi aici iarăşi 
nelegiuitul ne-a făcut să ni se pară că ceea ce mărturisiţi voi, unirea na- 
turilor în o singură personalitate, este o confuziune, gândindu-se despre 

voi astfel de erori, întru scandalizarea voastră. Pentru aceste, voi ne-aţi 
părut şi v-am numit eretici, cei ce sunteţi stabili în ortodoxie, precum 
ne-am încredinţat şi de la trimişii noştri către voi... 

Numesc frate pe toată suflarea armenească, pentru a ne arătă că 
suntem paşnici şi nepretenţioşi. 

Epistola Sfinţiei Tale, ce ne-ai scris-o, a plăcut împărăției noas- 
tre, ca ortodoxă în Hristos, şi conglăsuitoare cu noi, în religiozitate, 
despre care mult s-a bucurat împărăţia mea. Fie-ţi cunoscut şi aceasta, că 
scandalizarea ce era în inima noastră, cu privire la imnurile voastre şi a 
servitului dumnezeiesc, a dispărut, prin examinare, căci ne-am introdus 
şi am găsit într-însele, în evidentă, că în multe locuri glorificaţi în două 
naturi pre lisus Hristos, în acele imnuri”. 

Dar tocmai în secolul al XII-lea, iarăşi au fost Armenii acuzaţi 
de monofizitism, şi anume de un însemnat teolog şi scriitor grecesc, de 
Eutimie Zigabenul, în scrierea sa „Panoplia dogmatiki”. Abia în secolul al 
XIX-lea, s-a trecut, la ordinea zilei, peste aceste acuzaţii ale lui Zigaben 
şi sinodul bisericii autocefale din România le-a calificat, în şedinţa din 
15 Mai 1891, ca nişte invenţii, izvorâte din ură („Monitorul oficial”, Nr. 
111, ex. 1891, pagina 2939). 

Şi teologii ortodocşi califică biserica armeană-orientală ca orto- 
doxă. Aşa se esprimă, despre ea, preotul rus Dr. W. Guettee, în „Expunerea 
doctrinei bisericii creştine ortodoxe”, în următorul mod: 

„Se va remarca, iarăşi, că am pus biserica armeană între repre- 
zentanţii adevăratei biserici. Aceasta nu trebuie să se înţeleagă într-un 
chip absolut, ci numai din punctul de vedere al conservării sănătoasei 
doctrine şi a constituţiei divine a bisericii. În adevăr. biserica armeană, 
separându-se de bisericile orientală şi occidentală, în epoca sinodului 
de Chalcedonia şi în urmarea unei simple neînţelegeri, n-a luat parte la 
viaţa comună, de la acea epocă, şi s-a pus, astfel, în stare de schismă. 
Cu toată starea aceasta, ea a rămas ferm ataşată de credinţele primitive 
şi ea este, încă şi astăzi, în deplin acord doctrinal cu biserica catolică 
orientală. Numai din acest punct de vedere, noi am indicat-o ca repre- 
zentând adevărata biserică, aşa cum există ea, în unitatea sa, în secolul 
al cincilea” (pag. XII). 

Apoi, urmează: „Sunt, astăzi, biserici principale, de origine 

apostolică: Biserica greacă, Biserica latină, Biserica armeană... Armenii, 
pentru aceeaşi rațiune, nu putură împrumuta nimic de la Greci, din timpul 
sinodului de Chalcedonia. Cu toate acestea, despărţirea ce există între 
bisericile greacă şi armeană este curat exterioară şi n-a avut ca motiv, 
afară de oarecare obiceiuri şi împrejurări politice, decât o neînțelegere 
asupra unui punct de doctrină, definit la sinodul ecumenic de Chalce- 
donia. Doctrina este aceeaşi, în ambele biserici. Biserica armeană este 
în perfect acord cu cea greacă, în reproşurile adresate bisericii latine”. 

Că biserica armeană-orientală îi condamnă şi pe Eutichie, şi pe 
partizanii lui, ca eretici, şi primeşte toate sinoadele ecumenice, afară de 
al IV-lea, rezultă clar şi din scrisoarea ce a adresat-o catolicosul armean 
Nerse V (1843-1857), în anul 1848, împăratului rusesc Nicolai. 

În biserica armeano-orientală, se cântă, la diferite ocaziuni, 
versuri care documentează, învederat, că ea recunoaşte două naturi în 
Hhristos. Aceste cântări, a căror număr urcă la 946, se află în cartea 
armeană de cântări, numită „Şaragan”. 

În cele următoare, se vor cita unele, mai marcante, din aceste 
cântări ocazionale: 

1. La serbarea Bunei- Vestiri (7 Aprilie), se cântă: 

„Cel născut din sânul Tatălui fără de timp şi fără de trup, astăzi, 
prin Bună-Vestirea lui Gavriil, se îmbracă cu trup din Sfânta Fecioară, 
pe care o avem binecuvântătoare pentru sufletele noastre”. 

2. La serbarea Arătării Domnului, seara (5 Ianuarie), se cântă: 

„Răsărirea minunată, care din Fecioară a răsărit, razele sale 
asupra tuturor făpturilor răspândind, cerurile se veselesc şi pământul se 
bucură, căci Dumnezeul Hristos împreună cu oamenii a îmblat”. 

3. La serbarea Naşterii Domnului (6 Ianuarie), se cântă: 

„Nemărginitul în ceruri şi pe pământ în faşe s-a învelit şi, fără a 
se despărți de Tatăl, în sfânta peşteră s-a aşezat”. 

4. În ziua a opta, după Naşterea Domnului, se cântă: 

a). „Lumină din lumină ai fost trimis de către Tatăl şi te-ai întrupat 
din Sfânta Fecioară, ca să reînnoieşti pe prihănitul Adam”. 

b). „Cuvântul trimis de către Tatăl, de o substanţă cu tatăl şi cu 
Duhul Sfânt, s-a întrupat în pântecele Fecioarei, pentru omul cel dintâi 
zidit, spre a-i ridica păcatele”. 

c). „Fiul cel de mai înainte de veacuri, de o glorie cu Tatăl şi 
cu Sfântul Duh, astăzi luând figură ca a mea, vine la Iordan, întrupat ca 
mine, spre a se boteza de către loan, pentru a ridica păcatele primului 
părinte. Popoare, binecuvântaţi-l pe cel trimis de către Tatăl, pe Dum- 
nezeul părinţilor noştri”. 

d). „Botezându-se în lordan, de către loan, cu natura dumneze- 
iască, cu trupul luat din noi, ne-a luminat cu răsărirea dumnezeiască”. 

5. La serbarea Sfinţilor Apostoli Iacob şi loan, se cântă: 

a). „Cuvântul cel fără de început, luându-și începutul din Fe- 
cioară, pe pământ cu trup s-a arătat, pe care, văzându-l, predicatorii 
cuvântului adevărului l-au făcut cunoscut lumii pe Dumnezeul şi omul”. 

b). Cuvântul Dumnezeu, în realitate, s-a unit cu trupul, rămânând 
neschimbat în estime, pe care l-au văzut fiii tunetului şi pretutindeni au 
vestit că cuvântul trup s-a făcut”. 

6. În Joia din Săptămâna Patimilor, se cântă: 

„Întinzătorul cerului, Fiul Tatălui celui veşnic, făcându-se om 
ca şi mine, mai presus de toate minunile, a luat figura robului cu dum- 
nezeirea sa nedezbrăcată”. 

7. În Joia din Săptămâna Patimilor, seara, se cântă: 

a). „Cela ce către armatele cereşti, cele de foc pururea preamă- 
rindu-te, eşti închinat, Cuvântule, astăzi, te rugai cu trupul, primind, 
împreună cu Tatăl, rugăciunile tale, cele pentru mine, deci suferind frică 
cu voie de înger, te întăreai, întăritorule al celor din ceruri, şi ai celor de 
pe pământ, pentru care ai grijă de noi”. 

b). „Te-ai pogorât din ceruri, Fiule fără început, şi te-ai lăsat a 
fi chinuit de oameni, în natura pământească”. 

c). „Rază de glorie a celui ce pururea este, care, după natura ta 
omenească, noaptea tulburându-te, către Tatăl Ceresc la rugăciune ai stat, 
revarsă asupra noastră lumina ta cerească şi frica diavolului de la noi o 
împrăştie, sufletele şi trupul nostru întru frica ta pironind”. 

8. În Vinerea Patimilor, ziua, se cântă: 

„Inima mea către tine strigă, Cuvântule, cela ce de la început 
eşti cu Tatăl, care pentru omenime toate acestea de bunăvoie cu trupul 
le-ai suferit, fă-mă ca să aud glasul chemării la împărăţia ta, ca acolo, 
împreună cu cei dintâi chemaţi, să te binecuvântez pururea şi în veci”. 

9. În Vinerea Patimilor, la punerea în mormânt a trupului Dom- 
nului Hristos, se cântă: 

a). „Cela ce împarte daruri la toţi, astăzi, se cere dar de la Pilat 
şi cela ce aruncă lumina ca un văl primeşte să fie înfăşurat de Iosif cu 
giulgiuri”. 

b). „Dătătorul de viaţă tuturora astăzi se pune în noul mormânt 
şi comoara nemuririi cu inelul cărturarilor se pecetluieşte”. 

c). „Hristos, dătătorul nemuririi, astăzi în ţărână de moarte s-a 
plecat şi cel ce locuieşte în lumină nepătrunsă cu trupul în inima pămân- 
tului s-a îngropat”. 

10. În ziua de Sfântul Paşti, se cântă: 

a). „Astăzi, mirele nemuritor şi cel ceresc dintre morţi a înviat. 
Veste bună, de bucurie, ţie, biserică, mireasă de pe pământ, binecuvân- 
tează-l cu glasuri de veselie pe Dumnezeul tău, Sioane!”. 

b). „Astăzi, fiicele mironosiţe cu glasuri de bună-vestire strigă la 
auzul Evei, zicând: Am vădut reînviat pe Fiul Tău cel Veşnic, pe Hristos, 
Dumnezeul părinţilor noştri”. 

C). „Astăzi, îngerii, pogorându-se din ceruri, veste bună aduc 
oamenilor, zicând: „A înviat cel răstignit şi v-a înviat şi pe voi, împreună 
cu el!”. 

11. În Duminica 1, după Paşti, se cântă: 

„Înviind, te-ai arătat temeliilor bisericii tale, dintre care Toma 
nu credea celor ce te-au văzut, căruia, astăzi, i-ai arătat rănile trupului 
tău, după dorinţa lui”. 

12. La Înălţarea Domnului, se cântă: 

„Puterile cereşti, văzând suirea ta, Hristoase, cutremurându-se, 
unii pe alţi se întrebau: Cine este acest împărat al măririlor? Acesta este 
Cuvântul întrupat al lui Dumnezeu, care pe cruce moartea a ucis şi, ridi- 
cându-se cu mărire, vine la ceruri Domnul cu puterea sa cea tare. Acesta 
este care a înviat din mormânt şi a sfărâmat iadul şi, înălțându-se sus cu 
mărire, vine către Tatăl Domnul cel puternic în războaie”. 

13. În Duminica a VII-a, după Paşti, adică în a II-a Florii, se cântă: 

a). „Pe cela ce după îndeplinirea tuturora ale marii taine a întru- 
pării s-a înălţat cu mărire sus, către Tatăl, cu trupul ce de la noi a luat, 
binecuvântaţi-l!”. 

b). „Fiul lui Amos, văzând pe cei de sus, cu mirare vorbind unii 
către alţii, că cine este acesta, care vine la ceruri, cu hainele roşite de 
sângele ce a izvorât din rana de la coastă, cu lance lovită. 

Iar el, Cuvântul, răspuns le-a dat că pe neamul omenesc, cel 
robit, de la robie cu sânge l-a răscumpărat. 

Deci binecuvântare, de la noi, celui ce, prin sângele, lui ne-a 
mântuit!”. 

14. În ziua Naşterii Sfintei Maria, în 8 Septembrie, se cântă: 

a). „Cântaţi, fiii Sionului, cântări noi la naşterea Maicii Dom- 
nului, căci acea care a dat naştere celui fără de timp, născut de la Tatăl, 
ca astăzi din pântece sterp s-a născut”. 

b). „Astăzi, s-a împlinit făgăduinţa lui Dumnezeu către vechii 
patriarhi, că din fiul lor toate neamurile se vor bucura, căci din trupina 
lor a răsărit Sfânta Fecioară, care a dat naştere Cuvântului ce a ridicat, 
păcatele primului părinte. 

15. Întru onoarea Sfintei Cruci, se cântă: 

a). „Crucii tale, Hristoase, ne închinăm, înmormântarea ta o 
lăudăm şi sfânta ta înviere o preamărim. Veniţi, credincioşilor, să ne 
închinăm lui Hristos, împăratul nostru, căci el a venit şi prin crucea lui 
haruri lumii a dăruit”. 

b). „Mai înainte, te-a văzut prorocul Zaharia candelabru de aur, 
cu şapte braţe de lumină strălucitoare, pe pământ, o sfinte patru braţe! 
Şi substanţa nematerială în fiinţa naturii noastre prefăcându-se, asupra ta 
a fost întins şi prin curgerea din coasta lui întinarea neamului omenesc 
a curăţit. Ţie ne închinăm, vină în ajutorul nostru, la răsărit şi la apus”. 

16. În onoarea lăncii cu care a fost străpunsă coasta lui Hristos, 
se cântă: 

„Bucură-te, floare, pretutindeni mărită, udată cu sângele Dom- 
nului nostru lisus, care ai dezrădăcinat toate relele şi bolile păcatului. 
Prin tine ni s-a arătat cel răstignit, ca om şi ca Dumnezeu, cu adevărat 
mort şi trăind”. 

17. Întru onoarea sfinţilor părinţi, care au luat parte la sinodul 
din Niceea, se cântă: 

„Cuvântul se încheagă în trup, se întrupează cel fără trup, unin- 
du-se din două naturi, a suferit pe cruce cu patru braţe şi s-a ridicat din 

mormânt nevătămat”. 

18. La botez, se recită şi cântă: 

a). „Doamne, Dumnezeul nostru! Dumnezeule binefăcător, 
care n-ai voit a lăsa în părăsire neamul omenesc, care, prin greşeala sa, 
depărtându-se de la tine, a căzut şi s-a izgonit din paradisul delicios, ci, 
având milă de el, te-ai plecat, de la a ta înălțime, la a noastră umilire, 
luând tot ceea ce este al nostru, afară de păcate. Prin chinuirea şi moartea 
ta pe cruce, ai răscumpărat mântuirea şi întoarcerea noastră, dându-ne 
a doua oară viaţă...”. 

b). „Credem în Preasfânta Treime, în Tatăl, în Fiul şi în Sfântul 
Duh, în bunavestire a lui Gavriil, în naşterea lui Hristos, în botezul lui, 
în patimile lui, în răstignirea lui mântuitoare, în înmormântarea lui de 
trei zile, în fericita lui înviere. în Dumnezeiasca lui înălţare, în şederea 
lui de-a dreapta Tatălui. De asemenea, credem şi mărturisim înfricoşata 
şi preamărita lui a doua venire”. 

c). „Hristos, soarele dreptăţii răsărind în lume, a izgonit în- 
tunericul neştiinţei şi, după moarte şi înviere, s-a înălțat către Tatăl de 
la care a răsărit, care, împreună cu Tatăl şi cu Sfântul Duh, este închinat 
de către cei din ceruri şi de către cei de pe pământ. De aceea, şi noi ne 
închinăm Tatălui, cu sufletul şi cu adevărul”. 

d). „În locul Cuvântului născut din sân, care s-a suit la ceruri, 
s-a trimis, din înălțimi, vestitorul Tatălui, Duhul adevărului, ca să mân- 
gâie pe cei întristaţi, după Adam, şi să înarmeze cu foc tagma aleasă a 
apostolilor...”. 

€). „Cela ce te-ai umilit (pogorându-te) între noi, turnătorule de 
unt, Unsul lui Dumnezeu, care, ungându-te, ai luat natură omenească, 
unind cu Dumnezeirea ta, varsă şi în untul de lemn acesta darul tău 
ceresc!”. 

£). „Se trimite arhanghelul către serafimul pământesc, zicându- 
i: Domnul şi Ziditorul, trimis de către Tatăl, de la tine se întrupează 
Mântuitorul”. 

8). „Se botează în Iordan, cu mărturia Tatălui şi a Duhului, iară 
pruncii strigau: Osana în ceruri, binecuvântarea fiului lui David!”. 

h). „Lumină din lumină, ce-ai fost trimis de Tatăl şi te-ai întrupat 
din Sfânta Fecioară, ca să reînnoieşti pe prihănitul Adam”. 


59 


Dimitrie Dan 





i). „Tu, Dumnezeule, pe pământ te-ai arătat şi între oameni ai 
îmblat şi ai mântuit toată lumea de blestemul sub care căzuse Adam”. 

)). „Prunci născuţi prin sfântul cristelnic, întru noul Sion, şi 
împodobiţi cu Duhul lui Dumnezeu, binecuvântaţi pe Tatăl ceresc, în 
ziua când a dat naştere Sfânta Fecioară, în care zi aţi fost mântuiţi de 
blestemul în care căzuse mama cea dintâi”. 

k). „Popoare mântuite prin sângele mielului prea curat, în ziua 
când a dat naştere muma celui ce nu se poate pătrunde cu mintea, lăudaţi 
pe Unul născut, care a binevoit a lua trup de la dânsa, fără sămânță, în 
care zi aţi fost mântuiţi de blestemul sub care căzuse muma cea dintâi”. 

1). „Neamuri păgâne, cele ce v-aţi împodobit cu lumina daru- 
rilor nesecate ale Duhului, în ziua în care a născut mama ce a dat naş- 
tere Cuvântului, lăudaţi pe Sfântul Duh, cel de o mărire cu Fiul, care a 
împodobit-o, curăţind pe întrupătoarea Fiului”. 

După 40 zile, aduce mama nou-botezatul prunc în biserică, la 
care ocaziune se cântă următoarele versuri: 

a). „Cuvânt mai înainte de veacuri, cela ce te-ai întrupat din 
Fecioară şi ai venit, astăzi, în templu, spre a îndeplini legea pentru 
mântuirea păgânilor”. 

b). „Cela ce şezi pe tronul nemăiestrit, lăudatule de îngeri, astăzi 
ai fost ţinut în braţele lui Simeon ca să ne prezinţi pe noi la viaţa veşnică”. 

c). „Cela ce eşti dezlegătorul celor legaţi, dătătorule de daruri 
tuturora, astăzi, prin rugăciunile bătrânului, dezleagă-mă şi pe mine, 
mult-păcătosul, din legăturile morţii, la viaţa ta cea veşnică”. 

d). „Cela ce şede între heruvimi, împreună cu Tatăl, a binevoit 
a locui în pântecele tău neprihănit”. 

e). „Cela ce de serafimii de foc împrejurat se păzea, astăzi, între 
oameni, în braţele celei pământeşti s-a aşezat”. 

Toate aceste cântări dovedesc îndestul netemeinicia presupunerii 
că Armenii orientali ar fi monofiziţi. Când ar fi ei aceasta, cu toată măr- 
turisirea despre două naturi în Hristos, depusă în scrierile, crezul, cărțile 
liturgice şi în scrisorile catolicoşilor lor, atunci ar trebui să se presupună 
că ei singuri nu ştiu ce mărturisesc. Însă aceasta nu va îndrăzni nimeni 
s-o impută deşteptului popor Armean, care doar numără între ai săi atât 
de mulţi teologi. 

Dacă, deci, mărturisesc cărţile liturgice ale Armenilor crezul 
lor, scrierile şi scrisorile teologilor şi episcopilor Armeni, dacă, mai 
departe, mărturiseşte poporul Armean însuşi învăţătura ortodoxă despre 
două naturi, cea Dumnezeiască şi cea omenească în Hristos, dacă, în 
fine, teologi ortodocşi ca Guettee şi chiar sinoade ortodoxe recunosc că 
biserica armeană-orientală se numără la bisericile ortodoxe din lume şi 
acuzaţiunea cu monofizitismul o declară de simple basme şi invenţiuni 
maliţioase, apoi, astăzi, nici un om luminat nu va mai inculpa pe Armeni 
de monofiziţi, căci ei sigur nu-s mărturisitorii acestei erezii şi merită, cu 
tot dreptul, să fie recunoscuţi drept creştini ortodocşi. 


Moravurile şi obiceiurile profane 
ale armenilor ortodocşi ai Bucovinei 


Armenii se numesc pe sine „Hai” şi se disting prin trăsăturile 
mari ale feţei, în general prin ochii negri, mari şi strălucitori, şi prin 
părul negru al capului, printr-un ten mai mult palid, decât de o culoare 
închisă, totuşi se găsesc, deşi rar, armeni blonzi; au o statură mijlocie şi 
un corp robust, bine făcut. Foarte rar se găsesc armeni ciupiţi de vărsat. 
Se crede că vaccinarea, în Europa, prin ei a venit. 

Armenii se disting printr-o mare simplitate a vieţii, a locuinţei, 
a îmbrăcămintei şi a mâncărurilor, printr-o stare de trezie, căci un ar- 
mean beat ţine de rarităţile cele mai mari, prin cumpătare şi castitate; ei 
respectă ospitalitatea şi au o aplecare foarte pronunţată pentru comerţ, 
sunt foarte spirituali şi elocvenți. 

În timp ce călătoresc, nu prea obişnuiesc să mănânce, pe timp 
de zi; seara, se serveşte, după obiceiul oriental, o masă bogată, cu mai 
multe mâncăruri. 

Deşi armenii formează o naţionalitate izolată şi pronunţată, ei 
sunt foarte complezenţi în relaţiile cu reprezentanții altor naţionalităţi şi 
coreligionari. Adesea, se şi unesc cu aceştia, prin căsătorie; căsătoriile 

se pregătesc, de obicei, de către mama mirelui. 

Altădată, armenii se despărţeau în trei grade, în care fiecare putea 
să urce prin cinste, muncă şi avere. Cei care aparţineau primului grad se 
intitulau „Der” („domn”), al doilea, „Baron”, iar cel de-al treilea şi cel 
mai înalt, „Amir” („principe”). 

În patria lor, armenii se ocupau şi cu arhitectura, sculptura şi pic- 
tura, însă, după emigrarea în Europa, se ocupau cu tăbăcăria şi vopsitoria 
în roşu a pielii şi, mai ales, cu comerţul bănos cu ţările orientale, şi anume 
cu covoare, saftian şi marochin, băcănie, substanţe aromatice, mosc, icre 
negre, morun, vinuri, cai, arme şi aşa mai departe. Li s-au dat, uneori, 
posturile dragomanilor sau tălmacilor interpreţi, datorită cunoaşterii 
limbilor orientale. Tot aşa, ei mijloceau întregul comerţ dintre Polonia, 
Ungaria şi Moldova. Din Ungaria, aduceau curelele albe şi roşii, pături 
de cai şi lăzi împodobite cu flori. Cu acest comerţ armenii suceveni se 
ocupă şi astăzi, desigur, numai în mic. 

Traficul comercial era întreprins după felul celui din Orient, în 
caravane, conduse de un „basă”. 

Aceste drumuri spre Orientul îndepărtat şi în alte ţări nu erau 
parcurse în trăsuri comode, ci călare, vigilent, cu arme bune la cingă- 
toare, şi cu un sac dublu, de piele, ticsit cu merinde şi rufe. Mai trebuie 
să menţionăm aici că, mai înainte, ca şi românii cu vază, armenii bogaţi 
nu se plimbau, în timpul marilor sărbători, cu trăsuri închise, ci călărind 
pe cai frumoşi, albi, arabi. 

Armenii se ocupă şi cu cârnăţăria, cu pregătirea cârnaţilor tari, 
uscați şi afumaţi, din carne de vacă şi de oaie, denumiți „salami”, „sugiuc” 
sau „potcoave”, după forma lor; de asemenea, ei afumă, cu plăcere, carne 
de vacă sau de oaie, numită „bujeniţa” sau „pastrama”. La pregătirea 
tuturor acestor conserve de carne i-au silit desele prigoniri; spre a putea 
lua, în timpul pribegiilor, şi mâncăruri din carne, ei trebuiau să o usuce, 
să o săreze şi să o afume, ca să nu se strice. 

Ei se pricep şi la fabricarea lumânărilor şi săpunului, din grăsi- 
mea animalelor înjunghiate în „Salhanii”, la care muncă şi femeile lor 
conlucrează, dând o mână de ajutor. 

În timpul din urmă, ei se ocupă numai cu agricultura, creşterea 
vitelor, transportul boilor la Viena, cu tăierea diferitelor bucăţi de vite, 

cu fabricarea brânzei şi cu comerţul cu lână; însă pierd, din ce în ce mai 
mult, orice ramură de comerţ, fiind împinşi pe al doilea plan de evreii 
asociaţi, care sunt, de altfel, şi mai numeroşi şi au mai mult capital. La 
această situaţie contribuie mult felul înnobilat de trai, contractat, toto- 
dată, cu cultură, cheltuielile foarte mari şi teama de marea oboseală unită 
cu comerţul. 

Cu toate acestea, astăzi, încă aproape a treia parte a proprietății 
mari particulare din Bucovina e în mâinile armenilor. 

Obiceiul cel mai des întâlnit la armeni, cu ocazia încheierii unui 
negoţ, de a strânge mâna cumpărătorului sau vânzătorului, aproape cu 
de-a sila, şi de a lovi în ea, spre a dobândi, cu aceasta, afecțiunea muş- 
teriului, a fost păstrat, până în ziua de astăzi, la celelalte popoare şi, mai 
ales, la românii Bucovinei, în amintirea timpului când armenii ţineau în 
mâinile lor comerţul ţării. 

Locuinţele, ca şi străzile cartierelor armeneşti din Suceava, sunt 
curate, de obicei spaţioase, şi foarte comod mobilate, sau, după felul 
oriental, cu divane lungi, destul de înalte. 

Casele sunt situate, cel mai adesea, în mijlocul curţii, având un 
acoperiş ascuţit şi drept şi după stilul arhitectonic moldovean!, au un 
coridor de lemn împrejurul casei, aproape întotdeauna cu verandă, prop- 
tită de coloane de lemn sau de piatră, unde, în timpul orelor fierbinți de 
după-amiază, foarte părosul tată de familie se amuză, scump la vorbă, 
cu rudele sale, cu vecinul sau îl duce timpul într-un vis, după felul curat 
oriental, învelit uneori în veşmintele orientale lungi şi cu falduri, fumând 
din ciubucul din lemn de vişin, lung, mirositor, prevăzut cu o imamea 
de chihlimbar, sorbind cafea neagră dintr-o ceaşcă. 

Afirmația lui Simiginovici-Staufe cum că armenii şi-ar împrej- 
mui curţile şi grădinile cu „scândurile cele mai înalte” nu este nimerită; 
bineînţeles, armenii nu sunt marii amici ai comuniştilor şi socialiștilor 
şi năzuiesc să-şi păstreze pentru ei toată averea greu dobândită. 

Trebuie menţionat că armenii din Suceava posedă un club pro- 
priu, naţional, numit ,„Anni”, în casele date cu chirie, care aparţin bisericii 
parohiale şi care o înconjură, unde stau expuse ziare armene, germane, 
10 În realitate, stilul caselor armenești din târgurile medievale moldovenești a 
fost adoptat de români — n.n. 

române şi franceze. Au, aici, şi o cafenea proprie. Foarte rar, poţi vedea 
un armean că frecventează o altă cafenea. 

Bucătăria armenilor poate să producă nu doar mâncăruri moder- 
ne, ci şi orientale, naţionale. Aşa, le place lor un fel de cozonac foarte 
mirositor, pregătit cu şofran şi miere, numit „Hatlaneichi”, nucile şi se- 
minţele de mac, pisate, fierte în miere şi prăjite, numite „Dalausi”, apoi 
supa amestecată cu hurut, de unde şi culoarea verzuie; o supă cu fidea, 
pregătită cu şofran şi globuleţe de carne, o friptură cu orez, o friptură 
cu coriandru, gustoasele conserve, mai înainte menţionate, de diferite 
feluri de carne uscată şi afumată, şi, apoi, două feluri de grâu: „Savaci” 
şi „Lumuc”. 

Străinul care vizitează casa armeanului găseşte, acolo, o primire 
cu dulceţurile obişnuite orientale, ca şi cu fructele fierte în zahăr şi vanilie, 
numite „dulceaţă”, cu rahat şi cu şerbet, zis „Datcacalva”. 

Îmbrăcămintea armenilor din Suceava era, până acum, câţiva 
ani, în general şi la amândouă sexele, cea orientală. Bărbatul purta, pe 
deasupra, cămaşă, pantalonii numiţi „Raituji” sau „Şalvari”, iarna purta 
pantaloni făcuţi din piei de miel, calzi, româneşti, numiţi „Meşini”, 
care se mai poartă şi în zilele noastre, pe alocuri, şi în zilele noastre, un 
„talar”, adesea de mătase, împodobit cu flori, numit „anteriu”, ale cărui 
laturi, închise de la dreapta, spre stânga, sunt ţinute laolaltă de un şal 
turcesc preţios, împodobit cu flori, sucit împrejurul taliei. La piept, în 
cutele acestui „talar”, se purta o batistă colorată, de mătase, adesea. În 
timpul călătoriilor de afaceri, acest şal se schimba cu o cingătoare lată, 
de piele, numită „chimir”, destinată purtării şi păstrării ducaţilor, rezer- 
vaţi pentru cumpărarea mărfurilor, sau pentru cei încasaţi din vânzare. 

Pe deasupra anteriului, sau „zăbonului”, se purta, cu plăcere, 
mai ales vara, un fel de manta cu mâneci largi, numită „fermenea” sau 
„scurteică”, ce ajungea până la cingătoare şi era făcută din mătase, de 
culoarea cireşii; iarna, fermeneaua era dintr-o stofă verzuie, de lână, 
căptuşită cu blănuri scumpe. Pe deasupra fermenelei, se purta, în fiecare 
anotimp, o manta cu mânecile largi, din stofă de lână, numită „dulamă” 
sau „caţaveică”, lungă până la genunchi, căptuşită cu blană de vulpe. Pe 
deasupra, un talar de stofă, numit „giubea”, lung şi larg, ce ajungea până 
la tălpi, căptuşită, vara, cu mătase, şi, iarna, cu blănuri extrem de scumpe. 

Încălţămintea bărbaţilor se compunea din cizme de marochin 
sau ghete turceşti, numite „iminei” sau „buşmachei”. 

Acoperământul bărbătesc de cap se compunea dintr-un fes roşu, 
deasupra căruia se încolăcea un şal turcesc, numit „ciulma”, însă, în 
timpul mai recent, se poartă o căciulă adâncă, de castor, împodobită, 
pe deasupra, cu catifea. Persoanele mai sărace purtau căciuli din piele 
de miel. 

Îmbrăcămintea femeilor era o rochie bogată în culori, uneori şi 
din mătase, fără mâneci; acoperea partea superioară şi pe cea de jos a 
corpului, până la glezne, deasupra căreia se purta şi se poartă, şi astăzi, 
de către armence, cu plăcere foarte mare, o caţaveică, potrivită cu rangul 
şi averea, din catifea, mătase sau doar din stofă, căptuşită cu blănuri 
scumpe, piei de vulpe sau numai cu piei de miel. 

Capul îl acopereau armencele cu un fes alb, deasupra căruia 
se arunca o basma de mătase sau numai de lână, aşa încât un colţ al ei 
cădea pe spate, în forma unui triunghi. Încălţămintea lor se compunea 
din ghete galbene, turceşti, de marochin. 

În zilele noastre, cea mai mare parte a armenilor poartă îmbră- 
căminte modernă, europeană, totuşi se găsesc, mai ales la Suceava, şi 
armeni care nu renunţă la costumul oriental, bogat în cute şi lung. 

La sfârşit, mai trebuie menţionat că, pe când armenii uniţi ai 
Bucovinei vorbesc poloneşte şi sunt polonofili, armenii ortodocşi sunt 
românofili şi se folosesc, mai cu deosebire, pe lângă limba lor maternă, 
chiar în cercul mai strâns al familiei, de limba română, pe care o ştiu bine. 


Obiceiuri şi credinţe armene 
la naştere 


Armenii cred că, la naşterea fiecărui copil, vine diavolul, căruia 
îi zic ei „gagh” sau „gogh”, adică „tâlharul cel şchiop”, ca să schimbe 
pruncul sau să-l înăbuşe. Aceasta e cauza că, apropiindu-se unei femei 

armene ora naşterii, ea este păzită de moaşă, cu multe zile înainte de 
naştere. În lipsa altor femei, aceasta îngrijeşte casa, adică scutură, spală 
şi mătură prin casă şi, apoi, petrece în rugăciuni. 

Începând durerile naşterii, ia dânsa o lumină de ceară aprinsă în 
mână şi tămâie, cu care afumă de trei ori în casă, şoptind, cât se poate 
de încet, un descântec, ca nu cumva lehuza s-o audă şi, aşa, să afle, că 
diavolul s-a apropiat şi să se sperie. 

lată descântecul: 


„Şarpele să piară-n cuibu-i, 
Şoarecele în vas, 
Cucuveaua în pom, 
Puricele în aşternut, 
Diavolul în iad!”. 


Dacă actul naşterii ameninţă să devină periculos, atunci moaşa 
suflă lumina cea aprinsă spre faţa lehuzei, şoptind următorul descântec: 


„Lumina Iluminatorului!!, 
Suflarea lui Hristos, 
Lumina soarelui, 

Nora cu sânuri pline 
Copil grațios, 

Voinic şi frumos 

Cu bine să vie!” 


Imediat după ce s-a născut un băiat, moaşa cu bucurie vesteşte 
aceasta casnicilor, zicând: 


1 Aici se face amintire de Grigore luminatorul, convertitorul Armenilor la 


creştinism, fost patriarh al Armeniei, care a completat vechea liturghie armeană, 
vezi D. Dan, „Armenii orientali din Bucovina”. Cernăuţi, 1891, pag. 33, studiu 
apărut 1890, în Cernăuţi, în limba germană, şi 1891, în Viena, în limba armeană 
şi „Die Armenier”, de acelaşi autor, apărut în „Osterreich-Ungarn in Wort und 
Bild”, tomul: Bukowina, Viena 1899. 

„Veste bună, veste bună, 
Descendent al Iluminatorului, 
Lumină mie, păcătoasei!” 


Dacă, însă, nou-născutul prunc este fată, atunci moaşa zice: 


„Născătoarea Domnului, 
Născătoarea luminii, 
Născătoarea de Dumnezeu 


p> 


După recitarea versurilor incluse, moaşa presară puţină sare pe 
spinarea copilului, crezând că, prin aceasta, sudoarea copilului, când se 
face mare, nu miroase greu şi că sângele lui se curăţă. 

Unele moaşe au obiceiul că amestecă sarea cu un fel de mireas- 
mă bine mirositoare. Apoi, se scaldă copilul. Scoţând moaşa copilul din 
scăldătoare, îl înveleşte, îl ia în braţe, dimpreună cu o pâine şi cu sare, 
şi, apoi, îl prezintă, dimpreună cu aceste obiecte, mamei lui, felicitând-o 
în următorul mod: 


„Felicitare, felicitare!?, 

De Iluminatorul dăruit, 

De Hristos binecuvântat, 

Mai glorios decât bundul cel mare, 
De Iluminatorul luminat!”. 


Apoi, moaşa ia pruncul din braţele maicii şi-l dă în braţele unei 
rude, iar aceasta îl dă alteia, şi aşa mai departe, până ce a trecut, din 
braţe, în braţe, la toate rudele care se află adunate în casa lehuzei, din 
incidentul naşterii pruncului. 

Nou-născutul, însă, nu se sărută, căci el încă nu este uns cu untul 
luminat, adică pentru că el încă nu-i miruit. 

Toate rudele şi vecinele vizitează, de acum, pe lehuză şi-i aduc 
12 Armenii ţin foarte mult la înmulţirea familiei. Aceasta este evident şi din 
împrejurarea că candidaţii lor de preoţie nu se sfinţesc întru diaconi şi preoţi 
până ce soțiile lor n-au născut fii 

daruri, care sunt mai ales dulceţuri. 

În ziua a opta, după naştere, se duce copilul, înfăşat în pelinci 
numai albe, la biserică, ca să-l boteze. La caz de slăbiciune, copilul se 
botează acasă şi chiar în ziua naşterii. 

Apropiindu-se moaşa, cu copilul, şi naşul de biserică, întră în 
tindă şi, după citirea începutului tainei botezului, preotul ia un fir de 
mătase roşie şi-l împleteşte cu unul alb!5, făcând un găitan, pe care-l 
pune pe crucea sau euhologiul din mână. 

Apropiindu-se timpul exorcismelor, îngenunche naşul, de trei ori, 
şi la fiecare îngenunchiere face semnul sfintei cruci, recitind un psalm. 
Apoi, naşul ia pruncul în braţe şi se întoarce, cu toţi cei prezenţi, cu faţa 
spre apus, recitând, de trei ori, formula lepădării de satana; întorcându- 
se, apoi, cu faţa spre răsărit, recită el, după preot, mărturisirea în sfânta 
treime şi în venirea lui Hristos. După recitarea crezului, intră preotul şi 
naşul, cu copilul şi cei prezenţi, în biserică. Apoi, toarnă preotul apă, 
cruciş, în cristelniţă, care are o formă crucişă şi lungăreaţă. 

După citirea Evangheliei şi Ecteniei, preotul luând sfântul mir, 
înseamnă cu el, de trei ori, cruciş peste apă, şi, apoi, toarnă din sfântul 
mir în apa din cristelniţă, sfinţind-o. În urmă, ia preotul pruncul, după ce 
ia pus numele, şi, ţinându-l în poziţie orizontală, cu capul spre apus, cu 
picioarele spre răsărit şi cu faţa spre cer, îl cufundă, de trei ori, în apă. 
În acest timp, naşul ţine, în amândouă mâinile, câte o lumină aprinsă. 

După terminarea actului sfântului botez, preotul toarnă din 
sfântul mir în palmă şi, apoi, unge cu el fruntea, ochii, urechile, nasul, 
gura, mâinile, inima, osul spinării şi picioarele celui botezat. După acest 
act, copilul se înfăşează în pânză nouă şi preotul îi leagă la cap, ca semn 
de cunună, găitanul pregătit, din mătase roşie şi albă, numit „narod”!*. 

Imediat după săvârşirea tainei sfântului mir, preotul cuminecă 
copilul cu trupul şi sângele Domnului, atingând numai buzele copilului, 
pentru că încă nu poate înghiţi, cu sfintele taine Această împărtăşire se 
numeşte „cu buzele” şi, în limba armeană, „sărt nahag hortuthiun”. 


15  Mătasea roşie este simbolul sângelui, iar cea albă, a apei ce a curs din coasta 
lui Hristos 

14 Fiindcă acest găitan ar trebui să stea aşa, legat, mai multe zile, ceea ce nu e 
posibil, de aceea se leagă el de gâtul pruncului 

De la botez, merg cu toţii acasă, însoţiţi de preot şi cantori, care, 
pe drum, cântă imnuri. Moaşa sau naşul, care duce copilul, ţine în ambele 
mâini şi luminile botezului, aprinse, până acasă. Aice, se aşează, apoi, 
toţi, dimpreună cu rudele şi amicii tatălui celui nou botezat, la masa 
plină de bucate, între care omleta nu poate lipsi nici într-un caz, şi se 
veselesc chiar până a doua zi, cu lăutari sau fără, după starea şi puterea 
stăpânului casei. 

Cu ocazia acestei veselii, este obicei că se dau noului încreştinat 
daruri în îmbrăcăminte, bani sau odoare. 

De regulă, după opt zile, dar chiar şi a doua zi după botez, se dez- 
bracă copilul de pelincile mirului, şi preotul îi ridică cununa de găitan de 
pe cap, respectiv de la grumaz, şi spală copilul, în biserică, în cristelniţă, 
iar dacă o face acasă, atunci într-un lighean curat. Apa, după spălare, se 
varsă într-un loc curat, unde nu calcă nimeni. Apoi se înfăşează copilul 
şi se pune în leagăn, care, de obicei, trebuie să fie oval şi înzestrat, jur- 
împrejur, cu clopoței atârnaţi sau cu alte obiecte sunătoare. 

Pentru cazul că mama este ocupată cu vreun lucru de mână, atunci 
ea atârnă leagănul de o grindă a podului casei şi leagă de el un capăt al 
unei sfori, iar celalalt capăt, de piciorul ei, cu care ţine leagănul în mişcare. 

Copiii, de multe ori, se iau din leagăn şi se culcă pe pământul 
gol, ca să capete putere. 

În unele locuri, aduc moaşele puţină țarină de pe mormântul unui 
sfânt şi o pun în leagănul copilului, ca acesta să capete putere şi viaţă, 
apoi binecuvântarea şi darul sfântului. 

La caz că copilul plânge şi nu doarme liniştit, atunci, pe loc, 
să cheamă o babă iscusită în de-ale descântecelor, ca să-l descânte de 
spaimă. Unele babe ţin, pe timpul descântatului, un cuţit în mână sau 
afumă în casă, aprinzând o petică sau varsă plumb topit în apă şi recită 
următoarele: 


„Spaima şi lupul la drum au plecat, 
Hristos în cale i-a întâmpinat, 

Voi unde mergeţi?, i-a întrebat. 
Mergem la boul junghiat, 

La calul înhămat, 

La mire şi mireasă, 

La femeie lehuză, 

Mergem la (N), sângele să-i sugem, 
Inima să-i rupem, limba să-i uscăm. 
În gropi să mergeţi, 

În prăpăstii să v-aruncaţi, 

Acolo, pe veci, să vă pierdeţi, 

În veci să nu vă mai întoarceţi!”. 


Mamele armene au obiceiul că-şi adorm copiii cu cântece, care 
variază, după localitatea, ştiinţa mamei şi împrejurări. lată un astfel de 
cântec de leagăn, care ne desluşeşte că, spre a feri copiii de deochi, li se 
leagă mărgele albastre la grumaz: 


„Adormi, mititelul meu, ochi-ţi închide, 
Ochii tăi botezați lasă-i să adoarmă, 

(N) al meu, iată-l că adoarme. 

Crucea de aur de la gâtul tău, 

Pază să-ţi fie, narodul preotul ţi l-a legat. 
Mărgele albastre eu ţi-am atârnat 

Pentru de deochi, nu plânge, dormi! 
Toate zilele, mama ta trează, 

Nedormită, veghează lângă leagănul tău. 
Te leagăn ca să dormi şi să creşti, 

Cu plânsu-ţi inima să nu-mi răneşti, 
Dormi şi tu, ca să dorm şi eu, 

Sfântă Maica Domnului, dă somn copilului meu!”. 


Când se deşteaptă copilul din somn, atunci armencele au obiceiul 
că-l iau în braţe şi ţin, cu o mână, mânuţa copilului, jucând-o sau jucând 
şi ele, cu copil, cu tot, prin casă şi cântând următorul cântec, care se 
numește „dan-dan”: 


„Dan-dan, uşile, 
Să cutreieri odăile, 

Să înjunghii mieii, 

Să le mănânci carnea gustoasă, 
Din oase fluier să-ţi faci. 

Să cânţi, să sari şi să joci, 
Seara acasă să vii, 

La vecini să te închini, 

Pe părinţi să-i săruţi. 

Să cânţi, să sari, să te plimbi, 
Hop, hop, copilul meu, 

Să sari, copile, daudaua, 

Să creşti mâncând gata, 

Pe părinţi să-i înveseleşti, 
Viaţa-mi ţi-o dau, să mă săruţi, 
Pe Iluminatorul nostru să-l saluţi!”. 


La 40 de zile după naştere, vine mama, cu copilul, la biserică 
şi bate, în tindă, 40 de metanii şi, apoi, preotul o introduce în biserică. 
Aice, preotul ia pruncul în braţe şi se duce, cu el, înaintea mesei sfântului 
altar, rugându-se, iar după finirea acestei ceremonii, îl dă mamei, care 
se întoarce, cu el, acasă. 

Când copilul începe a se ridica din leagăn şi a şede singur, atunci 
se aşează el în un scăunel, anume făcut, cu rotiţe. Copilul stă în acest 
scăunel, în picioare, şi nu poate cădea jos; prin mişcările lui, însă, scă- 
unelul se mişcă din loc şi copilul deprinde, aşa, a-şi schimba picioarele 
şi a îmbla. 

Cum începe copilul a îmbla singur şi a ieşi pe afară, ba şi pe 
drum, atunci, pe loc, se cheamă o babă, care să-l descânte, ca nu cumva 
câinii să-şi ridice capul spre el sau să latre la dânsul, şi aşa să-l sperie. 

Iată descântecul obişnuit: 


„Cine este, cap nu este, 
Piatra morii pe capul lui, 
Lăcata dracului pe gura lui 


|» 


Armenii, spre a povăţui pe copiii lor spre fapte bune, se folo- 

sesc, cu predilecție, de proverbe, pe care le amestecă părinţii şi rudele 
în vorbirile lor cu copiii. Induc, în următoarele, unele proverbe armene: 


1. Omul înţelept e ca soarele, tot cuvântul soare naşte. 
Omul prost e ca şarpele, totdeauna pe om îl răneşte. 


2. Este om care valorează ca o mie, 
Sunt oameni care nu valorează nici ca unul, 


Cel ce valorează o mie, înaintea prostului, nu înseamnă nimica! 


3. Nu face fărădelegi, 
Răsplata de la Cel ceresc o ia! 


4. Bătrânii au zis: ce folos 
Negrului săpun şi nebunului povaţă? 


5. Lumina soarelui 
La ce foloseşte ochilor orbului? 


6. Cel de la ochi depărtat 
E răcit şi la inimă. 


7. Om la om grijă nu ştie, 
La miezul nopţii la biserică îl invită. 


8. Fur de la fur a furat, 
Dumnezeu a văzut şi s-a mirat. 


9. Ţie-ţi zic, fiică, 
Tu ascultă, noră! 


10. Mai bine cu cel vrednic a căra pietre, 
Decât cu cel prost a sta la masa. 


11. Mai bun e cel văzut înaintea ochilor, 

Decât cel lăudat din depărtare! 


12. Mai bine să ai ceva stricat, 
Decât nimic de mâncat. 


13. Mai bun e cel de zece ani înstrăinat, 
Decât cel de un ceas înmormântat. 


14. Limba dulce pe şarpe-l scoate din groapă, 
Limba cea rea şi pe şarpe îl crapă. 


15. Grijă de un an, 
Treabă de un ceas. 


16. Pune pe mama 
Să-şi laude fata. 


17. Pâinea caldă e împrumut. 
18. Ulcica mică, supa dulce. 


19. Trei zile, împărat, 
Patruzeci de ani, la casă, argat. 


20. Fiecare iubeşte 
Pe cel asemenea cu dânsul. 


21. Mai bune-s zilele anului nou 
Decât cele de la schimbarea la faţă!s. 


22. Câinele, lătrând mult, 
Lupi aduce. 


15 Zilele de la anul nou merg crescând, de aceea le plac Armenilor mai mult 


decât cele de la schimbarea la faţă, care, de aici, încolo, merg scăzând 

23. Cel ce n-are aur în pungă 
Aibă miere în gură! 


24. Tot omul are griji, 
Griji cu griji însă nu seamănă. 


25. Ascultă mult, vorbeşte puţin. 


26. Băţul, în mâna drumeţului, 
Este la toate de folos. 


Obiceiuri şi credinţe armene 
la nuntă 


Înainte vreme, Armenii îşi căsătoreau copiii foarte tineri. Fetele 
armene rar când se arătau în public, ba chiar şi la sfânta biserică erau lăsate 
numai în zile mari, anumite: anul nou, dumineca floriilor, bunavestire şi 
schimbarea la faţă, şi anume din cauză ca nu cumva să le iasă vorba că 
ar ieşi spre a fi văzute. Ba li se opreşte chiar şi convenirea cu tineri. lară 
pentru cazul că li se concede aceasta, cândva, li se dă de grijă, de către 
femeile cele bătrâne, ca să nu admită ca tinerii să le miroase floarea cu 
care se împodobesc la cap, căci, la din contră, li se va înălbi părul şi va 
cădea curând. 

Adevăratul scop al acestei opriri este spre a le feri de sărutatul 
tinerilor, căci, de la floarea din cap şi până la obraz, nu-i tocmai departe 
şi, dacă o fată aprobă unui tânăr ca el să-i amiroase floarea din cap, atunci 
el îşi concede singur să-i sărute floarea de pe obraz. 

Nunţile, la Armeni, se pun la cale, şi astăzi, ca şi mai înainte, de 
părinţii tinerilor, care, adeseori, înainte de logodnă, nu se cunosc; înainte 
de logodnă, însă, mama tânărului a examinat frumuseţea şi s-a informat, 
deja, cu de-amăruntul, asupra însuşirilor casnice ale copilei ce şi-a ales-o 

de noră şi, mai ales, asupra averii ei, care este decizătoare. 

Înainte vreme, era obicei că mirele răscumpăra pe viitoarea 
soţie, de la părinţii ei, cu bani sau cu un număr anumit de oi. Miresei, 
însă, îi trimitea mirele, înainte de cununie, deosebit un dar în bani sau 
giuvaericale, numit „ieres-ciur”. Acest preţ de răscumpărare şi darul se 
fixau cu ocazia logodnei. 

Spre a se încredința despre vrednicia miresei în de-ale gospodă- 
riei, o vizitau pe ea surorile mirelui, înainte de cununie, de 15-20 de ori. 
Acestea o puneau pe mireasă să spele, să coasă albituri, să deretice prin 
casă, să fiarbă, să coacă etc. Cu cât aceste vizite erau mai numeroase, 
cu atâta fala miresei creştea. La finea acestor examene, viitoarele cuscre 
duceau pe mireasă la baie şi, apoi, se pregăteau pentru nuntă. 

Şapte zile, înainte de cununie, preotul, nunul, nuna şi rudele se 
duc la mireasă cu daruri. După o primire ce li-se face în casa miresei, 
se duc ei spre casă. 

În săptămâna de înainte de cununie, se pregătesc colacii de nun- 
tă, numiţi „huligea” sau „paciug”, care se înfrumuseţează, pe deasupra, 
cu cofeturi colorate. Din aceşti colaci, duc două femei, numite „ţenoh” 
(„poftitoare”), dimpreună cu alte daruri, miresei. În schimb, primesc 
ele de la mireasă, ca daruri pentru mire, portocale, mere sau alte fructe. 

Sâmbătă, seara, înainte de cununie, merg rudele de vizitează 
mireasa şi, atunci, invită rudele mirelui, la nuntă, pe cele ale miresei şi, 
apoi, viceversa. 

Înainte vreme, era obiceiul că nunul ducea pe mire, înainte de 
cununie, o dată sau de două ori, la baie, după care urma cinstea băii. 

Dar şi mirele era examinat, înainte de cununie, ori de este blând 
şi harnic. Amicii şi rudele lui, adică, se adunau în casa lui şi-l puneau la 
felurite lucruri plictisitoare, pe care trebuia să le facă, fără să cârtească 
şi cu răbdare. 

Dumineca, dimineaţa, preotul anunţă, în biserică, nunta şi invită 
pe cei prezenţi la felicitare. După serviciul divin, se duc cunoscuţii şi 
amicii mirelui la casa lui şi-l felicită; unii îi aduc şi daruri, care sunt 
felurite, după starea şi averea lor. Mirele îi ospătează şi, apoi, se duc ei 
la casa miresei, unde vătăjeii nu-i lasă să intre, până ce nu le promite 
daruri, pe care, de asemenea, o felicită. 

Duminică, seara, urmează ceremonia bărbieritului mirelui, care, 
prin întreg timpul cât durează acest act, este încunjurat de flăcăi şi fete, 
care joacă împrejurul lui şi cântă astfel: 


„Vino şi şezi, frate împărat!f, 
Ca să lăudăm capul tău ornat, 
Să-ţi zicem că părul ţi-i regulat 
Şi seamănă cu un fir de sârmă; 
Faţa ta frumoasă 

Seamănă cu discul lunii, 

Ochii tăi aprinşi 

Seamănă cu flăcările de foc, 
Iar dinţii tăi cei frumoşi 
Seamănă cu şirele de mărgăritare, 
Mijlocul tău cel plăcut 
Seamănă cu platanul!”. 


După acest act, urmează plictisitoarea îmbrăcare a mirelui. Îna- 
inte vreme, se încingea mirele cu o sabie, în semn că el, pe timpul nunţii, 
este împărat!”, cu putere absolută asupra miresei. Apoi, merge mirele, cu 
nuna şi cu toţi nuntaşii, la casa miresei, care se ascunde de casnici şi se 
aduce la iveală abia după ce li s-au dat daruri. 

După miezul nopţii sau Luni, dimineaţa!'S, merge nunta la bise- 
rică, unde preotul îi cunună pe miri. Cu cununile pe cap, pleacă mirii 
spre casă, unde mama mirelui îi întâmpină, cu un talger cu mâncăruri 
într-o mână, iar în alta, cu băuturi. Lângă ea, mai stă o femeie bătrână, 
cu un blid cu miere, din care, luând cu degetul, unge buzele mirelui şi 


15 Mirele se crede, acum, împărat, de aceea şi proverbul „Trei zile împărat, 


patruzeci de ani, la casă, argat” 

1 Dar Dimitrie Dan se înşela, pentru că, la fel ca în oraţiile de nuntă româneşti, 
„fiu de împărat” (cum, de fapt, este şi mirele armean) înseamnă „fiu al Împăratului 
Ceresc”, deci creştin — n.n. 

15 Fiind Duminecile consacrate numelui Domnului, de aceea cununiile nu sunt 
permise în acele zile, doar după miezul nopţii. Tot aşa, Miercurea şi Vinerea, 
fiind aceste zile de pocăință 

ale miresei, urându-le o viaţă dulce ca mierea. 

Mirii n-au voie să-şi ridice cununile de pe cap sau să se îmbră- 
ţişeze, până ce nu vine preotul, cu nunul, de ridică cununile şi, aşa, îi 
dezleagă de abstinenţă. 

Mireasa, voind să treacă pragul casei mirelui, mama acestuia 
îi şopteşte: „Eu sunt fier, eu sunt oţel!”. Prin aceste cuvinte, voieşte ea 
să-i zică nurorii că ea va fi stăpâna casei, şi mai departe, şi că nora are 
s-o asculte. 

Mireasa, la rândul ei, sărută mâna soacrei şi-i şopteşte: 


„Stai să-mi pun piciorul în casă 
Şi-i vedea că voi înmuia şi fierul, şi oţelul!”. 


Prin aceste cuvinte, mireasa vesteşte pe soacră că, cu intrarea ei 
în casă, se va sfârşi dominaţiunea soacrei şi se instalează cea a nurorii. 
Din acest incident, unii tineri nuntaşi îşi iau libertatea a adresa soacrei 
următoarele strofe, care îi indică cum că, de acum, nora va fi fac-totul 
în casă şi că soacra este de prisos: 


„Mamă a împăratului, ieşi afară, 
Vezi ce ţi-am adus noi ţie: 
Cusătoare de giulgiuri ţi-am adus, 
Bocitoare la moarte-ţi ţi-am adus!”. 


După aceste ceremonii, urmează veselia, care durează, după 
puterea mirelui, câteodată până a doua zi. 

La cincisprezece zile, după căsătorie, mirele vizitează pe socrii 
săi, la care ocazie, înainte vreme, erau în uz ceremonii anumite. 

La o lună de zile, după nuntă, părinţii mirelui invită pe noră şi 
pe cunoscuţi la masă, cu care se încheie şirul petrecerilor aranjate din 
incidentul nunţii. 

Astăzi, Armenii nu practică toate ceremoniile şi obiceiurile 
nunții, uzitate mai înainte, ba poate şi astăzi, în Armenia. În Bucovina 
şi în România, ei s-au acomodat obiceiurilor Românilor, amalgamând 
obiceiurile lor cu cele româneşti. 

Viaţa conjugală a Armenilor se poate numi model; divorţul, la 
ei, nu încape defel, fiind oprit de biserică. 

Între copiii unei familii, fiul cel dintâi născut este viitorul moşte- 
nitor, pe care îl ascultă ceilalţi fraţi şi-l servesc surorile. Copiii au pentru 
părinţii lor cel mai adânc respect şi nu calcă nicicând cuvântul tatălui lor. 

Femeile armene, după apusul soarelui şi, mai ales, Joi, spre Vi- 
neri, în decursul de 50 zile de după Paşti, încetează cu orice lucru, nu cos, 
nici mătură în casă, ca să nu amorţească, iar bărbaţii, în joile amintite, 
nu lucrează ziua întreagă, ca piatra să nu le bată holdele de pe ogoare. 


Obiceiuri şi credinţe armene 
la înmormântare 


Când moare vreun Armean, atunci se adună rudele, cunoscuţii 
şi vecinii, la casa mortului, ca să mângâie familia defunctului. Aceasta 
necontenit boceşte şi plânge pe cel mort, ba chiar se obişnuieşte a plăti 
bine bocitoare anume, care au îndatorirea să bocească pe cel mort, cât 
timp stă expus în casă, şi să-l petreacă, bocind, până la mormânt. 

Mortul, după ce i s-a pus în mână o cruce de ceară, iar deasupra, 
un ban de argint, se aşează într-un sicriu, împodobit cu flori. 

Înainte vreme, aceste bocete şi plângeri, din partea membrilor 
familiei mortului, erau împreunate cu ţipete neîntrerupte, cu smulgerea 
părului, cu baterea peste cap, inimă, faţă etc. 

Aceste bocete erau atât de exagerate, încât biserica armeană a 
trebuit să intervină şi să oprească, prin ameninţarea de excomunicare, 
prevăzută în anumite canoane bisericeşti. 

Fiind toate gata pentru înmormântare, sicriul, cu mortul, se scoate 
din casă, afară, şi se aşează pe năsălie. Conductul, la care se dezvoltă cât 
de multă pompă bisericească şi înaintea căruia merge un preot sau şi mai 
mulţi, se îndreaptă, însoţit de întreaga comună bisericească, la biserică, 
unde se prohodeşte mortul şi, apoi, se duce la ţintirim. Pe drum, atât spre 

biserică, cât şi spre ţintirim, îl duc pe mort rudele şi cunoscuţii lui, cu 
schimbul, ridicând năsăliile pe umeri. 

Pe calea spre biserică şi ţintirim, îl bocesc pe mort bocitoarele, 
mama sau soacra lui. 

lată improvizaţia unei bocitoare, lângă sicriul unui tânăr: 


„N-a murit fiul tău, n-a murit, 

S-a coborât în grădină, în vale s-a dus, 
A cules roze şi în cap şi le-a pus, 
Ş-adormit de mirosul lor dus!”. 


Slobozindu-se sicriul, cu mortul, în mormânt, preotul aruncă 
ţărână peste sicriu şi sigilează mormântul, rostind următoarea formulă: 


„Se binecuvântă şi sigilează mormântul şi osemintele decedatului 
(N), în numele Tatălui şi al Fiului şi al Sfântului Spirit”. 


Aceasta se zice la capul şi se repetă la picioarele mortului. Apoi, 
se întoarce preotul, cu faţa spre miază-zi, şi rosteşte aceeaşi formulă, 
adăugând încă următorul sfârşit: 


„Nestrămutat va fi sigilul de pe mormântul decedatului, până la a 
doua venire a lui Hristos, care, venind, va decide fericirea cea veşnică!”. 


Formula şi acest final le rosteşte preotul, încă o dată, după ce s-a 
întors cu faţa spre miază-noapte. 

După înmormântare, se întorc toţi participanţii, dimpreună cu 
preotul, la casa mortului, unde el mângâie familia, pentru pierderea ce 
a îndurat, prin moartea familiantului. Apoi se aşează, cu toţii, la masă şi 
se dau mâncăruri, de pomană, la săraci. 

Văduva petrece în doliu după bărbatul ei un an întreg. 

De regulă, Lunea, la Armeni, nu este obiceiul să se înmormân- 
teze, căci se crede c-apoi, în fiecare zi a săptămânii, va urma câte una 
sau mai multe înmormântări. 

ANEXE: 


Pentru că excelentelor „schiţe etnografice” ale lui Dimitrie Dan 
le lipsesc informaţiile documentelor nedescoperite şi neantologate până 
prin anii 1890-1912, am considerat că este necesar să întocmesc, drept 
anexă, şi o cronologie a mărturiilor diverse, pe care să o folosesc doar 
cu rare, dar absolut necesare comentarii. 


Cânt de jelire 
asupra armenilor din ţara Vlahilor 


cântat de diaconul Minas din Tokat! 


Strigătu-mi plin de jale, 

De suspinuri şi de lacrimi, 
Voi, cu toţii, mireni şi clerici, 
În genunchi să-l ascultați: 


In anul armenilor o mie”, 
In a şaisprezecea zi de august, 


9 ACADEMIA ROMÂNĂ, Călători străini despre Ţările Române, |, 
Bucureşti, 2011, pp. 47-58 
2% 1551 

Era Adormirea Maicii Domnului”, 
În sfânta zi de Duminică. 


În aceste timpuri din urmă, 
Căzu pedeapsa pe armeni 
Pentru păcatele cele multe, 
Ce făcurăm în astă lume. 


Înspre miazănoapte a lumii, 

Stă ţara mică a Vlahilor, 

În care mulţi armeni trăiau, 
Buni creştini, oameni de seamă, 


Cu preoţii lor învăţaţi, 

Cu bisericile lor strălucite. 

Peste acest popor fericit 

Căzu, deodată, o mare nenorocire. 


Al Vlahilor mare voievod, 
Ce purta numele de Ștefan?, 
Crud chiar din pruncie, 
Mult rău făcu omenirii. 


EI era de legea greacă, 

De-a Calcedoniei credinţă, 

Şi unelti răutăţi contra armenilor, 
Până atunci nepomenite în ţară. 


Cruzii regi de mai înainte 

Nici că făcură aşa cruzimi 

Ca acestea, contra armenilor, 

Contra turmei Luminătorului”. 
2 Armenii sărbătoreau Adormirea în prima duminică după 15 august 
Fiul şi urmaşul la tron al lui Petru Rareş 
Grigore Luminătorul, primul ierarh ortodox al armenilor 


22 
23 

În Ziua Adormirii Maicii Domnului, 
Crudul voievod al Vlahilor, 
Împreună cu ai săi boieri, 

Intrară în cetatea Sucevei 


Şi cu episcopii ţării, toţi, 
Precum şi cu arhiereii, 

Se puse în jurul mesei 
Spre mâncare şi desfătare. 


Între ei ţinură sfat 

De răutăţile ce aveau să semene, 
Căci mare ură în inimă aveau 
Asupra legii Luminătorului. 


Duminică, în zori de ziuă, 
Vodă Ştefan, călare, 

Vine, intră în biserica 

Maicii Domnului a Armenilor. 


Cu picioarele pe altar se suie, 
Sfintele Taine le ia în mână 

Şi, deodată, la pământ le zvârle 
Şi cu picioarele spurcate le calcă. 


Sfântul Mir din Ecimiadzin”* 
Asemenea pe jos îl varsă, 

Sub picioarele câinilor şi ale oamenilor, 
De ni se frângeau inimile. 


Cărţile toate din biserică, 

Cum şi icoana cea mare de la altar, 
Cruci, potire şi discuri 

Poleite în aur şi de mare preţ 


Mănăstire la poalele muntelui Ararat, reşedinţă a patriarhului armenilor 

Toate fură adunate 

Şi-n vistierie aşezate, 

Iar preoţii şi călugării, 
Legaţi, în temniţă fură duşi. 


Apoi bisericile din târgul Sucevei 
Toate au fost închise 

Şi uşile pecetluite 

Ca să se scoată sfintele vase. 


A doua zi, în zori de ziuă, 
Venit-a vodă la vistierie 

Şi trimise armaşi către armeni, 
Având a le deschide bisericile. 


Orice vase se găsiră înăuntru, 
Cruci, potire şi veşminte, 
Candele şi cădelniţe 

De aur şi poleite, 


Evanghelii legate în argint, 
Biblii şi psaltiri, 
Chromolnice şi ceasloave, 
Precum şi orice alte cărți 


Şi tot ce a mai fost în biserici 

La un loc s-a adunat, 

Casa Domnului s-a prădat 

Şi toate în vistierie s-au strămutat. 


Preoţii şi călugării 

Fură rău schingiuiți, 

lar oamenii buni, care mijloceau pentru ei, 
N-au scăpat fără mii de pedepse. 

Vodă din nou dădu poruncă 
Tunurile cetăţii să se aducă 

Şi bisericile din târgul Sucevei 
Cu ele să fie dărâmate. 


Pentru păcatele noastre cele multe, 
Venit-a nenorocire pe armeni 

Şi preoţi şi mireni 

O luară cu toții la fugă: 


Unii se împrăştie prin păduri, 
Alţii prin pivnițe se ascund, 
Mulţi, plângând şi văietându-se, 
Goi şi desculți rătăcesc, 


Tatăl de fiu se desparte, 
Femeia soţul îşi pierde, 
Orice dragoste se dezleagă 
În acea jelanie obştească. 


În dimineaţa zilei de miercuri, 
Vine vodă în vistierie 

Şi toți Vlahii din Suceava 

Se adună în jurul lui; 


Poruncă aspră le dă lor, 
Cărţile adunate în vistierie, 
Evangheliile legate în argint, 
Atât de scumpe pentru armeni, 


La poarta visteriei să le scoată 
Şi-n surcele să le prefacă; 

Şi spurcaţii nelegiuiţi vlahi 
Toate cărţile le-au dat pe foc, 

Iar vodă Ştefan, în vistierice, 
Pe un loc înalt aşezat, 
Legea armenilor ocăra 

ŞI, de sus râzând, privea. 


Bisericile şi mănăstirile 
Armenilor din Suceava 
Toate au fost arse, dărâmate, 
Până au ajuns la temelie. 


Clopotele şi icoanele 

Le-au dus la ale lor biserici, 
Zicând: Nevrednici sunteţi de ele, 
Acestea nouă ni se cuvin! 


Apoi dădu poruncă 

S-adune pe ai armenilor preoţi, 
Voit, pârgari şi căpetenii, 
Femei şi fete, la un loc. 


Plecat-a de armaşi mulţime, 
Cutreierând oraşul şi pădurea, 
Să prindă ce vor găsi armean, 
Fie preot, fie mirean, 


Pe unii i-au scos din gropi, 

Pe alţii i-au adunat din pădure, 
Femei şi preotese, 

Fete şi mirese, 


Pe unii cu mâinile legate, în dos, 
Pe alţii târându-i de păr, 

La poarta visteriei i-au adus, 
Chinuindu-i pe toți cumplit. 

Iar spurcatul voievod Ştefan, 
Al diavolilor locaş, 

Către armeni grăi aşa: 
„Ascultaţi, voi, cu toţii! 


Ce-i legea la care vă închinaţi? 

De toate neamurile voi vă deosebiți, 
Veniţi cu toții, faceţi-vă vlahi 

Şi în legea noastră vă botezaţi!”. 


Armenii toţi, într-un glas, 
Lui vodă Ştefan răspund: 
„Ni toţi suntem creştini, 
În cristelniţă botezaţi!”. 


Spurcatul voievod al vlahilor 
Spune, iarăşi, către armeni: 
„Veniţi, intraţi în legea greacă 

Şi vă voi da vouă toate măririle!”. 


Apoi, pe malul apei Sucevei 
Hotări să se facă case de şindrilă, 
Cu acoperământul de paie 

Şi cu o uşă de tot mică. 


Şi din nou el zice armenilor: 

„In legea grecilor de nu veţi intra, 
In aste case vă voi băga 

Şi în prada focului vă doi da!”. 


Preoţii şi mirenii, 
Fetele şi femeile 


Se hotărâră, din toată inima, 
Cu toţii în foc să ardă. 

Crudul şi afurisitul 
Voievod al vlahilor, 
Văzând că armenii 
De foc nu se sperie, 


Dădu poruncă, din nou, 

Să se adune obştea armenilor, 
Voit, pârgari şi preoți, 

Femei şi fete, la un loc, 


Iar vlahii spurcaţi, afurisiţi, 

Pe toţi până la piele 1-au dezbrăcat 
Şi, spre a-i face de legea grecească, 
Pe toţi cu sila, cu sila i-au botezat. 


Spune, iarăşi, vodă: „Eu sunt Domn, 

Şi pe voi rău am să vă chinuiesc, 

Mâinile am să vi le tai, ochii am să vi-i scot, 
Pe toţi, din nou, am să vă botez!”. 


Unora barba le-a tăiat, 
Altora părul le-a forfecat, 
Pe toţi crud i-a chinuit, 
Apoi, din nou, i-a botezat; 


Călugărilor şi preoţilor 
Pletele le-au ras, 

În legea greacă i-au botezat 
Şi ca mireni i-au îmbrăcat. 


Pe arhierei i-au prins, 
Părul, barba le-au ras, 
Din legea lor i-au scos 

Şi cu gâtul în jug i-au pus; 

Pe femei plângând din casă le-au scos, 
Cu sila la Divan le-au dus, 

Pe toate le-au botezat 

Şi de legea greacă le-au făcut, 


Legătura din cap le-au scos-o, 
Până la cămaşă le-au dezbrăcat, 
Ca vlahii le-au îmbrăcat, 

Iar în cap dolban? le-au pus. 


Paturile le-au sfărâmat, 
Locul de odihnă le-a stricat 
Şi ca al vlahilor a rânduit 
Să fie al lor port şi casă. 


Pornit-au, apoi, preoți vlahi 

Ale armenilor case să sfințească, 
Blide, vase şi pahare 

Cu agheasmă să le curăţească. 


Cine a mai văzut aşa cruzimi 
Ca acele petrecute în astă ţară? 
Vai de cei nevinovaţi 

Care au îndurat aceste cruzimi! 


A venit pe armeni vijelie mare, 
În astă ţară a vlahilor, 
Bisericile lor au fost dărâmate 
Şi cărţile sfinte în foc aruncate. 


N-a făcut asta nici spurcatul Valens, 
Nici Iulian, nici Olofern, 

Nici Marcian, nici lrod, 

Nici Faraon, nici Alexandru, 


5 Cuvânt armean, însemnând „tulpan” 

Căci multe păcate făcut-am şi noi 
Călcând poruncile dumnezeieşti, 
De rugăciuni ne-a fost urât, 

De pomenit noi ne-am scutit, 


Pe Dumnezeu din inimă nu l-am iubit, 
Pe părinţi nu i-am cinstit, 

Pe aproapele l-am hulit 

Şi pe străin nu l-am adăpostit; 


Ură în inimă am păstrat, 
Pe cel greşit nu l-am iertat, 
Cu purtările noastre urâte 
Ne-am atras aceste rele. 


Plângând, eu zic — am păcătuit, 
Dar tu, Doamne, ne miluieşte, 

De străini tu ne scapă 

Şi de-ale noastre dureri ne vindecă! 


Din nou, vodă scos-a poruncă, 
Trimiţând pe armaşi prin oraşe, 

Pe căpeteniile armenilor să le prindă 
Şi bisericile în cenuşi să le prefacă, 


Pe preoţi, pe voiţi să-i aducă 

Şi cu sila să-i boteze, 

Din turma Luminătorului să-i scoată; 
Apoi, aspru a mai poruncit: 


„Câţi armeni vor mai fi să-i boteze, 
Femei şi fete împreună, 

Armeni în ţară să nu mai rămână, 
Toţi de legea greacă să fie! 

Bisericile ce le vor mai avea ei, 
În Hotin, Siret şi Iaşi, 

Să se dărâme din temelie!”. 

Şi după astă aspră poruncă, 


Bisericile au fost dărâmate, 
Vasele sfinte prădate 
Şi cărţile în foc aruncate. 


În biserica din Botoşani, 

O icoană de aur era, 

Cu multă cheltuială făcută, 

În pomenirea unui Christofor; 


Armenii de voievod se roagă 
Zicând: „Să-ţi dăm roşii” o mie, 
Potirele, crucile şi vasele toate, 
Numai biserica nu ne-o dărâma!”. 


Spurcatul de voievod le zice, 
Respingând a lor rugăminte: 
„Numaidecât am s-o dărâm 

Şi capetele am să vi le iau!”. 


Era un oraş ce-i zic Roman, 
Mic, dar plin de avuţie, 
Mulţi armeni erau acolo 
Foarte bogaţi şi însemnați; 


Între ei era un preot 

Cu bani mulţi şi avuţii, 

Om bun şi de fire blând, 
Milostiv foarte către săraci, 


Florini ungureşti 

Fu adus el la Divan 

Ca legea greacă să primească, 
lar de nu, să se pedepsească 

Cu închisoare şi cu moarte grea. 


Preotul Haciadur, cu vitejie, 

Le răspunde la toţi în faţă: 
„Nu-mi las legea mea cea veche, 
Legea Luminătorului, 


Din ţara Munteniei am plecat, 
Pentru a mea lege m-am înstrăinat, 
Legea mea nu mi-am lăsat 

Şi-n astă ţară m-am aşezat”. 


Apoi încă le-a mai spus: 

„Legea voastră şi voi sunteţi 

Din ochii lumii întregi căzuţi, 
Neam de vlahi spurcaţi şi afurisiţi!”. 


I-a răspuns crudul voievod: 

„Măi armene, popă obraznic, 

Primeşte a Calcedoniei credinţă, 

De nu, până la moarte am să te chinuiesc!”. 


Şi din nou ţiganilor porunci 

Pe preotul Haciadur să-l căznească, 
Mâinile şi picioarele să-i lege 

Şi ochii amândoi să-i scoată. 


Apoi, din nou, zise preotului: 
„Leapădă a Luminătorului credinţă, 
De nu, capul ţi-e pierdut 

Şi copiii îţi rămân nenorociţi!”. 

lar armaşilor dă poruncă 
Copiii preotului să-i taie, 
Casa lui să o dărâme 

Şi pe preot să-l nimicească. 


Spurcaţii armaşi, când s-au arătat, 
Femeia şi copiii, într-un strigăt, 

La picioarele preotului s-au aruncat 
Şi-n lacrimi de el s-au rugat, 


Zicând: „Fă pe voie craiului, 
Botează-te în legea grecului, 
Ca mieii tăi să nu fie 

Pradă săbiei călăului!”. 


Mila tatălui s-a mişcat 

Şi de copiii lui s-a înduioşat 
Şi fără voie i-a botezat, 

Şi-n legea grecului a intrat. 


În aste vremuri, din urmă, 
Neamul armenilor e în primejdie, 
Izgonit de pe pământul 

Micii ţări a Vlahilor. 


Şi câţi au mai rămas în ea, 
Vai şi vai de ei, sărmanii, 
Să-i plângeţi cu toţii, 

Căci legea lor s-a risipit, 


Bisericile li s-au dărâmat, 

Sfintele lăcaşe au dispărut, 
Frumoasele cărţi focul le-a mistuit, 
Glasul slujbaşilor a amuţit! 

Câte vase foarte scumpe, 
Cruci, potire şi veşminte, 
De oameni buni dăruite, 
Vlahii şi le-au făcut parte! 


Nu se mai aud nicidecum 
Preoţii cei învăţaţi, 

Nici diaconii cu glas dulce, 
Cântând lauda lui Dumnezeu. 


Nu se mai fac privegheri, 

În ajunul hramurilor, 

Nici pomenile obişnuite, 

Nici înmormântările pompoase; 


Nu se mai face slujba, 

În ziua Naşterii şi de Iordan, 

Nici de postul cel mare, nici de cel al premergătorilor, 
Nici de cele patruzeci de zile ale Buneivestiri. 


Florile de crengi împodobite, 
Ale Paştelui zile sfinţite, 
Învierea şi Înălţarea 

Trec toate fără deosebire, 


Precum trece şi Probojna” 

Şi Adormirea Maicii Domnului, 
Şi ziua Sfintei Cruci, 

Şi toate zilele de sfinţi. 


Rugăciunile de minune, 

Ce se citeau prin biserică 
Întru sfinţirea sărbătorilor 
Şi-a sfintei zile de Duminică, 


21 Sărbătoarea Schimbării la Faţă a Domnului, din 6 august 

Pretutindeni au încetat, 

Căci bisericile s-au întunecat, 
Preoţii din cinste au căzut 

Şi poporul s-a împrăştiat. 


Din ţară în ţară au pribegit 
Şi preoţi, şi mireni, 

Mulţi fraţi s-au despărțit 
ŞI prin străini au rătăcit, 


Soţi de soţi s-au îndepărtat, 
Fugind care încotro, 

Nu s-a mai văzut aşa ticăloşie, 
Vai şi vai, de mii de ori! 


O, tu, crai nemilostiv, 
Piară-ţi capul 

Şi piară mărirea, 

C-ai făcut pe armeni pribegi! 


Dar nu eşti tu de vină, 

Tu, al diavolului tovarăş, 

Dumnezeu, când pe oameni se mânie, 
Un crai rău le trimite. 


Păcatele noastre cele multe 
Ne-au adus mânia lui Dumnezeu, 
Care a lăsat ca trupul lui 

Să fie călcat în picioare, 


Casa lui să fie prădată, 

Sfântul Mir să fie vărsat, 

Cărţile sfinte să fie arse 

Şi bisericile din temelii dărâmate. 

Biserica e piatră şi var, 
Vasele sfinte sunt metal, 
Cărţile sfinte sunt materii, 
Cruci şi potire sunt argint, 


Ele n-au guri să clevetească, 
Mâini, picioare, ca să păcătuiască, 
Dar suferă pedeapsă odată cu oamenii! 


Neamul armenilor a fost trădat 
În mâna oamenilor tirani, 

Care le-au răpit credința 

Şi de râsul lumii s-au făcut; 


Dumnezeu ferească-i de alte rele 
Şi de alte pedepse, mai grele, 

În astă lume de-i chinuieşte, 

De viaţa cerului să nu-i lipsească! 


S-avem nădejde în Atotputernicul, 
Că-i va fi milă de neamul nostru, 
Că pe răuvoitorii pentru noi 

În judecata fioroasă îi va judeca! 


Preoţi şi mireni, pe toţi 
Vă rog cu lacrimi fierbinţi: 
Lăsaţi-vă de păcate, 
Plângeţi şi vă pocăiţi! 


Eu, nevrednicul rob al păcatelor, 
Cu numele Minas, nefericitul, 
Sunt pribeag din Armenia, 

Din târgul ce-i zic Tokat; 

al numelor armeneşti în Bucovina 


Despre „Al Vlahilor mare voievod, / Ce purta numele de Ştefan”, 
/ Crud chiar din pruncie, / (şi care) Mult rău făcu omenirii.”, Letopiseţul 
lui Grigore Ureche povesteşte: „De domnia lui Ştefan vodă, ficiorul lui 
Pătru vodă, fratele lui Iliaş vodă, 7059 (1551) iunie 15 zile 

După ce au părăsit Iliaş vodă şi ţara şi legea, iară boierii şi lăcu- 
itorii ţării să sfătuiră şi puseră domn pre Ştefan vodă, ficiorul lui Pătru 
vodă, în anii 7059 (1551) iunie 15, gândindu-să că, de n-au semănat lui 





Aceste cruzimi le văzui cu ochii 
În a Vlahilor ţară mică, 

Ce le-au suferit armenii, toţi, 

Şi mireni, şi preoţi. 


Cu mintea-mi proastă, mă pusei 
Această Jelanie a povesti, 
Rogu-vă, din tot sufletul, 
Faceţi-mă vrednic de pomenire! 


Sunt plin de păcate şi nevrednic, 
De mâini şi de picioare sunt căzut, 
Nu mă lipsiţi de un „Tatăl nostru”, 
De sfânta rugă Dumnezeiască! 


Daţi slavă toţi, într-un glas, 
Sfintei Treimi Dumnezeieşti, 

Ca să ne scape de aste primejdii, 
Acum şi-n veci, şi-n viitor! 


Hronicul mărturisit 


% Fiul şi urmaşul la tron al lui Petru Rareş 

Pătru vodă cel dintâi, doară va face datoria şi obiceiul părintelui acesta. 
De care lucru şi el s-au apucat cu osârdie şi spre toţi blând şi milostiv şi 
nevoitor spre lucruri bune, bisericilor s-au arătat cu dumnezeire mare, ca 
să poată stinge numele cel rău al frăține-său. Şi ca să nu să vază ceva că 
este răsărit de la pravoslavie, toţi ereticii din ţara sa vrea au să-i întoarcă, 
să fie la o lege, au să iasă din ţară. 

Pre armeni, pre unii din bună voie, cu făgăduinţe umplându-i, 
pre alţii cu sila i-au botezat şi i-au întors spre pravoslavie, mulţi din ţară 
au ieşit, la turci şi la leşi, şi printr-alte ţări, vrând să-şi ţie legea sa. Cu 
aceasta vrând Ştefan vodă să astupe faptele frăține-său, de lucruri ce 
făcea, cu nevoinţă silea. Iară ce cerea pravoslavia şi legea creştinească 
nu ţinea, că mai apoi nu numai lăcomie şi asupreală făcea, ce şi curvie 
nespusă era într-însul, nu răbda de muieri cu bărbaţi, nu era fecioare 
nebatjocorite, nu jupânesele boierilor săi neasuprite. Mai apoi, de-i vrea 
fi a domni mult, nu vrea putea fi să nu urmeze frăține-său... 

Petrecând aceste nevoi rele, boierii şi lăcuitorii ţării dinspre dom- 
nul său, Ştefan vodă, n-au mai putut suferi fărădelegile şi răutăţile lui, ce 
întâi s-au sfătuit cu taină ce vor face, ca să se poată curăţi de dânsul. Şi, 
sfătuindu-să, aceiaşi aflară sfat ca să ajungă degrabă la boierii cei pribe- 
gi, carii erau în Țara Leşească ieşiţi, de multe nevoi. Deci, dacă au avut 
ştire şi răspunsul de la dânşii, cum ei vor veni fără zăbavă, noaptea, cu 
toţii s-au rădicat la podul de la Țuţora şi au tăiat aţele cortului asupra lui 
Ştefan vodă şi cu multe răni pătrunzându-l, au murit, după ce au domnit 
doi ani şi patru luni”. 


Armenii, din postura lor de negustori şi, deci, de organizatori de 
târguri, au avut un rol important în constituirea voievodatului românesc 
al Moldovei, iniţial aflat sub suzeranitatea Regatului Poloniei, din care 
şi proveneau negustorii armeni, pe care avem să-i întâlnim, cu ajutorul 
propriilor noastre mărturisiri, prin vremurile moldoveneşti de mai târziu. 

Ion Budai-Deleanu se înşela, în 1813, atunci când scria că „Ar- 
menii veniră în Moldova cam pe la anul 1418. De aici, plecară mulți 
în Ardeal şi Polonia, unde erau mulţime, dar în multe priviri mai bine 
regulaţi; ei se ocupară numai cu negoţul, care, la ei, era mai ales negoţ 
de vite, anume cai, boi şi capre; şi întru atât erau statului de folos; dar, de 

când Bucovina a devenit imperială, mulţi dintre ei au fost făcuţi nobili; 
ceilalţi, în loc să se mai ocupe cu negoţul, arendează felurite realităţi, cu 
un preţ ridicat, şi îşi dau silinţa să se înavuţească”?. 

Practic, istoria atestată a armenilor în Moldova (armenii şi-o 
revendică începând cu secolul al XI-lea, iar istoriografia bucovineană” 
întărea această revendicare!) începe în 13 iulie 1401, atunci când, la 
solicitarea Patriarhului ecumenic Antonie de Constantinopol, este recu- 
noscut primul episcop al armenilor din Moldova, Ohanes. 

Patriarhul ecumenic Antonie este cel care, în mai 1395, primea 
de la laţco (laskos din Mavrovlachia) „micile mănăstiri care-i aparţin în 
Mavrovlachia, cea a Maicii Domnului (Panaghia)? şi cea a lui Sfântul 
Dumitrus5. Şi a rugat pe Sfinţia sa să le accepte în calitate de ctitor” 3%. 

Acest laţco, după cum aflăm dintr-un document din 18 august 
142755, era fratele lui Herman din Voitin*, unde Herman şi laţco moş- 


%  BUDAI-DELEANU, ION, Scurte observaţii asupra Bucovinei / 1813, în 
„Bucovina în primele descrieri geografice, istorice, economice şi demografice”, 
Bucureşti 1998, pag. 393 

3 BĂNĂȚEANU, VLAD / KNITTEL, E., Ghidul turistic şi balnear al 
Ținutului Suceava, Cernăuţi, 1939, p. 36 

31 „Armenii, care, astăzi, s-au asimilat Românilor şi nu mai există ca neam 
deosebit, trăiesc împrăștiați mai prin toate oraşele Bucovinei. Imigrarea lor în 
Moldova şi Țara Românească se pare că a început în secolul al XI-lea, cam pe 
la 1064, când Turcii Selgiucizi cuceriră Ani, capitala armeană. / În Bucovina, 
Armenii ocupându-se mai cu seamă cu negoţ, era firesc să se aşeze, în centrul 
comercial al Voievodatului, fosta capitală, Suceava. / În 1704 şi mai târziu, veniră 
în Bucovina un număr apreciabil de Armeni din Transilvania (Dumbrăveni). Ei 
se aşezară în Suceava, primind dreptul să construiască casele lor din pietrele 
ruinelor Cetăţii Suceava” 

2 Din Iţcani. 

Din Suceava. 

33 DGAS, Suceava / File de istorie / 1388-1918, I, Bucureşti, 1989, p. 82 

35 AŞSP a RSR, Documenta Romaniae Historica / A. Moldova, |, Editura 
Academiei, Bucureşti, 1975, pp. 65, 66 

se Cu mila lui Dumnezeu, noi, Alexandru voievod, domnul Ţării Moldovei, 
facem cunoscut, cu această carte a noastră, tuturor celor care o vor vedea sau o 
vor auzi citindu-se, precum am miluit pe sluga noastră adevărată, pe Herman, 
şi pe fratele său, Iaţco, cu deosebita noastră milă şi le-am întărit ocina lor, şi 

teneau, de la tatăl lor, laţco, după cum rezultă din uricul din 16 martie 
1490*, şi o mănăstire, pe care avea să o cumpere, împreună cu întreaga 
moşie şi cu satul“, Ştefan cel Mare, pentru înzestrarea mănăstirii Putna. 

Cele două urice probează că legendarul laţco, care l-ar fi întâmpi- 
nat pe Dragoş Vodă, pe la anul 1335, nu era laţco de la Iţcani, cum greşit 
sugerează legenda, ci cel de la Votinel, tatăl lui laţco din Iţcani, cel care 
închina, în mai 1395, două mănăstiri Patriarhului Antonie. 

Există câteva argumente, în afară de cele deja enumerate, care 
conduc spre ipoteza că laţco din Voitin, care îl putea întâmpina pe Dragoş, 
în călătoria lui spre Volovăţ (spre Suceava nu a călătorit), era armean, 
nu rusin, numele în sine aparţinând şi armenilor”. 

Cel mai important argument ar fi reprezentat de faptul că Pa- 
triarhul Antonie avea să intervină, la Alexandru cel Bun, în favoarea 
întemeierii unei episcopii armeneşti în Moldova: 


„1401 (6909) iulie 30, Suceava 


Din mila lui Dumnezeu, noi, Olecsandru voievod, domn al Ţării 
Moldovei, cu fratele meu, Bogdan, facem cunoscut, cu această carte a 
noastră, tuturor bunilor pani care vor vedea această carte sau o vor auzi, că 


le-am dat satul lor, unde este casa lor, la Voitinu, unde acesta iese din pădure 
şi din poiană, şi unde este mănăstirea lor şi vechiul lor loc de cosit, sub brădet, 
pentru ca toate acestea să le fie uric, cu tot venitul, lor, copiilor lor, nepoților 
lor, strănepoțţilor şi răstrănepoţilor şi întregului neam al lor, nestricat niciodată, 
în veci. Iar hotarul acestui sat, cu toate vechile hotare, să fie pe unde din veac 
a existat”. 

37 AŞSP a RSR, Documenta Romaniae Historica / A. Moldova, Il, Editura 
Academiei, Bucureşti, 1980, p. 151 

3 De la „Bogdan de la Voitin şi fratele lui, Ion Miciorna, şi surorile lui, Ilca 
şi Muşa, copiii lui Hărman, pe care l-a avut de la bunicul nostru, Alexandru 
voievod, un sat, anume Voitinul, unde a fost casa tatălui lor, Hărman, şi a 
bunicului lor, laţco, unde iese Voitinul din pădure şi din poieni, unde a fost 
mănăstirea lor şi fânaţul lor cel vechi, sub codru”. 

39 Într-o listă din 1476 a armenilor din Suceava, care au primit dreptul civil 
liovean, figurează şi „laţeo armeanul din Suceava”, negustor de postav, cum 
aflăm dintr-un document de mai târziu. 

acest adevărat Ohanes, episcop armenesc, a venit la noi, la scaunul nostru, 
al Moldovei, şi ni s-a înfăţişat cu cărţi drepte ale patriarhului ecumenic 
Antonie de Constantinopol, pentru că pe patriarhul lui armenesc nu l-a 
cunoscut încă, ca să se ridice această episcopie, cu ajutorul domnului 
nostru, marele cneaz Vitovt. De asemenea, a jurat domniei noastre să 
primească şi să întocmească toată rânduiala bisericească. 

De aceea, noi am dat episcopului armenesc Ohanes bisericile 
armeneşti şi pe popii lor; în întreaga noastră ţară va fi volnic asupra ar- 
menilor cu dreptul său episcopal; i-am dat scaun în Suceava, în cetatea 
noastră. Care dintre armeni îl veţi cinsti va fi ca şi cum aţi face-o nouă, 
în ţara noastră, în Moldova; care nu îl va asculta noi îl vom pedepsi cu 
mâna lui. 

lar la aceasta este credința mea, a mai sus scrisului Olecsandru 
voievod, şi credinţa fratelui domniei mele, Bogdan, şi credinţa tuturor 
boierilor moldoveni, şi mici, şi mari. 

Şi s-a scris la Suceava, sub pecetea noastră, la anul 6909 (1401) 
iulie, în 30, cu mâna Bratei”*. 


Mărturii despre prezenţa armenilor în târgurile Bucovinei, şi 
mai ales la Suceava şi la Siret, de-a lungul veacurilor, există berechet: 


În 23 februarie 1448 (6956), Petru voievod întărea mănăstirii 
Moldoviţa stăpânirea asupra casei „din Uliţa ce duce la cetate”, aparţi- 
nând, până la moarte, lui „Cămârzan şi soţia sa, Stana”*!, originea arme- 
nească a soţilor Cămârzan fiind confirmată în 10 ianuarie 1451 (6959)* 
şi în 12 august 1457 (6965), atunci când Bogdan al II-lea şi, respectiv, 
Ştefan cel Mare scuteau de dări casa mănăstirii Moldoviţa „din Suceava, 
unde locuieşte armeanca Stana” $. 


+0 AŞSP a RSR, Documenta Romaniae Historica / A. Moldova, |, Editura 
Academiei, Bucureşti, 1975, p. 21 

1! DGAS, Suceava/ File de istorie / 1388-1918, 1, Bucureşti, 1989, pp. 95, 96 
*  DGAS, Suceava/ File de istorie / 1388-1918, 1, Bucureşti, 1989, pp. 103, 
104 

4%  AŞSP a RSR, Documenta Romaniae Historica / A. Moldova, LL, Editura 
Academiei, Bucureşti, 1976, p. 94 


100 


Etnii bucovinene 





In 5 iunie 1449 (6957), este menţionat, „Sarchiz voit armean”, 
ca fiind de faţă, ca târgoveţ sucevean, la o tranzacţie cu case în Suceava. 


În 27 august 1449 (6957), Alexandru Vodă, nepotul lui Alexandru 
cel Bun, dă uric de folosinţă „boierului lon Armenciocul tarcan, precum 
s-a milostivit de dânsul ca să nu dea nimic din casa lui din Suceava şi, de 
asemenea, să nu plătească nici o vamă din ceea ce ar cumpăra, oricând, 
în Ţara Moldovei” $. 


În 6 octombrie 1454 (6962), este menţionată, într-un uric al lui 
Petru Aron, în favoarea mănăstirii Moldoviţa, „casa din Suceava pe care 
armeanul Lon a dat-o danie mănăstirii” %. 


Din 23 iunie 1464, datează zapisul lui „„Agopşa din Suceava, în 
puterea lui Sahac din Suceava”. 


În 16 august 1465, este menţionat, într-o scrisoare de mărturie a 
negustorilor din Caffa, „chibzuitul Cocea armeanul din Suceava”“5, căruia 
îi era dator, în 4 martie 1472, „Calinic armeanul (care) a recunoscut că 
el este dator lui Cocea nouăzeci de guldeni ungureşti pentru II căruţe de 
peşte, care sunt ale voievodului valah, pe care să-i plătească la viitorul 
Lăsat de Sec”*. Armeanului Cocea, din Suceava, îi mai datorau bani, în 
urma unor tranzacţii cu peşte, Augustin Bruch (1472), Calust armeanul 
şi Examit armeanul (1473). 


În 11 decembrie 1476, Sahac armeanul i-a dat armeanului 


+ DGAS, Suceava/ File de istorie / 1388-1918, 1, Bucureşti, 1989, pp. 98-100 
%5 AŞSP a RSR, Documenta Romaniae Historica / A. Moldova, Il, Editura 
Academiei, Bucureşti, 1976, p.9 

15 AŞSP a RSR, Documenta Romaniae Historica / A. Moldova, Il, Editura 
Academiei, Bucureşti, 1976, p. 61 

+ DGAS, Suceava/ File de istorie / 1388-1918, 1, Bucureşti, 1989, p. 127 

15 DGAS, Suceava/ File de istorie 1388-1918, 1, Bucureşti, 1989, p. 128 

+ DGAS, Suceava/ File de istorie 1388-1918, 1, Bucureşti, 1989, p. 131 

Steczkoni (translatorul Sucevei) „casa sa aflată aproape de casa lui 
Chaczig Popp”. 


Într-o listă, din 1476, care cuprinde târgoveţii suceveni care 
au primit dreptul civil liovean („dreptul armenesc”), figurează: Iacob 
armeanul, pielar din Suceava, Zaharia armeanul din Suceava, Hulubei 
armeanul din Suceava, laţco armeanul din Suceava, Şadbei armeanul din 
Suceava, Serchis armeanul, pielar din Suceava, dar şi „Stepan ruteanul, 
ciubotar de ciubote roşii din Suceava'”!. 


laţco armeanul, negustor de postav, ca şi „Petru croitorul, rutea- 
nul”, este menţionat şi într-un zapis din 12 iunie 14982. 


În 9 aprilie 1492, este menţionat, într-un zapis, „Gaşpar armea- 
nul”, din Suceava, negustor de „postav de Thefel”. 


„Mane şi Bogdan, armeni din Suceava”, aflaţi, în 24 noiembrie 
1508, într-un litigiu cu „Nigol armeanul, pentru o datorie de 125 florini 
şi jumătate”, blocau, îm depozitele lor din Camenița „mărfurile acelui 
Nigol, până la terminarea procesului”. 


loan Belsius şi Marcus Bergkowicz, 8 aprilie 1552: „dreptatea 
(lui Despot Vodă) faţă de tot neamul de oameni care sunt, aici, de multe 
feluri şi de mii de chipuri: armeni, evrei, greci, moldoveni, sârbi, saşi 
aţa, "5, 


Biserica Sfintei Cruci din Suceava îl avea ca preot, în 24 februarie 


5 DGAS, Suceava/ File de istorie 1388-1918, |, Bucureşti, 1989, p. 135 

5! DGAS, Suceava/ File de istorie 1388-1918, 1, Bucureşti, 1989, p. 136 

* DGAS, Suceava/ File de istorie 1388-1918, 1, Bucureşti, 1989, p. 1492 

5 DGAS, Suceava/ File de istorie 1388-1918, 1, Bucureşti, 1989, p. 139 

5+ DGAS, Suceava/ File de istorie 1388-1918, |, Bucureşti, 1989, p. 143 

55 ACADEMIA ROMÂNĂ, Călători străini despre Ţările Române, Il, 
Bucureşti, 1970, pp. 131, 132 

1554, pe „Noşeci din Suceava, preot armean”. 


„Mărturia negustorilor moldoveni. 

Facem cunoscut prin (scrisoarea) de faţă că, venind personal în 
faţa noastră, la reşedinţa noastră consulară, chibzuiţii Andreico, Toma, 
Tedici (Teclici), Romaşco şi Mane din Suceava, precum şi Hadgidor din 
Suceava, Avram din laşi şi Giurgiu din Siret, negustori moldoveni, ni s-au 
plâns nouă împotriva lui Falhek Zelman şi Lazăr, evrei din Vladimiria, 
(anume) că atunci, pe când aceşti negustori moldoveni au mers călare 
spre Liov, la târgul de acum, care se ţine de sărbătoarea Sfintei Agnetha 
(21 ianuarie), şi au venit, în târgul Strzelcze, sus-amintiţii evrei le-au 
luat anumite mărfuri şi lucruri, anume: pomenitului Andreico 26 boi, 
lui Toma 29 boi, lui Teclici 16 boi, iar în afară de aceea, a dat 8 florini 
pentru ducerea mărfurilor, lui Romaşco 6 boi şi a dat două mărci pentru 
transport, lui Mane 5 boi, lui Hadgidor din Botoşani 8 boi, doi florini de 
aur şi un florin în monedă poloneză, două ţinte, iar lui Şirţinca Avram 
din laşi, cu mijloace invidioase, 20 de boi, ca de altfel argintul, şi o 
piele de cerb neprelucrată, lui Giurgiu din Şiret 11 boi şi un vas de vin 
moldovenesc. La rugămintea acelor negustori moldoveni, noi am admis 
ca această plângere să fie înscrisă în actele noastre consulare. 

Făcut ca mai sus, în marţea după sărbătoarea Conversio Sancti 
Pauli (26 ianuarie 1557)”. 


În 15 martie 1570, „Ştefan, fiul lui Caric, armean din Suceava” 
vindea trei fălci de vie, la Cotnari, mitropolitului Grigorie, în acelaşi 
uric fiind menţionat, ca fost vânzător de vii, şi „armeanul Soabur, fiul 
lui Gadulbei din Suceava”st. 


Într-un zapis din 24 mai 1586, este menţionat „Iosif armeanul, 
fiul preotului Gligori din Suceava”. 


5 DGAS, Suceava/ File de istorie 1388-1918, 1, Bucureşti, 1989, pp. 170, 171 
37 DGAS, Suceava/ File de istorie 1388-1918, 1, Bucureşti, 1989, p. 174 
55 DGAS, Suceava/ File de istorie 1388-1918, 1, Bucureşti, 1989, pp. 186, 187 
*  DGAS, Suceava/ File de istorie 1388-1918, 1, Bucureşti, 1989, p. 197 

În 22 iulie 1594, scrisoarea lui „Toma şoltuzul armenesc” din 
? » Ş 

Suceava, adresată judelui şi juraţilor din Bistriţa, şi prin care îi înştiinţa 

despre „oamenii care au fost răpuşi în munţi” şi despre cercetările poli- 

ţieneşti în curs, conţine sintagma „bătrânii oraşului, români armeni”. 


În 22 ianuarie 1597, leremia Movilă întărea lui Bogdan Dano- 
vacovici, din Lvov, averea suceveană a tatălui său, Drăgan Danovac, „lo- 
cuitor şi negustor din Suceava”, care se trăsese în Polonia în „acele vremi 
tulburi” ale războaielor dintre Despot Vodă, Ştefan Tomşa şi pretendentul 
polon la tron, Wişnoveşki. Averea lui Drăgan Danovac cuprindea, printre 
multe altele, „casa din Suceava, de pe Uliţa Mare Armenească, dintre 
cea a bătrânului Abraham şi a lui loniţă Chirca, apoi un loc pentru o vie 
în Tîrcovişti, între via armeanului Simeon şi a bătrânului Fancşa, apoi şi 
locul pentru trei dughene, din care primul se află între ale lui Marco, iar 
restul la începutul dughenelor mănăstirii armeneşti, pe care le ţin calfele 
necăsătorite ale oraşului”!. 


In 1 aprilie 1601, „şoltuzul armenesc, împreună cu bătrânii târ- 
gului Suceava” scriau judelui Bistriţei, în favoarea unor captivi armeni, 
Chazchadur şi Sultaniec. 


Simeon Dbir Lehaţi, martie-iunie 1608: „Am ajuns în oraşul bi- 
necuvântat de Dumnezeu, Suceava, care este oraşul de scaun al domnilor 
din Moldova şi, în acelaşi timp, al episcopului armean şi al celui vlah... 
În acest oraş se găseau 3-400 de case de armeni. Ei aveau trei biserici de 
piatră şi două mănăstiri, tot de piatră, afară din oraş, foarte frumoase, una 
în apropierea oraşului şi cealaltă la o depărtare de două mile. Acolo era 
un episcop armean localnic, numit Horhannes, şi arhimandritul Măkărtici 
din Hizan, şi un alt arhimandrit, pe numele de Mesrob”. 


%  DGAS, Suceava/ File de istorie 1388-1918, 1, Bucureşti, 1989, pp. 202, 203 
€  DGAS, Suceava/ File de istorie 1388-1918, 1, Bucureşti, 1989, pp. 210-212 
2 DGAS, Suceava/ File de istorie 1388-1918, 1, Bucureşti, 1989, pp. 227, 228 
6 ACADEMIA ROMÂNĂ, Călători străini despre Țările Române, IV, 
Bucureşti, 1972, pp. 345, 346 

În 28 ianuarie 1609, când Toader, fiul Aghatonei, vindea lui 
Vasile Şeptilici, la Suceava, moşia Nemerceni, printre martori se aflau 
„doi şoltuji, Petru rumânesc şi Norco arminesc, şi Gavril Potlog, şi Ghe- 
lasie a Magdalinii, şi Andahur cupeţ, şi Hiorga cupeţ, ginerele Turcului, 
şi Toader, şi Afvar a dumisale hatmanului, şi Isaico, şi Costin, şi toţi 
vătămanii de ocolul Sucevii” %. 


În 10 ianuarie 1623 (7131), este menţionat, drept martor la o 
cumpărătură, „Cârstea arman” din Todireşti?. 


Niccolo Barsi di Lucca, 1632: „În această provincie, se mai 
găseşte un orăşel, numit Siret, despre care nu v-am pomenit mai sus... 
Aici se afla o mănăstire foarte frumoasă a călugărilor dominicani, unde 
stătea şi episcopul oraşului, din acelaşi ordin. În incinta mănăstirii era 
o fântână în care orişicine se spăla, în noaptea Sfântului loan Botezăto- 
rul, se vindeca de orice boală... Astăzi locuiesc în acest oraş armeni şi 
moldoveni, şi eu am vorbit cu mulţi dintre ei şi mi-au spus că, dacă se 
spală, acum, în această fântână, în noaptea Sfântului loan, măcar că nu 
recapătă vechea sănătate, ei simt, totuşi, o mare uşurare”*€. 


Bartolomeo Basseti di Piano, 1640: În Suceava, „case de armeni 
sunt 400; suflete, 3.400; biserici 16 şi o mănăstire, în afară de oraş, în 
care îşi are reşedinţa episcopul lor, cu doi preoţi”. 


Petru Bogdan Baksic, 12 octombrie 1641: În Suceava, „moldo- 
venii au 700 de case, ceea ce face peste 3.000 de suflete; au 16 biserici, o 
biserică cu mănăstire, închinată unui oarecare Sfânt călugăr loan... Există 
300 de case de armeni, ceea ce face peste 1.600 de suflete. Armenii au 


*  DGAS, Suceava/ File de istorie / 1388-1918, |, Bucureşti, 1989, p. 230 

6%  AŞSP a RSR, Documenta Romaniae Historica / A. Moldova, XVIII, 
Bucureşti, 2006, p.9 

6 ACADEMIA ROMÂNĂ, Călători străini despre Țările Române, V, 
Bucureşti, 1973, pp. 80, 81 

5 ACADEMIA ROMÂNĂ, Călători străini despre Țările Române, V, 
Bucureşti, 1973, p. 182 

cinci biserici, una este destinată episcopului — pentru că şi armenii îşi au 
episcopul lor în acest oraş — şi trăiesc în foarte mare pompă şi libertate” 68. 


În LO aprilie 1644 (7152), s-a emis un zapis „de la Başca armanu, 
cu femeia sa, Aşhatun, cu feciorii săi, Luca i Bogdan, i Nicoară şi Anton, 
din Suceavă, prin cari vând a lor drepte ocine şi cumpărături, 5 fălci de 
vie la Cotnari, în Dealul Prislopului, cu crame şi cu pivnițe de piatră 
sclipuite , şi cu şuri, şi cu teasc, şi alte vase ce trebuie la şuri, care vii 
le-au avut dreaptă cumpărătură de la Alexuţa din târgul Siretului, ci sunt 
vii între viile Țicăi postelnic şi a lui Grigorii Irighir, armanu din Suceavă, 
cari le vând dumnealui Iordachi marele spătar, în 600 lei, încredinţaţi 
fiind şi de alţi martori”. 


În 23 iunie 1644 (7152), „Gulestana, femeia lui Necoară Nura- 
din de târgu de Suceavă, şi cu feciorii, cu Necşo, şi Ivan şi Donică” au 
vândut „două fălci de vie la Cotnari, ce sunt în rândul lui vodă, dumisale, 
lui Iordachi marele spătar, drept o sută şi optzeci de galbeni, bani buni, 
tot bani gata””. 


Paul Beke, 1652: „ar orăşenii şi locuitorii ce locuiesc în această 
ţară sunt români, unguri şi saşi, germani şi un mare număr de armeni şi 
bulgari. Şi italieni, poloni, turci şi evrei sunt în număr destul de mare, dar 
ca negustori şi meşteşugari, ei trăiesc altfel decât localnicii. Nu lipsesc 
nici tătarii, care slujesc, pe bani, la curtea domnului şi boierilor. Românii 
şi ungurii, şi unii saşi (ca şi oamenii de alte naţii ce locuiesc aici), se 
arată mai degrabă a fi barbari, decât creştini, şi ca şi cum s-ar deosebi 
de tătari numai prin limbă şi religie. Şi de câte ori le-am făcut vină din 
aceasta, mi-au răspuns strângând din umeri şi plecând ochii: „Aşa am 
fost noi învăţaţi, din anii tinereţii şi până în vremurile acestea. De ce nu 


s ACADEMIA ROMÂNĂ, Călători străini despre Țările Române, V, 
Bucureşti, 1973, pp. 239, 240 

*  AŞSP a RSR, Documenta Romaniae Historica / A. Moldova, XXVI, 
Bucureşti, 2005, p. 266 

7 AŞSP a RSR, Documenta Romaniae Historica / A. Moldova, XXVI, 
Bucureşti, 2005, p. 340 

vin, în ţara noastră, oameni din acei ce ne-ar învăţa alte obiceiuri mai 
bune ca acestea?”. 

Dacă ungurii şi germanii creştini locuiesc la un loc cu tătarii, sau 
dacă se întâlnesc împreună, nu va apare nici o nepotrivire între ei, în ceea 
ce priveşte hrana, îmbrăcămintea şi felul de trai, decât dacă Creştinul 
spune din gură că el este creştin” 7. 


Înainte de moartea sa, în 15 septembrie 1653, Timuş Hmelnițki, 
„la Suceava, dărâmase mănăstirea armenească” şi ucisese pe „vartabed””:, 
pe preoţi, pe călugări şi pe toţi armenii care se adăpostiseră acolo. Cum 
ei erau peste măsură de bogaţi, el a pus mâna pe toate averile lor, pe 
lucrurile lor de preţ, pe aurul lor, pe mărgăritarele lor şi pe nenumăratele 
lor giuvaeruri fine; cât despre monetele de aur, erau două butii pline”. 


În 9 ianuarie 1656, „armeanul Asbey din Suceava vinde staros- 
telui Stroiescul via sa de la Cotnari” $. 


În 18 noiembrie 1663, „Hadilbeiu armanul, ficiorul Cristii din 
târgu din Suceavă, şi cu femeia mea, Anna, şi cu cuconii miei”, vindeau 
0 Vie „şi într-această tocmală s-a nimerit unchiul nostru, Dzaruc din 
Cameniţă, şi Necoară ficiorul Bachişii din Suceavă, şi Gagos ficiorul 
lui Ivan de colo” %. 


Într-o tranzacţie din 10 septembrie 1665, este menţionat numele 
lui „Toader Armanul, ce-au fost şoltuz în Suceava” şi de la care cum- 
părase mănăstirea Putna o parte din via din Dealul Copoului, pe care o 
schimba cu o vie în Cotnari”. 


7! ACADEMIA ROMÂNĂ, Călători străini despre Țările Române, V, 
Bucureşti, 1973, pp. 276, 277 

? Zamca 

Egumen, în armeană 

4 ACADEMIA ROMÂNĂ, Călători străini despre Țările Române, VI, 
Bucureşti, 1976, pp. 99, 100 

15 DGAS, Suceava / File de istorie / 1388-1918, 1, Bucureşti, 1989, p. 299 

76  DGAS, Suceava / File de istorie / 1388-1918, 1, Bucureşti, 1989, p. 307 

77 BALAN, Teodor, Documente bucovinene, III, Cernăuţi, 1937, p. 20 

„1671 (7179) februarie 3. loan Duca voievod... ne-am milostivit 
şi am lăsat episcopului armenesc de la Suceava, de la episcopie şi de la 
metoh, cinci oameni, să fie de socoteală şi să fie în pace de dajdie, şi de 
birul lor, şi de taleri, şi de lei, şi de orţi şi de alte dabile, şi de cheltuială, 
de tot să fie în pace, să nu aibă strânsura la nimic, nici cu târgul, nici cu 
breslele. 

Aşijderi, de acum, înainte, să aibă a-şi chema şi a-şi strânge 
oamenii armeni din Țara Turcească sau din Țara Leşească. Câţi armeni 
vor veni acolo dintr-altă ţară, şi aceia să fie în pace de toate câte mai sus 
scriem. Şi dacă vor veni acolo, la episcopie, să vină aici, la Domnia mea, 
să le facem cărţi de odihnă, să n-aibă nici un val de la nimeni. 

Pentru aceea, şi voi, toţi slujitorii, să nu le faceţi val şi asupreli, 
că cine va învălui de mari certări va fi. 

Aşijderi şi pâini, cât vor ara oamenii şi semăna pe hotarul epi- 
scopiei... să nu-i învăluiască, ci să aibă a lua din zeci, din pâine şi din 
tot venitul, episcopul armenesc” '£. 


Din 8 octombrie 1671 datează o adevărată genealogie armenească 
suceveană: „Adică eu, Manuşaga, armanca de Suceavă, fata lui Ştefan 
Turcul, nepoata lui Toader berarul, ce-am fost femeia Radului, şi cu 
feciorii mei, anume Ştefan şi fiica mea, Uliana”. 

Manuşaga vindea o vie, iar printre martorii tranzacţiei se numă- 
rau „Toma armanul de Suceava, şi Vasile brat Tomei, şi Gagos arman 
de Suceava””. 


În 12 martie 1672, Principele Transilvaniei, Mihail Apafi, cerea 
judelui Bistriţei să-l pună în libertate pe negustorul armean Lucaci, din 
Suceava, şi pe toţi ai lui, deoarece negustorii care locuiau în Moldova 
erau scutiți de dare“. 


În 26 noiembrie 1672, pentru că văduva unui cojocar din Sibiu, 


75 DGAS, Suceava / File de istorie / 1388-1918, I, Bucureşti, 1989, p. 316 
7  DGAS, Suceava / File de istorie / 1388-1918, 1, Bucureşti, 1989, p. 318 
50 DGAS, Suceava / File de istorie / 1388-1918, I, Bucureşti, 1989, p. 320 

Mihail Fodor, reclamase voievodului transilvan că Fodor „i-a dat pe credit 
armeanului numit Hulubei, care locuieşte în Suceava, blăni de vulpe de 
160 florini”, principele Apafi ceruse domnitorului Moldovei „ca urmaşii 
datornicului să plătească, deoarece acela răposase”*!. 


În 19 ianuarie 1673, Ştefan Petriceicu Vodă scutea Episcopia 
Armeană din Suceava de goştină şi de desetină, stabilind că, „de aici, 
înainte, Danovac hangiul, măcelarul Ştefan, Thoader cojocarul, să fie 
slobozi de camănă, sau contribuţie, sau bezmen, apoi de zloți, de galbeni, 
lei şi orţi, apoi de seu şi piei, apoi de cai de poştă şi cărături, apoi încă de 
şoltuz şi de slujbele orăşeneşti, şi nimeni să nu-i tulbure cu nimic”. De 
scutiri pentru familiile care slujeau Episcopia Armenească din Suceava 
mai beneficiază, în 21 aprilie 1677, prin uricul lui Antonie Ruset Vodă, 
alte cinci familii de armeni, episcopul putând „să cheme încă mai mulţi 
armeni şi să se adune la un loc, sau din Turcia, ori din Polonia”, cu 
menţionatele şi deja tradiţionalele scutiri de dări. 


In 13 octombrie 1677, în zapisul lui „Aslan armanul din Sucea- 
va”, este menţionat, ca martor la o tranzacţie comercială, „şi Crăciun 
armanul din Suceava”. 


În 12 august 1684, sunt menţionaţi „popa Mândrul cel armenescu 
din Suceavă şi ficiorii lui”85. 


În 8 februarie 1709, doi negustori armeni din Suceava, Nichita 
Gavrilaş şi Cârste cel Mândru, vindeau o poiană din Stulpicani lui Ni- 
chita Şandăus€. 


În 29 august 1726, o carte a lui Mihai Racoviţă Vodă spune că, 


5!  DGAS, Suceava / File de istorie / 1388-1918, 1, Bucureşti, 1989, p. 324 
s  DGAS, Suceava / File de istorie / 1388-1918, 1, Bucureşti, 1989, p. 326 
5  DGAS, Suceava / File de istorie / 1388-1918, 1, Bucureşti, 1989, p. 347 
5% DGAS, Suceava / File de istorie / 1388-1918, 1, Bucureşti, 1989, p. 348 
85 DGAS, Suceava / File de istorie / 1388-1918, 1, Bucureşti, 1989, p. 349 
5 DGAS, Suceava/ File de istorie / 1388-1918, I, Bucureşti, 1989, p. 359 

după fuga armeanului Niculai Şima în Țara Ungurească, „au rămas casele 
în seama unui cumnat al lui şi a şezut într-însele până acum, iar acum, 
slăbind, şi cumnatul său neputând să le mai poarte de grijă, au început a 
se strica casele, a se risipi”, aşa că Vodă le încredința Mitropoliei Sucevei, 
„însă, de s-a întâmpla să vină acel Niculai Şima armanul aici, în ţară, ca 
să se-aşeze, atunci el îşi va ţine casele fără nici o pricină”. 


O mărturie din 18 mai 1739 este semnată şi de târgoveţii armeni 
din Suceava, „Toma Ciomagu arman, care e bătrân de o sută de ani”, 
Tănase arman, Pelealbă Grigoraş arman, lacsinnu Botăşanul arman, 
Zaharie sin Andronicu arman, şi Păladi Radomeschie arman, care a şi 
scris acea mărturiess. 


În 1 septembrie 1744, loan Mavrocordat Vodă întărea episcopului 
armean Ignatie „şi supuşilor săi ce locuiesc la Episcopia armenească, 
care episcopie este în susul oraşului Suceava, ca ei, în virtutea acesteia, 
să oprească braniştea episcopiei lor, şi nimeni, în afara lor, să nu poată 
tăia orice fel de lemne”*?. 


„Adică noi, târgoveţii moldoveni şi armeni, făcut-am scrisoa- 
rea noastră la mâna lui losăp jidovul, precum fiind loc gospod aice, la 
Suceavă, şi mergând losăp jidovul la dumnealui, medelnicerul Lupul 
Balş, ca să-i dea un loc de dugheană, de 2 stânjeni pol, dumnealui ne-a 
chemat pe toţi târgoveţii şi am mers cu dumnealui, şi i-a dat loc să-şi 
facă dugheana, ca să se hrănească, că târgul este slobod şi loc gospod. 

Ce noi i-am făcut această la mâna lui losăp, ca să-şi facă dughea- 
na, şi l-am învoit cu tot târgul, că este om bun şi dă bijmar. Şi alţii să 
nu se amestece, că acela este loc gospod, că aşa a socotit şi dumnealui, 
medelnicerul Lupul Balş. 

Pentru credinţă, am pus şi pecetea târgului, noi, toţi târgoveţii. 

Vălet 7254 (1746) iulie 9%. 


57 DGAS, Suceava/ File de istorie / 1388-1918, 1, Bucureşti, 1989, p. 367 
5  DGAS, Suceava/ File de istorie / 1385-1918, 1, Bucureşti, 1989, p. 372 
5 DGAS, Suceava/ File de istorie / 1388-1918, |, Bucureşti, 1989, p. 374 

În 8 mai 1751 (7259), Mihail Cehan Racoviţă Vodă poruncește 
cercetarea hotarului mănăstirii Sf. Ilie, de lângă satul Areni, din care, 
conform plângerii egumenului Parthenie, „Armenii din Suceavă au luat 
câtva din locul acesta””!, ce-i drept, în baza unei danii din 15 iulie 1726, 
în favoarea mănăstirii Hagigadar. Procesul armenilor cu călugării de la 
Sf. Ilie, mereu reluat de la capăt, odată cu apariţia unui nou voievod, avea 
să-şi găsească o finalitate dreaptă („Pârâta mănăstire Sfântul Ie s-a făcut 
vinovată atât că a introdus în harta ideală, competent documentată, sau 
în descrierea hotarelor mănăstirii dintre Zahareşti şi pământul oraşului 
Suceava cea de-a doua şi a treia vale de fânaţ”), „trei armeni din Suceava, 
numiţi loan Capri, Moise Bogdan şi Ariton Pruncul”, obţinând verdictul 
ca mănăstirea să fie obligată „să evacueze fără multă vorbă, împreună 
cu despăgubirea tuturor foloaselor scoase, de la 29 iulie 1768 şi până 
acum, de toate cele trei văi de fânaţ pomenite” ?. 


În 12 octombrie 1756 (7265), cercetarea ordonată de Racoviţă 
Vodă constată că biserica Sf. Dimitrie din Suceava, „mai înainte vreme, 
avea ajutor cu târgul boilor din Suceava, (care) se făcea din jos de Sf. 
Dimitrie, în capul uliţei şi dughenele jidoveşti, câte erau pe locul bise- 
ricii Sf. Dimitrie, cum şi pe locul domnesc, da câte doi lei de dugheană 
besmen la biserică şi, cu acei bani, se chivernisea trebuinţele sale, iar 
de la o vreme, încoace, prin mijlocirea Armenilor din Suceava, s-au 
mutat târgul boilor, din sus, în capătul uliţei din deal, lângă biserica 
armenească, şi Sf. Dimitrie a rămas lipsită de besmenul locului, de care 
lucru, înştiințându-mă, domnia mea n-am suferit strâmbătate sfintei 
biserici şi am hotărât, cu această carte a domniei mele, ca târgul boilor 
să de facă din jos de Sf. Dimitrie, în capul uliţei, unde s-a făcut, iar de 
biserica armenească să fie lipsit târgul, şi Jidovii ce au dughene pe locul 
bisericii, cum şi pe locul domnesc, să aibă a da besmenul pentru loc, 
câte doi lei de dugheană pe an, şi asupra acestui venit am rânduit ca 
să fie om din partea sfinţiei sale, părintelui mitropolitului ţării, ca să ia 

banii de pe la Jidovi şi să cheltuiască la trebuinţele sfintei biserici, şi ca 
să stea hotărârea aceasta păzită şi nestrămutată, iată că poruncim vouă, 
ispravnicilor ținutului de Suceava, să grijiţi ca să se facă ştire tuturora, 
ca să meargă cu boii lor la locul vechi, din jos de biserica Sf. Dimitrie, 
în capul uliţei, şi nimeni să nu cuteze a merge în sus, în capul uliţei din 
deal, lângă biserica armenească” %. 


În 10 Noiembrie 1756 (7265), Racoviţă Vodă stabileşte atribuţiile 
starostelui Armenilor din Suceava, acesta fiind, pe atunci, „Gregorium 
Pruncul” *. 


În 8 octombrie 1760 (7269), conform unei mărturii a lui Con- 
stantin Cogălniceanu, fost mare stolnic, târgoveţii au înaintat o jalobă lui 
Grigore loan Calimah Voievod, în care mărturisesc că, „târgul rămânând, 
un timp, pustiu, fără locuinţe omenești, s-au adunat oameni, între ei şi 
străini, făcându-şi case şi dughene, dar nu pe locul unde fusese târgul de 
mai demult, ci mai sus, anume de la curţile domneşti, în sus, alături cu 
biserica domnească de la Sf. Dimitrie şi mai în sus de biserica armenească. 
Ziua de târg s-a fixat pe Joi. Dar venind târgoveţi mulți, s-a întins locul 
târgului în sus, târgul vechi rămânând pustiu”. După cercetări domneşti 
la faţa locului, „târgul vitelor s-a stabilit să rămână acolo unde fusese 
totdeauna; anume, de la biserica Fetelor, asupra malului Sucevii, pe 
lângă casa armeanului Piele Albă, pe lângă gardul bisericii Sf. Dimitrie. 
Mulţumiţi fiind târgoveţii, Moldoveni, Armeni şi Jidovi, care au dughene 
pe piaţă, s-au obligat să dea bisericii Sf. Dimitrie, pe an, câte 30 oca de 
ceară, de Sfântul Dimitrie şi de Paşti, de fiecare dată tot câte 15 oca. Sunt 
menţionaţi: pivniţa Țicăi, Jidovul Aron, Solomon, starostele de Jidovi, 
uliţa Ponii, fântâna domnească, casa lui Gheorghiţă Ghiţescul, pivniţa lui 
Barbalată, dughenele zarzavagiilor Constantin şi Ioniţă Foti, dugheana 
lui Constantin Băcalul, casa Aniţei Trencoaiei, Armeanul Ivan, crâşma 
şi pivniţa vornicului Balş, Armeanul Piele Albă, uliţa târgului, ulița 
datornicilor, bogasăeri, mătăsari, blănari, abăgeri, căldărari, ciobotari, 

opincari, tălpălari, sărari, olari, steclari, păscari, păităriţe” %. 


20 februarie 1761, episcopul Rădăuţilor, Dosoftei Herescu: 
„Adeverim cu această scrisoare precum au venit înaintea noastră toţi 
târgoveţii creştini din târgul Sucevii şi ne-au arătat mare jalobă asupra 
a trei armeni, iarăşi din Suceava, anume: Andronic Găină şi Toros şi 
Grigori Tăbăcar, pentru o pivniţă de piatră, ce este în târgul Sucevii, 
dinaintea unei biserici de piatră, ce-a fost hramul ei Sfeti loan, care se 
numeşte Biserica Fetelor, zicând târgoveţii că acea pivniţă este dreaptă 
a bisericii şi, de la o vreme, au pus mâna pe dânsa acei armeni şi o stă- 
pânesc ca pe a sa moşie. 

La care, după jaloba lor, poruncit-am şi s-au strâns toţi târgoveţii 
creştini şi armeni, bătrâni şi tineri, şi mergând şi noi singuri cu capetele 
noastre la acea pivniţă, am cercetat această pricină. Şi, întâi, am întrebat 
pe toată breasla armenilor cu ce pricină stăpânesc acea pivniţă şi de au la 
mâna lor vreo scrisoare sau dovadă, să ne-o arate. La care întrebare, alt 
răspuns sau dovadă n-au avut, fără numai cu gura lor au arătat că acea 
pivniţă ar fi fost a unui Cighir arman, care, de multă vreme lipsind din 
ţara aceasta, au trecut în Țara Ungurească. Şi nerămânând nimeni, aici, 
din neamul acelui Cighir armanul, s-au întovărăşit aceşti trei armeni şi 
au cheltuit, şi au curăţit-o, şi au făcut şi case pe dânsa, şi o ţin tustrei de 
tovărăşie, iar altă dovadă sau scrisoare n-au arătat. 

Şi întrebând pe târgoveţi ce dovadă arată că ar fi acea pivniţă a 
bisericii, întâi au arătat că, din moşii lor, aşa au apucat, pomenindu-se 
acea pivniţă a lui Sfeti loan, şi, al doilea, au arătat şi această dovadă că 
până în talpa casei se află ţintirim şi morminte de oameni. Şi încă alături, 
pe din jos, făcând casă şi pivniţă un târgoveţ, lon Crima croitor, a găsit 
multe oase de oameni. 

Şi mai fiind această pricină între dânşii, şi în anii trecuţi, la vre- 
me când era ispravnic ținutului dumnealui, banul Dinu, iarăşi şi singur 
dumnealui, cu capul dumisale, a mers acolo, la acea pivniţă, şi, găsind 
loc îngrădit pe ţintirim şi pe morminte, în dosul casei, a pus de au tăiat 
acel gard de grădină şi nu i-a lăsat să facă casă pe locul bisericii. 

De care a mărturisit cu sufletul lui şi un Toader Chihae, om 

bătrân, care întâiaşi dată el a întrebat într-acea casă, după ce au făcut-o 
armenii şi au vândut vin”*. 


1761 (7269) iulie 2: „Cu mila lui Dumnezeu, lo Grigori loan 
voievod, domn Țării Moldovei. Facem ştire, cu acest ispisoc al Domniei 
mele, tuturor cui se cade a şti, că, venind înainte Domniei mele târgoveţii 
de Suceava, ne-au arătat o mărturie din velet 7269 (1760) octombrie 
20, de aşezarea şi hotărârea târgului Sucevii, de la credincios boierul 
Domniei mele, dumnealui Costantin Kogălniceanul biv vel stolnic, întru 
care scrie că, după jaloba ce-au dat târgoveţii de Suceava la preaînălțat 
părintele Domniei mele, arătând la jaloba lor că, fiind târgul acesta, mai 
înainte, multă sumă de ani, pustiu şi fără de locuinţă omenească, numai 
jarişti, de la o vreme, încoace, cu mila fericiţilor întru pomenire trecuţilor 
domni, ce au fost după vremi, au început a se aduna câte un om, doi; 
şi cine, unde i s-au părut, au început a-şi face casă de locuinţă, care, cu 
milă domnească, cuprinzându-se, din vremi în vremi şi din zi în zi, au 
mers spre sporire şi adăugire. 

Şi întru acele adunări ce s-au făcut, fiind o seamă şi de alte 
neamuri, care trăgeau a se chivernisi cu ale târgului orânduieli, s-au 
îndemnat a-şi face dughene de târg pentru alişveriş, nu la locul ce-a fost 
târgul, când a fost Suceava în starea ei, ci mai în sus, deasupra, cam la 
mijlocul oraşului, după cum a fost atunci; adică, de la Curțile Domneşti, 
în sus, alăturea cu biserica domnească Sfeti Dumitru, şi mai în sus, 
asupra bisericii armeneşti. 

Şi având, pe toată săptămâna, zi aleasă de târg şi hotărâtă joia, 
care şi până acum se ţine, se face adunarea de norod în toate joile, şi cine 
cu ce avea de vânzare, de pe afară, năzuia, cum şi cei de loc întindeau 
marfa lor la faţa uliţei, pe dinaintea dughenelor, fiecare la dugheana sa, 
şi se chivernisi, precum le da îndemâna, cine cum putea. 

Şi aşa urmându-se câtăva vreme, au început unii din cei mai cu 
prilej a face dughene şi a mai lungi târgul, în sus, unde, cu chiverniseală, 
pentru mai bun câştigul său, trage şi târgul, din zi în zi, tot în sus; şi cu 
aceste chiverniseli, unii se folosesc, iar alţii păgubesc, rămânând capul 
târgului din jos fără de adunare, la zilele cele însemnate ale târgului. Care 

lucru, fiind cu stricăciune pentru o seamă şi de pagubă, nu l-au putut 
suferi, cetindu-se jaloba lor la Domnia sa, Constantin vodă Racoviţă: 
şi s-a rânduit, din poronca Domniei sale, pe dumnealui, vornicul Lupul 
Balş, şi pe dumnealui, banul Dinul Cantacuzino, ca să meargă singuri 
dumnealor şi, după cum vor găsi cu cale şi cu dreptate, să hotărască şi 
să puie şi semne, ca să fie ştiut de unde şi până unde să se suie şi să se 
pogoare târgul; care numiţi boieri, mergând acolo, după cum au socotit 
au hotărât şi au pus şi pietre semne; şi s-au urmat puţină vreme, după 
acea hotărâre. 

Iar în vreme Domnii sale, Scarlat Ghica vodă, arătând oareşicine 
că târgul acesta al Sucevii n-a fost, la vremea veche, acolo unde este 
acum, ci a fost mai jos, asupra Curţilor Domneşti, şi cu acea arătare şi-au 
făcut isprava şi au tras târgul iar în jos, şi, la zilele cele însemnate, joia, 
se face târgul afară din dughene, alăturea cu ograda bisericii lui Sfeti 
Dumitru, până la Curțile Domnești; arătând şi această pricină, că, pentru 
oareşicare folos a bisericii, au aşezat să fie târgul acolo şi, rămânând 
dughenele târgului, înapoi, deşarte şi pustii. 

Care lucru, neputându-l suferi târgoveţii, fiindu-le de păgubire, 
de iznoavă, au dat jalobă la preaînălţat părintele Domniei mele şi, după 
jaloba lor, fiind orânduiţi cu carte gospod la mai sus numit boier, ca de 
iznoavă să cerceteze, pre amărunt şi cu frica lui Dumnezeu, după cum a 
cunoaşte adevărul, să aşeze târgul unde a fi mai cu cale şi mai cu dreptate 
şi să-l şi hotărască şi să-l însemne cu pietre. 

Şi, mergând, acolo, a strâns pe toţi târgoveţii de faţă, atâta mol- 
doveni, cât şi armeni şi jidovi, şi, cercetând cu amănuntul toate pricinile 
acestea, atât nestatornicia aceasta a târgului, ce umblă şi se mută din 
loc în loc, cât şi acel folos a bisericii, ce l-a arătat că îl are, şi cu frica 
lui Dumnezeu, aşa au aflat: că această mutare a târgului nu este pentru 
altă, fără numai pentru oareşicare folos şi interes al unora, cu care dă 
pricină de mare pagubă tuturor celor ce au dughene la faţa târgului, iar 
la biserică nici un folos, măcar de o lumânare sau de o litră de tămâie 
n-au aflat să vie la biserică de nicăieri. Care lucru, cunoscându-l a fi cu 
strâmbătate târgoveţilor şi necuvios a rămâne dughenele târgului pustii, 
şi să se facă târgul afară, şi, mai vârtos, că cei mai mulţi din târgoveţi se 
hrănesc cu vânzarea băuturii, având crâşme la uliţa târgului, de unde le 

curge agonisita lor. Şi au socotit că mai cu cale şi mai cu dreptate este să 
fie târgul în mijlocul dughenelor, precum şi pe la alte târguri, ca să nu fie 
lipsiţi de agonisită cei ce ţin oraşul acesta cu cheltuielile şi nevoile. La 
care, cu toţii, de la mare, până la mic, căzând, cu multă rugăminte, ca să 
[i se îndrepte această greşeală, să nu rămână păgubaşi de ostenelile lor şi 
să se aşeze târgul unde se cuvine, a mers, singur, cu capul dumisale, pin 
tot târgul, împreună şi cu toţi târgoveţii, şi, după cum a socotit şi a ales, 
ca să fie târgul neclătit, a însemnat şi a hotărât şi cu pietre. 

Şi, întâi, în capul târgului din sus s-a pus piatră, peste uliţă, în 
preajma altei pietre, ce este pusă de dumnealui, vornicul Lupul Balş, şi 
de dumnealui, banul Dinul Cantacuzino, din jos de cârciuma dumisale, 
vornicului Balş, dinaintea unei pivnițe risipite, ce se numeşte a Țicăi. 

Şi, de acolo, în jos, pe uliţa târgului, au socotit să fie la zilele cele 
de târg neguţătorii bogasieri, mătăsari, blănari, abăgeri, jidovi şi armeni, 
ce vin cu marfă de la Botoşani şi de la Roman sau de aiurea, şi să întindă 
marfa lor în faţa târgului, la uliţă, în dricul dughenelor din capul târgului, 
de unde au pus piatră, până în dugheana lui Aron jidovul, pe amândoi 
părțile târgului, unde s-a pus, şi acolo, în răspântie, stâlp de piatră. 

De acolo, înainte, tot uliţa, în jos, asupra Curţilor Domnești, din 
dugheana lui Solomon, starostele de jidovi, şi în poarta mănăstirii Sfeti 
Dumitru, să fie cu marfa lor lipovenii, căldărarii, ciobotarii, opincarii, 
tălpălarii, sărarii, până în capul târgului din Jos, dinaintea pivniţei Mi- 
tropoliei, unde au pus, şi acolo, stâlp de piatră. 

lar pe uliţa Ponii, ce se pogoară asupra fântânii domneşti, adică 
din dugheana lui Aron jidovul, de unde s-a pus stâlpul cel de piatră, în 
răspântia care s-a arătat mai sus, am socotit să fie olarii, sticlarii, pescarii, 
cu marfa lor, şi pităriţele cu pita, până în casa lui Ghiorghiţă Chiţăscul şi 
în pivniţa lui Barbălată, pe amândouă părţile acelei uliţe. 

lar pentru carele cu făină sau cu alte legume, ori cu ce ar fi, s-a 
socotit să nu intre la faţa târgului, în dughene nicidecum, ci să stea, cu 
rânduiala lor, la locul ce s-a socotit să dea îndemână, şi la partea târgu- 
lui de sus, şi la cea de jos, adică la locul ce este slobod deschis, între 
dughenele lui Constantin bacalul şi între dughenele lui Ioniţă Foti, unde 
s-au pus şi două pietre hotarnice: una în colţul dughenei lui Foti, la uliţă, 
şi alta dinspre dugheana lui Constantin bacalul, pe locul ce se numeşte 

a Blebii. Şi de acolo, către răsărit, alăturea cu casa Aniţei Trenchioaia, 
până în târgul vitelor, şi iarăşi din dugheana lui Ivan arman, până în 
pivniţa dumnealui, vornicului Balş, unde s-a pus piatra cea dintâi, fiind 
loc slobod. 

Iar pentru târgul vitelor au socotit să fie tot la locul ce-a fost 
aşezat şi mai înainte, adică din Biserica Feţilor, asupra malului Sucevii, 
pe dinaintea caselor lui Pielalbă armanul, până în mal şi, în jos, până în 
uliţă, în zăplazul bisericii lui Sfeti Dumitru. 

Cum şi pentru cei ce se hrănesc cu bucate pentru mâncarea 
norodului, la zile de târg, fiind cu trebuinţă de foc, pentru făcutul bu- 
catelor, au socotit ca să fie deoparte, ca să fie şi feriţi de frica focului, 
şi starea lor cu hrana ce au să fie la ulița ce merge alăturea cu zăplazul 
lui Sfeti Dumitru şi cu casa lui Neculai Chiţăscul. Asupra mesărniţălor 
unde să taie vitele, înspre Suceava, cum şi trunchiurile ce taie şi vând 
carne, să stea unde s-au aşezat, lângă pivniţa lui Solomon, starostele, pe 
drumul ce mergi la vale, asupra Mitropoliei Vechi, în Uliţa Datornicilor. 

Şi această socoteală, socotindu-se a fi nimerită şi de folosul tutu- 
ror târgoveţilor, le-a plăcut tuturor; şi s-a stâlpit şi s-a hotărât cu pietre, 
după cum s-au arătat mai sus. 

Însă, pentru ca să rămână statornică şi mai bine întărită, a nu 
se sminti orânduiala aceasta a târgului, ce s-a aşezat, nici odinioară, 
socotitu-s-au toţi târgoveţii, între dânşii, atât creştinii, cât şi armenii 
şi jidovii, cei ce şed, cu dughene la faţa târgului, şi din bună vrerea lor 
au făcut venit bisericii lui Sfeti Dumitru, pe tot anul, câte treizeci ocă 
ceară; care ceară s-a primit să o dea, pe jumătate, adică 15 ocă, la ziua 
Sfântului Dumitru, la hramul bisericii, şi pe jumătate, 15 oca, să le dea 
la Paşti, în toţi anii. Şi după cum s-au socotit ei în de ei, ca să dea fiecare 
şi au făcut izvod anume, în care izvod a iscălit şi dumnealui, stolnicul 
Constantin Kogălnicianu. 

Deci şi Domnia mea, dacă am văzut o tocmeală şi o aşezare ca 
aceasta, plăcută şi înspre odihna şi folosul tuturor celora ce locuiesc 
acolo, şi încredințându-ne şi Domnia mea că, cu aşezarea şi tocmeala ce 
s-a făcut, nu a mai rămas cap de pricină ca cum să se strămute tocmeala 
aceasta. Pentru aceea, dar, iată că şi Domnia mea, după mărturia dum- 
nealui, stolnicul Constantin Kogălniceanului, dăm şi întărim aşezarea 

şi tocmeala aceasta a târgului Sucevii şi cu acest testament şi ispisoc al 
Domniei mele, ca, de acum, înainte, după aşezarea si tocmeala aceasta 
să se păzească nestrămutată, şi aşa să se urmeze în veci. 

Şi poftim Domnia mea şi pe alţi luminaţi domni, ce de Dumnezeu 
vor fi rânduiţi domni şi oblăduitori pământului acestuia, după vremea 
domniei noastre, ca mai vârtos să întărească şi să înnoiască tocmeala şi 
aşezarea aceasta, pentru a Domniilor sale mai multă cinste şi veşnică 
pomenire. 

Şi s-a scris ispisocul acesta în oraşul Domniei mele, în târgul 
Iaşilor, de Carp diac, la divan, la anii 7269 (1761) iulie, a 2-a zi””. 


În 1772-1773, aveau locuinţe şi dughene în Cernăuţi armenii 
străini Pavel, Ştefan, Grigore, Norsîz şi Ştefan — fraţii lui Grigore, Toma, 
Ovanes şi Mane*. 


În 22 noiembrie 1779, generalul maior Enzenberg comunica 
Consiliului Aulic de Război din Viena despre tratativele avute cu repre- 
zentanţii armenilor din Lemberg în privinţa colonizării oraşului Suceava 
cu armeni, în scopul relansării lui economice. „Înainte de 11 zile, a trimis 
aici armeanul Nickorovici, din Lemberg, pe fiul său Johann, împreună 
cu Bernhard Bogdanovici, ca să chibzuiască în privinţa poziţiei şi îm- 
prejurărilor comerțului şi colonizării. Aceştia mi-au arătat, de asemenea, 
intenţiile prea-salutare şi prea-milostive ale Excelenței voastre şi eu au 
găsit poate fiecare în Bucovina şi propriu-zis în oraşul Suceava (ce ar 
fi fost locuit, în vremuri de demult, de peste 800 de familii bogate de 
armeni şi de unde descind aproape toţi armenii transilvăneni) ceea ce ei 
sigur nu s-au aşteptat” ”. 


%  DGAS, Suceava / File de istorie / 1388-1918, |, Bucureşti, 1989, pp. 408- 
410 

% ACADEMIA din RSS Moldova, Moldova în epoca feudalismului / 
Recensământul populaţiei Moldovei din anii 1772-1773 şi 1774, vol. VII, 
Chişinău, 1975, pp. 373 

%  DGAS, Suceava / File de istorie / 1388-1918, I, Bucureşti, 1989, pp. 451, 
452 

Ivan, armean din Suceava, cumpără veniturile muntelui Găina, de 
la mănăstirea Solca, în 6 martie 1782, cu 25 de lei!%, suma fiind mărită 
la 30 lei pe an, în 23 aprilie 178211. 


În 17-18 mai 1785, s-a făcut hotarnica moşiei mănăstirii arme- 
neşti Mitoc, aflată în hotarul oraşului, ce aparţinea Comunităţii Armene 
din Suceava: 

„Astăzi, s-a înfăţişat preşedintele comunităţii armeneşti, Luca 
Botoşan, apoi Ivan Capri, Bogdan Moise, Ariton Pruncul şi încă mulți 
alţii, pentru hotarele mănăstirii armenești Mitoc sau ale terenului aparţi- 
nător, numit Moşioara; apoi, din partea moşiilor mărginaşe ale Mitropo- 
liei, ca vechil al domnului mitropolit al Moldovei, Dumitru Popovici, cu 
încă câţiva oameni bătrâni, supuşi ai Mitropoliei; Ştefan Zotta, cel care 
este mărginaş cu moşia sa şi cel care, mai înainte, ţinuse aceste moşii 
în arendă, actualul jude al oraşului, Costachi Borcilă, cu alţi orăşeni şi 
bătrânii oraşului. 

În aceste împrejurări, aşadar, s-a pornit la faţa locului, s-a încon- 
jurat, călare, întregul hotar al acestui teren, după declaraţia armenilor, 
şi s-au ascultat obiecțiile potrivnice ale împuternicitului Mitropoliei, cu 
bătrânii săi; în sfârşit, precedentelor certuri de lungă durată le-a urmat 
învoiala ambelor părţi şi mulţumirea acestora. Începutul acestei hotăr- 
nicii s-a făcut cu ridicarea primei movile de hotar, despărțţind terenurile 
Mitocului de cele ale Mitropoliei, lângă drumul ce duce, din Suceava, la 
Areni, drept în faţa Movilei numită a lui Răzvan Vodă. De acolo, hotarul 
Mitocului merge cu cel al Mitropoliei, în linie dreaptă, peste această 
alături de numitul drum. Aici, cârmeşte linia Mitocului, în forma unui 
unghi obtuz, înspre apus, către aşa numitul laz al lui Bulai, în prezent 
însă secat şi stăpânit de boierul Dinul (la coada Heleşteului lui Bulai). 
După aceea, pe malul iazului, pe margine, către Mitoc, până în locul 
unde aşa numitul pârâu al Vişinilor (Pârâul Vişineilor) se varsă în albia 


1% DGAS, Din tezaurul documentar sucevean / 1393-1649, Bucureşti, 1983, 
p. 453 
101 DGAS, Din tezaurul documentar sucevean / 1393-1549, Bucureşti, 1983, 
p. 457 

secată a acestui iaz şi unde se întâlnesc, împreună, hotarul Mitropoliei 
cu cel al moşiei orăşeanului Ştefan Zotta, stăpânită din părinţi şi bunici, 
precum şi hotarul Mitocului. 

Aici, părăseşte hotarul Mitocului pe cel al Mitropoliei şi merge 
cu cel al lui Ştefan, mereu pe pârâu, în sus, până acolo unde un mic curs 
de apă (Scursura), ce se scurge, la vale, din susul moşiei lui Ştefan Zot- 
ta, se varsă în mult pomenitul pârâu al Vişinilor. Aici, părăseşte hotarul 
Mitocului bucata de fânaţ a lui Ştefan Zotta şi prinde iarăşi hotarul Mi- 
tropoliei, numit Areni, la pârâul numit Strâmbul. Apoi merge, în unire cu 
acesta, mereu pe pârâu, în sus, până acolo unde prisaca domnului boier 
Balş se învecinează cu pârâul. Aici, părăseşte hotarul Mitocului pe cel 
al Arenilor şi merge pe lângă prisaca lui Balş, către răsărit, în sus; pe un 
şanţ de forma unei coline, a fost ridicată o movilă de hotar, despărțind 
Mitocul de prisaca lui Balş. De aici, cârmeşte hotarul Mitocului, în formă 
de unghi, către deal, în sus, către o movilă de hotar, ridicată pe colină, nu 
departe de un şanţ vechi, abia vizibil. Aici pleacă hotarul Mitocului, de-a 
curmezişul, peste câmpuri, printr-o vale, către colina din partea cealaltă, 
în linie dreaptă, din nou, către o movilă de hotar, despărțind Mitocul de 
moşiile Mitropoliei, ridicată în sus de începutul unui drum vechi (Gura 
Drumului). De aici, ceva către dreapta, între răsărit şi miazăzi, urmând 
marginea pârâului, de acolo, până la marginea acestui deal (pe şaria dea- 
lului), la prima movilă de hotar, ridicată lângă drum şi vizavi de vechea 
Movilă a lui Răzvan Vodă, unde se încheie, astfel, acest hotar al Mitocului. 

De aceea, cu mulţumirea amânduror părților, s-a pus, sub numi- 
tele movile de hotar amintite mai sus, cărămidă, cărbune etc. ca semne 
de hotar distinctive, după care s-a încheiat protocolul şi s-a semnat de 
părţi. La sfârşit s-a adăugat şi semnătura comisiei. Încheiat ca mai sus. 
/ Ivan Capri / Ariton Pruncul / Bogdan Moise / Dumitru Popovici, 
împuternicitul domnului mitropolit al Moldovei / Luca Botoşnn, judele 
comunității armene / Pitzelli m. p., căpitan de cavalerie / Anton Zatller 
m. p., cancelist al administraţiei” !%?. 


„O manta îmblănită, de culoare albastră, cu mânece până la cot, 


1% DGAS, Suceava / File de istorie / 1388-1918, 1, Bucureşti, 1989, pp. 485- 
487 

acoperă îmbrăcămintea de desupt, care se compune din pantaloni largi 
de culoare roşie, dintr-o haină cu dungi albastre şi dintr-un brâu, în care 
e băgat un hanger şi de la care atârnă o basma mare. Capul nu e acoperit 
cu pălărie de pâslă, ci cu un fes sârbesc de postav roşu. Boierul părăseşte 
locuinţa şi pare a fi pe gânduri. În fund, vedem o parte a oraşului Siret, 
construit în felul obişnuit în Bucovina”!0. 


În 23 august 1801, este menţionat Luca von Pruncul din Suceava, 
care făcea negustorie cu cirezi de boi, procurate din Moldova!%. 


În 12 iulie 1828, o scrisoare de mulţumire, adresată fostului mare 
postelnic Nicolae Cantacuzino, care a intervenit, pe lângă Mitropolia 
Moldovei, pentru drepturile târgului Suceava asupra imaşului Tătăraşi 
şi Areni, a fost semnată şi de armenii Andrieş Rămăşcan, Toma Botoşan, 
Bogdan Moisa, Anton Găină, Grigori Petrea Găină, Criste baron Capri, 
Vartires fon Pruncul, Ariton sin Grigori fon Pruncul şi Bogdan Botoşan!%%. 


În 24 aprilie stil vechi 1828, într-un zapis încheiat de armeni cu 
păstorii din Suceava, pentru păscutul viţeilor şi a vitelor, sunt menţionaţi 
armenii Lazor Romăşcan, Grigori sin Dascalu Ştefan, Sarchizi (ulterior 
avea să devină neamul Găină) Bogdan Andruşcu şi Ariton Mătăsarul!%. 


În 16 iunie 1848, memoriul oraşului Suceava, adresat Comisa- 
riatului Ţinutal Cezaro-Crăiesc era semnat şi de electorii armeni Elias 
von Prunkul, Ariton Gregor von Prunkul, Gregor Tabacar, Andreas 


1% IASCHKE, Franz, Armean din Siret, în „National-Kleidertrachten und 
Ansichten von Ungarn, Croatien, Slavonien, dem Banat, Siebenburgen und der 
Bukowina, / Costumes nationaux et vues d'Hongrie, de Croatie, d'Esclavonie, 
de Bannat, de Transilvanie et de Bukowine. / Nact der Natur gezeichnet und 
gestochen von Franz laschke, Wien 1821. Gedruckt bey Anton Strauss, k. k. 
priv. Buchdrucker” 

10% DGAS, Suceava / File de istorie / 1388-1918, 1, Bucureşti, 1989, p. 555 

1% DGAS, Suceava / File de istorie / 1388-1918, 1, Bucureşti, 1989, pp. 632- 
636 

1% DGAS, Suceava / File de istorie / 1388-1918, |, Bucureşti, 1989, pp. 631, 
632 

Bottuschan, Ariton von Prunkul, Gregor Baron Kapry, Mihay Gaina, 
Kristy Koschokar, Bogdan von Botoşan, Mana Romaschkan, Gregor 
Mana, Wartires von Prunkul, Axenty Johann Bottoschan, Gregor Ala- 
cian, Andreas Gegi, Johann Thoma Bottuschan, Luca Romaşcan, Gri- 
gorie Găină, Axenti Stephan Bottuschan, Lazar von Prunkul şi Nicolae 
Romaşcan!. Acestora [i se alătură, pe un memoriu din 16 iunie 1848, 
adresat Prezidiului Provincial al Galiţiei!%, Nicolaus von Popowicz, 
Kriste Aprihan, Bogdan loan Botoşan, losip fon Alacian, Ştefan Găină, 
Nicolae Romaşcan, Deodat Georg von Prunkul, Gabriel von Prunkul, 
Nicolaus Aprihan şi Joseph Baron Kapri. 


În 1848, la Suceava, „în partea târgului dinspre asfinţit şi miezul 
nopţii, era cartierul Armenilor paşnici, care aveau casa cu cerdac dinainte 
şi fete oacheşe şi frumoase; ei erau negustori chiaburi şi isteţi, mai ales 
băcani, cu prăvălii în vatra târgului. Unii ţineau şi hanuri, precum şi 
cofetării întocmite după gustul vremilor acelea, unde vindeau îngheţată, 
şerbeturi şi plăcinte turceşti, rahat, alviţă şi alte bunătăţi. Ei singuri mai 
păstrau vechiul port al işlicelor mari cât o baniţă, de aveau de ce face 
haz târgoveţii români; se îmbrăcau cu giubea şi anteriu şi se încălțau cu 
târlici, iar Armencele mai ţineau în modă neîndemânosul crinolin, ce- 
nfoia rochia ca o turlă de biserică. 

Păcat că această nație de oameni, cu care se-nvoiau Românii 
atât de bine, s-a stins, pe-ncetul, aşa că acum se află vreo cincisprezece 
familii în vechiul lor cartier; mulţi au sărăcit şi au pribegit, din pricina 
vestitelor incendii ce-au pustiit „târgul” armenesc din Suceava, în mai 
multe rânduri”%. 


În 1853, prin procedura Comisiei Centrale de Cercetare din 
Viena, împotriva studentului din Suceava, loan von Pruncul, în vârstă 
de 20 ani, acesta era condamnat la 2 luni de arest, „pentru corespondenţă 


1% DGAS, Suceava / File de istorie / 1388-1918, 1, Bucureşti, 1989, pp. 657- 
660 

1% DGAS, Suceava / File de istorie / 1388-1918, 1, Bucureşti, 1989, pp. 661- 
670 

1% GRĂMADĂ, ION, Cartea sângelui, Suceava, 2002, p. 245 

instigatoare şi posedare de înscrisuri revoluţionare (printre altele, „Istoria 
poporului românesc”)” 110. 


În 21 octombrie 1867, primarul Sucevei, armeanul Abraham 
Pruncul, îşi prezenta raportul referitor la rezultatele intervenţiei sale 
la Viena, în favoarea „construcţiei căii ferate, a obţinerii dreptului de 
tăiere liberă a animalelor şi a procurării lămpilor necesare iluminatului 
oraşului Suceava”!!!. 


Ei 


Printre românii de astăzi ai Bucovinei, cele mai multe dintre 
familiile care poartă numele de Botuşan, Botoşan, Găină, Popovici, 
Siretean, Croitor, Blănaru, Bogdan, Ciubotar, Tănase, Diacon, Văcar, 
Barbăroşie, Bocăneţ, Moise, Hulubei sau Rus sunt de origine armenească. 

Armenii Bucovinei simbolizează şi un model de viaţă, din care 
noi, românii, generaţie după generaţie, ne-am tot împărtăşit, adaptându-l 
la matricea noastră stilistică, eminamente preistorică. Armenii au însem- 
nat coexistenţa cu istoria, deci cu tentativele omenirii de a dobândi în 
civilizaţie exact atât cât pierde din metafizic. Le datorăm atât de mult 
armenilor, încât, printr-o adevărată frăţietate, probată şi mărturisită, fără 
rezerve, de-a lungul istoriei, aproape că am ajuns la starea de sfinţenie, 
pe care o reprezintă prietenia respectuoasă şi doar lăuntric asimilatoare. 


110 DGAS, Suceava / File de istorie / 1388-1918, 1, Bucureşti, 1989, p. 675 
1! DGAS, Suceava / File de istorie / 1388-1918, 1, Bucureşti, 1989, pp. 683- 
685 

Împrejurarea că redacţia opului patriotic „Osterreich-Ungarn in 
Wort und Bild“ n-a primit pe Evrei în cadrul unei monografii separate, 
măcar cât de scurtă, ci i-a înrolat statistic la Germani, m-a îndemnat să 
scriu scurta monografie prezentă a Evreilor din Bucovina. Din ea iese, 
evident, că Evreii, cari au o credinţă diferită şi un cult separat de toate 
cultele şi credinţele altor popoare, astfel de port, datini, obiceiuri şi 
credinţe poporale, nu este iertat a-i număra, chiar şi dacă ar vorbi cea 
mai curată limbă germană, nu jargonul germano-evreiesc, la Germani, 
şi că ei constituie o fracțiune de popor care trebuie luată în seamă ca 
atare, precum s-a făcut aceasta cu alte fracțiuni de popoare, mai puţine 
la număr de suflete decât Evreii. 

Chiar Evreii înşişi se separă de alte popoare —şi de Germani — 
creându-şi institute culturale şi umanitare etc. exclusiv pentru Evrei. 

În timpul din urmă, şi Germanii bucovineni se separă de Evrei 
într-o societate a „Germanilor creştini”, prin ce recunosc că Evreii sunt 
un popor de sine stătător, care nu poate fi înrolat — doar numai la alegeri 
— nici în rândurile Germanilor, nici ale altor popoare. 

Lăsămu-i pe Evrei să fie Evrei şi să-şi cultive limba, legea, 
datinile şi obiceiurile lor seculare, moştenite de la strămoşi, cari, în 
decursul veacurilor, adeseori au trebuit să le apere, cu schimbul a multor 
jertfe materiale şi morale, înjosiri, prigoniri şi chiar cu viaţa. 


Straja, în 10 August 1899. 


Dimitrie Dan, 
exarch şi paroch 

Imigrarea Evreilor în Bucovina 
ŞI statistica lor 


Evreii din imperiul bizantin cercetau adeseori în afaceri comer- 
ciale ţările româneşti. Şi tocmai aceste afaceri făcură că unii din ei se 
aşezară foarte timpuriu în oraşele Moldovei şi Bucovinei de astăzi. Aici 
luară ei, cu încetul, rentabilul negoţ cu îmbelşugatele producte ale ţării 
în mâinile lor. Pe nesimţite, ştiură ei se delătureze pe Români, băştinaşii 
țării, de la orişicare ram de negoţ. 

Această împrejurare, însă, porni în întreaga ţară o reacțiune în 
contra Evreilor şi se fini cu izgonirea lor din Moldova. 

Despre această izgonire ne informează următorul document al 
lui Petru Vodă Şchiopul, din 5 lanuarie 1579, în care se istoriseşte că un 
consiliu, compus din boierii şi neguţătorii Moldovei, a decis izgonirea 
Evreilor din Moldova, şi care deciziune se aduce spre ştiinţă comerci- 
anţilor poloni: 


„Noi Petru, cu mila lui Dumnezeu Domnul ţării Moldovei, 
stăpân şi erede. 

Comercianţilor şi neguţătorilor de la Leov şi din celelalte părţi 
ale regatului polon, cui se cade a şti, se arată mila noastră megieşească... 
În fine, să vă fie cunoscută alungarea Evreilor din ţara noastră, nu din 
simplu capriciu, ci din cauza desperării negustorilor noştri, cari îşi pierd 
timpul, aşteptând, la hotar, sosirea cumpărătorilor de vite, pe când Evreii, 
trecând alăturea şi aducând la noi postavurile leşeşti, după ce le desfac, 
îşi cumpără şi scot vite din lăuntrul ţării, lăsând pe neguţătorii noştri de 
la hotar cu buzele umflate; noi nu le-am refuza să-şi cumpere vite şi-n 

lăuntrul ţării, dacă nu le-ar ajunge cele de la hotar, dar ca să ruineze pe 
neguţătorii noştri, una ca aceasta n-o putem îngădui. 

Pentru mai multă credinţă şi tărie, am poruncit a se întipări sigiliul 
nostru moldovenesc. 

Iaşi, anul Mântuirii 1579, genariu 8”!. 


Citatul document este ştirea cea mai sigură despre vechea exis- 
tenţă a Evreilor în oraşele Moldovei. Izgonirea lor din Moldova, însă, se 
pare că n-a urmat cu mare stricteţe şi din tot locul, sau că ei au ştiut să 
schimbe, cu timpul, opiniunile domnitorilor prin bacşişuri grase, căci, 
după anul fatal 1579, aflăm Evrei mai că-n toate oraşele Moldovei, unii 
ocupându-se cu negoţul, alţii practicând arta medicinii. 

Trecând Bucovina la imperiul glorios al Austriei, află guvernorul 
țării, generalul Spleny, în anul 1774, numai 526 suflete evreieşti, cari 
însă se înmulţiră prin imigrare aşa de rapid, că-n anul 1778 se putură 
număra deja 800 de suflete?. 

Evreii aflaţi de Spleny în Bucovina erau stabilizaţi aici, ceea ce 
dovedeşte şi împrejurarea că ei aveau, în oraşele principale, Suceava, 
Siret şi Cernăuţi, câte o sinagogă. Ocupaţiunea lor era, pe acel timp, 
negoţul şi fabricarea rachiului din grâne. 

În anul 1782, se numărară deja 714 familii evreieşti. În anul 1786, 
însă, scăzu numărul Evreilor la 582 sau 539 familii, ceea ce se explică 
prin aceea că mulţi Evrei părăsiră ţara, fiindcă guvernul local voia să-i 
constrângă la agricultură“, o ocupaţiune care nu le convenea. 

De la anul 1787, până la 1799, se urcă populaţia evreiască din 
Bucovina în următorul mod: 1787: 2.203; 1789: 2.383; 1791: 2.651; 
1793: 2.728; 1795: 2.883; 1797: 3.121; 1799: 3.366 suflete. 

În anul 1803, erau, în Bucovina, 669 familii evreieşti, din cari 


1! B.P. Hasdeu, Archiva istorică a României, Bucureşti 1865 tom. 1. pag. 173 


şi 174 

>  Biderman, die Bukowina unter Gsterr. Verwaltung, Lemberg 1876, pag. 51 
Sulzer, Geschichte des transalpinischen Daciens, Wien 1787, tom. II, 
paragraf 124 

+ Hurmuzache, Documente, tom. VI. pag. 457 

55 se ocupau cu agriculturas. 

De la acest an, creşte numărul Evreilor în Bucovina rapid, atât 
prin naştere, cât şi prin imigraţii neîncetate din învecinată Galiţie şi Rosie 
aşa că ei numărau, în 1817: 1.031 familii; în 1821: 6.077; 1826: 7.828; 
1846: 11.581; 1850: 14.581; 1857: 29.187; 1869: 47.754; 1872: 32.933; 
1880: 67.418; 1890; 82.717, iar în prezent este numărul Evreilor desigur 
aproape 100.000 suflete. 


Fisionomia, portul 
şI ocupaţiunea Evreilor 


Evreii au o faţă lungăreaţă, c-o pieliță de regulă cam palidă. 
Impresia feţei, altfel bine proporționată, este simpatică. Gura este de 
mărime mijlocie, nasul mare şi, de regulă, încovoiat, care împrejurare 
indică originea orientală. 

Ochii sunt foarte vioi şi de culoare felurită. Din ei vorbeşte o 
voinţă fermă şi o răbdare plină de abnegaţiune de sine. 

Statura corpului de regulă este mijlocie. Părul brun al capului se 
tunde scurt sau se rade chiar cu briciul. Câteodată, are părul o culoare 
blondă, ba chiar şi roşie. Lângă urechi, nu se tunde părul capuluif, ci se 
lasă nişte cosiţe lungi, cari întotdeauna se încreţesc şi se cheamă „peis”, 
latură sau margine sau „perciuni”. Perciunii sunt atunci de lungimea 
prescrisă, dacă se ajung capetele lor sub barbă. Ei se poartă în scopul, 
ca să aducă aminte Evreilor de săraci, cărora, în vechime, trebuia să se 
lase o latură de câmp neculeasă, ca ei să-şi culeagă pâinea de pe ea”. 

Barba şi musteţele nu se rad, nici tund, ci se poartă în lungimea 
naturală. 

Atât între bărbaţi, cât şi femei, se află chipuri de-o regularitate 


Biderman 1. c. pag. 52 şi 53 
Vezi Moise III, cap. 19, vers 27 
L. c. vers 9, 10 
Vezi 6 

clasică. 

Evreii sunt destul de vioi, însă cu nedrept s-ar numi ei oameni 
veseli. Ei sunt foarte uşor crezători, superstiţioşi şi ţin cu stricteţe, ba 
chiar tenacitate, la credinţa şi obiceiurile lor strămoşeşti. Isteţimea minţii 
lor este bine cunoscută şi ei sunt nişte calculatori neîntrecuţi, cu un spirit 
foarte speculativ, care se află vecinic în activitate. Pentru întreprinderi 
şi asociaţiuni de speculă sunt ei totdeauna gata. Ei risă în întreprinderile 
lor mult, în care, de multe ori, câştigă mult, dară pierd câteodată totul. 
Altfel, sunt ei oameni treji, sârguincioşi, activi, plecaţi, îndestulaţi cu 
puţin, ca să poată câştiga mult. Ei ţin mai mult la adunarea averii, decât 
la îngrijirea şi nutrirea corpului, de aceea spiritul lor necontenit viază, 
iar corpul vegetează. Frica lor proverbială mai ales de câni şi arme a dat 
ansă” la multe anecdote hazlii. 

Portul Evreilor este oriental. Bărbaţii poartă, peste cămeşa pre- 
văzută cu un guler lat, un fel de vestă de barchet, de regulă albă şi fără 
mâneci. Ea se numeşte „talus cuten” — veşmânt mic, şi se îmbracă aşa, că 
se vâră pe trup peste cap, în jos. Acest veşmânt este înzestrat, la şolduri, 
cu 4 smocurele de fire lungi de aţă albă. Aceste fire de aţă, numite „ţiţe”, 
spânzură, în lungime de jumătate de cot, pe şolduri, în jos. Ele se poartă 
ca Evreii să-şi aducă aminte de legile lui Dumnedeu!”. 

Peste izmene poartă Evreii nişte pantaloni largi, de materie sim- 
plă, întunecată. Pantaloni se vâră în colţuni albi şi lungi, cari ajung până 
sub genunchi, unde se leagă aşa că încreţiturile pantalonilor spânzură 
peste colţuni, până la pulpele picioarelor. 

Pantalonii se poartă astfel când se încalță picioarele cu papuci 
joşi sau cu pantofi. Evreii cei mai ortodocşi poartă, încă şi astăzi, vara, 
numai pantofi, care încălțăminte se uzita, mai înainte, de toţi Evreii. 

Dacă se încalţă picioarele cu ciubote, atunci se vâră pantalonii 
în turetci, în altfel acopăr ei picioarele, lăsaţi în jos, până la căpută. 

Peste talus-cuten (vestă) poartă Evreii un „caftan” negru şi lung, 
de lână. Sâmbăta şi-n zile de sărbători, este caftanul de mătase sau atlas. 
EI, în tot cazul, trebuie să fie bine potrivit pe trup, să ajungă mai jos de 
glezne şi să se îmbumbe, la piept, cu 2 bumbi. Gulerul caftanului se 
” ansă=prilej 
10 Moise, IV, cap. 15, vers. 38-40 

fineşte în două clape lungi, cari lasă pieptul deschis. 

Peste caftan se încing!! ei c-un brâu negru de mătase, numit 
„gartel” sau, evreieşte, „chagirim”, ale cărui capete destrămate se leagă 
aşa la şolduri, că spânzură, apoi, la spate, în Jos. 

Capul se acoperă c-un fel de fes negru de catifea sau şi de piele, 
numit „iarmurca”, care nu se ia nicicând din cap. Deasupra se poartă o 
pălărie neagră, păroasă, cu fund înalt şi streşini mijlocii, rotunde. 

Sâmbătă şi-n zile de sărbători, poartă bărbaţii cei însuraţi o cuş- 
mă rotundă, de catifea neagră, numită „strai-mel”. Ea are fund lung şi 
moale, c-o streşină de blană de jder sau samur. O seamă poartă, în aceste 
zile, şi cilindre moderne. Tot atunci, îmbracă ei, pe deasupra caftanului, 
iar iarna, deasupra blănilor lungi şi scumpe, când merg, dimineaţa, la 
9 ore, la sinagogă sau templu, să se roage, un halat!? alb, de lână, lat, 
vârstat pe la jumătate şi margini cu negru şi prevăzut cu-n guler cusut 
cu fir. Marginile halatului se finesc în franjuri, iar dinainte şi dinapoi au 
capetele fire de aţe, „ţiţe”. Aţele cele de dinapoi nu se văd, deoarece ele 
sunt vârâte în brâu, ca halatul să nu se târâie pe jos. Această îmbrăcăminte 
rituală se numeşte „talus” = veşmânt. 

Femeile poartă veşminte moderne, de lână, catifea şi mătase, şi 
se ornează cu aurime şi pietre scumpe, în cari dezvoltă ele un lux foarte 
mare. Înainte vreme, purtau ele fruntariul, adică un fel de diademă, în- 
zestrată cu pietre scumpe şi mărgăritare. Fruntariul reprezenta adeseori o 
avere întreagă. Pe piept, purtau femeile un laţ, cusut cu fir de aur. Astăzi, 
aceste obiecte mai că pretutindeni au dispărut din rândul obiectelor de 
îmbrăcăminte ale femeilor, cum dispar, cu încetul, şi perucile la femeile 
cele măritate, cari nu-şi mai taie părul, înainte de cununie. 

Evreii se ocupă, cu predilecție, cu negoţul, în multiplele lui ra- 
muri, cu meseriile, cu ţinerea în arendă de moşii, hoteluri, restaurante, 
cafenele, velniţe, berării, propinaţii!, cârşme, mori, rohatce, fabrici, 
feresteie ş. m. 

Nu este întreprindere în ţară, fie ea chiar exclusiv creştinească, 
la care n-ar fi măcar un Evreu. În scurt, pe terenul comercial-economic 


1 


L. c. Il cap. 12, vers. ll 
12 Moise, V, cap. 22, vers 12 
15 Fabrici de spirt din cartofi 

joacă ei în Bucovina primul rol, deoarece ei domină întreg comerţul, 
posedă multe capitaluri şi proprietăți mari şi dispun de presa germană 
din ţară, aflătoare în mâinile lor. 

În toate păturile societăţii, au Evreii mulţime de reprezentanţi. În 
societatea cultă şi birocratică, au ei, aşijderi, influenţă, căci au mulţime 
de medici, advocaţi, farmacişti, profesori de universitate şi şcoli medii, 
învăţători, rabini, judecători, ofiţeri, amploiaţi administrativi şi la căile 
ferate, ingineri, tipografi, fotografi, secretari comunali, scriitori prin 
birouri, mijlocitori etc. 

Nu se încheie un negoţ mai însemnat, ba nu se vinde nici o coadă 
de vițel sau de cal fără de intervenţia dorită sau nedorită a unui Evreu. La 
această ocazie, Evreul trage folosul cel mai mare, deoarece el nu riscă 
nici bani sau vreun obiect oarecare, în preţ de bani, ci, din contra, câştigă 
bani. Şi trebuie de recunoscut, fără de părtinire, că Evreii, alegându-şi 
o ocupaţie, se dedică ei cu trup şi cu suflet şi ajung, în ea, acolo unde 
creştinul, din comoditate şi lipsă de răbdare şi de perseverenţă serioasă, 
nu se poate sui nicicând. 

Mult contribuie la înflorirea negoţului ovreiesc şi la acumularea 
de averi creditul cel mare, ce-l au neguţătorii cei mici la comercianţi, 
fabricanți şi la capitalişti. Nu o dată, însă, se întâmplă, că o seamă din ei 
se uzează, când voiesc se accelereze mersul norocului, şi, de un mijloc, 
nu tocmai onorific, adică că se fac mofluşi sau bancrotează, spre a se 
împăca, apoi — se-nţelege, în folosul propriu — cu creditorii, cu nişte 
procente ridicol de mici. 

Şi se susţine, în societatea creştină, că faliment trebuie să dea şi 
cel mai cinstit neguţător Evreu, care abia după aceea are credit nemărginit 
la orişicine din conaţionali. Falimentul, aşadar, să fie un fel de examen de 
capabilitate în ale negoţului. Această aserţiune desigur de aceea a putut 
fi crezută în Bucovina, deoarece aici provin multe falimente şi mai că 
99 din 100 se dau de neguţători Evrei. 

Afacerile de cult 
ale Evreilor bucovineni 


Evreii bucovineni sunt despărțiți în două tabere religioase. Unii, 
adică, sunt conservativi în ale credinţei şi cultului şi se numesc „orto- 
docşi”. Alţii iar nu sunt contrari progresului în astfel de întrebări şi le 
zic „moderni”. 

Ortodocşii se deosebesc de cei moderni prin portul lor lung, 
oriental, ţinerea morţişă la disensiunile şi interpretaţiunile talmudice, la 
liturghia cea veche şi la formalităţile învechite ale cultului, mâncarea de 
cărnuri tăiate şi încuviinţate de hahamii lor, încrederea oarbă în rabinii 
lor miraculoşi, mai ales în cel din Sadagura, a cărui dar zice că rămâne 
în familie, prin moştenire, şi cel din Boian şi Vijniţa, şi-n uzarea, în 
conversaţie, a unui jargon germano-evreiesc. În tot locul, au ei sinago- 
gile lor deosebite. Ortodocşii sunt toţi cunoscători şi de limba ebraică şi 
reprezintă adevăratul tip evreu. 

Evreii moderni, însă, sunt iubitori de progres în ale cultului lor, de 
aceea au şi introdus ei, în frumoasele lor temple, din cari cel mai frumos 
este cel din Cernăuţi, liturghia în limba ebraică, însă cu adaosul unor 
cântări şi a predicii în limba germană şi cântarea corală, care se execută 
excelent de cântăreţi plătiţi. Mai departe, au primit ei portul european, 
vorbesc cu predilecție limba cultă germană, din care şi-au primit toţi, 
la ordinul împăratului Iosif II, din anul 1784, numele de familii, şi au 
rabini cu-o cultură teologică profundă. În ale mâncărurilor nu sunt ei 
aşa de scrupuloşi ca fraţii lor ortodocşi şi ştiu aprecia feliile gustoase 
de şolduri ş. a, 

Afacerile de cult ale Evreilor se conduc, în fiecare comunitate mai 
mare evreiască, de un consiliu de cult, în fruntea căruia stă un prezident. 
Mulțimea membrilor, cari se aleg de întreaga comunitate, depinde de la 
numărul populaţiei evreieşti din aceea comunitate. Prezidentul consiliului 

se alege de membrii lui. 

În Cernăuţi şi Suceava, susţine comunitatea evreiască câte o 
şcoală primară confesională germano-evreiască, care au dreptul de şcoli 
publice. În cea din Cernăuţi, s-a introdus, în timpul din urmă, pe lângă 
materiile uzitate în şcolile primare publice, şi învățământul în limbile ţării, 
ceea ce înseamnă un progres necontestat în cele culturale, deoarece, prin 
aceasta, se recunoaşte marea însemnătate a limbilor ţării în viaţa publică 
şi privată, iar în cele politice aceasta îndrumă apropierea de popoarele 
autohtone ale ţării. 

În Cernăuţi, există mai multe societăţi filantropice exclusiv evre- 
ieşti ca: Bicur cholim = societatea pentru căutarea bolnavilor, Machse 
luewjon = societatea pentru sprijinirea săracilor ş. a. 

Şi academicii de confesiunea evreiască au, aici, vreo două so- 
cietăţi culturale. 

Institutele şi societăţile Evreilor se ajută şi de fundaţiunea bogat 
dotată a defunctului filantrop evreu, baronul Hirsch, de societatea „Ali- 
ance israelite” din Paris, de privaţi etc. 

În Cernăuţi, posedă Evreii şi un spital, în care se primesc şi caută 
numai Evrei. Afară de aceea, posedă ei aici şi o bucătărie poporală, în 
care se ospătează, c-o plată minimală sau şi gratis, fiecare sărac, fără 
deosebire de confesiune. În timpul din urmă, se fac colecte bogate pentru 
un azil, menit să primească copii evrei orfani. 

Afacerile curat religioase, atât ale Evreilor ortodocşi, cât şi ale 
celor moderni, le îngrijesc rabinii. Totuşi, este posibil să se săvârşească 
un serviciu Dumnezeiesc public şi fără de rabin, numai se cere ca să fie 
prezente 10 persoane de gen masculin şi-n etate de 13 ani. Mai ales sunt 
Evreii foarte independenţi de rabinii lor, totuşi îi iau ei ca judecători, 
în cazuri de certuri, şi-i consultă la divorţuri, la cazuri de boli, la între- 
prinderi etc. 

În fiecare comună mai mare, există două feluri de rabini. Unul 
care se numeşte „daion” şi altul „rabin”. 

Rabinul este păstorul sufletesc al comunităţi, pe când daionul este 
ajutorul rabinului şi supraveghează scaldele (feredeiele), tăierile rituale şi 
pe hahamii districtului, şi la ei se apelează în afaceri de ale tăiatului ritual. 

Hahamii sunt misarii comunei şi ei trebuie să fie cunoscători per- 

fecţi ai regulilor tăiatului ritual, pentru care profesiune posedă testimonii 
de la rabini, înaintea cărora au prestat un examen strict. 

Pe hahami îi instituie şi susţine comuna religioasă. Comunele 
mari plătesc pe hahami lunar, iar tăiatul îl dau în arendă anuală la antre- 
prenori. Cel ce voieşte să-şi taie, prin haham, vreo pasăre sau vita, merge 
la cancelaria arendaşului, plăteşte taxa necesară şi primeşte un bilet, cu 
care se duce la haham, şi acesta îi taie pasărea sau vita. 

În comune mici, plăteşte hahamului fiecare, pentru bucată, o 
sumă anumită. 

În templele Evreilor moderni şi în sinagogile celor ortodocşi 
are fiecare Ne-evreu intrare, numai se cere de la el ca să stea înlăuntru 
cu capul acoperit. 

Templele Evreilor moderni sunt foarte cu gust şi bogat ornate, 
iar cântările corale din ele merită toată lauda. 

În timpul din urmă, se lansează — deşi nu cu prea mult succes 
— şi printre Evreii bucovineni ideile sioniste. Unii sionişti tind numai la 
consolidarea tuturor Evreilor din lume, alţii aspiră la strămutarea tuturor 
Evreilor din lume la Palestina, adică colonizarea Palestinei cu agricultori 
Evrei, restituirea regatului iudaic şi rezidirea templului din Ierusalim. Idei 
foarte frumoase, care se propagă prin congrese şi emisari, şi pentru care 
idei jertfesc bancherii avuţi milioane, cu care cumpără locuri în Pales- 
tina şi le dau conaţionalilor, spre lucrare şi răscumpărare. Dar şi rabinii 
cei mai renumiţi, ca şi-n literatura română cunoscutul Dr. M. Gaster, din 
Londra, unde este centrul principal al sionismului, propagă cu succes 
ideile sionismului, prin grai viu şi foi sioniste, de care există mai că în 
fiecare ţară din Europa. 

Mai ales ideea sionistă nu este nouă, ci se află adânc întipărită 
în inimile Evreilor pioşi din toate timpurile şi locurile, care caută — dacă 
nu pot să trăiască în pământul făgăduinţei — măcar să moară acolo, spre 
care scop călătoresc, în adânci bătrâneţi, la Palestina. 

Obiceiuri şi datini evreieşti 
la naştere 


Pruncul masculin, născut fără de vreme, de exemplu în luna a 
şaptea, se taie abia atunci împrejur — dacă trăieşte — după ce i s-au împlinit 
femeii 9 luni, adică după ce a trecut pruncul cel fără de vreme de 2 luni. 

După naşterea unui prunc masculin, se ţine femeia de necurată, 
prin 40 de zile sau 6 săptămâni, după naşterea unui prunc feminin, însă, 
prin 9 săptămâni!?. 

Un copil nou născut primeşte, totdeauna, numele unui mort, în 
credința că-n momentul nominării lui ar cade hârburile de pe ochii şi 
gura acelui mort, de la care s-a luat numele pentru copilul nou născut. 

Dacă i-a murit unui Evreu un copil, cu un nume anumit, atunci 
cel ce i se mai nasc, după moartea acelui copil, nu se mai pot numi cu 
acel nume. 

Pruncii feminini se nominează Lunea, Joia sau Sâmbăta, sau în 
vreo zi de sărbătoare, însă totdeauna pană la 8 zile după naştere. 

Un prunc masculin, care este slab, nu este iertat a-l nomina şi 
tăia împrejur în răstimpul prescris de 8 zile. Mai vârtos trebuie a muta 
această procedură până după 16 zile după naştere sau şi pe mai târziu. 
Moare un astfel de prunc, fără se fi fost tăiat împrejur, atunci trebuie a-l 
tăie împrejur în groapă, cu-o bucată de sticlă. 

La tăierea împrejur a unui prunc asistă mai multe persoane, şi 
anume: cvaterul, sandigul şi meţiţe sau şi hahamul. Soţia cvaterului ia 
pruncul din braţele maicii şi-l dă bărbatului său. Acesta îl dă sandigului, 
care, şezând pe un scaun sau fotoliu, ţine pruncul, pe timpul actului 
tăierii împrejur, care o isprăveşte o persoană care ştie rânduiala tăierii şi 
se numeşte „moil”. După tăiere, suge meţiţe sângele ce curge. Apoi ia el 
un pahar cu vin, bagă degetul cel mic în pahar şi-l pune, de două ori, în 


14. Vezi Moise, III, cap. 12, vers. 1-5 

gura pruncului, zicând: „Şi am zis ţie: în sângele tău vei trăi!”. 

În casa, unde este un copil mic, se pun, până la tăierea împrejur, 
pe pereţii odăii unde se află pruncul, şi anume la locurile unde se află vreo 
bortă-n părete: fereşti, uşi, sobe şi deasupra capului copilului, psalmul 
121 sau 127 şi citate din „Cabala”, ca Satana să nu se apropie de copil. 

Înainte de naştere, şi anume pe timpul durerilor, fiecare femeie 
evreică îşi pune de gând ca, în viitor, să nu mai primească îmbrăţişarea 
bărbatului. 

Trecând 8-14 zile de la naştere, se duce femeia, condusă de o altă 
femeie, de regulă de moaşă, la templu (havră) sau la casa de rugăciune 
„minian”, sau, unde lipsesc acestea, la casa unde se adună Evreii, Sâm- 
băta, spre a se ruga. Acolo, stă ea, afară, şi ascultă rugăciunile care se 
citesc şi se cântă înlăuntru. Abia după aceea îi este încuviințat să umble 
pe lângă casă ori să viziteze pe vecini, rude, cunoscuţi etc. 

Trecând, de la naştere, 6 săptămâni, în care timp trebuie să ardă 
lumină, în fiecare noapte, în casa unde se află nou născutul, merge femeia 
la feredeu. Acolo, se scaldă ea într-o vană cu apă caldă. În acel timp, îi 
taie o femeie, cu un cuţit, unghiile de la mâini şi picioare scurt, ca sub 
unghii să nu rămână nici cea mai mică necurăţenie. Apoi intră femeia 
într-un bazin plin cu apă de izvor, care se află acolo. În această apă, care 
trebuie se fie caldă, se cufundă de trei ori şi rămâne atâta timp sub apă, 
până ce apa rămâne nemişcată deasupra capului ei. leşind ea din apă, 
merge acasă, condusă de vreo femeie. 

Dacă întâlneşte ea, acum, în cale vreo vietate necurată, precum 
câine, mâţă, mascur etc., atunci ea trebuie să se întoarcă, înapoi în baie 
şi să se cufunde o dată în apa cea de izvor. 

Femeia, pe timpul necurăţiei, n-are voie să şadă, să bea, să mă- 
nânce etc., la un loc cu bărbatul ei. Bărbatului îi este interzis să bea, în 
acest timp, din paharul din care a băut femeia lui şi să-i întindă mâna. 

Băi curăţitoare, numite „micfe”, trebuie să se afle în fiecare 
feredeu evreiesc. 

În baia micfe a femeilor se află, în fund, o masă, pe care stă 
femeia pe timpul scaldei. 

Înainte de ce se poate întrebuința o nou clădită baie micfe, tre- 
buie, mai întâi, să constate rabinul, că apa izvorului este prinsă într-un 

bazin ce măsoară 1 cot în lungime, 1 cot în lăţime şi 3 coţi în înălțime. 
În baia micfe trebuie să se cufunde fiecare Evreu de 3 ori, spre 
a fi curat. 
Înainte vreme, când Evreii n-aveau feredeie şi nici micfe, trebuiau 
ei, urmând prescriptelor de curăţire, să ia, chiar iarna, pe gerul cel mai 
mare, o astfel de baie cu 3 cufundări în râuri, iazuri sau alte ape. 


Creşterea copiilor 


Cu creşterea fiilor se ocupă tatăl, cu cea a fiicelor, maica. 

Cum începe băiatul a vorbi, adică de la anul al doilea şi până 
la anul al treilea împlinit, îl învaţă tatăl unele bucăţi din rugăciunea de 
dimineaţă şi seară şi rugăciunile mesei. Acestea din urmă sunt felurite, 
după felurile mâncărurilor, şi deosebite pentru poame. Apoi, se învaţă el 
a-şi spălă mâinile şi faţa, a-şi acoperi capul, a purta aţele, numite „ţiţes”, 
a ascultă pe părinţi şi a zice salutarea „şolem aleichem!” — „pace vouă!”. 

Această salutare o întrebuinţează casnicii spre a întâmpina cu ea 
pe Evreii străini, dimpreună cu întinderea mânii, la intrarea lor în casă. 
La această salutare întâmpinătoare, răspunde oaspele, zicând: „aleichem 
şolem!” — „vouă pace!”. 

Această salutare întimpinătoare, dimpreună cu întinderea mânii, 
se uzitează şi faţă de Evrei cunoscuţi, care, însă, prin mai mult decât 3 
zile n-au fost văzuţi de casnici. 

De la anul 3-5-lea, se iniţiază băiatul, acasă, în citirea limbii 
ebraice. 

De la anul al 5'%-8-lea, merge băiatul sau se duce el de belfer- 
învăţător, înzestrat cu o felie de pâine, unsă cu povidlă sau unt, la şcoală 
„Ccheider”. Aici, deprinde el a traduce „Biblia”, şi anume cele 5 cărţi ale 
lui Moise, şi apoi învaţă el comentariile feluriţilor autori rabinici asupra 
Pentateuchului. 


'5- În Palestina începeau băieţii cu anul al 5-lea să umble la şcoală 

De la al 8-lea an, începe băiatul să se ocupe cu învăţarea cea 
grea a „Talmudului”. Acesta constă din 36 folianţi mari, în care se află 
şi multe explicări şi felurite comentarii. 

Tot atunci, începe băiatul să înveţe, sau acasă, sau în vreo şcoală 
publică, şi materiile care se obişnuiesc a se preda în şcolile poporale. 

Ajungând băietanul vârsta de 13 ani, devine îndreptăţit a se ţine 
de membru al comunei religioase şi să participe la toate actele religioa- 
se. Atunci devine el „bar miţva” sau aşa-zis major în afaceri religioase. 

În etatea aceasta, de 12 ani, îşi pune băiatul, la rugăciunile de 
toate zilele, afară de sâmbătă şi sărbători, cornul numit „tefilin” în frunte. 
Tefilinul constă din 2 cvadrate negre de pergament, în care se află 4 bucăţi 
de pergament scrise cu versuri din „Biblie”. Cornul numit „sebroş” se 
leagă cu curele de frunte, iar celălalt, numit „şeliad” se leagă de 7 ori, 
cu curele, de cotul mânii celei stângi. Mâna cea stângă se descoperă, 
înainte de rugăciune, spre a lega cornul de ea, apoi, însă, se acoperă cu 
corn, cu tot cu mânecă. 

Finind băietanul, cu 12-13 ani, cheiderul şi şcoala poporală se 
deprinde el la negoţ. Tatăl îl ia şi-l iniţiază în ramul de negoţ cu care se 
ocupă. În acest ram de negoţ, este el activ, câtăva vreme, cu tatăl său. 

Pe acel timp, este obicei a-l logodi pe băietan. La logodnă, este 
datina că se strică un pahar etc. şi se trimit hârburile la rude şi cunoscuți. 
Această stricare are de scop a aduce în memorie risipirea lerusalimului!€. 
După logodnă, îi este tânărului iertat să poarte cuşma numită „ştraimel”. 

După ce a deprins băietanul bine rândul negoţului, primeşte, de 
la tatăl său, un capital mic, cu care începe singur să poarte negoţ şi să 
facă speculă. După ce şi-a făcut el, cu speculă şi negoţ, un oarecare ca- 
pital, atunci tatăl îi mai adaugă la el 3 sau 4 părţi, pe care le dă ca zestre 
„nadan”, şi-l însoară, într-o etate chiar şi numai de 18 ani. 

Cu toate că orânduirile lui Moise nu prescriu nimic despre modul 
creşterii copilelor, totuşi, se instruiesc şi ele în scrierea şi citirea limbii 
ebraice, afară de aceea, în lucrul de mână şi în obiectele care se predau 
în şcolile poporale pe care le cercetează. Copilele Evreilor culți primesc 
o educaţie modernă, serioasă şi îngrijită, pentru care nu se cruţă nimic. 


1 Vezi Psalmul 139 

Datini şi credinţe evreieşti la nuntă 


Un număr impunător (613) de orânduiri îl opresc pe Evreu să 
trăiască în celibat şi chiar să ducă un trai mai îndelungat fără de femeie. 
Din această cauză şi spre a se feri de desfrânări, se însoară el foarte tânăr, 
într-o etate chiar de 18 ani. Se înţelege că o astfel de căsătorie, contrarie 
legilor statului, este numai rituală, prin urmare nerecunoscută de stat ca 
atare. Ea, însă, este tolerată de acesta şi privită ca concubinaj. 

Mai departe, Evreului nu-i este iertat să se căsătorească cu-o 
femeie despre care ştie că nu va avea copii, doar numai în cazul dacă se 
află el într-o vârstă foarte înaintată sau pătimeşte de vreo boală incurabilă. 

La caz că căsătoria unui Evreu rămâne, prin decursul de 10 
ani, fără de copii, atunci îl silesc orânduirile credinţei să se despartă de 
femeia sa. Căci una din orânduirile legii, mai strict observată de Evrei, 
este porunca exprimată de Dumnezeu, faţă de Adam şi Eva: „Creşteţi şi 
vă înmulţiţi şi umpleţi pământul!”!?. 

Mirii evrei ţin strict obiceiul care le dictează ca, în ziua cununiei, 
să facă pocăință, postind ziua întreagă, adică nemâncând nici bând ceva 
şi flagelându-şi corpul, ca în această zi să li se ierte păcatele. 

Dimineaţa, în ziua cununiei, mireasa trebuie să ia o baie curăţi- 
toare „micfe” în feredeu. 

Când se îmbracă mireasa în rochia ei de nuntă, se apropie de 
dânsa femeile cele bătrâne şi-i dezleagă toate legăturile fustelor, ca ea 
să fie fructifică. 

Câteva ore, înainte de cununie, se aşează mireasa pe un scaun, 
îmbrăcată-n rochie albă de nuntă şi cu părul capului ornat cu mirt şi 
cu-un văl lung. 

Mai departe, există obiceiul, care, însă, cu încetul dispare, că 
aşezându-se mireasa pe un scaun, femeile cele bătrâne (mătuşele) o 


17 Moise, cap. I, vers 28 

despletesc şi-i taie părul capului ş-apoi îi pun pe cap o perucă. Tunderea 
aceasta se face ca, scăldându-se viitoarea femeie în baia micfe şi cufun- 
dându-se, părul ei să nu plutească deasupra apei. 

Apropiindu-se momentul când are se sosească mirele, o înconjură 
pe mireasă, încă şezând pe scaun, rudele feminine şi druştele, care ţin 
în mână lumini scurte, albe şi ornate cu buchete făcute din cordele albe 
cu mirt. Acestea îi acoperă faţa cu vălul. Atunci, muzica cântă de jale. 
Intrând, însă, mirele în casă, muzica intonează un tuş. 

Mirele, condus de părinţi, rude şi cunoscuţi, păşeşte direct spre 
mireasă, îi ridică ceva vălul de pe faţă, îi priveşte în faţă şi, cunoscând-o, 
o acoperă iarăşi cu vălul pe faţă şi se depărtează pe loc, condus de ai săi. 

Această ceremonie se observă ca nu cumva adevăratei mirese 
să 1 se supună alta, falsă. 

În momentul retragerii mirelui, se aruncă asupra lui cu orez, ca 
el, în căsătorie, se fie fructifer. 

leşind mirele de la mireasă, merge afară şi se aşează sub cort 
„chippe”, încotro îi urmează, imediat, şi mireasa, condusă de druşte şi 
rudele feminine. 

Ajungând mireasa sub cort, înconjură ea, condusă de două 
perechi de nuni, care sunt, de regulă, rude de ale mirelui şi miresei, pe 
mire, care stă locului, de 7 ori, privindu-l, când ajunge dinaintea lui, în 
faţă. Apoi se aşează ea în dreapta lui. 

Atunci cântă rabinul sau un Evreu bătrân, care ştie ceremonia 
cununii, cântări religioase ş-apoi se dă mirilor vin, de băut dintr-un 
pahar. După aceea, dă mirele miresei inelul, zicând încet: „Prin acest 
inel devii femeia mea, după legile lui Moise şi ale lui Israil”, şi calcă cu 
piciorul şi strică un pahar sau un cilindru de lampă. Aceasta se face ca 
toţi să-şi aducă aminte, şi pe timpul veseliei celei mai mari, de risipirea 
templului şi a Ierusalimului. 

Apoi se cântă, iarăşi, imnuri religioase, la care răspund scurt atât 
mirele, cât şi cei de sub cort. Sfârşindu-se cântarea, citeşte funcţionarul 
contractul de căsătorie, scris în limba ebraică, şi-l înmânează miresei. 
În acest contract, promite bărbatul să stimeze, iubească, îngrijească şi să 
hrănească pe femeia sa, dacă ar trebui chiar să-şi vândă haina de pe spate. 

Gustând, apoi, mirii iarăşi dintr-un pahar de vin, oferit, ceremonia 

cununiei este sfârşită. 

Caracteristică rămâne împrejurarea că mireasa, prin tot timpul 
cununici, nu este întrebată ori de-i este cu voie această însoţire. 

Imediat după cununie, conduc nunii pe însurăţei într-o odaie 
separată, unde trebuie ei să rămână singuri cel puţin o minută, ca semn 
că sunt însuraţi, căci, într-alt fel, unui tânăr nu-i este iertat să fie singur 
cu vreo femeie. 

Este de observat aici că mirele, pe timpul cununiei, peste hainele 
sale, însă sub caftan, este îmbrăcat cu o cămaşă lungă, albă, „haina de 
moarte”, ca să-şi aducă aminte de moarte şi să facă necontenit căință. 

Cununia se isprăveşte, întotdeauna, sub cerul liber, ca mirii să 
fie aproape de cer. Timpul cununiei este numai în prima jumătate a lunii 
noi, şi anume Marţea sau Miercurea, seara, după ce au răsărit stelele, ca 
mirii să se înmulțească ca stelele cerului. 

După cununie, se aşează mirele, cu mireasa alături, în capul 
mesei şi mănâncă un ou fript, presărat cu cenuşă din pânză arsă-n foc, 
ca ei să aibă noroc în viaţă. 

Apoi, iau mirii cafea albă şi supa numită „de aur”, din care se 
dă şi nuntaşilor câte o lingură, de gustat. 

Totodată, se aşează şi oaspeţii la masă, cei ortodocşi deosebit, 
după gen, şi li se serveşte, mai întâi, rachiu în abundență, apoi răcituri 
de peşte proaspăt, friptură de gâscă, învârtită cu crupe de hrişcă, piper 
şi untură de gâscă etc., vin şi bere. 

Înainte de mâncare, îşi spală oaspeţii mâinile din litră nouă de 
tinichea, în lighene noi, din care umblă mai multe exemplare pe la toate 
mesele. 

Aşezându-se oaspeţii la masă, umblă un Evreu, numit „şames” 
cu muzica la fiecare oaspe şi o provoacă se cânte un cântec „ales” pentru 
cinstitul X. Pentru această atenţiune scurtă, primeşte atât muzica, cât şi 
oratorul, un dar în bani. 

Sfârşindu-se cu cântarea pe la toţi oaspeţii, se scoală un oaspe 
însemnat şi bătrân, se aşează înaintea mirilor şi începe a enumera, cu o 
voce foarte ridicată, prezenţele în obiecte şi bani, pe care le-a dăruit cutare 
oaspe „chusenului” = mirelui şi „calei” = miresei. Pe toate aceste obiecte 
le ridică-n sus, spre vederea tuturor, şi apoi le pune dinaintea mirilor. 

Din banii strânşi la această ocaziune, se plătesc spezele nunţii, 
adică bucătăresele, servitorii etc. 

Caracteristic este, la aceste ospeţe, că pe tot timpul cât durează 
masa se îndesesc, pe la mese, mulţime de Evrei săraci, cari molestează pe 
oaspeţi, de repetate ori, cu cererile lor şi care apucă, de pe mese, bucate, 
pâine şi chiar şipuri cu băuturi, fără oarecare jenare. 

Înaintea oaspeţilor se pun nişte cozonaci lungăreţi, împletiţi în 
trei. Dacă s-au făcut ei cu ceai rusesc, atunci, înainte de gustarea lor, nu 
trebuie a-şi spălă mâinile, dacă, însă, s-au făcut ei cu lapte sau apă, atunci 
trebuie a-şi spală mâinile. 

Nuntaşii cei ortodocşi se petrec şi joacă deosebiți după gen. 

Cine voieşte să joace, acela îşi năimeşte un Joc, plătind pentru 
el muzica, căci părinţii miresei, unde de regulă se face nunta, onorează 
muzica numai pentru timpul ceremoniei cununiei. 

Rudele masculine trebuie să joace cu mireasa, însă, spre a nu 
o atinge, ţine mireasa o basma, de un capăt, iar jucătorul, de celălalt, şi 
aşa joacă, la un loc. 

Adeseori se săvârşeşte cununia în un al treilea loc, adică nici în 
locul domiciliului mirelui, nici în cel al miresei, unde se serbează şi nunta. 

Împrăştiindu-se oaspeţii, au nunii datoria se conducă pe însurăţei 
în camera nupţială. A doua zi după nuntă, se îmbrobodeşte tânăra nevastă 
cu o basma. Aceasta se face din cauză că se ţine de mare ruşine dacă 
cineva ar vedea părul capului unei femei măritate sau văduve. Numai 
fetelor li-i iertat să poarte capul descoperit şi să lase să li se vadă părul 
capului, în semn că sunt virgine. 

Tânărul însurăţel se îmbracă, de acum, la rugăciunea de toate 
zilele şi Sâmbăta, cu talus. 

Prin 8 zile după cununie, însurăţelul n-are voie să se ocupe cu 
negoţul sau cu oricare alt lucru, ci trebuie să dedice întreg timpul acestei 
„săptămâni de miere” nevestei sale. 

Aşa cum se cunună Evreii fără greutăţi, tot aşa de uşor se pot 
despărţi. La caz de despărţire, rămân copiii feminini ai bărbatului, iar 
cei masculini ai femeii. 

Despărțirea se face înaintea rabinului, unde bărbatul dă femeii 
sale carte (scrisoare) de despărţire, numită „Ghet”, care conţine moti- 

vele despărțirii. „Ghet” se numeşte această carte din cauză că, în limba 
ebraică, litera Ghimel (g) înseamnă 3, iar Teth (t) 9, şi ea poate consta 
din g +t(3 + 9) = 12 şire. Dacă o primeşte femeia şi după ce consimte 
ea la despărțire, despărțirea este perfectă. Dacă, însă, femeia nu primeşte 
Ghet-ul, atunci i se trimite el prin un trimis „şliach” în casă. Dacă primeşte 
ea scrisoarea — deşi n-are cunoştinţă despre conţinut — în prezenţa a 2 
martori, atunci este ea despărțită. În cazul extrem se încheie o nouă că- 
sătorie, cu o femeie plătită pentru acest scop, în urma cărei fapte ambele 
căsătorii se despart. 

Locul despărțirii depinde de la cursul apei ce parcurge locul. 

Provin şi cazuri că cei despărțiți se împreună iarăşi şi trăiesc la 
un loc. 


Datini şi credinţe evreieşti 
la moarte şi înmormântare 


Îmbolnăvindu-se un Evreu, atunci se fac pentru dânsul rugă- 
ciuni, dacă se află el în pericol de moarte, atunci i se schimbă numele, 
ca moartea, care a fost trimisă către N., să nu-l poată lua, deoarece el, 
acum, se cheamă X. 

Tot la un caz de boală a unui Evreu, se duc femeile cunoscute, cu 
femeia bolnavului, la ţintirimul lor şi-l măsură cu o aţă, însă aşa că află 
că-n el nu se mai află loc pentru un nou mormânt, adică pentru bolnav, 
şi cred că bolnavul, după o astfel de procedură, se va însănătoşi. 

Ivindu-se, în vreo comună, cazuri de boli molipsitoare, epidemi- 
ce, obişnuiesc Evreii a trage, pe pereţii de afară ai caselor lor, o dungă, 
jur-împrejur, cu cărbune, ca ei se fie scutiţi de pericolul infecțiilor acelor 
boli. 

În momentul când un Evreu se află-n agonia morţii, nu este iertat 
să se apropie de patul lui, nici să se afle în casă un Evreu care descinde 
din seminţia lui Aron, numită „Coihen”. 

Spre a se putea încredința ori de a murit bolnavul sau de mai 
trăieşte, îi pune cioclul, numit „moloce”, un membru al frăţiei cuvioase 
„„Chevra cadişa”, care se ocupă cu căutarea bolnavilor, mângâierea celor 
ce mor şi înmormântarea morţilor, puf de gâscă sub nas. Dacă se mişcă 
puful, împins de răsuflarea bolnavului, este semn că el încă trăieşte, la 
din contra, că a murit. 

Dacă bolnavul a murit, atunci îl stropeşte cioclul sau unul din cei 
prezenţi, peste partea inimii, cu un albuş de ou, în semn că a murit şi s-a 
despărțit aşa de lume cum s-a despărţit albuşul de ou. Apoi îl acoperă, ca 
să nu i se vadă faţa schimosită de convulsiile morţii. Imediat după aceea, 
vin cioclii şi spală mortul pe-o scândură anume, care se află în sinagogă 
şi-l îmbracă-n haine de moarte, albe, de pânză, adică în o cămaşă largă şi 
lungă, iar deasupra cu talus. Talus, acuma, însă, are numai 3 ţiţe, fiindcă 
mortul nu mai are trebuinţă să se roage, prin urmare nu-i sunt necesare 
toate 4 ţiţele. Aşa îmbrăcat, se aşează mortul în odaia mortuară, pe nişte 
paie aşternute pe podele. 

Apoi se învelesc oglinzile din casă, ca semn de jale, şi se toarnă 
toată apa din casă afară, ca să nu se atingă îngerul morţii, Samiel, încă 
şi de alţi casnici. 

Mortului i se pun, pe amândoi ochii, câte un hârb dintr-o oală 
ce s-a spart anume în momentul morţii lui, ca un fel de pedeapsă, că el, 
fiind viu pe lume, cu ochii multe a văzut şi poftit. Şi pe gură i se pune 
mortului o bucată de hârb, pentru că, trăind el, a vorbit cu gura multe 
rele şi spurcate. Între degetele mâinilor i se pun nişte furculiţe mici de 
lemn, ca, voind el să se scoale, la ziua judecății, să aibă pe ce se opri. 

Cât zace mortul în casa mortuară — câteva ore, căci el se îngroapă 
în ziua morţii, ca spiritele rele să n-aibă timp a stârni pacea mortului — nu 
priveşte nimeni din Evrei, prin fereastră, în odaia mortului, nici se pleacă 
peste prag în ea, crezând că cel ce ar întreprinde una ca aceasta ar auzi 
plânsul mortului şi ar trebui apoi să moară. 

Mortul se scoate din casă totdeauna aşa, că mai întâi să iasă din 
odaie capul lui şi apoi oamenii care îl duc. Cel ce ar ieşi înaintea mor- 
tului, din casă, afară, acela trebuie să moară-n scurt timp. 

Aducând Evreii un mort la ţintirim, întreabă îndată pe gropar ori 
de se mai află loc în ţintirim pentru acel mort. Groparul trebuie să dea un 

răspuns negativ, după care îl roagă şi-i dau bacşişuri, ca se primească 
numai pe acest mort. Această formalitate se observă de ei în credinţa 
că, apoi, nu vor muri alţi confesionali de ai lor. Dacă, însă, groparul, din 
greşeală sau răutate, ar răspunde afirmativ la întrebarea pusă, aceasta se 
ţine de un semn foarte rău. 

Groapa pentru un Evreu trebuie s-o sape un gropar creştin, căruia, 
însă, îi ajută numaidecât un moloce Evreu. Ea se sapă cam de un stânjen 
de adâncă şi pereţii ei se prevăd cu scânduri. 

Pentru săparea gropii, primesc groparii un onorar în bani, amă- 
surat cu averea mortului. 

Groapa săpată pentru mort nu este iertat să rămână nici o clipeală 
deşartă, ca nu cumva diavolul s-o ia în posesie. De aceea, se aranjează 
săpatul ei astfel ca ea abia atunci să fie terminată, când sosesc cu mortul 
lângă groapă. Abia atunci ies groparii din groapă, iar mortul se lasă, pe 
sfori, în jos. Imediat după aceea, încep rudele mortului să se vaiete, să 
plângă, să-l roage pe mort de iertare şi aruncă-n urmă ţărână-n groapă, 
zicând: „că pământ eşti şi-n pământ te vei întoarce”!S. 

Tot atunci şi, mai ales, prin tot decursul ceremoniei de înmor- 
mântare, începând de la casa mortului şi până la groapă, se zurăieşte cu 
lădiţa pentru milostenie, cu cuvintele: „elemosina mântuieşte de moarte”. 

O groapă trebuie să fie în oarecare distanţă de alta, ca nu cumva 
să se amestece ţărâna din una cu cea din alta. Tot aşa, se separă, pe ţin- 
tirim, bărbaţii de femei şi fiecare gen are locul anumit pentru îngropare. 

Evreul care se sinucide se îngroapă-n fundul ţintirimului şi fiecare 
Evreu, intrând în ţintirim, se fereşte să se apropie de groapa lui. Trebuind 
el, însă, să se apropie numaidecât de mormântul acelui nenorocit, atunci 
se opreşte el numaidecât într-o depărtare de 3 paşi. 

Cei ce au petrecut pe un mort la groapă nu se mai întorc pe ace- 
caşi cale acasă, căci, la din contra, ar trebui şi ei se moară curând. Sosind 
petrecătorii acasă, îşi spală, afară, mâinile, căci se crede că intrarea în 
țintirim şi atingerea de un mort ar face pe respectivul să fie necurat. Tot 
aşa fac şi toţi Evreii care numai au văzut conductul mortului şi se roagă 


pentru sufletul lui, zicând: „borach daen emes!” = „răspunsul tău să fie 
primit!”. 

Neamurile mortului capătă, de sufletul lui, câte un ou, pe care-l 
mănâncă cu cenuşă, în semn de jale, sau li se dă câte un colăcel rotund, 
în semn că lumea e rotundă şi că toate sunt trecătoare în ea. 

În timp de 7 zile, umblă toate neamurile mortului, fără deosebire 
de gen, în casă numai în colţuni, în semn de jale, şi şed pe pământul 
presurat cu cenuşă. În acest timp, nu ies ele defel din casă, doară numai 
în afaceri foarte urgente, însă nicicând în ale negoţului. 

După 7 zile, consângenii petrec sufletul mortului. Ei, adică, se 
pornesc, cu toţii, de-odată, de acasă şi merg până la jumătate de stradă 
sau până-n altă stradă, ş-apoi se întorc înapoi. E1 o fac aceasta pentru că 
cred că sufletul celui mort prin aceste 7 zile a petrecut în casă şi acuma 
trebuie petrecut. 

Jalea după părinţi şi soţi durează 11 luni, în care timp fiilor 
şi fiicelor, respectiv soţului văduvit le este oprit să participe la veselii 
şi nunţi sau să asculte muzica. În acest timp, fiul, cel ajuns de 13 ani, 
trebuie să facă-n fiecare zi rugăciunea numită „cadiş”, pentru mântuirea 
sufletelor părinţilor răposaţi. 

Ca semn de doliu după soţul său, poartă văduva un sorţ mic, 
chiar şi pe de-asupra altuia, mai mare. Rupându-se acest sorţ, nu este bine 
a-l cârpi sau a-i pune petec, c-apoi ar putea să urmeze şi alte cazuri de 
moarte în familia văduvei şi mortul ar fi, pe ceea lume, cu petec pe sine. 

Dacă moare soţia unui rabin sau unui înainte-rugător, care întot- 
deauna trebuie se fie căsătoriţi, atunci sunt ei obligaţi să se căsătorească, 
din nou, până-n 30 de zile. 

Se crede că Evreul însurat, care a murit fără de copii, nu poate fi 
admis înaintea judecății lui Dumnezeu până ce nu va săvârşi văduva lui 
următoarea ceremonie: Văduva mortului, adică, şi fratele lui cel mai mic 
se duc, dimpreună cu rabinul şi mulţime de Evrei, la sinagogă. Acolo se 
desculţă fratele mortului de papucul de la piciorul cel drept, pune piciorul 
gol pe scândura morţilor, ce se află acolo, şi pe care se spală morţii, şi 
văduva îi spală piciorul, ceea ce se numeşte „haliţe”. 

Apoi îl încalţă pe tânăr rabinul cu un papuc mare, care se află-n 
sinagogă spre acest scop şi îl leagă cu 12 curele, atârnătoare de el, strâns 
în 12 noduri. Acuma este rândul văduvei să dezlege, în grabă, aceste 
noduri, uzând numai degetul cel mare şi cel mic ale fiecărei mâini, să-i 

tragă papucul de pe picior şi să-l arunce, după ce a făcut atenţi pe cei de 
faţă ca să se ferească, peste cap, îndărăt. Care din cei prezenţi ar fi atins 
de papucul aruncat, acela se crede că va muri curând. Prin această cere- 
monie, mortul se dezleagă de blestemul lipsei de urmaşi şi i se deschide 
calea spre judecata lui Dumnezeu. 

Cu această ceremonie este îmbinată credinţa că acela ce va părăsi, 
după finirea ei, sinagoga ca cel de pe urmă, acela în curând va muri, din 
care cauză se face, la ieşire, mare îmbulzeală şi fiecare caută se iasă cât 
mai curând afară şi să nu rămână ca cel de pe urmă. 

Ca însă fratele cel mai mic al răposatului să poată participa la o 
astfel de ceremonie, trebuie el să numere cel puţin 13 ani. 

Văduva este obligată să se mărite după fratele cel mai tânăr al 
soţului ei răposat dacă numai tânărul doreşte aceasta. 

Ea trebuie să-l provoace chiar pe tânăr spre aceasta şi, nevoind 
acesta s-o ia de soţie, este constrânsă să-l scuipe în faţă, zicând: „cumnatul 
nu voieşte să mă ia de nevastă!”. Şi dacă tânărul şi acuma n-o voieşte, 
atunci abia se poate ea mărita după cine voieşte. 

Dacă însă fratele cel mai mic al răposatului încă n-a împlinit 13 
ani, atunci văduva nu se poate mărita şi este silită să aştepte până ce va 
avea el anii ceruţi şi apoi se va declara ori de voieşte s-o ia în căsătorie 
sau ba. 

O văduvă sau femeie despărțită nu se poate mărita, nici într-un 
caz, a doua oară, înainte de ce au trecut 3 luni după moartea soţului ei, 
respectiv de la termenul despărțirii. 

Moare bărbatul sau se desparte el de femeia sa, pe când aceasta 
este grea, atunci văduva, respectiv femeia despărțită, nu se poate iarăşi 
mărita, până ce n-a trecut copilul, născut postum, de 2 ani, prin care timp 
trebuie ea să-l alăpteze şi să se dedice cu totul creşterii lui. 

Femeia rămasă văduvă după 2 bărbaţi se poate de a treia oară 
căsători numai cu învoirea rabinului, care cearcă, mai întâi, cu scrupulo- 
zitate minuțioasă, cauza morţii bărbaţilor ei şi, neaflând nimic suspicios, 
îi dă ceruta învoire de căsătorie. 

Evreii cred că fiecare Evreu mort atâta se rostogoleşte în pământ, 
până ce ajunge în pământul făgăduinţei, adică în Palestina, de unde va fi 
învierea tuturor morţilor evrei. 

Datini şi credinţe evreieşti 
la diferite zile şi ocaziuni 


Înainte de ce vom intra în materia acestui capitol, trebuie să 
amintim că calendarul Evreilor numără nu după anul solar, ci după cel 
lunar, şi cunoaşte 12 luni, în anii de rând. Deoarece, însă, 12 de astfel de 
luni au cu Il zile mai puţin decât un an solar, de aceea se intercalează, 
într-un răstimp de 7 ani, 2 ani bisecți, şi anume unul după 3 şi altul după 
4 ani, care au câte o lună mai mult, aşadar 13 luni. 

Anul religios începe cu ziua întâi a lunii Tişri (Septembrie) — 
această numărare este uzitată şi astăzi — care lună, însă, este a 7-a după 
numărarea veche civilă, după care numărau regii Evreilor anii domniei 
lor, începând cu luna Nissan. 

Spre mai bună orientare, vom induce numele lunilor evreieşti, 
după numărarea religioasă uzitată şi azi şi după cea veche civilă: 


1. lună, după num. relig. Tişri (Sept.), după num. Civilă a 7-a lună 
2 i Marchesvan (Oct.) Ș 8-a lună 
3 a Chislev. (Noem.) i 9-a lună 
4. î Tebet (Dec) - 10-a lună 
5. iz Svat (lan.) a Il-a lună 
6 N Adar (Febr.) i 12-a lună 
7 N Veadar (în anul bisect)  ,, 13-a lună 
8. ss Nissan (Martie) zi l-a lună 
9. ȘI Ijar (Aprilie) si 2-a lună 
10. „ Sivan (Mai) e 3-a lună 
Mle 3 Tamus (lunie) su 4-a lună 
MD, sa Ab (Iulie) = S-a lună 
13, Ettal (August) ȘI 6-a lună 

Evreii ţin zilele prime ale lunilor noi, pe care le serbează mân- 
când, bând şi veselindu-se. 

În 14 a lunii lui Adar, adică 23-25 Februarie, țin Evreii sărbă- 
toarea Purim, pentru amintirea lui Mardocheu şi a reginei Estira, care au 
mântuit pe Evrei de uciderea pregătită lor de Haman, ministrul regelui 
persan Ahasver!?. Pentru acea zi se fac turte dulci, în 3 cornuri, care în- 
chipuie pălăria în 3 cornuri a lui Haman, şi le trimit în dar unul, altuia, 
ba chiar şi la buni cunoscuţi dintre creştini. Acest dar, trimis în casă, se 
numeşte „şloiach munăs” şi se duce totdeauna pe o tablă acoperită cu 
un şervet colorat. 

Tot atunci, este obiceiul că ei se maschează felurit şi umblă aşa, 
însoţiţi de muzici, pe la conaţionali, unde joacă şi primesc daruri în bani. 
Unii umblă, atunci, în catalige înalte. 

Pe timpul lunii lui Nissan, şi anume începând cu ziua a 15-a a 
acestei luni%, serbează Evreii, prin 7 zile, paştele „pasach” sau serbarea 
azimelor. Pe timpul paştelui, Evreilor nu le este iertat să se atingă, deci 
nici să vândă făină şi toate obiectele care sunt supuse fermentaţiei, nu- 
mite „chumds”. Totuşi, încunjură ei această oprire prin aceea că vând 
astfel de articole înainte de paşti, spre părere, unui creştin. Cu acesta se 
încheie un contract formal, scris în limba ebraică, care, însă, după paşti, 
se revocă. Cumpărătorul trebuie să dea vânzătorului o sumă oarecare de 
bani înainte, ca arvună pentru marfa cumpărată, iar pentru rest se obligă 
să-l plătească până-n 9 zile. Se înţelege că arvuna o primeşte cumpărătorul 
de la proprietarul obiectelor, iar restul nu-l plăteşte nicicând, însă vinde, 
pentru un onorar zilnic, marfa Evreului, pe timpul paştelui evreiesc. 

Deodată cu făina şi celelalte articole, se vând, spre părere, şi 
toate vasele şi oalele de fier, întrebuințate peste an. 

Vasele şi oalele în care se fierbe la paşti nu se întrebuinţează defel 
în decursul anului, ci ele stau, de regulă, în podul casei. Abia înainte de 
paşti se coboară ele, se spală şi se curăţă minuţios, ca nu cumva se fie 
în ele făină. Dar şi-n casă se deretică atunci, se spală şi freacă podelele, 
uşile, ferestrele, laiţele etc. şi se văruieşte curat în fiecare ungher. 

Câteva zile înainte de paşti, pune Evreul firimituri de pâine 
19 Vezi Cartea Estirei, cap. 8, vers 18 şi 19 
% Vezi Moise, III, cap. 23, vers 5-9 

pe fereşti, laiţe, poliţe şi-n alte locuri. În presară, înainte de începutul 
paştilor, ia el în mână o lumină de ceară aprinsă, o lingură de lemn şi o 
aripă de gâscă, apoi umblă prin toate ungherele casei, caută firimiturile 
şi le mătură pe toate, cu pana, în lingură. Până ce n-a adunat 14 firimi- 
turi, nu poate înceta cu căutatul lor. După aceea, strânge el toate aceste 
firimituri într-o petecă, le leagă şi, a doua zi, le arde, înainte de orele 10, 
dimineaţa. Această ardere se face în semn că peste sărbătorile paştelui 
n-a rămas în casă pâine dospită. 

Înainte de paşti, se coace azimă nedospită, numită „maţa” 
(mazza), care este pâinea întristării, spre aducere aminte de ziua ieşirii 
Evreilor, cu iuţeală, din Egipt, când au luat aluatul, înainte de a dospi, 
cu coveţile lor, pe umeri?!. 

Se fac 3 feluri de maţat, adică pentru urmaşii lui Coihen (Aron), 
Levi şi Israil. Din pasca lui Levi se frânge jumătate, se înveleşte într-un 
ştergar şi se ascunde sub perine. Această jumătate se numeşte „eficoi- 
mon”. Copiii caută această bucată de pască, o iau, pe furiş, şi tatăl lor 
trebuie să le dea daruri, şi abia atunci o întorc ei înapoi. 

În întâia şi a doua seară a paştilor, care seri se numesc „arbe 
coisis”, se face „sederul”, adică se pune, de obicei, pe masă o farfurie 
scumpă, cu 3 table de maţat, apoi un şip cu vin, dacă se poate roş, şi un 
blid cu un ciolan cu carne. Ciolanul închipuie jertfele cele vechi. 

Dacă nu este vin natural, atunci se face din rosine. Fiecare copil 
trebuie să aibă un pahar cu vin. Deasupra acestui vin, se fac, în aceste 2 
seri, de 4 ori rugăciuni. Vinul acesta închipuie sângele copiilor evrei, văr- 
sat la porunca împăraţilor Egiptului, adică a Faraonilor. Carnea închipuie 
mielul paştilor, pe care l-au mâncat Evreii, înainte de ieşirea lor din Egipt. 

Atunci se obişnuieşte să se pună, lângă masă, un scaun, pe care nu 
şede nimeni, şi un pahar cu vin pe masă. Se crede că-n acele seri prorocul 
Ilie va întra în casă, va şede pe acel scaun, la masă, va gusta din bucatele 
pregătite şi va bea din paharul cu vin, de aceea se lasă uşa deschisă. 

La paşti, mănâncă Evreii pască, barabule, carne de paseri şi sfecle 
roşii, din care fierb borş. Borşul, însă, se umple deja cu 14 zile înainte 
de paşti şi constă numai din sfecle roşii şi apă. 

2! Vezi Moise, II, cap. 12, vers 1-50, cap. 13, vers 5-10, cap. 22, vers 15 şi V, 
cap. 16, vers 1-8 

Atunci mănâncă ei şi hrean, întru amintirea necazurilor ce le-au 
suferit în Egipt. Ei mai obişnuiesc a fierbe, atunci, la un loc, mere, nuci 
şi ghimber (Ingwer), întru aducerea aminte de culoarea lutului, din care 
au trebuit să facă cărămizi în Egipt. 

După paşti, cumpără Evreii drojdie sau iau plămădeală „şoviot” 
de la creştin şi coc pâine. Nici într-un caz, însă, nu le este iertat să ia 
aceste articole de la un Evreu. 

În 6 Sivan (Mai), serbează Evreii Dumineca Mare. Atunci mă- 
nâncă ei numai lapte, brânză şi unt, întru aducere aminte de făgăduinţa 
lui Dumnezeu, dată pe muntele Sinai, că le va da, spre moştenire, ţara 
Canaanului, unde curge miere şi lapte. 

Într-a 9 zi a lunii Ab (lulie), plâng Evreii risipirea templului 
Ierusalimului, prin Tit, împăratul Romanilor. Atunci rabinii şed, jos, pe 
pământ, şi mănâncă un ou fript, presărat cu cenuşă de pânză arsă-n foc. 
Aceasta se face în semn de jale adâncă şi mâncarea aceasta se cheamă 
„şaida amafsaucis”. 

Atunci se ţine un post de 9 zile, şi-n ziua amintitei risipiri a tem- 
plului nu li-i iertat nici să mănânce şi să bea, nici să vândă ceva, până la 
amiază, până când toţi Evreii şed la pământ şi umblă numai în colţuni, 
în semn de jale, şi citesc, într-un ton plângător şi jalnic, plângerile lui 
leremie. În dimineaţa acelei zile, merg Evreii la ţintirim şi acolo aruncă 
ei usturoi pe morminte, ca şi cum usturoiul răsare curând, aşa de curând 
să se ivească împărăţia lui Mesia şi toţi Evreii cei morţi să-nvie spre 
viaţa raiului. 

În această zi merg ei, în semn de jale, numai în papuci sau pantofi 
la sinagogă, unde însă îi leapădă. Aceasta o fac ei din motivul că, dispă- 
rând vreunul din ei, în acea zi, luat de diavol, să-i rămână semn papucii. 

Evreul care ar petrece, afară, întreaga noapte a zilei a 9-a a acestui 
post, ar vedea lucrarea lui Dumnezeu în ceruri. 

În dimineaţa acelei zile nu se face rugăciunea obişnuită în toate 
dimineţile, ci atunci se citesc — după cum s-a amintit deja — numai plân- 
gerile profetului leremie, iar rugăciunea zilei se isprăveşte abia după- 
amiază, când se îmbracă talus şi se pune cornul în frunte. 

Anul nou (1 Tişri = Septembrie) începe cu rugăciuni, în presară, 
care durează până la miezul nopţii. Tot aşa se urmează cu rugăciuni şi a 

doua zi, până la amiază. 

În ziua a 2-a a anului nou, merg Evreii la vreo apă, unde se scaldă, 
aruncă firimituri de pâine în apă şi îşi leapădă acolo păcatele. Unii se 
îmbracă, la întoarcerea de la apă, peste caftan, cu o cămaşă lungă, albă, 
în semn că şi-au adus aminte de moarte şi s-au curăţit de păcate. 

Înainte de ziua împăcării sau „celei lungi”, numită „chipur” 2, 
care se serbează în ziua a 10-a a lunii Tişri (Septembrie), este prescris 
ca Evreii să mănânce şi să bea cât de mult, chiar se excedeze. Atunci 
mănâncă ei numai paseri. Înainte de tăierea paserilor, se practică următoa- 
rele. Bărbatul ia în mână un cucoş, dacă se poate alb, iar femeia o astfel 
de găină, pe care le învârtesc câte de trei ori deasupra capului, zicând, 
la fiecare dată: „Prin tine mi se vor ierta păcatele!”. După aceea, se dau 
galiţele sub masă şi apoi se taie de haham. Aceasta datină se numeşte 
„capores”. 

O femeie grea ia, la această ocazie, pe lângă găină, şi un ou în 
mână, şi anume pentru pruncul ce-l poartă-n pântece, despre care nu ştie 
de ce gen va fi, precum nu ştie de ce gen va fi puiul ce va ieşi din ou. 

Neaflându-se pentru aceste zile paseri, se pot ele substitui cu 
peşti. 

În seara zilei împăcării, ţin Evreii datina că se duc la vreo apă, 
adică râu, pârâu sau iaz, unde privesc în apă. Cu această datină este 
îmbinată credinţa că acela care se vede oglindit în apă va ajunge ziua 
împăcării din anul viitor. 

De la 15 Tişri (7 Septembrie) începând, serbează Evreii, prin 7 
zile, sărbătoarea cuştilor, a colibelor sau a corturilor”, întru amintirea 
colibelor în care au locuit ei, prin 40 ani, în pustie. Pentru această săr- 
bătoare, îşi pregătesc ei colibe pe afară, pe care le acoperă mai ales cu 
trestie. Înăuntru, aşează ei o masă şi scaune sau laiţe. Seara se luminează 
cuştile cu lumini, care se pun pe masă, iar una în scorbura unui bostan, 
atârnat de acoperământ. Mai ales, acesta se aşează mai mult spre decora- 
rea interiorului colibei. 

În aceste 7 zile, trebuie fiecare Evreu să ia, în mâna dreaptă, un 


% Vezi Moise, III, cap. 23, vers 26 
5 Luc., vers 34 

toiag, făcut din frunze de finic* şi palmier, legate la un loc cu răchită 
de apă, iar în stânga, fructul etrogului (un fel de lămâie palestiniană) 
şi să zică: „binecuvântat să fii tu, Veşnice, care ne-ai onorat cu această 
poruncă!”. Abia după aceasta poate Evreul să mănânce. De regulă, se 
face numai un astfel de toiag în cahal, la care contribuie fiecare cu câţiva 
cruceri, nu este, însă, oprit ca fiecare ins să-şi facă unul pentru sine. 

În ziua ultimă, adică a 7-a a acestei sărbători, ţin Evreii la obiceiul 
că taie 7 crengi, cu câte 7 frunze, de la un pom, de regulă de la o răchită 
de lângă o apă curgătoare. Aceste crenguţe le leagă ei la un loc şi, finind 
rugăciunea, lovesc cu ele atâta timp în vreo masă sau scaun, până ce cad 
toate franzele de pe ele. Acest obicei îl practică ei ca să dobândească 
iertarea păcatelor în momentul cel de pe urmă. 

În ziua a 8-a, se dedau ei unei veselii mari, desfătându-se în 
mâncări şi băuturi, până la excese, potrivit poruncii lui Iehova”. 

În ziua a 25-a a lunii Chislev (Noiembrie) se serbează sărbătoa- 
rea „Hanuca”, întru amintirea victoriilor Maccaveilor. Din această zi se 
aprind, prin 8 zile, seara, candele cu untdelemn. În întâia seară, una, într-a 
doua, două etc., până la 8, întru amintirea împrejurării că, neaflându-se, 
după asediul lerusalimului, untdelemn pentru candelele templului, ci 
numai o candelă cu untdelemn pentru o zi, aceasta, aprinzându-se, a ars 
prin 8 zile. 

În aceste 8 zile, se uzitează nişte jocuri de copii, în cărţi etc. 

Pe timpul rugăciunii, sărută Evreii aţele (ţiţele) de 2 ori, spre 
aducerea aminte de cele 613 porunci, ce le au ei. 

Pe timpul când se roagă ei, nu este iertat să fie în casă vreun 
dobitoc necurat, un câine sau mâţă, nici într-un caz. Aceste vietăţi Evreul 
ortodox nu le ia nicicând în mână — măcar că ţine mâţă la casă — căci 
prin aceasta s-ar spurca. 

Sfârşind Evreul rugăciunea, stă cu faţa spre răsărit, apoi, ple- 
cându-se la pământ, spre sud şi spre nord, scuipă, în fine, în semn că 
rugăciunea lui a fost adevărată şi că omul este pământ. 

În fiecare săptămână, se citeşte un capitol din „Thora” — „Biblie”. 
Fiecare capitol este împărţit în 8 părţi. Lunea şi Miercurea, se citesc numai 


2 LL. c., vers 34 şi Moise, V, cap. 15, vers 13-16 
25 L.c., vers 34 şi Moise, V, cap. 15, vers 13-16 

câte 2 sau 3 părţi. Sâmbătă, însă, se citesc, dimineaţa, 8, iar seara, 2 părţi. 

Evreii ţin la credinţa că sufletul acelui ce în viaţă a greşit, după 
moarte, va intra sau într-un câine sau într-un cal. Câinele umblă flămând 
şi este alungat de Evrei, iar calul este vietatea cea mai chinuită de dânşii. 
Prin urmare, sufletul acelui om păcătos îşi ispăşeşte destul de amar pă- 
catele trupului, prin petrecerea în aceste animale, şi se mântuieşte abia 
după pristăvirea lor. Această credinţă explică teama Evreilor de câini. 

Evreul care s-ar boteza ar face mare ruşine familiei sale. Această 
ruşine se şterge abia într-a 10-a generaţie. 

Femeile evreice obişnuiesc, când coc colaci, care se pot face 
numai din făină de secară şi grâu, să ia o bucată de aluat şi să-nconjure 
cu ea întreg aluatul din covată, recitând nişte rugăciuni. Apoi aruncă ele 
acea bucăţică de aluat în foc. Uită ele s-o facă aceasta, atunci trebuie să 
rupă din coptura gata o bucăţică, cu care trebuie să încunjure coptura 
şi-apoi să arunce bucăţica în foc. 

Dacă au întrelăsat ele şi această procedură, din uitare, atunci 
Evreilor nu le este iertat să mănânce din acea coptură, ba chiar nici s-o 
vândă. Această oprire se extinde numai asupra pâinii de secară, însă nu 
şi asupra celei de grâu. 

Ceremonia amintită, cu aluatul, se observă spre a simboliza 
tributul din pâine ce se obişnuia să se dea săracilor, încă pe timpul când 
Evreii erau în patria lor, Palestina, un popor agricultor. Atunci, fiecare 
Evreu avea îndatorirea să lase ogorul său, în anul al şaptelea, nelucrat 
şi, apoi, să lase, lângă cale, din ogorul său o dungă neculeasă, ca săracii 
şi văduvele să vină şi să secere pâinea de pe ea%. 

Şi astăzi miluiesc Evreii pe săracii lor, care primesc, în fiecare 
casă, un ban şi strâng bani pentru ajutorarea săracilor lor din Palestina, 
în nişte cutii de tinichea, care se află atârnate în casele lor. 

Pâinea, după ce s-a copt, se scoate din cuptor, se spală şi apoi 
iarăşi se aşează, pe câtva timp, în cuptor. Această spălare a pâinii se face 
ca făina şi părticelele de coajă, ce cad prin spălare, să fie pentru cei morți. 

Evreilor lei este permis să mănânce numai carnea din acele vite 
sau paseri pe care le taie oficiantul lor ritual, hahamul. Abia după ce s-a 
esprimat acesta că vita ce a tăiat-o este curată „cuşer”, pot ei se mănânce 


2% Vezi Moise, II, cap. 23, vers [1 şi III, cap. 19, vers 9, 10 

carnea ei. Dacă acesta află că vita a fost necurată „treif”, atunci Evreii 
n-o pot mânca nici într-un caz. Aflând hahamul că vita a fost necurată, 
zice că carnea ei este astfel de spurcată, că nu se poate da nici cânilor 
spre mâncare. 

Dintre animale, mănâncă Evreii toate, afară de mascuri, dintre 
sălbătăciuni numai cerbul, iar dintre galiţe domestice, toate”. 

Dar şi din animale mănâncă ei numai partea cea de dinainte. 
Cea de dinapoi, însă, numai atunci, dacă s-a scos din ea, prin hahamul 
specialist, de care însă lipsesc în Bucovina, toate venele, care se ţin de 
necurate. 

Când taie hahamul vreo vită sau pasere, toarnă el, imediat, peste 
sângele scurs din vietate, cenuşă sau ţărână, ca sângele să nu fie văzut. 
Sânge nu este iertat să mănânce Evreul cândva”. 

Carnea tăiată trebuie să stea, mai întâi, prin jumătate de oră, în 
apă rece, apoi se pune pe o leasă de nuiele, ca, prin o oră, să se scurgă 
tot sângele, şi-n urmă se sărează foarte bine. 

Vasele cele noi de lut, înainte de întrebuințare, se duc, mai întâi, 
la râu, unde se spală şi-apoi se binecuvântează. 

La caz dacă cade o bucăţică de aluat sau pâine într-o oală, află- 
toare pe vatră, la foc, atunci trebuie a constata ori de este conţinutul oalei 
de 2 ori mai mare decât bucăţica căzută-n oală. Poate oala cuprinde o 
astfel de cantitate, atunci conţinutul ei nu s-a spurcat prin obiectul căzut 
în oală, la din contra, conţinutul oalei trebuie să se verse afară şi abia 
atunci oala devine iarăşi curată. 

Evreilor [i-i iertat să mănânce lapte, după carne sau brânză de 
oi, abia după ce au trecut 6 ore. După lapte, însă, pot ei mânca carne 
după o jumătate de oră. 

Ei nu fierb în unul şi acelaşi vas lapte şi carne”. 

Vasele în care s-a fiert sau servit peşte nu se pot întrebuința, spre 
fierberea sau servirea cărnii de vită sau de paseri. 

Fiecare Evreu trebuie să serbeze zilele fiecărei luni noi, începând 
cu ziua a 7-a şi până într-a 15-a, inclusiv. Atunci face el, seara, rugăciuni, 


27 Vezi Moise, III, cap. 11, vers 1-47 
% L.c. cap. 17, vers 26 
% Vezi Moise, II, cap. 23, vers 19 

afară, la lună curată, neîntunecată, în scopul ca, prin decursul lunii, se 
fie scutit de moarte. 

Evreii cred că, tot la 3 luni, adică tot în ziua a 90-a, diavolul ar 
voi să între în casele lor. Spre a împiedica, deci, această vizită nedorită, 
pun ei bucăţi de fier, mai ales în acele odăi în care se păstrează obiecte 
de mâncare, şi anume lapte şi ouă. 

Pe uşorii fiecărei uşi din casele evreiești se află atârnat un citat 
biblic, scris pe pergament. EI se păstrează acolo, în o cutiuţă de sticlă sau 
tinichea, dar totdeauna aşa că scrisoarea se poate vedea. Acest citat se ţine 
în mare cinste, ca un talisman de apărare în contra duhurilor necurate. 

Fiecare Evreu este îndatorit să atingă cu degetele mâinii celei 
drepte, care apoi se sărută imediat, acest citat, atât la intrare în casă, cât 
şi la ieşire din ea. 

Cele 10 porunci, scrise pe hârtie, stau la Evrei în mare cinste, 
în cea mai mare cinste, însă, cele scrise pe piele de vițel. Dacă ar cădea 
acestea Jos, atunci ar fi aceasta o mare nenorocire, căci se crede că acea 
casă, unde s-ar întâmpla acel caz, cu locuitori, cu tot, va trebui să se 
nimicească. 

Sâmbăta (,„Sabat”) este consfinţită odihnei şi ea se serbează de 
Evrei prin rugăciuni şi odihnă de toată truda. Deja, Vinerea, se fac pre- 
gătiri pentru această serbare, căci se coace, spală şi grijeşte prin casă. 
lar după-amiază se duc casnicii, separați după gen, întâi bărbaţii, ş-apoi 
femeile, la feredeu, de se scaldă. Apoi se îmbracă toţi în albituri curate 
şi-n veşminte de sărbătoare. 

Serbarea Sâmbetei începe deja Vineri, seara, vara la 8, iar iarna 
la 4 ore, seara, şi se fineşte a doua zi, seara. Vineri, seara, aprinde gos- 
podina luminile de seu din sfeşnice şi le aşează, mai întâi, pe masa din 
odaia unde şed de regulă, şi, apoi, şi-n celelalte odăi. Numărul luminilor 
aprinse variază după numărul casnicilor. Nicicând, însă, nu poate să fie 
mai puţine lumini aprinse decât două. 

După aprinsul luminilor, începe tatăl familiei, îmbrăcat în caftan 
Şi cu cuşma pe cap, a-şi face rugăciunea către îngerul păcii, după ce a 
răsărit luceafărul de seară. După aceea, se aşează el, cu familia sa, la 
masă şi mănâncă peşte proaspăt, fiert cu zeamă de stafide cu „coilici”, 
adică colac copt pentru ziua Sâmbetei. 

Cu mare plăcere mănâncă ei peşte proaspăt în orice zi, dar mai 
ales Sâmbăta. Peştele îl fierb cu ceapă ş-apoi fac din el răcituri cu piper, 
însă aşa că răciturile se pun într-un vas, iar peştele într-altul. 

Înaintea fiecărei mâncări, îşi spală Evreii vârfurile degetelor mâi- 
nilor, crezând că, ţinând ei acest obicei, vor fi avuţi, la din contra, săraci. 

Servindu-se peşte la masă, îşi spală ei mâinile atât înainte de 
gustarea din el, cât şi dup-aceea. 

Evreii şed la masă cu capul acoperit şi numai aşa intră şi stau ei 
în casele lor sau străine şi-n templu sau sinagogă. 

Se întâmplă că luminile, cele aprinse Vineri, seara, spre Sâmbătă, 
curg şi este pericol să se stingă. În un astfel de caz, pun ei un colac, copt 
pentru ziua Sâmbetei, lângă para luminii, din partea din care curge lu- 
mina, şi cred că, apoi, ea înceată de curs şi pericolul stingerii se înlătură 
cu desăvârşire. 

leşind colacii Sâmbetei îndoiţi din cuptor, vestesc ei casnicilor 
sosirea de oaspeţi. 

Aflându-se Evreii în călătorie şi întâlnind ei, dimineaţa, întâi un 
preot, îl salută, deşi necunoscut, crezând c-apoi le va merge bine. 

Dar ei mai cred că întâlnirea cu un preot ar fi un semn rău şi 
plin de nenorocire, care însă s-ar putea delătura prin paiele ce le aruncă 
după preot. 

Tot de un semn de nenorocire ţin ei întâlnirea în cale c-o mâţă 
sau vulpe, din care cauză se întorc ei din cale. 

Când se pornesc Evreii în vreo călătorie, atunci nu-şi şterg papu- 
cii, ca să le meargă bine în cale şi să nu [i se întâmple vreo nenorocire. 

Rău se supără Evreii dacă îi numără cineva, când se află ei câte 
o duzină, pe o căruţă sau haraba trasă de nişte gloabe de cai, moarte de 
foame şi osteneală, căci cred că atunci i-ar ameninţa sabia morţii. 

Adeseori întrebă ei pe creştini câte ore de zi sunt, cu toate că ei 
singuri au orare. Aceasta se face însă în credinţa că răspunsul creştinului 
la întrebarea lor le va aduce noroc în întreprinderea ce-o scoposesc în 
acel moment. 

Laptele muls de un creştin de la o vacă, în absenţa lor, îl ţin ei 
de treif şi nu-l mănâncă. 

Pe pragul dughenelor şi caselor lor se află bătute potcoave de 

cal aflate sau chiar numai o bucată de potcoavă, ca norocul să se ţină 
de pragul lor. 

Casele nu şi le clădesc nicicând sub streaşina altei case, ca nu 
cumva să piardă norocul. 

Ferestrele de la casele lor, de regulă, nu le astupă, dacă însă o 
cere aceasta necesitatea neînconjurabilă, atunci astupă ei fereastra cu 
zid, aşa că lasă-n el o borticică şi cadrele ferestrei rămân vizibile, ca să 
se cunoască că acolo a fost fereastra. 

O sobă, aflătoare în casă, nu este iertat s-o dărâme şi ridice din 
loc, doar numai în cazul când s-a făcut, la construirea ei, un contract, în 
care se ia în privire o eventuală dărâmare şi ridicare din locul ei. 

Dacă se casează o sobă, atunci trebuie să se facă, în locul cahlei, 
o ferestuică sau să se lase cel puţin o gaură, căci, nefăcându-se aceasta, 
ar veni mare nenorocire asupra locuitorilor şi casei aceleia. 

Cel ce ar sta sau dormi pe locul unde a fost o sobă, care acuma 
s-a ridicat de acolo, va muri în curând. 

Evreii caută să capete, cu orice preţ, o bucăţică din frânghia cu 
care şi-a făcut cineva singur capătul sau a fost justificat, sau măcar vreo 
petecă din hainele unui astfel de nenorocit, în credinţa că acel ce posedă 
astfel de obiecte va avea noroc la toate întreprinderile. 

Ace nu vând ei dimineaţa, până ce n-au vândut, mai întâi, alte 
obiecte, crezând că, la caz de neobservare a acestei opriri, le va merge rău. 

Ei nu primesc mâţă străină la casa lor, căci cred că, dacă ar face-o 
aceasta, n-ar avea noroc. 

Întâmplându-se că şoarecii strică vreun strai de-al unui Evreu, 
atunci femeia evreică nu-l tocmeşte, căci, făcând aceasta, i-ar seca pieptul 
şi n-ar avea cu ce alăpta copiii. 

Pâinea roasă de şoareci se mănâncă cu predilecție, căci această 
pâine întăreşte dinţii. 

leşind Evreul din casa proprie sau străină, obişnuieşte a-şi spăla 
mâinile, ca semn că-şi ia rămas bun de la casnici. 

Trece el pe lângă un pomet şi-i bate la nas un miros plăcut de 
poame, atunci recită el o scurtă rugăciune, în care mulţumeşte lui Dum- 
nezeu că a lăsat să crească pe pământ astfel de poame. Aceasta o face el 
şi la vederea unui om frumos sau a unui animal bine format. 

Dacă a scăpat el din vreun pericol, atunci binecuvântă el pe Dum- 
nezeu şi adeseori face el făgăduinţe care, în tot cazul, trebuie împlinite. 

În comunele în care locuiesc Evreii într-un număr mai mare, 
au ei obiceiul că întind, cam pe la finea acelor străzi şi drumuri, care 
ies la câmp, de-a curmezişul drumului, de pe doi stâlpi, sârme sau aţe, 
aşa numite aţele Sâmbetei. Aceste sârme sau aţe se întind spre scopul 
ca ei, Sâmbăta, să poată purta cu sine, în lăuntrul teritoriului comunei, 
până la acele sârme, lucrurile cele mai necesare, o basma, o carte etc., 
deoarece lor nu li-i iertat să poarte vreun lucru, Sâmbătă, cu sine, afară 
de interiorul ogrăzilor lor. Acel teritoriu marcat şi încins cu cele sârme 
din comună se ţine de o ogradă comună evreiască, în lăuntrul căreia pot 
purta cu sine, Sâmbăta, numitele lucruri. 

Sâmbăta, Evreilor nu li-i iertat să se depărteze de casele lor decât 
numai în o distanţă de 2.000 coţi. Dacă însă cineva are dorinţa să mear- 
gă la plimbare o bucată de drum mai lungă, atunci trebuie el să fixeze 
punctul cam unde sunt 2.000 coţi de la locuinţa lui şi să pună acolo o 
franzelă sau o bucăţică de pâine, spre semn că el aici are să şadă şi să 
mănânce, aşadar că aici este acasă, de unde, apoi, poate merge alţi 2.000 
coţi de drum, înainte, ş. a. m., o procedură care nu este alta nimică decât 
o înconjurare a opririi de-a merge, Sâmbăta, departe. 

ANEXE: 


Iulius Barasch: Evreii în Bucovina 


Despre prezenţa evreilor în Bucovina există numeroase mărturii, 
cea mai interesantă părând a fi cea a lui lulius Barasch, evreu vienez, 
care a vizitat Galiţia şi Sadagura, în 1841-1842, notițele lui de călătorie 
fiind publicate în ziarul „Allgemeine Zeitung des ludenthum”s”, între 
anii 1843-1846, şi în „Anuarul pentru Israeliţi” al lui M. Schwarzfeld, 


A 


între anii 1893-1895, iar în „Gazeta Bucovinei”, în 1894%: 


„Bucovina este o ţară foarte frumoasă şi roditoare, dar prea 
puţin populată. Evreii locuiesc, aici, numai în câteva oraşe. Cele mai 
importante, din punctul nostru de vedere, sunt Sadagura şi Cernăuţii, 
două localităţi învecinate. 

Sadagura are o mare comunitate israelită. Firea, portul şi traiul 
Evreilor din acest oraş se aseamănă cu a celor din Galiţia, nu avem, 
dar, nimic de adăugat asupra acestor puncte; atâta numai că Sadagura a 
devenit mai remarcabilă de când cunoscutul ţadic (rabin taumaturg) din 
Risan, reb Isrulke, şi-a fixat acolo credinţa, în urma izgonirii sale din 
Rusia. Traiul său particular şi pompos, mai mult princiar decât rabinic, 
curtea sa chasidică şi suita sa numeroasă, care-l ascultă orbește, i-au 
prilejuit lui şi la ai săi, din Rusia, cele mai nenorocite urmări, pe care 
nu le expun aici, din cauza mulţimii lor. Să sperăm că va duce alt trai, 


3 IULIUS BARASCH, Evreii în Bucovina, Gazeta Bucovinei, Anul IV, nr. 45, 
Joi 9/21 lunie 1894,pp. 1,2 

pe teritoriul austriac. 

Alegerea acestui târg a fost, de altminteri, fericită. Neguţătorii de 
vite, mai toţi din Basarabia învecinată, nu vor lipsi, desigur, să sepună în 
bună înţelegere cu rebe, când vor veni acolo, cu tovarăşi lor patrupezi, 
atât spre a obţine un iarmaroc bănos, cât şi spre a-i arăta mulțumirea 
materială, în urma unor treburi bune, făcute la iarmaroc. Dar şi oraşul 
a câştigat mult, prin această alegere, căci afluenţa enormă a oamenilor, 
care peregrinează spre acest oraş, trage după sine o consumaţie mai 
mare de produse de hrană şi, prin urmare, un schimb mai mare de bani. 
Mai presus de toate, va lua un avânt rachiul, apa vie spirituală, care 
constituie principiul vivificător, din al oricărei aglomerări chasidice; el 
va însufleţi foarte viaţa cârciumarilor din Sadagura, va spori veniturile 
boiereşti, acele ale rachierilor, velniţelor şi ale tuturor neguţătorilor de 
rachiu din împrejurime (Consumaţia cea mare de rachiu, care este în 
conexiune cu petrecerea unui ţadic în orice localitate, face ca moşierii 
creştini să-şi pună, foarte des, toată influenţa în joc, spre a obţine ca un 
țadic să-şi stabilească cvartirul în târguşorul lor, tot aşa cum ar insista 
pentru stabilirea unei garnizoane. Ba îl ocrotesc pe el şi pe chasidimii lui, 
făgăduindu-i să-l apere la orice ocazie. De aici, se vede izvorul curăţel, 
căruia chasidismul îşi datorează continuitatea existenţei). 

Cale de o jumătate de ceas, la răsăritul Sadagurei, se află Cer- 
năuţi, capitala Bucovinei. 

Situarea sa este romantică, aşezat fiind pe coasta unui munte, 
la malurile Prutului. Cu toate clădirile sale frumoase, planul oraşului şi, 
mai ales, lipsa unui bulevard îţi amintesc originea sa turcească. 

Locuitorii se compun, în mare parte, din Moldoveni, din mulţi 
funcţionari şi din Evrei. 

Cernăuţii posedă, în zidurile sale, o comunitate israelită destul de 
însemnată. Cernăuţrenii adevăraţi, de sânge bucovinean, nu sunt tocmai 
în mare număr, din contra, găseşti mulţi care au emigrat din Galiţia, încă 
în vremurile trecute, dar, de câţiva ani, nu se mai îngăduie Evreilor ga- 
liţieni ca să se strămute în Bucovina, afară doar de unele excepţii. Până 
acum câţiva ani, Evreii din Cernăuţi şi din toată Bucovina erau scutiţi 
de dajdia asupra cărnii cuşere, şi mai sunt scutiţi, până astăzi, de dajdia 
asupra lumânărilor (Starea economică a Evreilor din Bucovina este des- 

tul de prosperă. Găseşti, acolo, multe familii înstărite, care s-au ridicat 
nu numai prin comerţ, ci încă, în mare parte, prin meşteşugul lor, mai 
ales prin croitorie; mulţi şi-au cumpărat chiar case frumoase. Croitorul 
constituie, dar, o partidă influentă în comunitatea din Cernăuţi). 

Portul Evreilor cernăuţeni mai prezintă urme însemnate ale 
portului evreiesc din Moldova şi Muntenia. 

În partea dinspre miazăzi a Bucovinei, mulţi obişnuiesc inclusiv 
portul moldovenesc. Oricum ar fi, portul tinerimii din Cernăuţi prezintă 
un aspect mai plăcut decât acel al tinerimii israelite din Galiţia. Aşa, de 
pildă, în locul spodicului de toate zilele şi al streimelului de Sâmbătă, 
lumea poartă, aici, o căciulă rotundă de samur; izmenele cele scurte au 
fost înlocuite prin pantaloni moderni ş.a.m.d. 

Femeile nu poartă fruntarul, în zilele de lucru; ele pun, din contra, 
această podoabă prețioasă, dar nefolositoare, în zilele de sărbătoare. De 
altfel, fruntarul are, aici, un aspect mai nostim şi mai insuportabil decât 
în Galiţia, unde împodobeşte capul posesoarei în fiecare zi, căci este un 
nonsens şi mai mare să sărăceşti, spre a avea un fruntar preţios în ladă. 

În zilele de lucru, femeile îşi leagă capul cu o basma, într-un 
chip foarte prozaic, după obiceiul Evreilor din Moldova. Multe femei 
tinere, din familiile fruntaşe ale Cernăuţilor, poartă boneta europeană; 
dar ele se împart, şi aici, în două categorii. Unele poartă boneta în fiecare 
zi, altele, dimpotrivă, numai în zilele de Sâmbătă şi de sărbătoare, iar în 
zilele de lucru îşi împodobesc capul cu o basma, pentru care pricină au 
fost poreclite „Şabes-datşerkes” (nemţoaice de Sâmbătă). 

Tot astfel, găseşti mulţi tineri, care se poartă nemţeşte, şi anume: 
unii, în fiecare zi, adică în zilele de lucru şi de sărbătoare, iar alții numai 
în zilele de lucru, de vreme ce îşi schimbă, Sâmbătă, gherocul şi pălăria 
în caftan şi căciulă sau chiar în ştramel. Din această din urmă categorie, 
fac parte mulţi meşteşugari, mai ales croitori. 

Afară de câteva excepţii, gradul de cultură al Cernăuţenilor nu 
e tocmai faimos. Talmudişti profunzi, Iliem (genii) spuitori de pşetlech, 
şi alţi de acest soi sunt, aici, de o mare raritate. Afară de priceperea în 
afaceri, cunoştinţele unui Cernăuţean, în genere vorbind, nu trec peste 
limitele rugăciunilor zilnice, ale scrierii ebraice şi, cel mult, ale semnă- 
turii germane, ce o depune pe o poliţă, în sudoarea frunţii, şi altele de 

acelaşi soi. Această ignoranță se explică prin faptul că Cernăuţenii, în 
propunerea cu Galiţienii, au obiceiul de a iniţia, din vreme, pe copiii lor în 
viaţa comercială. Îndată ce un băieţandru cernăuţean, de 12 sau 13 ani, a 
asudat, 6 sau 7 ani într-un cheder din Bucovina şi şi-a însuşit cunoştinţele 
pomenite, el îşi ia adio, pentru totdeauna, de la el, ca şi de la orice altă 
învăţătură; tatăl său îl iniţiază în afacerile sale, în care lucrează câtăva 
vreme, alături cu el, după care i se dă un mic capital, spre a-l specula, pe 
socoteala sa proprie. Băiatul trebuie să-şi câştige, apoi, singur un capital, 
însemnat până în ziua nunţii, când tatăl său, de bunăvoie, îl întreieşte sau 
împătreşte, ca o zestre (nadan) şi-l însoară. 

Un fapt reiese de aici, că Bucovinenii procedează, adică, mai 
cu pricepere decât coreligionarii lor din Galiţia. Fireşte, logodnicul bu- 
covinean nu e în stare, în ziua cununii, un peşte şi alte teme de acest 
soi, potrivite pentru o predică de nuntă; dar este, din contra, în stare de 
a da soţiei sale pâine, a doua zi, după nuntă, şi în zilele următoare, şi 
nu stă ca viţelul la poartă nouă, fără nici o perspectivă, ca Baal-beessel 
(gospodăraşul) galiţian, în urma anilor de pensie (Kost), când nu ştie ce 
să se facă, nici încotro să-şi îndrepte privirea. 

Dar şi această maturitate timpurie a copiilor, în afaceri, care atra- 
ge o ignoranță nemaipomenit de mare, va înceta şi ea, acum, şi o perioadă 
mai frumoasă va miji pentru Evreii din Bucovina, căci Cernăuţenii, cu 
spiritul lor nemărginit, au întrecut pe profunzii învăţaţi din Galiţia. Graţie 
propriei lor iniţiative şi a concursului dat de câţiva oameni de bine, care 
nu sunt străini de mişcarea intelectuală a iudaismului din Germania, ei 
au fundat, de curând, o şcoală publică israelită, cu institutori publici, 
inspectori etc. Se înțelege uşor că un atare aşezământ, creat exclusiv de 
oamenii din localitate, mai lasă încă unele de dorit, atât ca plan, cât şi 
ca executare; dar, îndată ce impulsul e dat pentru o operă bună, nu ne 
îndoim de dezvoltarea ei ulterioară. Depinde numai de fundatorii şcolii 
ca să se adreseze câtorva directori ai unor şcoli dine organizate, din 
ţară sau din străinătate, spre a obţine desluşirile cuvenite şi a introduce 
modificările necesare... 

Înainte de a termina capitolul de faţă, voi mai comunica cititorilor 
câteva veşti îmbucurătoare din Cernăuţi. Cea dintâi este următoarea: în 
Cernăuţi se găseşte un nobil arhitect creştin, care s-a milostivit asupra a 

şase copii orfani evrei, care umblau haimana pe stradă şi trăiau din cerşit; 
el i-a luat la sine şi-i instruieşte gratuit în arta arhitecturii. Persoane de 
încredere mi-au afirmat că va ieşi ceva bun din ei. Acest bărbat distins, 
al cărui nume mi-a scăpat din memorie, din nenorocire, merită să fie 
pomenit, aici, cu laudă, ca un semn îmbucurător al timpului, şi sunt 
sigur că cei mai cumsecade dintre noi vor păstra neuitată amintirea lui. 

Notiţa a doua este privitoare la statistică. În Bucovina sunt 55 
de familii israelite, care trăiesc, exclusiv, din agricultură. Ele nu sunt 
grupate într-un singur loc, ci trăiesc în diferite sate, răspândite printre 
ţărani, cu care trăiesc într-o armonie desăvârşită. Unele din aceste familii 
se scoboară din Evreii care au îmblat cu coarnele plugului, încă sub ma- 
rele Împărat losifal II-lea, când acesta încurajase pe Evrei la agricultură. 
Ele se mai bucură, până acum, de multe privilegii; binecuvântarea şi 
prosperitatea încoronează munca lor”. 


Hronicul mărturisit 
al numelor evreieşti în Bucovina 


Evreii, din postura de negustori ai sultanului sau ai hanului, apoi 
şi din cea de negustori poloni, au tot călătorit prin nordul Moldovei*!, au 
interacţionat cu negustorii suceveni, uneori nefericit?, dar menţionarea 


31 În2 mai 1570, „Haim Cohen şi Avram Mosso, evrei din Constantinopol” sunt 


menţionaţi în zapisul „chibzuitului Frâncul, român din Suceava, căruţaş”, cu care 
aveau o înţelegere pentru un transport de marfă, de la Lvov, la Constantinopole. 
5 „Mărturia negustorilor moldoveni. / Facem cunoscut prin (scrisoarea) de 
faţă că, venind personal în faţa noastră, la reşedinţa noastră consulară, chibzuiţii 
Andreico, Toma, Tedici (Teclici), Romaşco şi Mane din Suceava, precum şi 
Hadgidor din Suceava, Avram din laşi şi Giurgiu din Siret, negustori moldoveni, 
ni s-au plâns nouă împotriva lui Falhek Zelman şi Lazăr, evrei din Vladimiria, 
(anume) că atunci, pe când aceşti negustori moldoveni au mers călare spre Liov, 
la târgul de acum, care se ţine de sărbătoarea Sfintei Agnetha (21 ianuarie), şi 

nominală a evreilor ca arendaşi, negustori, meseriaşi, ba chiar ca agricul- 
tori (deşi pentru scurtă vreme) suceveni şi, ulterior, bucovineni, începe cu 
un oarecare Abraham, încă din anul 1630 (cel care a adus, din Galiţia, pe 
timpul holerei, „leacul pentru holeră”, adică „holerca” sau „holirca”), deşi 
doi călători străin“ îi consemnau încă din anul 1552%, şi continuă, de-a 
lungul veacurilor, dezminţind în parte afirmaţia lui lon Budai-Deleanu, 
care susţinea, în 1813, că „evreii Bucovinei sunt toţi imigranţi din Polonia. 
Sub administraţia militară, ei erau puşi sub o pază aspră şi au fost tolerate 
numai o sută şi câteva familii. Deci, atunci, nu se puteau lăţi; dar de când 
s-a ridicat, aici, un Kreisamt şi Bucovina s-a încorporat la Galiţia, din lipsa 
de îngrijire şi poate şi lăcomia unor funcţionari publici, ţara întreagă a fost 
potopită... / Evreii joacă, aici, acelaşi rol ca în Galiţia, ei se silesc să pună 
mâna pe tot, cu un cuvânt, ei sunt samsari generali”"s5. 


În 7 noiembrie 1630, „Moise Moghilă voievod scuteşte pe evreul 
Abraham din Suceava, arendaşul rachiului mitropolitului, de dările ţării”*€. 


au venit, în târgul Strzelcze, sus-amintiţii evrei le-au luat anumite mărfuri şi 
lucruri, anume: pomenitului Andreico 26 boi, lui Toma 29 boi, lui Teclici 16 
boi, iar în afară de aceea, a dat 8 florini pentru ducerea mărfurilor, lui Romaşco 
6 boi şi a dat două mărci pentru transport, lui Mane 5 boi, lui Hadgidor din 
Botoşani 8 boi, doi florini de aur şi un florin în monedă poloneză, două ţinte, 
iar lui Şirţinca Avram din Iaşi, cu mijloace invidioase, 20 de boi, ca de altfel 
argintul, şi o piele de cerb neprelucrată, lui Giurgiu din Siret 11 boi şi un vas de 
vin moldovenesc. La rugămintea acelor negustori moldoveni, noi am admis ca 
această plângere să fie înscrisă în actele noastre consulare. / Făcut ca mai sus, 
în marţea după sărbătoarea Conversio Sancti Pauli (26 ianuarie 1557)”. 

33 ACADEMIA ROMÂNĂ, Călători străini despre Ţările Române, Il, 
Bucureşti, 1970, pp. 131, 132 

+ Ioan Belsius şi Marcus Bergkowicz, în 8 aprilie 1552, vorbea despre 
„dreptatea (lui Despot Vodă) faţă de tot neamul de oameni care sunt, aici, de 
multe feluri şi de mii de chipuri: armeni, evrei, greci, moldoveni, sârbi, saşi etc.” 
55 BUDAI-DELEANU, ION, Scurte observaţii asupra Bucovinei / 1813, în 
„Bucovina în primele descrieri geografice, istorice, economice şi demografice”, 
Bucureşti 1998, p. 391 

3 DGAS, Suceava/ File de istorie / 1388-1918, |, Bucureşti, 1989, p. 252 

Paul Beke, 1652: „Iar orășenii şi locuitorii ce locuiesc în această 
ţară sunt români, unguri şi saşi, germani şi un mare număr de armeni şi 
bulgari. Şi italieni, poloni, turci şi evrei sunt în număr destul de mare, dar 
ca negustori şi meşteşugari, ei trăiesc altfel decât localnicii. Nu lipsesc 
nici tătarii, care slujesc, pe bani, la curtea domnului şi boierilor. Românii 
şi ungurii, şi unii saşi (ca şi oamenii de alte naţii ce locuiesc aici), se arată 
mai degrabă a fi barbari, decât creştini, şi ca şi cum s-ar deosebi de tătari 
numai prin limbă şi religie. Şi de câte ori le-am făcut vină din aceasta, mi- 
au răspuns strângând din umeri şi plecând ochii: „Aşa am fost noi învăţaţi, 
din anii tinereţii şi până în vremurile acestea. De ce nu vin, în ţara noastră, 
oameni din acei ce ne-ar învăţa alte obiceiuri mai bune ca acestea?”. 

Dacă ungurii şi germanii creştini locuiesc la un loc cu tătarii, sau 
dacă se întâlnesc împreună, nu va apare nici o nepotrivire între ei, în ceea 
ce priveşte hrana, îmbrăcămintea şi felul de trai, decât dacă Creştinul spune 
din gură că el este creştin”. 


În 25 septembrie 1708 (7216), satul Bărbeşti, al căpitanului Apos- 
tol Mihuleţ, trece în proprietatea cămătarului Cerbul Jidovul. 


În 1 martie 1709 (7217), Cerbul Jidov desluşeşte, într-o mărturie, 
întreaga surprinzătoare poveste, pentru acele vremuri, a împroprietăririi 
sale vremelnice cu un sat: „Adică eu, Cerbul Jidovul, scriu şi mărturisesc 
cu acest adevărat zapis al meu, la mâna dumisale, jupânului lon Păladi, 
ce au fost vistiernic mare, precum să se ştie că i-am vândut dumisale ju- 
mătate de sat de Bărbeşti, cu vecini şi cu mori gata şi cu tot venitul, de la 
ţinutul Cernăuţilor, care această jumătate de sat au fost dreaptă moşia a 
lui Apostol Mihuleţ, căpitan, danie de zestre de la soacra sa, şi fiindu-mi 
el dator cu 394 lei, care pentru aceşti bani m-am pârât cu dânsul, 3 ani, 
la toţi domnii, din zilele Măriei Sale, Constantin Duca Vodă, până acum, 
la Măria Sa, Mihai Vodă, şi, de câte ori am ieşit eu cu dânsul la pâră, el 
tot s-au făcut mântuit cu Matei Sturza, cum că sunt banii asupra lui, fiind 
Matei Sturza pribeag în ţara leşească, apoi s-a întâmplat de au venit Matei 
Sturza în ţară şi s-au pârât, de faţă cu Mihuleţ, la divanul Măriei Sale, lui 


3 ACADEMIA ROMÂNĂ, Călători străini despre Țările Române, V, 
Bucureşti, 1973, pp. 276, 277 

Vodă, şi înaintea domniilor lor, boierii cei mari, şi din toată socoteala l-au 
aflat pe Apostol Mihuleţ vinovat şi, după judeţul cel drept al ţării, mi l-au 
dat divanul rămas platnic, ca să-mi dea banii care scriem mai sus, căci au 
umblat tot cu meşterşuguri, şi, neavând Mihuleţ bani, mi-au dat judecata 
volnicie de i-am poprit această moşie, cu tot venitul, până la o zi, ca, de 
nu-mi va da banii la zi, să-i vând moşia cui s-ar afla să o cumpere, şi de 
nu mi s-or împlini banii, câţi scriam mai sus, să-i mai popresc şi din alte 
moşii, unde va avea, şi să le vând, deci, după ce s-au împlinit ziua, iar 
Mihuleţ n-au purtat de grijă ca să-mi dea banii şi au fugit în ţara leşească, 
deci trecând peste zi câteva luni şi după judecata divanului, am scos această 
jumătate de sat de Bărbeşti la vânzare, având şi eu nevoie de datornicii 
mei, deci alţi nimeni nu s-au aflat să cumpere, fără cât s-au aflat dumnealui, 
Ion Păladi, vistiernicul, şi, după tocmeala noastră, precum m-am neguţat 
cu dumnealui, mi-au dat două sute şi 30 lei, bani gata, de m-am uşurat şi 
eu de datornicii mei, de unde am avut nevoie; deci, după ce mi-au făcut 
plată deplin dumnealui, vistiernicul, i-am făcut şi eu dumisale acest zapis 
pe această jumătate de sat de Bărbeşti, ca să-i fie dumisale în veci dreaptă 
ocină şi moşie, cu vecini şi cu mori gata, şi cu tot venitul, şi ca să aibă dum- 
nealui a-şi face ispisoc domnesc de întăritură, de pe acest adevărat zapis al 
meu, care acest zapis l-am făcut dinaintea dumnealor, boierilor celor mari 
şi a celor mici, care s-au iscălit mai jos, însă să se ştie că am întrebat şi de 
rudele lui Mihuleţ, când am scos această pol de sat de Bărbeşti, parte de 
Jos, şi nimeni n-au vrut să cumpere, iar dumnealui, lon Păladi, vistiernicul, 
fiind răzeş cu Orăşeni, satul dumisale, au cumpărat şi această pol de sat de 
la mine, pentru aceea ca să fie moşie în veci, şi pentru credinţă am iscălit 
cu singur, cu mâna mea, jidoveşte, ca să se ştie” 3. 


În 24 iunie 1733, sunt menţionaţi „doi orândari Jidovi ai sfintei 
mitropolii din Suceava, anume Ilie şi Iacob, care se iartă de camănă şi de 
boor, şi alte beleale ce sunt pe cărşme, şi de cei 5 lei de pivnițe... lar Jidovii 
străini, ce ar veni, sau cei de loc să aibă a da 2 bani de şfart orândarilor, 
după vechiul obicei, şi să aibă voie a vinde” *. 


5 BALAN, Teodor, Documente bucovinene, III, Cernăuţi, 1937, pp. 146, 147 
5 BALAN, Teodor, Documente bucovinene, V, Cernăuţi, 1939, p. 154 

„Adică noi, târgoveţii moldoveni şi armeni, făcut-am scrisoarea 
noastră la mâna lui losăp jidovul, precum fiind loc gospod aice, la Suceavă, 
şi mergând losăp jidovul la dumnealui, medelnicerul Lupul Balş, ca să-i 
dea un loc de dugheană, de 2 stânjeni pol, dumnealui ne-a chemat pe toţi 
târgoveţii şi am mers cu dumnealui, şi i-a dat loc să-şi facă dugheana, ca 
să se hrănească, că târgul este slobod şi loc gospod. 

Ce noi i-am făcut această la mâna lui losăp, ca să-şi facă dugheana, 
şi l-am învoit cu tot târgul, că este om bun şi dă bijmar. Şi alţii să nu se 
amestece, că acela este loc gospod, că aşa a socotit şi dumnealui, medel- 
nicerul Lupul Balş. 

Pentru credinţă, am pus şi pecetea târgului, noi, toţi târgoveţii. 

Vălet 7254 (1746) iulie 9%. 


În 12 octombrie 1756 (7265), cercetarea ordonată de Racoviţă 
Vodă constată că biserica Sf. Dimitrie din Suceava, „mai înainte vreme, 
avea ajutor cu târgul boilor din Suceava, (care) se făcea din jos de Sf. 
Dimitrie, în capul uliţei şi dughenele jidoveşti, câte erau pe locul bisericii 
Sf. Dimitrie, cum şi pe locul domnesc, da câte doi lei de dugheană bes- 
men la biserică şi, cu acei bani, se chivernisea trebuinţele sale, iar de la o 
vreme, încoace, prin mijlocirea Armenilor din Suceava, s-au mutat târgul 
boilor, din sus, în capătul uliţei din deal, lângă biserica armenească, şi Sf. 
Dimitrie a rămas lipsită de besmenul locului, de care lucru, înştiințându- 
mă, domnia mea n-am suferit strâmbătate sfintei biserici şi am hotărât, 
cu această carte a domniei mele, ca târgul boilor să de facă din jos de Sf. 
Dimitrie, în capul uliţei, unde s-a făcut, iar de biserica armenească să fie 
lipsit târgul, şi Jidovii ce au dughene pe locul bisericii, cum şi pe locul 
domnesc, să aibă a da besmenul pentru loc, câte doi lei de dugheană pe 
an, şi asupra acestui venit am rânduit ca să fie om din partea sfinţiei sale, 
părintelui mitropolitului ţării, ca să ia banii de pe la Jidovi şi să cheltuiască 
la trebuinţele sfintei biserici, şi ca să stea hotărârea aceasta păzită şi nestră- 
mutată, iată că poruncim vouă, ispravnicilor ținutului de Suceava, să grijiţi 
ca să se facă ştire tuturora, ca să meargă cu boii lor la locul vechi, din jos 
de biserica Sf. Dimitrie, în capul uliţei, şi nimeni să nu cuteze a merge în 


10 DGAS, Suceava/ File de istorie / 1388-1918, |, Bucureşti, 1989, p. 375 

sus, în capul uliţei din deal, lângă biserica armenească”. 


În 6 mai 1759, într-o carte domnească a lui loan Teodor Callimachi, 
care întărea hotărârea boierilor care au cercetat pricina dintre târgoveţul 
sucevean Vasile Pădure şi Sandală Aslan, este menţionat ca partener de 
afaceri, în comerţul cu lână, al soţului Sandei, Dumitraşcu medelnicer, 
Leiba jidovul“”?. 


În 27 ianuarie 1760 (7269), se emite cartea de judecată în pricina 
dintre „Ghenadie, egumenul de Homor, şi Haim jidovul, orândarul satului 
Dersca... pentru pagubă produsă moşiei mănăstirii, prin părăsirea morii, 40 
lei reparația morii şi a iazului şi 18 lei venitul morii pe un an şi jumătate”. 
În cele din urmă, Haim a fost obligat să plătească doar „22 lei, pentru care 
i s-au reţinut două vaci” %. 


În 8 octombrie 1760 (7269), conform unei mărturii a lui Constantin 
Cogălniceanu, fost mare stolnic, târgoveţii au înaintat o jalobă lui Grigore 
loan Calimah Voievod, în care mărturisesc că, „târgul rămânând, un timp, 
pustiu, fără locuinţe omenești, s-au adunat oameni, între ei şi străini, făcân- 
du-şi case şi dughene, dar nu pe locul unde fusese târgul de mai demult, ci 
mai sus, anume de la curţile domnești, în sus, alături cu biserica domnească 
de la Sf. Dimitrie şi mai în sus de biserica armenească. Ziua de târg s-a fixat 
pe Joi. Dar venind târgoveţi mulți, s-a întins locul târgului în sus, târgul 
vechi rămânând pustiu”. După cercetări domneşti la faţa locului, „târgul 
vitelor s-a stabilit să rămână acolo unde fusese totdeauna; anume, de la 
biserica Fetelor, asupra malului Sucevii, pe lângă casa armeanului Piele 
Albă, pe lângă gardul bisericii Sf. Dimitrie. Mulţumiţi fiind târgoveţii, 
Moldoveni, Armeni şi Jidovi, care au dughene pe piaţă, s-au obligat să dea 
bisericii Sf. Dimitrie, pe an, câte 30 oca de ceară, de Sfântul Dimitrie şi de 
Paşti, de fiecare dată tot câte 15 oca. Sunt menţionaţi: pivniţa Ţicăi, Jidovul 
Aron, Solomon, starostele de Jidovi, uliţa Ponii, fântâna domnească, casa 


+1 BALAN, Teodor, Documente bucovinene, V, Cernăuţi, 1939, p. 150 

+  DGAS, Suceava/ File de istorie / 1388-1918, 1, Bucureşti, 1989, p. 402 

%  DGAS, Din tezaurul documentar sucevean / 1393-1849, Bucureşti, 1983, 
p. 334 

lui Gheorghiţă Ghiţescul, pivniţa lui Barbalată, dughenele zarzavagiilor 
Constantin şi loniţă Foti, dugheana lui Constantin Băcalul, casa Aniţei 
Trencoaiei, Armeanul Ivan, crâşma şi pivniţa vornicului Balş, Armeanul 
Piele Albă, uliţa târgului, uliţa datornicilor, bogasăeri, mătăsari, blănari, 
abăgeri, căldărari, ciobotari, opincari, tălpălari, sărari, olari, steclari, păs- 
cari, păităriţe” *. 


În 1 februarie 1761, starostele evreilor din târgul Sucevei era 
Solomon, care, „împreună cu soţia mea, Bunia, şi cu copiii mei, Leba, 
Chaja, Finca şi Sora”, vindea episcopului de Rădăuţi, Dosoftei Herescu, 
„aici, în Suceava, o pivniţă de piatră, care pivniţă am răscumpărat-o de 
la domnul Costin Șeptilici şi fratele acestuia, domnul Ştefan Şeptilici, şi 
cumnata acestora, Caterina, femeia domnului loan Şeptilici. Deoarece 
această pivniţă era foarte ruinată, a trebuit să cheltuiesc mulţi bani pentru 
repararea acesteia, pe care pivniţă eu am clădit chiar o casă, şi această 
pivniţă, împreună cu casa, se află pe locul târgului vitelor, foarte aproape 
de pivniţa Burdujenilor, către răsărit, şi aproape de casa aparţinând popii 
loan Blanari... Această pivniţă, împreună cu casa, apoi locul aparținător 
de aici, care este în lungime de 18 stânjeni şi de 12 stânjeni în lăţime”. 


În 2 iulie 1761, în ispisocul voievodului loan Grigore Calimach, 
cu valoare de orânduială a târgului Sucevei, evreii sunt consacraţi ca o 
comunitate deja importantă a Sucevei („„şi, mergând, acolo, a strâns pe toţi 
târgoveţii de faţă, atâta moldoveni, cât şi armeni şi jidovi”), două repere 
importante ale centrului comercial al aşezării fiind reprezentate de locu- 
inţele unor evrei: „Şi, de acolo, în jos, pe uliţa târgului, au socotit să fie la 
zilele cele de târg neguţătorii bogasieri, mătăsari, blănari, abăgeri, jidovi 
şi armeni, ce vin cu marfă de la Botoşani şi de la Roman sau de aiurea, 
şi să întindă marfa lor în faţa târgului, la uliţă, în dricul dughenelor din 
capul târgului, de unde au pus piatră, până în dugheana lui Aron jidovul, pe 
amândoi părțile târgului, unde s-a pus, şi acolo, în răspântie, stâlp de piatră. 

De acolo, înainte, tot uliţa, în Jos, asupra Curţilor Domnești, din 
dugheana lui Solomon, starostele de jidovi, şi în poarta mănăstirii Sfeti 


+ BALAN, Teodor, Documente bucovinene, V, Cernăuţi, 1939, p. 151 
+5 DGAS, Suceava/ File de istorie / 1388-1918, 1, Bucureşti, 1989, p. 404 

Dumitru, să fie cu marfa lor lipovenii, căldărarii, ciobotarii, opincarii, tăl- 
pălarii, sărarii, până în capul târgului din jos, dinaintea pivniţei Mitropoliei, 
unde au pus, şi acolo, stâlp de piatră”. 


În 12 februarie 1763, câţiva epitropi ai bisericii sfântului Dumitru 
cereau voievodului ca „o bucată de loc domnesc ce este împotriva biseri- 
cil, ce s-a numit Ograda Domnească, lângă curţile domneşti, ca să fie sub 
stăpânirea bisericii şi, fiind 15 case jidoveşti şi creştineşti pe acea bucată 
de loc, care este şi faţa uliţei târgului... să dea acei locuitori, pe an, să fie 
de chiverniseala bisericii”. 


În 10 aprilie 1766, ca urmare a plângerii episcopului de Rădăuţi, 
Dositei Herescu, împotriva „abuzurilor făcute de cârciumarii evrei din 
Câmpulung Rusesc”, Grigore Ghica Vodă porunceşte să se „scoată evreii 
şi să se ridice cârciumile lor din sate, lăsând numai câte una în fiecare sat, 
în care să vândă răzeşii, cu rândul, punându-și cârciumari din creştini” *%. 


În 1772, la Cernăuţi, trăiau evreii: starostele Lazor, Volva, Leiba 
croitor, Haim argintar, Leiba, Bercul croitor, losip, David, Mihăl — cumnatul 
lui David, Buţom croitor, Solomon — fiul lui Moşcul, lanul — fratele lui 
Solomon, Moisa, Iţcul, Ştrule — fiul lui Gitulei, Hercul — fiul lui Moşcul, 
Meer din mahala, Şmil zlătar, Moşcul, David - fiul lui Moşcul, Moşcul din 
Conceşti, Solomon dascălul (învățătorul), Volva, Leiba din Boian, Marcu 
dascălul, Zaharia, Herţi, lancul covrigar, David Şcolnic, Şmil covrigar, 
Leiba covrigar, Herşcul covrigar, Şulum din laşi, Herşcul a Cocăi, Avram 
din Boian, Șmil, Ițic a Țapsii, Bercul a Ruhlii, David a Jidanii, Iţcul, Vol- 
va a Marinii, lancul — fiul lui Lazăr, Mair a Mariei, Ursul gălăţan, Șloma 
hotincean, losip fiul lui Şmil, Lazăr, Şaul, Buium, Țal a Malcăi, Aron fiul 
lui Lazar, Leizer, Haim din laşi, lancul croitor, Zaharia, Herşcul, lancul 
Novac, Leizer Leliţa, Leizer — cumnatul lui Aron, Șulle fiul Gimlii, losip — 
cumnatul lui Aron, Avram fiul lui Solomon, David, Solomon, Heler, Faibir 


1 DGAS, Suceava / File de istorie / 1388-1918, |, Bucureşti, 1989, p. 409 

+1 DGAS, Suceava / File de istorie / 1388-1918, |, Bucureşti, 1989, p. 412 

croitor, mil, Herşcul a Zăldii, losim fiul lui Lazar, Ştrule Haham, Oron 
fiul lui Lazar, Herşcul fiul lui Lazar, Moşcul, Mihal — cumnatul lui David, 
Hercul Băilii, lancul Băilii, Avram Țimbalar, Simcul, Solomon Caşcaval, 
Bercul lui Moşcul, Iosip, lancul, Herţa, Şulom ieşean, Maer, lancul, Leiba 
Haham, David ceauş, Eni ceauș, Iosip croitor, Herşcul velnicer şi Lazor”, 
lor adăugându-i-se Hercul orândar în Roşia”. 


Recensământul lui Rumeanţev*!, din 1772-1773, înregistrează la 
Vijniţa pe evreii: lacăr sin Lazăr, lacob Şkolnik, Haim sin losip, Marko 
Snetinski, Şmil sin Marko, Rabin Haham, Iţko sin Moşko, Avram Kara- 
beniuk, Avram sin Moşko croitor, Peisik sin Leibii, Maer, Șmil sin lancul, 
lancul Kulski, Zelman sin Şlomii, lancul sin Leibii, Berko sin Avram, 
Aron Șkolnikul, Berko Pikir, Leiba, Hanciul, Zelman Oezerivski, Urko 
sin Moşko, David sin Iţko, Avramko sin Iţko, Avramko velnicer, David, 
Şloim velnicer, Avram sin Izdrail, Fişel Şkolnik, Șimşim sin Biinik, Şmil 
Kolomiiski, David Gidano, Veiniş Osaţ, Berko velnicer, Keţlo sin Berko, 
Iţko Deliţa, losip Avram, Leiba Hamciuk, Lesman Șkolnik, Davitko sin 
Kilman, $milo sin David, Zolman sin Berciul, Borox ciupicar, Sămen sin 
Silim, Morko sin Iţko, Periţi sin Nosâm, Nosâm sin Avram, losip Kuţki, 
Iţko sin Avram, lacob ciobotar, Boium Zlonik, Borih sin lankul, Şulim 
croitor, Avram Piker, Maiurko Piker, Haim sin Lohman, Marko sin Haim, 
Iosip sin Oroniuk, Naşko ot Kutor, Iţko sin Avram, lona Krimar, Gelman 
sin Șmil, Iţko sin Strule, Moşco de la Kosov, Mindel dascalul, Maiurko 
Skinik, Samson croitorul, Maiur Șkolnikul, Mordko sin Leiba velnicer, 
Gerşin David şi Leiba sin Şolom. 


1772, Bănila de Jos pe Ceremuş (2 jidovi, Froim şi Herşko), Bă- 
nila de Sus pe Ceremuş (4 jidovi, lancul, Iţko, Froim şi Moşko), Bărbeşti 
(4 jidovi, Kilma, Herşko, David şi Simon), Berhomete pe Prut (1 jidov, 


+ ACADEMIA din RSS Moldova, Moldova în epoca feudalismului, vol. VII, 
Chişinău, 1975, pp. 370, 371 

Saul), Bobeşti (2 jidovi, Şimon şi lon Botezatul velnicer), Boian (2 jidovi, 
Strul şi Zeilic), Boianciuc (jidovi, lanko, Kelman şi Iţko), Borăuţi (1 jidov, 
Iacob), Braşca (1 jidov), Broscăuţii Vechi (1 jidov, Herşko), Buda Mare 
(1 Jidov, Froim), Buda Mică (1 jidov, Iţcu), 


În 1774, târgul Siret avea 67 familii, din care 8 familii de evrei, 
numărând 43 persoane (rabin era Menasse Schillinger, socrul lui Abraham 
Kapralik, evreul care a construit prima casă de piatră cu etaj în Siret), iar 
în 1775, când ţinea de Ocolul Berhometelor, Siretul avea 2 mazili, 5 popi 
şi 65 familii, din care 15 familii evreieşti, cu 73 de suflete. În 1784, Siretul 
avea 274 familii, din care 18 familii de evrei, cu 61 de suflete (35 bărbaţi 
şi 26 femei), reprezentanţii evreilor fiind, conform unei petiţii din 1783, 
Berl Avraam şi Wolf Itzig. „Siretul este un orăşel locuit doar de câţiva 
evrei şi, altfel, numai de ţărani, ceea ce lasă să se presupună existenţa 
unei populaţii trecute mai numeroase, în prezent însă trebuie considerat 
cel mult drept un târg”?. 


În 1775, printre cei 179 ţărani ai Sadagurei, se numărau şi agricul- 
torii evrei Greif, Runes, Fischbach, Rubel, Grauer şi Lande. 


13 februarie 1775: „Noi, târgoveţii din Suceava, care mai jos 
ne-am iscălit, dat-am mărturia noastră la mâna dumisale, jupânului Con- 
stantin Pantază, cupeţ din Suceava, pentru că, trăgându-l Aron jidov pe 
dumnealui la judecată, pentru un loc ce arată Aron că este al lui, pe care loc 
dumnealui, Constantin Pantază, avea dughene făcute, care locul acela este 
pe ţintirimul bisericii lui Sfeti Dimitrie făcute acele dughene, şi, adevărat, 
Aron a avut o dugheană făcută pe acel loc, care acea dugheană a lui Aron 
nu era mai mare decât un stânjen şi jumătate, care Aron avea tocmeală cu 
preoţii bisericii de da bezmăn, pe an, câte 2 lei, după cum arată şi zapisul 
lui Aron, ce este dat la mâna preoţilor bisericii 

Şi la acea vreme, fiind biserica hpsită şi neavând nici un venit, şi 
descoperită, şi rămânând şi la mere stricăciune, fiind mitropolit Preasfinţia 
sa părintele Iacov, s-au făcut milă şi au îndemnat pe creştinii de obşte şi au 
acoperit sfânta biserică, dând şi voie la negustorii străini creştini ca să-şi 


* SPLENY, Descrierea districtului Bucovinei, 1775, al. 55, p. 52 

facă dughene pe locul bisericii şi să dea havaet locului, să aibă biserica 
venit, fiind mult trebuincios bisericii. 

Şi prostindu-se Preasfinţia sa părintele Iacov, a încăput mitropolit 
la laşi Preasfinţia sa părintele Gavril. Şi auzind Preasfinţia sa, de această 
biserică domnească, că este la multă lipsă şi înştiinţându-se că au jidovii 
dughene pe locul bisericii, a arătat Măriei Sale, lui vodă, fiindcă Preasfin- 
ţia sa n-a primit ca să aibă jidovii dughene pe locul bisericesc, una — de 
nici havact ce nu-l da bisericii, şi al doilea — pentru faptele şi scârnăvie ce 
făceau asupra bisericii. 

Şi Măria Sa vodă, auzind, îndată a trimis luminata carte a Măriei 
Sale la arhimandritul Calistrat... dichiu şi la ispravnicul Gheorghe vel 
şătrar, care Sfinţia sa, părintele dichiul, şi dumnealui, ispravnicul, luând 
cartea, care carte este de faţă, au poruncit şi au ridicat dughene de pe lo- 
cul bisericii, ducând dugheana întreagă lângă casele tatălui lui Aron, lui 
losăp, fiindcă acele case şi cu acea dugheană au fost preţăluite de noi, de 
târgoveţi, fiind losăp, tatăl lui Aron, dator dumisale, Constantin Celibăului, 
s-au prețăluit 300 lei casele, iar dugheana 15 lei nu făcea, fiindcă au tras-o 
oamenii cu funiile, întreagă, şi au pus-o lângă casele tatălui lui Aron, şi 
rămâne locul bisericii deşert. 

Dumnealui, Constantin Pantază, a cerut voie de la epitropul bise- 
ricii de şi-a făcut dugheană, ca să dea havaet câte 12 lei, pe an, bisericii, 
fiindcă acel loc, unde a fost dugheana jidovului, este al bisericii” %. 

Aron, care în 13 februarie 1776, deja era starostele evreilor („„Eu, 
Aron jidov, staroste de jidovi”), deşi a pierdut procesul, a scos-o la liman, 
până la urmă: „Şi pentru aceasta am stătut la pace, şi ne-am învoit, şi ne-a 
dat jupân Ivanciul“ patruzeci şi cinci lei pentru dugheană, ca să nu fiu 
păgubaş nici eu, nici biserica să se mai supere a mai cere eu ceva pentru 
dugheană sau pentru loc” %. 


În 1777, la Storojineţ s-a stabilit evreul Moise Blaukopf, cel care 
avea să se ocupe cu gestionarea veniturilor de stat din întreaga Bucovina. 


5 DGAS, Suceava / File de istorie / 1388-1918, I, Bucureşti, 1989, pp. 445, 
446 

Nepotul său, fiul lui Fishel Blaukopf, Izchak Josef Blaukopf, născut la 
Storojineţ, în 14 ianuarie 1858, avea să ajungă adjunctul primarului Cer- 
năuţilor, dr. Alois cavaler von Tabora, între anii 1877 şi 1898. 

În 1828, avea să se stabilească la Storojineţ evreul Markus Anhau- 
ch, comerciant din Lvov, al cărui fiu, Salomon Anhauch, a fost primul evreu 
care a beneficiat de dreptul de a avea proprietăţi agricole în Storojineţ, ca 
urmare a decretului imperial din 2 decembrie 1865. 

Comunitatea evreiască din Storojineţ a ajuns atât de puternică, 
datorită afacerilor pe care le dezvolta, încât, în 1890, primar al orăşelului 
a devenit farmacistul Philipp Fuellenbaum, următorul primar fiind, după 
mutarea farmacistului la Cernăuţi, avocatul Isidor Katz, sub conducerea 
lui ajungând Storojineţul să fie recunoscut drept oraş, în 1898, cu prilejul 
sărbătoririi jubileului de 50 de ani de domnie al împăratului Francisc Josif. 


În 24 februarie 1782, Leibel Roşu, evreu din Siret, schimba, cu 
Ilie Racocea, o casă a sa, cu pământ în jur, şi o vacă, pentru o casă a lui 
Racocea, cu nr. 153 şi pământul din faţa casei respectives*. 


În 1780, este menţionat un evreu câmpulungean, care încearcă să 
concesioneze nişte terenuri de la stat, Isak Abraham, dar afacerea eşuca- 
ză. Pentru că nu reprezentau o comunitate, evreii din Câmpulung plăteau 
impozitele, în baza brevetului din 27 mai 1785, comunităţii evreieşti din 
Suceava, situaţie care continuă şi după 24 aprilie 1794 (până în 1859), 
când cererea evreilor câmpulungeni Lazar Hopke, Isak Hausierer, Lazar 
Openauer, Simon Hausierer, Salomon Brinschik, David Schlefer, Aron Un- 
terhaner, Avraam Apter şi Jakob Trassler a fost respinsă de autorităţi. De-a 
lungul timpului, din rândurile evreimii câmpulungene s-au ridicat avocaţii 
S. Hutmann, Ignaz Raschkes, Samuel Terner, Friedrich Pichler, M. Heyer, 
David Koppelmann, Rudolf Marian, Jakob Bar, Friedrich Haas, Maximilian 
Koch, Jakob Schneider, Jonas Feyer, dr. Schmidt (fratele celebrului tenor 
Joseph Schmidt), Rosner din Vama, Moses Kimmelmann, Benno Schieber, 
Jaques Schieber, Rudolf Medilanski, Saul Kern şi Max Kern, medicii Jakob 
Mehlmann, Theodor Mehlmann, Josef Harth, Heine Harth, Schajowitz, 


5 DGAS, Din tezaurul documentar sucevean / 1393-1849, Bucureşti, 1983, 

J]. Sobe, Bernhard Friedl, Berl Merdler, Niederhoffer, Hauslich, S. Klein, 
N. Nadler, M. Wassermann, Salome Mischel-Gruenspan, Salome Wohl, 
stomatologii Josef Glasberg şi Jakob Geisinger, bancherii Josef Harth, Leib 
Schlaeffer şi fiul lui, David, industriaşii: Siegmund Picker, Julius Kreindler, 
Arkadius Bar, Adolf Gelber, Meier Kissmann, Baruch Sternschuss, fraţii 
Leon şi Sami Reichmann, Tobias Kern, morarii Leib Schlacffer, Jossel 
Tarter, Jean Bercovici şi Mendl Wassermann, precum şi proprietarii de 
restaurante, cafenele şi cofetării Osias Einhorn, Naftali Bleiweiss, fratii 
Rostower, Abraham Lehrer, Wolf Sobe, Osias Moise Schneider, Jossel 
Mee, Samuel Spetter, Salomon Spetter, David Besner, Schmiel Wagner, 
Nutzi Hirschhaut, Koppel Schlaffer, Moise Glasberg, Avraam Kreisel, 
Carl Meth, sau berarii Mizzi Schieber, fraţii Distelfeld şi Bruno Katz. 
În lagărele din Transnistria au murit, printre alţi evrei câmpulungeni, şi 
medicii Hammer, Hermann Holdengraeber, Simche Schaechter şi Fischl 
Siegel, şi farmacistul Albin Schnarch. 


1782, 17 iulie, Inochentie, egumenul Voroneţului, arendează 
evreilor Marco din Suceava şi Solomon din Gura Humorului, pe timp de 
un an, satele din vecinătatea Bucşoaiei, cu excepţia acestuia din urmă. 


În 12 aprilie 1782, „Zelic jidov din Sniatin” comunica, în scris, 
că ar fi vândut doctorului Tiberius Gutter, pentru 15 lei, „o casă în târgul 
Sucevii, lângă casele dumisale, secretarului Nanii, numai drept peste drum, 
mai la vale, care casă este făcută pe loc împărătesc” *, iar doctorul Gutter 
(Cuter, în înscrisurile vremii) „îndată au şi făcut casă bună pe locul casei 
ce-au cumpărat, i s-au dat şi loc de grădină lângă casă, tot din locul împă- 
rătesc”, pe care doctorul l-a şi îngrădit, după cum rezultă şi din mărturia 
evreilor suceveni Seelig Mortcho, Berl Manascha şi Mendel Herschels. 


În 1785, în Suceava trăiau evreii: croitorul Isak Abraham şi mais- 
trul franzelarul Johann Darfber (pe Uliţa Poni), Leibel Grihmann, Taube, 
Joseph Schmil, tăbăcarul Ursu Manases, Chaya Naftuly şi lacob Lazăr (pe 
Uliţa Mare), lacob Mosco, Rifea Mendel, Jenkel Sulem, văduva Manze, 


37 DGAS, Suceava / File de istorie / 1388-1918, I, Bucureşti, 1989, p. 464 

Aron Leibel, losef Selig, Leibel Selig, David Moises, Lazăr Iosip şi Leibel 
Solomon (lângă Piaţă), Moises Kitzinger, Selig Kalman, Schmil Kleinri- 
chter (la Fântâna Doamnei, lângă mănăstirea Sf. loan cel Nou), croitorul 
Abraham având casă pe teritoriul mănăstirii“. 


Pentru că nu reprezentau o comunitate, evreii din Câmpulung plă- 
teau impozitele, în baza brevetului din 27 mai 1785, comunităţii evreieşti 
din Suceava, situaţie care continuă şi după 24 aprilie 1794 (până în 1859), 
când cererea evreilor câmpulungeni Lazar Hopke, Isak Hausierer, Lazar 
Openauer, Simon Hausierer, Salomon Brinschik, David Schlefer, Aron 
Unterhaner, Avraam Apter şi Jakob Trassler a fost respinsă de autorităţi. 

De-a lungul timpului, din rândurile evreimii câmpulungene s-au 
ridicat avocaţii S. Hutmann, Ignaz Raschkes, Samuel Terner, Friedrich 
Pichler, M. Heyer, David Koppelmann, Rudolf Marian, Jakob Bar, Frie- 
drich Haas, Maximilian Koch, Jakob Schneider, Jonas Feyer, dr. Schmidt 
(fratele celebrului tenor Joseph Schmidt), Rosner din Vama, Moses Kim- 
melmann, Benno Schieber, Jaques Schieber, Rudolf Medilanski, Saul 
Kern şi Max Kern, medicii Jakob Mehlmann, Theodor Mehlmann, Josef 
Harth, Heine Harth, Schajowitz, ]. Sobe, Bernhard Friedl, Berl Merdler, 
Niederhoffer, Hauslich, S. Klein, N. Nadler, M. Wassermann, Salome 
Mischel-Gruenspan, Salome Wohl, stomatologii Josef Glasberg şi Jakob 
Geisinger, bancherii Josef Harth, Leib Schlaeftfer şi fiul lui, David, in- 
dustriaşii: Siegmund Picker, Julius Kreindler, Arkadius Bar, Adolf Gelber, 
Meier Kissmann, Baruch Sternschuss, frații Leon şi Sami Reichmann, 
Tobias Kern, morarii Leib Schlaeffer, Jossel Tarter, Jean Bercovici şi 
Mendl Wassermann, precum şi proprietarii de restaurante, cafenele şi 
cofetării Osias Einhorn, Naftali Bleiweiss, fratii Rostower, Abraham 
Lehrer, Wolf Sobe, Osias Moise Schneider, Jossel Mee, Samuel Spetter, 
Salomon Spetter, David Besner, Schmiel Wagner, Nutzi Hirschhaut, Koppel 
Schlaftfer, Moise Glasberg, Avraam Kreisel, Carl Meth, sau berarii Mizzi 
Schieber, fraţii Distelfeld şi Bruno Katz. 

În lagărele din Transnistria au murit, printre alţi evrei câmpulun- 
geni, şi medicii Hammer, Hermann Holdengraeber, Simche Schaechter şi 


*  DGAS, Suceava / File de istorie / 1388-1918, |, Bucureşti, 1989, pp. 487- 

Fischl Siegel, şi farmacistul Albin Schnarch. 


În 1787, conform tabelelor întocmite de Pitzelli şi reproduse, în 
finalul monografiei sale, de Alexandru Bocăneţu, printre cernăuţenii „de 
viţă veche”, pe care ocupaţia imperială îi certifică, se numără şi evreii: 
Sandel Moise, Şmil (cumpărase de la Ion Roşca), Hana lossel, David şi 
Leiser — fiii lui Morciu, Şmil Israel Vorhaus, Schmull, Lobel Seide, Elik 
Lazăr, Mordko lossel, lossel Hersch, Herschel Chaim, David Chaim, Şloi- 
me — fiul lui lankel, Moise Lazar, croitorul Skavinschi, Mayer Herschel, 
Isak $mul, evreul Iacob, evreul Habasiecwicz, etc. 


În 1787, lângă Ciudei, s-a întemeiat localitatea germano-evreiască 
Huta Nouă. În Ciudei şi în Huta Nouă au trăit, permanent, după 1848, câte 
vreo 500 de evrei, cele mai importante personaje fiind Mendl Gottesmann, 
Pinkas Scheuer, deputatul Moise Schwitz, Avraam Srul Knauer, Chaim 
Laufer, Moise Gruenberg, dr. ]. Ruhdoerfer, Moise Schuler, Chaim Singer, 
Josef Leib Herschmann, Mordko Weisselberg, Benjamin Druckmann, 
Schloime Schaerf, Salomon Singer, S. Druckmann, Juda Leib Stettner, 
Seide Koffler, medicii Sandberg şi Menezel, precum şi rabinii Josef Sch. 
Babad şi Mordko Horowitz. 


În Rădăuţi, s-au stabilit, în 1803, sosind din Boemia, familiile 
evreieşti Harth, Herzberg, Goldschlăger, Gew6lb şi Herer. 


Prima nuntă evreiască la Rădăuţi s-a desfăşurat în 1807, când s-au 
căsătorit lacov Gerbel şi Ester Zăhler, amândoi veniţi din Galiţia. 


În 1813, evreii Salomon Rudich, M. Koffen şi Mihel Rudich preiau 
şi modernizează, la Solca, fosta fabrică de bere a călugărilor solcani“. 


În 17 februarie 1824, la Suceava, Israel şi Tauba Lenzer obţin 
un extras de carte funciară, pentru casa lor din Strada Mare, intabulată în 
1804 pe numele Israel şi Chaja Lenzer şi evaluată, în 1815, la suma de 


* TACOBESCU, MIHAI, Din istoria Bucovinei, vol |, Ed. Academiei Române 
1993, p. 238 

15.990 de guldeni“!. 


În 4 octombrie 1826, la Huta Veche trăia Şmai Laibel, care îi scria 
ecleziastului Putnei, Lavrentie Chirilescu“?. 


În 1830, a fost construită prima sinagogă din Rădăuţi, numită, 
după numele fondatorul ei, „Eli Gewâlb Shul”. Şi tot în 1830, a fost 
înfiinţată şcoala evreiască pentru copii săraci, de Joine Grabsheid şi de 
Dawid Gropper. 


În 1840, la Siret trăiau familiile evreieşti Achner, Atlas, Beral, 
Brecher, Burstyn, Delfiner, Fleischer, Gredinger, Horowitz, Kapralik, 
Kliffer, Schaftfer, Schreiber, Tamler şi Wagner. 


Între anii 1839-1842, comunitatea evreiască din Boian se întăreş- 
te, ajungând, în 1880, la 781 evrei, dintr-un total al populaţiei de 5.227 
locuitori, rabin fiind fiul Marelui Rabin de Sadagura, Jizchak Friedmann. 
La începutul secolului XX, stăpâni ai celor mai mari moşii din Boian erau 
Motio Gottesmann şi Schmiel Metsch. Evreii aveau un viceprimar, pe 
Avraam Retter, doi farmacişti, Gottesmann şi Benedikt Sternberg. Școala 
evreiască a fost înființată de profesorul Efraim Seidmann, iar o profesoară 
evreică, Berta Schecht Zuflucht, preda la şcoala elementară românească. 
În 1889, s-a construit, la Boian, şi o sinagogă. În timpul primului război 
mondial, Boianul a fost distrus în întregime, şi ca urmare a luptelor în- 
verşunate, de pe linia Boian-Mahala-Rareancea- Toporăuți, dar şi datorită 
vandalismelor provocate, începând cu 23 august 1914, când au intrat în 
Boian, de ostaşii ruşi, care au jefuit prăvăliile evreieşti, au profanat şi jefuit 
de odoare biserica „Adormirea Maicii Domnului” şi au dat foc orăşelului. 
O mie de familii din Boian au fost deportate în Rusia, în regiunile Astrahan 
şi Saratov. Planul de reconstrucţie a Boianului a fost întocmit de rabinul 
Izchak Friedmann, care a murit în timpul războiului. În iulie 1941, după 


si! DGAS, Din tezaurul documentar sucevean / 1393-1849, Bucureşti, 1983, 

intrarea trupelor române în Boian, localnicii i-au îmbrâncit, în piaţa sa- 
tului, pe cei 80 de evrei, care mai rămăseseră în localitate, toţi fiind ucişi 
de ostaşii români şi aruncaţi într-o groapă comună, unde au zăcut până în 
1976, când osemintele nevinovaţilor martiri au fost strămutate la Stroieşti. 


În 1845, medicul evreu E. Beilich deschide primul sanatoriu 
particular din Solca“. 


În 11 ianuarie 1847, la Suceava, negustorii evrei Chaia Naftuly 
Traubeshin şi copiii ei, Berl Moldauer şi Naftuly Weimbach, împreună cu 
copiii lor, obţin un extras de carte funciară, care consemnează la active: o 
casă, pe care o avea în 18 iulie 1785, moştenită de la soţul ei, dar constru- 
ită pe locul lui Ioniţă Foti, loc pe care îl cumpărase Chaia în 29 februarie 
1789; casa se învecina cu cea a evreului Lazar, cu Uliţa Mare, spre sud, şi 
cu Uliţa Veche, spre nord. Pe locul cumpărat, fiii Chaei, Berl şi Naftuly, 
au construit două pivnițe, apoi şi case“. 


În 16 iunie 1848, memoriul oraşului Suceava, adresat Comisa- 
riatului Ținutal Cezaro-Crăiesc era semnat şi de electorii evrei Nathan 
Steiner, Solomon Barber, Leibuka Barber, Moises Brujer, Hersch Stamper, 
Hersch Barber, Gitmann Haldner, loseph Bergern, S. Lasar Rosenfeld şi 
Carl Fridmanan“5. Acestora li se alătură, pe un memoriu din 16 iunie 1848, 
adresat Prezidiului Provincial al Galiției“, Many Rukenstein, lakob Weis- 
ler, lacob Feischel Beiner, Chaim Kramer, Abraham Judel, Moses Kramer, 
lankel Kloper, Efraim Rukenstein, losef Kahan, Izig Ettell, Dawid Bunie, 
Simon Feldstein, Joseph Schmid, Abraham Meth, Karl Storck, Fridrich 
Runie şi Georg Barbier. 


În 1848, „la sărbători, bărbaţii îmbrăcau caftane lungi, iarmurcă 
de mătase şi pălărie de catifea, iar în picioare — pantaloni strâmţi, până la 


6% GAZETA BUCOVINEI, Anul II, nr. 10, Duminică 2/14 Februarie 1892, p. 3 
4 DGAS, Din tezaurul documentar sucevean / 1393-1849, Bucureşti, 1983, 
pp. 623, 624 

genunchi, şi colțuni albi. 

Fetele purtau cordele cusute cu fir de aur şi de argint, caţaveică cu 
blană, iar pe cap, de la tâmple, în sus, aveau nişte coarne de argint, groase 
de un deget şi lungi de o şchioapă; grosimea şi lungimea lor atârna de la 
avuţia celei ce le purta. 

Astfel îmbrăcaţi, ieşeau, în sabăş sau în alte zile de sărbători, să 
se plimbe pe stradă”. 


În jurul anului 1850, în târguşorul Stăneştii de Jos, în care se sta- 
biliseră şi multe familii evreieşti, David Melzer deschisese o făbricuţă de 
săpun şi de lumânări, Meschulen Bleiweiss şi fiii lui — o făbricuţă de sodă, 
Leiser Hubner -— o presă de ulei, David Suessmann — un atelier rudimentar 
de produs grinzi. Orăşelul avea şi un medic, Dr. Peller, un frizer militar, 
Jerichim Plutzer, şi o moaşă, Seide Plutzer, nevasta frizerului. Distileriile 
de alcool şi morile fuseseră arendate lui Mechel Leb Osterer şi lui Binem 
Schapira. 

În 27 iunie 1941, populaţia ucraineană din Stăneştii de Jos s-a 
adunat în biserică, pentru a hotărî condamnarea evreilor. În 28 iulie, 65 
de evrei au fost împărţiţi în două grupe şi ucişi cu topoare şi alte unelte. 
Prima victimă a fost Wagner, apoi, printre ceilalţi, şi rabinul Friedlaender, 
şi cei doi fii ai lui. 

După intervenţia Jandarmeriei Române, aflate sub ordinele lui 
Constantin Hrehorciuc, din Suceviţa, viitor Erou al Umanității, ceilalți 
evrei din târguşor au fost salvaţi de la cumplitul linşaj, dar, din păcate, 
supraviețuitorii au fost duşi în lagărele din Transnistria, unde au murit 172 
evrei din Stăneştii de Jos. 


În 1869, a fost construită, la Gura Humorului, sinagoga evreiască, 
din vecinătatea bisericii armeneşti, pe drumul care duce la Mănăstirea 
Humorului. Evreii se stabiliseră în oraş, încetul cu încetul, după anul 1835, 
când s-au stabilit, aici, primele 5 familii. 

Orăşelul se afirmase, deja, drept interesantă staţiune balneară, 
printre oaspeţii săi aflându-se, în vara anului 1875, scriitorul berlinez Carl 
Emil Franzos (1868-1904), care şi-a descris sejurul la Hotelul Schapira în 

cartea sa „Micul Martin” (Der Kleine Martin”), publicată la Berlin, în 1896. 

Cele mai vechi familii evreieşti din Gura Humorului sunt cele 
ale morarilor Kissman, Scharfstein, Berl şi Chaim Schieber, Jucki Braun, 
Popper, Gottlieb, Fischer, Schlesinger, Greiner, Anhauch, Kreindler, Scha- 
piria , Wagner, Adelesberg şi Wiznitzer. Cele mai bogate şi mai importante 
familii erau Kleinberg, Kahn şi Schieber. 


În 5 iunie 1892, la Solca, doctorul evreu Hermann Poras, medic 
cercual c.r. şi consilier în Rădăuţi, a deschis, la Solca, „Institutul pentru 
cura de apă rece”, deci sanatoriul particular care, în doi-trei ani, avea să 
transforme Solca în a doua mare staţiune balneară a imperiului austriac 
(supranumită fiind Solca „al Bucovinei Meran”)*. În acelaşi an, evreul 
Mochiu Schartstein deschide, în Solca, o propinaţie, o fabrică de alcooluri 
de ultimă generaţie. 


În 1890, se înregistrau la Bălăceana 50 familii de evrei, dar care 
nu aveau sinagogă, baie ritualică şi şcoală proprii. 


În 1890, Bănila Moldovenească avea 4.479 locuitori, dintre care 
850 evrei, doi preoţi, pe Ioachim Patraş şi pe Vasilie Busnean, cantorul 
bisericesc numindu-se Teodor de Cracalia. Primar al comunei era Dimi- 
trie de Baloşescul, iar învăţător, Dometie Ştefanovici. Şcoala din Bănila 
Moldovenească funcţiona, cu învăţământ în limba română, în anul 1894. 

În Bănila Moldovenească existau trei gatere, distilerii de alcool, 
fabrici de cherestea o fabrică de unt şi una de mobilă. În perioada in- 
terbelică, timp de trei decenii, primar al comunei a fost evreul Mendel 
Gottesmann, funcţii importante în probleme de edilitate ocupând Dinghe 
Druckmann, Herzl Haber şi Seide Koppler, familiile evreieşti Druckmann, 
Haber, Gabor şi Surkis fiind printre cele mai respectate. Comuna-orăşel 
avea trei comunităţi evreieşti, ultimul rabin din localitate fiind Mordechai 
Horowitz. Printre medicii din Bănila se numărau Josef Horn şi Isiu Salzber- 
ger. Stabiliți de multă vreme la Bănila pe Ceremuş, evreii au dinamizat 
viaţa economică a zonei din graniţa cu Polonia. Inginerul Schlomo Geller 
construise o modernă fabrică de cherestea. Ultimul rabin al Bănilei, Be- 

risch Reimann Elieser, a murit, împreună cu familia, pe drumul deportării 
în Transnistria. Alţi 263 evrei (170, conform surselor ucrainene) au fost 
ucişi, în iulie 1941, de brigăzile ucrainene şi de locuitori ucraineni ai 
satului, conduşi de loan Colodelo şi de Alexe Mateiaş, fiind îngropaţi, în 
gropi comune, în cimitirul evreiesc. În lagărele din Transnistria au murit 
70 evrei din Bănila pe Ceremuş. 

În 1940, odată cu retragerea trupelor româneşti din Bucovina, 
evreii Moise Haller, Natan Druckmann şi Irlanda Lupowicz au fost duşi 
şi executaţi în Suceava. În iulie 1941, când trupele româneşti s-au întors la 
Bănila, au fost ucişi cărturarul evreu Jakob Brecher şi fiica sa, biblioteca 
lui, cu peste cinci mii de volume, fiind distrusă. Alte 18 victime, printre 
care Rachel Sucher, Druckmann, Frieda Sussmann, Jakob Fleischer, Mendl 
Safran, Baruch Singer, M. Satran şi Libzi Welloch, au căzut în acele zile, 
ceilalţi evrei fiind duşi, mai întâi, la Storojineţ, unde au fost puşi să-şi 
înjghebeze un ghetou, iar de acolo, în lagărele din Transnistria. Criminalii 
Bănilei Moldoveneşti au fost primarul Moscaliuc şi un ins anonim, Bur- 
baza, care s-au pus în fruntea bestiilor umane, dar şi un oarecare Ciornei, 
care a încercat să-l ucidă pe doctorul Isiu Salzberg, care asistase la naşterea 
nepotului său. Crimele de la Bănila Moldovenească au fost condamnate, 
încă din ziua comiterii lor, de către parohul Dometie Ştefanovici, nepotul 
fostului învăţător din sat, care a refuzat, din solidaritate cu victimele, să 
mai intre în biserică, în duminica următoare, cea de după barbara sâmbătă 
a monstruozităţii rurale. 


Coţmanul a avut parte şi de o puternică infuzie evreiască, dar co- 
munitatea s-a organizat ca atare abia în 1914, sub şefia lui Anschel, care-l 
avea ca adjunct pe Aron Weintraub, printre membri aflându-se Salomon 
Merdlinger, Samuel Fritz, Jakob Gruen, Chaim Schorr, Hersch Kreisberger, 
Leibisch Rosenblatt, Samuel Oberwaeger, Hermann Schulmann, Markus 
Stier, Schorr Abraham, Moise Tannenbaum, Alter Tennenblatt şi Hersch 
Zimmer. Rabin era Samuel Schaechter, urmat de David Fraenkel-Hager. 

Comunitatea evreiască din Coţman, care cuprindea şi pe evreii 
din satele dijn jur, a avut o sinagogă şi un cimitir. 

Dintre medicii evrei din Coţman, s-au bucurat de notorietate Josef 
Silber, mort în Transnistria, şi, mai ales, Benjamin Schorr. Din comunita- 

tea evreiască din Coţman provin avocaţii Josef Sperber, Josef Wagner şi 
fiul său, Richard Wagner, Chaim Birnbaum, toţi trei morţi în Transnistria, 
Siegfried Herzan, Leo Auerbach, Arnold Auerbach şi Leopold Rieber, 
inginerii Philipp Herzan şi Elias Gaertner, bancherul Fritz, negustorii 
Mottel Binder, Schmuil Binder, Arie Awineri şi Leib Binder. 

În vara anului 1941, au fost împuşcaţi evreii Uscher Rubin, Baruch 
Auerbach, fratii Schwarzkopf, fraţii Berl, Isiu Hecht, Hersch Spierer, cei 
doi fii ai lui Simon Schorr, Hersch Gaensler, Simon Rottenberg, Jakob 
Baer Schorr, Moise Chaim Schiffer şi Leib Nagler. 

Printre cei deportaţi în Transnistria se numără Jakob Nathan Sei- 
dmann, Avraam şi Moise Hersch Seidmann, Ida Seidmann, Josef Herzan, 
Mailman Meier Schulmann. 


În 1900-1901, s-a construit tunelul Mestecăniş, lung de 1.621 
metri, operă inginerească a inginerului evreu Emanuel Ziftfer. 


În urma alegerii consiliului comunal Storojineţ, în 8 şi 9 august 
1903, de către 8 electori români, 2 nemți şi 20 evrei, în Corpul ] au fost 
aleşi deputaţi: Josel, Cherşcu şi Bercu MAURUBER şi cumnatul lor, Zelig 
LEISING; în Corpul II: Iţcu, Moşcu şi Chaim WELT, plus socrul lui Iţcu, 
Zelig SISCHER. Alţi deputaţi comunali: Cherşcu Leiba HERT şi ginerii 
lui, Haim SOMMER şi Eisig HERMANN, farmacistul FILLENBAUM, 
Motio VEICH, Jankel DRIMMER, Leiba ZAPPLER, Volf LOEBEL, 
Herşcu Leiba HERMAN, Ancel Herşcu SOLL, Moşco LINCER, Aron 
STORPER şi Moşcu PREMINGER, toţi votaţi şi de parohii FILIEWICZ 
şi Hieronim MALCINSCHI, dar şi de primarul CUCERA. Secretar co- 
munal era TURK“. 

O listă de subscripţie din 16 februarie 1896, în favoarea Societăţii 
„Scoala Română”, cuprinde următoarele nume de locuitori ai Storoji- 
neţului: medic David SEINFELD, avocat Isidor KATZ, notar Titus de 
CUPARENCO, consilier c.r. Nicolai BALMOȘ, spiţer FULLENBAUM, 
Ioachim IEREMICIUC, inspector Ottokar SIKORA, Minodor BENDE- 
VSCHI, Ieronim MALCINSCHI şi lon ANDRUHOVICI”. 

Evreii din Storojineţ au avut de suferit şi în perioada primului 
război, dar şi în cea a următorului măcel planetar. După ocuparea nordu- 
lui Bucovinei de către armatele sovietice, mulţi evrei din Storojineţ, fiind 
consideraţi exploatatori ai clasei muncitoare, au fost arestaţi şi deportaţi, 
în 13 iunie 1941, în Siberia. 

În 4 iulie 1941, când unităţi ale armatei române au intrat în Sto- 
rojineţ, 200 evrei au fost împuşcaţi în următoarele două zile, iar 4.000 
evrei au fost înghesuiți în două şcoli, timp în care casele lor au fost jefuite. 

Primarul oraşului, Petru Bruja, a demisionat, în semn de protest, 
iar în locul său a fost numit primar Dimitrie Rusu, care, împreună cu vi- 
ceprimarul Ştefan Tomovici, a organizat un ghetou, care includea străzile 
Grădiniţei, leronim, Malcinschi şi Lumea Nouă. 

În această lume vrăjmaşă, nebună, au manifestat atitudini omeneşti 
faţă de evrei Şerban Flondor, colonelul Bârzescu, comandat al Legiunii de 
jandarmi, şi Isidor Palade, secretarul primăriei din Storojineţ. Din păcate, 
umanitarismul lor nu a fost suficient, evreii fiind încolonaţi, zilnic, în or- 
dine alfabetică, şi duşi, prin ledineţ din ţinutul Hotinului spre lagărele din 
Transnistria, de unde puţini s-au mai întors. 


În 1931, trei străzi din Gura Humorului purtau numele unor fruntaşi 
evrei: Israel Ellenbogen, Avraam Fischler şi Leib Schattner. 

Deportarea evreilor humoreni, 2.945 de evrei, din care aveau să 
se mai întoarcă doar o sută, s-a făcut în 10 octombrie 1941, în Transnistria 
murind şi fruntaşul oraşului, Feiwel Laufer, şi doi tineri, Moscovici şi 
Hersch Geller, care au fost ucişi de germani. În anii războiului, peste 110 
de case din Gura Humorului au fost distruse, 360 au fost grav avariate, iar 
alte 640 doar avariate uşor. 


Deşi stabiliţi, în număr mic, la Vatra Dornei, încă din 1774, evreii 
ajung să aibă o comunitate a lor abia în 1896, deşi, conform recensămân- 
tului din 1880, ei erau în număr de 494, dintr-un total al populaţiei de 
3.980 locuitori. 

Evreii se ocupau cu prelucrarea şi vânzarea de alimente (Sachter, 
Paecht, Rauchwerger şi Goth), cu administrarea hotelurilor, Hotelul comu- 
nal fiind arendat lui Mathias Neumann, Hotelul Central, lui Faust şi Drach, 

iar Hotelul Runc şi Hotelul Habsburgic, lui Nachum Braunstein. Prima şi 
singura tiparniţă din Vatra Dornei a aparţinut lui Pinkas Rosenstrauch, iar 
mai târziu, fraţilor Schaffer. Cel mai important industriaş evreu era Na- 
tan Klipper, urmat îndeaproape de evreii care, sub auspiciile Mitropoliei 
Bucovinei, Tăiau pădurile şi, după ce le prelucrau în fabrici, le exportau, 
aceştia fiind Schaje Pistiner, fraţii Schieber, Jakob Druckmann Mosses 
Paecht şi Aharon Katz. 

Din Consiliul Orăşenesc făceau parte şi evreii Schloime Pistiner, 
Jankel Druckmann şi Meschulem Druckmann. Din rândul funcţionarilor 
guvernamentali făceau parte şi judecători evrei Rubinsohn, Drach şi Wen- 
der, oficialii Rubin, Pollak, Gershon Greif, în biroul fiscal fiind angajat H. 
Kassner, iar ca oficianţi poştali, F. Salzinger şi Max Frucht. Avocaţi au fost 
Gabriel Hauslich, Lipowitz, M. Dollberg, Kessler, Hochstaedt, E. Koenig, 
F. Schaffel, Isidor Hauslich, A. Langhaus, S. Rubinger şi M. Rosenstrauch. 

În Staţiunea Balneco-Climaterică lucrau medicii evrei Loebel, 
Antler, Bergmann, Blechner, Bronstein, Druckmann, Gottlieb, Greif, 
Gruenfeld, Hart, Scheid şi Wohl, precum şi dentistul Mohr. 

În urma alegerilor comunale din 15 iunie 1896, au beneficiat de 
sufragii, în Corpul III, George DEAC, Vasile DEAC, Toader ODOCHIAN, 
Vasile OLAR, loan alui Axenti NEGRI, Simeon IRINAR, Sava SPÎNUL 
şi Daniil VLEJUL,; în Corpul II: Fridrich WORLACZECK, Mihai POP, 
Iacob ODOCHIAN, lacob DRUKMAN, Samuel MEHLFARBER, Mi- 
chail WLODKOWSKI, Berl TAUBER şi Leib ZUKERMAN; în Corpul 
I: George ISECESCUL, Dr. losif WOHL, Adolf APPEL, Antschel IA- 
COB, George BALMOŞ, Pintea TÂRNAVEANU, Aron KATZ şi Mes. 
DRUKMAN.. 


În 1903, cu ocazia unei colecte pentru Internatul român de băieţi 
ort. or. din Siret, organizată se secretarul primăriei, Georgi Il. BOTEZAT, 
sunt menţionaţi pe listele de subscripţie următorii locuitori ai localităţii Vatra 
Dornei: Maria CONSTANTINOVICI, Eugenia BAR ANOVSCHI, Efroim 
FLEISCHER, George SPÂNUL, Mehmet Abdulrahman KESSOGLU, 
lancu CARAPEȚ, Dawid ZUKERMANN, Sigmund WOLFER, Emil 

LEWICKI, Solomon CAHAN şi Tit AVRAAM?. 


În 9 noiembrie 1940, în cadrul unor vandalisme şovine, au fost 
confiscate, de fratele primarului Paulescu, proprietățile evreilor Simon 
Landau şi S. Zimmet. 

În vara anului 1941, au fost deportaţi în Transnistria, din Vatra 
Dornei şi din satele din jur, 2650 evrei. 


Din 1803, până în 1940, economia târgului Rădăuţilor a fost 
puternic impulsionată de evrei, fabrica de bere fiind făcută de Salomon 
Rudich, fabrica de băuturi spirtoase de Leon Rudich, o făbricuţă de nasturi, 
de fraţii Kern, făbricuţele de cherestea fiind ale evreilor Plank, Samuel 
Harth, Schapira şi Katz, Birkenfeld. Evreul rădăuțean Friedrich Fisher 
construise o fabrică de sticlă şi de ciment la Putna, iar Samuel Goldschlăger 
şi copiii făcuse o fabrică de lumânări şi de săpun în Rădăuţi. O fabrică de 
încălţăminte aparţinea lui Joel Schurberg, Berl Drach avea un atelier de 
pielărie, în vreme ce atelierele de pălării aparţineau lui David Weber şi 
lui Mendel Harnik & Mathias Mayer. Printre micii industriaşi rădăuţeni 
se mai numărau şi evreii Nathan Korn, Mendel, Eisik Pressner, Chaim 
Mechel, Hermann Feiger, frații Schiiller. Jacob Rosenblatt avea o mică 
uzină metalurgică, iar inginerii Kinsbrunner şi Fleminger, o fabrică de 
baterii, aflată la concurenţă cu fabrica de baterie „Vega” a firmei Nahman 
Guttman & Berl Josler. 

La începutul lunii octombrie a anului 1941, toţi evreii rădăuţeni au 
fost somaţi să părăsească oraşul în termen de două zile pe 9 şi 10 octombrie, 
cu bagaje minime, ei primind, totuşi, aprobarea de la prefectură să ia cu ei 
valize mari, datorită intervenţiei delegaţiei Comunităţii Evreieşti, formată 
din preşedintele Eisik Pressner şi din David Wassermann. Îmbarcaţi în 
vagoane de vite, evreii rădăuţeni au fost deportaţi în Transnistria, la Jurin 
şi la Moghilev. 


Familiile româneşti, care se numesc Botezat, Lazăr, Lazor, Avram, 
David, losif, losip sau Aron au, printre străbuni, măcar un evreu încreştinat. 
Evreimea bucovineană, factor indiscutabil de istoricitate, atât în 


2? DEŞTEPTAREA, Nr. 12/1903, p. 5 

plan economic, cât şi în cel cultural, cu dese puseuri de românism, precum 
cel al evreilor vămeni, din 10 iulie 1887%, poartă, totuşi, nedreptul stigmat 
al crimei monstruoase, inumane, Holocaustul rămânând o rană veşnic 
sângerândă, pe care nu o pot tămădui nici măcar faptele de eroism uma- 
nitar, săvârşite de românii Traian Popovici, loan D. Popescu, Constantin 
Hrehorciuc, Simion Hâj, Ilie Ilisei etc. 

Şi asta pentru că nimic, nici măcar un act de eroism umanitar, nu 
poate răscumpăra nici măcar o singură crimă nedreaptă şi bestială. 

Dacă noi, românii, care avem în tradiţia dreptului valah barbarul 
obicei al „răscumpărării capului”, am dori cu adevărat să ne delimităm 
decisiv de bestiile, provenite dintre înaintaşii noştri, care au ucis zeci de 
mii sau poate că peste o sută de mii de oameni nevinovaţi, atunci am avea 
obligaţia omenească de a înălța câte o piatră funerară evreiască pe toate 
locurile din Bucovina care adăpostesc osemintele martirilor evrei şi de a 
desăvârşi un itinerariu al Holocaustului şi al Eroismului Umanitar, în aşa 
fel ca urmaşii victimelor să poată veni, ca să aşeze, lângă fiecare piatră 
funerară, pietricica simbolică, în care sălăsluieşte lumina cea veşnică şi 
adevărată, conform credinţei evreilor. 

Ar fi aceasta şi o manifestare a respectului de sine, dar şi a respec- 
tului faţă de întreaga noastră istorie, o istorie de care ne-am şi învrednici, 
într-o oarecare măsură. 


7 Cu ocazia vizitei lui Rudolf, evreii vămeni Ebner, David, Scwartz, Mailer, 
Frenkel sau Hutman, care îşi aveau casele şi dughenele la strada principală, şi 
care au manifestat o atitudine pro-românească, explicată, sugestiv, unui redactor 

>», 


de la „Revista Politică”: „Noi trăim aici împreună cu poporul român şi, dacă 
n-ar fi poporul... nici noi nu am avea ce căuta aict”. 

Introducere 


În următoarele, voi să încerc a mă ocupa mai adânc cu Istoria 
şi Etnografia Lipovenilor care locuiesc în Bucovina, deşi aceste s-au 
tratat acum în monografii şi opuri mai mari istorice şi teologice, dar o 
fac aceasta, pe de o parte, ca, întrebuinţând izvoarele accesibile, scrise 
în limba rusă, germană şi română, să împlu unele lacune, pe de altă 
parte, pentru că momentul religios, care este foarte strâns legat cu în- 
treaga lor viaţă privată, s-a considerat, până acum, prea puţin. Dacă-mi 
va succede să adaog, prin lucrarea mea, măcar cât-ceva la îndeplinirea 
cunoştinţelor etnografice a ţărişoarei noastre, apoi osteneala mea va fi 
destul de răsplătită. 


Istoria naşterii Rascolului 
sau a societăţilor religioase 
a Vechi-credincioşilor 


Pe timpul domniei Tătarilor în Rusia, s-a înrădăcinat acolo atât 
de mare ignoranță, şi nu numai între poporul de rând, dar chiar şi între 
nobilime şi cler, încât — după cum mărturiseşte istoricul rus Karamzin — 
mulţi preoţi abia cu mare nevoia puteau deosebi literele. 

Nici mirare, deci, dacă textul cărților liturgice şi chiar şi riturile 
ruseşti se stricau, din zi, în zi, şi se desfigurau, prin anexe şi greşeli, de 

ignoranțţii copiatori şi traducători — căci cu copierea cărților bisericeşti 
se ocupau, pe lângă episcopi, chiar principi, călugări, preoţi şi mireni — 
aşa că ele nu puteau să consune cu textele şi riturile originale greceşti şi 
cu cele vechi slavone. 

Spre a înlătura, deci, scăderile aceste mari, se începu, acum, sub 
cneazul Vasilie IV!, îndreptarea Triodului şi a celorlalte cărţi bisericeşti. 
Numitul principe chemă în Rusia, în acest scop, în anul 1506, pe învățatul 
călugăr din mănăstirea Atos Macsim Grecul, care studiase — după cum ne 
spune Karamzin — în Paris, Florenţa şi Veneţia; ruşii, însă, care se ţineau 
morţiş de tradiţiunile lor părintești, ba chiar credeau orbiş în o inspiraţiune 
dumnezeiască a cărţilor bisericeşti existente, priveau cu răutate şi invidie 
la îndreptările lui, îl acuzară că ar fi făcut oareşicare schimbări arbitrarii 
si că ar falsifica şi strica scriptele sfinte şi, în urma acestor învinovăţiri 
nejuste, fu declarat acest om învăţat — la dorinţa mitropolitului Daniil 
(1522-1539) — în anul 1525, ca eretic, fu exilat şi strămutat, prin 31 de 
ani, din mănăstire în mănăstire?, până ce, în fine, l-a scăpat moartea de 
aceste prigoniri necurmate, la anul 1556, în mănăstirea Sfântului Serghie. 

De acum, înainte, există în biserica rusă două partide opuse, şi 
anume una, care aprobă îndreptarea cărţilor şi ceremoniilor bisericeşti 
după cărţile şi ceremoniile ortodoxe, şi alta care se opunea acestor în- 
dreptări. 

La 23 Fevruarie 1551, se ţinu, sub ţarul Ivan IV Vasilievici cel 
Cumplit (1533-1584), un sinod, în palatul țarilor, Kremlin din Moscova, 
care — ce-i adevărat — făcu multe deciziuni sănătoase şi consunătoare 
cu învăţătura bisericii ortodoxe, dar acceptă ca dogme şi greşitele rituri 
particulare ruse de pe atunci, într-o compunere de 100 de capitole. Pă- 
rinţii, adunaţi la acest sinod, împărţiră, adică, răspunsurile lor, pe cele 
69 de întrebări, puse lor de ţar, în 100 („sto”) capitole („glawa”, aşadar 
„stoglaw”), din care cauză acest sinod este îndecomun cunoscut în istoria 
bisericească rusă sub numele de „Stoglawii sobor”. 

La acest sinod participară, afară de preşedinte, mitropolitul 


1 Vasilie IV muri la 3 decembrie 1533, drept călugăr, sub numele Varlaam 


(Strahl, Th., Geschichte der russischen Kirche, |. Thl. Halle, 1530, p. 559 


2 Maxim fu exilat, mai întâi, la mănăstirea Volocolam, apoi Ostroci, şi, în fine, 
la cea a Sfântului Serghie 

Macarie. şi cei mai însemnați demnitari lumești, următorii 9 episcopi: 
arhiepiscopii Teodosie de la Novgorod şi Nicandru de la Rostov, episcopii 
Trifon de la Susdal, Urie de la Smolensc, Caftan de la Raesan, Acachie 
de la Tver, Teodosie de la Colomna, Suva de la Sasarai, Ciprian de la 
Perm şi mare mulţime de arhimandriţi şi egumeni. 

Deciziunile acestui sinod sunt un testimoniu eclatant de starea 
spirituală de pe atunci din Rusia. 

Stoglavnicul, ridicat la rangul de dogme, nu-l ţinea în seamă nici 
un om cult şi luminat din Rusia, ci numai mulţimea ignorantă, ceea ce 
se documentează prin împrejurarea că stoglavul n-a fost subsemnat de 
către episcopii prezenţi şi întărit de ţar, ba chiar n-a fost amintit în nici 
o cronică, până în zilele lui Nicon, deşi, astăzi, nimeni nu se poate îndoi 
de realitatea „stoglavulul sobor”. 

Riturile particulare ruse din stoglav însă diverg, în multe puncte, 
de riturile bisericii greceşti universale, dintre care cele mai principale 
sunt următoarele: Ca să se facă cruce numai cu două degete; „aliluia” să 
se recite numai de două ori: În simbolul credinţei să se adaoge, la locul: 
„ŞI întru duhul sfânt Domnul de viaţă făcătorul” încă cuvântul „adevărat” 
şi să se zică: „şi întru duhul sfânt Domnul adevărat de viaţă făcătorul”; 
că ar fi păcat a-şi rade şi tunde barba etc. 

Aşa se tipăriră, în Moscova, în anul 1564, „Faptele apostolilor 
şi epistolele lor”, în anul 1565, „Ceasoslovul”, în anul 1568, „Cartea 
psalmilor”, şi anume sub redacţiunea lui Ivan Fedorov, diacon la bi- 
serica Sfântul Nicolai Gostunoscol din Moscova şi a lui Petru Timofi 
Mystislaveţ. 

Post-scriptumul acestor cărţi zice: „Țarul şi marele principe 
ordonară ca să se cumpere pentru multele biserici cărţi bisericeşti pe 
piaţă, dară se aflară puţine bune, căci cele mai multe erau stricate prin 
copiatori, de aceea decise ţarul a tipări cărți”. 

Această deciziune a ţarului însă provocă mare nemulţumire, mai 
ales la acei ce trăiau din copierea cărţilor bisericeşti şi la mulţi oameni 
superstiţioşi, care credeau orbiş în inspiraţiunea cărţilor manuscrise 
bisericeşti. 

De acum, înainte, mulţi îndreptară şi tipăriră cărți bisericeşti, 
unii însă adăugaseră părerile lor, alţii iarăşi lăsară unele afară. 

Sub patriarhul rus Iosif (1042-1652), se alese, în scopul 
editării cărților bisericeşti, un comitet din clerul alb, parte din Mos- 
cova, parte din alte părţi ale imperiului rus. Cei mai însemnați 
membri ai acelui comitet erau: Spiritualul împărătesc, protopre- 
sbiterul Ştefan Bonifatiev, protopresbiterul Ivan Neronov şi di- 
aconul Teodor, toţi din Moscova, apoi din alte părți ale Rusiei, 
protopresbiterii Avacum, Longhin şi Daniil, presbiterii Lazar şi Nichita ş. a. 

Ce-i adevărat, editorii îndreptară cărţile editate de dânşii, însă 
numai după manuscriptele ruse, nu şi după cele greceşti, dară şi aşa 
numai după placul lor. 

Venind, în anul 1649, Paisie, patriarhul Ierusalimului, la Mos- 
cova, se încredinţă că cărţile bisericeşti ruse conţin, cu toate corecturile 
făcute, încă foarte multe greşeli şi învățături neortodoxe, de care împre- 
jurare înştiinţă el pe patriarhul rus, losif, pe mitropolitul de la Novgorod, 
Nicon, şi pe ţarul Alexei Mihailovici, care pas avu urmarea că aceştia 
trimiseră, încă în acelaşi an (1649), pe bătrânul ieromonah al lavrei troițe, 
Arsenii Suhanov, la Orient, ca să studieze obiceiurile, datinile şi riturile 
ortodoxe bisericeşti. 

Tot acea scădere o constată şi mitropolitul Nazaretului, Gavriil, 
care venise, în anul 1651, la Moscova, şi patriarhul Constantinopolelui, 
Aftanasie, care se afla şi el în Moscova, în anul 1652. 

Tot în acelaşi înţeles se referă şi Arsenii Suhanov, care se întoarse, 
la 26 Iulie 1653, din Orient, într-o carte numilă „Proskinitarion”, despre 
observaţiile făcute şi constata că riturile particulare ruse contrazic riturile 
bisericii ortodoxe universale. 

Sub astfel de împrejurări, decise ţarul Alexei Mihailovici să se 
facă o corectură radicală a tuturor cărţilor bisericeşti şi chemă, într-acest 
scop, în anul 1654, în co-înţelegere cu Nicon, care devenise, prin graţia 
țarului, dintr-un simplu călugăr din mănăstirea Ansver, mitropolit de 
Novgorod şi, la 23 Iulie 1652, chiar patriarh al Rusiei, un sinod, în palatul 
împărătesc, la care participară, sub preşedinţia ţarului şi a patriarhului 
Nicon, 5 mitropoliți, 4 arhiepiscopi şi un episcop, apoi 11 arhimandriți 
şi egumeni, 13 protopresbiteri şi syncletul împărătesc?. Toţi membrii 


3 Membrii sinodului au fost mitropoliţii: Macarie de la Novgorod, Cornelie 
de la Kazan, Iona de la Rostov, Silvestru de la Kruţiţk şi Mihail din Serbia; 

acestui sinod recunoscură unanim că cărţile bisericeşti ruse sunt pline de 
greşeli şi adaosuri neortodoxe şi că trebuie corectate după manuscripte 
vechi şi textele greceşti. 

La semnarea acestor deciziuni, însă se convinseră că Paul, epis- 
copul de la Colomna, 2 arhimandriţi, | egumen şi 2 protopresbiteri se 
reţinură de la întărirea şi semnarea acelor deciziuni. 

În urma acestor deciziuni sinodale, se trimise iarăşi Arsenie 
Suhanov ca să caute manuscripte vechi, după ce se convenise un sinod, 
ţinut la cerere specială, în Constantinopole, sub preşedinţia patriarhului 
Paisie, la care participară 24 mitropoliți, | arhiepiscop, | episcop şi alți 
preoţi, că riturile particulare ruse se abat de la cele ortodoxe şi după ce 
dăduseră răspuns la 26 de întrebări, trimise, în anul 1654, prin Manuil 
Grecul. Arsenie adusese, de la muntele Atos, peste 500 de manuscripte 
foarte vechi, dar şi patriarhii Orientului trimiseseră, în urma cererii ex- 
primate, mai mult decât 200 manuscripte vechi la Moscova. 

Acum corectă Nicon cărțile liturgice ruse după manuscriptele 
adunate, greceşti şi cele perfecte, vechi slavone, le puse sub tipar, apoi 
noile ediţii de cărţi bisericeşti ale ignoranţilor editori: protopresbiterii 
Ivan Neronov şi Avacum, preoţii Nichita şi Lazar şi diaconul Teodor 
Ivanov ş. a., puse în locul lor alţi editori, precum pe învățații ieromonahi 
din Kiev Epifanie Slaveniţchi, Arsenie Grecul, Damaschin Ptiţchi, pe 
preotul negru Zacov, numit filosof, pe arhimandritul Dionisie de la Atos 
ş. a. şi porunci a se lepăda riturile ruse particulare. 

Aceste toate le făcu Nicon în co-înţelegere cu patriarhii ortodocşi 
ai Orientului, ceea ce mai ales aproba, la 5 Aprilie 1656, şi sinodul ţinut 
în Moscova, sub preşedinţia patriarhului Antiohiei, Macarie, care se 
afla, atunci, în Rusia, şi la care participară şi patriarhul Serbiei, Mihail, 
şi mitropoliţii Grigorie de la Niceea şi Ghedeon din Moldova. 

Toţi adoptară cu bucurie aceste corecturi ale cărților bisericeşti, 
numai editorii, retraşi de Nicon — aşadar, inamicii lui personali —, ai cărţi- 
lor pline de greşeli şi acuma oprite, şi anume protopresbiterii Ivan Nero- 
nov, cu numele de mai târziu călugăresc Grigorie din Moscova, Avacum 
din Tobolsk, Longhin, preoţii Nichita de la Susdal (numit „pustosviat”), 


arhiepiscopii: Macrel de la Volohodsk, Sofronie de la Susdal, Misail de la Riazan 
şi episcopul Paul de la Colomna 

Ştefan şi Lazar, diaconul Teodor Ivanov, călugărul Capiton, cărora li se 
alătură şi Paul, episcopul de la Colomna, nu voiră a le recunoaşte şi lă- 
țiră, de răzbunare, în popor părerea falsă că Nicon, împreună cu sinodul 
său, n-ar fi corectat cărţile liturgice, ci le-ar fi schimonosit şi că numai 
cărțile tipărite înainte de corectura niconiană ar fi ortodoxe, şi că toate 
cărţile bisericeşti trebuie să rămână aşa cum au fost mai înainte, nu însă 
cum le-a schimosit Nicon. 

Tot aşa, îi calomniară ei şi pre patriarhii ortodocşi care întăriseră 
ediţia nouă, corectată, a cărţilor bisericeşti şi-i numeau „ncortodocşi”. 

Aşa deveniră numiții contrari ai noilor cărţi bisericeşti, din răz- 
bunare şi pentru că li se opri editarea cărţilor bisericeşti, din ofensată 
deşertăciune şi amor propriu, aşadar din ură personală contra lui Nicon, 
capii unei partide contrare, care mai ales existase mai de mult în contra 
îndreptării cărților bisericeşti şi ţinea morţiş la lucruri exterioare ale servi- 
tului divin, şi, crescând ea repede, se întemeie „Rascolul” în toată forma. 

De partea partidei contrare tăbări şi o mare parte din preoţi, şi 
anume parte din ură personală contra lui Nicon, parte spre a scăpa de 
osteneala învăţării fluidei cetiri şi scrieri cerute de Nicon. 

Articolele principale ale învățăturilor propagate, de acum, îna- 
inte, de această partidă sunt următoarele: Numele Mântuitorului trebuie 
scris „Isus”, cu un „i”, iar nu „lisus”, cu doi „i”; la ceremonii bisericeşti 
trebuie mers după soare şi nu asupra soarelui; „aliluia” trebuie cântată 
numai de două şi nu de trei ori; în simbolul credinţei trebuie zis: „şi întru 
duhul sfânt Domnul „adevăratul” de viaţă făcătorul”; crucea materială 
trebuie să constea din 4 bucăţi şi 8 extremităţi, adică trebuie să albă for- 
ma crucii patriarhale, iar nu a celei simple şi comune; credinţa trebuie 
conformată numai cărţilor celor vechi şi tot numai după acelea trebuie 
făcut şi servitul divin; ea, singură numai, păstrează adevăratele învățături 
ortodoxe; biserica rusă strică sufletele şi este eretică, servitul ei divin nu 
este servit divin, tainele ei nu sunt taine, preoţii ei nu sunt preoţi, ci lupi, 
credincioşii ei nu sunt ortodocşi, ci eretici. Sectarii acestei partide învățau, 
mai departe, că nu este iertat a fuma tutun, a bea ceai, a tunde barba, a 
începe anul de la 1 lanuarie, a purta îmbrăcăminte germană (modernă), 
a asculta muzică italiană şi a întrebuința pictură italiană, a face autopsie, 
nici a îmbălsăma corpurile moarte. 

Contra acestor schismatici aplică Nicon, la sfatul patriarhului 
Constantinopolelui, Paisie, asprime mare, dar justă, şi aşa, după degrada- 
re, fură cei mai mulţi dintre ei exilați. Avacum fu exilat lângă lacul Baikal, 
Daniil, la Astrahan, unde şi muri, şi Paul de la Colomna la mănăstirea 
Paleostrovă, unde şi muri, la anul 1656. 

Atrăgându-şi, însă, Nicon, mai târziu, mânia împăratului prin 
caracterul său nemlădios, prin calomniile inimicilor săi personali şi ale 
curtenilor, ce-l invidiau mult pentru graţia sa, mai mult însă prin opoziţia 
sa violentă, ba părăsi el, la 10 Iulie 1658, scaunul său patriarhal, fără 
însă să depună demnitatea, atunci convocă ţarul, în Februarie 1666, pe 
patriarhii Paisie de la Alexandria şi Macarie de la Antiohia la un sinod 
mare (1666-1667), care, începând în Decembrie 1666, decise în cele mai 
principale întrebări bisericeşti şi confirmă noile cărţi bisericeşti. Acest 
sinod îl judecă şi pe Nicon, pentru că părăsise arbitrar scaunul său patriar- 
hal, îl depuse şi îl exilă, după degradare în simplu călugăr, la mănăstirea 
Terapont, lângă Bjelosersk. De aici îi concese, ce-i adevărat, ţarul Feodor 
Alexievici să se întoarcă la mănăstirea sa, a „Noului Ierusalim”, dar el nu 
mai ajunse viu acolo, căci îl apucă moartea pe drum, la 17 August 1681. 

Deşi acest sinod depusese pe Nicon, totuşi sancţionase reformele 
introduse de dânsul, provocase pre toţi credincioşii a le lua ca adevărat 
ortodoxe şi răspicase, la 13 Mai 1667, anatema asupra luptătorilor contra 
noilor cărţi bisericeşti. 

Într-acestea revenise la Moscova graţiatul Avacum, din exilul său, 
excită acolo poporul, câştigă partizani şi se făceau adunări tumultuoase 
de popor, unde fanatizau poporul partizanii cărţilor şi riturilor vechi — aşa 
un anumit Dosiftei, egumenul mănăstirii Sfântul Nicolai din Tichvin — 
prin cuvântări fulminante şi-l asmuţeau contra noilor cărţi bisericeşti şi 
riturilor îndreptate. 

Aceşti contra-luptători declarară apoi, întăriţi, pe de o parte, în 
falsele lor idei prin condamnarea lui Nicon, pe de altă parte, dezamăgiţi 
prin celelalte deciziuni sinodale, şi agitaţi până la culme prin răspicarea 
anatemei, că biserica rusă şi greacă s-au depărtat de la ortodoxie şi se 
proclamară pe ei drept unicii păstrători ai vechii şi adevăratei credinţe, 
numindu-se înşişi „staroivierii” sau „Staro-vierţi” (Vechi-credincioşi) 
sau „Staro-obriadţi” (Vechi-ritualişti). 

Apoi ocupară mănăstirea Soloveţk, de pe o insulă a Mării Albe, 
în guberniul de astăzi Arhangelsk, unde se ţinură contra armatei ruse 
până la anul 1676, aşadar prin un răstimp de 10 ani. 

În anul 1682, înscenară ei, cu ajutorul Streliţilor, sub conduce- 
rea lui Nichita şi a călugărului Serghie, chiar în Moscova o răscoală şi 
provocară pe poporul de rând să-i omoare pe patriarh şi întreg clerul, ca 
instrumentele lui Antihrist. 

În fine, se răpuseră aceste răscoale şi cei mai mulţi dintre rascol- 
nici fură executaţi; aşa fu executat Nichita, la 21 Iulie 1682, la ordinul 
țarului, pe piaţa cea frumoasă, în public. Serghie fu exilat în mănăstirea 
din Iaroslav, Lazar, diaconul Feodor şi mulţi alţi partizani de ai lor fuse- 
seră arşi pe rug, acum în primăvara anului 1681, în Pustosersk. Însă, cu 
cât mai aspre măsuri se aplicară contra rascolnicilor, cu atât mai înţinată 
devenea opoziţia şi cu atât mai mulţi partizani câştigau ei în popor. 

Guvernul rus îi prigoni pe partizanii rascolului cu mare asprime, 
de aceea se şi împrăştiară ei în cele mai depărtate provincii ale Rusiei, 
aşa pe malurile mării, pe la Kostroma, Nijgorod, Siberia, Caucaz, prin 
țări străine, aşa prin Suedia, Prusia, Austria, Turcia europeană şi asiatică, 
România etc. 

Ortodocşii îi numesc pe aceşti rău-credincioşi „Rascolnici” 
(Schismaici) sau Filiponi (ruseşte „filipovscena”), Filipovani sau po- 
pular, Lipoveni. 

Unii deduc această numire de la fugarul strelit novgorodean Va- 
siliev Fotie (născut în 1675), care se numea cu numele călugăresc Filip 
de ortodocşi, însă era poreclit „Pustosviat” (Sfântul Făţarnic), sub a cărui 
conducere să fi emigrat o parte dintre rascolnici din Rusia. 

Alţii deduc, cu mai mare probabilitate, acest nume de la faptul 
că Lipovenii îl venerau mai ales pe apostolul Filip. De aceasta raportează 
generalul Enzenberg, la 23 Iunie 1783, care îi vizitase pe Lipoveni în 
casele lor din Hliboca şi, întrebându-i de credinţa lor, căpătă următorul 
răspuns: „Noi urmăm învățăturilor religioase ale Sfântului Apostol Fi- 
lip, de aceea ne şi numim noi Filipovani”. Alţii, iar, precum Haquct şi 
Demjan, deduc acest nume de la cuvântul „lipova” = „tei”, din care lemn 
constau uneltele lor casnice şi chiar şi coşurile trăsurilor şi săniile lor. 

Imigrarea Lipovenilor în Bucovina 


Lipovenii imigrară în Bucovina din Moldova şi Basarabia. Toţi 
Lipovenii aceştia sunt de origine Moscoviţi din Moscova sau din gu- 
berniile vecine şi veniseră, în diferite timpuri, de acolo, la Moldova şi 
Basarabia, de unde imigrară, cu încetul, în Bucovina. 

După tradiţiunea lor, s-au aşezat ei aice cu mult înainte de ce se 
alătură Bucovina la Austria. Cea mai veche colonie a Lipovenilor este 
sigur comuna Mitocul Dragomirnei sau Lipovenii de pe pârâul Ruşcioara, 
lângă Suceava, numită de dânşii Socolinţe, unde trăiau, încă înainte de 
anul 1770, vreo 40 de familii lipoveneşti. 

Goelert induce anul 1774 ca timpul întemeierii Mitocului Dra- 
gomirnei, pe când Dr. Ficker zice cum că, mai întâi, s-a urzit Climău- 
ţul, la anul 1774, şi mai apoi Mitocul, la anul 1777; noi, însă, suntem 
încredinţaţi că Lipovenii au imigrat în Bucovina, şi anume mai întâi la 
Mitoc, cu mult înainte de anul 1770. Probă pentru această credinţă ne 
este raportul generalului Enzenberg, din anii 1783 şi 1784, către Consi- 
liul Aulic de Război, în care aminteşte faptul că, ocupând Ruşii, la anul 
1769, aceste locuri, au prins mulţi Lipoveni ce locuiau aici ca dezertori 
şi că alţii fugiră, cu preotul lor, în părţile sudice ale Moldovei, de unde 
se-ntoarseră iarăşi la anul 1775. Informaţiile date de Goelert şi Ficker 
despre timpul imigrării Lipovenilor în Bucovina pot fi, aşadar, numai 
într-atât adevărate, că amintesc de reîntoarcerea lor încoace, crezând-o 
şi inducând-o ca primă imigrare. 

La anul 1777, fundară Lipovenii o colonie nouă, Climăuţi, şi o 
sporiră cu imigrările din anul 1783; tot astfel se mări şi Mitocul, la anul 
1782, care număra, acum, 10 familii. 

Din Basarabia imigrară Lipovenii în Bucovina după ce mântuise 
o colonie de rascolnici Necrasov, un general austriac, o rudă a împăratului 
Iosif Il, pe timpul războiului cu Turcia, din mâinile piraţilor turci pe Marea 
Neagră, care căpătară, ca remunerare pentru fapta lor, promisiunea că li 

se va concede să se aşeze pe teritoriul austriac. În urma acestei promi- 
siuni, deci, veniră deputaţii Lipovenilor, Alexandru Alexiev şi Nichifor 
Larion, împreună cu tălmaciul lor, ungurul Martin Kowatsch, la Viena şi 
se rugară la împăratul losif II, în audiența din 5 Octombrie 1783, ca să 
le aprobe a imigra în Austria, ceea ce le şi concese împăratul Iosif II, cu 
patentul din 9 Octombrie 1783. Aducem, aici, cuprinsul acestui patent, 
ca să se poată cunoaşte mai de aproape privilegiile acordate Lipovenilor : 


„Noi losif Il etc. Fiindcă doi deputaţi de ai Vechi-credincioşilor, 
care locuiesc la Marea Neagră, anume Alexandru Alexiev şi Nichifor 
Larion, care au sosit aici, în reşedinţa Noastră, Viena, au adus înaintea 
Noastră rugămintea, în numele şi la însărcinarea acelor comune, ca să se 
poată aşeza, împreună cu familiile şi averea lor, în ţările Noastre, le dăm 
Noi, în încrederea că, venind şi aşezându-se în viitoarele lor locuinţe, 
în ţările Noastre, se vor purta ca şi toţi supuşii Noştri, ceilalţi, celor doi 
deputaţi şi, prin ei, comunelor naţiunii lor, care vor trece încoace, prin 
prezentul patent, subsemnat de Noi, următoarele garanţii: 

1. Noi le concedem deplin exerciţiu liber al cultului pentru dânşii, 
copiii, copiii copiilor lor şi preoţilor lor. 

2. Noi îi scutim pe dânşii şi pe copiii lor din timpul imigrării, 
timp de 20 de ani, cu totul de orice contribuţiuni şi biruri. 

3. Noi le concedem scutire de servitul militar. 

4. Nu îi vom sili, după răstimpul de 20 ani, nicicând ca să plă- 
tească peste măsura puterilor lor materiale, ci îi vom trata ca şi pe alţi 
supuşi împărăteşti, care se află într-asemene posesiune cu dânşii”. 


După ce căpătară acest patent, imigrară, la 18 Decembrie 1783, 
zece familie lipoveneşti, cinci călugări şi trei oameni tineri, neînsuraţi, 
de la malurile Mării Negre, în Austria, se aşezară în oraşul Suceava, unde 
petrecură peste iarnă, şi plecară mai departe abia la 22 Aprilie 1784, de- 
şi aleseră locul Varnița (înseamnă, în limba română, „paturi de var”), 
unde se şi aşezară. Mai târziu, mai veniră încă vreo 60 de familii, sub 
conducerea lui Ilarion Petrovici, şi fundară, acolo, comuna numită după 
izvorul văros de acolo, Fântâna Albă = Bilaia Criniţa = Biala Cherniţa. 

Se pare, însă, că nu toţi Lipovenii se aşezară pe locul Varnița, 

proprietatea mănăstirii Putna, unele familii — sau poate şi familii din 
Climăuţi — se pare că se aşezară, urmând promisiunilor boierului Tadeus 
de Turcul, în Hliboca, unde îi vizita generalul Enzenberg, acum, la 23 
Iunie, în casele lor, de unde, însă, se întoarseră iarăşi la Fântâna Albă 
şi Climăuţi. 

În număr mai mic se află Lipoveni în comuna Mehindra sau 
Mihondra, aşa numită după apropiatul pârâu, între Berhomete pe Siret 
şi Lucaveţ, care comună se coloniză la anul 1854, de la Climăuţi; tot 
aşa se află ei în Lipoveni sau Cosovanca, lângă Lucaveţ, colonie fundată 
la anul 1845, de la Fântâna Albă; sporadic îi întâlnim şi-n Vilauce, şi-n 
oraşele Rădăuţii şi Suceava. 

Lipovenii erau despărțiți acum, de la anul 1690, aşadar, şi la 
imigrarea lor în Bucovina, în 2 tabere religioase. O tabără se numeşte 
„bespopovscina”, adică „ne-popistă”, pentru că nu are preoţi, căci ea 
pretinde că adevărata preoţie nu mai există pe pământ, ci a zburat de pe 
timpurile lui Nicon la ceriu, de aceea nici nu primeşte preoţi Niconişti. 

Această partidă este, astăzi, cea mai extremă, la noi însă cea 
mai puţin numeroasă şi locuieşte o parte din Climăuţi şi Mehindra, unde 
are câte o biserică, numită de partida contrară „Ceasovnia” şi pe care o 
conduce un conducător spiritual instituit de dânsa, numit „Nastavnic”, 
în realitate un simplu dascăl. 

Cealaltă partidă, numită „popovscina”, adică „popistă”, trebui să 
ia, spre a acoperi lipsa de preoți, preoţi Niconişti, care treceau la dânsa de 
la Niconism, deoarece numai unicul episcop Paul de la Colomna fusese 
partizanul rascolnicilor, dar şi el nu le putu sfinți preoţi, deoarece muri 
în anul 1656, în exil. Primirea preoţilor ortodocşi Niconişti, care treceau 
la rascol, se făcea prin ungerea lor cu untdelemn, după ce se lepădau de 
eresurile Niconistice. Centrul partidei popiste este satul Fântâna Albă, 
unde au Lipovenii o biserică, ridicată pe la anul 1835, închinată Sfinţilor 
Cosma şi Damian, alta închinată Intrării în biserică a Maicii Domnului 
(Ovidenie) şi o mănăstire, fundată de egumenul lor, Simeon, în anul 1785, 
în fosta pădure Târnauca, închinată Acoperământului Maicii Domnului 
(Pocrove); acum are mănăstirea şi o capelă de iarnă, închinată Sfântului 
Nicolai. Această mănăstire fu abandonată în 24 August 1791, după ce 
nişte hoţi omorâră câţiva din locuitorii ei, şi aceasta se aduse guvernului 

spre ştiinţă; la anul 1803, însă, fu ea din nou clădită, în secret, în sat, pe 
locul dăruit de Ilarion Petrovici, poreclită „Co-rovenoşche” = „şovirnog” 
şi fu sfinţită de 2 ieromonahi fugari, Irineu şi Manuil. Lipovenii popişti 
din Mitocul Dragomirnei şi Lucaviţa n-au mănăstire şi călugări. Toţi 
Lipovenii popişti şi ne-popişti au 10 biserici, şi anume 3 zidite, iar 7 de 
lemn. În Mitocul Dragomirnei posedă popiştii o biserică închinată Sfân- 
tului loan cel Nou de la Suceava, iar în Lucaviţa, una închinată Intrării 
în biserică a Maicii Domnului; iar nepopiştii din Climăuţi, una închinată 
Schimbării la Faţă a Domnului. 

Timp îndelungat, se credea că Lipovenii sunt ruşi ortodocşi, 
care liturgisesc în limba ilirică şi nu în cea română. De această opiniune 
era şi împăratul losif II, care, vizitând Bucovina, a fost salutat, în lunie 
1783, în Suceava, de o deputaţiune de Lipoveni, care cerură un preot de 
al lor, şi a răspicat aceea părere în scrisoarea de mână, adresată, în 19 
Iunie 1783, din Cernăuţi, preşedintelui Consiliului Aulicii de Război, 
feldmareşalului Hadik. Partea scrisorii de mână împărăteşti, privitoare 
la Lipoveni, ne spune următoarele: 


„Aceeaşi consideraţiune merită şi Lipovenii aflători aici în ţară, 
care sunt simplu nişte ţărani ruşi şi s-au aşezat aici; religia lor este cea 
adevărat schismatică şi unii cred că ei se diferenţiază numai cu aceea că 
voiesc să liturgisească în limba ilirică, ca în Rusia, iar nu în cea româneas- 
că. Afară de aceea, sunt ei nişte oameni aşa de sârguincioşi şi lucrători, 
că trebuie înmulţiţi cu con-naţionali de ai lor din Moldova şi, din această 
cauză, trebuie să li se aprobe, negreşit, un popă de națiunea lor sau să 
li se aducă unul din Slavonia, unde se uzitează mai ales limba ilirică. 


O urmare a acestei opinii greşite despre religia Lipovenilor a fost 
orânduirea supunerii lor spirituale mitropoliţilor ortodocşi din Carloveţ. 

Imigrării lor ulterioare în Bucovina nu se puse piedici, ba, din 
contra, ea fu favorizată, conform dorinţei împărăteşti. 

Lipovenii popişti (popovscina) 


Lipovenii popişti* recunosc darul preoţiei şi au preoţi, la imi- 
grarea lor, însă, în Bucovina se pare că aveau lipsă de preoţi, deoarece, 
salutând o deputaţiune de Lipoveni pe împăratul Iosif II, în Suceava, au 
cerut, la astă ocaziune, un preot de al lor, care rugă i-o împlini împă- 
ratul, ordonând, în amintita scrisoare de mână, adresată lui Hadik, „ca 
să li se aprobe, negreşit, un popă de națiunea lor sau să li se aducă unul 
din Slavonia”. 

Dar şi preoţii care trecură la dânşii şi veniră din Rusia se pare că 
nu rămaseră îndelung la dânşii, din cauza dispreţului şi a puţinei influenţe, 
şi se părea că vor rămâne cu totul fără de preoţi. 

Pe la anii 1840, îi păstorea pe Lipoveni ieromonahul Ieronim, 
iar mănăstirea lor se conducea de fugarul din Basarabia Gherontie şi de 
călugării Alimpie Milorodov şi Paul Vasiliev, care se sfătuiră să-şi caute 
un episcop. 

Vizitând, în anul 1843, mitropolitul unit din Galiţia, Michail 
Leviţchi, Bucovina şi pe Lipovenii din Fântâna Albă, îi sfătui, văzându-le 
lipsa de preoţi, să ceară de la împărat un episcop, asigurându-i că justa 
lor cerere li se va împlini sigur. 

Lipovenii ceruseră mai ales acum, la 14/26 Februarie 1840, cu o 
petiție, învoirea de la c. r. Kreisamt al Bucovinei ca să-şi poată aduce un 
episcop din străinătate, indicând ca reşedinţă pentru dânsul mănăstirea 
de la Fântâna Albă şi obligându-se, totodată, a-l susţine din propriile lor 
mijloace. Kreisamtul trimise la constatat cele induse în petiție pe comi- 
sarul Şalovschi, la faţa locului. Procesul verbal, făcut aici, în favoarea 
Lipovenilor, fu semnat de dânşii la 30 Aprilie 1840 şi Kreisamtul trimise 
petiția Lipovenilor şi procesul verbal, recomandându-le, guvernului țării 


+ În Bucovina există numai această sectă şi cea a ne-popiştilor, pe când în 


Rusia, România etc. există foarte multe secte lipoveneşti 

din Liov, spre ulterioara tratare oficială. 

Apoi compuse, la 6/18 Iunie 1841, la cererea Kreisamtului Buco- 
vinei, Pavel, cu ajutorul unui anumit Atanasievici, care era protocolant la 
guvernul provincial, istoria imigrării lor, a mănăstirii, a articolelor lor de 
credinţă şi un statut mănăstiresc, pe 121 pagini. Aceste scrieri se traduseră, 
apoi, de cancelarul consistorial Andrei Tarnovieţchi în limba germană, se 
copiase în curat de caligraful Fischer, se semnară de cei mai însemnați 
Lipoveni din Fântâna Albă şi se supuse Kreisamtului Bucovinei. 

Guvernul trimise petiția şi statutul mănăstiresc episcopului or- 
todox Hacman, ca să-şi dea părerea în această afacere şi, exprimându-se 
episcopul Hacman în contra împlinirii cererii Lipovenilor, guvernul le 
refuză rugămintea, cu decretul din 21 Martie a anului 1842. 

Petiţia ce o dădură în scris Pavel şi Gherontie, la 27 Iunie 1842, 
tot în această afacere, preşedintelui Bucovinei, Galiției şi Lodomeriei, în 
Liov, fu refuzată iar de guvern, la 16 Octombrie 1842, şi anume din cauză 
că existenţa mănăstirii în Fântâna Albă nu se poate aproba şi suferi, şi 
este ilegală, căci 1)., prin prea înaltul privilegiu s-a aprobat Lipovenilor 
numai cult liber, nu însă şi dreptul de a-şi aduce episcop din străinătate; 
2). pentru că clădirea mănăstirii a fost interzisă chiar prin rescriptul 
Consiliului Aulic de Război din anul 1784 şi decretul înaltului guvern 
provincial din 24 August 1791; 3). pentru că Lipovenii sunt îndatoraţi 
să poarte înşişi matricele şi 4). pentru că mănăstirea constă din novici 
şi străini. 

Deci, călătoriră, în vara anului 1843, Pavel şi Alimpie la Viena 
şi înmânară împăratului Ferdinand, în audiența din 1/12 Iulie 1843, un 
recurs, stilizat de ierodiaconul or. orient. Victor Cocorean (în Drago- 
mirna), adăugată şi completată de avocatul Dworaczek, în Viena, contra 
indusele emise guverniale. 

În urma acestui recurs, ordona cancelaria aulică ca să se constate 
lucrurile în Fântâna Albă, pe care bază le dădu, în fine, împăratul Fer- 
dinand învoirea cerută şi le semnă, la 6/18 Septembrie 1844, următorul 
decreta: 


„La cererea comunei lipoveneşti şi a vechi-credincioşilor călugări 
din Fântâna Albă, li se aprobă prea-graţios a-şi aduce o faţă bisericească, 

arhiepiscop sau episcop, din străinătate, cu acea însemnare că acesta poate 
împărtăşi călugărilor domiciliaţi în Fântâna Albă cinuri mai înalte şi că 
are să-şi aleagă un succesor, care iarăşi va fi obligat să hirotonească preoţi 
şi să-şi aleagă şi hirotonească un succesor. Totuşi, se obligă această faţă 
bisericească ca, înainte de sosirea-i din străinătate, să-şi facă cunoscut 
numele cancelariei aulice, prin mijlocirea guvernului, ca să fie posibil 
a se informa de dânsa pe cale diplomatică şi a se convinge ori de nu 
există oareşicare scrupule contra aducerii ei în ţară. Şi deoarece, după 
canoanele religiei gr. or., preoțimea superioară trebuie să aparţină statu- 
tului călugăresc, deci aprobă Maiestatea Sa prea-graţios ca mănăstirea 
de mult aflătoare în Fântâna Albă să existe şi mai departe şi o întăreşte”. 


Acest decret se trimise, la 17/29 Septembrie, guvernului, care 
îl intimă, cu emisul din 22 Septembrie (4 Octombrie) 1844, Nr. 63749, 
guvernului provincial al Bucovinei, iar acesta îl intimă, cu emisul din 
1/13 Noembrie 1844, Nr. 19997, mănăstirii din Fântâna Albă. 

Deci, cutreierară trimişii Lipovenilor, Pavel şi Alimpie, căutân- 
du-şi episcop, multe ţări, până ce aflară, în fine, prin mijlocirea rutea- 
nului Michail Ceaicovschi, a cozacului necrasov din Dobrogea, Osip 
Semenovici Gontşarov, şi a doi emisari leşeşti, Ravski şi Strucovski, şi 
a jidovului Costiuşka, care toţi se aflau în Constantinopole, un episcop, 
în Constantinopole, în persoana ex-mitropolitului din Bosnia, Ambro- 
sie, care era depus de patriarh, la cererea guvernului turcesc, pentru că 
Ambrosie apărase prea mult interesele poporului. 

Ambrosie Popovici, născut, în anul 1792, în oraşul Enos din 
Rumelia, se trăgea dintr-o familie veche grecească de preoți; la anul 
1835, deveni mitropolit de Sarajevo, în Bosnia, dar fu depus chiar în 
anul 1840 şi trăia în Constantinopole, ca moşneag de 55 de ani, în mare 
mizerie, cum îl şi aflară trimişii Lipovenilor. 

La 16 Aprilie 1846, s-a încheiat cu Ambrosie un contract, în 
prezenţa martorului Constantin Ognianovici, un supus austriac, în care 
se obligau Lipovenii să plătească mitropolitului o dotă anuală de 500 de 
galbeni, să cumpere, pentru fiu-său, o economie în valoare de 1.000 de 
galbeni, să-i aducă la dânsul pe fiul şi nora sa, pe spesele mănăstireşti, din 
Bosnia, şi să plătească o dezdăunare de 1.000 de galbeni, după moartea 

lui Ambrosie, fiului lui. 

După aceea, călători Ambrosie, împreună cu fiu-său, Gheorghie, 
şi nora sa, Anna, la Viena, unde ajunse la 28 Iunie 1846 şi ceru, într-o 
suplică, de la împărat, învoirea ca să treacă la biserica vechi-credincioşilor 
şi să fie primiţi între supuşii austrieci, alăturând, totodată, şi grammata 
din 9 Septembrie 1835 a patriarhului Grigorie din Constantinopole, prin 
care se adevereşte treapta lui ierarhică. 

Împăratul Ferdinand îl primi pe Ambrosie, împreună cu acom- 
paniatorii săi, Paul Ognianovici şi avocatul Dworaczek, în audienţă, în 
11 lulie 1846, si-i dădu ceruta învoire. 

Apoi îşi făcu Ambrosie, la 26 Septembrie 1846, intrarea în Fân- 
tâna Albă, unde se lepădă, la 28 şi 29 Octombrie 1846, în mănăstirea 
Acoperământului Maicii Domnului, de credinţa ortodoxă şi făcu trecerea 
formală, după euchologiul lipovinesc, înaintea ieromonahului Ieronim, 
care îl mărturisi, îl unse cu sfântul mir şi-l cuminecă. 

De mare interes este formula de blestem — pentru că ilustrează 
credinţa Lipovenilor — cu care primesc Lipovenii popişti pe preoţii 
ortodocşi, care trec la secta lor, de aceea vom induce-o întreagă în ur- 
mătoarele: 


„Eu, cutare, mă convertesc, astăzi, de la urâcioasele eresuri 
iacobite şi hantătărăşti şi de la cei ce cugetă ca latinii şi din parte se co- 
munică cu ereticeasca învăţătură papistăşească, şi vin la adevărata lege 
ortodoxă a credinţei creştine, cea predată de sfinţii apostoli şi întărită de 
purtătorii de Dumnezeu părinţi ai celor 7 sinoade ecumenice. Dar vin nu 
de vreo nevoie, sau nenorocire, sau strâmtoare, sau frică, sau impozit, 
sau de altceva ce s-ar fi ridicat asupra mea, sau pentru onoare lumească 
şi promisiune de oarecare daruri, sau din lene ori făţărnicie, ci din tot 
sufletul şi cu inimă curată şi neprihănită, iubind pe Hristos şi dorind a 
primi legea de viaţă a adevăratei credinţe. Mai întâi mă lepăd de cei ce 
cugetă şi sunt părtaşi în parte la învăţătură eretică. Blestem pe cei ce s-au 
lepădat de „Isus” şi-l socot cu „urechile de-o potrivă'%, pe cei ce cred în 
5  Polemiştii ruşi zic că numele Mântuitorului numai „Lisus” scris înseamnă 
„Mântuitor”, pe când scris după metoda Lipovenilor „Isus” înseamnă „cu 
urechile de-o potrivă”. 

„Lisus” şi împătresc sfântul întreit „aliluia”, să fie blestemaţi. Blestem pe 
cei ce corup sfântul botez, care, deşi zic: „în numele Tatălui şi al Fiului şi 
al Sfântului Duh”, însă botează cu apă întru o cufundare, iar alţii numai 
stropesc cu apă şi socotesc botez orice spălare şi zic că nu este nevoie 
de întreită cufundare, să fie blestemaţi. Şi cei ce fac binecuvântarea cu 
cinci degete, iar pe cea cu două, predată de Hristos, o socot inventată 
de oarecare demon, să fie blestemaţi. Blestem amăgirea cea urâtă de 
Dumnezeu şi de o manieră curvească, de a-şi tunde barba, precum şi pe 
acei ce îndeamnă a rade bărbile şi a-şi pângări musteţele cu foarfeci şi 
cu brice. Blestem pe toţi vrăjmaşii care hulesc crucea lui Hristos şi care 
se închină „krzyzului” (= crijului) latinesc; pe cei ce nu mărturisesc că 
jertfa cea fără de sânge este corpul Domnului nostru Isus Hristos; pe cei 
ce mănâncă lapte şi ouă sâmbăta şi dumineca în marele post; împreună 
cu aceştia, blestem orice altă erezie, dată pe faţă şi nedată pe faţă, şi pe 
cei ce, înainte ori după sinoade, s-au ridicat asupra eusevioasei biserici, 
voind a dezbina şi a smulge pe oamenii lui Dumnezeu, toţi ereticii ce 
cugetă contra sfintelor sinoade ecumenice, să fie blestemaţi”. 


Deja la 30 Octombrie 1846 începu nou instalatul mitropolit să 
facă întrebuințare de demnitatea sa ierarhică, hirotoni, în aceeaşi zi, pe un 
călugăr rus fugar, Eufrosin, întru diacon, şi hirotoni pe Ieronim, egumenul 
mănăstirii, la cererea întregului convent mănăstiresc, în Arhimandrit. 

La 10 Noiembrie, alese poporul 3 candidaţi pentru demnitatea de 
episcop-vicar şi sorții căzură pe cantorul (dascălul) mănăstirii, Ciprian 
Timofiev, care apoi fu tuns în călugăr, la 16 Noiembrie, sub numele 
Ciril. Apoi hirotoni Ambrosie, pentru ca să aibă la hirotonia în episcop 
a lui Ciril, destui preoţi, în luna lui Noiembrie, pe călugărul loasaf, care 
emigrase din satul rusesc Zaponoria, în diacon, pe ierodiaconul Eufrosin 
în preot şi pe călugărul rus Arsenie în diacon. La 25 Decembrie, primi 
Ciril hirotonia în diacon, la 1 Ianuarie 1847, în presbiter şi, la 6 lanuarie, 
în episcop, în care calitate fu recunoscut şi de guvern. 

Hirotonind, apoi, Ambrosie încă pe un anumit Arcadie în epi- 
scop al coloniei lipovineşti necrasove de dincolo de Dunăre, sub titlul 
de „Ahriepiscop Necrasovski”, apoi 2 episcopi sufragani pentru Turcia 
şi 3 episcopi pentru Rusia, începu mărirea lui să meargă spre apus. 

Acum, în Decembrie 1847, fu citat la Viena, la intervenţia gu- 
vernului rus şi a patriarhului din Constantinopole, ca să-şi dea seamă 
de delictele de care îl acuzau guvernul rus şi patriarhul. Articolele de 
acuzare ale Rusiei erau următoarele patru: 


1. că Ambrosie şi-a părăsit patriarhul fără ştirea şi învoirea lui 
şi a luat o eparhie străină; 

2. că a luat în mănăstirea sa supuşi ruşi şi chiar criminali fugari 
şi călugări din mănăstiri ruseşti; 

3. că şi l-a trimis pe egumenul său, împreună cu alţi călugări 
şi neguţători întreprinzători, de 3 ori în Rusia, spre a răscula şi înşela 
poporul, şi că-şi trimite încontinuu, în acest scop, emisari în Rusia; 

4. că şi-a lăţit jurisdicţia şi asupra Rusiei, pentru care hirotoneşte 
chiar preoţi. 


Ambrosie începu să dea seamă înaintea ministrului, în Viena, 
dar cercetarea ce se făcu în mănăstirea din Fântâna Albă dăduse pe faţă 
că într-însa se află, într-adevăr, supuşi ruşi şi că Ambrosie sfinţise pentru 
Rusia preoţi, ba chiar şi 3 episcopi. Împăratul orândui, deci, la 22 Fe- 
bruarie 1848, ca mănăstirea din Fântâna Albă să se închidă provizoriu, 
călugării străini să se trimită în ţările lor, iar cei din ţară, pe la satele lor, 
şi lui Ambrosie să-i fie interzisă întoarcerea în Bucovina. Ambrosie fu, 
apoi, exilat, după ce ceru ca să nu fie trimis la Constantinopole, la pa- 
triarh, ci ca să rămână, cu familia sa, în Austria, la Cilli, în Styria, unde 
şi muri în anul 1863. 

Pe când comisia închidea mănăstirea din Fântâna Albă şi-i de- 
părta pe călugări, conform ordinului împărătesc din 22 Februarie 1848, 
căpătă Austria o constituţie, care garanta tuturor societăţilor religioase 
cult religios liber şi, în urmarea acesteia, se deschise iarăşi mănăstirea 
din Fântâna Albă. 

Lui Ambrosie îi urmă în scaunul metropolitan din Fântâna Albă 
vicarul Ciril Timofiev. 

Ciril, om fără de ştiinţele necesare la astfel de post, însă plin de 
fanatism şi de cerbicia sectară, se numi, după exemplul antecesorului său, 
„Arhiepiscop de Fântâna Albă şi mitropolit al tuturor creştinilor vechi- 

credincioşi” şi începu a hirotoni, luându-se în toate după antecesorul său, 
preoţi şi episcopi pentru străinătate. Aşa hirotoni Ciril, pentru Lipovenii 
din Turcia, pe un anumit Onufrei în episcop, cu titlul de „Brailovski”, 
apoi creă, în anul 1849, o eparhie nouă în Dobrogea, cu titlul „Slavskaia”, 
după numele unei mănăstiri de acolo, şi denumi pentru acea dieceză pe 
un anumit Arcadie, mai întâi episcop şi mai târziu arhiepiscop. 

În anul 1850, creă Ciril o eparhie nouă, în Tulcea, şi-i dădu 
episcop pe un anumit Alimpie; apoi hirotoni şi pentru Lipovenii din 
România pe unul, anumit Arcadie, în episcop, sub titlul de „„Vasluiski”, 
numit după oraşul Vaslui. 

Ciril fu recunoscut şi de cea mai mare parte a Lipovenilor din Ru- 
sia drept Arhimitropolitul lor; el şi creă pentru Lipovenii de acolo multe 
episcopii, aşa cea din Ural, Saratov, Balta, Caucaz, Kazan, Orenburg. 

În anul 1858, însă, veni la Fântâna Albă, pe neaşteptate, o co- 
misie, condusă de Stokera. Însă, la delegarea acestei comisii, neplăcută 
Lipovenilor, a stat reclamaţia administratorului domeniilor de pe atunci 
din Siret, loan Woynarovicz, cum că în mănăstirea de acolo se ţin călugări 
străini şi fel de fel de vagabonzi, că s-a făcut în Fântâna Albă, fără de 
ştirea şi învoirea guvernului, o mănăstire de călugăriţe, că Lipovenii se 
opun introducerii şi purtării matricelor, depunerii jurământului, vaccinării 
copiilor şi ajutorului medical. Chiar la ştirea că are să sosească o comisie 
în mănăstire, fugiră 30 de călugări la mănăstirea lipovenească Manolea, 
din România, iar călugărițele se împrăştiară în toate părţile lumii. Şi 
amintitul Alimpie Miloradov luă, iarăşi, toiagul în mână şi plecă, cu 
petiţiuni, la Viena, spre a înlătura vizitarea mănăstirii şi scoposind ca să 
li se aprobe Lipovenilor ca să trăiască, amăsurat privilegiilor lor, după 
dogmele lor religioase, şi ca să se recunoască existenţa mănăstirii de 
călugăriţe, având misiunea filantropică de-a da scut femeilor sărmane, 
bătrâne şi neputincioase, de-a educa, a face bine etc. lar neîmplinindu-i-se 
această dorinţă şi sosind comisia la faţa locului, telegrafie preşedintelui 
de miniştri de pe atunci, Bach, plângându-se de asprimea comisarului 
şi cerând sistarea comisiei. Dar atât această rugăminte, cât şi petiția tu- 
turor comunelor lipoveneşti din Bucovina, înmânată preşedintelui țării, 
rămaseră zadarnice. 

A doua petiție, înmânată de Alimpie ministrului de interne, în 

Viena, în care se oglindesc limpede toate dogmele credinţei Lipovenilor, 
o reproducem, pentru marea el însemnătate, în următoarele: 


„Înaltule c. r. ministre! 


Sub mult lăudatul regim al demnului de amintire Maiestăţii Sale 
împăratului losif II, pe temeiul privilegiului imperial, dat în Viena, la 9 
Octombrie 1783, comunităţile noastre vechi-credincioase, cu preoții lor, 
care locuiau, atunci, la Marea Neagră, şi-au mutat locuinţa în Bucovina, 
sub numirea de comunităţi lipoveneşti, ai căror urmaşi se află şi astăzi 
în Fântâna Albă, şi locuiesc acolo mai mult de 70 de ani. Totdeauna s-au 
arătat demni de prea înalta protecţiune întru ceea ce priveşte fundamentele 
lor religioase. lar de justiţia atot prea strălucitului nostru monarh, Ma- 
iestăţii Sale imperiale-regale, apostolice Franţ Iosif 1. şi a prea înaltului 
său guvern suntem foarte încredinţaţi şi trăim în deplină speranţă că şi-n 
timpul prezent dreptul nostru va rămâne neclintit, căci noi n-am dat nici 
cel mai mic motiv la curmarea lui. Acum unii voiesc a face problematică 
toată existenţa noastră şi încep a clăti temelia confesiunii noastre reli- 
gioase. Dar noi vechi-credincioşii stăm cu constanţă neclătită în mora- 
vurile noastre, cele consacrate de secole, şi-n datinile cele tari şi orice 
novism devine pentru noi, dacă simţim piedici vătămătoare conştiinţei 
noastre, o imposibilitate nestrămutabilă şi, ca orişicare confesiune, aşa 
are şi a noastră latura sa uniformă bisericească, care însă la noi este şi 
populară, căci religia este la noi închegată astfel cu poporul, încât el este 
cu adevărat popor bisericesc, prin urmare, ceea-ce nu este în armonie cu 
religia noastră, aceea rămâne în dezarmonie şi cu viața noastră lumească. 
Convingerea noastră religioasă, totdeauna, a fost respectată de înaltul 
guvern şi noi niciodată n-am dat nici cel mai mic motiv ca să fim traşi 
la răspundere. Lucrul şi rugăciunea este testamentul nostru. Fidelitatea, 
supunerea şi alipirea către atot prea strălucita casă habsburgică sunt 
virtuțile noastre de supuşi. 

Privilegiul imperial, menţionat la început, ce ni s-a dat, în Vie- 
na, la 9 Octombrie 1783 şi care a deschis strămoşilor noştri, după dese 
schimbări de locuinţe, un stabil loc de azil şi a determinat împrejurările 
atârnării noastre, de-asemenea şi prea înalta rezoluţiune, dată la 18 

Septembrie 1844, şi statutele noastre mănăstireşti de la 6/18 lunie 1841, 
formează fundamentele existenţei noastre şi ale organismului nostru 
bisericesc şi social. 

Cu toate acestea, mult lăudata autoritate locală din Cernăuţi tinde 
a ne impune la executat nişte cereri pe care noi nu le putem accepta, 
nici împlini, precum: introducerea matricelor, punerea vărsatului, a 
cere de la autoritate învoirea la căsătorie, a lua adeverinţe medicale la 
cazuri de moarte, jurământul şi alte prescripţii politice şi polițienești, la 
care noi, în decursul unei petreceri de 70 de ani în Bucovina, niciodată 
până acum, n-am fost aşa constrânşi. Acuma s-a şi trimis în mănăstirea 
noastră un comisar, înadins, care, fără nici un respect către drepturile şi 
privilegiile noastre, ce ni s-au dat prin prea înaltul patent de la Octombrie 
1783, confirmate cu propria mână de sacrala Sa Maiestate împăratul Iosif 
II, nicidecum luând în considerare împrejurările noastre particulare şi 
fundamentele noastre religioase şi moravurile şi datinile patriarhale, — se 
încearcă a impune şi introduce toate aceste novisme. Mai întâi de toate, vă 
vom raporta la des amintitul prea înalt privilegiu de la 6 Octombrie 1783, 
care, afară de dările ce au a se plăti după 20 de ani şi pe care totdeauna 
le-am plătit exact, nu menţionează mai mult, nici altfel de îndatoriri, ba 
încă, ce este mai mult, exprimă o asigurare că şi la copiii „copiilor stră- 
moşilor noştri li se învoieşte un perfect liber exerciţiu al religiei”. Dar 
perfect liberul exerciţiu al religiei noastre interzice a adopta ceva nou, 
neconform cu tradiţiile vechi ale sfinţilor părinţi. Din această cauză, nici 
unul din preoţii noştri nu va consimţi a lua astfel de novisme, ca: purtarea 
matricelor, pe care biserica noastră vechi-credincioasă niciodată nu le-a 
avut în uz din vechea tradiţie părintească de la strămoşi. Pe lângă aceea, 
nici unul din preoţii noştri nu înţelege limba germană şi, de aceea, clerul 
nostru nu pretinde un onorariu sau ajutor bănesc de la înaltul guvern, ci 
se mulţumeşte cu veniturile sale parohiale. 

Înaltul guvern îşi poate ajunge scopul, în loc de a introduce 
matrice, prin recensăminte, care dau cea mai exactă relaţiune despre cei 
născuţi, căsătoriţi şi morţi. Contra vărsatului, de asemenea, avem noi 
cea mai mare aversiune, căci fundamentele noastre religioase ne inter- 
zic anume tot amestecul sângelui nostru cu materia animală. lubirea de 
ordine, curăţia, deasa şi aspra ajunare depărtează de la noi bolile şi noi 

nu avem exemplu, între 2.000 de conreligionari de ai noştri, să fi murit 
vreunul la caz de vărsat. Noi, de asemene, nu luăm nici un fel de medi- 
cament, căci, pe de o parte, noi înţelegem bolile ca încercări temporale, 
hotărâte de sus, iar pe de altă parte, atribuim vindecarea bolilor nu artei 
omeneşti, ci aceluia al cărui nume neexprimabil ne-a mântuit de boala 
cea grea — de păcatul original şi ale cărui sfaturi neurmărite direg toată 
întristarea şi bucuria noastră. 

De asemenea, nu mai puţin canoanele bisericii noastre nu permit 
a face jurământ. La aceasta ne serveşte ordinul sfintei Evanghelii „aşa, 
aşa, — nu, nu, iar ce este mai mult se interzice ca păcat”. Nici un vechi- 
credincios conreligionar de al nostru, care, spre adeverirea mărturiei, 
a dis: „aşa, aşa — nu, nu” n-a fost dovedit din contra. Pentru aceea, în 
genere, toate instituţiile şi dispoziţiile, fie ele politice sau polițienești, de 
care am fost liberi până acuma, dacă ele nu sunt necesare la mântuirea 
noastră sufletească şi nu se pot pune în armonie cu tradiţiunile noastre 
bisericeşti, sunt, pentru noi, nefolositoare şi de prisos. Pentru aceea, am 
luat noi toate amenințările comisarului delegat, privitoare la introducerea 
acestor novisme, cu răbdare pentru necălcarea drepturilor noastre şi asi- 
gurăm, că şi de acum nu vom arăta nici cea mai mică opunere, chiar de ar 
veni şi execuţiune ostăşească, precum suntem ameninţaţi. Tot prea înaltul 
patent de la 9 Octombrie 1783 ne scuteşte de orice sarcină ostăşească şi 
de încortelare şi aceasta ni s-a încuviinţat din cauză că noi, precum se 
ştie, după religia noastră, nu ne putem ridica cu armele asupra nimănui, 
ci trebuie să rămânem în pace şi-n armonie. De aceea avem tare speranţă 
că va fi totdeauna respectat prea înaltul privilegiu, ce s-a dat strămoşilor 
noştri, la strămutarea lor, şi că, de acum, înainte, nimeni nu va jigni şi 
tulbura liberul exerciţiu al religiei. 

În urmarea sus menţionatei hotărâri de la 18 Septembrie 1844, 
ni s-a învoit prea grațios a avea un ierarh superior, care să dea monahilor 
noştri înalta consacrare şi să-şi poată denumi succesorul său, şi a-şi pre- 
destina succesorul... În considerarea marilor greutăţi să fie înlăturate pe 
totdeauna, ar trebui ca păstorul superior să-şi poată denumi şi determina 
pe succesorul său şi încă pe un vicar. Dar fiindcă în prea înalta hotărâre 
nu se înseamnă timpul când să se facă aceste denumiri, numai în genere 
se lasă liberă denumirea şi determinarea atât a păstorului superior, cât şi 

a succesorului său, de aceea atât unul, cât şi altul, pot face aceste denu- 
miri şi determinări după întâmplări; dar dacă se va considera că, după 
canoanele bisericii orientale, cât şi ale celei apusene, nimeni nu poate şi 
nu cutează a se ridica însuşi la demnitatea cea mal înaltă, de aici urmează 
necesitatea ca, pentru asigurarea succesiunii păstoriei celei mai înalte, 
să fie învestite, în acelaşi timp, trei persoane cu demnitatea episcopală, 
pentru ca, la caz de moarte a păstorului superior, succesorul lui să fie 
ridicat la păstoria cea mai înaltă de altul, oarecare. De aceea, noi, în acelaşi 
timp, avem un păstor superiori, pe succesorul său şi un vicar; iar această 
urmare stă în cea mai strânsă legătură, pe cât cu prea înalta hotărâre, pe 
atâta şi cu continuarea existenţei clasei noastre clericale. Dar, cu toate 
acestea, noi suntem invidiaţi din cauza acestei graţii imperiale şi iarăşi 
voiesc să ne aducă la disperare, care neapărat ar urma, dacă am rămâne 
numai cu două persoane episcopale. Episcopii noştri nu dau lumii nici 
cel mia mic motiv de scandal. Ei duc viaţă aspră mănăstirească, toată 
viaţa lor nu fac alta decât ajună şi se roagă şi îşi permit numai 4-6 ore 
de repaus, în nopţile de iarnă, şi împlinesc, totodată, pe lângă servitul 
bisericesc, nestrămutat şi canonul cu închinăciunile, ce le este legiuit 
monahilor a le face prin chiliile lor, care ocupă timp de o oră şi jumătate, 
iar celălalt timp se ocupă cu dumnezeiasca scriptură. 

Dară nu numai episcopii noştri, ci si mănăstirile noastre, cea de 
bărbaţi şi cea de femei, sunt supuse defăimării, până ce nu se va trimite 
o învoire anume pentru existenţa lor, comisarul însă a hotărât că trebuie 
închise. Din aceasta se vede că mănăstirea noastră, ce există de mulţi ani 
în Fântâna Albă şi care prea grațios ni s-a întărit cu prea înalta hotărâre 
din 18 Septembrie 1844, iarăşi i face problematică, deşi, după canoanele 
religiei noastre, preoţia cea mai înaltă se produce dintre monahi şi rămâne 
în tagma monahală, precum şi preoţii văduvi sunt mărginiţi a duce numai 
viaţă mănăstirească. lar îmbrăcarea în schima monahică se face după o 
probare prealabilă a vredniciei din partea preoţimii şi a toată comunitatea 
mănăstirească şi numai după măsura trebuinţei, şi adeseori numai pe patul 
morţii. lar a-l înştiinţa pe înaltul guvern de fiecare călugărire este, după 
părerea noastră, fără de nici un scop, căci noi nu căpătăm nici un ajutor 
de la prea înaltul erariu; după prea înalta hotărâre, însă, din 18 Septembrie 
1844, numai fiecare consacrare de episcop are să se aducă la ştiinţa locului 

celui mai înalt. De asemenea, şi mănăstirea noastră femeiască este cel 
mai puternic îndemn la mărturisirea credinţei, la bunele moravuri şi cas- 
titate pentru sexul femeiesc al comunităţilor noastre. Junimea femeiască 
capătă, acolo, instrucţiune în cetire, scriere, cusutură şi se conduce sub 
o inspecţie conştiincioasă la virtute şi moralitate. Aici găsesc persoanele 
sărace, de sexul femeiesc, liman, cele fără ajutor şi orfanele azil, bătrâ- 
nele cele bolnave şi neputincioase căutare şi aceste monahe duc o viaţă 
consacrată cu totul lui Dumnezeu şi omenirii. Şi fiindcă înaltul guvern 
priveşte, în genere, din acelaşi principiu la mănăstirile femeieşti ca şi la 
cele bărbăteşti, şi fiindcă şi mănăstirea noastră femeiască formează o parte 
esenţială din liberul exerciţiu al religiei, care este asigurat, în mărturisirea 
credinţei, atât preoţimii noastre, cât şi clasei femeiești, putem spera, cu 
siguranţă, că mănăstirea noastră cea femeiască, pe care guvernul local o 
ştie că există de mai mulţi ani, nu va fi mai mult bântuită în lucrarea sa 
cea plină de bune intenţiuni. 

De aceea, îndrăznesc prea supusele comunităţi lipovene a vechi- 
credincioşilor şi monahii de la Fântâna Albă, în Bucovina, care se roagă, 
cu tot zelul, la prea înaltul Dumnezeu pentru prosperitatea atot prea 
strălucitului lor împărat, a prezenta prea supusa lor rugăminte: ca înaltul 
ministru c. r. să binevoiască a se pronunţa ca mănăstirile, bărbătească şi 
femeiască, ce există în Fântâna Albă, să nu fie împiedicate în existenţa 
lor şi comunităţile vechi-credincioase să fie scutite de orice novisme în 
organizarea lor, existentă până acum, şi liberul exerciţiu al religiei să 
rămână neîmpiedicat; de asemenea, să se recheme comisarul cu servitorii 
săi, care a fost delegat de înaltul guvern local pentru a introduce aceste 
novisme în mănăstirea de la Fântâna Albă. 

Viena 1 Marte 1858 

Monahul Olimpie Miloradov, împuternicitul mănăstirilor, băr- 
bătească şi femeiască, din Fântâna Albă şi al comunităţilor vechi-cre- 
dincioase lipoveneşti din Bucovina”. 


Într-acestea, descoperise cercetarea comisională, care dură un 
an şi jumătate, multe fapte într-adevăr compromiţătoare pentru mitro- 
politul Ciril. 

Abia la 18 August 1851, se dădu răspuns la petiția de sus a Lipo- 

venilor şi, la 14 Ianuarie 1860, intima preşedintele Bucovinei rezoluţia 
împărătească păstorului superior al Lipovenilor, Ciril, cu următoarea 
scrisoare: 


„Prea sfinţitului ierarh superior al Lipovenilor, D-lui Ciril, la 
Fântâna Albă! A 

Apostolica Sa Maiestate imperială-regală a stabilit, prin prea 
înalta rezoluţiune din 18 August 1859, următoarele deciziuni pentru 
regularea chestiunii bisericeşti a Lipovenilor: 

„Am binevoit ca Lipovenii popişti din Bucovina şi de acum, 
înainte, să aibă un păstor superior, care să se numească ierarh şi să-şi 
consacre, încă fiind în viată, un vicar. 

Pentru săvârşirea acelei consacrări va căpăta învoire de la gu- 
vernul provincial al Bucovinei, iar după consacrarea vicarului — întărire 
de la ministrul de culte. 

Nici ierarhul, nici vicarul lui nu vor cuteza a călători în străinătate 
fără autorizarea guvernului provincial. 

Nici unuia din ei nu i se permite a ridica la demnitatea preoțească 
sau episcopală popistă dintre cei străini. 

Numărul persoanelor ce au a consacra în preoţie se mărginește 
numai la trebuinţa comunităţilor de aici. 

lerarhul va căpăta, la denumirea acestui număr de preoţi, învoire 
de la şeful provinciei şi îi va numi pe cei consacraţi. 

Vicarul consacrat are a se abţine, cât va trăi ierarhul, de toate 
lucrările episcopale. 

Orice abatere de la această prescripţie se va pedepsi conform cu 
gravitatea delictului. 

După împrejurări, se poate interzice atât ierarhului, cât şi vica- 
rului său, exerciţiul funcției episcopale. 

Mănăstirea bărbătească şi cea femeiască au permisiunea a ră- 
mâne şi de acum în Fântâna Albă, fără însă a cuteza să primească vreo 
persoană din ţări străine. 

De fiecare primire la călugărie este a se raporta la diregătoria 
de ţinut. 

Privegherea asupra monahilor se lasă în seama diregătoriei de 

ținut. 

Aceasta se raportează şi la mănăstirile lipoveneşti nepopiste. 

Această reglementare a afacerii bisericeşti a Lipovenilor, tri- 
misă aici de înaltul minister al cultelor, cu emisul din 30 August 1859, 
nr. 13.021, pe temeiul prea înaltei rezoluţiuni, se comunică Prea sfinţiei 
voastre spre ştiinţă şi întocmai împlinire. Totodată, s-a comunicat această 
reglementare şi comunităţilor lipoveneşti prin i. r. autoritate ţinutală din 
Siret. 

Totodată, se cere de la Preasfinţia Voastră ca să trimiteţi, până în 
8 zile, un catalog dublu de numele tuturor preoţilor lipoveneşti actuali 
şi a locului activităţii lor, tot aşa şi de toţi monahii şi monahele ce se 
află acum. 

Cernăuţi, în 14 lanuariu 1860”. 


Acestea sunt concesiunile făcute Lipovenilor; celelalte cereri ale 
lor, însă, cum eliberarea de purtarea matricelor, de vaccinarea copiilor 
etc., nu li s-au aprobat, ci pentru purtarea matricelor s-a desemnat un 
diregător anume, pe spesele Lipovenilor, cu şederea în Fântâna Albă, 
care orânduire mai că ar fi dus la strămutarea reședinței mitropolitane 
în Turcia. 

Ciril îşi denumi, apoi, de vicar un călugăr, emigrat din Rusia, cu 
numele Onufrie Porusov, şi-l hirotoni în episcop sub titlul de „Brailovski”, 
după oraşul Brăila, din România. 

Acest vicar, trimis de Ciril, la anul 1861, la Moscova spre apla- 
narea unor certe iscate acolo, se dezbină de mitropolitul său şi nu se mai 
întoarse îndărăpt la Fântâna Albă. Deodată cu Onufrie, părăsiră Fântâna 
Albă un arhimandrit şi un arhidiacon şi luară cu dânşii, la această oca- 
ziune, cele mai însemnate acte ale mitropoliei, la Rusia. 

La stăruința Lipovenilor, îşi alese Ciril, după puţin timp alt vicar, 
în persoana călugărului din Fântâna Albă Antonie, şi-l hirotoni, în anul 
1866, în episcop. 

După 4 ani, însă, muri Antonie şi Ciril îl hirotoni, în anul 1870, 
pe preotul lipovenesc din Brăila, Agheu Macorob, după ce-l tunse, mai 
întâi, în călugăr şi-i dăduse numele călugăresc Aftanasie, în episcop vicar, 
sub numele de „Arhiepiscopa Brailovski”. 

După ce muri Ciril, la anul 1876, îi urmă Aftanasie în demni- 
tatea de păstor superior şi o posedă şi până astăzi, sub titlul pompos de 
„Mitropolit al tuturor vechi-credincioşilor Lipoveni din toată lumea”, 
care are de vicar „namestnic” pe un oarecare Alimpie; şi acesta îşi are 
reşedinţa în Brăila. 


Lipovenii nepopişti (bezpopowscina) 


Lipovenii nepopişti (bezpopowscina) n-au preoţi, după cum am 
amintit mai sus, ci numai nişte funcţionari lumeşti, aşezaţi de ei înşişi 
şi numiţi de ei „bătrâni, presbiteri, nastavnici, sau ustavcici”, care, în 
realitate, însă nu sunt alta decât cantori (dascăli) la biserică şi-şi fac 
mancul lor serviciu dumnezeiesc în bisericile sau „ceasovniele” lor, cu 
uşile încuiate. 

Centrul Lipovenilor nepopişti din Bucovina este satul Climăuţi, 
unde au ei o biserică foarte frumoasă; câte cu puţine suflete se află ei şi-n 
satele Mihondra, Berhomet, Lucaviţa şi Vilaucea. 

Secta nepopistă a Lipovenilor este cu mult mai extremă şi fa- 
natică decât cea popistă şi în Rusia se împarte ea în mai multe secte, la 
care încă se află înrădăcinată ura contra statului şi bisericii ortodoxe. La 
unele secte foarte fanatice, e în uz ciuntirea (scopirea), arderea de sine 
şi moartea de foame. 

Lipovenii nepopişti numesc biserica ortodoxă, ca să rumpă orice 
legătură cu dânsa, biserica lui antihrist, şi susţin că biserica ortodoxă a 
început a crede, de la anul 1666, în anticrist, de aceea ei şi rebotează pe 
ortodocşii care trec la dânşii. 

Apoi zic ei că Sacramentele bisericii ortodoxe sunt necurate, 
credincioşii ei sunt fii ai diavolului şi capul ei este însuşi anticrist în 
persoană. Ei au, din cele 7 sacramente, numai botezul, pe care îl pot 
face şi mirenii, iar din pocăință, numai mărturisirea. Ei se mărturisesc 
nastavnicului lor, iertarea păcatelor însă o speră de la însuşi Dumnezeu; 
unii din ei au păstrat şi sfânta cuminecătură, dar se-nţelege că-n felul lor. 

Servitul divin al Lipovenilor nepopişti constă în citirea şi cântarea 
rugăciunilor de dimineaţă şi de seară şi a altor rugăciuni. Nastavnicul 
îşi desemnează şi binecuvântă, pe patul morţii, urmaşul. Călugării şi 
călugărițele acestei secte depun votul celibatului. 

Acum, de timpuriu, începură Lipovenii a se lepăda de învăţăturile 
lor rătăcite şi a se reîntoarce la ortodoxie; aşa trecu la biserica ortodoxă, în 
anul 1840, un anumit Ştefan lacow, Lipovan din Vatra Moldoviței, apoi, 
la anul 1841, Ignatie Vasilievici, care se născuse la Paşcani, în România, 
şi fusese, mai apoi, călugăr în Fântâna Albă. 

În anul 1869, intră episcopul titular lipovenesc, Serghie Petrov, 
care trecuse, acum, în Moscova, la ortodoxie şi devenise novice în una 
din mănăstirile de acolo, însă s-a fost reîntors, din priviri familiare, la 
satul său natal, Climăuţi, cu învoirea înaltului guvern al ţării“ ca novice 
în mănăstirea Dragomirna, unde şi muri. 

În mai mari dimensiuni, trecură la ortodoxie Lipovenii nepopişti. 

Deja, în anul 1847, trecură Lipovenii din Climăuţi, Sevastian 
Mihailov şi Vasilie Lipovan, la biserica ortodoxă. În anul 1871, însă, se 
adresară 10 Lipoveni nepopişti din Climăuţi la arhiepiscopul ortodox 
din Cernăuţi, rugându-l, ca să-i ia în sinul bisericii ortodoxe şi să le 
hirotonească un preot din mijlocul lor, căruia îi destinară ei, acum, şi 
ceva pământ. La aceasta, le răspunse arhiepiscopul Eugen Hacman, la 18 
Aprilie 1871, şi a nume la adresa lui Nicolai Vasilievici, că îi poate lua 
în sânul bisericii ortodoxe, dar numai după ce se vor fi lepădat formal de 
diferitele lor eresuri; un preot, însă, din mijlocul lor nu le poate hirotoni, 
din care cauză se şi strică, deocamdată, întreaga afacere. 

În anul 1877, adresă acelaşi Nicolai Vasilievici către arhiepi- 
scopul Teoctist Blajevici o petiție, semnată de mai mulţi lipoveni din 
Climăuţi, în care se roagă, iarăşi, ca să fie în sânul bisericii ortodoxe şi 
ca să-l capete pe Ioan, cu numele călugăresc Petru Jacovlev, ca păstor 
sufletesc; acum [i se împlini dorinţa, sub condiţia unei treceri formale, şi 
călugărul ortodox (Lipovan din Climăuţi) Petru Jacovlev, din mănăstirea 
Dragomirna, fu hirotonit, de răposatul arhiepiscop Teoctist Blajevici, în 
catedrala din Cernăuţi, la 25 Decembrie 1878, în diacon, iar la 4 Ianuarie 
1879, în prezbiter pentru Lipovenii ortodocşi din Climăuţi. 


* Vezi actul consistoriului or. ort. al Bucovinei nr. 4759 ex. 1869 

La 18 Martie 1879, sfinţi arhimandritul consistorial de atunci şi 
actualul arhiepiscop şi mitropolit Dr. Silvestru Morariu-Andrievici, ca 
delegat arhiepiscopal, capela ortodoxă aşezată de Petru Jacovlev într-o 
casă din Climăuţi, închinând-o Sfântului Nicolai. 

Amănuntele acelei sfinţiri şi păstoriri sufleteşti de acolo le 
aflăm în raportul delegatului arhiepiscopal din 19 Marte 1870, adresat 
consistoriului: „Am săvârşit, Duminică, în 18/30 Martie a. c., sfinţirea 
paraclisului pentru locuitorii drept-eredincioşi din satul Climăuţi, după 
rânduiala prescrisă pentru delegatul arhieresc. 

Cu această ocazie, m-am încredinţat cum că numitul paraclis este 
bine făcut şi înzestrat cu cele cerute pentru săvârşirea sfintei liturghii 
şi, acum, familiile drept-credincioase din comuna respectivă au arătat 
mare bucurie şi mulţumire atât cu actul sfințirii, cât şi pentru lucrurile, 
adică sfintele vase, crucea de sfânta masă, două rânduri de veşminte, pe 
care le-am adus în dar de la venerabilul consistoriu. Afară de familiile 
ortodoxe, s-au adunat locuitori atât dintre cei fără preoţi, cât şi dintre 
cei cu preoţi la Fântâna Albă, care toţi s-au purtat cu cuviinţă. 

Acum mai rămâne de făcut dispoziția ca ieromonahului Petru 
Jacovlev să-i fie încuviinţat de a petrece în Climăuţi la făcut sfânta litur- 
ghie şi funcțiunile preoţeşti pentru familiile ortodoxe, iar parohul vecin, 
din Costişa, care conduse pe acei creştini la întocmirea şi înzestrarea 
paraclisului, să fie rânduit a se îngriji şi mai departe de prosperitatea 
acestei turme cuvântătoare şi a-l conduce pe ieromonahul Petru Jacovlev 
întru împlinirea sfintelor serviri, cu acea dispoziţie ulterioară ca actele 
de botez, de cununie şi de răposare ale respectivelor familie ortodoxe să 
se înscrie, până mai departe, în mitricele enoriei Costişa”. 

Astăzi, se ţin cele 36 de familii de Lipoveni ortodocşi din Cli- 
măuţi de parohia Costişa şi se păstoresc de ieromonachul Petru Jacovlev, 
care se ţine de statul mănăstirii Dragomirna. Acesta mări şi înfrumuseţă 
biserica, făcu o clopotniţă, cumpără un clopot de 300 de florini — toate 
acestea, cu propriile sale mijloace, şi dărui bisericii o casă şi un câmp de 8 
juguri, cu acea dispoziţie ca această donaţie să cadă, la caz că s-ar dizolva, 
cândva, comuna ortodoxă din Climăuţi, la fondul gr. ort. al Bucovinei. 

Datinile, obiceiurile 
şi ocupațiile Lipovenilor 


Principiile religioase le interzic Lipovenilor a vărsa sânge, ceea 
ce, însă, nu îi reţine — după mărturisirea mai multor bărbaţi de încrede- 
re — a fi vânătorii cei mai rutinaţi de sălbăticiuni, dând destul de lucru 
forestierilor din vecinătatea lor. 

Aceste principii religioase îi înduplecară a cere, la imigrarea lor 
în Bucovina, scutirea de serviciul militar, ceea ce li se şi încuviinţă, în 
punctul 3 al privilegiului din 9 Octombrie 1788. De aceea, îi loviră greu 
stipulările legii noi militare, din 5 Decembrie 1868, şi acum, în primăvară 
anului 1869, să dea pe faţă aversiunea lor de la servitul militar, căci, din 
400 de Lipoveni conscrişi, se duseră numai 2 prinşi la recrutare; restul 
fugiră. 

La 15 Iulie, protestară ei, la ministerul pentru apărarea ţării, 
contra aplicării legii militare şi, fiind refuzaţi, supuseră împăratului o 
reclamaţie, în urma căreia căpătară, deşi nu eliberare totală de serviciul 
militar, totuşi o înlesnire în suportarea lui, în acel mod ca să fie aplicaţi, 
pe timpul servituciui lor, numai în institutele militare, iar nu şi pe câmpul 
de luptă. 

Nemulţumiţi cu această concesie, se adresară ei cu o petiție la 
senatul imperial, în 5 Mai 1870, care, însă, declară, în şedinţa a 8l-a a 
sesiunii a VIII-a, din 29 Martie 1873, la propunerea raportorului Kardas- 
ch, privilegiul lor de expirat şi decise a preda petiția lor înaltului guvern, 
cu provocarea ca cu locuitorii supuşi la recrutare ai acestor comune (afară 
de acei care ar trece abia acum la secta Lipovenilor sau care vor mai 
emigra, în viitor, să se ia şi mai departe, conform prea înaltei rezoluţii 
din 31| August, toate acele priviri, în co-înţelegere cu i. r. minister de 
război, care sunt apte a cruța simţul religios al Lipovenilor şi a înainta 
interesele economice existente. 

Lipovenii sunt un soi de oameni înalţi, cu păr blond şi cu feţe 
altfel frumoase, adesea, însă, ciupite de vărsat, din cauza aversiunii lor 
contra vaccinării copiilor. 

Îmbrăcămintea lor se compune, de regulă, din materiale felurit 
colorate, cămăşile lor sunt, de regulă, roşii şi se încheie pe umărul stâng; 
largii pantaloni şi-i poartă în înaltele turetcei ale ciubotelor. 

Lipovenilor celor mai avuţi din oraşe, mai ales din Suceava, le 
place luxul şi poartă, contra rânduirilor religiei lor, care interzice orice 
înnoire în port, veşminte moderne; aşa se pot vedea, în zilele de sărbători, 
Lipoveni îmbrăcaţi modern şi Lipovence cu straie de catifea şi mătase. 

Veşmântul de deasupra al bărbaţilor este lung, de culoare albăstrie 
şi se ţine lângă trup cu un brâu sau cu nişte bumbi suri şi rotunzi, de 
metal sau de lână, cusuţi pe partea stângă a pieptului. 

Pălăria Lipovenilor este înaltă şi cu margini strâmte, acoperă- 
mântul capului femeilor este tulpanul viu colorat, iar al fetelor este un 
ornament, în forma unei diademe (Kokoschnik, Pereveska), de la care 
atârnă, în jos, basmale felurit colorate. Fetele se decorează încă cu flori, 
pene şi mărgele. 

Lipovencele îşi leagă fustele, care se ţin cu bretele, foarte sus, 
cam sub piept, deasupra poartă pestelci roşii, care, la intrarea în biserică, 
trebuie depuse. 

Lipovenii poartă părul capului şi bărbii lung, fiindcă nu le place 
defel rasul şi tunsul; ei se opun vaccinării copiilor, serviciului militar, 
jurământului, purtării matricelor, reprezentaţiilor teatrale, fumării tutu- 
nului şi nu permit şi altora a-l fuma, şi gustării cafelei şi a ceaiului”, în 
timpul din urmă însă beau ceai cu mare plăcere. 

Apoi se mai opun ei numărării vitelor lor, zicând că vacilor 
numărate li se usucă ţâţele şi seacă laptele). 

Lipovenii declarară, mai departe, într-un protocol depus la man- 
datariatul din Hadicfalva, în 18 Martie 1839, că însemnarea sau înfierarea 
vitelor contrazice principiilor lor religioase şi că nu le este iertat a mânca 
lapte de la astfel de vite înfierate. 

Lipovenii îl ţin pe fiecare om de necurat, dacă nu aparţine 
credinţei lor, de aceea se mărginesc ei, în comunicarea lor cu persoane 


7 Astăzi nu se mai ţine acest obicei aşa de strict, ca înainte 

de altă credinţă, numai la afacerile cele mai necesare. De aceea şi are 
Lipovanul, de-o agaţă, o scoarță, pe care o aşterne pe laiţa unde are să 
şadă oaspele; dacă însă se întâmplă că oaspele şede pe laiţa goală, apoi 
o spală şi o freacă, după depărtarea oaspelui. Tot aşa, nici nu mănâncă, 
nici nu se roagă el la un loc cu persoane de altă credinţă şi nici nu bea 
dintr-un pahar cu străinii, ci numai din al lui, propriu, pe care-l poartă, 
din această cauză, cu dânsul. Voind Lipovanul să bea, apoi binecuvântă, 
mai întâi, băutura, apoi gustă, îşi face cruce şi abia acum bea tot conţi- 
nutul paharului ş-apoi iarăşi îşi face cruce. Lipovenii fac semnul crucii 
pe mâncărurile lor şi îşi fac cruce înainte şi după mâncare, înainte de-a 
bea şi după ce au băut; aceasta se ţine de o particularitate religioasă de 
a lor, însă cu nedrept, deoarece ei numai urmează provocării Sfântului 
Chiril de la Ierusalim, care ne zice: „Să nu ne ruşinăm cumva a-l mărturisi 
pe cel crucificat, să facem îndrăzneţi semnul crucii pe cap şi pe toate, 
pe pâinea ce-o mâncăm, pe paharul din care bem, să ne facem cruce la 
plecare şi la întoarcere, la culcare şi la sculare, în călătorie şi pe timpul 
repaosului, căci aceasta este graţia dumnezeiască, semnul credincioşilor 
şi frica spiritelor necurate”. 

Lipovenilor li-s interzise jocul, muzica — din care cauză la dânşii 
lipsesc lăutarii — şi băuturile spirtoase, şi cu toate acestea se pot vedea, 
adeseori, în zile de târg în Suceava, crâşmele pline de Lipoveni, jucând 
la sunetul muzicii, strigând, cântând şi gustând multişor din acel rachiu. 

Cocostârcii trec în ochii Lipovenilor de animale foarte curate, 
cânii, însă, pe care îi ţin ei de paza grădinilor lor, de foarte spurcaţi. 

Lipovenii nu voiesc să audă nimic despre cărţi noi şi de învăţă- 
tură în şcoală, deşi statul le-a ridicat şcoli în Fâtâna Albă şi în Climăuţi, 
căci sunt conştienţi că o cultură mai înaltă va da credinţa lor de greşită 
şi va nimici secta lor. 

În timpul mai nou, însă, se pare că s-a lăţit şi între dânşii nişte 
idei mai liberale şi progresiste, căci, în anul 1884, depuseră examenul 
de maturitate fiii Lipovanului lacov Balanovici din Mitocul Dragomirnei, 
Eutichiu (născut în 1862) şi Epifaniu (născut în 1864), după un studiu 
neîntrerupt de 8 ani la gimnaziul superior gr. or. din Suceava; Eutichiu 
studia, apoi, în anul 1884/85, teologia la Universitatea Francisco-losefină 
din Cernăuţi şi pleca, in acelaşi scop, la Petersburg, dar care, însă, n-a 

finit-o, ci s-a însurata în Rusia, unde-i preot lipovenesc; Epifaniu, însă, 
studie medicina, la Universitatea din Viena, şi fu denumit, în Decembrie 
1889, sublocotenent în rezervă la trupa sanitară; în prezent, însă, a între- 
rupt el studiul medicinii şi se află în Climăuţi, unde-i învăţător lipovenesc. 

Preoţii văduviţi ai Lipovenilor nu pot păstori vreo comună, ei 
trebuie să intre în mănăstire, dar se zice că ar fi provenit cazuri că astfel 
de preoţi văduviţi s-au însuraţii iarăşi. 

Candidaţii de călugări trebuie să fie de 17 ani trecuţi şi călugării 
stau pe o treaptă de cultură foarte joasă; cei mai mulţi ştiu ceti numai 
cărţile şi rugăciunile bisericeşti, iar nu şi a scrie, şi se ocupă cu cultura 
pământului şi cu împlinirea strictelor reguli mănăstireşti. 

Călugăriţele se ocupă cu lucruri femeiești, lucrarea câmpului şi 
a grădinilor, facerea mătăniilor şi cu cusutul hainelor etc. 

În mănăstirile Lipovenilor se află şi astfel de persoane, care, fără 
de-a fi depus vreun vot, voiesc să-şi petreacă acolo viaţa, în rugăciune. 

Posturile Lipovenilor sunt aspre şi lungi, ca şi cele ale ortodoc- 
şilor, şi durează 186 de zile într-un an. 

Cu jurnalistica apologetică se ocupă călugărul Czernischew din 
Fântâna Albă, care a editat o foaie „Staroobrjadek”, în Kolomeea, pe 
care o continuă noua lor foaie, „Drevniaja Russ” realizată tot în Kolo- 
meea, de Nicolai Czernischew şi de Ignatie Miketiuk, iar cu teologia lor 
lipovenească se ocupă evreul, trecut la lipovenism, Michail Carlovici, 
din Fântăna Albă, care a tipărit 3 tomuri despre credinţa lor (| tom în 
Petersburg, iar 2 tomuri în Cernăuţii, la tipografia Czopp). 

Dar Lipovenii făcură, în rândurile populațiilor Bucovinei, şi 
prozeliţi, prin promisiunea de scutire de la miliţie şi de la boieresc, care 
dură până la anul 1848; aceasta ne-o desluşeşte scrisoarea, adresată 
diregătoriei c. r. provinciale a Bucovinei de venerabilul Consistoriu, la 
24 Octombrie 1829: 

„+... Fiindcă parohul din Mitocul Dragomirnei, Vasile Grigoro- 
vici, a raportat, cu raportul alăturat, din 27 luna trecută, nr. 67, acestui 
consistoriu că afară, de sus numitul Vasile Niemul, au mai trecut la secta 
Lipovenilor încă: Nicolai Slavnic, Ştefan Mândrişor, Vasile Slavnic, loan 
Manoli şi Măriuca Curileţ, toţi din Mitocul Dragomirnei, dintre care Nico- 
lai şi Vasile Slavnic au răpit, înainte de câţiva ani, două fete de Lipoveni 

din satul Socolinţe, au emigrat cu ele peste hotar, în Moldova, unde s-au 
cununat cu dânsele şi, apoi, s-au întors iarăşi la Socolinţe, unde trăiesc ca 
Lipoveni. Dar fiindcă aceste treceri ilegale de credincioşi greci neuniţi 
la secta Lipovenilor se înmulţesc pe zi ce merge, spre înjosirea religiei 
creştine, de aceea este oficios şi urgent rugată lăudabila diregătorie c. r. 
provincială ca să binevoiască a grăbi cu cercetarea orânduită, deoarece 
acest consistoriu nu poate vedea indiferent cum Lipovenii întrebuinţează 
vicleşuguri neiertate şi promisiuni că acei ce vor trece la secta lor nu vor 
lucra boieresc, nici vor fi asentaţi la miliţie, spre a se duce la ireligiozitate. 

Consistoriul Bucovinei, Cernăuţi, la 24 Octomvrie 1833”. 

Dar nu numai români fură înduplecaţi să treacă la Lipovenism, 
ci şi ruteni, ba chiar şi germani, precum ne putem convinge din adresa 
consistoriului din anul 1829, nr. 12995, care sună: „Se ştie din izvor sigur 
că între Lipovenii de aici se află mai mulţi rusnaci, moldoveni, ba chiar 
şi germani, care au trecut, ilegal şi în secret, la această sectă, au părăsit 
adevărata religie şi au primit pe cea a Lipovenilor”. 

Dar chiar şi astăzi trec servitorii Lipovenilor avuţi, mai ales ru- 
teni, la Lipovenism, se însoară cu Lipovence şi devin gospodari de ai lor. 

Lipovenii înmormântează morţii şi prin grădini, ba poporul chiar 
povesteşte că ei ar arde morţii lor în var. 

Crucile de pe bisericile Lipovenilor nu sunt de metal, ci de lemn 
şi ferecate cu tinichea, şi anume din cauză pentru că Hristos n-a murit 
pe cruce de metal, ci de lemn. 

Şi cel mai sărac Lipovan are o trăsură (Kibitka) şi cal, căruia însă 
nu-i pune zăbalele în gură, ci sub barbă; rareori îmblă Lipovanul cu doi 
cai; trăsura lui are osii de lemn şi două oişti: coşul trăsurii este fără de 
leuci şi constă din lemn de tei; tot aşa sunt şi pereţii coşului blăniţi cu 
coajă de tei. Calul se înhamă punându-se între cele două hloabe, de care 
şi trage el trăsura. Hamul calului se leagă cu nişte curele, cu ajutorul unui 
cerc tare de lemn, ce stă, apoi, deasupra grumazului calului, cu hloabele, 
căci acestea stau într-o egală distanţă de pieptul calului. Trăsura are două 
inimi şi cea de desubt stă sub stă sub osia de dinainte şi se ţine în sus cu 
o bucată de funie. 

Lipovenii sunt oameni oneşti, sârguincioşi şi lucrători, care se 
ocupă, la ţară, şi cu cultivarea pământului, mai mult, însă, cu cultivarea 

grădinilor, respectiv a fructelor, şi cu albinăritul. Grădinile lor le înconjură 
ei, mai ales în locuri unde conlocuiesc cu dânşii şi alţii, de altă credinţa, 
cu nişte garduri şi zăplazuri foarte înalte. 

Ei iau în posesie mai că toate grădinile mari, fie ele cât de de- 
părtate, şi adună cele mai mari cantităţi de poame în pivnițele de prin 
oraşe, aşa că mai că întreg negoţul de poame se află în mâinile lor. 

Cu căruțele lor transportă ei, în toate părțile, poame de tot felul: 
vişine, cireşe, mere, pere, perje, harbuji, struguri, nuci, miere, ceară şi 
oloi. Dar ei înţeleg de minune a usca poame, a prepara must şi a mura 
poame. Bărbaţii călătoresc în afacerile negoţului lor, iar femeile şi cei 
bătrâni ţin de vândut poame înaintea pivniţelor lor. 

Lipovenii se mai ocupă, afară de cultura poamelor, şi cu lucrări 
de meserie, aşa cu sculptarea de cruci, cadre etc., apoi şi cu țesutul pân- 
zei şi cu împletitul funiilor, cu săpatul iazurilor, iezăturilor, canalelor şi 
şanţurilor, la care lucru posedă o dexteritate neîntrecută. 

Lipovenii au obiceiul de a nu bate mătanie pe pământul gol, ci-şi 
pun, sub mâini şi sub genunchi, unu fel de perine, numite „podruşniche”, 
făcute din bucăţi de materie în felurite culori; în lipsa acestora, apoi îşi 
aştern măcar o basma. Cu aceste perine îşi ornează şi pereţii caselor. Cu 
lucrarea lor se ocupă mai ales maicile. 

În Fântâna Albă constă clerul lor din un arhiepiscop, unu vicar, 
carele şede în Brăila, patru preoţi, doi diaconi treizeci de călugări, tot 
atâţia novici, patruzeci de călugărițe, douăzeci de novice şi treizeci de 
schitence. Preoţi mai au ei şi la Mitocul Dragomirnei, şi la Lucaviţa. 

Mitra arhiepiscopului lor este ornată, jur-împrejur, cu icoanele 
celor 12 apostoli. 

La proscomedie întrebuinţează popiştii 3 discuri, şi anume pe 
unul se pune mielul, pe altul părticica Maicii Domnului, iar pe al treilea 
părticelele sfinţilor, viilor şi ale morţilor. 

În casele lor se află, în ungherul dinspre răsărit, aninate icoane 
de ale sfinţilor şi, dinaintea lor, atârnă o candelă. În fund, se află patul, 
care se ascunde de ochii străinului prin o perdea roşie; spre răsărit şi 
nord sunt puse, pe lângă pereţi, laiţe, şi în mijlocul casei se află o masă, 
de regulă colorată în verde. 

În Fântâna Albă nu se află nici o crâşmă, în Climăuţi şi Fântâna 

Albă nu este nici un trafic de tutun. 

Lipovenii nu consultă, nicicând, medicii şi, îmbolnăvindu-se 
vreunul, în oraş, se transportă imediat în satul său, ceea ce, nu o dată, 
contribuie la lăţirea bolilor contagioase. Ei nu consultă nicicând vrăji- 
toarele, nici nu lasă să li se caute în palmă sau în cărţi, ceea ce se crede 
de păcat. Morţii lor capătă în mână o hârtie, scrisă de preotul lor, în care 
[i se dă un fel de certificat, ca să poată sta înaintea lui Dumnezeu. Fără 
cununie nu şede nimeni din ei, căci, altminteri, timp de şapte ani n-ar 
putea intra în biserică, nici nu i s-ar da apă din vreo fântână. 

Lipovenii îi onorează foarte mult pe cei mai bătrâni şi le fac 
temenele şi apoi le sărută mâna. 

La judecătorie nu depun ei jurământ, ci răspică, după mărturie, 
formula: „În adevăr, eu am mărturisit adevărul curat!”. Fiecare Lipovan, 
fără deosebire de sex sau etate, poartă o cruciță de metal, care atârnă, 
legată de o sfoară, pe piept, sub cămaşă. Ei au mare predilecție pentru 
colorile vii. 

O carte manuscript, în care se apăra credinţa Lipovenilor, se află 
la biblioteca Academiei Române din Bucureşti, depusă acolo de răposatul 
Episcop al Romanului, Melchisedec. 

După Goelert, precumpănesc bărbaţii la Lipovenii din Bucovina, 
astăzi, însă, sigur va fi contrariul, deoarece tinerii fug de recrutare mai în 
tot anul, trecând în România. Numărul Lipovenilor de aici se micşorează, 
mai ales de la promulgarea legii militare din 1868, căci, pe când existau, 
în Bucovina, în anul 1784, la 350-400 de suflete, care se înmulţeau în 
fiecare an, urcându-se, la anul 1847, la 2.000, în anul 1852, la 2.645, la 
31 Decembrie 1857, la 2.939, în anul 1863, la 2.942, scade numărul lor, 
deja la 31 Decembrie 1869, la 2.928, şi la 31 Decembrie 1880, chiar la 
2.801 de suflete. 

În final, voim încă să facem amintire de-o particularitate de-a 
Lipovenilor, şi anume că ei stau în relaţii neîntrerupte cu coreligionarii 
lor din toate ţările, trimițând, cu toate piedicile ce li se pun, curieri 
ambulanți, care duc şi aduc ştiri sigure despre starea confraţilor lor. 
Aceştia mijlocesc şi aducerea ajutoarelor de bani, de odoare şi de icoane 
bisericeşti, mai ales de la avuţii Lipoveni din Rusia. 

ANEXE: 


Hronicul mărturisit 
al numelor lipoveneşti în Bucovina 


Lipovenii, fiind un neam retras şi plin de cuminţenie, dar su- 
ficient de restrâns numeric, au parte de mult prea puţine mărturisiri, ei 
fiind percepuți, şi de români, şi de străini, ca o populaţie enigmatică şi 
plină de farmec. 


În 2 iulie 1761 (7269), un ispisoc al voievodului loan Grigore 
Calimach, referitor la reorganizarea târgului Sucevei, sunt menţionaţi 
lipovenii şi produsele negustoreşti ale gospodăriilor lor: „De acolo, 
înainte, tot uliţa, în jos, asupra Curţilor Domnești, din dugheana lui So- 
lomon, starostele de jidovi, şi în poarta mănăstirii Sfeti Dumitru, să fie 
cu marfa lor lipovenii, căldărarii, ciobotarii, opincarii, tălpălarii, sărarii, 
până în capul târgului din jos, dinaintea pivniţei Mitropoliei, unde au 
pus, şi acolo, stâlp de piatră”. 


În 1780, satul Bălcăuţi avea 113 familii lipoveneşti, dar o parte 
dintre acestea se mută în alte selişti pustii. 


În 1775, satul Climăuţi, din Ocolul Berhometelor, era selişte 


5 DGAS, Suceava / File de istorie / 1388-1918, 1, Bucureşti, 1989, p. 409 

pustie, arendată de mănăstirea Putna, în 7 aprilie 1780 şi în 16 octombrie 
1784, unor lipoveni, care au colonizat masiv vatra satului, dar şi cătunul 
din apropiere, Costişa, care ţinea de Climăuţi şi nu de Frătăuţi, precum 
odinioară. „ŞI li-am mai dat două sălişti, anume Moiseni şi Climăuţi, ca 
să-i facă case, iar hotarul acestui pământ dăruit lor începe la Bainţe... 
la drumul Vicovelor care duce la Siret... la balta uscată care desparte 
Climăuţi de Frătăuţi şi de Bainţe... la un drum care duce, prin dumbravă, 
tot cu dealul, în sus, la o movilă între Climăuţi şi Bainţe... până la pâ- 
râul Şorodoc... Acest pământ şi Fundoaia s-a dat lui Martin şi celorlalți 
Lipoveni aduşi de dânsul”. 


„După cum am şi menţionat-o mai sus, există Lipovenii sau Fi- 
lipovenii în Bucovina, ca o deosebită comunitate bisericească. Ei se ţin 
de Rascolnicii ruseşti şi mărturisesc biserica grecească neunită. Venind 
în Bucovina dinspre Marea Neagră, pe timpul administraţiei militare a 
generalului Enzenberg (1785), Lipovenii au obţinut, de la Împăratul Losif 
II, libertatea exercitării cultului lor religios. Ei sunt oameni liniştiţi şi 
paşnici, plătesc exact şi fără silă impozitele şi birurile, sunt muncitori şi 
activi, se îndeletnicesc cu agricultura; trăiesc, însă, în cea mai mare parte, 
din comerţul cu fructe proaspete şi uscate, peşti şi frângherii, confecţi- 
onate chiar de ei, sunt meşteri la săpatul heleşteelor, pricepuţi şi versaţi 
în drenajul, prin şanţuri de scurgere, la locuri umede şi mlăştinoase. În 
prezent, Lipovenii locuiesc următoarele trei sate: Mitocul Dragomirnei, 
Fântâna Albă şi Climăuţii. Printre diferitele secte ale bisericii răsăritene, 
dânşii ocupă acelaşi loc ce-l au Hernhuţii printre Protestanţi. 

Exteriorul Filipovenilor face o impresie plăcută asupra străinilor. 
Ei sunt zvelţi şi înalţi, ambele sexe poartă o haină lungă de postav, cu 
nasturii încheiaţi, cu multă băgare de seamă, de sus, până jos. Femeile 
poartă pe cap un fel de pălărie tare, deasupra căreia se îndoiește un tulpan 
în colțuri. Fruntea le este ascunsă sub o cordea brodată cu aur. Trupul e 
ferit cu o haină lungă, verde sau roşie, fără mâneci şi încins în brâu. În 
picioare, poartă sandale roşii sau galbene. 

Lipovenii n-au legături prea strânse cu alți locuitori, cel puţin 
nu primesc cu drag pe cineva în casele lor. Dacă acesta s-ar întâmpla, 
totuşi, fie pe neaşteptate, fie chiar împotriva voinţei lor, locul unde a şezut 

străinul e considerat ca spurcat, până nu va fi iar curăţit, în felul lor. Nu 
mănâncă cu străini. Pentru oaspeţi, au vase deosebite şi, când ospătează 
pe cineva, îl silesc să ieie cu sine totul ce a rămas din mâncare, iar de 
nu, rămăşiţele le aruncă. N-au voie să fumeze tutun sau să-l tragă pe nas, 
nici nu le e permis să aibă cârciume în satul lor. 

Surprinzătoare e grija cu care aceşti oameni tăinuiesc atât obi- 
ceiurile lor religioase, cât şi dogmele credinţei lor; n-au preoți, ci numai 
învăţători, dascăli; nu se ţin de preoţii orientali, ci de o biserică a sectei 
lor, din Moldova; acolo se fac cununiile. La dânşii nu se găseşte nici o 
urmă de înmormântări, se crede că-şi ard morţii. 

Bisericile lor din Moldova au aceeaşi rânduire ca şi cele orientale, 
pe acoperişul lor se găsesc, însă, trei cruci, cu câte trei braţe, dintre care 
cel mai de jos e înclinat. 

Denumirea lor, Filipoveni, s-ar trage de la un Filip, cinovnic 
de chilii la mănăstirea Pomora din Rusia, care s-a călugărit, pe la 1694. 
După moartea Stareţului, speră să devină Egumenul mănăstirii. Văzând 
că intenţiile lui dau greş, Filip acuză pe călugări că ei ar fi părăsit cre- 
dinţa lor cea veche. Aceste acuze, fiind crezute de vreo cincizeci dintre 
confrații săi, dânsul se despărți de mănăstire, înființând un schit nou şi 
întemeind o sectă nouă”. 


„Lipovenii se află în cel mai mic şi mai neimportant număr în 
Bucovina, neîntrecând numărul de 60 de familii. Locurile ce Li s-au avizat 
sunt satele Varnița, Climăuţi şi Fântâna Albă... 

Aceşti lipoveni, ori cum se numesc corect ei, pilipii, sunt, afară 
de orice îndoială, adevăraţi ruşi; aceasta o dovedesc limba lor, portul şi 
Chiar tipul. În Bucovina nu au venit nemijlocit din Rusia, ci din Basarabia, 
unde au multe mii de coreligionari. În anul 1783, apărură la Viena doi 
deputaţi ai hpovenilor, locuitori la Marea Neagră, cu numele Alexandru 


” IASCHKE, FRANZ, Filipovence, în „National-Kleidertrachten und 
Ansichten von Ungarn, Croatien, Slavonien, dem Banat, Siebenburgen und der 
Bukowina, / Costumes nationaux et vues d'Hongrie, de Croatie, d'Esclavonie, 
de Bannat, de Transilvanie et de Bukowine. / Nact der Natur gezeichnet und 
gestochen von Franz laschke, Wien 1821. Gedruckt bey Anton Strauss, k. k. 
priv. Buchdrucker”, 

Alexiev şi Nichifor Lanov, şi obținură, într-un patent, pentru coreligio- 
narii lor, o colonizare liberă şi liberul exerciţiu al credinţei... 

Părerea generală este că atât lipovenii bucovineni, cât şi cei mol- 
doveni şi basarabeni sunt aşa-zişi rascolnici ruşi, la ce eu nu mă opun şi 
eu cred că numele lipovan [i s-a pus incorect, căci ei se numesc pilipy, 
şi le mai zice şi pilipovţy.... 

Ei se ocupă mai ales cu cultura cânepei şi inului, fac tot felul 
de lucruri din ele, ca: funii, sfori, mreji, brâie etc. şi fac negoţ cu ele”!0. 


„Lipovenii sunt Ruşi, care s-au refugiat, în urma persecuțiilor 
din Rusia. Că ei sunt Ruşi curaţi, nu încape nici o îndoială; o dovedeşte 
limba, portul şi chiar trăsăturile feţei. Puţini la număr, nu locuiesc decât 
în satele Varnița, Climăuţi şi Fântâna Albă, unde-şi au reşedinţa. Sunt 
de religie ortodoxă-orientală, au aceleaşi cărți bisericeşti ca şi Ruşii. 
Nu divulgă tainele credinţei lor, sunt buni gospodari şi oameni harnici. 
Cultivă cânepa şi se ocupă, mai ales, cu cărăuşia şi pomicultura”"!. 


Populaţie enigmatică, aproape la fel de misterioasă precum cea 
a huțulilor, lipovenii s-au lăsat asimilați, în ultimii ani, de români sau de 
ucraineni, funcţie de economia zonală în care s-au integrat. 


1 BUDAI-DELEANU, ION, Scurte observaţii asupra Bucovinei / 1813, în 
„Bucovina în primele descrieri geografice, istorice, economice şi demografice”, 
Bucureşti 1998, p. 395 

1! BĂNĂȚEANU, VLAD / KNITTEL, E., Ghidul turistic şi balnear al 
Ținutului Suceava, Cernăuţi, 1939, pp. 34, 35 

Prefaţă 


Fiind Românii din Bucovina siliți să poarte, acum, o grea luptă 
de apărare a naţionalităţi şi bisericii româneşti, moştenite de la strămoşi, 
în contra nesăţioaselor pretenţii ale Rutenilor (conferă Chestiunea bi- 
sericească în Bucovina de T. V. Stefanelli, Bucureşti 1912), am crezut 
oportun să dau la lumină, tocmai acum, această schiţă etnografică asupra 
Rutenilor, ca ei să fie mai bine cunoscuţi. 

Lucrarea mea nu este nouă, ci ea a fost scrisă, într-un cadru mai 
îngust, în anul 1885, când mă aflam, ca expozit parohial, în satul rutean 
Iujineţ, de la frontiera Galiției, ca răspuns la întrebările, trimise mie, 
atunci, prin Consistoriul arhiepiscopal, de cunoscutul etnograf H. de 
Himel, pe atunci i. r. căpitan — astăzi, general în retragere — la Regimentul 
de Infanterie 41, recrutat din feciori români din Bucovina. Întrebările 
amintitul le-a formulat după sistemul vestitului etnograf Dr. Kraus, pe 
care l-am menţinut. 

Acum, am amplificat acele răspunsuri într-o schiţă, căreia i-am 
adăogat câteva ilustraţii şi, la final, câteva proverbe rutene. Acestea le-am 
publicat, în original, în anul 1895, într-o foaie ruteană din Cernăuţi, când 
mă aflam ca paroh în Lujeni, o comună ruteană situată pe Prut, şi trebuia 
să documentez, prin publicarea de predici în limba ruteană în revista 
„Candela” şi în alte publicaţii profane, în aceeaşi limbă, perfecta mea 
cunoştinţă a limbii rutene, în grai viu şi în scris, din cauză că politicienii 
ruteni de pe atunci, temându-se de mine ca de un periculos naţionalist 
român, care, cu timpul, ar fi putut să ocupe acolo un post conducător, 
căutau, prin răspândirea — mai ales înaintea guvernorului țării de pe atunci, 
de tristă memorie — de informaţii false, să probeze că eu n-aş cunoaşte 
limba ruteană şi că mă facă imposibil în parohia amintită. Şi sămânţa 

semănată în popor de acei politicieni, care nu se sfiiau chiar să vorbească 
poporului, în public, în contra mea, a prins şi un fel de rădăcină, căci 
poporenii din Lujeni au început să zică despre mine: „Dobrii panotcek, 
leş skoda-şo win wolsch!”, adică: „Bun preoţel, numai păcat că-i Valah!”. 

În urma nemaipomenitei presiuni ce s-a exercitat, am părăsit, 
în anul 1896, fără oarecare regret, poporul rutean, după ce i-am servit 
aproape 15 ani, în mijlocul căruia şi aşa mă simţeam străin şi ca exilat 
în Siberia. Trebuie să recunosc, însă, că, prin petrecerea mea în mijlocul 
poporului rutean, am câştigat o amănunţită cunoştinţă a acelui popor, cu 
toate datinile şi obiceiurile lui, şi a limbii slavone, care mi-a fost şi-mi 
este de mult folos. 


Straja, în Iunie 1912. 


Starea culturală a Rutenilor 


Fiecare gospodărie din părțile locuite de Ruteni în Bucovina 
este deosebită de celelalte din acelaşi sat. Cele mai multe gospodării se 
compun numai din câte o casă, la care este alipit, în partea dreaptă, un 
şopron, numit „pretula” (sprijinita), care se foloseşte, dacă sunt vite, ca 
grajd. Câteodată, şopronul se alipeşte dinapoia casei. 

Casa, de regulă, este de 8 x 4 metri, fără de şopron. Ea, de regulă, 
este acoperită cu jupi din paie secerate de secară, ca si şopronul, sau cu 
trestie şi papură, mai rar cu draniţă. 

Casa, aşezată cu faţa spre miazăzi sau răsărit, obişnuit are o odaie 
mai mare, numită „hata”, care se desparte de cămara situată în stânga, 
numită „hacena” (căsuţă) prin o tindă: „sini” sau „horome”, care, în sus, 
n-are pod şi prin care se suie fumul, din cahla casei, în pod, care este 
înnegrit de fum şi funingine. În tindă, se ţin, de regulă, râşniţa de mână, 
numită „jorna” şi o scară scurtă de lemn, spre a se putea sui în podul 
casei. Gospodarii mai bine situaţi au grajduri, ridicate într-un loc deosebit 
de casă, câteodată şi o mică şură pentru descărcarea snopilor, un coşer 

pentru păpuşoi, numit „koşniţa”, o poiată („„karamink”) pentru mascuri, 
un coşer, lipit cu lut, pentru găini („kurnik”), rar o fântână („„kierniţa”) 
şi, câteodată, o groapă săpată în pământ, numită „zemnek”. 

În o astfel de gospodărie locuieşte, de regulă, numai gospodarul, 
cu femeia şi copiii lui. Se întâmplă, însă, că ginerele sau nora locuiesc 
împreună, însă numai la începutul vieţii lor conjugale, până ce-şi clădesc 
o casă proprie. 

Casele şi acareturile laterale se durează din lemn moale sau din 
pari vârâţi în pământ şi, apoi, îngrădiţi cu vălătuci, de lut amestecat cu 
paie. Pereţii astfel construiți se ung şi netezesc cu lut galben. În părţile 
Nistrului, unde este mare lipsă de lemn, însă mare abundență de piatră, 
casele se fac din piatră văroasă şi se ung cu lut. Casele, pe jos, nu se 
podesc, ci Rutencele le ung cu lut. 

Lângă casă se află şi câte un pomeţel cu vişini, perji, meri, şi 
rar se află câteva corciuri de busuioc, gherghine şi barbanoc, precum şi 
straturi cu ceapă, usturoi şi sfeclă. 

Voind cineva să-şi dureze, undeva, o casă, ia subsuoară două 
pâini şi merge la locul destinat pentru clădire, unde lasă pâinile jos. 
Dacă ele cad cu faţa în sus, este semn că locuitorii vor avea noroc în ea, 
la din contra, ba. 

La aşezarea fundamentului casei, se pun, sub acesta, câţiva 
bani. Intrând cineva într-o casă sau părăsind-o, strămutându-se în alta, 
pune pe masă sau pe fereastră pâine şi sare. Casele noi se socotesc a fi 
necurate şi pentru ca toţi cei ce vor intra şi locui în ele să fie scutiţi de 
boli şi nenorociri, Ruteanul, înainte de ce intră în casă nouă, aruncă în 
ea un cocoş sau câne negru, ca un fel de jertfă duhului celui necurat, 
ca să-l îmblânzească şi relele să vină asupra acelor vietăţi. Casele, de 
aceea, se aşează cu faţa spre răsărit sau miazăzi, adică spre soare, ca 
diavolul, care se fereşte de soare şi de lumină, să nu se poată apropia de 
dânsele. Lângă drum, aproape, nu se clădesc case, deoarece drumurile 
sunt proprietatea diavolului. 

Gospodăriile se încunjură sau cu un gard împletit din nuiele, 
însă fără streaşină, sau cu un şanţ de pământ, sau cu un zid de piatră 
fără tencuială. 

Casa Ruteanului este întocmită în următorul mod: îndată, lângă 

uşa de intrare, şi anume în dreapta, se află, în odaia lui de locuit, o laiţă, 
pe care stau cofele cu apă, sau şi un blidar foarte primitiv, de lemn, iar în 
stânga, vatra, numită „pic” (cuptorul), dinapoia căreia se ridică cuptorul, 
numit „horn”. Rar se află în casele Rutenilor o vatră de spijă, aşa numitul 
şparhat (de la nemţescul „Sparrherd”). 

Lângă peretele din fundul casei, se află un pat, care se compune 
din patru scânduri, aşezate pe două chingi, bătute pe patru pari, înţepe- 
niţi în pământ. De aici, urmează, împrejurul pereţilor, laiţe din câte o 
scândură. 

Pe peretele dinspre răsărit, atârnă icoanele sfinte, care, de regulă, 
sunt foarte primitiv zugrăvite pe sticlă sau tipărite pe hârtie. Acestora 
Ruteanul, bigot din fire, le atribuie putere apărătoare şi, arzând ceva, 
undeva, el îndată scoate în ogradă o huscă de sare, pâine şi o icoană şi 
le aşează jos, ca astfel casa lui să fie scutită de foc. 

Dinaintea icoanelor, stă marea ladă, cioplită şi cu picioare, nu- 
mită „skrenia”, al cărei capac, prevăzut cu încuietoare, serveşte ca masă. 

Deasupra patului, atârnă de pod o prăjină, numită „jerdka”, 
în forma aceasta | |, unde se ţin straiele, lăicerele ş. a. Deasupra 
acestei prăjini, este făcută, dintr-o scândură, un fel de poliţă, pe care se 
aşează perine şi pânzeturi. 

Cuptorul se foloseşte, iarna şi vara, ca loc de culcare. Împreju- 
rarea că casnicii locuiesc, vara şi iarna — se înţelege, fără a deschide 
ferestrele şi a aerisi — numai într-o mică odaie, are, pe o parte, beneficiul 
că iarna se trece puţin material de încălzit, ca paie, ciucleje de strujeni, 
stuf, papură, balegă de vită uscată la soare, mai rar lemne, care, peste Prut, 
până la Nistru, sunt foarte rare şi exorbitant de scumpe, pe de altă parte, 
însă, marele pericol că, în astfel de case, se nasc diferite boli epidemice. 

În sus amintita ladă-masă se păstrează — dacă sunt — hârtiile de 
valoare şi cartea birului. Tot aici, se ţin şi cămăşi, şi alte mărunţişuri. 

Ruteanul se foloseşte, la lucrarea câmpului, de un plug („pluh”), 
de fier, se mai află, însă, şi de lemn, de grape („,borone”) de lemn, cu 
colţi de lemn şi de fier, şi, câteodată, şi de un vălătuc de lemn („„valok”). 
Spre a-şi putea ascuţi uneltele gospodăriei, afli, aproape la fiecare casă, 
câte o tocilă de piatră rotundă („tocilo”). 

Ornamentele uzitate la Ruteni sunt executate, uneori, cu mult 

gust, cu predilecție în culori vii, între care coloarea roşie ocupă locul cel 
mai însemnat. Fiecare comună are modelele sale. Culoarea galbenă se 
prepară din coaja pădureţului, dar cea neagră din cojile florii-soarelui şi 
din frunze de nuc. Celelalte culori se cumpără din dughenele oraşelor. 

Oamenii neșştiutori de carte se folosesc, la socoteli, şi de răbuş, 
numit „karb”. 

Focul, de regulă, se aprinde cu chibrituri, dar se întrebuințează 
şi iasca cu amnarul şi este cunoscută şi aprinderea focului prin frecarea 
a două lemne laolaltă. 

Femeia ruteană fierbe mâncărurile în oale de lut, mai rar în oale 
de spijă sau tinichea smălțuită, cumpărate de prin oraşe. Mămăliga se 
fierbe sau într-un hârgău de lut sau într-o căldăruşă de spijă. 

Bucatele uzitate la Ruteni sunt: mămăliga de păpuşoi („„kuleşa”), 
dar se fierbe şi din făină de orz; sorbitura de predilecție şi de toate zilele 
este borşul cu barabule, sfecle, fasole, bob, mazăre, apoi sarmale (,„ha- 
luşke”) cu crupe de păpuşoi, colțunaşi („perohe”) cu barabule, barabule 
fierte şi fripte, peşte fiert, cu usturoi, fiertură de gobaie, mai rar de vită. 

La carne se face un fel de umplutură („nacenka”), care constă 
din jumări, ouă, lapte dulce şi făină de păpuşoi, şi se coace, deosebit, în 
cuptor. Aceasta se mănâncă cu friptură. 

Se coace pâine de secară şi de orz, se face mălai, din făină de 
păpuşoi cu bostan şi cu barabule, dar se coc, adesea, şi turte, numai pe 
vatră. Din făină de grâu, se fac plăcinte cu curechi sau şi cu mac („pa- 
laneţi”). Se obişnuieşte să se facă, mai ales toamna, un fel de mâncare 
din bostani. Se ia, adică, un bostan („harbuz”), i se ciopleşte coaja, jur- 
împrejur, apoi se despică şi se scot sâmburii şi toate celulele lăuntrice. 
După aceea, bostanul se taie în felii, care se fierb în apă, la care se 
adaogă crupe sau făină de păpuşoi. Această amestecătură se face tare şi 
se mănâncă cu lapte dulce sau cu lapte stors din sămânță de cânepă. Dar 
bostanul se mănâncă şi fript sau şi necojit, fiert cu apă, aşa că se atinge 
felia de bostan în sare. 

Deosebit de mult se consumă barabule, fierte şi curăţite, cu muj- 
dei de usturoi, sau fripte în cenuşă, care, apoi, se înting în sare. 

Fasolele se fac şi făcăluite, adică, după ce le-au fiert bine, le 
adaogă usturoi pisat şi oloi şi, apoi, se mănâncă întingând mămăligă în ele. 

Oloiul se stoarce, în oloiniţele din sat sau din apropiere, din 
sămânță de cânepă, sâmburi de bostan, bine uscați în cuptor, sau din 
floarea-soarelui. 

Înainte şi după masă, toţi casnicii îşi fac semnul crucii. La masă, 
care constă din o măsuţă mică, pe trei picioare, ce este aşezată, jos, în 
mijlocul casei, pe un ţol, se aşează, cu capul gol, numai gospodarul cu 
flăcăii. Ceilalţi copii mănâncă cu mama, pe vatră sau pe unde apucă; 
întâia bucată din bucate o ia gospodarul, până atunci toţi ceilalți aşteaptă. 

Timpul mâncării este, dimineaţa, la 7 ore, dejunul („obid”), la 
10-11 ore, prânzul („poludinok”), apoi se îmbucă, la ora 1 sau 2 după- 
amiază („pidvecirok”) şi, seara, la lumină, cina („vecera”). 

Băutura cea mai plăcută a Ruteanului este rachiul („horivka”), 
la care, adesea, se mai amestecă şi rum, ba şi piper şi pelin, ca să fie tare 
şi să se simtă. 

Luminatul se face sau cu opaiţuri sau cu petrol, într-o lampă mică, 
fără sau cu cilindru, atârnată pe perete sau aşezată pe chimineţul hornului. 

Ruteanul fumează, din lulea, tutunul numit „markotka”, care, 
cu putoarea lui, este în stare să te îmbolnăvească. Femeile nu fumează. 

Ruteanul doarme, noaptea, foarte puţin, mai ales pe timpul 
lucrului în câmp, însă îi place să tragă un somnişor şi ziua, mai ales 
după mâncare. În noaptea de înaintea Paştilor, nu se doarme defel, tot 
aşa şi în ziua de Paşti, căci se crede că cel ce veghează atunci, fiind în 
călătorie, ploaia nu-l va prinde. Nu se doarme în case sau mori pustii, 
nici în cimitire. 

Ruteanul se foloseşte de următoarele măsuri: mertic, numit 
„gârneţ”, dimerlie, numită „ghineţa” (doniţă) şi de baniţă sau pătrar, 
numită „ghiletka”. 


Obiceiurile Rutenilor 


Jocurile de noroc, uzitate la intelectuali, poporul rutean nu le 
cunoaşte. în timpul din urmă, flăcăii au adus, de la oaste, jocul cărţilor, 

care, însă, la popor n-a prins rădăcini. El nu cunoaşte vreun joc de noroc, 
care ar semăna cu domino, şah sau dame. Pentru aceea, are el jocuri 
sociale, care se joacă pe timpul priveghiului la morţi, numit „liubok”, 
adică semnul dragostei, ca jocul „soroka” („„ţarcă”) ş. a., spre a-şi scurta 
timpul şi spre a nu dormi. La astfel de priveghiuri se pun şi ghicitori. 

Apoi este uzitat jocul ciocnitului cu ouă roşii, în ziua de Paşti, la 
care ocazie, cele mici, însă tari, de pichere sau gotcă, sunt foarte căutate. 

Jocuri sociale se fac şi la şezătorile („vecerneţi”) din lungile 
seri de iarnă. Atunci se adună fetele, mai ales la casele unde sunt fete 
de măritat, cu furca, la tors. Acolo, se invită şi flăcăi şi, cu acest prilej, 
se fac şăgi (glume), se dau cimilituri (ghicitori) de dezlegat şi se cântă. 

Flăcăii joacă, cu fetele, Dumineca sau sărbătoarea, după-amiază, 
dar şi după săvârşirea unui lucru al câmpului, prăşit, cosit, desfăcut de 
păpuşoi, cărui lucru, dacă este făcut fără bani, ci numai pentru cinste, 
îi zic „klaka”. 

Jocurile de predilecție la Ruteni sunt: „kozakul”, „kolomeika”, 
dar şi un fel de horă repede, căreia îi zic „arkan”. Tactul tuturor jocu- 
rilor este repede, iar muzica foarte vioaie. Muzicanţii sunt săteni, care 
mânuiesc vioara (,„skrepka”), basul, ţambalul („„ţembal”), dar se cântă şi 
din fluier („„sopiuka”). În fiecare sat este un căpitan al jocului, adică un 
flăcău care conduce şi începe jocul, şi se numeşte „kalfa”. EI începe jocul 
cu cea mai avută şi însemnată fată din sat. El îi şuieră, făcându-i semn, 
sau o strigă, zicând: „Mario nia!”. Jocul, mai întâi, se începe numai de 
flăcăi şi, după ce calfa şi-a strigat fata la joc, şi ceilalţi îşi strigă câte una 
din mulţimea fetelor, care stau deoparte, grămadă. Muzicanţii şed pe o 
laiţă, în mijlocul celor ce joacă. La joc, se obişnuiesc şi chiuituri. Tot 
atunci, se strigă versuri pline de satiră muşcătoare, de regală la adresa 
unor fete sau neveste prezente. 

Flăcăul, la joc, ţine fata de mână, sau îi cuprinde mijlocul, sau o 
ţine cu ambele mâini de şolduri. El conduce, întotdeauna, pe fată, care, 
întoarsă cu faţa spre dânsul, joacă înaintea lui. 

Jocul se face, de regulă, pe toloacă, lângă biserică, sau în câr- 
ciumă. Seara, fetele părăsesc jocul, iar flăcăii merg, cu muzicanţii, la 
cârciumă, unde-şi urmează singuri jocul. Aici, nu o dată, se întâmplă 
sfade şi bătăi între flăcăii iritaţi de horilcă (rachiu). 

Afară de ocazia jocului, şuieratul nu este bine văzut. Afirmația 
sau negația Ruteanul o răspică prin înclinarea sau clătirea capului. Când 
merg mai multe persoane, atunci cel mai bătrân merge înainte, iar ceilalți 
urmează după etate. Bărbatul merge înainte şi intră în casa vecinului, 
iar femeia îl urmează şi intră abia mai târziu, cam când bărbatul şi-a 
schimbat bineţele cu casnicii. 

Salutarea se exprimă prin descoperirea capului şi cu cuvintele 
„dobrii den” („bună ziua”), sau „dobrii wecer” („bună seara”), la care 
cel salutat răspunde: „diakuiu” sau „diacovate vaşeţi” („mulţumim du- 
mitale”). Femeia salută întâi pe bărbat, cel tânăr pe cel mai bătrân, cel 
sărac pe cel mai avut. În vorbire, cel mai tânăr intitulează pe cel mai 
bătrân cu epitetul „ve”, adică „dumneata” şi-i arată stima prin aceea că-i 
sărută mâna. Tot aşa, cel sărac, faţă de cel avut. Sărutarea pe gură rar se 
obişnuieşte, de regulă unul sărută altuia mâna. 

Ruteanul, când vorbeşte de lucruri inferioare sau poate neeste- 
tice, se foloseşte, întotdeauna, mai întâi de fraza „şanuiu obrazi sviati” 
(„cinstesc sfintele icoane”), şi apoi numeşte acel obiect, iar înainte de 
a pronunţa numele diavolului, zice „sceos-be!” („pierir-ar!”). Vorbind 
el despre un copil bine crescut sau despre o vită frumoasă, rosteşte, 
întotdeauna, cuvântul „niuroku!”, adică „să nu fie de deochi!”. Lui îi 
plac mult cimiliturile („zahadke”), proverbele („preklade”), maximele 
(„prepovidke”) şi poveştile („baike”). EI ţine mult la satul său natal, 
cu toate aceste îl afli prin ţara întreagă, ca lucrător, mai ales pe la căile 
ferate. Slujirea la oaste nu le prea place flăcăilor, deoarece aici libertatea 
lor este mult restrânsă. 

Ruteanul, fiind iubitor de multă băutură, judecă foarte indulgent 
pe cei beţivi. El îşi exprimă disprețul prin aceea că scuipă jos. Cerşetorii 
sunt socotiți ca oameni pedepsiţi de Dumnezeu şi află multă compătimire. 
Ruteanul, adresându-se unui seamăn, se foloseşte de cuvântul „bre” 
(„şorobeşi” —,bre, ce faci?”), iar pe o fată sau pe o femeie o strigă cu 
„saraka, iak se majeşi?” („săraca, cum te afli?”). La aceste, răspunde 
întrebatul: „diakuvate, harasd!” („mulţumesc, bine!”). 


Imbrăcămintea bărbaţilor, la Ruteni, se compune dintr-o că- 
maşă de cânepă sau bumbac („,sorocika”), izmene din asemenea materie 

(„porkineţi”), un brâu îngust sau mai lat de lână („„poias”), o seamă poartă 
numai o cureluşă de piele, bătută cu bumbi galbeni („pasok”), cioareci 
albi sau negri de lână („haci”), pieptarul lung, cusut cu fiori şi înzestrat 
cu primuri din pielicele de dihor sau de miel negru, numit „keptar”, 
cojocul lung, cu mâneci („„kojuch”), sumanul negru sau şi negru-sur, de 
lână („„sardak”), ciubotele negre („ciobote”), opincile („postole”), cuşma 
de miel, câteodată cu un fund de catifea neagră („„kucima”), şi pălăria de 
paie („„kapeliuch”), pe care şi-o împleteşte flecare, din paie de secară. 
Forma pălăriei, aproape în fiecare sat, este alta. Într-unele părţi dintre 
Nistru şi Prut, se poartă, iarna, un fel de copuză de postav albastru, îm- 
blănită cu blană de oaie şi încunjurată, pe la margini, cu cozi de vulpe, 
care, se numeşte „kăpuza”. 

Ruteanul poartă, la brâu, o pungă de meşină, cu baiere, şi sub 
pieptar arceşte o trăistuţă, ţesută din lână în culori şi cu două canafuri, 
care ies la iveală pe sub pieptar. 

Flăcăii poartă flori şi pene de păun şi răţoi la pălăria de paie, 
care este încunjurată, în loc de cordea, cu un ghiordan de mărgele felurit 
colorate. 

Femeile poartă o lungă cămaşă de cânepă, mai rar de bumbăcel, 
care ajunge până la căputa piciorului şi care, pentru Dumineci şi sărbători, 
este cusută, la piept şi mâneci, cu flori de lână. Ea, câteodată, este cusută 
cu pui şi pe la poale. 

Partea de Jos a corpului şi-o acoperă femeile cu o catrinţă, nu- 
mită „horbotka”, ţesută de dânsele, în diferite culori, mai mult sau mai 
puţin intense. Rutencele din părțile Nistrului, însă, poartă zadii, ţesute cu 
dungile de-a curmezişul!, pe când catrinţele din o bucată sunt cu dungile 
în jos. Mijlocul şi-l încing cu un brâu colorat de lână, care strânge şi 
catrinţa pe trup. 

Şi fetele poartă catrinţă, însă în duminici şi sărbători, zadie roş- 
albastră, căreia îi zic „fota”, sau o fustă largă, cu piepţi din materie de 
lână, intensiv roşie, cu flori, care se cumpără de prin dughenele din târg 
şi apoi se coase acasă. În unele părţi, mai ales pe şesul Prutului, atârnă, 
de la şoldurile fetelor, în jos, câte un tulpan intensiv colorat. 

1 Ele seamănă cu zadiile Rutencelor din Galiţia, numai că sunt de o culoare 
întunecată, şi nu cărămizii, ca cele ale Galiţiencelor. 

Apoi femeile poartă pieptar, cojoc şi suman, ca şi bărbaţii, şi 
ciubote negre, roşii sau galbene, sau papuci. Ele îşi acoperă capul, acasă, 
cu un fes roşu, fără canaf, sau se acoperă, peste părul pieptănat în două 
cozi şi aşezat pe creştet în forma unui colac, a cărui parte deşartă se îm- 
ple cu petece sau buci, cu o basma roşie, de aţă sau de bumbac. Frizura 
amintită se numeşte „kerpa”. 

leşind femeile în sat, se îmbrobodesc cu un lung ştergar alb de 
bumbac, numit „ruşnek” (mâneştergură). În părţile Prutului, este obiceiul 
că femeile tinere încing cârpa destul de înaltă peste ştergar cu o basma 
roşie de mătase, ale cărei capete cad pe spate. Se observă că schimburile 
Rutenilor sunt destul de albe şi curate, deşi femeile lor săpunul nu-l prea 
folosesc. 

Femeile şi fetele îşi împletesc, la coada părului, mulţime de cor- 
dele colorate, care flutură pe spate, în jos. 

Fetele umblă, de regulă, cu capul gol sau îl învelesc, mai ales 
iarna, cu o basma de lână, cumpărată din oraş, care, pe cât posibil, trebuie 
să fie roşie. Pentru joc, îşi pun pe cap un fel de cilindru, înfrumusețat cu 
mărgele colorate, adică cu ghiordane, şi la marginile de sus ale amintitu- 
lui ornament, o împrejurătură de pene de păun. Această găteală o poartă 
numai fata cea mare, de la 16 ani, în sus, şi ea se numeşte „koda” sau 
„&hiordan”. Ca semn de doliu, se poartă părul capului despletit. 

La gât, poartă fetele şi femeile mulţime de mărgele colorate, de 
sticlă, corale roşii şi o împletitură de mărgele mărunte, colorate, numită 
„pletkenka”, şi, în unele locuri, salbe de monede de plumb sau şi de ar- 
gint. Aşa o salbă se numeşte „salba” sau „zgarda”. La urechi, se poartă 
cercei de bacfon, mari, în felurite forme. 

Fetele căzute, care au avut un copil, n-au voie să umble cu capul 
gol sau să-şi pună ghiordan sau „koda” pe cap, ci ele umblă, întotdeauna, 
cu basma pe cap, pe care i-o pune moaşa pe cap imediat după naşterea 
copilului. Unei astfel de fete căzute îi zic „pakrişka” („„acoperită”). 

Bărbaţii se rad pe faţă şi poartă numai mustăţi, pe care le scurtea- 
ză ceva, tunzându-le. Părul capului nu se tunde, ci pletele, unse cu unt, 
se poartă pe spate, dar cel de la creştet se piaptănă spre frunte, unde este 
aşa retezat că ajunge numai până la mijlocul frunţii. Părul de la ceafă, 
însă, se rade cu briciul. Fiecare bărbat ştie să se radă singur, dacă are 

brici, dacă nu, apoi merge, Sâmbăta, seara, la vecin, care îl bărbiereşte. 

Rutenii care au îndurat, pe timpul boierescului („panşcina”), 
multe împilări, îşi aduc cu jale aminte de acele timpuri triste în poeziile 
lor, care se şi cântă cu multă melancolie. Ei mai au cântece de dragoste, 
religioase şi felurite altele, improvizate pe timpul jocului. 


Obiceiurile Rutenilor la sărbători 


Vara, şi anume a doua zi de Dumineca Mare, când este se- 
ceta cea mai mare, se fac serbări, îmbinate cu sfinţirea câmpurilor. 
Atunci înconjură preotul, însoţit de întreaga procesie bisericească 
si de icoane, învesmântat în ornate bisericeşti şi călăuzit de tineri şi 
bătrâni, bărbaţi şi femei, câmpurile stropindu-le cu apa ce o sfinţeşte la 
vreo fântână din câmp. La acest prilej, se sfinţesc şi stânele, dacă sunt, 
şi se întocmeşte, în câmp un ospăț, la care ia parte preotul şi personalul 
bisericesc. 

Rutenii obişnuiesc a serba ziua numelui, însă numai în cercul 
familiei, rudelor şi prietenilor, când se cinsteşte multişoară horilcă. Nu 
este obiceiul ca femeile să se adune deosebit de bărbaţi. 

După seceriş (,„jneva”), se fac, câteodată, strânsuri, unde se bea 
mult. Atunci cosaşii ori secerătorii, la sfârşitul lucrului, joacă mai ales 
pe lanul boieresc, căci boierul le dă cinste şi le năimeşte scripcari. 

Ruteanul are obiceiul că-şi împodobeşte casa cu verde şi flori 
de trei ori pe an, şi anume: la Dumineca Mare, la Aflarea Sfintei Cruci 
şi la hramul bisericii. Atunci se lipesc frunze de leuştean pe ochiurile 
de la fereşti. 

A doua zi de Crăciun, se aprinde gunoiul din casă, dinaintea 
porţii, şi casnicii obişnuiesc să sară pe deasupra focului, zicând că pârlesc 
barba cerşetorului celui bătrân, pentru că nu o rade nicicând. Focuri se 
mai aprind şi în noaptea Paştelui, şi anume în patru unghiuri ale satului. 

Poporul rutean nu ţine mult la culoarea vitelor sale domestice, 
tot aşa este pentru dânsul fără însemnătate şi felul vitelor. 

Dacă cineva nu prea vrea să mănânce din plăcintele cu mac, 
care se coc pentru zile mari, atunci i se zice: „ji, durniu, bos makom!” 
(„Mănâncă, prostule, că-i cu mac!”), care este o deosebită delicatesă. La 
ospeţe, de sărbători, mesenii şed după vârstă. Cea mai mare necuviinţă 
se face cuiva atunci când acesta vine la o casă şi nu este îndată pofitit de 
gospodar să intre în casă; cea mai mare cinste, însă, este când e poftit 
să intre, când e aşezat după masă şi când gospodarul îi închină paharul 
cu rachiu. 

Ruteanul, văzând, toamna târziu, păianjenii lăsându-se jos, pe 
câmpuri, zice că vremea cea frumoasă va mai dura. 

Dacă intră un vecin la altul, pe când acesta şi casnicii lui tocmai 
şed la masă, atunci este pofiit la masă cu cuvintele: „Proşu z'name!”, 
adică „Poftim cu noi!”, la care invitare acela trebuie să răspundă: „Z 
bohom”, adică „Cu Dumnezeu”. 

Pentru ajunul Crăciunului, gospodina fierbe grâu, pe care-l în- 
dulceşte cu zahăr sau miere, apoi găluşte cu crupe de păpuşoi, piroşte 
cu barabule, apoi bob, fasole, fructe uscate ca perje şi mere, apoi peşte, 
face plăcinte cu curechi murat, unse cu oloi. Atunci trebuie să fie pe masă 
9 feluri de bucate. Acestea, toate, se aşează pe masa aşternută cu o faţă 
de masă, sub care s-a pus puţin fân. Pe masă se mai aşează 5 pâini, un 
drob de sare mare şi puţină tămâie. Seara, se aşează toţi casnicii la masă. 
Mai întâi, gospodarul ia cu lingura din grâul fiert („„kuttya”) şi aruncă 
conţinutul ei pe podelele casei. Dacă toate firele s-au lipit de podea, 
atunci se zice că anul viitor va fi priincios pentru albine şi holde. După 
aceasta gospodarul gustă din grâu şi casnicii îi urmează. Apoi gustă toţi, 
în aceeaşi ordine, din toate bucatele pomenite. După cină, fata strânge 
toate lingurile de pe masă, iese afară şi face zgomot cu dânsele, ascul- 
tând din care parte vor lătra cânii, crezând că din acea parte îi vor sosi 
peţitorii. Seara, la ajunul (,„sviatii vecer”) Crăciunului („rizdvo”), este 
obiceiul ca flăcăii, ba chiar şi epitropii bisericii, să umble prin sat, cu 
colinda („„koliada”). Dar flăcăii umblă şi cu capra, adică unul din ei se 
îmbracă ca un moşneag, iar altul îşi face un cap de capră, şi aşa umblă 
pe la case, cântând cântece religioase, care au refrenul: „O, dai, Boje!” 
(O, dă, Doamne!”). 

De la Crăciun, până la ziua Închinării lanţului Sf. Petru (16 

Ianuarie), care zi se crede a fi mijlocul iernii, nu se toarce. 

În noaptea spre Anul Nou, nu se doarme, deoarece atunci, la 
miezul nopţii, se deschide cerul şi vitele vorbesc în limba lor. Într-aceeaşi 
noapte se crede că ard comorile cu bani, ascunse în pământ. 

La ajunul Bobotezei, flăcăii umblă, cântând pe la case, cu Malan- 
ka. Atunci, adică, unul se îmbracă luând chipul unei babe, altul al unui 
moşneag şi altul al unui Jidov. Slavii dau numele de Malanka lunii lui 
Mai, adică Primăverii, care a fost fiica pământului. Ea avea patru fraţi: 
Ad (Zmeul sau Răul), Liar (Frumosul sau Gheorghe), Rai (loan) şi Mir 
(Dimitrie). 

Pământul a avut un fiu, numit Luna, şi o fiică, Primăvara sau Mai, 
din care nume se făcu Malana sau Malanka, şi anume din cauză că ca era 
bine văzută de toată lumea, pe care ea o înveselea. Această însuşire a ei 
nu plăcu unchiului ei, Zmeului, care căuta, în toate chipurile, s-o capete 
în împărăţia lui subterană, ceea ce şi izbuteşte, deoarece fratele ei, Luna, 
o lasă mare. Ea, în fine, fu aflată de Soare, un fecior de împărat, care o 
scoate şi o ia de soţie. 

În ziua Bobotezei, Rutenii se adună, cu mic, cu mare, la apa unde 
se face Iordanul, adică unde se sfinţeşte apa. Bărbaţii (gospodari) ţin, în 
acest timp, lumini de ceară în mâini, care lumini sunt, la capătul de jos, 
învăluite cu crejme de pânză cu mărgele şi busuioc şi cu trei picioruşe de 
lemn. Ele se numesc „trițe”. După ce preotul a sfinţit apa, caută fiecare 
să-şi cufunde lumina astfel împodobită în apa sfinţită, în unele locuri 
le îndeasă care de care la preot, ca el să facă aceasta, şi apoi o aduce la 
biserică, unde o lasă pe masa jertfei sau într-un ungher, înaintea icoane- 
lor împărăteşti, până la Întâmpinarea Domnului, şi apoi o ia şi o aduce 
acasă, punând-o după icoane. 

Gospodarul, aducând apă sfinţită acasă, stropeşte cu dânsa cas- 
nicii, vitele şi toate despărţiturile casei, grajdul, şura ş. a. 

După sfinţirea apei lordanului, albiturile nu se spală în apă cur- 
gătoare, până în două săptămâni, deoarece aceasta este sfinţită. 

În ajunul Bobotezei, fetele ies, noaptea, afară şi ascultă din care 
parte latră cânii, crezând că din acea parte le vor sosi peţitorii. 

În întâia zi a Postului Mare, se face „spolokanie”, adică spălarea 
gurii şi a dinţilor de bucate de frupt, prin aceea că se bea cât de multă 

horilcă. 

Rutenii ţin şi ei ziua Dochiei, zicând că ea a mers să pască ca- 
prele, a fost, însă, prinsă de un ningău, care i-a udat cele douăsprezece 
cojoace. Ei zic că aşa cum va fi vremea în ziua Sfântului Alexie şi a 
Bunăvestirii, aşa va fi şi la Paşti. 

În ziua Floriilor, venind gospodarul, cu mâţişoare sfinţite, de la 
biserică, acasă, loveşte cu ele pe fiecare copil, pe femeie şi pe casnici 
peste spate, zicând: „ŞȘutka bie, ne ia biiu, za tejdeu velikden!” („Mâţi- 
şoara loveşte, nu eu lovesc, într-o săptămână Paştele!”). 

În Sâmbăta Paştelui, se aruncă cojile ouălor, folosite la mân- 
cărurile Paştelui, într-o apă curgătoare. Ele se crede că ajung, plutind 
până într-a patra Duminică de după Paşti, la Rahmani, care trăiesc, sub 
pământ, dincolo de mări. Cojile ajunse aci s-au umplut, iarăşi, cu albuş 
şi gălbenuş şi Rahmanii le mănâncă, şi aşa îşi serbează Paştele lor, numit 
„Rahmanskii velikden”. 

Poporul rutean crede că dacă un şoarece mănâncă din anafora 
sau pasca sfinţită se preface în liliac. 

Ruteanul, spălându-se în ziua de Paşti, disdedimineaţă, stă cu 
picioarele pe o secure, ca picioarele lui să fie tari ca fierul. El, de regulă, 
nu se scaldă până la Duminica Mare, căci, până atunci, zânele apelor 
înoată prin ape şi-i trag la sine pe cei ce se scaldă. 

Pentru sărbătorile Paştelui, este obiceiul că se coace pască, se fac 
ouăle cele roşii, care, dimpreună cu hrean, usturoi, slănină, brânză, sare 
şi o lumină, se aduc la biserică, ca preotul să le sfințească. Gospodarul, 
întorcându-se cu aceste mâncăruri de la biserică, acasă, de regulă cam 
când se zăreşte de zi, intră întâi în grajdul vitelor, ca ele să fie sănătoase, 
şi apoi intră în casă. 

Sf. Gheorghe se crede a fi stăpân peste lupi şi apărătorul dobi- 
toacelor, de aceea Rutenii, în preseara zilei de Sf. Gheorghe, înseamnă 
uşile grajdurilor cu dohot şi pun dinaintea intrării la grajd grape, cu colții 
în afară, ca strigoaicele să nu poată intra acolo şi lua laptele de la vaci. 
Se crede, adică, că, în acea noapte, strigoaicele se adună pe hotarele sa- 
telor, unde joacă. Vacile se pot feri de dânsele, dacă se presară în grajd 
mac, pentru că strigoaicele, cărora le place macul, trebuie, mai întâi, să 
culeagă toate firele de mac, împrăştiate, ceea ce durează până în zori, şi 


248 


Etnii bucovinene 





apoi nu mai au timp să ajungă la vaci, spre a le lua laptele. 

În ziua Sf. Procopie, se serbează şi nu se face foc, spre a fi scutiţi 
de foc. Femeile, în ziua Naşterii Sf. loan Botezătorul (24 Iunie), se duc 
în grădina cu legume, unde se piaptănă şi-şi fac cârpă mare, ca căpăţânile 
de curechi, toamna, să fie mari, iar în ziua de Macovei (| August) aduc 
la biserică mac şi felurite buruieni, ca preotul să le sfinţească, care apoi 
sunt bune la felurite boli. 

Femeile, de la Paşti, până la Înălţarea Domnului, nu meliţă câ- 
nepa, nici nu torc, ca piatra să nu bată cânepa. 


Credinţe poporale rutene 


Ruteanul este, de regulă, moale de temperament, are o statură 
mijlocie, faţă şi păr mai mult blond, ochi bruni, suri sau albaştri. EI este, 
din fire, sănătos şi harnic la lucru. Fiind fatalist, pune toate întâmplările 
în socoteală lui Dumnezeu, pe care şi-l închipuie şezând cu trupul în cer. 

Cerul („„nebo”) este pentru dânsul izvorul luminilor şi al dreptăţii, 
iar raiul îl imaginează el în cer, dincolo de stele, unde petrece Dumnezeu, 
cu îngerii şi cu toţi drepţi. 

Pământul este sfânt („sviataiia zemlea”). EI se sărută, pentru că 
el dă hrana trebuincioasă oamenilor şi dobitoacelor. 

Sfinţii cei mai veneraţi de Ruteanul bigot din fire sunt: Maica 
Domnului, Sf. Nicolae de iarnă şi de vară, Sf. Gheorghe şi Sf. Dimitrie, 
Muceniţa Varvara şi Sf. Ana, de la a cărei Zămislire (9 Decembrie) se 
crede că anul se începe. 

Poporul rutean nu ţine mult la oamenii care trec de la o confesiune 
la alta şi zice că acei oameni nu aparţin nici lui Dumnezeu, nici oamenilor. 
Oamenii neortodocşi se ţin de necreştini şi le sunt, prin urmare, străini. Ast- 
fel de străini sunt: Germanii, Polonii, Armenii, Țiganii, pe care toţi îi urăsc. 

Rutenii sunt conştienţi de sine şi se numesc „Rusine” („Rusini”), 
când însă voiesc să zică că sunt ortodocşi, în contrast cu Rutenii uniţi din 
Galiţia — dar şi de cei aflători în Bucovina — atunci se numesc „Valoche” 

(„Valahi”), adică aparţinători de biserica românească ortodoxă din Buco- 
vina. 

Rutenii cu cei de altă lege nu se împreună cu plăcere. O împreunare 
sexuală cu Evrei se ţine de un mare păcat. Ei, adesea, depun voturi şi 
călătoresc pe jos — ca şi cei uniţi, din Galiţia — în fiecare an, la moaştele 
Sfântului loan cel Nou de la Suceava şi la biserica ortodoxă, situată pe 
malul drept al Nistrului, din Crişceatec, în credinţa că apa sfinţită la hramul 
bisericii, care apă curge din izvorul de lângă zidul numitei biserici (odată, 
fostă mănăstire), este de folos la boli. 

După credinţa Ruteanului, fiecare om are o stea, de care este legată 
soarta lui. Văzând el că o stea a căzut, zice că un oma murit. Eroi naţionali 
poporul rutean bucovinean nu cunoaşte. 

Despre iad se crede că este locuinţa stăpânului diavolilor şi că 
se află în fundul pământului, încotro duce un drum larg, care se sfârşeşte 
într-un abis fără de fund. 

Diavolul („Ciort, sciazbe! — pierir-ar) sau „ditko” are, în credinţa 
poporului rutean, chipul unui domnişor („panociok”), îmbrăcat în haine 
nemţeşti. EI este negru şi înzestrat cu coarne, care însă nu se văd, are coadă 
şi, la picioare, copită, precum capra, şi şchiopătează de piciorul cel stâng. 
Se crede că bogaţii şi-au dat sufletele lor diavolului, care suflete, însă, se 
pot mântui prin căinţă şi credinţă în Dumnezeu. 

Diavolul poate lua chipul unei mâţe sau al unui câine negru, al 
unui lup, al unei capre care tot behăieşte, dar aceasta numai pe timpul 
nopţii şi numai până la al doilea cântat al cucoşilor, pe care timp al nopţii 
Ruteanul, de regulă, nu umblă. 

Sufletele copiilor născuţi morţi sau muriţi fără de botez se cred 
pierdute şi acei copii devin moroi, care umblă, noaptea, prin sate şi sug 
sângele copiilor şi fetelor tinere, care apoi mor. 

Se crede că fiecare om are presimţirea apropiatului său sfârşit, iar 
pe semnele ce au o seamă de oameni, nu se dă mult. Celui ce săvârşeşte 
o faptă rea i se usucă mâna şi blestemul ajunge pe cel blestemat. Se crede 
în deochiul vitelor şi al copiilor, de care ei se pot feri, legându-li-se ceva 
roşu la gât, şi că însărcinarea femeii ar putea să dureze şi numai şapte luni. 
Femeia, când coace pâine, pune ceva aluat deoparte, iar înainte de a pune 
aluatul în cuptor, aruncă ceva făină în foc, ca pâinea să iasă bine coaptă. 

Deasupra aluatului Paştelui se întipăreşte semnul crucii şi pâinea, înainte 
de-a se tăia dintr-însa, se înseamnă cu cuțitul cruciş. 

Poporul rutean crede că, dacă cineva întâlneşte în cale o babă sau 
un preot, atunci îi va merge rău, deci, spre a preîntâmpină aceasta, ridică 
de jos un pai, o pietricică sau orice află şi aruncă în urma lui. Un semn de 
rău vestitor este şi întâlnirea în cale sau trecerea peste drum a unui iepure 
sau a unui câine sau a unei mâţe negre, pe când cea a unei vulpi este un 
bun semn. 

Femeile nu lucrează Vinerile şi în acele zile nu se vinde lapte, nici 
ouă din casă, căci altfel vacile stârpesc şi găinile nu mai ouă. 

Laptele vacilor se poate lua, dacă se numără urmele picioarelor lor, 
care vrajă însă se poate desface, dacă vacile se afumă cu anumite buruieni, 
pe când se recită anumite formule de dezlegare a vrăjii. Mulsul cu sânge 
al vacilor se poate vindeca, dacă ele se mulg printr-o crăpătură de piatră. 

Locurile unde a trăsnit fulgerul se socotesc necurate, tot aşa locul 
unde cineva a fost ucis sau s-a sinucis, care loc se înseamnă cu o cruce 
de lemn. 

Mare nenorocire este când o femeie naşte a şaptea copilă, căci se 
crede că aceasta va fi strigoaică. 

Helgei, care se arată, câteodată, în grajdul vitelor, nu i se face ni- 
mica, căci, în altfel, aceasta sau alta ar muşca o vită din grajd, care, apoi, 
trebuie să piară, muşcătura aceasta fiind fără de leac. Tot aşa se feresc 
oamenii să prindă vreo rândunică sau un cocostârc, sau să le omoare, căci 
mare nenorocire ar veni asupra acelui făptuitor. 

Poporul rutean socoteşte bisericile ca locuri foarte sfinte şi le 
atribuie dreptul de azil. El socoteşte de vietăţi curate: vacile, boii şi oile, 
iar albinele de sfinte. Vietăţi necurate sunt: calul, care este blestemat de 
Dumnezeu şi dintr-al cărui corp o parte, însă nu se ştie care, să fie curată, 
apoi măgarul, câinele, mâţa, şoarecii, şerpii, broaştele, ciorile ş. a. 

Florile favorite ale Ruteanului sunt: gherghinele, busuiocul, bre- 
benocul şi vâzdoagele. Dacă cineva rupe iarbă cu mâna, atunci va ploua. 

Este obişnuit a purta amulete şi anume cruciţe de alamă, iconiţe, 
SCOICI Ş. a., care se cumpără sau din oraş, sau pe timpul călătoriilor la Su- 
ceava sau Crişceatec. Şi mirele, şi mireasa poartă ca amulete câte un fir de 
usturoi dezghiocat. Amulete se folosesc şi în contra bolilor. 

Țăranul rutean, când seamănă pe ogor şi este strigat de cineva, 
nu răspunde, căci, dacă ar face-o, atunci vrăbiile, vara, i-ar ciupi tot grâul. 
Semănând, el doreşte ca câmpul să aducă multă roadă şi tot ce trăieşte în 
gospodăria lui să aibă de unde se hrăni. La acest prilej, se pune pe ogor o 
huscă de sare şi două pâini. 

În părţile rutene din Bucovina, se află mulţi şi multe descântătoare 
şi vrăjitoare, care susţin chiar că ar şti să oprească grindina; asemenea 
persoane sunt foarte căutate. Grindina se poate opri, trăgându-se clopotele 
bisericii, ceea ce se face chiar şi noaptea. 

Soarele, în credinţa poporului rutean, se mişcă, iar pământul stă 
locului. Se crede că vitele cornute vorbesc între olaltă, în noaptea Anului 
Nou (Sf. Vasile) şi a Sf. Gheorghe, însă nimeni nu le poate înţelege, iar cel 
ce le-ar înţelege, acela trebuie să moară. Cărăbuşii, ivindu-se primăvara în 
mare mulțime, sunt socotiți ca semn bun şi că anul va fi roditor. 

Tunetul şi fulgerul, deşi făcute de Dumnezeu, se dirijează de 
diavol. Obiectul aprins de fulger se poate stinge dacă se stropeşte cu lapte 
de capră. Şi grindina se dirijează de diavol, ea însă se poate înlătura, dacă 
se pune în ogradă, înaintea casei, o mătură şi o cociorvă, cruciş peste o 
lopată, care toate sunt armele casei. 

Fata care vede, primăvara, pentru prima oară, o pereche de co- 
costârci, se va mărită în acel an, tot aşa aceea care, în ziua de Paşti, va 
trage întâi clopotele. 

Strigătul unei buhe (bufniţe) pe o casă este semn că dintr-acea casă 
cineva va muri. larna, dacă este mult omăt (zăpadă), atunci anul viitor va 
fi roditor. Când porcii iau paie în rât, atunci este semn că vremea bună se 
va schimba. Tăindu-se un porc, este obiceiul de a-i căuta îndată splina; 
dacă aceasta este mare, atunci iarna va mai dura; dacă este mică, atunci 
iarna este pe sfârşite. 

Aducând cineva, seara, apă în casă, zice către casnici: „Blagoslovit 
wodu!” („Binecuvântaţi apa!”), ca nu cumva, cu apa, să intre şi un duh 
necurat în casă. Casnicii îi răspund: „Nai boh blagoslovet” („Dumnezeu 
să binecuvânteze!”), şi cred că acum apa este curată. 

Urzind femeia pânză şi întâmplându-se ca atunci să intre un bărbat 
în casă, atunci se zice că-i va ajunge bătătura, intrând însă o femeie, atunci 
bătătura de bună seamă că nu va ajunge. 

Mantica la poporul rutean 


Poporul rutean se ocupă mult cu tâlcuirea visurilor, însă nimeni, 
pentru aceasta, nu pretinde vreo plată. Se crede că visurile avute în noap- 
tea spre o mare sărbătoare se vor împlini fără îndoială. 

Se crede că toate visurile, atât cele de fericire, cât şi cele de 
nenorociri, sunt de la Dumnezeu, care, prin aceste visuri, înştiințează pe 
oameni despre viitoare cazuri de norocire sau nenorocire. Visurile cele 
rele însă sunt de la diavolul. 

Când cineva visează că a fost strigat, din casă, afară, atunci se 
crede că cineva din familia lui va muri. 

Tot aşa, se crede şi în presimţiri, care şi ele sunt bune sau rele, şi 
cărora le zic „znake”, adică semne. Un semn bun este dacă o rândunică, 
în zborul ei, se loveşte de fereastra unei case, căci se crede că la acea 
casă vor sosi peţitori. 

Viitorul se prezice din palmă şi din aruncatul cu boabe de păpuşoi 
şi fasole. Cu prezicerea viitorului se ocupă, în locurile locuite de Ruteni, 
afară de membri ai acestui popor, şi Țigănci, şi Evreice. 

Se crede că, rămânând la o vită pierită ochii deschişi, la acel 
gospodar şi alte vite vor mai pieri. 

Fetele care, de regulă, nu-şi aleg singure pe viitorul soţ, caută 
să vadă în viitor şi să ştie cine şi cum va fi viitorul lor soţ. Pentru acest 
scop, cel mai priincios timp este seara Sf. Andrei. Atunci, fata iese, noap- 
tea, afară şi numără parii de la gard, şi leagă pe al nouălea; iar a doua 
zi, dimineaţa, merge la gard, să vadă ce formă are parul legat de dânsa, 
crezând că aşa îi va fi ursitul. Tot atunci, face fata mai multe boţurele de 
mămăligă sau de pâine, după numărul fetelor câte sunt în casă, şi meneşte 
câte un boţurel anumit pentru fiecare fată. Apoi boţurelele sa ung cu oloi 
şi se lasă pe masă, aşteptând al cărei boţurel îl va mânca mâţa şi se crede 
că acea fată, în câşlegile viitoare, se va mărită. Tot în seara Sf. Andrei, 
merge fata la coteţul porcilor şi ascultă de va auzi pe vreunul grohăind; 


253 


Dimitrie Dan 





dacă aude, atunci este semn că ea, în curând, se va mărita. 

Tot în acea seară, fata merge la casa vecinului, se pune sub fe- 
reastră şi ascultă ce se vorbeşte în casă. Dacă cineva din casă alungă, 
de exemplu, mâţa afară, atunci este semn că fata care stă sub fereastră 
va ieşi din casa părinţilor ei, adică se va mărita. Dacă însă ea ar auzi 
pe cineva vorbind în casă şi provocând, de exemplu, pe copii să şadă 
molcom, atunci aceasta este pentru biata fată semn că ea încă va şedea şi 
nu se va mărita. Tot în seara Sf. Andrei, se obişnuieşte că fata seamănă, 
în casă sau, mai adesea, în cămară, pe jos, sămânță de cânepă, apoi se 
descinge de catrinţă, pe care o târâie pe Jos, pe deasupra seminţelor de 
cânepă, pe care le-a semănat, şi zice: 


Andrei, Andrei, Andrei, Andrei, 
Kolopni siiu! Eu seamăn cânepă! 
Kolopni volociu, Cânepa o târăsc, 
Vildatesia hociu! Să mă mărit voiesc! 


După recitarea acestor versuri, ea ridică catrinţa în sus şi caută 
de s-a prins oare vreun fir de sămânță de ea; dacă s-a prins, ea crede că 
se va mărită; neprinzându-se nici un fir de catrinţă, este semn că nu se 
va mărită. 

Vrăjitoarele care ştiu a ghici viitorul au, la Ruteni, o trecere 
deosebită. O astfel de vrăjitoare foarte vestită şi mult căutată era în 
apropierea satului rutean lujineţ, locul de activitate de odinioară al scri- 
itorului acestor şire, în satul Borăuţi, din districtul Coţmanului (astăzi, 
al Zastavnei). Aceasta era cunoscută, pretutindeni, sub numele „boh iz 
Boriuţiiu” („Dumnezeu din Borăuţi”). Ea se numea Safta şi Dr. loan 
Calinciuc, originar din acel sat, în prezent medic balnear în Marienbad, 
din Boemia, o aminteşte în poema sa „Die Glocken von Boruti”, Wien, 
1908, pag. 80. 

Un foarte însemnat rol joacă în credința poporului rutean rădă- 
cina mătrăgunei, apoi floarea pipirigului, care are darul şi puterea să 
îmbogăţească pe cel ce-o posedă, busuiocul, pe care fetele îl poartă în 
brâu, ca să fie îndrăgostite, ş. a. 

Naşterea şi moartea la Ruteni 


Bărbaţii sunt, faţă de femeile lor, pe timpul însărcinării, mai pre- 
venitori şi le aduc toate lucrurile pe care le poftesc atunci. Femeile îngre- 
unate se feresc ca nu cumva să întâlnească pe cineva care ar duce trei vase 
cu apă, căci se crede că ele, atunci, ar naşte gemeni sau chiar trei copii. 

Băiatul nou născut este primit cu mare bucurie, pe când copila, cu 
întristare. Băiatul, îndată după naştere, se scaldă în apă rece, ca să fie tare 
şi vârtos, copila însă în apă caldă, ca să fie fragedă şi frumoasă. Moaşa, 
când scoate copilul din scălduşcă, stupeşte de trei ori în ea, ca de copil să 
nu se prindă deochiul. Până la încreştinarea copilului, nu se împrumută din 
casă nimica, căci altfel s-ar da norocul copilului din casă, iar la poarta casei 
unde s-a născut un copil, se leagă ceva roşu, ca copilul să nu ce deoache 
de cei ce vor intra în acea casă. 

Bărbatul, pe timpul durerilor naşterii, se află în apropierea femeii 
sale, lângă care veghează moaşa neînvăţată: moaşa sau baba, de regulă o 
femeie bătrână, care îndată ce a sosit la casa femeii, se îngrijeşte şi pune 
sub perina de sub capul ei o căciulie de usturoi şi un cuţit, ca femeia să fie 
scutită de duhul cel rău. 

Copilul nou născut se aşează într-un leagăn în forma unei lăzi, 
foarte adesea însă îi ia locul o mare covată. Deasupra copilului, moaşa 
face semnul crucii, rostind, totodată, nişte versuri, prin cari el se apără de 
vrăji şi deochi. Cel ce vine în casa în care se află un nou născut nu vine 
cu mâna goală, ci, de regulă, aduce un dar pentru lehuză, care constă în 
obiecte de mâncare, iar când iese din casă, smulge, mai întâi, câteva fire 
de lână din cojoc şi le pune în leagănul sau covata cu nou născutul prunc, 
ca somnul acestuia să nu fie stingherit. 

Ca cumetri se poftesc rude, amici şi cunoscuţi buni, care aduc 
daruri în casă şi anume: cereale sau leguminoase. Păcat ar fi, când o femeie 
grea, a ţine un copil la botez. 

A da nume copilului este dreptul preotului, însă oamenii îşi do- 

resc pentru copiii lor, de regulă, numele părinţilor lor aflători în viaţă, 
care dorinţă li se şi împlineşte. La botez, copilului nu i se dă numele unui 
consângean mort, căci, în cazul acesta, copilul ar trebui să moară. 

Este obiceiul că, de la naşterea copilului şi până la botezul lui, în 
toate nopţile arde o lumină în casă, ca duhurile cele rele, care au putere 
numai în întuneric, să nu se apropie de copil. 

Lehuza stă, câteodată, numai o zi în pat, din ogradă însă nu iese, 
în primele opt zile. 

Copilul se botează, de regulă, a doua zi după naştere. După bo- 
tezul copilului, cumetrii, care câteodată sunt chiar zece la număr, se duc 
cu copilul la casa cumătrului lor, unde se veselesc chiar şi până a treia zi, 
cinstind, cu acest prilej, cât mai multă horilcă. Cumătrii obişnuiesc a face, 
la acest prilej, finului lor daruri, şi anume: un purcel, un miel, ba şi un vițel. 
La cumetrii, flăcăi şi fete, care n-au fost cumetri, nu participă. 

Este obiceiul că Rutencele alăptează copiii lor un an de zile şi 
mai bine. 

Dacă se naşte un copil mort sau moare imediat după naştere, 
fără să fi primit sfântul botez, atunci această întâmplare se socoteşte că 
este o mare nenorocire şi mama trebuie să stropească, timp de şapte ani, 
mormântul copilului ei cu agheasmă. În acest răstimp, adică, sufletul 
acelui copil vine, la miez de noapte, şi bate la fereastră, cerând botezul cu 
cuvântul „Kresta!” („Crucea!”). Cel ce aude această rugăminte, trebuie 
să recite formula sfântului botez şi să arunce afară o bucăţică de pânză, 
care să reprezinte crijma botezului, şi abia atunci sufletul copilului este 
mântuit şi are odihnă. 

Ruteanul crede că, dacă buha se pune pe-o casă şi strigă acolo, 
atunci din acea casă cineva, în scurt timp, va muri. 

Murind cineva, atunci se adună vecinii, îi spală trupul şi, după ce 
l-au îmbrăcat în hainele sale cele mai bune, îl aşează pe laiţa din prejma 
icoanelor, aşa că capul vine spre răsărit, mâinile ţinând o lumină de ceară 
pe piept, iar picioarele spre apus, adică spre uşă. Mortul se acopere apoi 
cu o pânză albă, de la picioare şi până la gât. Murind o fată, ea se scaldă 
numai de fete. 

Este obiceiul că casnicii şi rudele cele mai de aproape bocesc pe 
cel mort, în unele părţi apropiate de Români se şi năimesc bocitoare. 

Ruteanul nu zice că i-a murit femeia sau fiica, ci că a pierit: „Jinka 
moia uhebla” („Femeia mea a pierit”). Tot în acest fel se exprimă şi Huţa- 
nul, şi scriitorul acestora, păstorind enoria Sadău, a înmormântat o femeie 
bătrână din vârful muntelui Cununschi. Cu acest prilej a auzit cum bocea 
fiul pe mamă-sa moartă, cu cuvintele: „Mamenko moia zolotenka, scrib- 
nenka, na şo-s uhebla?” („Mama mea de aur, de argint, la ce ai pierit?”). 

Gospodarului mort i se pune cuşma în cap, tot aşa şi flăcăului, 
dar acestuia, cu cununa de mire. Femeile se îmbrobodesc cu ştergarul, iar 
fetele se gătesc cu găteala de mireasă, cu pene şi cordele. 

Mortul, înainte de a fi scos din casă, se aşează într-un sicriu de 
scânduri geluite de brad, la care se lasă o ferestuică, ca sufletul să aibă pe 
unde se întoarce la trup. Fundul sicriului nu se podeşte cu o scândură, ci se 
face din împletitură de vergele de răchită. Când scot mortul din casă, este 
obiceiul că cei ce duc sicriul ating cu el, de trei ori, fiecare prag peste care 
trec, ca semn de rămas bun şi iertăciune de la casnici, care, după scoaterea 
mortului, rămân în casă, închizând uşile şi fereştile după dânsul, ca nu 
cumva mortul să cheme pe careva din ei cu sine. Ei abia mai târziu ies şi 
petrec mortul. În biserică, rudele descoperă sicriul, ridicând capacul, uneori 
încunjurat cu brebenoc, şi sărută mortul, luând aşa rămas bun de la dânsul. 

Hainele mortului se dau de pomană la rude. Afară de aceea, este 
obiceiul că se aruncă în groapă, peste sicriul mortului, lumini de ceară, 
bani de aramă sau nichel şi bulgări de ţărână. Peste groapă se dă celui 
ce a săpat groapa de regulă o găină neagră, doi colaci şi o lumină pentru 
sufletul răposatului. 

Este obiceiul că Rutencele, când le moare un copil de ţâţă, fac 
din ceară o străchinuţă, în care îşi storc din ţâţă câteva picături de lapte şi 
o pun în sicriu, lângă copil, ca el să nu flămânzească până pe cea lume. 

Mormintele se vizitează numai cu prilejul unei alte înmormântări. 

După înmormântare — în unele părți, imediat după scoaterea 
mortului din casă şi aşezarea lui în ogradă — toţi care l-au petrecut pe cel 
răposat se întorc în casa lui, unde asistă la panahida ce-o săvârşeşte preotul 
pentru sufletul mortului şi, apoi, se aşează cu toţii la masă, respectiv la 
cinste — lucrul principal —, care, câteodată, nici a doua zi nu se sfârşeşte. 

S-au întâmplat şi cazuri că mortului i s-a pus, lângă cap, în sicriu, 
un şip cu horilcă, ca el şi în ceea lume să aibă de această delicioasă băutură, 

când îi va fi sete. 

Pe morminte este obiceiul a planta brebenoc şi vâzdoage. 

Timpul doliului durează, de regulă, şase săptămâni. Până la în- 
mormântarea unui casnic mort, toţi casnicii de genul masculin umblă cu 
capul gol, fetele — cu părul despletit. Dacă o fată vrea să se mărite pe timpul 
doliului după părinţi, atunci se duce la joc şi aruncă, acolo, jos, câţiva bani, 
ca prin aceştia să se răscumpere de durata doliului. 

Fericiţi sunt copiii, ba chiar şi bătrânii care mor în răstimpul dintre 
Paşti şi Înălţarea Domnului, căci aceia se duc în cer. Dacă a murit cineva şi 
după dânsul a murit altul, atunci se crede că mortul cel dintâi l-a chemat 
pe cel următor după sine. 

Se crede că dacă plouă, în ziua înmormântării unui mort, şi în 
groapa lui cade măcar o picătură de ploaie, atunci mortul merge în rai. 
Un mort ai cărui ochi rămân deschişi se ţine de semn că dintr-acea casă 
va mai muri cineva. 


Înrudirea la Ruteni 


Poporul rutean are pentru toate rudele numirea comună de „ro- 
dena”, adică „neamuri”, egal dacă acestea aparţin genului masculin sau 
feminin. Mai multă însemnătate se dă neamurilor bărbatului, decât celor 
ale femeii. Spiţa neamului merge ad infinitum. 

Tatăl se numeşte „tato”, „tatko”, „nenko” sau „gheghio”, maica 
— „mama” sau „mamka”. Moşului îi zic „ghid” sau „ghidek”, iar moaşei 
— „baba”, „babka” sau şi „moaşa”, strămoşului — „proghid”, strămoaşei — 
„probabka”. Strămoşilor le zic, colectiv, „praghide”. Feciorul şi băietanul 
se cheamă „sen” sau „hlop”, în diminutiv — „senok” sau „hlopeţ?”, iar fiica 
şi fata — „donka” sau „ghiuka”, în diminutiv — „donicika” sau „ghiucina”. 
Fiastrul se numeşte „pasinok”, iar fiastra — „pacereţa”. Despre copilul 
luat de suflet sau adoptat zic: „uzele ehoza, swoiiu”, adică: „I-a luat ca 
al său”. Nepotul se cheamă „onuk”, nepoata — „onuka”, dar se zice mai 
adese „nepit” şi „nepota”, iar strănepotului îi zic „praonuk”. Tatălui vitreg 

îi zic „neridnii tato”, mamei vitrege — „maciuha”. 

Oamenii îşi cunosc membrii familiei lor morţi numai după nume- 
le lor de botez, scrise în pomelnice, care există în fiecare familie şi în care 
se înscriu numele membrilor familiei răposaţi, fie ei cât de îndepărtați. 

Fratele moşilor sau al părinţilor, adică uncheşul, se cheamă 
„wuiko”, iar sora acelora — „kitka” sau „„wuina”. 

Fratele cel mai tânăr zice celui mai bătrân „badiko”, „badiciko”, 
iar sora cea mai mare se cheamă „teta”, „matuşa”. 

Neamurile mai îndepărtate se numesc „krewni” („rude”). 

ratele se numeşte „brat” sau „bratcek” — în diminutiv, iar sora 

Fratel şte „brat” „bratcek” d tiv, 

— „sestra” şi „sestrecika” — în diminutiv; în plural: „bratiia” şi „sestre”. 
oţia fratelui tatei, adică mătuşa, se numeşte „kitka”, iar aceasta 

Soţia fratelui tatei, ad tuşa, şte „kitka”, t 
numeşte pe nepoţii ei „nepit” sau „nepota”. 

Socrului în zic „teski”, soacrei — „teskia”, cuscrii îşi zic, într- 

» » » 9 Ş % 
olaltă, „swate”. Nora venită în casă se numeşte „nevistka”, „nepota”, 
care, la rândul ei, numeşte pe noile ei rude „surjinţi”, „teski”, „„wuike”. 

Rudele maicii, adică moşul, se numeşte „wuiko”, iar mătuşa — 
„woina” sau „„kitka”. Dar aceste titulaturi se dau şi oamenilor bătrâni, 
deşi nu sunt rude, aşa se zice unui moşneag, „wuiko”, iar unei femei 
bătrâne, „wuina” sau „teta”. 


Frăția de cruce, cumetrii 
şi ospitalitatea la Ruteni 


Poporul rutean nu cunoaşte o frăţie de cruce, doară numai în 
acele comune în cari Rutenii locuiesc amestecați cu Românii, de la care 
au adoptat-o, ca şi multe alte obiceiuri şi credinţe. Această frăţie nu se 
câştigă prin moştenire. Numai flăcăii se leagă într-olaltă la o astfel de 
frăție de cruce, nicicând însă un flăcău cu o fată. Fraţii de cruce dobândesc 
drepturile fraţilor drepţi şi iau asupra lor îndatorirea să se iubească şi să 
se apere reciproc. Fratele de cruce devine fiul părinţilor fratelui său de 

cruce. Această frăţie se leagă, de regulă, în vârsta înaintată a adolescenţei 
şi se restrânge la tinerii care aparţin uneia şi aceleiaşi naţiuni. 

Ruteanul numeşte pe cumătrul său „kum”, iar pe soţia lui „kuma” 
sau „kumka”. Cumătrul, prin ţinerea la botez a finului său, numit fiu, nu 
câştigă oarecari drepturi, mai vârtos însă datoria să îngrijească de dânsul, 
la vreme de nevoie. Relaţiile între cumetri nu trec, prin ereditate, la fiii 
lor. Ca cumetri, invită Rutenii şi persoane care aparţin altei confesiuni 
şi naţionalităţi, nu însă jidovi şi păgâni. 

Ospitalitatea Ruteanului este recunoscută. Ea nicicând nu se 
calcă în picioare şi se întinde nu numai la persoane sau familii anumite, 
ci la fiecare om care vine la casa Ruteanului şi cere să fie găzduit. Este 
obiceiul că oaspele, sosind la casa cuiva, nu intră în casă, ci aşteaptă 
dinaintea casei, tuşind, până ce iese cineva, din casă, afară, îl vede şi-l 
pofteşte să intre. Străinul, intrând în casă, imediat salută pe casnici, şi 
anume întâi pe bărbaţi şi, apoi, pe femei. Oaspele sărută celor bătrâni 
mâna, iar aceştia îl sărută pe frunte. Caracteristică este salutarea între 
bărbaţi de-o vârstă egală, ei, adică, îşi întind mâna şi apoi fiecare din ei 
îşi duce cele două degete arătătoare ale sale la gură, pe care le sărută. 

Străinul se găzduieşte şi primeşte mai ales cu prilejul hramului 
bisericii, prin 2-3 zile. Plecând el, atunci îşi sărută mâinile reciproc, ca 
şi la sosire, daruri, însă, nu primeşte de la gazda sa. 

Străinul, găzduit şi ospătat, are însă îndatorirea obligatoare să 
primească şi el, la rândul său, pe găzduitorul său, în acelaşi mod cum şi 
el a fost primit. 


Obiceiurile la nuntă 
şi dreptul căsătoriei la Ruteni 


La Ruteni este obiceiul că părinţii logodesc copiii lor, chiar când 
aceştia sunt încă mici. Totdeauna se ia în vedere averea ambelor părţi, cu 
scopul de a se înavuţi. Fata nu este întrebată despre consimţământul ei la 

o căsătorie. Se întâmplă, deşi foarte rar, că un flăcău avut ia o fată săracă, 
însă cazul contrar nicicând. 

Ruteanul, mergând în petit, zice: „Idu swatate” sau „W staroste”; 
primind el cuvântul, zice: „Maiu slowo”. Cununia se numeşte „sliub”, 
nunta — „brak” sau „„weselie”, iar căsătoria — „soprujestwo”. 

Este obiceiul că flăcăii se însoară imediat după ce au tras de trei 
ori la sorţi şi n-au fost recrutaţi, sau, dacă au fost asentaţi?, după ce şi-au 
făcut anii la miliţie, adică în vârstă de 23-26 ani; fetele, însă, se pot mărită 
după ce au împlinit 14 ani, după prescriptul codului civil austriac. 

Flăcăul („parbok”) de regulă îşi alege singur fata („„ghiuka”) care 
să-i fie consoarta vieţii. Mirelui îi zic „molodei”, iar miresei „moloda”. 
Peţitul se face, de regulă, toamna de una sau două rude de aproape ale 
făcăului sau de prieteni însemnați ai tatălui lui. Seara, merg aceşti peţitori 
(„swate” sau „staroste”), dimpreună cu flăcăul, la casa fetei, unde intră 
în casă, iar flăcăul rămâne, ascuns, afară. Aici, aduc ei vorba, prin fraze 
înflorite, despre scopul cu care au venit, şi, după ce părinţii fetei s-au 
declarat înţeleşi, apoi se face vorbă despre zestrea fetei, care joacă un rol 
foarte însemnat. 

Imediat după peţire sau cel mai târziu în opt zile, urmează logodna 

„Zarucenie”), când, la casa fetei, se adună rudele ambilor tineri şi cu care 
prilej se bea mult alcool, ceea ce se numeşte „na slowo piiut”, adică „beau 
pentru cuvânt”. Cu acest prilej, se hotărăşte şi ziua cununiei. 

Flăcăii, de regulă, se însoară cu ştirea şi voia părinţilor, dar se 
întâmplă cazuri că şi contra voii acelora. 

Este obiceiul că mirele face daruri părinţilor miresei, iar mireasa, 
mamei şi surorilor mirelui, câte un ştergar. 

Mirele dăruieşte miresei, în preseară, înainte de cununie, o pere- 
che de ciubote (câteodată galbene), un fes roşu şi o basma mare, de lână, 
cu flori, sau una mai mică, tot cu flori, însă de mătase. Tot atunci, trimite 
mireasa mirelui, prin vătăjei, o cămaşă cusută de dânsa, prin care ea do- 
cumentează că ştie să coase. Mirele, primind darul miresei, dăruieşte pe 
aducători cu oarecare monedă de argint. EI, pentru cununie, se îmbracă 
cu această cămeşă. 

Se întâmplă, câteodată, că din petit şi din toată logodna nu se alege 

nimica, şi aceasta atunci când au ieşit vorbe rele despre mireasă sau când 
nu se poate face învoială cu privire la zestre. Mirele care repăşeşte? de la 
nuntă, restituie, câteodată, spezele avute părinţilor miresei. Mireasa, dacă 
repăşeşte, nu restituie nicicând vreun fel de spese. 

Pregătirea pentru nuntă se face prin aceea că, în casă, toate lu- 
crurile se spală, se văruieşte şi se împodobeşte, apoi se coace, fierbe şi se 
face tocmeala, de timpuriu, cu muzicanţii satului. Grămădindu-se nunțile, 
câteodată trebuie o nuntă sau alta amânată, din pricină că muzicanţii satului 
sunt deja angajaţi şi, fără de dânşii, nuntă nu se face. S-a întâmplat şi se 
întâmplă cazuri că aceste foarte importante persoane, pe lângă meseria lor, 
mai practică şi alta, adică îşi însuşesc, pe când dorm toţi cei de casă, diferite 
obiecte, chiar pluguri şi lanţuri de fier, pe care le transportă la casele lor 
şi, apoi, se întorc la casa nunţii şi se aşează şi ei, liniştiţi, la odihnă, după 
ce şi-au făcut trebuşoara. 

Zestrea („wino”) unei fete constă din lucrurile necesare spre a 
aranja o casă, adică ţoluri, lăicere, pânzeturi, perine, apoi din ceva vite şi, 
factorul decizător la facerea căsătoriei, un loc de grădină, pentru casă, şi 
de arătură, în câmp. 

Aflându-se într-o casă mai mulţi flăcăi sau mai multe fete, atunci 
aceştia sau acestea se însoară sau se mărită („ujenutsia” sau „widaiutsia”), 
unul după altul, după vârsta lor, aşa că se însoară sau mărită, mai întâi, 
totdeauna, cel mai în vârstă, înaintea celui mai tânăr. Este regulă că fratele 
sau sora cea mai mare în vârstă se bucură, între ceilalţi fraţi şi surori, de 
un drept de onoare. 

Înainte de aranjarea unei nunţi, se ţine, de obicei, un sfat familial. 
Flăcăii se însoară, de regulă, cu fete din satul lor, mai rar cu fete din sate 
străine. 

Poporul rutean crede că mai mulţi fraţi sau veri se pot căsători cu 
alte rude. Împrejurarea că cineva a botezat în familia cuiva nu împiedică 
o căsătorie între membri ai acelor două familii. 

Mireasa primeşte, de la tatăl ei, o ladă de lemn, înflorită, în care se 
aşează albiturile, pânzeturile şi alte mărunţişuri. După nuntă, vătăjeii scot 
lada şi zestrea miresei, din casa ei părintească, o pun pe car şi o transportă 
la casa mirelui, pentru care serviciu ei primesc câte o năframă, numită 

„şerenka”. 

Mireasa, care, cu o zi înainte de cununie, umblă, însoţită de druşte, 
prin sat şi invită la nuntă, primeşte de la fiecare invitat un dar, care constă 
din un fuior de cânepă. 

În preseara nunţii, se coase, cu mătase, în casa mirelui, pentru 
mire, iar în casa miresei, pentru mireasă, cununa (,„winok”) din frunze 
de brebenoc aurite, cântându-se, la acest prilej, cântece vesele. Cununa 
miresei se înfrumuseţează, încă, cu monede vechi de argint, pe din afară, 
iar pe dinăuntru, cu un fir de usturoi, care se aşează aşa că el spânzură pe 
fruntea miresei, ca ea să nu fie deochiată, ceea ce, atunci, este foarte lesne 
şi periculos. Firul de usturoi se aşează şi la cununa mirelui, care se coase 
la partea dreaptă a cuşmei. 

Persoanele de cinste la nunta Ruteanului sunt: 1). Vătăjeii („druj- 
be”), care, pe timpul duratei nunţii, trebuie să conducă pe mire la persoa- 
nele cele mai însemnate din sat: boier, posesor, preot, învăţător, ba chiar 
propinator“, etc., ca să-i invite la nuntă, apoi să-i ţie cuşma mirelui, care, 
singur, n-are voie să facă aceasta, şi, în fine, figurează ca aranjori pe tot 
timpul nunţii, 2). Druştele („druşke”), care petrec pe mireasă pretutindeni; 
3). Nunul cel mare („batko”) şi nuna cea mare („„matka”), care au dato- 
ria să asiste, cu câte o mare lumină, împodobită cu cordele, în mână, la 
ceremonia cununiei tinerilor, pentru care trudă primesc, ambii, câte patru 
colaci mari, apoi nunul — o năframă, iar nuna — un ştergar de bumbac. Aici 
trebuie să observ că nunii nu poartă nici un fel de insigne, pe când vătăjeii 
şi druştele — câte o floare, cumpărată din dugheană, care se atârnă la piept. 

Mirele şi mireasa ies din casele părintești, după ce şi-au luat ier- 
tăciune de la părinţi şi au fost binecuvântaţi de dânşii. leşind mirele din 
casa părintească, se aruncă cu grâu asupra lui şi, apoi, pleacă, însoţit de 
vătăjei, rude şi de doi muzicanți, la biserică. Tot aşa se procedează şi la 
ieşirea miresei, care şi ea, însoţită de druşte, rude şi doi muzicanți, se duce 
la biserică. 

Binecuvântarea mirilor, înainte de plecarea lor la biserică, se 
face în următorul mod: Lângă laiţa de dinaintea icoanelor, se aşterne, Jos, 
un lăicer de lână, pe care se pune o perină sau un snop de grâu. Oaspeţii 
înconjură lăicerul, iar mirele sau mireasa îngenunche pe lăicer şi-şi pleacă 

capul pe perină sau snop, cerându-şi binecuvântare de la părinţii prezenţi. 
Aceştia recită o formulă de iertăciune şi binecuvântare şi, apoi, aşează pe 
capul fiului sau fiicei lor cuşma cea cu cununa de mireasă, doi colaci şi 
o huscă de sare. Copilul binecuvântat apoi se scoală şi sărută mâinile şi 
picioarele părinţilor săi. 

Tinerii, sosiți în biserică, ocupă un loc de cinste, mirele stă adică 
înaintea bărbaţilor, iar mireasa înaintea femeilor. Fiind totul pregătit pentru 
cununie şi după ce nunul a aşezat, în mijlocul bisericii, un lăicer de lână 
colorată, sub ale cărui patru cornuri pune câte un ban de aramă, ca onorar 
pentru pălimarul bisericii, merge la mire, îl ia de mâneca mantalei sau 
sumanului şi-l aduce de-l aşează pe lăicer, postându-se dinapoia lui. Tot 
astfel procedează nuna, cu mireasa, pe care o aduce lângă mire şi, apoi, 
urmează cununia tinerilor. 

După cununie, nunii conduc pe nou căsătoriţii, care se ţin de mână, 
înaintea celor patru mari icoane ale iconostasului, unde se închină şi le 
sărută. La acest prilej, încearcă fiecare din însurăţei să calce pe celălalt 
pe picior, ca apoi să domnească peste celălalt. După această ceremonie, 
fiecare din tineri se întoarce, aşa precum a sosit la biserică, adică deosebit 
şi pe altă cale, la propria casă părintească. 

Aici, el este primit de casnici cu pâine şi sare. Apoi, se aşează toţi 
oaspeţii, după ce a şezut mirele sau mireasa, după masă, la ospăț. Mireasa 
aşteaptă, în casa părinţilor ei, sosirea mirelui. Spre seară, pleacă mirele, 
de la casa sa părintească, condus de vătăjei şi în societatea oaspeţilor săi 
şi a muzicanților, spre casa miresei. Sosind aici, se opreşte la poartă, până 
ce rudele lui, care au intrat în casă, au schimbat, acolo, darurile reciproce. 
Apoi, intră şi el şi este primit cu pâine şi sare de tatăl miresei, care ţine un 
şip cu horilcă în mână. 

Înainte de intrarea mirelui în casa miresei, este obiceiul că un 
vătăjel intră în casă şi oferă miresei, în numele mirelui, un colac, spoit 
cu hârtie aurită. Ea îl ia, îşi face cruce şi se uită, prin gaura colacului, în 
cele patru părţi ale lumii şi, apoi, trimite şi ea mirelui un asemenea colac, 
care, primindu-l, intră în casă. După ce a zis bineţe socrului său („swat”) 
şi celorlalți oaspeţi, se aşează după masă, la stânga miresei. Lângă mire, se 
aşează un vătăjel, apoi nunii cei mari şi ceilalţi oaspeţi sosiți, după starea lor. 

După ce toţi au ospătat şi cinstit, nunul cel mare ia basmaua, 

cumpărată de mire, pentru mireasă, şi o dă fratelui ei, de la carele mirele 
trebuie, mai întâi, să-şi răscumpere mireasa, dându-i un cuţitaş. Apoi 1a, 
cu două beţişoare, basmaua, o ridică în sus şi, apoi, o lasă, jos, pe capul 
miresei, prin care procedură aceasta este înhobotată ca tânără femeie. 

Este obiceiul că, curgând păhăruţul, cu ocazia ospăţului, cel ce-l 
oferă vecinului să i-l închine, iar primitorul să sărute mâna ofertantului, 
zicând „Dai, Boje, zdorovie!”, adică „Dă, Doamne, sănătate!”. 

În acest răstimp, se joacă, atât în casă, cât şi afară. În acest interval, 
al doilea vătăjel oferă oaspeţilor horilcă, iar aceştia fac daruri în bani, pe 
talgerul vătăjelului, pentru tânăra pereche. 

Este de menţionat că mirele şede la masă cu cuşma pe cap, semn 
că el este, atunci, cea mai însemnată persoană. 

După toate aceste ceremonii, vătăjeii scot zestrea miresei afară, 
o aşează, dimpreună cu lada, pe-o trăsură, iar deasupra se suie mireasa, 
cu nuna cea mare. 

Pe când iese mirele, cu mireasa, din casa ei părintească, el aplică, 
cu un băț, pe spatele miresei, pe care se ţine o perină, trei lovituri, în semn 
că el, de acum, înainte, este stăpânul ei, iar ea supusă ascultării lui. 

În unele părţi, este obiceiul că mirele se aşează, cu mireasa, în 
prima trăsură, care îi duce la casa lui, iar cei cu zestrea vin în urma lor. 

Sosiţi aici, ei sunt primiţi, de părinții mirelui, cu pâine şi sare. 
Tânăra pereche, intrând în casă, se aşează în capul mesei, cu faţa spre apus. 
Şi aici urmează ospăț, cinste multă şi joc. La o vreme de noapte, nuna cea 
mare conduce tinerii într-o cămăruţă, unde îi lasă singuri, iar oaspeţii se 
împrăştie pe la casele lor. 

A doua zi, oaspeţii iarăşi se adună la casa însurăţeilor, la aşa nu- 
mitul pripoi („propii”, adică „băutură”), când vin şi rudele nevestei. 

Vătăjeii merg, cu un colac, de aduc, cu muzică, pe nuni. După 
ce nuna cea mare a constatat virginitatea miresei, se aşează toţi oaspeţii 
la masă şi tânăra nevastă are îndatorirea să ofere oaspeţilor păhăruţul cu 
cinste. După ospăț, tânăra nevastă se înveleşte cu ştergarul. 

Se întâmplă şi cazuri că mireasa, în această zi, dacă n-a fost aflată 
virgină, să fie trimisă acasă, la părinţii ei. Scăderea aceasta, însă, se aplanea- 
ză, de regulă, prin un adaos la zestre şi, atunci, bărbatul o primeşte înapoi. 

În prima zi după cununie, tânăra nevastă este îndatorită să măture 

casa, iar casnicii îi împrăştie gunoiul şi ea, din nou, tot trebuie să măture 
casa, până seara. De la acest obicei s-a iscat zicala, pentru cele ce nu se 
grăbesc măturând: „Mături ca nevasta, a doua zi după nuntă!” 

A doua zi, seara, însurăţeii vizitează pe părinţii nevestei, însoţiţi de 
rudele bărbatului, care, la rândul lor, primesc oaspeţii cu ospăț şi băutură. 
Cu această vizită, nunta se sfârşeşte. 

De la acest răstimp, însurăţeii sunt bărbat („„muj” sau „celowik”) 
şi femeie („jena, jinka, gazdenia”). 

Soarta tinerei femei, chiar şi pe timpul prim al căsătoriei, nu este 
tocmai de invidiat, căci ea este apreciată ca aparținătoare hargalicului casei. 
Bărbatul ei, faţă de dânsa, nu este prevenitor, din simpla cauză că el n-a 
luat-o din dragoste, ci pur şi simplu din interes material, ca să ia, cu dânsa, 
avere şi să aibă ajutor la lucrul câmpului. 


Dreptul de familie la Ruteni 


La Ruteni, bărbatul este capul familiei, căruia femeia îi zice „Ve” 
(„Dumneata”), pe când bărbatul, întotdeauna, îi zice femeii sale „tu”. 
Bărbatul, în gospodărie, dirijează toate, cu voia sa absolută, şi ei trebuie 
toţi să se supună necondiţionat, dacă nu voiesc să fie maltrataţi. 

Bărbatul este şi stăpânul femeii sale. Femeia, conştientă de infe- 
rioritatea ei față de bărbat, ieşind din casă, cu dânsul, spre a merse undeva, 
lasă pe bărbat să meargă înainte şi îl urmează, cu traista la umăr, la distanţă 
de 2-3 paşi. Ea, în gospodărie şi casă, isprăveşte tot lucrul greu, căci ea 
trebuie, în acelaşi timp, să fiarbă mâncare, să îngrijească copiii, să ţie casa 
curată, să spele rufele tuturora, să tencuiască, ungă şi văruiască casa, pe 
dinlăuntru şi dinafară, să îngrijească de vite, să prăşească, secere, adune, 
încarce, descarce, să clădească, în scurt, să muncească din greu, pe când 
bărbatul, de multă ori, şede în crâşmă şi bea, şi, apoi, venind, într-un târziu, 
noaptea, acasă, trebuie să sufere maltratările lui şi — dacă poate scăpa din 
mâinile lui — să fugă, noaptea, cu un copil mic în braţe, la vreun vecin sau 
la preotul satului. 

Averea tinerilor căsătoriţi este comună, dar de care numai bărbatul 
dispune, care în toate se amestecă. În caz de necredinţă conjugală, mai ales 
din partea femeii sau când aceasta este nesuferit de arțăgoasă, atunci este 
obiceiul că bărbatul face proces scurt, adică o bate bine şi, apoi, o alungă. 
Cu timpul, soţii iar se împacă şi bărbatul îşi ia femeia înapoi. Numai în 
foarte extreme cazuri bărbatul îşi ia refugiul la divorţ. Femeia la aşa-ceva, 
însă, nicicând nu se gândeşte. În caz de divorţ, o parte ia toţi copiii la sine. 

Amantul femeii, de regulă, o păţeşte rău, răci ofensatul bărbat 
se sfătuieşte cu prietenii săi, pe care, se înţelege de la sine că-i cinsteşte 
cu horilcă hăt-binişor, se pune cu dânşii la pândă şi, prinzându-l, îi trag o 
sfântă de bătaie, de multe ori cu parul, şi aşa îl lecuiesc de boala dragostei. 

S-au întâmplat cazuri că femeia maltratată prea neomeneşte de 
bărbat a primit de la dânsul, ca un fel de dezdăunare, bani, ca să nu-l pâ- 
rască la vornic sau la judecătorie, şi aşa chestia s-a aplanat. 

Trăind însurăţeii, în primul timp al căsătoriei, până ce-şi gătesc 
căscioara lor proprie, la părinţii bărbatului, nevasta trebuie să îndure multe 
înjosiri. Ei, în acest timp, locuiesc în căsuţă („hacena”); cu toate acestea, 
ei stau sub ascultarea şi supravegherea părinţilor. 

Fetele căzute numai cu greu se mărită. Copiii acestor fete se nu- 
mesc „ghite pobocini” sau „benkarte” şi ei poartă porecla mamei lor. 

Întâmplându-se ca un logodit să-şi lase logodnica, după ce a 
deflorat-o, el, după credința poporului rutean, nu este constrâns s-o des- 
păgubească. 

La Ruteni, necredinţa conjugală este ceva foarte des, ceea ce îşi are 
explicarea în felul cum se încheie căsătoriile între tineri, adică din interes. 


Dreptul de comerţ la Ruteni 


Rutenii din Bucovina ţin, ca şi Românii, două vedeles pe an şi 
ţin ca vedele de plată a datoriilor sau carnetelor zilele de Sf. Gheorghe 


3 Prezențe, înfăţişări, vederi — n.n. 

şi de Simedru. 

Este obiceiul de a contracta oral şi contractul devine perfect prin 
darea mânii. Dacă se vinde un cal, atunci se vinde cu căpăstru, cu tot, 
care, învelit într-o năframă sau în poala sumanului, se predă, de vânză- 
tor, cumpărătorului, „de noroc” („na sciski”). Tot aşa se procedează şi 
la vânzarea altui animal. 

Dacă cineva predă, cuiva, o vacă, ca s-o hrănească, şi aceasta 
fată la dânsul, atunci viţelul devine proprietatea hrănitorului vacii. 

Schimburile se fac în aşa fel că obiectului de schimb i se adaugă 
şi ceva bani sau obiecte în valoare de bani. Schimburi mai mari, de regulă, 
se fac înaintea vornicului, în cancelaria comunală. 

Poporul rutean ţine pe oamenii care ar înstrăina averea lor, în- 
credinţată spre păstrare, de oameni răi şi zice că averea înstrăinată, pe 
cea lume, le-a ieşi pe ochi. 

Rutenii se prind foarte repede la rămăşaguri, chiar pentru lucruri 
bagatele, însă întotdeauna pentru oarecare cantitate de horilcă. 

Cu ocazia dăruirii unui obiect, se observă momentul predării 
şi primirii obiectului dăruit, cu care este îmbinat inevitabilul obicei că 
primitorul darului trebuie să se arate mulţumitor faţă de binefăcătorul 
său, prin aceea că-l cinsteşte cu cât mai multă horilcă. Un obiect dăruit 
nu se mai cere înapoi. 

O cumpărătură sau vânzare este numai atunci deplin perfectă, 
dacă s-a dat de cumpărător arvună („zadatok”), care nu o dată se duce 
pe cinstea numită „mohorici”. 

Aflând cineva un lucru şi predându-l proprietarului, nu este 
obiceiul ca acesta să răsplătească pe aflător, doar numai în cazul când 
acesta ar pretinde-o. 

Vecinului bun se vinde orişicare obiect sau vită mai curând decât 
unui străin, numai vecinul trebuie să ofere acelaşi preţ ca şi străinul. 

Dacă cineva prinde pe locul său un roi străin, atunci nu-l îna- 
poiază, deşi ştie de unde a ieşit, stăpânului ştiubeiului din care a fugit. 

Contravenţiunile şi crimele la Ruteni 


Poporul rutean, din fire crud, este foarte aplicat la răzbunare şi 
nemilos faţă de duşmanul său, pe care ar vrea să-l nimicească. El ţine pe 
omul care a plănuit o crimă, însă n-a săvârşit-o, de neculpabil, deoarece 
el n-a făcut nimic. Furtul se judecă uşor. Este, adică, iertat a fura lemne 
din pădure, a împuşca sălbătăciuni, a prinde peşti prin ape, căci toate 
acestea Dumnezeu le-a făcut pentru toţi oamenii. Dacă cineva, fiind 
flămând, fură ceva de mâncare, atunci această faptă nu se califică ca furt 
şi păcat. Uciderea, afară de cea comisă în stare de beţie, omorul, înşelă- 
ciunea etc. se judecă cu mult mai grav decât în codul penal. Uciderea 
fără de voie se ţine de o nenorocire, nu însă de crimă. Omorul tatălui 
sau al unui preot se consideră drept cea mai mare crimă, a unui Evreu, 
însă, nu se ţine de mare păcat. 

Fetele, care au făcut copii în fărădelegi sau despre care este bine 
cunoscut că duc o viaţă imorală şi destrăbălată, sunt dispreţuite. Popo- 
rul face batjocură de unele ca acestea, prin aceea că le sparge, adesea, 
noaptea, ferestrele. Ele numai îmbrobodite au voie să umble, cu capul 
gol, însă, nicicând. O foarte mare crimă la Ruteni este şi omorârea unei 
femei îngreunate. Ruteanul zice despre cei ce se sinucid că Dumnezeu 
le-a luat minţile. 

Ucigătoarele de prunci se condamnă foarte aspru şi se crede că 
ele, pe cea lume, vor trebui să-şi mănânce copiii. Tot aşa, se condamnă 
abordarea fătului şi lepădarea copiilor născuţi, care lepădări rar se în- 
tâmplă. 

Dacă cineva ucide, în ceartă, pe o femeie, atunci această faptă 
nu se ţine de mare crimă. Tot aşa, şi siluirea unei fete nu e nici o crimă, 
după curioasa maximă: „Ghiuka i korşma kojdomu wilna”, adică „Fata 
şi crâşma sunt slobode (deschise) pentru fiecare!”. 

Furturile de albine se judecă cu multă indulgență şi se crede că 
contrabanda este iertată. 

Cea mai mare şi uricioasă crimă comite acela care fură sau pradă 
biserica sau profanează Sfânta Cruce. 

Reviziile de casă neoficiale, de regulă, nu se conced din partea 
gospodarului. În caz că cuiva i s-a furat vreun obiect şi primeşte paguba 
înapoi, atunci, de multe ori, furul nu se mai urmăreşte. 


Judecătorii la Ruteni 


Poporul rutean venerează persoana împăratului şi-l ţine de locţii- 
torul lui Dumnezeu, aici, pe pământ. După imaginaţia lui, el este cel mai 
drept şi deplin om de pe lume, iar dregătorii sunt locţiitorii împăratului. 

Avocaţii şi scriitoraşii satelor şi cei de prin oraşe sunt taxaţi ca 
o nenorocire a acelora care ajung în mâinile lor. Despre aceştia se zice 
că ei scriu mereu, însă pe pielea celui ce i-a rugat s-o facă. 

Ruteanul n-are obiceiul să-şi caute dreptatea, alegându-şi arbitri, 
ci el, în tot cazul, se adresează la autoritatea locală. El, la cea mai mică 
ceartă, este deprins să se jure pe Dumnezeu, pe Maica Domnului şi pe 
toţi Sfinţii, crezând că, făcând astfel, va încredința pe toţi despre adevărul 
aserţiunilor sale. 

Jurământul, de regulă, este sfânt, iar cel strâmb se condamnă 
aspru, şi poporul rutean crede că sperjurului îi va seca mâna dreaptă, că 
fulgerul îi va aprinde casa şi că el şi-a pierdut sufletul. 

Dacă, însă, cineva are de scop să depună un jurământ fals şi ca 
aceasta să nu-i strice sufletul, atunci el ia o pietricică subsuoară şi urmă- 
rile jurământului fals cad asupra acelei pietricele şi nu-i strică sufletul. 

Ruteanul, în viaţa de toate zilele, se jură, cu drept sau ba, pentru 
lucruri de nimic, pe copii, pe femeia sa, pe ochii săi etc., folosindu-se, 
totdeauna, de stereotipa frază „Bih-me!”, adică „Dumnezeu să mă 
pedepsească!” sau „Boh be mene karau!”, adică „Dumnezeu să mă pe- 
depsească!”. Astfel de jurăminte strâmbe se cred permise şi se practică, 
fără nici o scrupulozitate, în toate zilele. 

Defăimătorii se judecă foarte indulgent. Oamenilor corupți, ca 

avocaţilor, le zic „sac spart” („„mişok rosporenii”), adică un sac descusut, 
în care tot torni, fără ca să-l poţi, cândva, umple. 

Mai în toate comunele rutene este obiceiul că împricinaţii, oco- 
lind avocaţii şi judecătoriile de prin oraşe, se adresează preoţilor lor, ca 
ei să le judece certele lor şi să decidă care din ei are dreptate. 

Judecata preotului este luată în seamă de ambele părți litigante, 
care se ţin de dânsa ca obligatorie. În multe cazuri, judecata se aduce 
înaintea vornicului, în duminici şi sărbători; acesta vine, cu împricinaţii, 
la preot şi-l roagă ca el să-i împace. Judecătorul se intitulează cu epitetul 
linguşitor „wielmojni pane”, adică „mult puternice domnule”, sentința 
lui, însă, nu totdeauna se ţine de nepărtinitoare şi dreaptă. 


Copilul la Ruteni 


Ruteanul crede că întâlnirea unui om, care, ca copil, a fost înțărcat 
Şi, apoi, iarăşi întors la ţâţă, este un semn rău; de aceea, copiii înţărcaţi 
nu se mai întorc la ţâţă. 

Copilul înţărcat şi care poate umbla nu este mai defel îngrijit şi 
mama, ducându-se în câmp. la lucru, îl încuie în casă, cu alţi copii mai 
mărişori. Îmbrăcămintea lui, până ce nu merge la şcoală, este o cămă- 
şuică de tot murdară, câteodată strânsă la mijloc cu vreo cureluşă sau 
brâuţ îngust şi vechi. Aşa umblă atât băiatul, cât şi copila, vara şi iarna, 
se înţelege că cu capul gol şi desculţ. Iarna, copilul şede cu plăcere pe 
cuptor, de unde se coboară doar spre a trage o fugă afară, pe omăt, şi, 
apoi, se suie repede, iarăşi, pe cuptor. Ruteanul crede că este mare ne- 
norocire dacă cineva trece peste un copil, căci acesta nu va creşte, ci va 
rămâne închircit. 

Ruteanul cu şcoala nu se învoieşte şi copiii numai cu mare greu 
se deprind la această ne-înconjurabilă năpasta. Părinţii văd în şcoală o 
instituţiune care le sustrage copiii de la lucrul câmpului sau păscutul 
unei vite, iar copiii se feresc cât pot de ea, deoarece ea le răpeşte draga 
libertate, căci la păscutul vitelor sau oiţelor se aranjează felurite jocuri 

copilăreşti, care, acum, trebuie să înceteze, şi-i constrânge la o muncă 
spirituală nedeprinsă, de care li-i groază mare. Părinţii motivează netri- 
miterea copilului la şcoală prin copilărescul argument că doar n-are să 
facă popă din el: „Mii htopeţ ne bude popom”, adică „Băiatul meu nu 
va fi popă”. Este, deci, explicabil că Rutenii posed o minimală clasă de 
intelectuali indigenă şi mare parte din ceea ce au, astăzi, în Bucovina 
este importată din învecinata Galiţie unită. 

Copilul, înainte de şcoală, se află într-o stare de absolută libertate, 
facultăţile lui spirituale, şi aşa nu prea mari, nu sunt defel deşteptate şi 
dezvoltate, tot aşa n-are idee de principiile morale cele mai rudimentare 
şi, de aceea, munca bietului învăţător sătesc se poate numi foarte grea şi 
uriaşă, şi numai arareori este în stare să dispună de cel puţin o parte bună 
din elevii săi, care, şi aşa, foarte neregulat cercetează şcoala, cu toate 
asprele şi grelele pedepse băneşti, pe care autorităţile şcolare locale şi 
districtuale le dictează părinţilor nebăgători de seamă sau reticenţi, ca să 
primească în sine sămânţa cunoştinţei a tot ce-i bine, frumos şi folositor. 
În caz, însă, că aceasta îi succede“, atunci poate fi sigur că acei copii îi 
vor face cea mai mare cinste în viitor, căci ei, fii ai naturii, încurajați la 
lucru, produc, îmboldiţi de dorul ştiinţei, cu proaspetele, sănătoasele şi 
încă neuzatele lor facultăţi, cu mult mai mult decât copiii părinţilor culţi, 
deşi aceştia aduc, de acasă, la şcoală, multe cunoştinţe, pe care copiii de 
țăran trebuie să şi le însuşească în şcoală. 

Copilul ţăranului rutean, la început, este sălbatic şi neîncrezător, 
cu timpul, însă, el se alipeşte de povăţuitorul său şi i se încrede cu totul. 
Faţă de cei de o asemenea vârstă el este prietenos, iar faţă de oameni cu 
oarecare poziţie socială, cu reverență. 

Copilul rutean pricepe uşor, în limba ruteană, foarte greu, însă, 
în limba germană. Mai ales Ruteanul foarte greu învaţă limbi străine, 
ceea ce se atribuie puţinului său intelect, dar şi indolenţei şi înnăscutei 
lene de a lucra cu spiritul. 

Sfârşind copilul şcoala primară din sat, de cele mai multe ori 
nu urmează cultivarea sa la institute mai înalte, adeseori din lipsa de 
mijloace; învățătorul stă sus în stima copilului care a absolvit şcoala. 

Este obiceiul că băieţii şi copilele se joacă la un loc. 


*  Reuşeşte—n.n. 

Astăzi, mulțumită gimnaziilor rutene din Cernăuţi, Coţman şi 
Vijniţa, Rutenii posedă un oarecare contingent de intelectuali proprii 
indigeni, ca învăţători, preoţi, profesori secundari şi universitari, medici, 
avocaţi şi judecători, deşi mai puţini la număr decât cei ai altor popoare 
din Bucovina. Intelectualii ruteni, veniţi din Galiţia, la Universitatea din 
Cernăuţi, aparţin confesiunii greco-catolice şi vorbesc un dialect care, 
în pronunțare, se deosebeşte considerabil de dialectul vorbit de Rutenii 
ortodocşi din Bucovina. 


Iudaismul privit 
din punct de vedere rutean 


În Bucovina, iudaismul domină şi, mai ales, în părţile locuite de 
Ruteni, prin negoţul aflător excluziv în mâinile seminţiei lui Israel, prin 
exercitarea tuturor meseriilor şi, în timpul din urmă, prin acapararea mai 
tuturor moșiilor boiereşti şi a tuturor arenzilor acestor moşii, iar mai ales 
prin banii ce au ştiut să-i adune. Fiind scopul ultim al Evreului adunarea 
a cât mai mulţi bani, ceea ce Ruteanul o cunoaşte, deci nici nu se miră că 
Evreul, spre a-şi ajunge scopul, nu este tocmai scrupulos în alegerea mij- 
loacelor şi crede că această procedură este naturală şi trebuie practicată. 

Pe când alte popoare pun puţină încredere în Evrei, Ruteanul, 
cu toate că este mare antisemit şi-l urăşte pe Evreu, fiind, aşa-zicând, 
încă brudiu, suferă de boala prea marii încrederi în Evrei, din care cauză, 
întotdeauna, este exploatat materialiceşte. 

Evreii au, în fiecare comună ruteană, proprietăţi rurale, care, de 
multe ori, au intrat în mâinile lor prin mijlocul băuturilor spirtoase, date 
pe aşteptare. Şi Ruteanul este gata să ia, orişicând „băuturi, numai dacă i 
se dau. EI este atât de pătimașş, încât, aducând, toamna, câţiva snopi abia 
seceraţi acasă, pe care îi îmblăteşte, în grabă, în tindă, ia o garniţă sau 
două din acea secară şi o duce, ca primul prinos, cârciumarului, pentru 
horilcă, pe când, acasă, copiii flămânzi abia pot aştepta până ce femeia, 

din restul secării, pe care o râşneşte pe râşniţă, coace pe vatră o turtă, cu 
care îşi astâmpără foamea, udând-o cu horilca adusă. 

Poporul rutean crede că săvârşeşte o faptă plăcută lui Dumnezeu, 
dacă stropeşte, fără de veste, un copil de Evreu cu agheasmă şi, aşa, îl 
botează. Copiii Evreilor sunt urâţi în ochii copiilor de Ruteni. Uciderea 
unui Evreu nu se ţine de mare crimă. Cu toate că Evreii sunt urgisiţi, 
femeile nu ezită să se dea unui Evreu, deşi se ţine de foarte mare păcat, 
se înţelege că pentru bani sau băutură. Ruteanul, ca să primească o cinste, 
invită la nuntă, prin fiul sau fiica sa, pe propinatorul” Evreu, ba şi pe toţi 
ceilalţi, care locuiesc în satul lui. 


Medicina poporală la Ruteni 


Ca şi la alte popoare din Bucovina, există, şi în mijlocul poporului 
rutean, deşi în grad mai potenţat, diferite boli, ca difteria, scarlatina, corii, 
tusea măgărească — la copii, iar la adulţi şi, mai ales, în comunele situate 
pe lângă iazurile din districtul Coţmanului şi al Zastavnei, apoi pe Ce- 
remuş, frigurile şi tifosul, apoi, în toate districtele, tuberculoza, sifilisul, 
pelagra, delirium tremens ş. a.; de aceea, şi mortalitatea Rutenilor este 
constatat mai mare decât la celelalte popoare bucovinene. 

Dacă cineva se îmbolnăvește, atunci se aplică, de regulă, numai 
mijloace casnice, nu tocmai folositoare. Doctorul se consultă numai 
atunci când vine „ex offo” în comună, în caz de boli epidemice. Dar 
medicamentele prescrise de dânsul sau nu se iau defel sau se iau toate 
poţiunile deodată. Prafurile rânduite de doftor nu folosesc defel, după 
credinţa Ruteanului. S-au întâmplat chiar cazuri că carbolul distilat a fost 
băut de Ruteni, nu însă de bolnavi, pentru că mirosul aducea a horilcă. 
Se înţelege că numai vărsând respectivii cantitatea băută au putut să fie 
salvaţi de moartea sigură. 

Aproape fiecare comună îşi are „doftorul” ei local, adică descân- 


7 Fabricantul de rachiu —n.n. 

tătorul masculin, mai adesea feminin, care se bucură de multă trecere în 
satul sau şi chiar în megieşia depărtată. Un astfel de „doftor” poporal era, 
nu de mult, şi un ţăran bătrân din satul Mamaeşti, de pe Prut. La acesta, 
o mamă a adus, odată, un copil slab de nervi, care se uda în pat, ca să-l 
vindece de slăbiciunea lui. Amintitul „doftor” sătesc a ars o mătură de 
mesteacăn şi a dat cenuşa băiatului, s-o bea. Băiatul a băut-o, însă nu 
s-a vindecat de boala sa. 

Cele mai obişnuite metode de cură constau în descântarea, scăl- 
darea, stingerea de cărbuni sau afumarea bolnavului cu felurite buruieni. 
Acestea toate se aplică numai la apusul soarelui. Bolnavilor [i se dă, însă, 
şi băutură de horilcă cu felurite buruieni. 

Frigurile se vindecă prin o fiertură de buruieni amare, ca po- 
troacă, pelin, coajă de răchită sau rădăcină de narcise, sau prin afumare 
cu părul unui liliac sau arici. Ologii, ca şi reumatismul, se vindecă prin 
descântare, scăldători şi frecări cu horilcă şi oţet cu usturoi pisat. Durerea 
de cap se vindecă frecându-se capul cu oţet şi, apoi, prin aplicarea de felii 
de sfeclă. Durerea de dinţi şi măsele se vindecă dacă se pune pe dânsele 
piatră arsă sau terebentină, sau se afumă cu diferite buruieni şi sămânță 
de mac sau de stejar. Curgerea sângelui se împiedică punându-se pe rană 
cenuşă din pânză de cânepă, iar rănile se lecuiesc prin aplicarea de unsori 
din ceară albă, untdelemn şi tămâie sau răşină cu untdelemn. Speriatul se 
poate vindeca prin aceea că bolnavul ţine, înainte de răsăritul soarelui, 
prin trei zile, un cuţit în gură şi se descântă. Ca mijloc de avortare se 
întrebuinţează malvele, o seamă de fete păcătoase stau, spre acest scop, 
fie vara, fie iarna, ore întregi, cu partea de jos a corpului într-o apă cur- 
gătoare, iar altele se lasă operate cu un fier înroşit în foc. 

Catarul de stomac se vindecă cu o amestecătură de horilcă cu 
pelin sau potroacă. Ultima plantă, cu horilcă, sau brebenocul folosesc 
la bolile femeieşti. 

Rutenii beau, spre a putea vărsă, sare dizolvată în apă caldă. 

Ca medicamente se întrebuinţează felurite rădăcini, se fierb şi 
în horilcă şi se beau. Aceste rădăcini se fierb şi în apă şi, apoi, din apa 
aceasta se face scăldătoare. Rădăcinile se adună de cei ce le cunosc, în 
anumite zile, de lună nouă, când se recită anumite vrăji. Numai după 
aceea ele sunt de folos. La o seamă de boli, despre care se crede că au 

fost trimise asupra bolnavului de vreun duşman, se obişnuieşte a posti 
pe capul duşmanului. 

În contra bolilor, se poartă şi felurite amulete, ca cruciţe, scoici 
etc. Se crede că cel de pe urmă născut copil dintr-o familie, numit „me- 
zinok”, are darul de a vindecă boli. 

Apa sfinţită, de la Iordan, se ţine într-un şip, lângă icoane, peste 
tot anul şi ea are puterea de a vindeca felurite boli., Se crede că, ungându- 
se un bolnav, de preoţi, cu untdelemn sfinţit şi deschizând el Evanghelia 
într-un loc, unde se află iniţiale roşii, se va însănătoşi. 

Dacă se scaldă vreun bolnav, în Joia patimilor, într-o apă cur- 
gătoare, atunci se însănătoşează. Buruienile şi macul sfinţit de preot, în 
ziua de Macovei, sunt bune la felurite boli. 

Cel deochiat se vindecă dacă i se sting cărbuni cu apă luată 
înainte de răsăritul soarelui, sau dacă se afumă cu anumite buruieni, sau 
se leagă de gâtul lui vreo amuletă. 

Copiii slăbănogi se scaldă în mătrăgună, maghiran ş. a. iar spre 
a adormi copiii, li se dă în gură fiertură de mac. Usturoiul apără de boli, 
deochi şi duhuri rele; de aceste din urmă se poate omul apără purtând cu 
sine un mugur din mâţişoarele sfinţite în ziua de Florii. 

Scoţându-se două pâini din cuptor, care s-au prins la un loc, 
atunci este bine a le dezbina deasupra capului unei fete, căci aceleia îi 
va creşte părul frumos. 


Proverbe rutene şi o liturghie cu vrăji 


1. La seceriş, ai da femeia pentru un vânt. 

2. Coasa şi femeia nebătute nu-s de trebuinţă. 

3. Înţeleaptă-i femeia, dacă are un sac cu făină şi unul cu 
mălai mărunţel pisat. 

4. Din pricina unei astfel de babe, dracul, peste noapte, a în- 
cărunţit. 

5. Pentru grâu trebuie loc de grâu, arie largă şi sac îngust. 

6. Buzele au postit, iar gura a vorbit deşertăciuni. 
7. Câinele a trecut prin ovăz şi nu i-a stricat nici cânelui, nici 


ovăzului. 


8. De-i câinele dupos, lui i-i cald, de-i fratele bogat, lui i-i bine. 
9. Dacă eu m-am sculat, atunci despre mine şadă şi dracul. 


10. 
II. 
12. 
13. 
14. 
15. 
16. 
17. 
18. 
19. 
20. 
21. 
22. 


Cel ce nu-i bucuros de bine va trebui să primească răul. 
Cel gol n-are frică de război. 

Pe capul tâlharului arde cuşma. 

Domnul după turetci se cunoaşte. 

Cinstea-i mai bună decât banii. 

Lupul schimbă părul, dar năravul bas. 

Cel ce şede vara la umbră, iarna rabdă foame. 

Baba s-a coborât din căruţă şi iepei 1-i mai uşor. 
Piaptănă pe dracul rar. 

Fără de Dumnezeu, nici până la prag nu ajungi. 

Nu da frâu inimii. 

Cel ce minte, acela şi fură. 

Dintru început, au mâncat crupe cu miere; după ce s-au mai 


cuprins, s-au culcat fără de cină. 
23. A năvălit moşneagul la miere. 


24. 


apa popii a pierit, dar câinilor cine le-a făcut ştire? 


25. Aşteaptă, câine, să piară iapa! 


26. 
27. 
28. 
29. 


Mergi prin, sate la înşelat. 

S-a întâmplat odată ca găinii oarbe un grăunte. 
Pentru mâni străine se află petice. 

Meşter pentru traiste străine. 


30. Acesta-i domn, nu nevoie. 


8 Acest proverb a fost luat de la Români. Mai ales trebuie să constat că, la o 
mulţime de Ruteni, şi anume la Românii rutenizaţi, s-au păstrat multe proverbe 
româneşti. Că aceşti Ruteni sunt Români rutenizaţi se cunoaşte şi din frazele 
uzitate şi astăzi, la ei, în vorba de toate zilele, fraze pe care le-am putut constata, 
în timp de 15 ani, cât am petrecut ca păstor sufletesc în părţile rutene; astfel de 
fraze sunt: „Bulasme «fată»” („Am fost fată”); „«Te miri» do cioho triaba bude” 
(„Te miri la ce va trebui”); „Znaiu şete ţitke «fel de fel»” („Ştiu să cos fel de fel 
de flori”); „Sehodne varelam «sfeklu»” („Azi am fiert sfecle”). Cuvântul sfeclă, 
deşi este slav, nu e uzitat la Ruteni, ci cuvântul „burak”. 

31. Capul prost nu se face nici cărunt, nici pleşuv. 
32. Dinainte petice, dinapoi bulendre. 

33. Seamăn cu seamăn s-a întâlnit. 

34. Lucrează amar şi vei mânca dulce. 

35. Pe limbă miere, înlăuntru gheaţă. 


Pentru sufletele celor neştiuţi, 
Celor ce s-au cufundat în ape, 
Celor ce au ars în foc, 

Celor ce gerul i-a degerat, 
Celor ce copacii i-au ucis, 
Să-i amintească Dumnezeu 
Întru împărăţia cerurilor 

Şi pentru sănătatea color vii! 

ANEXE: 


Hronicul mărturisit 
al numelor ruteneşti în Bucovina 


Deşi prezenţi în nordul moldav, ba chiar şi în întreaga provincie 
valahă, ca „vecini”, deci ca ţărani, dar şi ca meşteşugari, aduşi cu pri- 
vilegii domneşti pentru a-şi practica meseria, rutenii nu beneficiază de 
prea multe mărturii, fie şi pentru simplul fapt că ei şi românii, în nordul 
moldav, au fost consideraţi, întotdeauna, „ca o singură naţionalitate”, 
convieţuirea exemplară, care a durat până după 1848, când s-au aprins 
primele scântei ale naţionalismelor, fiind favorizată de aceiaşi Lege, deci 
de credinţa creştin-ortodoxă comună. 


O sumară cronologie a mărturiilor începe, indirect, în anul 1437, 
deşi, la fel de indirect, prin alte documente, par să-l poziţioneze pe le- 
gendarul laţco, de la 1335, ca rusin, pe care Dragoş Vodă l-ar fi întâlnit 
la Iţcani, deşi, după cum rezultă din uricele de mai târziu, acel laţco a 
trăit la Voitin (Voitinel), fiind, după cum am argumentat la începutul 
anexei dedicată armenilor, armean. Dar şi dacă ar fi fost rusin, nu-i nici 
o problemă. 


„1427 (6935) august 18, Suceava. Cu mila lui Dumnezeu, noi, 


” STEIN, HELGA, L. A. Staufe-Simiginowicz şi basmele sale româneşti din 
Bucovina, p. 12 

Alexandru voievod, domnul Ţării Moldovei, facem cunoscut, cu această 
carte a noastră, tuturor celor care o vor vedea sau o vor auzi citindu-se, 
precum am miluit pe sluga noastră adevărată, pe Herman, şi pe fratele 
său, laţco, cu deosebita noastră milă şi le-am întărit ocina lor, şi le-am 
dat satul lor, unde este casa lor, la Voitinu, unde acesta iese din pădure 
şi din poiană, şi unde este mănăstirea lor şi vechiul lor loc de cosit, sub 
brădet, pentru ca toate acestea să le fie uric, cu tot venitul, lor, copiilor 
lor, nepoților lor, strănepoţilor şi răstrănepoţilor şi întregului neam al 
lor, nestricat niciodată, în veci. lar hotarul acestui sat, cu toate vechile 
hotare, să fie pe unde din veac a existat. 

lar la aceasta este credinţa mai sus-scrisului Alexandru voievod 
şi credinţa prea iubitului fiu al domniei noastre, Ilie voievod, şi credinţa 
tuturor copiilor noştri, credinţa boierilor noştri: credinţa panului Mihail 
şi a copiilor lui, credinţa panului Vâlcea şi a copiilor lui, credinţa panului 
Cupcici vornic, credinţa panului Dragoş şi a copiilor lui, credinţa panului 
Giurgiu şi a copiilor lui, credinţa panului Nesteac şi a copiilor lui, credinţa 
panului Negrea, credinţa panului Miudricica, credinţa panului Iliaş şi a 
copiilor lui, credinţa panului Dan şi a copiilor lui, credinţa panului Isaia 
ceaşnic şi a copiilor lui, credinţa panului Giurgiu Jomotate şi a copiilor 
lui, credinţa panului Ciurbă şi a copiilor lui, credinţa panului Domoncuş 
şi a copiilor lui şi credinţa tuturor boierilor noştri moldoveni, mari şi mici. 

lar după viaţa noastră, cine va fi domn în ţara noastră, a Moldovei, 
sau din copiii noştri, sau din seminţia noastră, sau pe oricine Dumnezeu 
îl va alege să fie, acela să nu strice dania noastră, ci să le-o întărească 
şi să le-o împuternicească, pentru că le-am dat pentru a lor dreaptă şi 
credincioasă slujbă. 

lar pentru mai multă întăritură a tuturor celor mai sus scrise, am 
poruncit slugii noastre credincioase, Neagoe logofăt, să scrie şi să atârne 
pecetea noastră la această scrisoare a noastră. 

La Suceava, în anul 6935 (1427), luna august 18”. 


În 23 februarie 1453 (6961), Alexandru Vodă acorda „mănăstirii 
noastre care este lângă Suceava, Mănăstirii lui laţeo, unde este hramul 


10  AŞSP a RSR, Documenta Romaniae Historica / A. Moldova, I, Editura 
Academiei, Bucureşti, 1975, pp. 65, 66 

Adormirea Sfintei Născătoare de Dumnezeu, unde este stareță Fevronia”, 
2 
privilegiul de a-şi întemeia „sat în hotarul mănăstirii”, aducând iobagi 
23 


„din ţară străină sau din Țara Leşească sau din ţara noastră”, care vor fi 
scutiţi de dări, „fie rus sau grec sau de orice fel de limbă”!!. 


Într-o listă, din 1476, care cuprinde târgoveţii suceveni care 
au primit dreptul civil liovean („dreptul armenesc”), figurează: Iacob 
armeanul, pielar din Suceava, Zaharia armeanul din Suceava, Hulubei 
armeanul din Suceava, laţco armeanul din Suceava, Şadbei armeanul din 
Suceava, Serchis armeanul, pielar din Suceava, dar şi „Stepan ruteanul, 
ciubotar de ciubote roşii din Suceava”?. 

laţco armeanul, negustor de postav, ca şi „Petru croitorul, rutea- 
nul”, este menţionat şi într-un zapis din 12 iunie 1498%. 


În 16 martie 1490 (6998), Ştefan cel Mare înzestrează mănăs- 
tirea Putna cu moşia Voitin, pe care o cumpără, cu 500 zloți tătăreşti, 
de la „Bogdan!“ de la Voitin şi fratele lui; Ion Miciorna, şi surorile lui, 
Iica şi Muşa, copiii lui Hărman'5, pe care l-a avut de la bunicul nostru, 
Alexandru voievod, un sat, anume Voitinul, unde a fost casa tatălui lor, 
Hărman, şi a bunicului lor, laţco, unde iese Voitinul din pădure şi din 
poieni, unde a fost mănăstirea lor şi fânaţul lor cel vechi, sub codru”!€. 


1!  AŞSP a RSR, Documenta Romaniae Historica / A. Moldova, IL, Editura 
Academiei, Bucureşti, 1976, p. 39 

12 DGAS, Suceava/ File de istorie /Documente privitoare la istoria oraşului / 
1388-1918, I, Bucureşti, 1989, p. 136 

15 DGAS, Suceava/ File de istorie 1388-1918, |, Bucureşti, 1989, p. 142 

14 Bogdan Hărman, întemeietorul Bogdăneştilor şi moștenitorul satului Solca, 
din postura de ginere al lui Ivul Solca, la rândul lui, ginerele lui Şandru Gherman, 
zis Lazea, fiul lui Dragoş, stăpânitorul Câmpului lui Dragoş, care se întindea de 
la Bacău, până aproape de Baia, ca formaţiune românească prestatală 

15 Hărman, fratele lui laţcu, ctitorul mănăstirii din Iţcani şi a bisericii Sfântului 
Dumitru din Suceava, pe care le închina, în 1392, Patriarhiei din Constantinopol, 
era fiul lui laţco de la Voitin, menţionat în documentul anterior, care nu este 
decât legendarul Iaţco, întâlnit de Dragoş Vodă 

15 AŞSP a RSR, Documenta Romaniae Historica / A. Moldova, INI, Editura 
Academiei, Bucureşti, 1980, p. 151 

„ŞI mulţi oameni, bărbaţi, muieri, copii, au scos în robie, mai 
mult de 100.000, mulţi de aceia au aşezatu Ştefan vodă în ţara sa (în 
1498), deşi pănă astăzi trăieşte limba rusască în Moldova, ales pre unde 
i-au discălicatu, că mai a treia parte grăiescu ruseşte”!?. 


În 1 iulie 1645 (7153), Vasile Vodă scrie tuturor slujitorilor din 
ţinutul Sucevei „pentru rândul cestor ruşi, anume loancea şi feciorul 
lui, Larion, şi Crăciun, şi Simion, şi Andrei, şi Gligorie, şi Gavrilcea, şi 
frate-său, Vasilie, care au ieşit acum din Țara Leşească şi s-au aşezat la 
selişte, la Călineşti, ce este a boierului nostru Tăutul, spătarul, să-i cruţe 
de dajde, şi de zloți, şi de lei, şi de taleri, şi de orţi şi de alte dabile, de 
toate câte sunt pre alţi mişei în ţara domniei mele. Tot aşa, şi alţii care 
vor veni, până se vor împlea vremea ai lor” !*. 


1698, 23 februarie, Berhomet pe Prut (lon Măglei, Toader Pauluc, 
Simion Danco, Ghiorghi Danco, Ghiorghi Răus, Macsim Răus, Simion 
Suş, Samson Holoşne şi Gligore Androne), 


În 1772-1773, recensământul generalului rus Rumeanţev con- 
semnează numele birnicilor şi scutelnicilor, deci ale „vecinilor” cu ră- 
dăcini ardeleneşti sau galiţiene. Conform recensământului, înregistrăm, 
pe localităţi, fără a putea fi siguri care om era român şi care rutean, 
următoarele nume de familie: 

Babin!”: Anton vornicul, Mihailo HRINIUC, Hrihor BALO- 
NAC, Ivan sin HRINIUC, Ilco CEREP, Hrihor BLAJCIUC, lacob morar, 
Ivan AHAFIE, Ştefan VARVSU, Ivan PRODAN, Ivan CHIFTORAC, 
Sămen CHISĂLIŢĂ, Dumitru HUNCIAC, Ştefan OSTAPENCU, Iacob 
ȘMUNDAC, Dumitru SAUCIUC, Hrihor LUNIC, Ilco HICU, Mihailo 


11 URECHE, GRIGORE, Pentru limba noastră moldovenească, Letopiseţul 
ţării Moldovei 

18  AŞSPa RSR, Documenta Romaniae Historica / A. Moldova, XXV IUL, Editura 
Academiei, Bucureşti, 2006, p. 96 

19 ACAD. ŞT. RSS MOLD., Moldova în epoca feudalismului, VII, |, Chişinău 
1975, p. 434 

brat lui, Vasili HOLOVACIUC, Toader PROCOPIUC, Alecsa morar, 
Simion OZĂCU, Hrimko BOIKO, Ştefan SIMACIUC, Oleksa HUME- 
NIUC, Tănasi zet popii, Nechifor zet Hlihor BALONIC, Pricop salahor, 
Hrihor HOROBEȚŢ, lacob MURUSACU, Mihailo vătăman, Mihailo 
CALICU, Ivan CIOPIEI, Dumitru CALICICA, Vasili BACLAN, MAR- 
CO, Petrea ce şade cu vornicul, Mihailo BUNICU şi Simeon BOIKO. 
Bănila pe Ceremuş”, partea „de Jos”: Dumitru COLOTILĂ vor- 
nic, Andrei BEŢINCO vătăman, Simion HUŢUL vătăman, Vasilii morar, 
Iacob COZARIUC, Ivan SABCA, Giorgie COLOTILĂ, Ivan COZA, 
Vasili MANDRIC, Petre TEMHUN, lacob ZAHARIICIUK, Nichita 
COSTAŞ, lacob MOISUC, Ivan MARISACO, Mihail HAVERIȘCA, 
Pricop COSTINIC, Ştefan MANDRUC, Gavril MACOVEICIUK, Ivan 
BOTNARIUC, Alecsa CĂZACUL, Andrei MOMITCO, Ivan MOISA 
NICOLENKO, Nichita ŞEMENIC, Petre NICOLENKO, Mihail COZO- 
RII, Mihalachi FOCIUC, Matei BĂRĂZUN, Vasile RĂDULIAC, Ivan 
MARCON, Fedor NEZNOC, Toader RADOLENKO, Petre NAHAI- 
CIUK, Andrei ciobotar, Marco MOISA, Andrei morar, Palii HOLIC, Ivan 
BALVAS, Timofei CIORNEI, Simion pânzariul, Palii CRÂTACU, Hlihor 
COŞUMAN, Ştefan COŞUMAN, Pricop BILAVA, Alecsa NEMITCO şi 
Toma BĂLAVAS. În Bănila de Sus, moşie răzeşească, existau birnicii: 
Ştefan PRICOCICO, Ivan MERDACO, Alecsa HUŢUL, Ivan RADUL, 
Iacob LOTIN, lurii sin CARPU, Hrihor zet CARPU, Petre sin CARPU, 
Oleksa RONISCHII, Ivan RONISCHII, Andrei DIACONENKO, Ște- 
fan ANDRU, Vasile sin ego, Istrate ANDRU, Marco ANDRU, Mihail 
ZARULĂ, Tănasă ZARULĂ, Hrihor DEZUR, Nicolai MIGLII, Ostafii 
IVANCIUK, Ivan băjenar, Ivan băjenar, Andrei botnar, Petre sin CAR- 
PU, TIŢCO teslar, Ştefan sin TIȚKO, Hrihor sin morar, lacob brat ego, 
Ştefan botnar, Ion botnar, Petru ANTONICU, Hrihor BIICIUK, Vasili 
BEZERECICA, Ştefan morar, Dumitru MELNIC, Sămen MĂZANUL, 
Matei MARISCO, Ilie botnar, Vasilie MAROSAC, Hrihor STRENICA, 
Vasili CHIIVA, Hrihor CHIIVA, Chirilo HRAB, Vasili scutariul, Vasili 
DODIŞ, Andrei SĂRIDOCO, Simion CIORNEIE, Onisko MELNICIUK, 
CARPU morar, lurii FINIUC, Sămen zet MARCO, Sămen FINUC, 





% ACAD. ȘT. RSS MOLD., Moldova în epoca feudalismului, VII, |, Chişinău 
1975, p. 452 

Hrihor DROȘ, Vasili DROȘŞ, Ivan MOROZ, Timofei MOROZ, Vasili 
COLOTILĂ, Roman KODILKA, Dumitru GEORGIICIUK, Ivan SCU- 
TARENKO, Ivan KOBILKA, Ilie HLIHORIUK, Ivan ciobotariul, Mihail 
BORCHIZA, Vasili sin COBÂLCĂ, Hrihor OGORA, Ivan TODOSII Şi 
Hrihor GRĂPINA. 

Bărbeşti?!: Vasili sin protopop vornic, lon MULICI, Grigor 
DIACONENKO, Vasile brat lui, Tuader CERNĂUȚAN, Andronic sin 
popii lui LUPAŞCO, Petre dascăl, Nicolai COZMA, Petre cumnat lui, 
Toma sin COZMII, Hrihor ŞĂRBATIN, Toma NECULAICIUK, Fodor 
brat ego, Dumitru GAVRILIUC, Andrii NICOLAICIUK, Vasili sin 
pălămariu, Vasile zet dascăl, Tănase sin TOMII, Timofti zet CERNĂU- 
ŢAN, Matei DUDUCA, Fedeor RUSNAK, Andrei MĂLAICO, Andrei 
PODAN, Vasile MARCO, lon TUCHIN, Mihail morar, Vasile HUŢAN, 
Grigori HUȚAN, Ivan PAVLIUC, Giorgie ROTILĂ, lurie rusul, Nicolai 
BOTEZAT, Ştefan ONCIUL, Acsintii sin TOMII, Mihai sin COZMII, 
Ostafi POGONICI şi Luchian zet ARICI. 

Berhomet pe Prut?: Ivan BODILIVSKI, Neculai MÂNDRIC, 
Ivan MÂNDRIC, Hrihor MÂNDRIC, Iftemi ŞLIMKO, Mihail MAN- 
DRIC, Mihail SPOROJCIUK, lon DRONUC, Andrei DRONUC, Fedor 
COSOVAN, Andrei MANDRICIUK, Tudosii MANDRICIUK, Mihail 
HAPKO, Vasile ANDRIEȘCIUK, Fedor CUPCIAK, Zahera MANDUC, 
Hrihor brat ego, Ivan STAROJCIUK, Vasile sin MAJUC, Hriţco zet 
LUCHINUC, Andrei nepot lui NECULAI, Mihail PAȘIŞNIC, Vasile 
DRUNUC, Timofei MANDRUC şi Ştefan vătăman. 

Bobeşti”: Ștefan IONUŢU, Giorgie rus, Pintelei SOPCO, Ion 
SOPCO, Andrieş SOPCO, Gavril dulgher, Mihai IONIȚUC, Vasilie HA- 
RASIM, Necolai ZUBEDAC, Nicolai sin GLIGORI, Tănasă sin JALO- 
BĂ, lon MELNICIUC, Macovei JALOBĂ, Ion STANICIUC, Moisa sin 
popii, Hrihor rus, Vasili sin popii, Vasili zet PRESCURNIAC, Onofrei sin 

HRIHOR, Nechita muntian, Savin MITRAN, Pintelii moldovanul, Ursul 
botnar, Enachii sin GLIGORI, Andrei sin MIHAI, Gligori sin ZUBIDAC, 
Tănasă sin popii, Necolai brat lui, Ştefan cojocar, Gligoraş sin ALECSA, 
Mihai sin ARSĂNICIUC, lon CHEBAC, Andronic sin ARSĂNII, Toader 
rus, Ursachi GIOSANUL, Nechifor CIUVIC, Păladi CĂZACUL, Toader 
CĂZACUL, lon BERBINICIUC, Vasilie sin MOISA, Vasilie LUNGUL, 
Ion IACU, Tudosi sâtariul, lon HARASIM, Hrihor zet MOSCALIUC, 
Iacob MOSCALIUC, Ivan funar, Vasilie sin MITRAȘ, Vasilii HUŢȚAN, 
Ion PÂRVULIAC, Nechifor şi lon sin ZUBIDAC. 

Boian”: Andrieş GORDA vornic, lon BALAHOR A, Vasile brat 
ego, Crăciun BALAHORA, Georgii BALAHORA, Costandin croitor, 
Tanasii, Dumitraşco, Vasile GĂLUȚAN, Neculai TAŞCĂ, Ion sin BA- 
LAHURA, Georgii GORDA, Nechita GORDA, Pricop ciobotar, Georgii 
POPA, Neculaiu sin strugar, lon STAREȚ, Vasile CIMIGAR, Toader CI- 
MIGA, lacob HALKO, Iacob zet NISCOROMNE, Grigore NISCOROM- 
NE, Mihalachi SFECLĂ, Ion SFECLĂ, Mihaiu SLEUCĂ, Iacob băjenar, 
Timoftii băjenar, Toader zet CIUMIGĂI, Mihalachi GLIGORCA, Ion 
MANCIUN, Vasile NISCOROMNE, Toader MIHĂLCIAN, Mihălachi 
brat ego, Roman PERDEL, Alecsa BOSUL, Gavril, lon MIHĂLCIAN, 
Toader funar, Vasile OSTAFI, Simion rus, losip, Andrieş GRIGORKO, 
Dumitraşco GRIGORKO, Vasile HOŞTILĂ, Ilie NESCOROMNE, Tăna- 
se BENDEI, Lupul BENDEI, Toader HAR ASIM, lon a PĂRASCĂI, Ma- 
coveiu, Dumitraşco FALNIŞ, Ştefan PERETELCIA, Vasile HOŞKAL, 
Grigoraş HOŞK AL, Luchian velnicer, Mihaiu HAUCĂ, lon FEDORIUK, 
Coste olar, Georgii FEDORIUK, Toader, Grigoraş POROȘNE, Iftemii, 
Vasile rus, Ştefan ZVARICI, Grigoraş ZLEPA, lon cobzar, Ursul BORTĂ, 
Ion BORTĂ, Istrate sin GRUMEZA, Simion, Mateiu PELIN, Alecsa 
BORTĂ, Hrihor sin strugar, Mihaiu sin IGNAT, Mihaiu ARICI, Vasile 
CUCIURIAN, Ursul PARIBERCE, Ion băjenar, Mihail zet KOBILIAK, 
Ştefan KABA, Simion KABA, Vasile GIURCAN, Toader KOBILIAK, 
Toader JALOBĂ, Ursul JALOBĂ, Pavel KABA, Vasile PEREBERCEA, 
Mihail DURDĂ, Toader vătăman, Grigori CHIRIBARCIUK, Vasile 
HANGA, lon JALOBĂ, Ştefan TOMA, Ilie sin SĂUCULIASĂ, Istrate 

funar, Andrei funar, Dumitrașco DOROBEȚ, lon CUZUB, Vasile rus, 
Ivan ZOLIN, Vasile sin SĂUCULIASĂ, Toader GALEŞ, Neculai sin 
GIUMIGĂI, Petre GIUMIGA, Ştefan GIURCAN, Simion GIURCAN, 
Ion GIURCAN, Grigori BOGAN, Gavril BĂRBUȚĂ, Vasile, Georgii 
zet vătămanului, Andronic, Enachi ciubotar, Istrati sin HAR ASIM, lon 
sin HARASIM, Harasim ciubotar, Hermak ION, lon vătăman, Mihaiu 
rus, Grigori GIURCAN, Mihalachi, Toader nepot lui MARION, Simi- 
on, Vasile GIURCAN, Nechita GORGAN, Mateiu GORGAN, Andrieş, 
Toader morar, Dănilă a TĂCULESII, Vasile tocar, Simion tocar, Petre 
sin IVAN, Ivan morar, Pricop sin IVĂNESII, lon IVAN, Irimie MĂLIN, 
Manole MĂLIN, Vasile MĂLIN, Mihaiu KOZUG, Grigoraş MIHĂL- 
CIAN, Ştefan MIHĂLCIAN, Grigoraş SÂMINKO, Grigoraş VAIPAN, 
Ştefan VAIPAN, lon SÂMINKO, Ştefan STOFAN, lordachi MOROIU, 
Mihalachi SPIRID, Vasile SPIRID, Grigoraş zet SPIRID, Alecsa HNIT- 
CĂ, Iacob HNITCĂ, Roman HNITCĂ, Constandin MOGÂLDE, Toader 
GRIGORKO, Petre, lon GRIGORKO şi Ion chelar. 

Boianciuc?5: Gavril BĂNAR, Dumitru MARTINIUC, Alecsa 
CIORNOHACI, Vasile POPOVICI, Vasile zet DRĂGUȘ, Vasili BĂNAR, 
Iacob rusul, lon VERENCA, Grigori STÂNGACI, Andrieş STÂNGACI, 
Vasile STÂNGACI, Grigori PAȚARINA, Enachi DRĂGUȘ, Vasili 
VARTICU, Grigoraş chihai, Petre rus şi lon rus. 

Borăuţi?: Dănilă vornicul, Ştefan ODOSACU, Necolai SĂ- 
FAVCIUC, Petre BOTNARIUC, Ștefan LABA, Hrihor TÂRNAUCA, 
Hrihor DĂNILIUC, Mihailo PILAT, Vasili CURILIUC, Toader VER- 
TEBNII, Fedor CĂSULIUC, Matei CACIUR, Fodor SFIRDUC, Fedor 
CURILIUC, Fedor ZOTA, Hrihor SLAVCA, Vasili VAGUL, Vasili 
SLĂUCIUC, Vasili COLĂSNIUC, Ursul rus, Vasili ZOTA, Onofrei 
FEDORIUC, Vasili FEDORCIUC, Andrei HUŢȚAN, Ilko brat lui, lon 
BAHOR, Luchian vătăman, Fedor ȘTEFCIUC, lon DASCALCIUC, Ivan 
COLIBCIUC, Vasili SAUCA, Vasili SĂCĂICIUC, Ostafii HUDELITO, 
Dumitru PRISĂJNIUC, Dumitru HUNIAC, Petre HUNIAC, Petre vă- 

tăman, Vasili SCOREIKO, Chirilă GEORGIICIUC, Ivan OLASCHEI, 
Fedor OLASCHEI, Vasili PELIHUT, lon BARCOT, Andrei VAGHEL- 
NII, lon SOMUC, Fedor BUZIAC, Iani ciobotar, lon GORGIICIUC, 
Ioniţă argat lui PASCAL, Dima bulgar şi Ioniţă CHIROŞCĂ. 

Broscăuţi”: Simion vornicul, Vasili ILINCA, Toader ILINCA, 
Nichita MALINICI, Simion MALINICI, Acsinti HANGANUL, Va- 
sili ŢARĂ, Toader ŢARĂ, Vasili KRIUKO, Dumitraş MITRAŞ, lon 
DRĂGUŞ, Alecsa HANGANUL, Pritula MIHAIL, Ion muntian, Ştefan 
HUȚAN, Nicolai muntian, Vasili muntian, Mihai ŢURCAN, Anton 
rus, Agachii BAHRIN, Necolai BAHRIN, Petraş zet BAHRIN, lon sin 
GIORGE şi Giorgie vătăman. 

Buda Mare: Mihalachi vătăman, Vasile olar, Grigorii LUN- 
GUL, Toader zet ONOFREI, Onofrei rus, Dănilă zet ANIŢII, luri rotar, 
Ion ROȘCA, Iacob rus, Ştefan rus, Costandin argat, Hrihor ZAIȚI argat, 
Toader argat şi Tănasă morar, calic. 

Căbeşti”: Ion morar şi Ivan sin IURII. 

Cadobeşti“: Ştefan vornic, Vasili VASILIUCHII, Ivan VASILEU- 
CHII, Vasili VALEUCHII, Petre pânzar, Nistor HUMENIUC, Gavril SĂ- 
MINIUC, Ivan HLINSCHII, Hrihor pânzar, Dumitru TUREȚCHI, Vasili 
MORUSAC, Ivan MORUSAC, Iacob CHICIR AVII, Hrihor STRILEŢCIHI, 
Ivan VANTUŞOC, Simion STRĂJAC, Pricop MORUSAC, Roman 
MOSCALUL, Ilaş MAROSAC, Ivan ORAISCHI, lacob COZACIUC, 
Andrei SALAHORNIC, Iacob COGIOMAN, Dumitru STARNI, Pricop 
SAFCIUC, Macsim VASILENCA, Fedor OLENIŢ, Ivan SIRAVCIUC, 
Alecsandru PAUŞ, Nichita PAUȘ, Ivan LUTEC, Petre VELICHOLOVA, 
Nichita DUMITRU, Vasili morar, Zaharii IURINCIUC, Anton a babii, 
Iţko ciobotar, Ivan MELENICIUC, lacov HORECIUC, Petre CUHUTEC, 

Vasili pânzar, lacob HNATIŞIN, Mihail CIORNOBAI, lacob TIMOFTII- 
CIUC, Ivan vătăman, Andrei HOLOVAN, Pavlo ŞAVCIUC, Vasili pânzar, 
Ivan HUȚAN, Ivan CAUCA, Ignat CAUCA, Ignat MOLOFII, Vasili 
CIOCAN, Vasili HOLODII, Ştefan CERVENCA, Ivan CINCARIUC, 
Ivan MOSCALIUC, Ilko ANUK, Andrei BAIUC, Matei cioban, Ivan 
HLODEI, lacob SOROHAN, Fedor HAUCA, Voico herghelegiu, Pricop 
RUDEI, Vasili CĂZACU, Ştefan ZOTA şi Grigoraş brat lui Ştefan (ZOTA). 

Călineşti pe Ceremuş:!: Simion VEITIC, Ştefan CALINCIUC, 
Vasilie CALANCIUC, Vasilii CALANCIUC, lon CALANCIUC, Ştefan 
CALANCIUC, Timofei CALANCIUC, Ştefan NIȘTIUK, Gligor HARI- 
NA, lacob CUCU, Petre HARINA, Simion CUCU, Iftimii MANEILICI, 
Gligoraş FEDORIUC, Gligor RUSNAK, Fedor RUSNAK, Macovei 
RUSNAK, Tudosi HLIHORIUC, Martin RUSNAK, Toma PENIUC, 
Ştefan RUSNAK, Ivan ciobotar, Hrihor VATRIC, Nichifor RUSNAC, 
Vasili morar, Silip RUSNAK, Tudosi CUCU, Toader sin rus şi Roman rus. 

Camena*: Vasile DUGAN, Ştefan DUŞCIAC, Fodor ȘFURCĂ, 
Costaşcu HLEBAC, Georgiţă sin ŞFURCĂ, Mihail OCIORNOHUZ, 
Mihail ȘLIMKA, lon CIORNOHUZ, Vasile HUŢȚULIAC, lurea CIOR- 
NOHUZ, Dănilă IURIC, Andrei sin CIORNOHUZ, Alecsa GUŞETUL, 
Andrei TEMCIA, Andrei ȘLIMKA, lon coşar, Ilii sin COZMA, Iacob 
brat ego, Macsin brat ego, Petre văcar, Ivanko rus, Coste TOKAR, 
Ştefan SAICIUK, Macsin rusul, Vasile TOKAR, Grigori sin ego, Petre 
FUCIUK, Toader rus, Iacob brat Macsin, Vasile ŢURCAN, Ion sin TO- 
KAR, Simion SOLOAN, Dumitru cumnat lui Simion, Vasile BUZĂ, 
Ion BUZĂ, Timoftii LOZINCĂ, Vasile sin ego, lon DUGAN, Mihaiu 
ŢURCAN, Pătraşco sin ego, Ifteni BUZĂ, lon VĂSCĂUCIAN, Toader 
sin TOKAR, Ştefan LIIFAK, Dumitru rus, Anton zet SOLOAN, Fodor 
rus, Timoftei ȘERBAN, Nechifor, Mateiu GRIGORCIUK şi Lupul văcar. 

Carapciu pe Ceremuş”, călăraşii: Grigorie POPOVICI căpitan, 

Gavril DRUMĂU, Vasilie OSĂRIȚCHI, Gavril LĂZORENCO, Alec- 
sa CHIVA, Simion sin MIRON, Ion ISCĂ, Nichita DRUMĂU, Miron 
DRUMĂU, Nicolai DRUMĂU, Tudosi ZAVIALIŢȚĂ, Mihail DRUMĂU, 
Tudosi TIRONIUC, Andrei ZAVIALIŢĂ, Costaş ZAVIALIŢĂ, Gligoraş 
TOPALĂ, Petre MASCOIASCO, Mihail brat ego, Nicolai ZAVIALIȚĂ, 
Mihail VERENCA, Toader MAERICIOC, Vasili VERENCA, Dumitraş 
SĂVERNENCO, Ivan COSOVIŢ, Nicolai ŞVEDU, Mihail ROBOCĂ, 
Toader brat ego, Gligoraş sin LISCO, Oleksa OPAIȚE, Nicolai CARPU, lon 
HUȚŢUL, Nichita MARIENCIUK, lon PAVELENCO, Acsentii sin PAVE- 
LENCO, Tudosii MARIENCIUK, lon CORNICO, Alecsandru CORNICO, 
Ion ȘIRABA, Matei PEŢII, Tănase zet TOTOLIT, Tănasă HUŢUL, lon 
TOFAN, Coste CHEVERIC, Mihail DRUMĂU, Gligoraş FAT, Dumitraş 
ZAVIALIŢĂ, Miron CIORNOHUZ, Ivan PRIPIICIUK, Toma OPAIȚ, lon 
OPAIȚ, Onofrei ECHIM, Ignat MAZUR AC, Mihail EREMCIUK, Gligoraş 
VEZTICU, Lupaşco TOTOLICI, Andrei sin ego, Nicolai sin LUPAȘCO, 
Gligoraş FIUCIUK, lon VOIȚOC, Dănilă sin PĂTRAŞCO, Mihai DR ACE, 
Enachii LOS şi Petre BĂLAN. Lista satului Carapciu pe Ceremuş, înoc- 
mită în 2 iulie 1797, cuprindea numele călăreţilor Neculai lachim, Neculai 
Zaveialetă, Gheorghei Popovici, Vasăle Leca, Glegorei Leca, Costăi Opaiţ, 
Costăi săn Olexa, Pantelei Lazariuc, Andrei Lazariuc, Costachi Ciornohuz, 
Toader săn Nicolai, Andrei Poneci, Vasăle Ciornei, Sandul Răcocea, lon 
Marciuc, precum şi pe cele ale pedestraşilor Vasăle Verenca, Toader Verenca, 
Mihailo Androniciuc, lon Mironiciuc, Gheorghei Pavliuc, Ştefan Verenca, 
Petraş Deianonic, Toader Poneci, Toader Nahoriniac, lon Tofaniucu, lacob 
Mazariac, loacob Bodnar, Constantin lonescul, Sămion Meronc. 

Cernauca:: Vasile vornic, Vasile MIHAL, Neculaiu SCORBĂ, 
Dumitraşcu SCORBĂ, Grigoraş zet CRILICI, Costandin ŢURCAN, Vasile 
DROBOT, Vasile sin PRECOP, Vasile PASCAL, Tănasă PASCAL, Pricop 
sin ZĂCRINCO, Acsenti VOVKO, lon PASCAL, Vasile PASCAL, Ion 
muntian, lon sin PASCAL, Ursachi sin FOCA, Andrei HURDUIJA, Ilaş sin 
ANDRINACHI, Grigoraş sin ANDRINACHI, Acsenti sin STRĂTULAT, 
Ştefan SMUC, Onofreiu sin MĂRIUȚII, Ostafi morar, Costaş zet RUSAK, 
Costaş MĂTEIU, Dumitraş GAVRILAŞ şi Ivan rus. 

Cernăuţi: conform unui tabel al proprietarilor de case din Cernă- 
uţi, întocmit, în 1787 de Pitzelli şi reprodus, în finalul monografiei sale, de 
Alexandru Bocăneţu, printre cernăuţenii „de viţă veche”, pe care ocupaţia 
imperială îi certifică, se numără: lon Mitescul, Sandel Moise, Teodor Bo- 
toşanul (care cumpărase de la Ion Voronca), evreul Șmil (cumpărase de la 
Ion Roşca), Hana lossel, David şi Leiser — fiii lui Morciu, căpitanul Teodor 
Herescul, Şmil Israel Vorhaus, Schmull, Constantin — fiul lui Simion Cis- 
marencu, Mariuta Ursuliasa, Lobel Seide, Ion Ciobotar, Simeon Umblător, 
Lupu Ungurian (care cumpărase de la Ioniţă Căpăţână), lon Zama, Elik 
Lazăr, Mordko lossel. Contele Loghotheti, lon Formagiu, Iftimie Dascăl, 
Nicolae Olar, George Constantin, lohann Vogel, Georg Fischer, Michailko 
Kutschevsky, Iftimie Dascăl, Paraschiţa Dăscăliţa, Andrieş — fiul lui Dimitrie 
Mihalescu, lossel Hersch, George şi Toader Daviş, mazilul Vasile Braha, 
Herschel Chaim, George Zaharie, Andrei Formagiu, loniţă Dascăl, Damian 
Holban, David Chaim, Șloime — fiul lui lankel, Moise Lazar, Paraschiţa 
Nedeleasa, Benedict Gintzel, Toader Blanar, Felicia Bartolozi, croitorul 
Skavinschi, Damian Holban, Maria Dumitroja, Grigore Cojocar, Dimitrie 
Arnăutul, Vasile Braha, Manole a Sandii, Mayer Herschel, Vasile Rezenka, 
Axenia Haragiu, Isak $mul, Adanie Madera, loniţă Strişca, Adler, Gligoraş 
Lupului, Grigoraş Botezat, lohann Hack, Teodor Popovici, evreul Iacob, 
Dumitraş Crivuleţ, Ioniţă Căpăţână, lon Sârbul, George Coman, Nedelcu 
Formagiu, Mihael Hladkolik, Ştefan Ritzik, Maria Andrişoaia, Anton Gayer, 
Ştefan Bumbac, Ambrosius Specht, Mihalaki Chieraru, Mathias Goschel, 
evreul Habasiecwicz, Anton Czerniewsky, Costaki Porcilă, Teodor Kaplin- 
sky, Miron Bacal etc. 

Chiseleu:5: umblătorii Ştefan HAICO, Simion CĂZACUL, Dă- 
nilă ROHMISTRIUC, lon ROHMISTRIUC şi Mihailo TOPONILSCHI, 
călăraşii călăraşi, Toader LITFIN chihae, Ştefan LITFIN, Grigoraş LITFIN, 
Vasili GUȘACIUC, Matei văcar, Miron PRODANCIUC, Vasili GREU, 
Fedor COMIUC, Dumitraş ALECSANDRIUC, Mihailo sin lui ANDREI, 
Chiriac şchiopul, Andrei HAICO, Andrei solonar, lon solonar, Dumitraş 
solonar, Nicolai NEDUBOICO, lon CIAICOVSCHI, Vasili LITFIN, 
Necolai POPINCO, Sandul STRĂTULAT, Iacob călăraş, lon JOGE, lon 

CLIȘCO, IACOVENKA şi Ştefan CUCUL, şi birnicii Vasili vornic, Vasili 
PALANIUC, Dănilă FUȘCIUC, Harasim rusul, lon MATRICU, Hrihor 
MULIGA, Vasili CĂSĂIAN, Fedor HARASIM, Iacob ciobotar, Ştefan 
GLIŞCIUC, Ivan pânzar, Hrihor BUHAI, Dănilă zet IACOBIŢCHI, Vasili 
RIZUC, lon sin PALAIUC, Andrei OCRAINEŢ, Ivan SIDOR, Hrihor 
SIDOR, Semen DUDCA, Andrei BĂLAŞCO, Ignat rus, Vasili CIUTRIC, 
Andrei DUDCA, lon morar, Ilie rusul, lacob ROȘUL, Pavel a lui FEDOR, 
Andrei rusul şi Foca scripcar. 

Cincău*: Iordachi COLAŞCĂ vornic, Vasili CIORTORIŢSCHI, 
Vasile HALIŢ, Fodor MIDAC, Ivan TRICAC, Hrihor IVANICOV, Timco 
VACONSCHI, Fedor HRINCIUC, Grigori PRODAN, Alecsa BABII, Ivan 
ZADOROSCHI, lon PRISAJNIC, Vasili CRIVOHIJ, Simion HILIP, Năstasi 
sin lui HILIP, Onofrei BABII, lacob CIORNEI, Iacob COBINCIUC, Hrihor 
PIDOPRIHOR A, Hrihor VICONSCHI, Fedor LEVKO, Pricop DRABU, 
Panco CURPENE, Dămian pânzar, Macsim DROBIJA, Mihailo rus, Fodor 
ZAPOROŞNI, Alecsa CHIVIRIGA, Ştefan LEVKO, Andrei PRIPILEȘNI, 
Vasili CURICIAC, Dumitru CUCIRICIVI, Coste zet CHIVIRIG, Ilco 
COLȚŢUN, Simion COZUB, Pavlo HUŢUL, Michita morar, Petro ŞTE- 
FANCO, Ivanco CHEVERIGA, Petro VEZURCHII, Hrihor OLEINIC, 
Tănasi băjenar, Fedor CĂZACUL, Ivan COZINSCHI, F ilip CEPRENIUC, 
Ivan STELVAHA şi Necolai DRABUL. 

Clivodin“”: Georgi vornic, Vasile ODAINSCHI, Ivan PELIP- 
CIUK, Hihor PELIPCIUK, Vasile CRĂMAR, Ivan MUDRE, lulko văcar, 
Temko SÂMCHIUCHI, Georgi HADUL, Ivan GEBERIAC, lacob morar, 
Simion VELENISCHII, Dumitraşco PETRE, Mihai PETRINCIUK, Petre 
BIRDNIC, Semen jitar, Dumitru BRICHII, Andrii IAVOSKI, Dănilă rus, 
Simeonko, Semen CUCIURIAN, Mihail TATULICI, Mihail ZAPORO- 
JAN, Ştefan a babii, Gligoraş RACOVIŢĂ, Toader RACOVIŢĂ, Pavel 
CĂZACU, Toderaş ROGOZINSCHI, Neculai rus, Mihail dascăl, Tănasă sin 
popa, Zaharie HORLO, Andronic HORLO, Dămian jitar, Vasile GHIN CĂI, 
Ion LENSCHII, Vasile CUŞEIU, Matei vătăman, Dumitraşco ŢURCAN, 

Havril DUMCAN, Vasile RACOVIŢĂ, Pepele zet morar, Ignat, Ivan 
ZAHARCIUK, Vasile HAVRILCIUK, Mihai pânzar, Dănilă rus, Semen 
RUSNAK, Macovei RUSNAK, Ivan DĂNILCIUK, Vasile SĂMENIUK 
şi Ivan BABICIUK. 

Corovia:*: scutelnicii paharnicului STURZA (Ion sin TOADER, 
Grigoraş brat ego, Dumitraşcu brat ego, Toader rus, Andrei CIUMAK, lon 
CIMPOEŞ, Gavril zet CIMPOEȘ, Vasile CHIPER şi Vasile HALUNGA), 
ai starostelui cernăuţean HERESCU, fratele episcopului de Rădăuţi (Georgii 
zet HALUNGĂI, Neculaiu dohotar, Ştefan sin rotar, Toader sin GABUR, 
Andrieş zet HALUNGEI, lon zet PĂLADE, Toader HALUNGA, Pălade 
sin GORCEA, Vasile merticar, Andrei rotar, Sandul a babii, Tudose rus şi 
Mihălache rotar), ai capichihaii (Lon sin rotar, Simion SPÂNU, Grigoraş rus, 
Tănasă sin GABOR, Neculaiu rus şi lon MANEGA), ai mănăstirii Putna 
(lon morar zet PEPELE, Georgii HALUNGA prisăcar şi Iftemii GABUR) şi 
ai paharnicului LIMBO ( Ursul CIOLAC, Ştefan brat Andrieş şi Petre rus). 

Costeşti”: călăraşii Dumitraş COȚIC chihai, Dumitraş COVAL, 
Vasili HRINCIUC, lon DOLINSCHI, Grigoraş SCULICI, Vasili COȚIC, 
Ion CHISĂLIŢĂ, Ioniţă SĂNDULIAC, Ştefan COȚIC, lon COȚIC, Tănasi 
COȚIC, Manoli MĂSÂIAN, Toader CHIRIICIUK, Enachii SCULEȘ, lon 
ungurian, lon sin PETRO, Vasili BĂNDAC, lon CRURCA, lon CECALĂ, 
Ion GAVRILIUC, Georgie MĂNĂILĂ, Costandin MANGUR, lon ORIC- 
SUC, Irimie ŞERBAN, Toader VEZÂRCO, Ştefan CEDAȘ, lon TOMICA, 
Andrieş ȘFEDUL, Ştefan HONCIAR, Costăn HRIHOR, Ștefan ANTONES- 
CUL, Giorgie COȚIC şi Vasilie ŢOPA, şi birnicii: Simion SĂ VERIN, Toma 
MIRĂUȚĂ, Ştefan zet ego, Ștefan ZINA, Grigoraş PÂNTESCUL, Enachii 
PÂNTESCUL, Alecsa sin lui, Simion BRAHĂ, Vasili CIORNOHUZ, 
Toader MĂSĂIAN, lon MASCIUK, Acsenti MANGĂR, Ştefan ungurian, 
Toader olar, Mihalachi CHERSÂN şi Severin sin popii. 

Coţmani“”: scutelnicii poroşnicului Dumitro Feuko, Simeon 

FINKO, Vasile MURGOCI, Tănasă FEUCIUK, Grigoraş rotar, Ştefan CO- 
SOVAN, Toader CHIŞCAN şi Grigore rusul, şi birnicii: Neculai vornic, 
Ivan zet ROMAN, Ivan LUNGUL, Dumitru FACĂŞ, Ivan rusul, Georgi 
CRAVCIUK, Fodor vătăman, Vasile DOSTEIU, Ivan PAVLIUK, Mihail 
SCRIPNIC, lon zet HARASIM, Harasim, Petre ROTAR, Ivan SINCO, 
Prodan PIVULIAC, Vasile sin diacon, Vasile CREŢU, Ivan FACĂR, Toader 
RĂZNIC, Ivan PINTEMA, Muţic rus, Fodor rus, Fodor ZADOBRIŢCHI, 
Petre LOICA, Neculai CULIC, Mihail PROCLECIUK, Vasile berar, Hrihor 
ungurian, Vasile DANIŞUC, Ivan văcar, Ivan SAUCIUK, Nichifor CUDRE- 
CIUK, Alecsa RUDEI, Ivan CUDRIC, Iacob BĂȘCHII, Vasile BĂŞCHII, 
Sârghii rus, Ivan LEVCUN, Ivan MOŞPANUC, Procopi rus, Georgi rus, 
Sârghii LEZEI, Vasile PRASCHII, Ivan PETRIVANCIUK, Sandul NAST- 
ASIACIUK, Ştefan CĂPĂŢÂNĂ, Sandul CANTEMIR, Dumitru CAN- 
TEMIR, Semen CANTEMIR, lon zet CANTEMIR, Semen MARIŢUC, 
Andrinachi sin VASILE, Ştefan CANTEMIR, Georgi BUCĂTARCIUC, 
Vasile cojocar, Procop scripcar, Ștefan zet morar, Hrihor VEŞCIUK, Ivan 
MOȘIȘCIUC, Vasile rus, Ivan rus, Dumitraşco IORDACHIANCIUC, 
Grigoraş PIVULIAC, lon POCLITAR, Coste rus, Neculai zet MALIC, 
Fodor TRIU, Ştefan CHIUCIUK, Andrei morar, Andrei BĂNULIAC, 
Timofei haidău, Ivan VOLUCO, Vasile rus, Georgi merticar, Vasile morar, 
Ştefan POCLITAR, Ilaşco cojocar, Matei bejenar, Vasile LIATOSKI, Ivan 
GULEVAN, Vasile FACĂS, Nicolai morar, Andrei SOMERCA, Vasile 
SOMERCIUK, Toma MAZUR. Matei FRANSKI, Toader pânzar, Simeon 
cojocar, Semen HUJNIK, Vasile rus, lacob rus şi Pavel STASII. 

Cuciurul Mare“: birnicii Ursul MITENCU, lon sin MACOVEIU, 
Vasile sin LUNGUL, Anton LEŢCANUL, Ştefan BERBENICIUK, Hrihor 
HUȚŢUL, Grigoraş MITENKO, Costin sin CRĂCIUN, Simion MICU- 
LESCU, Andrieş BRATKO, lon BRATKO, Tănasă MICLIAC, Neculaiu 
sin IONUȚ, Panteli SPÂNUL, Andrieş MICLIAC, Simion CRĂCIUN, 
Ignat CRĂCIUN, Vasile CRĂCIUN, Vasile sin NECULĂESCU, Georgii 
SPÂNUL, lurii HUŢUL, Andrieş ONUŢUL, Georgii ONUŢUL, Simion 
SPÂNUL, Anton zet BELII, Georgii SPÂNUL, Grigoraş cojocar, Acsentii 
DĂMIAN, Andrieş MACOVEIU, Tănasă MITENKO, Vasile sin ego, Toader 

MACOVEIU, Grigoraş FUSUL, Grigoraş sin ȘTEFU, Chirilă DĂMIAN, 
Toader MACOVEIU, Grigoraş ILAŞ, Ştefka, Andrunachi sin ego, Andrieş 
MACOVEIU, Mihalaş ILCO, Timofei RADU, Dumitraşcu RADU, lon sin 
ego, lon GĂLAN, Dumitru zet ego, lon HONDRAGĂ, Chirilă MICHICIE- 
LE, Ilaş brat ego, Ion brat ego, Ion zet DĂNILĂ, Grigoraş zet ego, Vasile 
HRIHORCIUK, lon HRIHORCIUK, Istrate BĂNDAS, Gavril ŞUŞINCĂI, 
Vasile sin RUSKOI, Grigoraş RUȘINSKII, Toderaş sin ISTRATE, Ştefan 
PAVLIUK, Gavrilaş ŢIGĂNAŞ, Vasile brat ego, Grigoraş MOROZ, lon 
sin GAVRILĂ, Georgii brat ego, Vasile CORJOLIAC, Toader PAVLIUK, 
Istrate PAVLIUK, Vasile brat ego, Hrihor KRAINIK, Costaşcu BUDNIK, 
Ion PANTE, Gorda PANTE, Toader sin ONULUI, Tănasă ONUL, Ştefan 
sin VĂCĂRIȚII, Vasile PANTE, iar Vasile PANTE, Iftemi KRINKO, 
Toader BUDNIK, Georgii PANTE, Vasile ȚIGĂNAŞ, Vasile sin PAVLO, 
Hrihor sin RUŞCIII, Vasile ungurian, lacob rus, Mihalaş PANTE, Irimiţă 
PANTE, Ivan zet NAHRINIUK, Fedor rotar, Anton liah, Hrihor butnar, 
Ion HRINEVICI, Ivan butnar, Georgii CIPEŞKA, Ion sin prisăcar, Toader 
MOROZ, Toader ŞUŞÂNSCHII, Dumitraşcu PANTE, Andrieş PANTE, 
Ivan olar, Vasile vărzar, Petre CAFECIUK, Vasile HLIBOCIAN, Vasile 
TEVELIUK, Ignat CARCIA, Panteleiu CARCIA, Acsenti CARCIA, lon sin 
MATENKUL, Vasile MITENKA, Dumitru sin ANDONI, lon sin ANDONI, 
Mihalaş SPÂNU, Ursul brat ego, Costin BUDNIK, Ivan HRISTIK, Vasile 
sin IHNAT, Arseni GHEBA, Toader, Vasile sin DĂMIAN, Alecsandru brat 
ego, Ilaş ISAENKO, Vasile sin popa, Georgii BOGHIUL, Ostafi zet PAVLO, 
Ştefan OCIUNENKO, Toader sin ILII, Andrieş sin prisăcar, Ştefan sin popii, 
Mihalaş sin ŞTEFAN, Vasile ȘTIVKA, Ştefka morar, lon HUPCĂ, Tănasă 
sin KRAINIK, Mihail rus, Istrate sin MACOVEI, lon sin KR AINIK, Anton 
BĂSĂR ABĂ, Vasile DUMCIAK, Toader GAVLIUK, lon DUMCIAK, lon 
IACOBIUK, Vasile CEPŞIK A, Ion sin ego, Vasile sin OKSENTI, Simion 
brat ego, Neculaiu DUȘCIAC, Tănasă SOLOMON, Istrate sin ego, Ştefan 
DUȘCIAC, Sandul GAVA, Tănasă sin GRIGORAȘ, Vasile MACOVEI şi 
Ion IONUȚŢUL, şi scutelnicii marchitanului Tănasă, lon ciubotar, Ştefan 
TIHANIUK, Vasile BUTNIOK, Petre NAHRINIAK, Macsin, Vasile TES- 
LIUK, RAȚĂ şi Costandin sin RAŢĂ. 

Cuciurul Mic”: Vasile ZOTA, Ivan BORODA, Mihailo NEGRICI, 

Pricop CATANĂ, Ivan văcar, Ignat MARTINIUC, Alecsa rusul, Georgie 
DUPLIN, Tănasâi DUPLIN, Hrihor CALANCE, lon STRATINCIUK, Ilaş 
CALANCEA, Simion DUPLIN, Nichita CIURNIȚA, Tudosii vătăman, lon 
scripcar, Hrihor HUŢȚUL, Mihailo TRIHUB, Ignat TRIHUB, Dumitru sin 
MITROFAN, Nichita MITROFAN, Ivan MOSTOVEI, Neculai MACOVEI- 
CIUC, Vasili MACOVEICIUC, Vasili CALAHUB, Vasili ŢÂHANCIUK, 
Tănasii LAZBODA, Toader ROMAN, Grigori BAIOR, Toader BRÂN- 
ZARI, lon BRÂNZEI, Neculai DUBIŞCA şi Ivan rus. 

Culeuţi“: Vasili REMARIUC, Necolai IVASUC, Vasili IVASUC, 
Ivan VANTIUC, Matei COSVANEȚ, Ivan CHISĂLIȚĂ, Matei ILCO, Matei 
SIŞCIUC, Petre SOBOLCA, Nechita SOBOLCA, Petre zet RÂMAR, Fedor 
CONDRAT, Vasili TOMAC, Mihail IURIICIUC şi lacob. 

Răpujniţa (cătun al Culeuţilor)“: Ursul OARZA vornicul, Ivan 
argat vornicului, Vasili HRECIUC, Ivan SINOVSKI, Ivan LESII, Andrei 
MUTRIN, Fodor BURUZAVSCHI, Vasili VELIȘCIUC, Ivan LUNESCUL, 
Vasili LEONTII, Hrihor FEDORSCHI, Filip pânzariul, Necolai LADEI- 
CIUC, Hrihor LUŢIC, Vasili BOIKO, Vasili a PETRII, Petre SMUCIC, 
Mihailo SÂRCHIC, Andrei TUMNIC, Acsănti SLOBOZIAN, Mihailo 
ŞTEFIUC, Andrei COLESNIUC, Andrei MOISA, Hrihor pânzariul, lon 
GAMINIUC, Ştefan berar, lon sin vornicului ORZA, Andrei ODOVEŢ, 
Iacov VENINTINSCHI, Iacob CEAICA, Hrihor MUDRII, Andrei ȘTIRMA, 
Fedor HUBIAC, Vasili PROCIUC, Simion COCIRCO, Nichita CRIMAC, 
Ştefan IAŢULIAC, Ştefan a PETRII, lacob SFINCA, Ştefan ȘFIICIUC, 
Iacov BOREK, Petre MORDEI, Ivan SMUC, Petre CEAICA, Mihailo SĂ- 
RIMAC, Vasili MAFTEICIUC, Andrei VELIŞCO, Alecsa MAFTEICIUC, 
Ivan MISAC, Ivan CIUHAR, Vasili BABII, Hrihor CEAICA, Tănasii sin 
ORZA, Nechifor vătăman şi Fedor CEAICA. 

Suhaverca (cătun al Coţmanilor)“*: Ivan vornic, Andrei rus, Toader 

CURLAT, Georgii brat ego, Iacob vătăman, Ursul sin văcar, Ștefan HO- 
RIȚCI, Costin MACCIUC, lon brat ego, lon DIMURCIAC, Timofiti morar, 
Andrii DIMULIAC, MÂNDRIŞOR, Vasile IVANUC, Luchian rus, Vasile 
NEGOIŢĂ, Tănasă BĂETU, Ştefan GAVRILIUC, Alecsa zet MACSIN, 
Ion DEBLE, Andrei PRODAN, Sava zet PRODAN, lon rus, Simion rus şi 
Fodor DREJCIAN. 

Vaslăuţi (cătun al Cuciurului Mic)“: scutelnicii paharnicului Hur- 
muzachi, Gavril volintirul, Mărian rus, Luchian herghelegiu, Toader cojocar, 
Petre rus, Vasile pânzariul, Nichita prisăcar, Pavlo scutariul, Hrihor ciobotar, 
Georgii GUŞATUL şi Tănasă BOCIUCU, slugile paharnicului Hurmuzachi, 
Miron chitariul, Lupul CIOCOIUL, Vasili NOVAC, Ilie CIOCOIUL şi lon 
MALIN, şi birnicii Vasilie vornic, Vasilie TVERDOHLEB, Vasili DUMI- 
TRACIHI, lon sin ANTON, Miron cojocar, Fedor zet JÂRINSKI, Andrei 
zet JĂRONEŢ, Ivan DUMITRUCHI, Vasilie sin IVAN, Ivan JĂROVEŢU, 
Anton HUŢUL, Luchian BABII, Macsin ZAHARIA, Hrihor ZAHARIA, 
Tănasă zet CORCODUIC, Andrei LISĂI, Mihai PIDLIUBNII, Sauka rus, 
Ivan zet HUPCHII, Toader BASU, Grigore zet strugar, Neculai BABII, Ivan 
SĂMENIUC, Simion olar, Ivan rotar, Ilie DUDULIAC, lon PRESCORI- 
ANU, Petre SAIHAȘ, Tănasă COIŢAN, Ion sin COIŢAN, Simion CO- 
DRIAN, Mihailo HUBCA, Georgie CODRIAN, Antohi CODRIAN, Iosif 
pânzar, lon zet COIȚAN, Hrihor FUNAR, Ivan LISĂI, Gavril brat LISĂI, 
Petre sin COSTIN, lon RĂPUJINSKI, Ştefan RUMII, Marko rusul, Anton 
rusul, Hrihor zet COSTĂN, Vasilii văcar, Panko rus, Simion NEDELCO, 
Grigoraş NEDELCO, Luchian RÂBKA, Ignat sin STR ATEICIUC, Alecsa 
MACSINCIUC, lon HATMANIUC, Nechifor sin STRATEICIUC, Vasili 
STR ATEICIUC, Miron nepot strugar, lon sin FRIPTUL, Dănilă CURNEŞA- 
NU, Dumitru ȘANDRIUC, Ivan GERMAN morar, Simion HATMAN, 
Gavril sin MACSIN şi Nechifor CONDRIUC. 

Vericeanca (cătun al Cadobeştilor) “: Toader vornicul, Hrihor 
pânzariul, Ivan sin BUHAI, Simion CĂSĂIAN, lacov CHIRA, Simion 
VĂCARCIUC, Pentelei CĂSĂIAN, Simion BUHAICIUC, Vasilii BA- 

BII, Ivan pânzar, Vasilii PAPIŞ, Ignat COSTIUC, Vasili ILCIUC, Hrihor 
ILCIUC, Nichita DUMITR AȘCIUC, Hrihor VĂNUC, Ştefan OLIVSCHI, 
Ivan OLIVSCHI, Martin rus, Fedor văcar, Petre SALARDACĂ, Mihailo 
MOCIAC, Ivan BUGIAG, Andrei cojocar, Fedor ILCIUC, SASNIUC, 
Zaharii, Simion COVRIG, Vasili COLISCU, Ștefan MARIFLISCU, Lisul 
MARIFLISCUL, Vasilii, lrema LUŢĂI, Fedor GOGOLCA, Matei SĂVIUC, 
Luchian CONDR AT, Ştefan LUŢU, Vasili MAROSAC, Hrihor MAROSAC, 
Ivan COŞMIR, Iacob cojocar, Andrei CIORNOTINSCHI, Hrihor vătăman, 
Hrihor sin PAPIŞ, Ştefan DREBOTA, Ivan MARIFLISCU, Fedor BABII, 
Ivan zet văcar, Timko CAZUC, Andrei CAZCO, Dănilă CHIŢANIUC, Ivan 
GULCHIN, Vasili CERNETINSCHI, Ivan POTOȚKI, Andrei SĂLISCU, 
Tudosii SARANCE, Petrea CASIAN, Ivan VĂSCAN, Ivan HONCER, 
Ilko ȘMARCAN, Vasili MANJUG, Fodor vătăman, Onofrei FATIS, Ivan 
CIOVAGA, Iacob ȘCOROGAD, Fodor zet ȘOLOMCO, Timco sin PAPIŞ, 
Sămen FAŞUC, Ilaş FAŞNIC, Alecsa FISUN, Vasili BOIKO, Ilaş LUCIC, 
Vasili MARCIUC, Vasili pânzar, Necolai sin LASOVIP, lacov DRAGO- 
MAN, Fedor POPOVICI, Ivan sin MASOVICI, Vasilie MASOVICI, 
Vasilie zet MASOVICI, Ştefan VORSTA, lon COZMENCA, Ştefan BÂR- 
LEUSCHI, Dumitru HAPIUC, Ivan HLIŞCA, Hlihoraş HAPIUC, Iacov 
HLINCA, Ştefan MAUR, Ştefan zet COZMENCA, Ivan DRONIC, Ştefan 
BABINIUC, Mihailo ciobotar, Acsenti MINCIUC, Vasili HUDICĂUSCHI, 
Semen HUDICĂUSCHI, Semen HOHRIM, Iacov ŞFEICIUC, Vasili CO- 
ZMENCA, Roman POTOSKI, Vasili BEZGETNII, Pavlo BOIKO, Vasili 
sin LEHU şi Ivan brat ȘCOROTAN. 


În 1776, pe valea pârâului Argel, se înfiinţa satul Argel. cu 97 de 
familii de colonişti galițieni; satul s-a numit, iniţial, Ruşii Moldoviței şi se 
învecina, în 1785, cu Putna, cu Straja, cu Sadova, cu Fundu Moldovei, cu 
Vatra Moldoviței, cu Ciumârna şi cu Frumosu. 


În 21 mai 1781, Hrihor Sanciuc, locuitor din Bădeuți, trimite o 
jalbă Administraţiei Militare a Bucovinei, în care arată că Dumitru Hepiciu, 
ginerele său, mergând cu tutun de vânzare, a fost schingiuit de „Ghedeon, 
călugăr la mănăstirea Solca, din care cauză a murit”. Acelaşi cumplit purtător 
de sutană l-a bătut şi pus în fiare şi pe fratele lui Dumitru Hepiciu, când, 

înainte de moartea lui Dumitru, cei doi fraţi au mers la isprăvnicie, să se 
plângă şi să arate starea în care a ajuns victima. Sechestraţi la mănăstire şi 
schingiuiţi, până ce Dumitru a semnat scrisoarea de iertare pentru călugărul 
Ghedeon, cei doi fraţi au fost aruncaţi, după aceea, în şanţul din afara zidu- 
rilor şi lăsaţi în voia sorții. 


„Pe stăpân îl urmează, şi aici, ca pretutindeni, ţăranul (N.R.: Eugen 
Păunel precizează că „un om din Bucovina” este, de fapt, huţanul din Țibău). 
EI e îmbrăcat cu nădragi albi sau roşii; deasupra cămăşii, ale cărei mâneci 
largi sunt împodobite, pe lângă tivitură, de cusături, dânsul mai poartă şi 
o bundiţă îmblănită. Omul îşi vede de lucru, în câmp şi pădure, având o 
traistă pe umăr, iar în mână purtând toporul cu coada lungă, care-i ţine şi 
locul băţului. 

După hrisovul Domnitorului Moldovei, Grigore Ghica, fiecare 
supus, având parte de pământ, este obligat să lucreze stăpânului 12 zile de 
clacă pe an; cosaşii fac numai 6 zile; la acestea, se adaogă dijma din toate 
fructele câmpului şi ale pomilor, din productele grădinii numai atunci dacă 
face negoţ cu ele. Conform unei tradiţii vechi, fiecare supus „dotat” cu pă- 
mânturi mai dă, pe an, drept obligaţie funciară, o găină şi un tort; iar supusul 
care posedă animale de tracțiune mai e ţinut să ducă un car de lemne din 
pădurea moşiei sau, unde nu e pădure la moşie, din cea mai apropiată pădure 
străină; stăpânul moşiei, însă, păduritul. Excepţie de la aceste biruri se fac 
numai supuşilor din Câmpulungul Moldovenesc, acelor de la moşia Ilişeşti, 
numiţi Brănişteri, Lipovenilor şi coloniştilor germani”"“5. 


„Cu privire la talentele şi însuşirile sufleteşti ale populaţiei ţării, 
ca şi a moravurilor şi obiceiurilor, trebuie făcută, totuşi, o deosebire între 
rusnaci şi moldoveni. 

Amândouă naţionalitățile sunt de graeci ritus non uniti; în noua 


+5 IASCHKE, Franz, Un om din Bucovina, în „National-Kleidertrachten und 
Ansichten von Ungarn, Croatien, Slavonien, dem Banat, Siebenburgen und der 
Bukowina, / Costumes nationaux et vues d'Hongrie, de Croatie, d'Esclavonie, 
de Bannat, de Transilvanie et de Bukowine. / Nact der Natur gezeichnet und 
gestochen von Franz laschke, Wien 1821. Gedruckt bey Anton Strauss, k. k. 
priv. Buchdrucker” 

parte imperială a Moldovei, există supuşi din amândouă naţionalitățile. Nu- 
mărul celor dintâi este mai puţin important, ei domină, de obicei, regiunile 
învecinate cu graniţele poloneze, de unde se poate presupune că au venit 
încoace, în trecut. 

Moldovenii sunt mai deştepţi, dar sunt mai şireţi decât rusnacii; în 
schimb, aceştia sunt dedaţi mai mult agriculturii, mai ale fiindcă nu se hră- 
nesc cu cucuruz, alimentul de căpetenie al Moldovei şi Valahiei, ci cu grâne. 

De altfel, deşi este prea adevărat că poporul ţării, dar îndeosebi 
rusnacii, sunt dedaţi băuturilor tari, trebuie ţinut seama, pe de altă parte, de 
faptul că, atâta timp cât se va avea grijă ca populaţia să fie completată numai 
cu evrei, atâta timp cât, după modul de acum, arderea rachiului va rămâne 
liberă, acest viciu va creşte necontenit în ţară”. 


„Toţi rusniacii care se află în Bucovina şi Moldova sunt supuşi 
galiţieni sau ruseşti; cei din Bucovina sunt, mai toţi, galiţieni, au şi obiceiuri 
galiţiene, vorbesc aceeaşi limbă, numai cu deosebirea că, prin contactul cu 
moldovenii, ei amestecă multe cuvinte moldoveneşti în limba lor, se şi îm- 
bracă mai bine şi sunt mai curăţei decât țăranii din Galiţia. Dar băutura de 
„holercă” este introdusă, şi aici, peste tot. Deşi ei sunt de origine uniţi, aici 
mărturisesc ca greco-neuniţi; de altfel, sunt egali cu ceilalți”. 


„Rutenii imigrară, din Polonia, în Moldova de nord, în urma tul- 
burărilor de la 1766 şi din cauza condiţiilor favorabile de trai din Moldova, 
unde se aşezară pe moşii, care aveau nevoie de braţe de muncă, şi, în scurt 
timp, ajunseră proprietari liberi ai pământurilor ocupate de ei în Bucovina, 
noua lor patrie, bucurându-se, totodată, de o deosebită solicitudine din par- 
tea Habsburgilor. Acest neam, înzestrat cu o puternică forță de asimilare, a 
exercitat o influenţă de deznaționalizare asupra Moldovenilor băştinaşi. Ei 
veniră ca greco-catolici şi, apoi, îmbrăţişară legea ortodoxă. 


*  SPLENY VON MIHALDY, GABRIEL, Descrierea districtului Bucovina, în 
„Bucovina în primele descrieri geografice, istorice, economice şi demografice”, 
Bucureşti 1998, p. 201 
5 BUDAI-DELEANU, ION , Scurte observaţii asupra Bucovinei / 1813, în 
„Bucovina în primele descrieri geografice, istorice, economice şi demografice”, 
Bucureşti 1998, p. 389 

Rutenii se aşezară, mai întâi, în regiunea dintre Prut şi Nistru, şi 
anume la Cadobeşti, Mitcău, Pohorlăuţi, Şişcăuţi, Zastavna, Verbăuţi, Ivan- 
căuţi, Clivodin, Cuciurul-Mic, Slobozia, Sadagura, Mămăieşti şi, dincoace 
de Prut, la Camena. 

Ei se ocupă aproape exclusiv cu agricultura””*!. 


„Huţulii sau Huţanii se numesc Rutenii care trăiesc la munte; ast- 
fel, pe valea Ceremuşului, spre Sud, până la Câmpulung Rusesc, Răstoace, 
străbătând valea Putilei, a Sucevei şi a Bistriţei. 

Fiindcă se deosebesc de ceilalți Ruteni ca tip, obiceiuri şi port, în- 
trucâtva şi ca limbă (au o seamă de împrumuturi din româneşte sau vorbesc 
chiar curat româneşte), se admite, în general, că sunt de alt neam, slavizat 
pe urmă”*?. 


Huţulii, revendicaţi şi de români, dar şi de ucraineni, cu probabile 
rădăcini în rândurile aliaţilor goților (guţuli sau goţani, g fiind pronunţat h în 
ucraineană), deci ai carpilor, sunt şi trebuie să rămână nu un măr al discordiei, 
ci o verigă de legătură între români şi ucraineni. 

Rutenii, mulți dintre ei românizaţi (cei din Sf. Ilie, Stulpicani, Frasin, 
Marginea etc., dar şi din Oprişeni, Boian, Stăneşti etc.), aşa cum şi mai mulţi 
români au fost rutenizaţi, cel mai adesea din oportunism, dar şi din nevoia 
de adaptare la economiile zonale, constituie o parte mai mare sau mai mică 
din etnogeneza moldovenilor, inclusiv din geneza spiritualităţii româneşti 
distincte din Bucovina. 

Parafrazând, aş zice: vai de cel care aruncă o piatră în ruteni, pentru 
că e foarte posibil să-şi nimerească un străbun în tâmplă şi de lovitura pietrei 
va sfârşi! 

Rutenii înseamnă, în fond, şi prietenii, şi rudele noastre, ale româ- 
nilor, de-a lungul şirurilor de generaţii din care ne tragem. 


51 BĂNĂȚEANU, VLAD / KNITTEL, E., Ghidul turistic şi balnear al 
Ținutului Suceava, Cernăuţi, 1939, pp. 33, 34 

s BĂNĂȚEANU, VLAD / KNITTEL, E., Ghidul turistic şi balnear al 
Ținutului Suceava, Cernăuţi, 1939, p. 34 

Numirile Țiganilor 


Poate nici un popor din lume n-a primit atât de multe şi felurite 
nume ca Țiganii. Cauza acestui lucru este răzleţirea lor în diferite ţări şi 
printre diferite popoare, care îi numeau, fiecare, după impresia primă ce 
o făceau, după ţara de unde îi credeau de origine, după variile şi multele 
lor însuşiri bune şi rele sau şi arbitrar; în capitolul prezent vom vorbi, 
mai întâi, despre numirile ce şi le dau Țiganii înşişi, şi apoi vom expune 
numirile şi poreclele care li se dau de alte popoare. 

Numele cel mai răspândit, pe care şi-l dau Țiganii înşişi este 
„rom””, în singular, şi „roma”, în plural, şi înseamnă „bărbat” sau „ţigan”, 
iar „romni” sau „rumni” însemnă „femeie” sau „ţigancă”!. 

Întâlnindu-se un ţigan cu un om despre care crede că aparţine 
naţiei ţigăneşci, îl întreabă: „Mo („hal” sau „han”)! Şi tu rom?”, adică 
„Şi tu eşti rom (ţigan)?” sau „Geanes romanes? Ştii ţigăneşte?”. 

Acest nume, „rom”, se întâlneşte şi în Hindi şi înseamnă „un om 
care aparţine societăţii celei mai joase de oameni. 

Alt nume, provenit din sanscrită, pe care şi-l dau Țiganii înşişi, 
este „kalo”, în singular, şi „kali”, în plural, şi înseamnă „negru”; apoi se 
mai disting ei cu numele „melelo” sau „mellelo”, care, aşişderea, însemnă 
„negru”, şi „meleli-cel”, care înseamnă „popor negru”, adică ţigani, ca 


! Dr. Pott, die Zigeuner in Europa u. Asien, Halle 1844, partea I. pp. 39- 


41; Dr. Barbu Constantinescu, Probe de limba şi literatura Țiganilor din 
România, Bucureşci 1878, p. 5, nota; Dr. Schwicker, die Zigeuner in Ungarn 
b. Siebenbiirgen, Wien u. Teschen, 1883, p. 3. 

2  Statescu, M., Încercări asupra originei Țiganilor, Craiova 1884, p. 13, şi 
Dr. Wlislocki, Vom wandernden Zigeunervolke, Hamburg 1890, p. 3. 


3 Pott, 1.0.p.42. 

contrast pentru expresia „parno”, adică „alb” sau neţigan“. 

Apoi se mai numesc Țiganii şi „manuş”, în singular, şi „manuşa”, 
în plural, ceea ce înseamnă „om”, iar ei numesc pe fiecare de altă naţiune 
„gadşio”, adică „ţăran” sau ..străin” şi neaparţinător poporului lors. 

O altă numire ce-şi dau Țiganii, deşi rar şi numai în adunările 
lor, este „sinte”, şi „sinde” sau şi „sinto”, în singular, şi „sinti” sau şi 
„sindhi”, în plural, ceea ce înseamnă „om de al nostru” sau „conaţional”. 
Aceasta ultimă numire se pare că înseamnă şi un „locuitor din India” şi 
stă în oarecare legătură cu ramul de popor „sindoi” din India vestică, cu 
râul Indus şi cu teritoriul de lângă el, numit, în limba indică, „sindhu”; 
iar limba „sindhi”, o fiică a celei sanscrite, este încă şi astăzi limba ra- 
mului de popor expulzat, a Ciangarilor — frații Țiganilor noştri — care 
pribegesc până prin Persia“. 

Originea acestei numiri de „sinte” se păstrează la Țigani în formă 
de două poveşti, al căror conţinut îl vom istorisi pe scurt: 

„Departe de aici, locuia, înainte de vreo câteva mii de ani, într-o 
țară unde-i veşnic vară, un rege puternic, numit Sin. Acesta voia să-şi 
ia de soţie numai o femeie care să întreacă, prin frumuseţea ei, pe toate 
femeile din lume, dar nu află o astfel de frumuseţe în ţara sa. De aceea, 
luă el toiagul călătoriei în mână şi ajunse, în urmă, după ce cutrieră o 
lume întreagă, la regele focului, care avea o fiică de o frumuseţe nemai- 
pomenită la alte femei. Regele Sin peţi fata şi o luă de soţie, cu toate că 
regele focului îl sfătui şi-l admonestă se fie pe pază, „că această femeie 
va fi nenorocirea lui şi a poporului lui”. 

Doisprezece ani dură căsătoria fericită a regelui cu minunat de 
frumoasa sa soţie, cu care avu doisprezece feciori frumoşi. După ce, însă, 
trecură doisprezece ani, corpul mult frumoasei regine începu să se aprindă 
ca un foc mare şi să răspândească o căldură că nu putea sta în apropierea 
ei nici un obiect fără ca să se prefacă în scrum. Şi căldura tot creştea, 


+ Ibidem, p. 27 şi 28, Dr. Schwicker, 1. c., p. 4, şi Dr. Wlislocki, |. c., p. 3. 

5 Pott, L.c.,p. 43 şi 44, şi tom. II, 130-132. 

* Dr. E. Trumpp, die heutige Bevâlkerung des Panjâb, ihre Sitten und 
Gebrauche, în Mittheilungen der anthropologischen Gesellschaft in Wien 1872, 
tom. II, p. 294, şi Diefenbach L,, VSlkerkunde Osteuropas, Darmstadt 1880, 
tom. II. pp. 296 şi 297. 

aşa că, la sfârşitul anului, în ţară au fost ars toate scrum şi oamenii s-au 
fost împrăştiat prin lumea întreagă. Nefericitul rege se depărtă cel din 
urmă, cu cei doisprezece feciori ai săi, din ţară şi, fiindcă rămaseră atât 
de mult în ţară, în nespusa căldură, devenise pieliţa corpului lor mai că 
cu totul neagră, de arşiţă. Ei cutreierară lumea, în lungiş şi-n curmeziş, 
se însurară, avură copii, şi noi, bieţii oameni, ne tragem de la dânşii”. 

A doua variantă de poveste țigănească, care voieşte să explice 
deducţiunea numelui „sinte”, zice: „Într-un mare imperiu din răsărit, 
trăiau Țiganii, sub regele lor, Sin. Acesta avea o fiică şi nu voi s-o dea 
de soţie regelui Talani, care o cerea, din care cauză se începu, între aceşti 
doi regi, un război, în care căzu regele Sin. Oştirile lui bătute se împrăş- 
tiară şi o apucară, în cete mai mari şi mai mici, spre apus şi începură a 
se numi, în amintirea nefericitului lor rege, sinte”:. 

Aceste sunt numirile ce şi-le dau Țiganii înşişi şi este de obser- 
vat că ei nicicând nu se numesc, cu drag, „Țigani” şi nici nu primesc 
bucuros acest nume. 

Numirile pe care le dau popoarele europene acestui popor pri- 
beag şi de-a pururea călător sunt foarte multe, cel mai răspândit nume 
este: „Ţigan”. Germanul îl numeşte „Zigeuner”; Italianul, „Zingaro”; 
Ungurul: „Czigany”; Rusul: „Țehan”; Bohemul: „Cinkan” ; Leahul: 
„Cygan”; Litvanul: „Cigonas”;Letul: „Tschiggans”; Sârbul: „Ciganin”; 
Turcul: „Chinghianes”; Englezul: „Gipsy” ; Spaniolul şi Portughezul: 
„Egyciano” şi „Gitano”; Finul, Șvedul şi Danul: „Tathas” sau „Saracen”; 
Belgiotul: „Heyden”; Francezul: „Bohomien” etc. 

Acum, la finea acestui capitol, vom mai arăta încă şi poreclele 
(numele de batjocoră), date Țiganilor de diferite popoare; aşa porecleş- 
te Românul pe Ţigan, numindu-l: Arab, Faraon, corbert (de la corb), 
cioară, cioroi, crr, adică îl cârâieşte, dadă (după ţigănescul nume pentru 
tată), baracladină sau baragladină, burcaş, ciorogae, gărgăun, geantă sau 
geandă, netot (sclav), caranclău, caranclanbură, stancă, bulgar, gangur, 
coţofană, iar pe capul familiei: „tetea”; pe copii: „danci” sau „purdei”; 
iar Țiganii singuri zic copiilor lor celor mici „parnavel”, în singular, şi 
„parnavei”, în plural, şi „gănguraşi”, iară celor mai mari: „ganguri şi 


7 Wlislocki, 1. c.,p.3 şi 4. 
8 Dr. Schwicker, |. c.,p.3 şi 4. 

paralei”. Ungurul îi porecleşte: „pharao nepe” („poporul lui Faraon”); 
neogrecul îi numeşte „neguţători de mărunţişuri”, pentru însuşirea lor 
de a-şi însuşi orice mărunţişuri, etc. 


Numele „[igan” 
ŞI cauza înjosirii poporului ţigănesc 


Originea numelui „Țigan” se deduce de învăţaţi, într-un mod forţat, 
de la o numire grecească, cu care se numea o sectă creştină samariteana, 
din Frigida şi Licaonia, la care par să se fi alipit şi Țiganii, şi de la această 
sectă, despre care s-au păstrat ştiri, din secolul al IX-lea, până în al XIII- 
lea, ar fi primit şi ei numele. De la Greci, pare să fi trecut acest nume, pe 
de o parte, la Bulgari, iar de la aceştia, la Români, Unguri, Slavi, Germani 
etc., pe de altă parte, la Italieni. 

Noi însă credem că Țiganii şi-au adus numele din patria lor, India, 
şi că numele „Țigan” se poate deduce mai nimerit de la poporul „Cengar” 
sau „Cingar”, care există şi astăzi în India şi formează o clasă de oameni 
mai inferioară decât cei respinşi din toate clasele oamenilor, decât paria sau 
ciantala. Şi, într-adevăr, Țiganii formau, în patria lor, pătura cea mai joasă 
de popor, despre care fapt ne convinge însemnătatea numelui „rom”, cu 
care se intitulează Țiganii înşişi şi care numire se dă, în India, oamenilor 
respinşi din toate clasele omeneşti, adică lepădăturii poporului. 

Întrebarea cum a ajuns un ram de popor într-o stare atât de înjosită 
şi a fost silit la vagabondare ne-o va răspunde expunerea scurtă a societăţii 
indiene din vechime. 

Întreaga societate indiană se împărțea, în vechime, în patru caste, şi 
anume de casta I-a se ţineau preoţii sau „brahmanii”, de a II-a, oştenii sau 
„Shattrijas”, de a III-a, neguţătorii sau „vaishias” şi de a IV-a, industriaşii 
sau „sudras”; iar oamenii care nu aparţineau nici unei caste se numeau 
„paria” sau „ciantala””. 

Aceşti din urmă oameni, care formau lepădătura societăţii, au deve- 

nit aceea numai siliţi de legislaţiile indiene. Pedepsele pe care le concedea 
dreptul antic indian erau: moartea, respingerea dintr-o castă superioară în 
alta inferioară, respingerea totală din toate castele, bastonada şi torturile, 
purificarea şi sacrificiile, şi amenda. Indienii pedepseau, deci, după cum 
am expus, foarte aspru pe culpabili, însă nu le răpeau culpabililor nicicând 
libertatea individuală prin închisoare, uzitau, însă, de o pedeapsă foarte 
crudă, mai crudă chiar decât moartea, anume excluderea unui individ, cu 
totul, din toate clasele societăţii, pedeapsă căreia îi urma confiscarea în- 
tregii avuţii, pierderea familiei, amicilor, drepturilor civile şi politice; dar 
rigurozitatea legislatorului indian Manu nu se mărginea numai la aceste 
despoieri de drepturi ale respinsului, ba ea lovea chiar şi pe toţi descendenţii 
acestui nefericit, născuţi mai în urmă. lată ce orânduieşte asprul legiuitor, în 
privinţa celor respinşi din toate clasele societăţii indiene: „Aceşti oameni, 
însemnați cu semnul degradării, trebuie se fie părăsiţi de toate rudele lor 
după tată şi mamă şi nu merită nici milă, nici compătimire. Nimeni nici 
să nu mănânce, nici să sacrifice, nici să cugete, nici să se împreuneze cu 
ei prin căsătorii, ci trebuie să-i lase să rătăcească pe pământ, într-o stare 
mizerabilă, excluşi de la toate drepturile şi datoriile sociale”. 

Această degradare a unui individ era, însă, completă când acel 
nenorocit era înfierat pe frunte sau umăr cu un fier roşu, ca, oriunde mer- 
gând, să fie în veci cunoscut şi să i se refuze apa de băut, orezul de mâncat, 
focul de fiert, în scurt orice mijloc de nutriţie. Şi ca nimeni să nu cuteze a 
întinde acestui nenorocit câteva picături de apă, spre a-şi stinge setea, sau 
câteva fire de orez, spre a-şi astâmpăra foamea, îngriji draconica lege, căci 
ea ameninţa pe cel ce se va îndura şi va milui pe un astfel de nenorocit cu 
escluderea din caste şi cu o de asemenea degradare neomenoasă. 

Legea indiană, deci, nu altera libertatea individului, dar degrada 
pe om mai jos decât la dobitoc şi această degradare n-avea margini. Dacă 
un astfel de nenorocit întâlnea pe un brahman (preot), trebuia să se dea, 
cu vreo zece paşi, în lături din cale şi să se arunce în pulberea drumului, 
în semn de umilinţă, căci, la din contra, putea fi chiar ucis în bătaie; dacă 
întâlnea nenorocitul pe vreun om din alte caste, trebuia să îngenunche, să 
plece ochii la pământ, până după trecerea acestuia, în semn de supunere. 

Aceşti nenorociţi erau constrânşi să-şi caute, spre a trăi, nutri- 
mentul lor, migrând din loc în loc, din ţară în ţară, luptându-se, nu o dată, 

cu vulturii şi fiarele răpitoare pentru vreun hoit de animal sau furând de 
unde ce puteau. Şi în aceste fiinţe se înrădăcina, cu timpul, atât de mult 
convingerea inferiorităţii lor, încât n-au căutat, afară de puţini indivizi, 
care vindeau la de ai lor mâncăruri, nicicând să se ridice prin muncă şi 
lucru onest dintr-această mizerie, ba, din contra, o seamă din ei s-au dedat 
într-atâta lenevirii, încât vagabondau, abia târându-se de foame. Şi descen- 
denţii acestor oameni, care poartă, astăzi, în India, numele „Ciangari”, sunt 
fraţii, dintr-o trupină, cu „rom” sau „romaniceii”, adică Țiganii noştri, 
care desigur că nu şi-au atribuit singuri un nume atât de înjositor. ŞI că, 
în adevăr, Țiganii noştri sunt un ram din trupina Ciangarilor indieni ne 
doveşte împrejurarea că Voevozii ţigăneşti din Transilvania aplică şi astăzi 
legea lui Manu, adică exclud indivizi din comunitatea țigănească, spre a-i 
pedepsi pentru un delict oarecare, ba ei sunt conştienţi de inferioritatea lor, 
moştenită de la strămoşii lor, au păstrat foarte fidel obiceiurile Ciangarilor 
indieni, aşa, de exemplu, obiceiul copiilor ţigăneşti din toate ţările de a se 
da de-a tumba şi de-a roata, în pulberea drumurilor, înaintea trăsurilor sau 
drumeţilor, spre a căpăta, de la călători, vreun bănuţ, obiceiul Țiganilor de-a 
se umili, până în pulbere, şi a se înjosi înaintea altora; titulaturile ce le dau 
ei altor oameni, precum: cuconaşule, cuconăşelule, domnule, împăratule, 
măria-ta, mâncaţi-aş ochişorii ş. a., apoi salutarea lor ordinară: „Lacidir 
dives!” („Zi mai bună!”) şi antipatia lor contra numelui „Țigan”, care le 
reaminteşte, oareşicum, originea lor mult umilită şi starea lor înjosită în 
societatea de oameni. 


Originea şi imigrarea Țiganilor 
în Europa şi în Ţările Române 


Cum că Țiganii sunt de origine din Hindostan, aceasta par s-o 
fi ştiut şi Țiganii, la prima lor imigrare în Europa, şi ne-o documentea- 
ză atât obiceiurile, cât şi limba lor, singurele indicii care ne conduc la 
cunoştinţa patriei lor. 

Limba Țiganilor este, după părerea învăţaţilor, una dintre limbile 
indice, de origine arică, şi cu tot dreptul se poate alătura la cele şapte 
limbi arice ale Indiei, ca a opta. 

În toate dialectele limbii ţigăneşti se află şi elemente persane 
şi armene, împrejurare care ne sileşte a crede că Țiganii, pribegind, din 
India, prin lume, au stat mai lung timp în Persia şi în Armenia. 

Limba Țiganilor, în toate dialectele, conţine şi multe cuvinte 
greceşti, şi anume de pe timpul (secolul al XIV-lea) când au venit ei în 
atingere cu Grecii, în sudul Balcanilor. 

După părerea unor autori, Țiganii par să fi pribegit, de prin se- 
colul al IV-lea, prin stepele Moldovei şi Munteniei, spre vestul Europei, 
alungaţi din patria lor de Teinghis-Chan sau de Tamerlan; după părerea 
altora, însă, Țiganii ar fi fugit din patria lor, India, şi ar fi venit în Europa 
în secolul al XIII-lea, şi aceea de frica Mongolilor; această aserţiune, 
însă, nu poate fi adevărată, deoarece Țiganii se aflau deja în Europa, cu 
mult înainte de invazia Mongolilor; alţi autori iarăşi susţin că Țiganii ar 
fi fost izgoniți din patria lor, India, de învingătorii Arabi, în secolul al 
VII-lea, până în al IX-lea, şi că Bizantinii ar fi adus, în anul 855, câteva 
mii de Țigani la Syria. 

Noi, însă, credem că cauza pentru care au părăsit Ţiganii patria 
lor, India, a fost numai urmarea draconicelor stipulări ale legii lui Manu, 
prin care se degrada omul mai jos decât dobitocul, care sili pe această 
clasă atât de nefericită de oameni ca să-şi ia lumea în cap, spre a fugi de 
soarta-i neagră şi crudă, ducând, însă, cu sine, în toate ţările, conştiinţa 
despre înfierarea lor ca lepădătură societăţii omeneşti, exprimată şi prin 
numirea de „rom”, adică oameni aparţinători clasei celei mai joase de 
oameni. 

Drumul pe care l-au urmărit Țiganii, în pribegirea lor spre Euro- 
pa, se pare că 1-a dus prin Persia şi Armenia, unde trebuie să fi petrecut ei 
un timp oarecare mai îndelungat, ceea ce ne-o documentează mulţimea de 
expresiuni persane şi armene, aflătoare în toate dialectele limbii ţigăneşti. 

Din provinciile amintite, pare să fi trecut Țiganii în Fryghia şi 
Lycaonia, iar de aici, peste Helespont, la Europa, şi anume în imperiul 
bizantin. 

Unii autori cred că în oastea regelui Ungariei Bela al IV-lea 

(1235-1270) ar fi fost la anul, 1260, şi Țigani, şi se bazează pe cronica 
bohemă, unde se zice că, între oştenii regelui unguresc Bela, ar fi fost 
şi nişte „Ghinghari”. 

Sigur însă este că, la anul 1322, se aflau Țigani pe insula Creta; la 
anul 1346, în Corfu; şi la anul 1398, în Nauplia şi în toate ţările greceşti. 
Aserţiunea că Țiganii au trăit, lung timp, în ţările greceşti se întăreşte şi 
prin împrejurarea că, în toate dialectele limbii ţigăneşti, fără deosebire, 
se află multe elemente greceşti, iar elementele străine pot întra, după cum 
îi cunoscut, în o altă limbă numai după o convieţuire mai îndelungată a 
două popoare la un loc. 

Şi în Țările Române, şi anume în Muntenia, trebuie să fi intrat 
Țiganii deja pe la anul 1241, după cumplita năvălire a Mongolilor, şi 
noi aflăm că, deja la anul 1360, principele Munteniei, Vlad 1 Basarab 
(1360-1375), dărui mănăstirii Sfântului Antonie, la Vodița — Vodița este 
un târguşor, la frontiera între Muntenia şi Ungaria, lângă Mehadia — şi 
mănăstirii Tismana, cu hramul Mariei, în banatul Craiovei — Tismana a 
fost un târguşor, astăzi este un sat la frontiera Ungariei, situat pe pârâul 
Tismana, care se revarsă în Jiu — fundată de tatăl său, Radu Vodă, 40 de 
sălaşe” (corturi) de Tigani, care danie o întări principele Dan I (1385- 
1386), la 3 Octombrie 1385; apoi dărui principele Munteniei, Mircea cel 
Mare (1386-1418), nepotul lui Basarab, la anul 1387, mănăstirii Căliman, 
fundată de el, 300 de sălaşe de Țigani. 

Şi în Moldova se pare că imigrară Țiganii, tot într-un timp ca şi 
în Muntenia, căci noi aflăm că principele Moldovei, Alexandru cel Bun 
(1401-1434) le dădu Țiganilor „aer liber, pământ de cutrierat şi foc şi fier 
de făurit”, şi tot acest domn dărui, la 8 Iulie 1418, mănăstirii Bistriţa, 31 
de sălaşe de Țigani şi 12 bordeie de Tătari. 

Tot astfel de danii de suflete de Ţigani făcură mănăstirilor şi toţi 
principii următori. 


9 Zece sau cincisprezece familii compuneau un sălaş, care se conducea de un 
jude; mai multe sălaşe îşi alegeau un bulibaşă sau voievod, pe care îl întărea 
marele spătar sau vel armaş. Voievodul aduna, cu ajutorul juzilor, birul pentru 
cap, de la care 2 procente erau ale lui; voievodul era judecător de primă instanţă, 
pedepsea pe cei vinovaţi şi da guvernului de ştire unde se află Țiganii. 

Soarta Țiganilor în Ţările Române 


Intrând Țiganii în Țările române, au devenit, aici, robi, împrejura- 
re despre care ne încredinţează faptul că, în Muntenia, deja la anul 1369, 
principii ţării puteau dărui sălaşe întregi de Țigani ca robi mănăstirilor 
fondate de dânşii. 

Unii din scriitori cred că Țiganii, în principatele dunărene, ar fi 
fost declaraţi robi în scopul de a-i lega de locuinţe statornice, care idei 
însă nu se poate presupune că le-ar fi avut principii ţărilor române, pe 
la anii 1369, când ni se dă prima ştire despre dăruirea câtorva sălaşe 
de Țiganii ca robi, căci atunci ar fi trebuii ei să declare de robi şi pe 
Armeni, care, tot pe acele timpuri, imigrară în Țările Române; alţii cred 
că Țiganii ar fi fost târâţi în sclavie de alte popoare cuceritoare, precum 
Turcii sau Tătarii, şi vânduți, în asemene condițiuni, prin Țările Române, 
aserţiune care, acum, din acel motiv nu poate fi privită de competentă, 
deoarece aflăm că principele Moldovei, Alexandru cel Bun, dăruise, ca 
sclavi, mănăstirii Bistriţa, sălaşe de Țigani şi bordeie de Tătari; noi, însă, 
credem că cauza de ce Țiganii, la imigrarea lor în Europa, respectiv în 
Ţările Române, au devenit robi este de căutat în conştiinţa lor de sine, 
că sunt nişte fiinţe degradate şi inferioare chiar animalelor, şi că ei înşişi 
s-au supus, de bună voie, sclaviei, precum avem multe exemple, fiind 
sclavia, pentru dânşii, o stare dorită, căci ea îi ridica, deşi nu într-un rând 
cu oamenii, dar măcar cu dobitoacele bune şi trebuincioase la lucru, pe 
când ei, în patria lor, formau lepădătura lumii şi nu erau, nici nu puteau 
fi de folos pentru cineva, nefiind iertat a-i întrebuința la vreun lucru, din 
care cauză nici nu erau suferiţi de nimeni. 

De la imigrare, au rămas Țiganii în Țările Române robi, şi anume, 
în Muntenia, până la 3 August a anului 1746, iar în Moldova, până la 1 
Iunie a anului 1749, când domnul Munteniei şi, mai apoi, al Moldovei, 
Constantin Mavrocordat, desfiinţa rumânia ţăranilor; atunci se schimbă 
şi starea lor de „robi”, deşi numai după nume, în „vecini” sau „rumâni”, 

pe când de facto rămaseră ei tot robi şi mai departe. 

La noi, în Bucovina, unde erau Țigauii reprezentaţi în număr 
foarte mare, deoarece fiecare din multele mănăstiri şi fiecare boier poseda 
sute de suflete ţigăneşti ca robi, robia acestor fiinţe atât de persecutate 
şi muncite o desfiinţă neuitatul împărat Iosif al II-lea, prin rescriptul dat 
în Cernăuţi, la 19 Iunie 1783. 

În Moldova, Adunarea Obştească, la 31 Ianuarie 1844, la dorinţa 
principelui Mihail Sturza, decreta desfiinţarea robiei Țiganilor statului şi 
a celor mănăstireşti, iar principele Grigore Ghica liberă şi pe cei ai par- 
ticularilor, prin decretul din 10, respectiv 28. Noiembrie 1855, nr. 1166. 

La anul 1844, deci, se liberară 16.023 de suflete de Țigani de 
ai statului şi mănăstireşti, şi anume 10.424 fără oareşicare despăgubire. 
Dar şi înainte de anul 1848, liberară mulţi particulari, şi mai ales boieri 
mărinimoşi, pe robii lor Țigani, meritul acestui act uman însă a fost a 
principelui Moldovei, Mihai Sturza şi a neuitatului Vasile Alecsandri, 
care ambii liberară mai întâi pe toţi robii lor şi exemplului lor uman le 
urmară 991 proprietari, care toţi liberară pe robii lor, fără oareşicare 
despăgubire. În Muntenia, fură Ţiganii liberaţi din sclavie prin decretul 
lui Alexandru Ghica Vodă, din anul 1845, şi, la 11 lunie 1848, îi declară, 
în Bucureşti, proclamaţiunea revoluţionară de cetăţeni liberi. 

Cauza care a îndemnat pre Grigore Ghica să libereze, la anul 
1855, şi pe Țiganii particularilor a fost un caz de o tortură crâncenă a 
unui rob. Incidentul respectiv a fost următorul: „În Noiembrie a anului 
1855, a legat spătarul Ioniţă Coroi, în grădina sa din laşi, pe un Țigan 
rob, anume Lupu, pentr-un delict oarecare, cu un lanţ de gât şi, apoi, 
de un copac. Acest nenorocit a început a răcni, ţipa, striga şi blestema, 
astfel încât se speriară toţi cei care treceau pe strada Butu, la vale. Între 
trecători, se întâmplă şi adjutantul generalului Paar, comandantul armatei 
austriece de ocupaţie. Adjutantul, auzind ţipetele din grădină şi uitându-se 
prin zăplaz, văzu pe un om legat cu un lanţ de gât, deci se duse repede 
la comisie şi denunţă faptul; comisarul însă îi răspunse că, după legea 
civilă, stăpânul poate pedepsi pe Țigan, fiind el afară din lege, şi că el 
nu poate să-i dea nici un ajutor. Auzind generalul Paar toate aceste, de la 
adjutantul său, se îmbrăcă în toată uniforma sa şi ceru audienţă la Ghica 
Vodă. Acesta ascultă toată narațiunea generalului austriac şi-i promise 

că se va folosi de aceasta împrejurare spre a desfiinţa sclavia din ţară!”!0. 

Definitiv, însă, desfiinţa starea de robie a Țiganilor, în ambele 
Țări Române, abia principele loan I. Cuza, la 8 Februarie, respective 3 
Martie 1859. 

Țiganii formau, în Ţările Române, starea cea mai de jos a po- 
porului, ba chiar nici nu treceau de oameni, fiind ei afară din lege, şi se 
vindeau cu 1.000 aspri sau se schimbau ca nişte obiecte sau vite. Cu 
Țigani îşi lucra statul domeniile întinse, boierii şi mănăstirile îşi făceau 
multele şi diferitele trebi la gospodărie. Țiganii erau, aşa-zicând, apanajul 
claselor domnitoare, mai toţi boierii, şi toate mănăstirile ţării aveau robi; 
orice Țigan trebuia să fie rob al vreunui boier, mănăstiri sau al statului, 
iar dacă se iveau Țigani fără stăpâni, imigraţi din altă ţară, aceia se de- 
clarau robi ai statului şi erau supuşi, dacă nu la o sclavie asemene cu 
a celorlalţi indigeni, dar la vexaţiuni şi impozite atât de grele, încât nu 
puteau duce o viaţă mai uşoară sau mai fericită. Stăpânul dispunea de 
robul său cu putere nemărginită, el putea să-l supună la orice muncă şi la 
orice pedeapsă; el putea să-l bată, să-l închidă, să-l pună în coarne sau în 
lanţuri, să-l tortureze, să-l mutileze chiar, să-l vândă, schimbe, dăruiască, 
să-l trimită chiar la ocnă, însă numai dreptul de a-l spânzura sau de a-l 
împuşca nu-l avea, deci avea mai puţine drepturi de cum aveau Ungurii 
asupra ţăranilor români din Ungaria şi Transilvania. Stăpânul însă era 
dator să îngrijească de existenţa lui, trebuia să-i dea locuinţă, haine, mân- 
care etc., în scurt trebuia să-l susţină în viaţă, căci, la din contra, pierdea 
un rob, ceea ce reprezenta o avere reală. Puterea sau averea boierului 
adeseori se calcula după numărul Țiganilor pe care-i avea; din Țigani se 
recrutau argaţi, văcari, herghelegii, bivolari, porcari, salahori, prăşitori 
sau secerători, bucătari, pitari sau franzelari, sufragii, vizitii, surugii, 
grădinari, croitori, cizmari, fierari şi lăutari; din Țigănci, cucoanele îşi 
formau servitoare, cusutoriţe, spălătoriţe, găinăriţe, bucătăriţe ş. a. 

Lăutarii se bucurau, excepţional şi pentru consideraţiunea talen- 
tului lor muzical, în genere de oarecare scutiri şi ei plăteau numai o dare 
anuală stăpânilor lor şi trăiau, câştigându-şi hrana de toate zilele, cântând 
pe la cârciumi, nunţi, hore şi la felurite veselii. Totuşi, când veneau boierii 
la moşie, lăutarii erau datori să se afle pe lângă curte, căci dacă boierul era 


10 Codrescu, Uricariul, tom. I, ed. II, lassy 1871, p. 86 

bine dispus, trebuiau să veselească casa cu cântecele lor, să fie bufonii şi 
improvizatorii curților domneşti sau boiereşti; cucoana, dacă era tânără, 
trebuia s-o deştepte, dimineaţa, un cântec de inimă albastră, executat, 
numai pe-o strună, după placul boierului. La unele curți, erau câte două 
tarafuri de lăutari, unul cânta în permanenţă, la masă, iar altul, când se 
aduceau bucatele de la cuhne, le acompania până la masa boierească, 
anunţându-le cu cântece, combinate după felul bucatelor, mai mult sau 
mai puţin acre sau dulci, pipărate sau sărate. 

Boierul, sosind la moşie, aduna numeroasa sa Țigănime, ca s-o 
asemene cu condica cea veche, să constate numărul morţilor şi a celor 
adăogaţi prin naşteri. Spre a face, deci, ca înmulţirea lor să meargă mai 
repede, decreta, adeseori, ca toţi băieţii, de la 16 ani, şi fetele, de la 13 
ani, în sus, să se căsătorească, consemnând care pe cine să ia, fără de a-i 
întreba dacă consimt ori ba, şi aşa cununa preotul, adesea, câte 50 perechi 
de Țigani, care nu erau prea veseli, însă trebuiau să asculte, că, la din 
contra, asculta de dragul biciului şi falangei!! leghiotatoşilor greceşti. 

Țiganii boiereşti stăteau, în Ţările Române, pe timpul domniei 
Fanarioţilor (1716-1821), sub privegherea „didascalilor” greceşti, numiţi, 
mai târziu, în batjocoră „loghiotatoi”, care, la această priveghere, cât şi 
la educaţia tinerilor boieri, întrebuinţau, cu deosebită plăcere, falanga 
mult vestită. 

Cât de ticăloasă şi înjosită a fost Țigănimea în Ţările Române 
se poate lesne cunoaşte şi din împrejurarea că Țiganii, deşi erau creştini, 
nu se înmormântau la un loc cu alţi creştini, ci în ţintirimuri deosebite, 
precum ne dovedeşte un pomelnic al mănăstirii Probata, scris la anul 
1825, în care se zice: „Şi au făcut (Ştefan cel Mare) şi biserica cea dintâi 
durată (de stejar), unde-i ţintirimul vechi, de se îngroapă robii acum”. 
Aşadar, cruda soartă îi despărțea pe nenorociţii robi, chiar şi în mormânt, 
de ceilalți oameni; crudă soartă, care nici la moarte, în mormânt, nu le 
concedea drepturi egale de om! 


1! Falanga era o pedeapsă care se aplica mai ales asupra Țiganilor; după ce se 


legau mâinile celui ce avea se fie pedepsit, i se legau picioarele de un par, ale 
cărui extremităţi se ridicau în sus de doi oameni, apoi cel însărcinat cu execuţia 
bătea, cu nuiele, tălpile nefericitului, dând atâtea lovituri, câte decreta, stăpânul; 
bătaia aceasta se prelungea, uneori, până cădea carnea de pe tălpi şi leşina bătutul. 

Tot ce era Țigan rămânea rob, dar noi aflăm şi cazuri că unii 
din Ţigani îşi cumpărară, prin bani, libertatea, pe care unii domni li-o şi 
întăreau; aşa aflăm că marele democrat loan Vodă cel Cumplit (1572- 
1574) ar fi împroprietărit pe acei Țigani care aveau mijloace cu care 
să-şi cumpere o proprietate; aşa a împroprietărit numitul principe pe un 
Țigan oarecare, anume Nicola: „am dat — zice el într-un hrisov — acestui 
Țigan, anume Nicola, o treime din cincimea satului Boloteştii şi cu loc 
de moară pe apa Putnei, care teritoriu şi-l cumpărase”. 

Ba unii din Țigani se ridicară chiar la treapta cea mai înaltă în 
societatea omenească, la tron, aşa, de exemplu, Ştefan Răzvan Vodă 
(1594-1596), despre care se zice că a fost de origine Țigan, de la un tată 
Țigan şi o mamă moldoveancă. 

Țiganii se numeau sau ai statului, sau mănăstirești, sau boiereşti, 
după cum aparţineau proprietăţii statului, mănăstirilor sau boierilor. 

Țiganii mănăstireşti aveau un privilegiu, şi anume că dările ţării 
nu le plăteau, trebuia, însă, să plătească venitul goştinei şi a desetinei, 
dar numai la mâna egumenilor mănăstirilor. 

Țiganii statului se împărțeau: 1). în lingurari, aşa numiţi pentru că 
se ocupau cu cioplirea de linguri şi tot felul de lucruri de lemn; ei şedeau 
aproape de păduri, se ocupau şi cu agricultura şi erau cei mai statornici; 
2). în ursari, adică jucători de urşi, prin oraşe şi sate, şi totodată geambaşi 
de cai, care plăteau, în Muntenia, Doamnei o dare de 5 lei pe cap; 3). 
în rudari sau aurari, adică spălători de aur, care, plătind o dare anumită, 
mai de mult şi mai ales în Muntenia, apanagiul Doamnei, se ocupau cu 
căutarea de aur, prin râuri, şi curățirea lui de nisip; 4). în lăieşi sau Ţi- 
gani de laie — hordă (horde), trăitori sub corturi, clasa cea mai stricată şi 
vagabondă de Țigani, care cutriera ţara, strămutându-şi corturile din sat 
în sat, ocupându-se cu făurăria, pietrăria, ghicitul, facerea de piepteni şi 
cerşitul, iar o subclasă mai sălbatică a lăieşilor erau netoţii, care rătăceau 
prin ţară, trăind din furtişagul, pe ascuns sau făţiş, şi nutrindu-se, adeseori, 
cu mortăciuni de vite sau cu păsări moarte. 

Lăieşii plăteau statului un bir anual de 30 piaştri (10 franci), 
pentru care, apoi, aveau dreptul a-şi paşte vitele pe drumuri şi prin sate 

Țiganii mănăstirilor şi cei boiereşti se împărțeau: 1). în lăieşi, 
de acelaşi caracter ca şi acei ai statului, şi 2). în vătraşi, adică ţigani care 

au o vatră sau o aşezare statornică, şi aceştia se ocupau, după trebuinţa 
stăpânilor lor, ori cu meserii, sau se întrebuinţau ca slugi şi lucrători de 
pământ. 

Trebuie, aici, de observat cum că Țiganii vătraşi se pierd, pe zi 
ce merge, amalgamându-se cu naționalitatea preponderentă, în a cărei 
mijloc trăiesc. 

Țiganii se aplicau, în Ţările Române, şi ca gâzi sau călăi, meserie 
ce nicicând nu se practică de Români. 

Toţi Țiganii treceau, în vechime, ca şi nişte obiecte, de la unul, la 
altul, sau prin danie, moştenire, sau prin vânzare; în secolul al XVIII-lea, 
însă, îşi câştigară Țiganii domneşti nişte hrisoave domneşti, prin care 
se stipula că Țiganii domneştii să nu se dea danie nimănui. Astfel de 
stipulări conţine hrisovul lui Alexandru Ghica Vodă, din 26 Noiembrie 
1776, al lui Constantin Dimitrie Moruz, din 22 Ianuarie 1781, al lui Ale- 
xandru Constantin Mavrocordat, din 2 Decembrie 1782, al lui Alexandru 
Constantin Moruz, din 8 Octombrie 1792, al lui Mihail Constantin Suţu, 
din 25 Martie 1793, care din urmă hrisov hotărăşte ca Țiganii domneşti 
să nu se dea danie nimănui, iar în certele dintre dânşii să judece numai 
epistaţii şi vornicii lor, după vechiul lor obicei, adică căpeteniile lor, 
numite „bulibaşi” sau „.juzi”; iar ispravnicii sau alți dregători să nu se 
amestece în afacerile lor, numai la cazul când s-ar întâmpla moarte de om. 

Toate aceste hotărâri domneşti fură, în fine, încă întărite şi de 
Alexandru Suţu Vodă, la 20 Iunie 1802, cu adaosul ca Țiganii să nu mai 
fie supăraţi cu plata înnoirii hrisovului şi ca hrisoavele lor să nu se mai 
înnoiască, birurile lor să le plătească la camera domnească, ca stăpânii 
de moşii să nu ia de la Țiganii domneşti, pentru iernat, în bordeie, pe 
moşiile lor, nici un ban, iar pentru un mascur sau doi, ce va avea fiecare 
Țigan, să nu plătească desetină, să nu li se ceară cai de olac, nici să fie 
ei siliţi a lucra la facerea cenuşii pentru sticlărie, nici la salahorie, nici 
chiar cu plată, ci să fie slobozi a se hrăni cu meşteşugul lor. 

Cu toate că Țiganii se bucurau, după cum am văzut din cele 
expuse, în unele privinţe, de un oareşicare fel de privilegii, erau ei, în 
alte privinţe, persecutați şi aceea nu numai ei, dar şi toţi câţi se legau cu 
dânşii prin căsătorii; blestemul brahmanilor din patria lor, India, prefăcut, 
în Ţările Române, în sclavie, îi urmări necontenit, ceea ce se vede din 


316 


Etnii bucovinene 





hrisovul lui Mihail Constantin Suţu, din 25 Martie 1793, care orânduieşte 
că, dacă ar lua un Țigan sau o Țigancă domnească în cununie pe un alt 
Țigan străin sau pe vreun liber oarecare, apoi să devină liberul sclav şi 
să între în stăpânirea domnească. 

Mai precis şi mai pe larg se răspică, în privinţa căsătoriilor 
ţigăneşti, anaforeaua Sfatului Țării Moldovei, din 12 Septembrie 1785, 
întărită de Alexandru loan Mavrocordat Vodă, la 10 Noiembrie şi, apoi, 
la 28 Decembrie 1783, care stipulează următoarele: 

1. dacă un Țigan domnesc, boieresc sau mănăstiresc va lua în 
căsătorie o Ţigancă oarecare, apoi sălaşul să rămână la un stăpân şi 
pentru "Țigancă să se dea primului ei stăpân altă Țigancă sau 50 de lei, 
iară pentru Țigan, alt Ţigan sau 70 de lei. 

2. de va avea Țiganul sau Țiganca vreun meşteşug, apoi să judece 
judecata cu cât să despăgubească pe întâiul stăpân pentru meşteşug, pe 
lângă preţul pentru suflet; pentru meşteşugul cobzăriei sau lăutăriei să 
nu se dea nici o despăgubire deosebită. 

3. dacă un Țigan se va însura cu o Țigancă neştiută şi, apoi, va 
afla-o stăpânul, apoi să se dea suflet pentru suflet, însă protia a lua sau 
a da să fie pe partea stăpânului părţii pierdute; iar pentru copiii ce vor 
avea să se dea bani, ca să nu se despartă părinţii de copii, şi anume, 
pentru fecior, de la 16 ani, în jos, 55 de lei, iar pentru fată, 25 de lei, iară 
pentru cei mai în vârstă decât 16 ani, întreg preţul unui suflet; iar de va 
afla stăpânul sufletul pierdut, după timp îndelungat, aşa că copiii acelui 
suflet vor avea copii, apoi să se dea sălaşe întregi, iară pentru sufletele 
întrecătoare bani. 

4. preoţii să nu cunune Țigani străini, fără de consensul stăpânilor 
respectivi, că, la din contra, vor fi pedepsiţi canoniceşte şi vor trebui se 
plătească preţul sufletului acelui stăpân, fără de a cărui învoire a cununat. 

5. Țiganii care fură fete de Țigan şi trăiesc cu ele, zicând că au 
cununie, cât şi juzii acestora, să fie pedepsiţi, în un asemenea caz, iar 
Țiganca, cu copii, cu tot, să se dea îndărăt stăpânului ei. 

6. dacă un stăpân va îndemna pe Țiganul său ca să fure o Țigancă 
străină, dându-i şi învoire pentru cununie, apoi, spre pedeapsă, să se dea 
Țiganul sub stăpânul Țigăncii. 

7. dacă cineva va ierta pe Țiganul sau Țiganca sa de robie, apoi 

să fie liberi, însă să nu se poată cununa cu vreun Român, abia fiii lor vor 
putea face aceasta. 

8. luând un Țigan o Româncă sau un Român o Țigancă, apoi 
devine partea liberă sclav, deci se opreşte astfel de cununii; dacă încă 
s-ar întâmpla vreo astfel de cununie, din neştiinţă, apoi să se despartă, 
după pravila lui Constantin Harmenopolul, cartea 4, $. 12, p. 341, unde 
zice: „de se va dovedi, după facerea nunţii, că unul din casnici este rob, 
să se despartă nunta îndată, ca şi când s-ar fi întâmplat moarte”. De ar 
îndrăzni vreun preot a cununa pe astfel de indivizi, apoi să se lipsească 
el de preoţie şi să se facă birnic visteriei domneşti. lar dacă astfel de in- 
divizi totuşi s-ar cununa peste hotar, apoi copiii lor să rămână pe partea 
țigănească; iar dacă va îndemna stăpânul părţii ţigăneşti la una ca asta, 
apoi să rămână el păgubaş de sufletul său, care se va vinde, cu copii, cu 
tot, la mezat şi banii încasaţi se vor da spre facerea podurilor. 

9. în fine, cununiile mixte, făcute până acuma, să rămână mai 
departe, însă se opresc. 


Caracteristica şi ocupaţiunea Țiganilor 


Țiganul are o statură mijlocie, este slab şi nicicând gras la trup, 
capul lui este bine proporţionat, faţa lui joasă, lată şi de culoarea bron- 
zului, nasul lui e mai ridicat decât la Europeni, gura e cam mare, grumazul 
scurt şi tare, braţele sunt scurte, părul capului este creţ şi negru ca pana 
corbului, are ochi ca scânteia de sclipitori şi, de regulă, de culoare neagră, 
dar, câteodată, suri sau albaştri, dinţi albi ca zăpada şi sănătoşi. O însuşire 
caracteristică a Țiganului este iubirea ce o arată el membrilor poporului 
ţigănesc din alte ţări. Țiganul se iritează, la moment, asupra lui fac mare 
influenţă impresiunile momentului, el este uşor, fără principii, în unele 
afaceri este, deşi arată, în aparenţă, mare agerime de minte şi şiretenie, 
foarte inferior. Viaţa lui familială, dacă se poate numi familială, este 
plină de contraste. Femeile de Ţigan şi, mai ales, cele bătrâne se ocupă 
cu căutarea în cărţi, în bobi, în palmă etc., cu descântecele, fermecătoria 

etc., tot arte aduse cu sine, încoace, din patria superstiţiilor, din India. 
Ce se atinge de portul Țiganilor, apoi este de observat că, deşi ei îşi 
conformează portul după portul ţării în care petrec, ei poartă, pretutin- 
deni, cu mare plăcere, peste cămaşă, o curea lată, împodobită cu bumbi 
galbeni sau albi de metal, apoi o traistă de piele, tot astfel decorată cu 
bumbi lucitori, lănţurele şi cruciuliţe etc., şi astfel de obiecte lucitoare le 
place a-şi anina unde numai se poate, astfel mai poartă, cu mare plăcere, 
mulţime de inele, verigi, ba chiar cercei în urechi, ca să aibă noroc şi să 
nu fie deochiaţi; peste curea, traistă şi cămaşă, rar când mai aruncă el, 
între umere, ia, aşa, ca de fală sau năpastă, iarna, la vreme de ger, vreun 
suman sau manta furată sau împrumutată, iar vara, nicicând, deoarece 
atunci astfel de obiecte nu-i sunt de trebuinţă. 

Femeile, care nu arareori şi, mai ales, în tinereţe, sunt de-o fru- 
museţe rară, arată adesea, la alegerea toaletei lor, mult gust; capul şi-l 
leagă, mai ales în Bucovina, cu un şal mare, galben sau roşu, de lână, 
au predilecție pentru culori mult intensive; ştergarul este, la ele, numai 
la caz de ultimă sărăcie întrebuințat ca învelitoare pentru cap; ele poartă 
catrinţe, adeseori ţesute cu fir, iar cu mai multă plăcere, fuste din materii 
de lână, cumpărate din oraş, şi, în fine, un cojoc mare, din piei de oaie; 
atât fetele, cât şi nevestele poartă, la gât, salbe preţioase de monete vechi 
de argint, adeseori şi de aur, în valoare de mai mulţi galbeni; copiii de 
Țigan, însă, nu se îmbracă, ci aleargă, pe drumurile satelor, în costumul 
strămoşului Adam. 

Un sine qua non al Țiganului şi Țigăncii, ba chiar şi al gângura- 
şilor încă sugători, este luleaua, care nu poate să le lipsească, nici chiar 
în somn, dintre dinţi, deşi în ea, poate de săptămâni, nu s-a mai rătăcit 
nici colb din planta divină, tutun. Ocupaţia de predilecție a Țiganilor este 
făurăria, aşa că această meserie s-a identificat, deja, cu numele de Țigan 
şi este fapt că, în România, Bucovina şi Ungaria, vizitiii nu zic că duc 
caii la potcovit, ci „la Țigan”; apoi tocmesc ei căldări, oţelesc topoare, 
potcovesc vitele cornute, ascut zimţii la seceri, fac raghile, chirosteie, 
ținte sau cuie, toporaşe, bărdiţe, ba chiar şi clopote; se mai ocupă cu 
lemnăria, şi anume: lopeţi, fuse, linguri, polonice, scafe, căuşe, coveţi, 
băniţi, dimerlii, ciururi cu funduri de piele, leagă perii de văruit, hpesc 
case cu lut, joacă urşii, spală aurul de prin râuri şi pâraie, se mai ocupă 

cu giambăşia şi, mai adesea, cu furatul cailor, cu muzica şi, la necesitate 
extremă, cu lucrarea pământului. 

Mai în toate oraşele din întreg Orientul şi din ţările locuite de 
Români, Țiganii şed în mahalale deosebite, numite „ţigănimi”, iar în sate, 
afară de sat, pe toloacele satului, care loc se numeşte, de regulă, „şatră”. 

În Ungaria şi România, stăteau, mai înainte, Ţiganii sub juris- 
dicţia unor „juzi”, aleşi de ei, care depindeau de un „bulibaşă” sau „vodă 
țigănesc”. 

Aserţiunea lui Diefenbach că Țiganii din Bucovina ar avea un 
vornic, ales de ei, care ar fi îndatorat să-i judece, după normele lor de 
drept, este aşa de înţeles, că Țiganii bucovineni, întru adevăr, au juzi, 
însă cu o jurisdicţiune iluzorie, deoarece juzii lor, cu Țigani, cu tot, stau 
sub jurisdicţiunea primarului respectivei comuni politice, ca şi ceilalţi 
locuitori. 

Locuinţele Țiganilor sunt, de obicei, nişte bordeie, săpate în 
pământ, în forma unui quadrat, de patru şchioape adâncime şi de doi 
stânjeni lungime, în care se înțepenesc doi sau trei stâlpi, la amândouă 
laturile, împreunaţi cu o grindă, de care se reazămă căpriori sau nuiele, 
care se proptesc de marginile gropii şi alcătuiesc, astfel, acoperişul, apoi 
se aruncă deasupra pământ. O gaură mică, astupată cu hârtie sau băşică, 
slujeşte de fereastră, de multe ori, însă, fereastra e un lux netrebuincios; 
altă gaură, mai mare, cu un fel de împletitură de nuiele, în patru colţuri, 
este hornul, care, câteodată, lipseşte cu desăvârşire, ieşind fumul pe gaura 
lăsată pentru uşă. Pe lângă doi pereţi se aşează scânduri, pe proptele, pe 
care şede, doarme, bea şi mănâncă familia, care, adesea foarte numeroasă, 
se grămădeşte întreagă într-o asemenea gaură de şoarece; o fâşie îngustă 
rămâne goală, între cele două aşternuturi, de la cuptor, la uşă, pe unde se 
umblă. Laiţele bordeiului sunt acoperite, câteodată, cu cergi viu colorate, 
iar deasupra, o mulțime de perine. Casele Țiganilor, chiar şi a celor mai 
cuprinşi, sunt mai rău făcute, decât cele ale altor locuitori. 

Aserţiunea unor scriitori că construcţia bordeielor este caracte- 
ristica Țiganilor nu este chiar corectă, deoarece Țiganii au învăţat arta 
construirii bordeielor de la Români, căci aproape fiecare Român îşi sapă 
câte un astfel de bordei, nu însă spre a locui în el, ci spre a păstra în el 
legumele peste iarnă. 

Țiganii nomazi nu se leagă cu cei corturari sau şi cu aurari, 
prin legături conjugale, ci formează un fel de caste pentru sine, care ne 
amintesc de castele indice. Întâmplându-se, însă, cazul ca un Țigan, din 
oarecare castă, să se însoare cu o Țigancă din altă castă, el primeşte nu- 
mele de familie al Țigăncii şi aparţine, de la momentul însurătorii sale, 
castei muierii, care îi şi aduce toate cele trebuincioase pentru o gospodărie 
țigănească, adică: corturi, trăsură, cai, halaturi de meşterie etc. 

Femeile bătrâne se bucură de-o stimă deosebită şi sfaturile lor se 
urmează chiar mai curând decât cele ale juzilor, şi, în ţări unde au voie- 
vozi, ale voievozilor. Țiganii se cheamă, între olaltă, sau după numele lor 
de botez, mai des însă după vreo poreclă, pe care o capătă fiecare Țigan 
şi care rămâne şi urmaşilor lui, însă nicicând după numele lor de familie. 

La alipirea Bucovinei la imperiul Austriei, trăiau, aici, după nu- 
mărarea lui Spleny, făcută la anul 1776, 534 Țigani cu şederi statornice 
şi 242 nomazi; mai târziu, însă se urcă numărul lor la 5.000 de suflete; 
pentru aceşti Țigani puse guvernul austriac un voievod, în persoana 
unui anumit Ivanovici, obligându-l ca să se intereseze de îmbunătăţirea 
stării lor morale şi materiale; această instituţiune, însă, aduse un folos 
minimal, din care cauză postul unui voievod ţigănesc, după moartea lui 
Ivanovici, nu se mai ocupă. Mai târziu, şi anume la anul 1800, se mic- 
şoră numărul Țiganilor bucovineni la 627 familii, cu 2.500 suflete, care 
erau supuse unui jude, căruia, iarăşi, îi erau supuşi bulibaşii ţigăneşti. 
Judele Țiganilor din Bucovina vizita, mai înainte de-a ocupa postul său 
ca atare, pe conaţionalii săi din Turcia şi din Asia Mică, spre a se instrui 
despre obiceiurile lor şi a se prepara, astfel, pentru funcțiunea la care 
aspira, cu care era legată îndatorirea adunării birului de la supuşii săi şi 
trimiterea lor la boieresc. 

Pe la anii 1870, Țiganii bucovineni numărau 5.295 şi, respectiv, 
5.311, iar la anul 1889, 3.645 suflete, care formau 1.143 gospodării. 

Țiganilor le plac mai ales părţile ridicate ale ţării şi locuiesc, în 
Bucovina, aproape 6 din 7 părţi, între Români. Este un ce caracteristic 
iubirea şi simpatia deosebită ce o păstrează Țiganul pentru Români şi 
Unguri, mai puţin simpatici îi sunt Slavii şi de tot nesimpatici îi sunt 
Germanii. 

Țiganii din Bucovina nu mai vagabondează, fiindcă legile poliţi- 

eneşti sunt de tot aspre contra vagabondajului, totuşi se pot vedea, şi aici, 
câteodată, cârduri de Țigani nomazi, veniţi din România sau Transilvania, 
precum a văzut scriitorul acestora, în vara anului 1889, o ceată de Ţigani 
nomazi, veniţi din Transilvania, care cutrierară Bucovina şi ajunseră până 
la satul lujineţ, aproape de frontiera Bucovinei, înspre Galiţia, unde fură 
opriţi de jandarmerie şi escortaţi, înapoi, în patria lor. Mare haz a făcut 
această ceată de nomazi scriitorului acestor şire, căci el avu ocaziunea a 
se încredința, în persoană, despre cunoştinţa de diferite limbi a acestor 
pribegi; puteai să-i auzi vorbind perfect româneşte, ungureşte, sârbeşte, 
ba chiar nemţeşte; d-apoi cât de hazlie era recitarea numelor sfinţilor 
bisericii orientale şi romane, cât de fluid ieşea din elocventele lor guri, 
alăturate, numele Sfântului Nicolae Botezătorul (!!!) cu al sfântului apu- 
sean Augustin şi Nepomuc şi a sfintei virgine Maria, matca bosca ş. m. d. 

Țiganii, de la natură superstiţioşi, îşi conformează credinţa după 
locul şi credinţa poporului în mijlocul căruia se află la moment şi, în cele 
religioase, nu fac tocmai modelele creştinilor; rar care ştie face cruce 
şi ştie ce e sfânta cruce, crezând că sfânta cruce nu e nimic alta decât o 
bucată de lemn; rar care ştie să spună vreo rugăciune întreagă. Fiindcă 
vorbim, aici, de rugăciuni, apoi voi să induc, aici, un fel de „Tatăl nostru” 
al Țiganilor bucovineni: 

„Tatus latus, care nal în cer, sfinţiş schiriş, sfinţiş de voie, sfinţiş 
nevoie, jialo jialo jiar cu tine, jiar cu mânda, care plesniţă puf şi mă 
izbăveşte de un gingălău”. 

Țiganul, dacă merge la mărturisire, apoi nu ia tocmai strict lucrul 
cu mărturisirea tuturor şi mai ales a celor mari păcate, iar ce se atinge de 
frecventarea bisericii, este de observat că Țiganul nu merge, ci îl „duc” la 
biserică, şi anume la... botez şi la... prohod. Mult îi necăjesc Românii pe 
bieţii Țigani, când se iau la vorbă despre biserică şi le impută că, voind, 
vezi-doamne, să aibă şi ei o biserică, şi-au clădit una din balmoş şi, apoi, 
flămânzind, s-o fi mâncat şi că, din acel timp, n-ar mai avea biserică. 

După cum am observat deja, Țiganul, în chestia confesională, 
este cosmopolit, tot aşa nu pune el mare valoare pe cununia preotului din 
sat, ci mai vârtos pe cea a popii lor ţigănesc. Aşa se istoriseşte cum că, 
în Racova, o atinenţă a comunei Romaneşti, din districtul Sucevei, trăia, 
pe la anul 1860, un Țigan, cu numele Lucan, care cununa pe toţi Țiganii, 

sub un stejar. La ceremonia cununiei, întrebuința un săhan plin de grâu, 
în care punea inelele celor ce voiau să se cunune, bolborosea oareşicare 
formule, le schimba inelele şi... respectivii erau cununaţi, gata. Şi dacă 
întreba cineva, pe vreo pereche de Țigani, care trăiau în concubinaj, de 
ce trăiesc aşa, în fărădelegi, apoi răspundea „că doară suntem cununaţi”, 
iar la întrebarea că cine i-a cununat, răspundeau: „Popa Lucan!”. 

Dintre animalele casnice, Țiganul iubeşte mai ales porcii, cânii 
Şi call. 

Țiganul însurat puţin se îngrijeşte de cele trebuincioase şi nici 
nu aduce nimic lângă bordei sau casă — doar dacă fură ceva — fiindcă el, 
la lucru, este coadă de câne şi se lasă pe spatele femeii, care trebuie să 
lucreze şi să-şi hrănească copii şi pe... leneşul bărbat. 

Cu cât Țiganca e mai dibace la cerşit şi la vânzarea acelor şi fu- 
selor şi mai isteaţă la căutarea în palmă, bobi, cărţi, spunerea din stele, la 
vrăjitorii şi fărmăcătorii, cu care câştigă pentru gânguraşi şi dada „făină 
şi slănină”, căci, Doamne, mult îi mai place dadei slănina, cu atât e mai 
dragă Țiganului şi cu atât mai tare o frige în bătaie, se-nţelege, însă, că 
după ce a mâncat, mai întâi, cât un leu din cele aduse de Țigancă, de pe 
la cei buni creştini. 

Mult hazlii sunt formulele pe care le rostesc Ţigăncile, spunând 
oamenilor de noroc şi din ele se poate cunoaşte scopul de-a înşela, dar şi 
puţina dibăcie dezvoltată în astă privinţă. „Ai noroc”, zice cioroaica, „la 
vite multe, multe mărunţele şi cu picioruşe pe-mprejur. Se ţine norocul 
de tine ca iepurele de câine”. Nu-şi bate, oare, cioara joc de cei pe care 
îi exploatează atât de uşor?! 

De se află Țiganii, adunaţi undeva, fie la lucru sau la vreo petre- 
cere oarecare (nuntă, cumătrie, hram etc.), apoi nu se poate ca să nu se 
bată între olaltă, chiar tată cu fiu; înainte de a începe bătaia, îşi dezbracă, 
într-o clipeală, zdrenţele de pe trup, până la piele, motivând: „Pielea, 
deşi se rupe, creşte iarăşi, dar straiele, dacă se rup, nu mai cresc defel!”. 

Se zice că provin cazuri, şi nu arareori, când Țiganii apucă copiii 
proprii de picioare şi aşa se bat cu cei cu care se ceartă. 

La petreceri, beau Țiganii foarte mult, dar de mâncat mănâncă 
de tot puţin sau şi defel, şi anume din cauză ca nu cumva să li se facă 
imputarea că de foame au venit la nuntă, cumătrie sau hram. Țiganul, 

în veci gol sau rău îmbrăcat, e mare neamic al iernii, ceea ce uşor se 
poate înţelege din împrejurarea că el, totdeauna, e gata să schimbe două 
ierni pe-o vară. Mult necaz îi pricinuieşte Țiganului frigul, ceea ce ni-o 
ilustrează următoarea vorbire dintre tată şi fiu: „Mi-i frig, dadă, că-s gol 
nap”. „la pălăria mea în cap!”. „Că mi-i frig, dadă, şi aşa!”. „Încinge-te 
cu cureaua mea!”. 

Mai că nu se află Ţigan care să nu fie muzical, căci muzica este 
o a doua hrană pentru el sau, cum am zice, îi substituie hrana, căci, fi- 
indu-i foame, apoi îşi cântă una de dor sau de jele şi mai uită că-i cârâie 
pântecele; la caz că îi lipseşte instrumentul, apoi cântă el, pârjolindu-se, 
tologit pe iarbă verde, cu pântecele la soare, măcar din gură sau din 
frunză. Fără de a avea idee despre note, el arată, în muzică, o virtuozita- 
te exemplară şi ştie a se servi aproape de toate instrumentele existente: 
vioară, instrumentul favorit, bas, trâmbiţă, nai, ţimbal, tamburină ş. a. 

Cu toate că iubesc pe Români şi întrebaţi că ce sunt, răspund: 
„Sunt Român, că şi tată-meu a fost Român”, Românul îi despreţuieşte, 
ceea ce rezultă din zicalele: „Bani au şi Țiganii, dar omenie n-au!”; „a se 
țigăni” („a se certa, a neguţa); „mai rău decât un Țigan” sau „mai spurcat 
ca un Țigan”, „gospodărie țigănească” ş. a. 

Țiganul este, de regulă, sărac, ceea ce se poate cunoaşte din zicala 
Românului: „huş! cioară de la moară, cu făina-n poală!”; el este atât de 
lipit pământului încât n-are nici măcar în ce să-şi aducă un pic de făină 
de la moară şi este silit să şi-o aducă în poala cămăşii. 

Onestitatea este o plantă necunoscută la Țigan şi nu-l crede ni- 
meni;, spre a se face, însă, crezut, el se blestemă în fel şi formă, zicând: 
„Precum a înecat Dumnezeu pe regele Faraon, în Marea Roşie, aşa să 
mă înghită şi pe mine prăpastia cea mai afundă şi să fiu al dracului, dacă 
nu spun adevărul, nici un furt sau negoţ să nu-mi succeadă, calul să mi 
se prefacă într-un măgar şi să mă văd spânzurat!”. Tot ca şi cuvântul, 
aşa este şi jurământul unui Țigan, mai ales a unuia care furase vreun cal: 
„Sus îi cerul, jos pământul / Mare-i, Doamne, jurământul: / Zacă dracu-n 
păgubaş, / Că tâlharul scapă-l-aş, / Destulă frică a tras, / De când calul 
i l-a ras, / Şi destul a mai păţit / De când calul i-a hărşnit / Şi până-i la 
boierit!”. 

Despre umorul Țiganilor se istoriseşte, atât în Bucovina, cât şi 

în România, mulţime de anecdote. Aşa se zice că un Țigan a plâns, cu 
lacrimi, într-o di de Paşti, când a amintit preotul, în predică, despre felul 
chinurilor şi a morţii lui Hristos. Un an mai târziu, expuse preotul, în 
ziua de Paşti, iarăşi patimile lui lisus, însă, acum, nu se emoţiona defel. 
Întrebat cum de, în anul trecut, a plâns, la ocaziunea expunerii patimilor 
Domnului, iar acum nu l-a mişcat aceeaşi expunere defel, a zis: „Bine 
i-a făcut Mântuitorului, la ce s-a vârât, şi anul acesta, în ochii lui Pilat!” 

Țiganul nu devine cu plăcere soldat şi caută, în tot chipul, ca să 
nu fie asentat; tot aşa, devine el, odată recrutat, militar rău, mai întâi din 
lene, că să vezi, lenea-i mare doamnă, apoi pentru că e slab, rău dezvoltat, 
dedat alcoolului şi fumatului tutunului. 

Țiganul, din fire, este prost şi ne-expert, mult fălos şi fudul şi i-ar 
place să domnească, ar vrea să fie şiret, dar n-o nimereşte, ceea ce toate se 
pot uşor cunoaşte din multele anecdote păcălitoare, uzitate între Români. 

La finea acestui tratat, trebuie să amintesc că aproape nu mai 
sunt Țigani nomazi şi în România, în Bucovina defel, aproape toţi au 
locuinţe stabile, se ocupă cu diferite meserii, ba chiar şi arte, înaintează 
în cultură, şi bucovinenii pot înregistra faptul că doi fii ai acestui popor 
şi-au câştigat o cultură mai înaltă, academică şi o poziţie respectată în 
societate, ajungând a aparţine stării preoteşti; dintre aceşti doi, unul a 
murit, înainte de vreo 20 de ani, iar altul încă trăieşte şi astăzi; în România, 
sunt fii ai acestui popor reprezentanţi în toate păturile bunei societăţi şi 
mulţi din ei trăiesc ca industriaşi, artişti, ofiţeri, amploiaţi administrativi, 
medici, ba chiar şi ca oratori în parlament. 

ANEXE: 


Hronicul mărturisit 
al numelor ţigăneşti în Bucovina 


Cei mai nefericiţi locuitori ai acestui pământ românesc, ţiganii, 
adevăraţi sclavi ai călugărilor şi ai boierilor (ţiganii domneşti o duceau puţin 
mai bine, ei practicând relativ lhberi meserii şi făcând parte din breslele 
de meseriaşi ai târgurilor), beneficiază de numeroase menționări, aşa că o 
cronologie nominală a lor este extrem de lesnicioasă. 

De regulă, robii ţigani se cumpărau din Țara Românească sau 
de la boierii din partea de sud a Moldovei, adică exact din arealul locuit, 
cândva, chiar cu tentative de organizări statale, de cumani. Dacă sunt sau 
nu sunt ţiganii resturi cumanice, după dispariţia acelor mici voievodate, 
dar şi a cumanilor, din istorie nimeni nu o poate şti sau proba. Dar ipoteza, 
neformulată până acum, ar trebui să beneficieze de ceva atenţie (doar tătarii, 
care au stăpânit Moldova, nu şi Țara Românească, nu-i puteau aduce pe 
„indieni” şi statornici tocmai acolo). 

Prima menționare documentară a unui rob domnesc ţigan pare 
să dateze din 4 septembrie 1424, când un uric al lui Alexandru cel Bun 
menţionează, pe Şomuz, „poiana lui Zlătaru”!?, ştiut fiind faptul că ţiganii 
domneşti se aşezau mai ales pe la răscruci de drumuri, după cum avea să 
consemneze un călător străin. 


12  AŞSPa RSR, Documenta Romaniae Historica / A. Moldova, |, Bucureşti, 
1975, p. 84 

Ca robi mănăstireşti, boiereşti şi domneşti, şirul nesfârşit al urgi- 
siţilor ţigani începe cu un Coman (Cumanul? — ca să folosesc argumentul 
lui Em. Grigorovitza, în privinţa presupusei origini a huţulilor?): 


„1428 (6936) iulie 8, Mănăstirea Bistriţa. Din mila lui Dumnezeu, 
eu, lo Alexandru voievod şi domn a toată ţara Moldovlahiei, a binevoit 
domnia mea cea bună să facă, pentru pomenirea sfânt-răposaţilor noştri 
părinţi, şi pentru sănătatea şi sufletul domniei mele, şi ale doamnei domniei 
mele, şi ale tuturor copiilor domniei mele, şi am dăruit mănăstirii Ador- 
mirea Preacuratei Născătoare de Dumnezeu, care este pe Bistriţa, treizeci 
şi unu de sălaşe de ţigani şi douăsprezece bordeie de tătari, numite aceste 
sălaşe de ţigani: cneazul Coman, Marco, Sinata, Cotora, Ivaşco, Curchea, 
Costea, Vlad, Nan, Ehava, Mircea, Şofultea, Cernat, Ivan, Danciul, alt 
Nan, Giurgiu, Herman, fiii lui Golea — Nicola şi Can..., Cojan, Voicu, alt 
Herman, Marcu, Truţea, Şandru, Toma, Zavid, Matasă, Coman, Beal ..., 
Cernat; iar tătarii sunt anume: Palmeş, Toder, Toma, Ciabalai, Filimon... 
său, Filip, Boris, Tatco, Ivan..., Lucaci. 

Toţi aceştia să fie mănăstirii noastre mai înainte zise uric, cu tot 
venitul, şi copiii acestora, şi nepoţii lor, şi strănepoţii lor, şi tot neamul lor, 
neclintit şi nemişcat niciodată, în veci...”l5. 


În 10 februarie 1429 (6937), Alexandru cel Bun dăruia, soţiei sale, 
Marena, mai multe sate şi, printre ţiganii cu nume încă păstrate de uric, pe 
„Şolpan şi cu fraţii săi şi copiii... Aliman şi cu fraţii săi şi copii săi... Nan 
Șetriman şi cu fraţii săi şi copii săi..., Iv... cu fraţii săi şi cu copilul său” 1“. 


În 26 iunie 1434 (6942), Ştefan Vodă dăruia Mănăstirii din Po- 
iană (Probata, cum se numea Probota) „trei sălaşe de ţigani, anume: Slav 
Hârlovean, şi Coste, ginerele lui Cernislav, şi Miculiţea”!5. 


15 AŞSPa RSR, Documenta Romaniae Historica / A. Moldova, |, Bucureşti, 
1975, p.110 
14  AŞSP a RSR, Documenta Romaniae Historica / A. Moldova, LI, Bucureşti, 
1975, p. 126 
15 AŞSPa RSR, Documenta Romaniae Historica / A. Moldova, |, Bucureşti, 
1975, p. 184 

În 12 iulie 1434 (6942), Ştefan Vodă, fiul lui Alexandru cel Bun, 
dăruia mănăstirii Moldoviţa „două sălaşe de ţigani, anume Coman şi 
Caraman” !€. 


În 14 aprilie 1435 (6943), vornicul Petru Hudici primea întăritură, 
de la acelaşi Ştefan voievod, pentru satele sale şi pentru „două sălaşe de 
ţigani, anume Micula şi cu copiii săi, şi cu toate sălaşele sale”. 


În 23 aprilie 1441 (6949), fratele lui Ştefan, Ilie voievod, întărea 
mănăstirii „Sfântul Niculaie din Poiană, patru sălaşe de ţigani, anume: 
Slav Hârlăuanul cu sălaşul, şi Nicola cu sălaşul, şi Căliman cu sălaşul, 
şi Bîzîlă cu sălaşul” !5, o nouă întăritură, de data asta din parte lui Ştefan, 
fiind făcută, pentru cele patru sălaşe, în 1 mai 1443!9, apoi din partea lui 
Alexandru Vodă, în 26 aprilie 1444%. 


În 24 august 1443 (6951), boierii Moica şi Tador obțineau uric, 
de la Ştefan Vodă, pentru „sălaşe de ţigani, anume Coste cu sălaşele 
sale... şi cu sălaşele sale”?!. 


În 15 iunie 1445 (6953), Oancea logofăt primea întăritură, din 
partea lui Ştefan Vodă, pentru „pe Suceava, Satul Mare, şi trei sălaşe de 
țigani, anume: Coste cu sălaşul său, şi Micula cu sălaşul său, şi Mihail 


15 AŞSP a RSR, Documenta Romaniae Historica / A. Moldova, IL, Bucureşti, 
1975, p. 185 
1  AŞSP a RSR, Documenta Romaniae Historica / A. Moldova, IL, Bucureşti, 
1975, p. 194 
18 AŞSP a RSR, Documenta Romaniae Historica / A. Moldova, IL, Bucureşti, 
1975, p.215 
19 AŞSP a RSR, Documenta Romaniae Historica / A. Moldova, IL, Bucureşti, 
1975, p. 318 
%  AŞSPa RSR, Documenta Romaniae Historica / A. Moldova, |, Bucureşti, 
1975, p. 350 
21  AŞSP a RSR, Documenta Romaniae istorica / A. Moldova, |, Bucureşti, 
1975, p. 341 

cu sălaşul său” %. 


În 25 ianuarie 1446 (6954), Mihail logofăt primeşte uric, de 
la acelaşi voievod Ştefan, pentru „satul la graniţă, aproape de Sneatin, 
anume Gavrilăuţi, pe care el însuşi l-a întemeiat din pustie. Încă i-am 
dat şase sălaşe de ţigani, anume: Bârlad, şi Dumitru, şi Buzdugan, şi 
Coste, şi Miculiţă, şi Piciorog, cu femeile lor şi cu copiii lor, şi cu toţi 
urmaşii lor” 2%. 


În 27 iulie 1448 (6956), Petru voievod întărea boierului lon Porcu 
„ŞI ţiganii, anume: Sinat, şi Nicula jude, şi Nan, şi Grădiu, şi Coste ..., 
şi Curca, şi Coste, şi Radul, şi Dadul, şi Duma, şi Batos”%. 


În 14 iulie 1451 (6959), boierul Zianco primeşte uric, de la 
Bogdan Vodă, pentru “ţiganii lui, anume: Coste şi nepoţii lui: Văsiiu şi 
Vlaicu” %. 


În 26 ianuarie 1453 (6961), Alexandru Vosă întărea „mănăstirii 
noastre de la Pobrata, unde este hramul sântului nostru părinte Nicolae”, 
printre altele, şi „doi ţigani, anume Lalu şi cu sălaşele sale, şi Bana, cu 
sălaşele, şi un tătar, anume Cojea, şi cu sălaşul” 2. 


În 31 mai 1453 (6961), Alexandru Vodă întărea Mitropoliei 
din Suceava dania părintelui său, Ilie voievod, „ţiganii: pe Voico, Baltă 
şi Roman, cu a lor săminţie”, dăruind şi el un „a lui Căliman sălaş, cu 


%  AŞSPa RSR, Documenta Romaniae Historica / A. Moldova, |, Bucureşti, 
1975, p. 361 

5  AŞSPa RSR, Documenta Romaniae Historica / A. Moldova, |, Bucureşti, 
1975, p. 369 

2 AŞSPa RSR, Documenta Romaniae istorica / A. Moldova, |, Bucureşti, 
1975, p. 403 

5  AŞSPa RSR, Documenta Romaniae Historica / A. Moldova, Il, Bucureşti, 
1976,p. 13 

2  AŞSPa RSR, Documenta Romaniae Historica / A. Moldova, IL, Bucureşti, 
1976,p. 35 

neamul lui”?. 


În 25 august 1454 (6962), Petru Aron întărea călugărilor mănăs- 
tirii Moldoviţa „ţiganii, anume: Bîra, şi Badiu, şi Coman, şi cu copiii lor, 
şi Caraman, fratele lui Berea, şi cu copii lui”%. 


În 12 aprilie 1458 (6966), Ştefan cel Mare dăruia Mitropiliei 
Sucevei „două sălaşe de ţigani, anume Cernat şi Caba”?. 


În 31 august 1458 (6966), Ştefan cel Mare întărea mănăstirii 
Moldoviţa „aceşti ţigani, anume: Herman, şi Bera, şi Radu, şi Coman, 
şi cu toate sălaşele lor, şi cu copiii lor, şi cu toate rudele şi neamurile 
lor, şi nepoţii lor”%. 


În 1 iulie 1460 (6968), Ştefan cel Mare porunceşte ca ţiganii Mi- 
tropoliei Sucevii să nu fie întrebuinţaţi decât pentru slujbele mitropoliei“. 


În 29 august 1480 (6988), Ştefan cel Mare întărea pârcălabului 
Hărman, pentru moşia lui din „Siminiceanii, cutul de sus”, şi „un ţigan, 
anume Lal, pe care acest ţigan el l-a cumpărat de la Voica, fiica panului 
Ponici cel bătrân, pentru 70 zloți tătăreşti” %?. 


În 13 noiembrie 1487 (6995), Ştefan cel Mare dăruieşte Episco- 
piei Rădăuţilor „ţiganii, anume: Pandrea cu sălaşul, şi Radul cu sălaşul, 


1 AŞSPa RSR, Documenta Romaniae Historica / A. Moldova, LI, Bucureşti, 
1976, p. 42 

%  AŞSPa RSR, Documenta Romaniae Historica / A. Moldova, LI, Bucureşti, 
1976, p. 56 

%  AŞSPa RSR, Documenta Romaniae Historica / A. Moldova, LI, Bucureşti, 
1976, p. 104 

30 AŞSPa RSR, Documenta Romaniae Historica / A. Moldova, LI, Bucureşti, 
1976, p. 107 

31  DGAS, Din tezaurul documentar sucevean / 1393-1849, Bucureşti, 1983, 
p. 34 

3  AŞSPa RSR, Documenta Romaniae Historica / A. Moldova, LI, Bucureşti, 
1976, p. 346 

şi Buţcat cu sălaşul, să fie sfintei noastre episcopii de la Rădăuţi uric, şi 
copiii lor, şi nepoţii lor şi strănepoţii lor, neclintit niciodată, în veci”?. 


În 16 martie 1490 (6998), Ştefan cel Mare dăruia ctitoriei lui, 
mănăstirea Putna, satul Voitin şi „unsprezece sălaşe de ţigani, din ţiga- 
nii noştri proprii, pe care i-am dobândit în ţara Basarabilor, anume 
țiganii: Talpă cu fiii lui, Tudorică, Geamba, Molda, Piciman, Oprea şi 
toţi copiii lui, Mela cu copiii lui, Danciul cu copiii lui, Petru şi Vasiu şi 
cu toţi copiii lui, Vărhan şi fiul său, Danciul, şi cu toţi copiii lui, Micul 
cu copiii lui, lon cu fiul său, Bratul, şi cu toţi copii lui, Neagul şi fiul său, 
Hacu, şi cu toţi copiii lui, Slav cu copiii lui, Tâmpa cu copiii lui, Langa 
cu copiii lui şi Hârbul cu sălaşul lui”. 


În 8 septembrie 1503 (7011), Ştefan cel Mare întăreşte mănăstirii 
Putna „ţiganii pe care călugării sfintei mănăstiri şi i-au chemat din 
Ţara Basarabilor, anume: Bodea cu femeia şi cu copiii lor, Mihul cu 
femeia, Vina cu femeia, Goia cu femeia, Radul, Gângul, Stana, Sofia, 
Mara, să fie acestei mănăstiri a noastre uric, şi copiii lor, şi nepoţii lor, 
şi strănepoţii şi răstrănepoţii lor, neclintit niciodată, în veci"$. 


În 1 aprilie 1555 (7063), Dan, portar de Suceava, şi cneaghina 
Teodosia dăruia mănăstirii Humorului „un rob din robii săi, anume 
Toader, pe care ţigan, anume Toader, l-a cumpărat credinciosul nostru 
boliarin, Dan, portar de Suceava, pe drepţii şi adevărații săi bani, de la 
Ciolpan, vameşul, şi a dat pentru el bani gata 70 aspri... şi trei sălaşe de 
țigani... cumpărătură de la Anghelina”**. 


În 3 aprilie 1559 (7067), Alexandru Lăpuşneanu întăreşte lui 


33  AŞSPa RSR, Documenta Romaniae Historica / 4. Moldova, II, Bucureşti, 
1980, p. 33 

34  AŞSPa RSR, Documenta Romaniae Historica / 4. Moldova, II, Bucureşti, 
1980, p. 152 

35 AŞSPa RSR, Documenta Romaniae Historica / 4. Moldova, II, Bucureşti, 
1980, p. 516 

3 BALAN, Teodor, Documente bucovinene, |, Cernăuţi, 1933, pp. 52, 53 

Movilă logofăt stăpânirea asupra „ţiganului Pascu, cu femeia şi copiii 
lui, cumpărat de la Pătraşco Goncescul, cu 30 de aspri”. 


Jan Kunig Schonhofen (1588): În nordul Moldovei „poate fi 
întâlnit şi un alt fel de oameni, pe care localnicii îi numesc „filisteni”, 
alții „ţigani”. Aceştia nu locuiesc în case, ci, la răspântii şi pe câmpuri, 
stau în corturi de pânză grosolană. Plătesc tribut anual principelui sau 
boierilor, cărora le sunt supuşi ca robi”. 


În 12 mai 1615, Ştefan Tomşa cumpăra, de la boierul Sava Dân- 
ceu şi de la fraţii lui, pentru a-i dărui mănăstirii Solca, „ai lor drepţi robi 
țigani, anume Oancea cu soţia lui şi copiii lui, şi Chervasie cu soţia lui 
şi copiii lui, şi Ştefan cu soţia lui şi copiii lui, care aceşti ţigani au fost ai 
părintelui lui Dânceu dreaptă danie şi pomană de la nănaşul lui, Bratu, 
mare comis din Ţara Românească, şi Slavul cu soţia lui şi copiii lui, 
pe care l-a cumpărat de la Frujina, din aceeaşi ţară, şi Şerban cu soţia lui 
şi copiii lui, şi Stoica cu soţia lui şi copiii lui, şi Şandăr cu soţia lui şi cu 
fiul lui, Radu, şi Stancul cu soţia lui şi copiii lui, pe care i-a cumpărat de 
la Mogoş din Țara Românească, şi Stepan, nepotul lui Stoica, şi Duţa 
cu soţia lui şi copiii lui, pe care i-a cumpărat de la Bratul, mare comis, 
şi de la Mogoş, din aceeaşi ţară, pe toţi i-au vândut domniei mele pentru 
400 de ughi”*, iar în 17 iunie 1623, pe „Saca giude cu femeia Anna, cu 
feciorii lor, Agafie, Vasilii, Măria, Narte Faur, cu femeia lui Tecla, cu fii 
lor, Tima şi Andreiaşi, Victor Faur cu femeia lui Ştefana, cu feciorii lor, 
precum şi, împreună cu familiile, pe Ştefan Faur, Guţul, Dumitru Guţ, 
Ilii, Sava Zlătari, Constantin, Grigorii Căldărari”*. 


În 30 aprilie 1627 (7135), Miron Barnovschi dăruia mănăstirii 


31  DGAS, Din tezaurul documentar sucevean / 1393-1849, Bucureşti, 1983, 
p. 67 

3 ACADEMIA ROMÂNĂ, Călători străini despre Țările Române, |, 
Bucureşti, 2011, p. 140 

5 BALAN, Teodor, Documente bucovinene, |, Cernăuţi, 1933, pp. 155, 156 
% MĂZĂREANUL, VARTOLOMEI, Condica mănăstirii Solca, în „Revista 
Politică”, nr. 7, Cernăuţi, 1889, p. 5 

Solca „un ţigan, anume Gheorghie, şi femeia lui, Ţana, şi fiii lor, care 
țigan a fost domnesc”. 


În 5 mai 1627 (7135), Miron Barnovschi întărea mănăstirii 
Moldoviţa „drepţi ei robi ţigani, anume: Mihăilă cu femeia lui şi cu 
copiii, şi Cojan cu femeia lui şi cu copiii, şi Simion cu femeia lui şi cu 
copiii, şi Gheorghie cu femeia lui şi cu copiii, şi Drăgan cu femeia lui 
şi cu copiii, şi Sava cu femeia lui şi cu copiii, şi Paşco cu femeia lui şi 
cu copiii, şi Ştefan cu femeia lui şi cu copiii, şi Sava cu femeia lui şi cu 
copiii, şi Drăgan cu femeia lui şi cu copiii, şi Soltan cu femeia lui şi cu 
copiii, şi Paşco cu femeia lui şi cu copiii, şi Gherasim cu femeia lui şi 
cu copiii, şi Adam cu femeia lui şi cu copiii, şi Trifan cu femeia lui şi 
cu copiii, şi Costin cu femeia lui şi cu copiii, şi Marco cu femeia lui şi 
cu copiii, şi Dumitru cu femeia lui şi cu copiii, şi Constantin şi Gorcea 
cu femeia şi cu copiii, şi Necuilai cu femeia şi cu copiii, ca să nu aibă, 
de acum, încolo, nici o treabă slugile hătmăneşti sau juzii de ţigani să 
tulbure pe aceşti ţigani ai sfintei mănăstiri, nici dare să nu se ia de la 
ei, nici gloabe, nici ciubote?, nici un venit hătmănesc, numai să aibă 
să lucreze călugării de la această sfântă mănăstire cu acei țigani şi să-i 
pedepsească pe fiecare după fapta lui”%. 


În 5 mai 1627 (7135), Miron Barnovschi întăreşte mănăstirii 
Pobrata cu „drepţii lor robi ţigani de danie şi miluire, şi anume: lon cu 
femeia şi copiii, şi Mărin cu femeia şi copiii, şi Mihăilă cu femeia şi co- 
piii, şi lachim cu femeia şi copiii, şi Hilep cu femeia şi copiii, şi Gavril 
cu fiul lui, Pătraşco, şi Cîrstea cu femeia şi copiii, şi Toader zlătar cu 
femeia şi copiii, şi Macoveiu cu femeia şi copiii, şi Rătan cu femeia şi 
copiii, şi Ihnat cu femeia şi copiii, şi Jorea cu femeia şi copiii, şi Drăgolin 
cu femeia şi copiii, şi Gheorghi Baciul cu femeia şi copiii, şi lon Bilăiu 
cu femeia şi copiii, şi Morozan cu femeia şi copiii, şi Sava cu femeia şi 


+1 AŞSPa RSR, Documenta Romaniae Historica / A. Moldova, XIX, Bucureşti, 
1969, p. 254 

“Taxa cuvenită judecătorilor domneşti — n.n. 

%  AŞSPa RSR, Documenta Romaniae Historica / A. Moldova, XIX, Bucureşti, 
1969, p. 260 

copiii, şi Nănuţa cu fiul lui, Fodor, şi lon Giosea cu copiii, şi Onofreiu 
cu femeia şi copiii, şi Cuzoc cu femeia şi copiii, şi lon Colțea cu feme- 
ia şi copiii, şi Gorgan cu femeia şi copiii, şi lon Ţăgănul cu femeia şi 
copiii, şi Gligorie, cu fratele lui, Goian, fiul lui Giurgea, şi Gocioai cu 
copiii lui, şi Pătraşco, fiul lui Procopie, şi Tomoci cu femeia şi copiii, şi 
Toader Răul cu femeia şi copiii, şi Do...nna cu copiii lui, Arvasiia cu 
copiii lui, şi Trifan cu femeia şi copiii, ... cu femeia şi copiii, şi Pavăl 
cu femeia şi copiii, şi Toader, fiul lui Nistor, şi Duducă, fiul lui Măcrian, 
şi Ilie cu femeia şi copiii, şi Pătraşco, fiul lui Giosei, şi lonaşco Năgară 
cu femeia şi copiii, şi Toader Zgăia cu femeia şi copiii, şi Vartic, fiul lui 
Procopie, şi lon Vanco cu femeia şi copiii, şi Dumitru, fiul lui Procopie, 
şi tot neamul lor, ca să nu aibă, de acum, înainte, nici o treabă slugile 
hătmăneşti şi nici juzii de ţigani să tulbure pe aceşti ţigani, nici să ia de 
la ei darea, nici gloabe, nici ciubote şi nici un venit hătmănesc, numai 
să aibă a munci călugării de la această sfântă mănăstire cu aceşti ţigani 
şi să-i pedepsească pe fiecare după fapta lui”. 


În aceeaşi zi de 5 mai 1627 (7135), Barnocschi întăreşte şi mă- 
năstirii Solca robii ţigani, cu aceleaşi drepturi şi împuterniciri călugăreşti, 
robii sfintei mănăstiri fiind: „Gheorghie cu femeia lui şi cu copiii, şi Ghe- 
rasim cu femeia şi cu copiii, şi Colțea cu femeia şi cu copiii, şi Nartea cu 
femeia şi cu copiii, şi Vicol cu femeia şi cu copiii, şi Ştefan cu femeia şi 
cu copiii, şi Rancea cu femeia şi cu copiii, şi Guţul cu femeia şi cu copiii, 
şi Dumitru cu femeia şi cu copiii, şi Ilea cu femeia şi cu copiii, şi Sava 
cu femeia şi cu copiii, şi Constantin cu femeia şi cu copiii, şi Gligorie 
cu femeia şi cu copiii, şi Hilip, ca să fie de la noi sfintei mănăstiri Solca 
drept robi ţigani, în veci”%5. 


Şi tot în 5 mai 1627 (7135), beneficia şi mănăstirea Voroneţ, din 
partea lui Barnovschi Vodă, de autoritate călugărească deplină asupra 
robilor: „Buzarna cu femeia şi cu copiii şi nepoţii lui, şi Sacul cu femeia 


+ AŞSPa RSR, Documenta Romaniae Historica / 4. Moldova, XIX, Bucureşti, 
1969, pp. 196, 197 

+5  AŞSPa RSR, Documenta Romaniae Historica / 4. Moldova, XIX, Bucureşti, 
1969, p. 266 


334 


Etnii bucovinene 





şi cu copiii, şi lonuţ cu femeia şi cu copiii, şi Agire cu femeia şi cu co- 
piii, şi Nechifor cu femeia şi cu copiii, şi Lupul cu femeia şi cu copiii, 
şi Burdea cu femeia şi cu copiii, şi Ciocârlan cu femeia şi cu copiii, şi 
Mărica cu copiii, şi Cupcea cu copiii, şi Ana cu copiii, şi Părasca cu 
copii, şi tot neamul lor”. 


În 6 mai 1627 (7135), beneficiază de acelaşi legământ al robiei, 
impus egumenii tuturor mănăstirilor, şi sfânta mănăstire Putna, care pri- 
meşte autoritate călugărească de viaţă şi de moarte peste „drepţii ei robi 
țigani, anume: Pătraşco cu femeia şi cu copiii săi, şi Toader cu femeia 
şi cu copiii săi, şi lachim cu femeia şi cu copiii săi, şi Petrea cu femeia 
şi cu copiii săi, şi Alexa cu femeia şi cu copiii săi, şi Florea cu femeia şi 
cu copiii săi, şi Zapici cu femeia şi cu copiii săi, şi Procop cu femeia şi 
cu copiii săi, şi Morşea cu femeia şi cu copiii săi, şi Vârtej cu femeia şi 
cu copiii săi, şi Minta cu femeia şi cu copiii săi, şi losip cu femeia şi cu 
copiii săi, şi Andreicuţa cu femeia şi cu copiii săi, şi lonaşco şi leremia 
cu femeia şi cu copiii săi, şi Maxin cu femeia şi cu copiii săi, şi Tănasie 
nici o treabă slugile hătmăneşti sau vătafii de ţigani să le ia darea, nici 
ciubote, nici gloabe, nici alte venituri hătmăneşti, ci numai să slujească 
mănăstirea cu ţiganii săi”. 


Tot în 6 mai 1627 (7135), mănăstirea Suceviţa beneficiază, şi 
ea, de autoritate deplină peste „robii ei ţigani din privilegii, anume: 
Avram cu femeia lui şi cu copiii, Casian cu femeia lui, Maria, sora lui 
Casian, Nechifor cu femeia lui... fiica lui Gheorghie, cu fiul..., Pavel, 
fiul Avrămoaei, Bejan, fiul lui lonaşco, Cioban Moşul cu femeia şi cu 
copiii, Marica, sora lui Nechifor”. 


15 AŞSPa RSR, Documenta Romaniae Historica / 4. Moldova, XIX, Editura 
Academiei, Bucureşti, 1969, p. 269 
+1 AŞSPa RSR, Documenta Romaniae Historica / 4. Moldova, XIX, Editura 
Academiei, Bucureşti, 1969, p. 272 
1 AŞSPa RSR, Documenta Romaniae Historica / 4. Moldova, XIX, Editura 
Academiei, Bucureşti, 1969, p. 277 

În 7 mai 1627 (7135), capătă același privilegiu anticreştin şi 
mănăstirea Dragomirna, pentru că „părinţii şi rugătorii noştri, călugării 
de la toate sfintele mănăstiri, s-au jelui cu mare plângere, spunând că au 
avut robi ţigani de danie şi de miluire de la alţi sfinţi răposaţi domni de 
demult, dinaintea noastră, şi au privilegii pentru ei, şi nu pot să-i stăpâ- 
nească, pentru că umblă slugile hătmăneşti şi vătafii de ţigani şi le iau 
ciubote şi gloabe, şi, în fiecare an, îi duc la scaunul domniei, şi, pentru 
aceasta, au fugit şi s-au risipit ei în alte ţări, şi au rămas sfintele mănăstiri 
fără ţigani”. Evlavios până peste poate, Simion Barnovschi Vodă întărea, 
şi mănăstirii Dragomirna, drepturile călugăreşti de viaţă şi de moarte, 
dar fără a înşirui numele bicţilor robi”. 


În 9 mai 1627 (7135), primeşte uric şi Mitropolia Sucevei, con- 
dusă de „chir Anastasie (Crimca) arhiepiscop şi mitropilit de Suceava”. 


În 13 martie 1628 (7136), Dionisie, episcopul de Rădăuţi, da 
„ştire... de rândul acestui ţigan, anume Avram, ce iaste la sfânta mănăs- 
tire, la Suceviţă, c-au fost de moşie a sfentei episcopii”, dar „egumănul 
şi cu tot săborul au venit la noi şi au mărturisit, cu sufletele sale şi cu 
alţi oameni buni, preuţi de la ţară, cum au fost schimbat suceviţeanii, cu 
vlădica loan, ce-au fost la Rădăuţi, de-au dat sucevicenii un ţigan, anume 
Stan, sfentei episcopii, printru Avram ţiganul”*!. 


În 25 ianuarie 1730, se emite „cartea domniască de la Grigorii 
Ghica Voevoda, cătră dum. Toader Paladi vel ban, pentru o ţigancă a 
mănăstirii Solcăi, pre care au luat un ţigan al Moldoviţii, să-i împartă 
copiii la amândoao mănăstirile pre dreptate” *?. 


*  AŞSPa RSR, Documenta Romaniae Historica / A. Moldova, XIX, Editura 
Academiei, Bucureşti, 1969, p. 279 

50  AȘSPa RSR, Documenta Romaniae Historica / A. Moldova, XIX, Bucureşti, 
1969, p. 285 

5!  AŞSPa RSR, Documenta Romaniae Historica / A. Moldova, XIX, Bucureşti, 
1969, p. 442 

* MĂZĂREANUL, VARTOLOMEI, Condica mănăstirii Solca, în „Revista 
Politică”, nr. 7, Cernăuţi, 1889, p. 5 

În 4 aprilie 1635 (7143), Vasile Lupu conferea dreptul „egumenu- 
lui şi a tot soborul de la mănăstire, de la Voroneţ, spre aceea să fie tari şi 
puternici, cu cartea Domniei Mele, unde vor găsi pre a lor ţigani, anume 
pre lonaşco, feciorul Sacului, şi pre alţi ţigani ce vor fi ai sfintei mănăstiri, 
în satul Domniei Mele ori în sate boiereşti, ca să-i ducă la mănăstire”s:. 


În 7 iulie 1644 (7152), fostul sulger Toma vindea lui Bălan, 
pârcălabul de Hotin, „ai săi drepţi ţigani, anume: Cârstea ţiganul şi cu 
ţiganca lui, anume Mirla, şi cu feciorii lui, anume Condrea şi Ivan, şi 
Măriia, şi Eftimiia, şi Nastasiia, toţi feciorii Cârstei”**. 


În 12 ianuarie 1680, cu întăritură din anul 1700 (7216), Mihai 
Racoviţă Vodă întărea dania lui Bogdan Petriceico Vodă, prin care acesta 
dăruia ctitoriei sale, Sf. Onufri, „şi patru sălaşe de Ţigani, anume: Simeon 
fiul lui Creţul, cu copiii, doi feciori ai lui Zaharia cu copiii săi, Vasile 
căldărarul, fratele lui Simion, un bucătar cu copiii săi”. 


În 20 septembrie 1745 (7254), mănăstirea Solca face împărțeală 
de ţigani cu Iacov Putneanul, episcopul de Rădăuţi, „pentru Gafa, fata 
lui Picuş, pe care a ţinut-o Gligoraş cimpoieşul, ţiganul de Rădăuţi, cu 
care a avut şapte copii. Din aceştia, Nastasia, ce o ţine Toader, ţiganul 
mănăstirii Solca, Safta, lon holtei, Aniţa copil s-au dat episcopiei, iar 
pentru Toader, care ţine pe Maria, ce a revenit lui Iordachi Cârste, fiind 
nemulțumit, i se va da un alt ţigan în schimb”**. 


În 3 mai 1750, într-o tranzacţie dintre Ioniţă Talpă şi Ioniţă Strâş- 
ca, sunt menţionaţi „Țiganul Toader, cu ţiganca şi fiii lui, care Țigani se 


5 AŞSP a RSR, Documenta Romaniae Historica / A. Moldova, XXIII, 
Bucureşti, 1996, p. 104 

54  AŞSPa RSR, Documenta Romaniae Historica / A. Moldova, XXVI, Editura 
Academiei, Bucureşti, 2005, p. 340 

55 BALAN, Teodor, Documente bucovinene, III, Cernăuţi, 1937, p. 137 

5 DGAS, Din tezaurul documentar sucevean / 1393-1849, Bucureşti, 1983, 
p. 267 

trag de la Țiganul lonaşco Paţuco”, fiind daţi, la schimb, pentru o parte 
din moşia Pleşeniţa (Zeleneu), lui Ioniţă Talpă*. 


În 12 iulie 1758 (7266), lacov Putneanul, Mitropolitul Moldovei 
şi Sucevii, întăreşte împărţeala ţiganilor, din 1737, hotărând ca „Ştefan 
Lungoci, fiul lui Mihail, feciorul lui Văsiin, care de atunci a rămas nea- 
les” să fie, împreună cu soţia şi copiii, „afară de fiica lui, Maria, pe care 
o ţine Neculai Pană, ţigan al mănăstirii Putna, care cu copiii ei a rămas 
mănăstirii Putna”, ai Episcopiei de Rădăuţi. „Deosebit de aceasta, Tănasii, 
fratele lui Ştefan Lungoci, care a ţinut pe Haritona, a Sandului Vătav, şi a 
avut 4 feciori: lon zis Cenuşă, Ilie zis Bantăş, Grigori zis Pilat şi Vasilie, 
după un zapis de la Sandu Vătav, din 1714, octombrie 28, în care se arată 
că episcopul de Rădăuţi, Calistru, a cumpărat o ţigancă, Haritona, de la 
Ianco Darie, în domnia lui Antioh Voievod, cu 30 lei, ce s-a măritat cu 
Tanasii, ţiganul episcopiei, pe care a vândut-o, cu o parte de copii, răpo- 
satului mitropolit Ghedeon, tot cu 30 de lei, hotărăşte ca cei doi feciori 
ai lui Tanasii, lon Cenuşă şi Ilie Bantăş, să fie ai Episcopiei de Rădăuţi, 
iar Grigoraş Pilat şi Vasilie, partea Haritonii, mama lor, să rămână ai 
Mitropoliei Moldovei. Deoarece lon Cenuşă şi Ilie Bantăş ţin ţigănci ale 
mănăstirii Putna, şi ca să nu se împartă copiii lor, cu învoiala părților, 
a rămas să stăpânească Episcopia Rădăuţilor pe Ilie Bantăş, cu soţia şi 
copiii, iar mănăstirea Putna — pe lon Cenuşă, cu soţia şi copiii lor”s:. 


În 7 martie 1761 (7269), egumenul mănăstirii Agapia înştiinţa, în 
scris, Episcopia Rădăuţilor că poate stăpâni pe „copiii ţiganului mănăstirii 
Agapia, Istratie Mutul, căsătorit cu Safta, ţiganca episcopiei, iar Natalia, 
ţiganca episcopiei, căsătorită cu Gligori Glasner, ţigan al mănăstirii, să 
rămână, cu partea ei de copii, mănăstirii Agapia”*. 


În 20 iunie 1761 (7269), „Toader Drume, împreună cu Vasili şi 


37 BALAN, Teodor, Documente bucovinene, V, Cernăuţi, 1939, p. 57 

55 DGAS, Din tezaurul documentar sucevean / 1393-1849, Bucureşti, 1983, 
p. 324 

5  DGAS, Din tezaurul documentar sucevean / 1393-1849, Bucureşti, 1983, 
p. 340 

Eni, ţigani, dau zapis lui Venedict, egumenul mănăstirii Solca, pentru 
nişte furtişaguri ale lor”. 


În 2 iulie 1761 (7269), un ispisoc al voievodului loan Grigore 
Callimach, referitor la reorganizarea târgului Sucevei, sunt menţionaţi 
țiganii şi ca meseriaşi, cu îndreptăţire de a vinde produsele lor meşteşu- 
găreşti într-o zonă bine stabilită a târgului: „De acolo, înainte, tot uliţa, 
în jos, asupra Curţilor Domnești, din dugheana lui Solomon, starostele 
de jidovi, şi în poarta mănăstirii Sfeti Dumitru, să fie cu marfa lor lipo- 
venii, căldărarii, ciobotarii, opincarii, tălpălarii, sărarii, până în capul 
târgului din jos, dinaintea pivniţei Mitropoliei, unde au pus, şi acolo, 
stâlp de piatră”“!. 


În 1763, „„Venedict, egumenul mănăstirii Solca, dă jalbă domnu- 
lui Moldovei că Ştefan câmpulungean şi Petre moldovan s-au însurat cu 
fete de ţigan ale mănăstirii şi, după obiceiul ţării, şi ei trebuie să devină 
robi ai mănăstirii. Domnul Moldovei nu aprobă”?. 


Într-un izvod din 1767-1770, prin care s-au împărțit ţiganii 
mănăstirilor Humor şi Putna, sunt menţionaţi: „Ursul cel Mare, ţigan al 
mănăstirii Homor, a luat o ţigancă a mănăstirii Putna, şi-au avut 4 feciori 
şi o fată: Pânte, Lupul, Gheorghie, Vasilie şi Nastasia; Sava Boilă, ţigan 
al mănăstirii Homor, a luat o ţigancă a mănăstirii Putna şi au avut un 
fecior, ce este la Cuciur; Tolaş cel Bătrân, ţigan al mănăstirii Putna, a 
luat o ţigancă a mănăstirii Homor şi au avut un fecior, Simion; Simion, 
fiul lui Tolaş, a luat o ţigancă a mănăstirii Homor şi au avut trei fete şi 
un fecior, Toader; Toader Iftincariul, ţigan al mănăstirii Homor, a luat 
o fată a lui Simion Tolaş şi au avut doi feciori şi două fete, pe Marie o 
ţine un ţigan al mănăstirii Probota; Petre Strugariul, ţigan al mănăstirii 
Homor, a luat pe Acsinia, ţiganca mănăstirii Putna, şi au avut trei copii; 


*  DGAS, Din tezaurul documentar sucevean / 1393-1849, Bucureşti, 1983, 
p. 340 

6  DGAS, Suceava / File de istorie / 1388-1918, 1, Bucureşti, 1989, p. 409 

“  DGAS, Din tezaurul documentar sucevean / 1393-1849, Bucureşti, 1983, 
p. 333 

Cozma, ţigan al mănăstirii Moldoviţa, a luat pe Chelsie, fata lui Simion 
Tolaş, şi au avut trei feciori şi trei fete; Ion, fiul lui Cozma, ţine ţiganca 
mănăstirii Putna, Vasile ţine ţiganca mănăstirii Dragomirna, Tănasie ţine 
ţiganca Voroneţului. Pentru aceste două ţigănci a dat mănăstirea Homor 
ţigancă pentru ţigancă”*. 


În aceiaşi perioadă, izvodul mănăstirii Neamţ şi al Episcopiei 
Rădăuţilor menţionează pe: „Acsănia, fata lui Ignat, ţiganul de Rădăuți, 
a luat-o Flore şi au avut doi feciori şi două fete; loana, fata Boţii, ţiganul 
de Rădăuţi, o ţine Gheorghe, ţiganul mănăstirii Neamţ; Sandală, fata lui 
Ştefan Lungociu, ţiganul Rădăuţilor, a luat-o Gligoraş, fiul lui Tănase, 
ţiganul mănăstirii Neamţ; pe Maria, fata lui Ştefan, ţiganul de la Rădăuți, 
a luat-o Ilie, ţiganul mănăstirii Agapia; pe Aniţa, sora lui Ştefan Lungoci, 
a luat-o Niculai, ţiganul dumisale, Ghiorghieş de Bănişeşti”**. 


În 1775, într-un tabel, intitulat „Câţi ţigani are acmu sfânta mă- 
năstire Solca”, Vartolomei Măzăreanu inscripţionează nume de oameni, 
ai căror urmaşi, peste un secol, se vor număra, printre... fruntaşii români 
ai târguşorului Solca (Mereuţă, Timingeriu, Mihălaş etc.), ceea ce este 
şi normal, pentru că mulţi dintre robii ţigani ai mănăstirilor au fost, la 
origine, posluşnici sau vecini, dar care, prin căsătorie cu un rob ţigan sau 
cu o roabă ţigancă, deveneau, la rândul lor, robi. Opisul acesta anticreştin 
cuprinde următoarele nume: 

Tănasii Bălan a lui Bălan, care avea nevastă pe Palaghia, roabă 
la Humor; 

Petre Bălan a lui lon Bălan, cu nevasta Măriuţa, roabă la Putna; 

Iacov Mereuţă a lui Mierăuţă, nepotul lui Dumitru, cu nevasta 
Marie, roabă la Putna; 

Vasilii Micrăuţă, fratele lui Iacov, căsătorit cu moldovanca Parasca; 

Ion Mierăuţă a lui Toader Mierăuţă, şi el nepotul lui Dumitru, 
căsătorit cu moldovanca Nastasia; 


%  DGAS, Din tezaurul documentar sucevean / 1393-1849, Bucureşti, 1983, 
p. 338 
1 DGAS, Din tezaurul documentar sucevean / 1393-1849, Bucureşti, 1983, 
p. 338 

Chiruţă Mierăuţă, fratele lui Ion, căsătorit cu Dumitra, roabă la 
Humor; 

lanache Mierăuţă, frate cu Ion şi Chiruţă, căsătorit cu Maria, 
roabă la Humor; 

Ştefan Mierăuţă, a lui lacov Mierăuţă, căsătorit cu moldovanca 
Maria; 

Vasili Mierăuţă, fratele lui Ștefan, căsătorit cu Parascheva, roabă 
la Putna; 

Chiriiac Mierăuţă, frate cu Ştefan şi Vasile, căsătorit cu moldo- 
vanca Gafiţa; 

Lupul Mierăuţă, al cincilea fecior al lui Iacov, căsătorit cu Chiţa, 
roabă la Rădăuţi; 

Simeon Mihălaş, al lui Mihălaş Mierăuţă, căsătorit cu Catrina, 
roabă la Voroneţ; 

Sava Mihălaş, fratele lui Simion, căsătorit cu Irina, roabă la 
Humor; 

Lazor Mihălaş, frate cu Simeon şi Sava, căsătorit cu Ştefania, 
roabă la Pobrata (Probota); 

Toader Mihălaş, al patrulea frate, căsătorit cu Varvara, roabă la 
Putna; 

Filimon a lui Grigoros a lui Dumitru, căsătorit cu Irina, roabă la 
Moldoviţa; 

Anton, fratele lui Filimon, căsătorit cu Tudosia, roabă la Moldo- 
viţa; 

Lupul, fiul lui Filimon, căsătorit cu Ioana, roabă la Humor; 

Ioniţă, fiul lui Anton, căsătorit cu Catrina, roabă la Voroneţ; 

Constantin a lui Tofan a lui Grigoros, căsătorit cu Paraschiva, 
roabă la Voroneţ; 

Toader Chimnigeri, căsătorit cu loana Lupului Calbou din Solca; 

Sandul Ciubotari, căsătorit cu Iftimia din Solca; 

Symeon Buchte, căsătorit cu Măriuţa, nepoata lui Calbou din 
Solca; 

loan Calbou a Lupului Calbou a Bucosului (celebrul lăutar, despre 
care va vorbi Iraclie Porumbescu, într-o povestire despre un chef cu lăutari 
solcani, la Putna, din 1829), căsătorit cu loana, roabă la Putna; 

Luca Frigură a lui lon Frigură a lui Grogoros, căsătorit cu Ştefania, 
roabă la Putna; 

Andreiaş Mirăuţă a lui Enache a lui Toader Mirăuţă, căsătorit cu 
Ioana, roabă la Slatina; 

Agape a lui Anton a lui Grigoros, căsătorit cu Maria, roabă la 
Humor; 

Ioniţă a lui Filimon a lui Grigoros, căsătorit cu Gaftona, roabă 
la Putna; 

Ioniţă Mirăuţă, feciorul lui Iacov Mirăuţă, căsătorit cu Todosia, 
roabă la Moldoviţa; 

Leonte a lui Toader Chimingeri a Lupului Calbou, căsătorit cu 
Maria din Solca; 

Procop a lui Filimon a lui Grigoros, căsătorit cu Vasilca, roabă 
la Slatina; 

Nechita a lui Chiriiac a lui Iacov, căsătorit cu Todosia, roabă la 
Slatinas:. 


„Memoriu asupra creşterii pe care Franţa o poate obţine pentru 
comerţul său, dacă va deschide schele ale Levantului direct în provinciile 
Moldovei şi Valahiei” (1776): „Mai multe râuri poartă nisip şi fire de 
aur, pe care egiptenii, numiţi ţigani, ştiu cum să-l strângă, dar pe care, 
lipsiţi de credinţă, în vând în afara ţării”. 


În 15 august 1781, „Vasile Mirăuţ, Filimon, Vasile ginerele, loan 
al lui Toader Călboaei, ţigani ai mănăstirii Solca, şi Lazor Mihălaş, jude, 
dau zapis lui Meletie, egumenul mănăstirii, şi întregului sobor, prin care 
îşi iau răspunderea asupra purtării lui lon Calbou, care, pentru multe 
fărădelegi, a fost arestat la Suceava şi, în urma intervenţiei călugărilor, 
a fost eliberat şi adus la mănăstire”. 


6 MĂZĂREANUL, VARTOLOMEI, Condica mănăstirii Solca, în „Revista 
Politică”, nr. 7, Cernăuţi, 1889, p.5 

6 ACADEMIA ROMÂNĂ, Călători străini despre Țările Române, |, 
Bucureşti, 2011, p. 259 

*  DGAS, Din tezaurul documentar sucevean / 1393-1849, Bucureşti, 1983, 
pp. 443, 444 

În 19-20 mai 1785, Protocolul Comisiei Aulice de Delimitare a 
Proprietăţilor în Bucovina, consemnează în Cutul Mitropoliei din Sucea- 
va, numit şi Ţigănia, pe „locuitorii acestei Țigănii, anume Macovei fierar 
şi staroste al ţiganilor, Ursache, care a fost odinioară, 20 de ani, staroste, 
apoi bătrânul fierar Ion Țibedale, cu mulţi alţii domiciliaţi acolo”. 


„Nicăieri ţiganii nu sunt mai mulţi, dar poate nicăieri mai nenoro- 
ciţi ca în Moldova şi Valahia. În Bucovina, se socotesc la 400 de familii; 
totuşi, neavând locuinţe fixe, ci fiind ambulanți prin ţară, prin urmare, 
după lăudatul lor obicei, acum dispărând peste graniţe şi revenind după 
câtva timp, nu se poate spune, cu siguranță, numărul celor din Bucovina; 
ei sunt, de altfel, liberi aici, nu iobagi ca în Moldova şi Valahia; ei se 
împart în cete şi fiecare are un conducător sau jude. La un loc, au ţiganii 
un căpitan de ţigani, care, de obicei, este din ţară şi mazil; el judecă toate 
micile lor procese şi îngrijeşte de conscripţiunea anuală a lor; adună de 
la ei birurile şi le aduce în casa cercuală”*. 


„Țiganii sunt originari din India şi se pare că au venit odată cu 
Tătarii, fiind aduşi de aceştia. Limba lor se aseamănă cu multe dialecte 
din nordul Indiei. 

Odată cu înlăturarea dominaţiei tătărăşti, Țiganii au ajuns robii 
Domnilor noştri, care au dăruit dintr-înşii mănăstirilor şi boierilor. 

Sunt pomeniţi, pentru întâia oară, în 1414, formând ultima clasă 
socială. 

Astăzi, se împart în două categorii: stabili şi nomazi. Cei dintâi 
se ocupă cu agricultura, locuind împrăştiaţi, mai cu seamă în satele din 
câmpia Sucevei. Ceilalţi duc o viaţă nomadă, trăind în căruţe, în care 
cutreieră toată ţara, formând cunoscutele şatre de ţigani. 

Se ocupă cu fierăritul, confecţionând cazane, cuțite şi multe alte 


%  DGAS, Suceava / File de istorie / 1388-1918, 1, Bucureşti, 1989, pp. 490, 
491 

“  BUDAI-DELEANU, ION, Scurte observaţii asupra Bucovinei / 1813, în 
„Bucovina în primele descrieri geografice, istorice, economice şi demografice”, 
Bucureşti 1998, p. 401 

obiecte casnice. Alţii sunt lingurari, lăutari, iar ţigăncile ştiu să ghicească 
viitorul din palmă şi din cărți”. 


Câtă vreme au fost robi, ţiganii Bucovinei s-au ocupat cu meşte- 
şugurile „româneşti”, începând de la fierărie şi terminând cu exploatarea 
aurului din nisipul râurilor şi cu lăutăria. 

Eliberaţi, după 1785, dar lăsaţi ai nimănui, fără o fărâmă de 
proprietate, ţiganii, care moşteneau „artele meşteşugăreşti”, cum le 
numea Cantemir, din tată în fiu, decad şi, în primul rând, decad cei care, 
de-a lungul vremilor s-au ocupat doar de chestiunile gospodăreşti ale 
stăpânilor. Spălătorii de aur, ţigani ai Moldoviței şi ai Homorului, sunt 
folosiţi de austrieci în zona Cârlibaba — Iacobeni — Vatra Dornei, câştigă 
mult şi, încetul cu încetul, odată cu cumpărarea unor parcele de pământ, 
se românizează, după exemplul ţiganului câmpulungean Vasile Vrabie, 
cel care, din postura de răzeş, deci de „boiernaş” român, se judeca, în 
19 august 1821, cu „părintele diacon Miron Ciupercă... fiind amândoi 
răzeşi de nişte părticele de moşii, cumpărături”. La fel procedează şi 
ţiganii din Solca, adică îşi cumpără pământuri, cu banii câştigaţi din 
practicarea meseriilor, urmaşii robilor Leonte a lui Toader Chimingeri 
şi Toader Chimnigeri, căsătorit cu loana Lupului Calbou din Solca, fiind 
Ştefan Timingeriu, „gospodar şi cassar” atât al cabinetului de citire, cât 
şi al însoţirii raiffeisiene, iar fata lui, „Domnişoara Carolina Timingeriu”, 
fiind înscrisă, în 1890, „la cursul de croitorie din Cernăuţi”, iar urmaşul 
lui „Lupul, fiul lui Filimon, căsătorit cu loana, roabă la Humor”, loan 
Filimon, fiind, în acelaşi an, „la şcoala de lemnărit din Câmpulung”. Ca 
să nu mai vorbesc de neamurile Mirăuţă şi Bălan, de la Solca, Lungoci, 
de la Putna, sau Coman, Cernat, Caba, Oancea, Nechifor, Ghervase, Co- 
jan, Paşcu, Vicol, Stan, Creţu, Cenușă, Bantăş, de la celelalte mănăstiri, 
care au dat, ulterior, numeroase familii de gospodari români, ba chiar şi 
personalități româneşti importante. 

Țiganii, şi în Bucovina, au fost şi au rămas victime ale istoriei, 
cum ne place nouă să zicem, ori de câte ori vrem să ne despovărăm de 
vinovăţii şi de responsabilităţi şi strămoşii, dar şi pe noi înşine. 


7 BĂNĂȚEANU, VLAD / KNITTEL, E., Ghidul turistic şi balnear al 
Ținutului Suceava, Cernăuţi, 1939, p. 35 

